
JUZU T YANG KEEMPAT 



Dengan nama Allah 

Yang Maha Penyayang dan Maha Pengasih 
[Kata Penghantar) 

Juzu' ini tersusun dari baki Surah Aali-'lmran dan 
awalan-awalan Surah an-Nisa' hingga kepada firnnan- 
Nya "• 

Baki Surah Aali-'lmran ini tersusun dari empat 
bahagian asasi yang menyempurnakan garis 
perjalanan surah yang telah kami huraikannya pada 
permulaan surah di daiam juzu' yang ketiga yang 
tidak payah lagi diulangkan di sini. Silalah rujukkan di 
sana. 

Bahagian yang pertama menggambarkan 
sebahagian dari perlawanan perdebatan di antara 
Ahlil-Kitab dan kelompok Muslimin di Madinah dalam 
masa - yang telah kami tarjihkan bahawa surah ini 
memperkatakan peristiwa-peristiwa nya yang berlaku 
di dalam kelompok Muslimin mulai selepas 
Peperangan Badar di dalam bulan Ramadhan tahun 
yang kedua Hijrah hingga selepas Peperangan Uhud 
di dalam bulan Syawal tahun yang ketiga. Perdebatan 
inilah yang teiah memenuhi segala ayat-ayat yang 
telah silam dari surah ini, dan menjadi gelanggang 
untuk menjelaskan hakikat kefahaman keimanan, 
hakikat "agama", hakikat "Islam" dan hakikat sistem 
liahi yang dibawa oleh Islam dan oleh para rasul 
sebelum ini. Dan seterusnya menjadi gelanggang 
untuk mendedahkan hakikat Ahlil-Kitab yang 
berdebat dengan Nabi s.a.w. dan pengikut- 
pengikutnya, juga mendedahkan sejauh mana 
penyelewengan mereka dari agama Allah dan 
rancangan-rancangan jahat mereka terhadap kaum 
Muslimin di Madinah serta motif-motif mereka yang 
tersembunyi di sebalik rancangan-rancangan jahat itu. 
Kemudian menyampaikan amaran kepada kaum 
Muslimin terhadap semuanya ini setelah disorot, 
dibongkar dan ditunjukkan bahayanya kepada mereka 
andainya mereka terlalai dan terpengaruh kepada 
musuh-musuh mereka. 

Bahagian yang kedua juga mengambil ruang yang 
besar dari surah ini. la merupakan satu perlawanan 
kepada satu perlawanan yang lain bukan perlawanan 
dengan lidah dan tipu helah sahaja, malah dengan 
mata pedang dan lembing juga, iaitu peralihan 
kepada "Peperangan Uhud" dan peristiwa-peristiwa 
serta ulasan-ulasan mengenainya, mengikut uslub Al- 
Qur'an yang unik. Ayat-ayat ini diturun selepas 
peperangan ini dan ayat-ayat ini menjadi gelanggang 
untuk menjelaskan berbagai-bagai aspek kefahaman 
keimanan di samping menjadi gelanggang untuk 
mendidik kelompok Muslimin berdasarkan 
peperangan itu dan berdasarkan kesilapan-kesilapan 
yang berlaku di dalam peperangan itu, iaitu kesilapan 
kefahaman, tindakan-tindakan yang keiam-kabut dan 


barisan yang kucar-kacir. (Ayat-ayat ini) juga 
merupakan peluang untuk membimbing kelompok 
Muslimin supaya meneruskan perjuangan mereka, 
memikul tanggungjawab-tanggungjawab mereka 
mempertingkatkan diri ke tahap kesetiaan 
menunaikan amanah yang agung yang teiah 
diserahkan Allah kepada mereka dan menunaikan 
kesyukuran terhadap ni'mat Allah yang telah memilih 
mereka untuk memperjuangkan amanah yang besar 
ini. 

Bahagian yang ketiga kembali memperkatakan 
tentang Ahlil-Kitab dan kemungkaran mereka 
terhadap perjanjian-perjanjian mereka dengan Nabi 
s.a.w., iaitu perjanjian-perjanjian yang telah diadakan 
beliau dengan mereka di awal kedatangannya ke 
Madinah, juga mengecam kesesatan kepercayaan- 
kepercayaan dan kefahaman-kefahaman mereka dari 
dosa-dosa yang teiah dilakukan mereka, terhadap 
nabi-nabi mereka. Kemudian memberi amaran 
kepada kaum Muslimin supaya jangan mengikut jejak 
langkah mereka dan meneguhkan hati mereka supaya 
bersabar menghadapi ujian jiwa dan harta, 
menghadapi penindasan Ahlil-Kitab dan kaum 
Musyrikin dan memperkecilkan kedudukan- 
kedudukan musuh-musuh mereka dalam segala 
keadaan. 

Bahagian yang akhir melukiskan gambaran keadaan 
orang-orang Mu'min dengan Tuhan mereka., la 
menggambarkan bagaimana keimanan itu meniti di 
dalam hati mereka ketika mereka menyaksi bukti- 
bukti kekuasaan Allah di alam buana, dan bagaimana 
mereka bertawajjuh kepada Tuhan mereka dan Tuhan 
alam semesta ini dengan mengangkat do'a yang 
khusyu' dan gementar dan bagaimana Allah 
memperkenankan do l a mereka dengan keampunan 
dan pahala yang baik di samping memperkecilkan 
kedudukan orang-orang kafir dan kesenangan hidup 
mereka yang sekelumit yang telah dicapai mereka di 
dunia ini, kemudian mereka akan dimasukkan ke 
dalam Neraka Jahannam seburuk-buruk tempat 
kediaman. 

Kemudian surah ini diakhiri dengan seruan Allah 
yang ditujukan kepada orang-orang yang beriman 
supaya mereka bersabar dan berjuang dengan gigih, 
mengawal kubu-kubu dan bertaqwa supaya mereka 
mendapat kejayaan. 

****** 

Inilah empat bahagian yang bertautan di dalam 
rangkaian ayat-ayat yang berikut. ia 
menyempurnakan huraian sebelumnya di dalam surah 
ini (di dalam juzu' yang ketiga) dan mengikut garis- 
garis yang pokok yang telah kami perincikannya di 
sana dan kami akan membicarakannya dengan 
memberi satu perincian yang khusus apabila 
mentafsirkannya dalam rangkaian ayat nanti. 

Adapun ayat-ayat surah yang kedua dari juzu' ini 
ialah ayat-ayat awalan dari Surah an-Nisa'. Dan kami 

akan membicarakannya nanti - insya'AIIah - apabila 
sampai di tempatnya. 

(Kumpulan ayat-ayat 93 - 120) 


Kemuncak Perdebatan Dengan Kaum AMil-Kitab 

"Semua ma kailan itu adalah halal bagi Bani Israel kecuali 
makanan yang telah diharamkan oleh Israel (Ya'kub) ke atas 
dirinya sendiri sebelum diturunkan kitab Taurat. Katakanlah: 
Bawalah kitab Taurat dan bacakannya jika kamu benar (93). 
Oleh itu sesiapa yang mengada-ngadakan dusta terhadap 
Allah selepas itu, maka merekalah orang-orang yang zalim 

(94) . Katakanlah: Benarlah keterangan Allah. Oleh itu 
ikutilah agama Ibrahim yang berlandaskan Tauhid dan dia 
tidak sekali-kali termasuk dalam golongan kaum Musyrikin 

(95) . Sesungguhnya rumah yang mula-mula dibangunkan 

untuk (tempat ibadat) manusia ialah Baitullah yang terletak 
di Makkah yang diberkati dan menjadi hidayat kepada 
sekalian manusia (96). Padanya terdapat tanda-tanda yang 
penting di antaranya ialah maqam Ibrahim. Sesiapa yang 
memasukinya (Baitullah) akan mendapat keamanan. Dan 
berkunjung ke Baitullah itu merupakan kewajipan manusia 
kepada Allah iaitu bagi orang yang berkuasa melakukan 
perjalanan kepadanya. Dan sesiapa yang ingkar, maka 
sesungguhnya Allah Maha Kaya (tidak memerlukan sesuatu) 
dari semesta alam (97). Katakanlah: Wahai Ahlil-Kitab 
mengapakah kamu ingkarkan ayat-ayat Allah, sedangkan 
Allah menyaksikan segala apa yang dilakukan kamu (98). 
Katakanlah: Wahai Ahlil-Kitabi Mengapakah kamu 

menghalangkan mereka yang beriman dari jalan Allah 
kerana kamu hendak menjadikannya jalan yang bengkok 
sedangkan kamu sekalian saksi-saksi yang mengetahui ? Dan 
Allah tidak sekali-kali lalai dari segala apa yang dilakukan 
kamu (99). Wahai orang-orang yang beriman I Jika kamu 
mengikuti sekumpulan mereka yang dikurniakan kitab, 
nescaya mereka akan mengembalikan kamu menjadi orang- 
orang yang kafir selepas kamu beriman (100). Dan 
bagaimanakah kamu sanggup menjadi kafir, sedangkan 
kamu dibacakan ayat-ayat Allah kepada kamu dan Rasul-Nya 
berada di tengah-tengah kamu? Siapa yang berpegang 
teguh kepada Allah, maka bererti dia telah diberi hidayat 

kepada jalan yang lurus (101). Wahai orang-orang yang 
beriman! Bertaqwalah kepada Allah dengan sebenar-benar 
taqwanya dan janganlah kamu mati melainkan kamu dalam 
keadaan Muslim (102). Dan berpeganglah seluruh kamu 
dengan tali Allah dan janganlah kamu berpecah-belah, dan 
kenangilah ni'mat Allah kepada kamu ketika kamu 
dahulunya (hidup) bermusuh-musuhan kemudian Allah telah 
menjinakkan hati di antara kamu lalu jadilah kamu (hidup) 
bersaudara dengan ni'mat-Nya itu r dan kamu dahulunya 
telah berada di tepi jurang Neraka lalu Allah menyelamatkan 
kamu darinya. Demikianlah Allah menjelaskan ayat-ayat-Nya 
kepada kamu supaya kamu mendapat hidayat (103). Dan 
hendaklah ada di antara kamu segolongan orang yang 
menyeru kepada kebaikan dan menyuruh melakukan 
kema'rufan dan melarang melakukan kemungkaran dan 
merekalah orang-orang yang beruntung (104). Dan 
janganlah kamu jadi seperti orang-orang yang telah 
berpecah-belah dan berselisih faham sesudah datang 
keterangan-keterangan yang jelas kepada mereka. Dan 
merekalah orang-orang yang mendapat 'azab yang amat 
besar (105). (Ingatlah) hari di mana banyak wajah menjadi 
putih berseri-seri dan banyak pula wajah yang menjadi hitam 
muram. Adapun orang-orang yang wajah mereka telah 
menjadi hitam muram (ditanyakan kepada mereka ): 
Mengapakah kamu menjadi kafir setelah kamu beriman ? 
Kerana itu rasakanlah 'azab dengan sebab perbuatan kufur 
yang telah dilakukan kamu itu (106). Dan adapun orang- 
orang yang wajah mereka telah menjadi putih berseri-seri, 
maka mereka sekalian berada di dalam rahmat Allah (Syurga) 
dan mereka kekal abadi di dalamnya (1 07). Itulah ayat-ayat 
Allah , Kami bacakannya kepadamu dengan benar dan Allah 
tiada sekali-kali hendak menganiayakan para hamba-Nya 
(108). Aliah memiliki segala isi langit dan segala . isi bumi. 
Dan kepada Allah dikembalikan segala urusan (109). Kamu 
adalah sebaik-baik umat yang dilahirkan untuk memimpin 
manusia. Kamu menyuruh melakukan kema'rufan dan 
melarang melakukan kemungkaran dan kamu beriman 
kepada Allah. Dan andainya kaum Ahlil-Kitab itu beriman 
tentulah lebih baik kepada mereka. Di antara mereka ada 
yang beriman dan kebanyakan mereka adalah penyeleweng - 
penyeleweng (110). Mereka tidak sekali-kali akan dapat 
memudaratkan kamu selain dari gangguan kecil sahaja dan 
jika mereka berperang dengan kamu ; mereka akan 
berpusing lari kemudian mereka tidak diberi pertolongan 
(111). Kehinaan telah diterapkan ke atas mereka di mana 
sahaja mereka berada kecuali (jika mereka berpegang) 
dengan tali (agama) Allah dan dengan tali (perjanjian) 
manusia. Dan mereka telah kembali dengan kemurkaan dari 
Allah dan kepapaan telah diterapkan ke atas mereka. 
Balasan itu kerana mereka ingkarkan ayat-ayat Allah dan 
membunuh nabi-nabi tanpa alasan yang benar. Balasan itu 
dengan sebab mereka telah menderhaka dan mereka telah 
melampaui batas (112). Mereka tidak sama. Di antara Ahlil- 
Kitab ada golongan yang ta'at dan lurus. Mereka membaca 
ayat-ayat Allah di waktu malam dan mereka sujud 
(bersembahyang) (113). Mereka beriman kepada Allah dan 
hari Akhirat, dan mereka menyuruh melakukan kema'rufan 
dan melarang melakukan kemungkaran dan mereka 
bersegera mengerjakan kebaikan-kebaikan dan mereka 
adalah dari golongan orang-orang yang soleh (114). Dan apa 
sahaja kebaikan yang dilakukan mereka, maka mereka tidak 
akan dihapuskan pahalanya dan Allah Maha Mengetahui 
akan orang-orang yang bertaqwa (115). Sesungguhnya 
orang-orang yang kafir tidak akan berguna kepada mereka 
harta mereka dan tidak pula anak-anak mereka sedikitpun 
untuk menolak 'azab Allah dan mereka adalah penghuni- 
penghuni Neraka, di mana mereka kekal di dalamnya (116). 
Bandingan harta yang mereka belanjakan dalam kehidupan 
dunia ini adalah laksana angin yang amat dingin yang telah 


menimpa tanaman satu kaum yang telah menganiayai diri 
mereka dan memusnahkannya. Allah tidak menganiayakan 
mereka, tetapi merekalah yang menganiayakan diri mereka 
sendiri (117). Wahai orang-orang yang beriman! Janganlah 
kamu mengambil orang-orang kepercayaan kamu di luar 
dari kalangan kamu sendiri, kerana mereka sentiasa 
berusaha untuk merosakkan kamu. Mereka suka kepada 
sesuatu yang menyusahkan kamu. Tanda-tanda kebencian 
telah pun jelas dari mulut mereka dan apa yang 
disembunyikan oleh hati mereka adalah lebih besar lagi. 
Sesungguhnya kami telah menjelaskan ayat-ayat (Kami) 
kepada kamu, jika kamu mengerti (118). Ya, kamulah yang 
kasihkan mereka, sedangkan mereka tidak kasihkan kamu. 
Kamu beriman kepada semua kitab Allah dan apabila 
mereka bertemu dengan kamu mereka berkata: Kami telah 
beriman, dan apabila mereka berkumpul sesama sendiri 
mereka menggigit jari kerana terlalu marah terhadap kamu. 
Katakanlah: Matilah kamu dengan kemarahan kamu itu! 
Sesungguhnya Allah amat mengetahui segala isi dada (1 19). 
Jika kamu memperoleh kebaikan, mereka bersedih hati! Dan 
jika kamu ditimpa bencana mereka gembira. Dan jika kamu 
bersabar dan bertaqwa nescaya kamu tidak sedikit pun 
dapat dimudaratkan oleh tipudaya mereka. Sesungguhnya 
Allah mengetahui segala apa yang dilakukan mereka. "(1 20) 

(Latar belakang dan pokok pembicaraan) 

Di dalam pelajaran ini perlawanan tiba ke 
ke m u n caknya, iaitu perlawanan perdebatan dan 
perbahasan dengan Ahlil-Kitab. Walaupun ayat-ayat 
ini tidak termasuk dalam lingkungan perdebatan 
dengan rombongan Najran sebagaimana diceritakan 
oleh riwayat-riwayat, tetapi ia sejalan dengannya dan 
menyempurnakannya. Kerana maudhu'nya sama 
walaupun ayat-ayat di dalam pelajaran ini 

menumpukan pembicaraannya kepada kaum Yahudi 
khususnya, di mana ia menghadapi tipudaya dan 
komplot mereka terhadap kelompok Muslimin di 
Madinah, kemudian ayat-ayat ini berakhir kepada satu 
keputusan yang tegas dan perpisahan yang sempurna 
(dari Ahlil-Kitab), di mana selepas satu pusingan yang 
pendek - ayat-ayat itu ditujukan pula kepada 
kelompok Muslimin dan berbicara dengan mereka 
sahaja, iaitu ia menerangkan hakikat kelompok 
Muslimin, cara hidup mereka dan tugas-tugas mereka 
sama -seperti penjelasan ayat-ayat di dalam Surah al- 
Baqarah setelah selesai membicarakan tentang Bani 
Israel dan mengenai gejala ini kedua-dua surah ini 
kelihatan serupa. 

Pelajaran ini dimulakan dengan penjelasan bahawa 
semua makanan itu adalah halal kepada Bani Israel - 
kecuali makanan yang diharamkan oleh Israel (Ya'kub) 
ke atas dirinya sendiri sebelum diturunkan Taurat - 
dan ternyata bahawa penjelasan ini merupakan 
jawapan kepada bangkangan Bani Israel terhadap Al- 
Qur'an yang telah menghalalkan setengah-setengah 
makanan haram di sisi kaum Yahudi, sedangkan 
makanan-makanan haram ini hanya diharamkan 
kepada mereka sebagai balasan terhadap setengah- 
setengah perbuatan derhaka mereka. 

Kemudian pelajaran ini juga menjawab bantahan 
mereka terhadap peralihan kiblat - satu maudhu 1 yang 
telah mengambil ruang yang luas di dalam Surah al- 
Bagarah sebelum ini - dan menerangkan kepada 

mereka bahawa Ka'bah itu adalah rumah ibadat yang 
dibina oleh Ibrahim. Itulah awal-awal rumah ibadat 
yang dibangunkan untuk manusia di bumi ini. Oleh 
itu perbuatan membantah (berkiblat kepadanya) 
adalah satu perbuatan yang tercela dari mereka yang 
mendakwa menjadi pewaris-pewaris agama Ibrahim. 

Kenyataan ini diiringi pula dengan kecaman 
terhadap Ahlii-Kitab yang telah mengingkarkan ayat- 
ayat Allah dan menghalangkan orang ramai dari 
agama Allah, terhadap keengganan mereka dari 
bersikap jujur dan lurus, terhadap kecenderungan 
mereka kepada jalan yang bengkok dan keinginan 
mereka untuk memaksakan jalan yang bengkok itu ke 
atas kehidupan manusia sedangkan mereka 
mengetahui kebenaran. 

Oleh sebab itu Al-Qur'an meninggal keseluruh Ahlii- 
Kitab dan terus menghadapi kelompok Muslimin dan 
memberi amaran kepada mereka supaya jangan 
mengikut Ahlii-Kitab kerana perbuatan itu adalah satu 
perbuatan yang kufur, di mana orang-orang Islam 
tidak layak melakukan perbuatan yang kufur 
sedangkan kitab Allah sentiasa dibacakan kepada 
mereka dan Rasulullah berada di tengah-tengah 
mereka dan sentiasa mengajar mereka, la menyeru 
mereka bertaqwa kepada Allah dan berpegang teguh 
dengan agama Islam sehingga diundang maut dan 
bertemu dengan Allah, ia mengingatkan mereka 
dengan ni’mat Allah yang telah menyatupadukan hati 
mereka dan barisan mereka di bawah panji-panji Islam 
setelah sekian lama mereka hidup berpecah-belah dan 
bermusuh-musuhan. Ketika itu mereka berada di tepi 
jurang Neraka lalu Allah selamatkan mereka darinya 
dengan agama Islam. Ia menyuruh mereka menjadi 
umat yang menyuruh melakukan kema'rufan dan 
melarang melakukan kemungkaran sebagai usaha- 
usaha untuk menghakikatkan sistem hidup Ilahi di 
samping memberi amaran kepada mereka supaya 
jangan mendengar fitnah-fitnah Ahlii-Kitab terhadap 
mereka agar tidak menjadi mangsa kebinasaan kerana 
berpecah-belah sebagaimana kaum Ahlii-Kitab telah 
berpecah-belah dan binasa di dunia dan di Akhirat. 
Riwayat-riwayat telah menyebut bahawa amaran ini 
adalah diturunkan dalam satu peristiwa fitnah yang 
tertentu yang tercetus di antara Aus dan Khazraj yang 
didalangkan oleh orang-orang Yahudi. 

Kemudian Allah memperkenalkan kepada umat 
Muslimin hakikat kedudukan mereka di muka bumi ini 
dan hakikat peranan mereka dalam kehidupan 
manusia: 



"Kamu adalah sebaik-baik umat yang dilahirkan untuk 
memimpin manusia. Kamu menyuruh melakukan 


kema'rufan dan melarang melakukan kemungkaran dan 
kamu beriman kepada Allah."(1 10) 

Dengan ayat ini Allah menunjukkan keutamaan 
peranan mereka dan sifat masyarakat mereka. 

Selepas itu diiringi pula dengan kenyataan 
memperkecilkan musuh-musuh mereka, iaitu musuh- 
musuh itu tidak dapat memudaratkan mereka di 
dalam agama mereka, tidak dapat mengalahkan 
mereka secara tetap, cuma memberi gangguan- 
gangguan di dalam jihad dan perjuangan mereka. 
Kemudian mereka tetap memperolehi kemenangan 
selama mereka berdiri teguh mengikut agama 
mereka. Allah telah menerapkan kehinaan dan 
kepapaan di atas musuh-musuh itu dan mereka 
kembali . dengan kemurkaan Allah dengan sebab 
mereka telah melakukan dosa-dosa, maksiat dan 
membunuh nabi-nabi tanpa alasan yang benar, 
kecuali segolongan Ahlii-Kitab yang cenderung 
kepada kebenaran. Golongan inilah yang telah 
beriman dan mengikut cara hidup kaum Muslimin 
iaitu cara hidup yang menyuruh melakukan 
kema'rufan, melarang melakukan kemungkaran dan 
berusaha mengerjakan kebajikan-kebajikan. 



" Dan mereka adalah dari golongan orang-orang yang 
soleh. "(1 14) 

Kemudian Allah menjelaskan kesudahan orang- 
orang kafir. Mereka tidak pernah cenderung kepada 
Islam. Mereka akan di'azabkan dengan sebab 
kekafiran mereka, dan ketika itu harta kekayaan yang 
dibelanjakan mereka tidak lagi berguna, begitu juga 
anak-anak mereka dan akibat yang akan diterima 
mereka ialah kebinasaan. 

Pelajaran ini berakhir dengan satu amaran kepada 
orang-orang yang beriman supaya jangan memilih 
orang-orang kepercayaan dari orang yang di luar dari 
kalangan mereka, kerana orang-orang ini mengingini 
segala sesuatu yang menyulitkan mereka dan mulut 
mereka sentiasa meluahkan dendam kesumat dan 
perseteruan yang disembunyikan di dalam hati 
mereka adalah lebih besar lagi. Mereka menggigit jari- 
jari mereka kerana sakit hati dan bergembira apabila 
sesuatu bencana menimpa mereka, tetapi sebaliknya 
mereka bersedih apabila orang-orang Mu'min 
mendapat sesuatu kebaikan. Kemudian Allah 
menjanjikan orang-orang yang beriman bahawa Dia 
akan memelihara mereka, dari tipu daya musuh- 
musuh mereka selama mereka bersabar dan 
bertagwa. 



"Sesungguhnya Allah mengetahui segala apa yang dilakukan 
mereka. "(1 20) 

Arahan yang panjang lebar yang mengandungi 
berbagai-bagai saranan ini membayangkan kaum 
Muslimin di waktu itu sedang mengalami tipudaya 

dan komplot kaum Ahlil-Kitab yang mahu 
merosakkan barisan mereka. Tipu daya itu telah 
menimbulkan keadaan kelam-kabut dan gelisah yang 
membayangkan bahawa kaum Muslimin memerlukan 
kepada satu arahan yang kuat supaya mereka 
mempunyai ciri-ciri yang memberi perbezaan yang 
sempurna dan perpisahan yang tegas (dari orang- 
orang yang tidak beriman), iaitu perpisahan yang 
memutuskan mereka dengan segala hubungan yang 
telah mengikat mereka dengan jahiliyah dan dengan 
sahabat-sahabat jahiliyah ! 

Kemudian arahan ini terus berfungsi di dalam 
semua generasi umat Muslimin dan setiap generasi 
adalah dituntut supaya berwaspada terhadap musuh- 
musuh Isiam yang turun-temurun. Musuh-musuh itu 
tetap seperti sikap mereka yang biasa, cuma cara-cara 
mereka sahaja yang berlainan, tetapi sikap mereka 
tidak berubah. 


****** 


(Pentafsiran ayat-ayat 93 - 94) 



"Semua makanan itu adalah halal bagi Bani Israel kecuali 
makanan yang diharamkan oleh Israel (Ya'kub) ke atas 
dirinya sendiri sebelum diturunkan kitab Taurat. Katakanlah : 
"Bawalah kitab Taurat dan bacakannya jika kamu benar (93). 
Oleh itu sesiapa yang mengada-ngadakan dusta terhadap 
Allah selepas itu t maka merekalah orang-orang yang 
zalim "(94) 


Isu Makanan Halal 

Kaum Yahudi sentiasa mencari segala alasan, segala 
kekeliruan dan segala tipu helah yang dapat 
digunakan mereka sebagai senjata untuk menikam 
kesahihan kerasulan Muhammad dan untuk 
menimbulkan keraguan dan kesangsian di dalam akal 
fikiran dan hati orang ramai. Apabila Al-Qur'an 
mengatakan bahawa ia membenarkan apa yang 
tersebut di dalam Taurat mereka terus tampil berkata: 
Mengapa Al-Qur'an menghalalkan makanan- 
makanan yang telah diharamkan kepada Bani Israel? 
Mengikut riwayat-riwayat, mereka secara khusus 
menyebut daging unta dan susunya yang diharamkan 
kepada Bani Israel dan di sana ada lagi makanan- 
makanan haram di sisi mereka telah dihalalkan Allah 
kepada orang-orang Islam. 

Di sini Al-Qur'an memulangkan mereka kepada 
hakikat sejarah yang mereka berpura-pura tidak tahu 
untuk menimbulkan keraguan terhadap kesahihan 


keterangan A!-Qur'an bahawa ia membenarkan kitab 
Taurat sedangkan ia menghalalkan kepada orang- 
orang Islam setengah-setengah makanan yang 
diharamkan kepada Bani Israel. Sebenarnya semua 
makanan itu adalah halal kepada Bani Israel kecuali 
makanan yang diharamkan oleh Israel ke atas dirinya 
sendiri sebelum diturunkan kitab Taurat Israel ialah 
Nabi Ya'kub a.s. Menurut riwayat-riwayat, beliau 
telah mengidap sakit berat lalu beliau bernazar 
kepada Allah jika Allah sembuhkan sakitnya beliau 
secara sukarela akan menahankan dirinya dari 
memakan daging unta dan meminum susunya, iaitu 
makanan yang amat disukai olehnya. Allah telah 
menerima nazarnya kemudian Bani Israel telah 
mengikut adat bapa mereka mengharamkan 
makanan-makanan yang telah diharamkan olehnya. 
Begitu juga Allah telah mengharamkan ke atas Bani 
Israel beberapa makanan yang lain sebagai balasan 
terhadap maksiat-maksiat yang telah dilakukan 
mereka. Makanan yang diharam ini telah disebut di 
dalam ayat Surah al-An'am. 



"Dan Kami haramkan ke atas orang-orang Yahudi segala 
binatang yang berkuku (dari jari kaki yang berjeringkik) dan 
dari lembu dan kambing pula Kami haramkan kepada 
mereka lemak-i emaknya kecuali lemak-lemak yang melekat 
di belakang keduanya atau yang menyelaputi perut besar 
dan usus-usus atau yang bercampur dengan tulang. 
Demikianlah Kami hukumkan mereka dengan sebab 
kederhakaan mereka dan sesungguhnya Kamilah yang 


benar. " 


(Surah al-An'am: 146) 


Makanan-makanan ini sebelum diturunkan 
pengharaman adalah halal kepada Bani Israel. 

Allah S.W.T. memulangkan mereka kepada hakikat 
ini untuk menjelaskan bahawa asal makanan- 
makanan ini adalah halal kemudian diharamkan 
kepada mereka atas sebab-sebab yang tertentu. Oleh 
itu apabila Allah menghalalkan makanan-makanan ini 
kepada orang-orang Islam, maka itulah hukumnya 
yang asal yang tidak wajar dibantah dan ditimbulkan 
keraguan terhadap kesahihan Al-Qur'an dan syari'at 
Allah yang terakhir ini. 

Kemudian Allah mencabar mereka supaya mereka 
kembali kepada Taurat dan membawanya serta 
membacanya dan di sana mereka akan dapati bahawa 
sebab-sebab pengharaman itu adalah khusus kepada 
mereka bukannya umum. 

"Katakanlah: Bawalah kitab Taurat dan bacakannya Jika 
kamu benar "(93) 

Kemudian Allah mengancam orang-orang yang 
mengada-ngadakan pembohongan terhadap Allah 
sebagai orang-orang yang zalim yang tidak 
menginsafi hakikat yang sebenar dan tidak berlaku 
adil terhadap diri sendiri dan terhadap manusia 
umumnya. Dan balasan orang yang zalim itu memang 
diketahui umum. Cukuplah mereka dicapkan dengan 
sifat zalim untuk menentukan jenis 'azab yang 
menunggu mereka. Mereka telah mengadakan 
pembohongan-pembohongan terhadap Allah dan 
mereka tetap kembali kepada Allah. 

****** 

(Pentafsiran ayat-ayat 95-97) 

Sebab Berlaku Perubahan Kiblat Dari 
Baitul-Maqdis Ke Ka'bah 

Kaum Yahudi juga telah mula dan mengulangi 
persoalan peralihan kiblat kepada Ka'bah setelah 
Rasulullah s.a.w. bersembahyang dengan berkiblat 
kepada Baitul-Maqdis sehingga bulan yang keenam 
belas atau yang ketujuh belas Hijrah walaupun 
maudhu' itu telah dibicarakan dengan sempurnanya 
di dalam Surah aI-Baqarah sebelum ini dan telah pun 
ternyata bahawa pengambilan Ka'bah sebagai kiblat 
kaum Muslimin itulah kedudukan yang asal dan yang 
awal dan pengambilan Baitul-Maqdis sebagai kiblat 
mereka dalam masa tempoh ini adalah kerana sesuatu 
hikmat yang tertentu yang telah diterangkan Allah 

pada masa itu Walaupun demikian orang-orang 

Yahudi masih terus membangkit dan mengulangi 
persoalan ini dengan tujuan untuk menimbulkan 
keraguan, kesangsian dan kekeliruan terhadap 
persoalan yang benar dan jelas sama seperti yang 
dilakukan oleh musuh-musuh Islam terhadap setiap 
pembicaraan agama ini. Di sini Allah membalas tipu 
daya mereka dengan sebuah kenyataan yang baru: 



"Katakanlah Benarlah keterangan Allah. Oleh itu ikutilah 
agama Ibrahim yang berlandaskan Tauhid dan dia tidak 
sekali-kali termasuk dalam golongan kaum Musyrikin (95). 


Sesungguhnya rumah yang mula-mula dibangunkan untuk 
(tempat ibadat) manusia ialah Baitullah yang terletak di 
Makkah yang diberkati dan menjadi hidayat kepada sekalian 
manusia (96). Padanya terdapat tanda-tanda yang penting di 
antaranya ialah maqam Ibrahim. Sesiapa yang memasukinya 
(Baitullah) akan mendapat keamanan. Dan berkunjung ke 
Baitullah itu merupakan kewajipan manusia kepada Allah 
iaitu bagi orang yang berkuasa melakukan perjalanan 
kepadanya. Dan sesiapa yang ingkar, maka sesungguhnya 
Allah Maha Kaya (tidak memerlukan sesuatu) dari semesta 
alam. "(97) 

Baitullah Pusat Perhimpunan Manusia 

Mungkin isyarat di dalam firman-Nya "Benarlah 
keterangan Allah" itu ditujukan kepada keterangan 
yang telah dikemukakan mengenai perkara ini, iaitu 
bangunan Baitullah itu adalah dibina oleh Ibrahim dan 
Ismail supaya menjadi pusat perhimpunan manusia 
dan tempat yang aman, juga supaya menjadi kiblat 
dan tempat sembahyang kepada orang-orang yang 
beriman. Oleh sebab itulah diiringi dengan perintah 
supaya mengikut agama Ibrahim, iaitu agama tauhid 
yang tulen, yang bersih dari segala bentuk syirik: 



"Oleh itu ikutilah .agama Ibrahim yang berlandaskan Tauhid 
dan dia tidak sekali-kali termasuk dalam golongan kaum 
Musyrikin. "(95) 


Hakikat Agama Ibrahim 

Kaum Yahudi menyangka bahawa merekalah 
pewaris agama Ibrahim. Sekarang lihatlah AI-Qur'an 
sendiri telah menunjukkan kepada mereka hakikat 
agama Ibrahim, iaitu agama yang menjauhi segala 
bentuk syirik. Hakikat ini ditegaskan sebanyak dua 
kali. Kali pertama Ibrahim adalah seorang yang 
mengikut agama tauhid dan kali yang kedua beliau 
bukanlah dari golongan kaum Musyrikin. Oleh itu 
mengapa mereka menjadi golongan Musyrikin? 

Kemudian A!-Qur'an menjelaskan bahawa 
mengadap atau berkiblat kepada Ka'bah itulah yang 
asal, kerana Ka'bah merupakan awal-awal rumah 
ibadat di bumi ini yang dibangunkan untuk manusia. 
Yakni ia dikhususkan untuk ibadat. Sejak Allah 
memerintah Ibrahim supaya membina tapak-tapak 
asasnya dan mengkhususkan rumah itu untuk orang- 
orang yang bertawaf, orang-orang yang beri'tiqaf 
(yang tetap tinggal padanya) dan orang-orang yang 
rukuk dan sujud dan Allah jadikan rumah itu sebuah 
rumah yang diberkati di samping menjadikannya 
sumber hidayat bagi sekalian manusia, di sana mereka 
menemui hidayat kepada agama Allah yang menjadi 
agama Ibrahim. Di sana juga terdapat tanda-tanda 
yang jelas yang menunjukkan maqam Ibrahim 
(dikatakan bahawa yang dimaksudkan dengan 
maqam Ibrahim itu ialah batu kesan tempat Ibrahim 
a.s. berdiri ketika membina Ka'bah. Dahulu batu itu 
bersambung dengan Ka'bah lalu Khalifah Umar r.a. 
mengundurkannya dari Ka'bah supaya orang-orang 
yang tawaf tidak mengganggu orang-orang yang 

mendirikan solat di maqam itu. Kaum Muslimin telah 
diperintah menjadikan maqam itu tempat 
sembahyang dengan firman Allah Ta'ala: 



"Dan jadikanlah maqam Ibrahim itu tempat sembahyang. 

(Surah al-Baqarah: 125) 

Baitullah Merupakan Tempat Aman, Sejak 
Zaman Nabi Ibrahim a.s. Lagi 

Di antara kelebihan-kelebihan Baitullah yang disebut 
oleh Al-Qur'an ialah sesiapa yang memasuki 
kawasannya adalah diamankan. Oleh itu Baitullah 
merupakan tempat yang aman bagi setiap yang takut. 
Kedudukan yang seperti ini tidak dipunyai oleh suatu 
tempat yang lain di muka bumi ini. Ia kekal sejak 
dibina oleh Ibrahim dan Ismail sehingga di zaman 
jahiliyah Arab, di mana mereka telah menyeleweng 
dari agama Ibrahim dan dari Tauhid yang tulen yang 
dilambangkan oleh agama ini. Sehingga ke masa ini 
kehormatan Baitullah dihormati sebagaimana 
diceriterakan oleh al-Hasan al-Basri dan lain-lainnya: 
"Ada orang yang membunuh kemudian ia 
meletakkan bulu biri-biri di atas lehernya dan masuk 
ke dalam kawasan tanah haram lalu bertemu dengan 
anak orang yang dibunuhnya, tetapi ia tidak 
membangkitkan kemarahannya sehingga ia keluar 
dari kawasan itu". Ini adalah salah satu dari 
kemuliaan yang dikurniakan Allah kepada rumah-Nya, 
walaupun manusia yang hidup di sekelilingnya berada 
dalam keadaan jahiliyah. Allah S.W.T. telah berfirman 
menyatakan ni'mat yang dianugerahkannya kepada 



"Apakah tidak mereka melihat bahawa _ Kami telah 
menjadikannya (negeri Makkah) tanah suci yang aman , 
sedangkan manusia di sekelilingnya rampas merampas? 


(Surah al-Ankabut: 67) 

dan termasuk dalam langkah menjadikan kawasan 
Ka'bah sebagai kawasan tanah suci ialah 
pengharaman memburu buruan-buruannya dan 
mengganggunya dari sarang-sarangnya dan 

pengharaman memotong pokok-pokoknya. Tersebut 
di dalam hadith al-Bukhari dan Muslim - lafaz hadith 
ini bagi Muslim - dari Ibn Abbas r.a 'anhuma katanya: 
Sabda Rasulullah s.a.w. pada hari penaklukan negeri 
Makkah: 

j oljJ^-wJl ^ ^ jr*' 43*3 1 I'A* <1)1 

O* J (J’ ^ 

14* jJj "Uli 


y j ^ -ckai .ka i l i V j 

.^Jl . . 

"Sesungguhnya negeri ini telah diharamkan oleh Allah pada 
hari Dia ciptakan langit dan bumi, la adalah tanah haram 
dengan pengharaman dari Allah sehingga hari Qiamat. la 
tidak pernah dihalalkan berperang di dalam kawasannya 
kepada sesiapa pun sebelumku dan tidak juga dihalalkan 
kepadaku melainkan hanya dalam satu waktu sahaja di siang 
hari. Oleh itu ia adalah tanah haram dengan pengharaman 
dari Allah sehingga hari Qiamat. Di mana tidak boleh 
dipotong duri pokok-pokoknya tidak boleh diganggu 
binatang-binatang buruannya i, tidak boleh dipungut barang- 
barang yang ketinggalan melainkan oleh orang yang 
mengenalinya (pemiliknya) dan tidak boleh dipotong 
tumbuh-tumbuhannya hingga akhir" 


Inilah rumah yang telah dipilih Allah sebagai kiblat 
umat Muslimin dan inilah Baitullah yang telah 
dijadikan Allah kemuliaan ini kepadanya. Inilah rumah 
pertama yang dibina di muka bumi sebagai pusat 
ibadat dan inilah rumah moyang mereka Ibrahim a.s. 
dan di sana terdapat tanda-tanda yang membuktikan 
bahawa beliaulah yang telah membinanya. Islam ialah 
agama Ibrahim oleh sebab itu rumah Ibrahim lebih 
utama dijadikan kiblat yang dihadapi oleh umat 
Muslimin, la merupakan satu kawasan aman di muka 
bumi ini dan di sanalah terdapat sumber hidayat bagi 
umat manusia di samping, menjadi tempat 
perhimpunan umum agama ini. 


Kemudian Al-Qur'an menjelaskan bahawa Allah 
memfardhukan manusia berkunjung ke Baitullah 
selama mereka mendapat kemudahan untuk berbuat 
demikian. Jika tidak, maka itulah kekufuran yang 
tidak memberi apa-apa mudarat kepada Allah: 





"Dan berkunjung ke Baitullah itu merupakan kewajipan 
manusia kepada Allah iaitu bagi orang yang berkuasa 
melakukan perjalanan kepada-Nya. Dan sesiapa yang ingkar 
maka 'sesungguhnya Allah Maha Kaya (tidak memerlukan 
sesuatu) dari semesta alam. "(97) 


Kefardhuan IbadatHaji 


Yang menarik pandangan dalam ungkapan ini ialah 
kenyataannya yang menyeluruh tentang kefardhuan 
ibadat haji iaitu dengan kata-kata "merupakan 
kewajipan manusia "(o^i . Pertama, ungkapan 

ini menyarankan bahawa ibadat haji juga diwajibkan 
ke atas orang-orang Yahudi yang mempertikaikan 
orang-orang Islam mengadap ke arah Ka'bah di 
dalam solat mereka, sedangkan mereka sendiri 
dituntut oleh Allah mengerjakan ibadat haji di 
Baitullah dan mengadap kepadanya dengan sifatnya 
selaku rumah yang dibangunkan oleh moyang mereka 
Ibrahim dan selaku awal-awal rumah ibadat yang 
dibangunkan untuk manusia, namun begitu mereka 
tetap menyeleweng, cuai dan menderhaka. Kedua, 
ungkapan ini menyarankan bahawa seluruh manusia 
adalah dituntut mengakui agama ini, menunaikan 

fardhu-fardhunya dan syi'ar-syi'ar ibadatnya, 
mengadap dan berkunjung ke Baitullah yang dihadapi 
oleh seluruh umat Muslimin, inilah yang wajib 
dilakukan, jika tidak maka itulah kekufuran walaupun 
mereka mendakwa beragama dan Allah itu . Maha 
Kaya dari sekalian manusia. Allah S.W.T. tidak 
memerlukan kepada keimanan dan ibadat haji 
mereka, malah keimanan dan ibadat itu adalah untuk 
kepentingan dan keuntungan mereka. 

Kewajipan Haji Syarat-syarat Dan Hikmatnya 

Haji itu hanya fardhu sekali seumur hidup, iaitu 
ketika mula-mula mendapat kemampuan 
mengerjakannya, iaitu seperti kesihatan yang 
mengizinkan, kemungkinan melakukan persafiran dan 
keamanan jalan. Para ulama' berselisih tentang masa 
difardhukan haji itu. Kepada orang-orang yang 
berpegang kepada satu riwayat bahawa ayat-ayat ini 
diturunkan pada tahun rombongan-rombongan iaitu 
pada tahun yang kesembilan mereka berpendapat 
bahawa haji adalah difardhukan pada tahun ini. 
Mereka landaskan pendapat ini dengan alasan 
bahawa haji Rasulullah s.a.w: hanya dilakukan selepas 
tarikh ini. Kami telah menjelaskan ketika 
memperkatakan persoalan peralihan kiblat dalam 
juzu' yang kedua dalam tafsir Fi Zilal ini bahawa haji 
Rasulullah s.a.w. itu tidak boleh dijadikan dalil di atas 
kelewatan difardhukan ibadat haji, mungkin 
kelewatan kerana sebab-sebab yang tertentu di 
antaranya kerana orang Musyrikin yang mengerjakan 
tawaf dengan berbogel itu masih terus begitu 
walaupun selepas ditakluk negeri Makkah. Oleh sebab 
itu Rasulullah s.a.w. tidak suka bercampur-gaul 
dengan mereka sehingga turun Surah Bara'ah pada 
tahun yang kesembilan, di mana diharamkan kaum 
Musyrikin bertawaf di Baitullah, kemudian barulah 
Rasulullah s.a.w. mengerjakan ibadat hajinya pada 
tahun yang berikutnya. Oleh sebab itu ibadat haji 
mungkin telah difardhukan sebelum tarikh itu lagi dan 
ayat ini diturunkan dalam tempoh pertama hijrah, 
iaitu selepas Peperangan Uhud atau di sekitarnya. 

Walau bagaimanapun fardhu haji itu telahpun 
ditetapkan dengan nas yang tegas ini, di mana Allah 
S.W.T. telah menjadikan amalan berkunjung ke 
Baitullah suatu kewajipan yang, diwajibkan ke atas 
manusia, iaitu kepada siapa yang berkuasa 
mengadakan perjalanan kepadanya. 

Ibadat Haji Muktamar Agung Umat Muslimin 

Ibadat haji itu merupakan muktamar tahunan 
agung umat Muslimin, di mana mereka berkumpul di 
perkarangan Baitullah yang menjadi sumber lahirnya 
daV/ah kepada mereka dan menjadi titik tolak agama 
tauhid dari tangan moyang mereka Ibrahim a.s. itulah 
rumah yang telah dijadikan Allah sebagai rumah yang 
pertama di muka bumi ini untuk semata-mata 
beribadat kepada Allah. Haji itu adalah suatu 
perhimpunan yang mempunyai tujuannya dan 
mempunyai kenangan-kenangannya yang seluruhnya 
berlegar di sekitar konsep yang mulia yang 


menghubungkan manusia dengan Khaliqnya Yang 
Maha Agung, iaitu konsep agama atau konsep 
sahutan roh kepada seruan Allah, kerana dari tiupan 
roh dari Allah insan menjadi insan. Inilah konsep yang 
layak dengan manusia berhimpun kerananya dan 
datang beramai-ramai setiap tahun ke tanah suci, di 
mana tercetusnya seruan supaya berhimpun dan 
bersatu-padu di atas konsep yang mulia ini. 

****** 

(Pentafsiran ayat-ayat 98 - 99] 

Selepas penjelasan ini Allah mengajar Rasulullah 
s.a.w. supaya bersemuka dengan Ahlil-Kitab dan 
mengecam pendirian mereka terhadap kebenaran 
yang diketahui mereka, kemudian mereka 
menghalangi orang ramai darinya dan mengingkarkan 
ayat-ayat Allah, sedangkan mereka menyaksikan 
kesahihannya dan yakinkan kebenarannya: 



ingkarkan ayat-ayat Allah , sedangkan Allah menyaksikan 
segala apa yang dilakukan kamu (98). Katakanlah: Wahai 
Ahlil-Kitab I Mengapakah kamu menghalangkan mereka 
yang beriman dari jalan Allah kerana kamu hendak 
menjadikannya jalan yang bengkok sedangkan kamu 
sekalian saksi-saksi yang mengetahui? Dan Allah tidak sekali- 
kali lalai dari segala apa yang dilakukan kamu. “(99) 

Pendedohan Hakikat Pendirian Ahlil-Kitab 

Kecaman yang seperti ini berulang-ulang kali 
disebut di dalam surah ini dan banyak lagi di dalam 
surah-surah yang lain. Kesan pertama yang 

ditinggalkan oleh kecaman ini ialah ia menghadapi 
Ahlil-Kitab dengan mengemukakan hakikat pendirian 
mereka dan menyifatkan mereka dengan sifat-sifat 
mereka yang sebenar, yang selama ini mereka 
berpura-pura melindungkannya dengan gambaran 
beriman dan beragama, sedangkan yang sebenarnya 
mereka kafir. Mereka ingkarkan ayat-ayat Allah di 
dalam Al-Qur'an dan sesiapa yang ingkarkan sesuatu 
dari kitab Allah bererti telah ingkarkan semua kitab 
Allah. Andainya mereka benar-benar beriman dengan 
kitab suci yang ada di tangan mereka tentulah mereka 
beriman kepada setiap rasul yang datang dari sisi 
Allah selepas rasul mereka, kerana hakikat agama 
Allah ini adalah satu sahaja, sesiapa yang telah 
mengetahuinya nescaya ia mengetahui pula bahawa 
segala apa yang dibawa oleh para rasul selepas itu 
adalah benar belaka dan nescaya ia mewajibkan 

dirinya mengislamkan dirinya kepada Allah di tangan 
rasul-rasul itu. Inilah hakikat yang seharusnya 
menggetar dan menakutkan kaum Ahlil-Kitab 
terhadap akibat sikap dan kedudukan mereka. 

Orang-orang Islam yang tertipu terhadap mereka 
selaku Ahlil-Kitab, telah dihapuskan penipuan itu dari 
mereka apabila mereka melihat Allah S.W.T. 
mengumumkan hakikat Ahlil-Kitab dan mengecapkan 
mereka sebagai orang-orang yang menunjukkan 
kekafiran mereka dengan terus-terang hingga tidak 
meninggalkan sebarang keraguan kepada sesiapa pun 
lagi. Dan di samping itu Allah S.W.T. mengancam 
mereka dengan ancaman yang menggoncangkan 
hati: 



"Sedangkan Allah menyaksikan segala apa yang dilakukan 
kamu." (98) 



"Dan Allah tidak sekali-kali lalai dari segala apa yang 
dilakukan kamu. "(99) 

Itulah satu ancaman yang amat menakutkan apabila 
seseorang itu sedar bahawa Allah sedang menyaksi 
perbuatannya dan tidak pernah lalai darinya, 
sedangkan perbuatan mereka ialah kekafiran, 
penipuan, kerosakan dan penyesatan. 


urusan akan hilang kelurusannya dan segala neraca 
tidak selamat lagi dan tidak wujud lagi di bumi ini 
melainkan sesuatu yang bengkok dan tidak lurus. 

Meninggal Agama Allah Punca Segala Kerosakan 

Itulah kerosakan fitrah dengan sebab kesesatannya 
dan kerosakan hidup dengan sebab bengkoknya. 
Kerosakan ini adalah hasil dari tindakan menyekat dan 
menghalang manusia dari jalan Allah dan menyekat 
para Mu'minin dari agama Allah. Itulah kerosakan 
dalam pandangan dan kefahaman, kerosakan di 
dalam hati nurani, kerosakan akhlak dan perilaku, 
kerosakan di dalam perhubungan-perhubungan, 
kerosakan di dalam mu'amalat-mu'amalat dan 
kerosakan dalam pertalian di antara sesama manusia, 
kerosakan dalam hubungan di antara manusia 
dengan alam buana. Oleh itu apabila manusia berdiri 
teguh atau berjalan lurus di atas agama Allah, maka 
itulah kelurusan hidup, kebaikan dan kebajikan, 
sebaliknya apabila mereka menyeleweng dari agama 
Allah pada mana jalan yang lain, maka itulah hidup 
yang bengkok, dan itulah kerosakan dan kejahatan. 
Inilah dua keadaan yang bersilih ganti di dalam hidup 
manusia. Berdiri teguh dan berjalan lurus di atas 
agama Allah itulah kebajikan dan kebaikan. 
Menyeleweng dari agama Allah itulah kejahatan dan 
kerosakan. 


Allah S.W.T. merakamkan bahawa mereka memang 
mengetahui kebenaran yang diingkarkan mereka dan 
merakamkan tindakan mereka menghalangkan orang 
ramai dari kebenaran itu: 


"Sedangkan kamu sekalian saksi-saksi yang mengetahui. " 

Ini menunjukkan bahawa mereka yakin terhadap 
kebenaran apa yang didustakan mereka dan terhadap 
kebaikan apa yang dihalangkan mereka dari orang 
ramai. Ini adalah satu perbuatan yang keji yang mana 
pembuatnya tidak wajar diberi kepercayaan dan 
persahabatan, malah hanya layak menerima 
penghinaan dan kecaman. 

Kita perlu berhenti sebentar di depan pemberian 
Allah kepada kaum Ahlil-Kitab ini dalam firman-Nya, 
yang berbunyi: 




"Mengapakah kamu menghalangkan mereka yang beriman 
dari jalan Allah kerana kamu hendak menjadikannya jalan 
yang bengkok. "(99) 

Itulah satu tarikan perhatian yang mempunyai satu 
tujuan yang besar, iaitu jalan Allah atau agama Allah 
it'u ialah jalan yang lurus dan selain dari jalan Allah 
adalah jalan yang tidak lurus belaka. Oleh itu apabila 
manusia dihalangkan dari jalan Allah, apabila para 
Mu’minin disekat dari agama Allah, maka segala 


(Pentafsiran ayat-ayat 100-101] 



"Wahai orang-orang yang beriman! Jika kamu mengikuti 
sekumpulan mereka yang dikurniakan kitab > nescaya mereka 
akan mengembalikan kamu menjadi orang-orang yang kafir 
selepas kamu beriman (100). Dan bagaimanakah kamu 
sanggup menjadi kafir, sedangkan kamu dibacakan ayat-ayat 
Allah kepada kamu dan Rasul-Nya berada di tengah-tengah 
kamu? Siapa yang berpegang teguh kepada Allah , maka 
bererti dia telah diberi hidayat kepada jalan yang lurus. "(101 ) 

Peranan Agung Umat Muslimin 

Tujuan kedatangan umat Muslimin ialah untuk 
menegakkan cara hidup mereka di atas agama Allah 
Yang Maha Esa sahaja, iaitu satu cara hidup yang 
berbeza dan unik. Kewujudan umat Muslimin adalah 
dari awal lagi lahir dari agama Allah untuk 
menunaikan peranan istimewa mereka dalam 
kehidupan umat manusia, iaitu peranan yang tidak 
dapat ditunaikan oleh golongan yang lain dari 
mereka. Umat Muslimin diwujudkan untuk 
menegakkan sistem hidup Ilahi di bumi ini dan 
merealisasikannya dalam bentuknya yang amali yang 
mempunyai garis sifat-sifat yang boleh dilihat, di 

mana nas-nas diterjemahkan kepada harakat-harakat, 
tindakan-tindakan, perasaan-perasaan, akhlak-akhlak, 
undang-undang dan peraturan-peraturan, 
perhubungan-perhubungan dan pertalian-pertalian. 

Umat Muslimin tidak dapat memenuhi matlamat 
kewujudan mereka, tidak dapat berjalan lurus dan 
tidak dapat mewujudkan di bumi ini gambaran realiti 
hidup yang istimewa, gemilang dan unik ini 
melainkan apabila mereka menerima (undang-undang 
dan peraturan) dari Allah Yang Maha Esa, melainkan 
apabila mereka memimpin umat manusia dengan 
(undang-undang dan peraturan) yang diterima dari 
Allah Yang Maha Esa, bukannya menerima dari mana- 
mana tokoh manusia atau dari pengikut-pengikut 
mana-mana tokoh manusia dan bukannya ta'at 
kepada mana-mana tokoh manusia. " Sama ada 
mereka menerima dari Allah atau melakukan 
kekufuran, kesesatan dan penyelewengan. 

Inilah pendirian yang ditegaskan oleh Al-Qur'an dan 
diulangkan berkali-kali di dalam berbagai-bagai 
kesempatan. Inilah sikap yang mahu ditegakkan di 
atasnya perasaan kaum Muslimin, pandangan mereka 
dan akhlak mereka setiap kali terluang. Tempat ini 
merupakan salah satu dari tempat-tempat yang 
disebutkan pendirian itu. Titik pertaliannya ialah 
perdebatan dengan Ahlil-Kitab dan tindakan 
menghadapi tipu daya dan komplot-komplot mereka 
terhadap kaum Muslimin di Madinah. Tetapi ia 
bukannya terbatas dengan titik-titik pertalian ini 
sahaja, malah i.a merupakan arahan yang berterusan 
kepada umat Muslimin di dalam setiap generasi 
kerana ia merupakan dasar hidup mereka dan asas 
kewujudan mereka. 

Umat Muslimin telah diwujudkan untuk memimpin 
umat manusia. Oleh itu bagaimana mereka mungkin 
bertemu dengan jahiliyah, sedangkan tujuan 
kedatangan mereka ialah untuk mengubahkan 
jahiliyah dan menghubungkan umat manusia dengan 
Allah? Apabila umat Muslimin meninggalkan tugas 
kepimpinan ini, maka apakah erti kewujudan mereka? 
Bukankah dalam keadaan ini kewujudan mereka tidak 
mempunyai apa-apa matlamat lagi? 

Umat Muslimin Dilahirkan Untuk Memegang 
Teraju Kepimpinan 

Umat Muslimin telah dilahir untuk memegang teraju 
kepimpinan, iaitu kepimpinan ke arah kefahaman dan 
pandangan yang betul, kepercayaan dan perasaan 
yang betul, ke arah akhlak dan peraturan yang betul 
dan ke arah penyusunan masyarakat yang betul. Di 
bawah bayangan kedudukan-kedudukan yang betul 
ini dapatlah akal itu berkembang subur, dapat 
berkenalan dengan alam buana, dapat mengetahui 
rahsia-rahsianya dan menggunakan kekuatan- 
kekuatan dan tenaga-tenaganya yang tersimpan itu, 
tetapi kepimpinan asasi yang membenar dan 
menguasai semua kekuatan dan tenaga ini, yang 
mengarah penggunaan kekuatan dan tenaga alam ini 
untuk kebajikan manusia bukan untuk mengancam 


mereka dengan kemusnahan dan kebinasaan dan 
bukan untuk digunakannya bagi memenuhi 

keinginan-keinginan nafsu kepimpinan, seharusnya itu 
untuk menegakkan keimanan dan di atas kepimpinan 
inilah seharusnya kelompok Muslimin itu berdiri teguh 
dengan berpedomankan kepada arahan Allah 
bukannya arahan mana-mana hamba Allah yang lain. 

Di dalam pelajaran ini Al-Qur'an memberi amaran 
kepada umat Muslimin supaya jangan mengikut 
orang lain di samping menerangkan jalan-jalan untuk 
mewujudkan kedudukan-kedudukan yang betul dan 
memeliharakannya. Mula-mula ia- melarang mereka 
mengikut Ahlil-Kitab kerana mereka tidak syak lagi 
akan membimbing mereka ke arah kekufuran: 


Umat Muslimin Ditegah Menjadi Pak Turut 
Kaum Ahlil-Kitab 



"Wahai orang-orang yang beriman! Jika kamu mengikuti 
sekumpulan mereka yang dikurniakan kitab , nescaya mereka 
akan mengembalikan kamu menjadi orang-orang yang kafir 
selepas kamu beriman (100). Dan bagaimanakah kamu 
sanggup menjadi kafir ; sedangkan kamu dibacakan ayat-ayat 
Allah kepada kamu dan Rasul-Nya berada di tengah-tengah 
kamu? Siapa yang berpegang teguh kepada Allah , maka 
bererti dia telah diberi hidayat kepada jalan yang lurus."(101) 


Perbuatan mengikut Ahlil-Kitab dan menerima 
arahan dari mereka, perbuatan mengambil dan 
memetik peraturan-peraturan dan undang-undang 
kehidupan mereka dari awal-awal lagi membawa erti 
kekalahan batin dan meninggalkan peranan 
kepimpinan yang kerananya diwujudkan umat 
Muslimin di samping membawa erti keraguan 
terhadap keupayaan agama dan peraturan Allah 
untuk memimpin dan mengaturkan kehidupan 
manusia serta mempertingkatkannya ke jalan 
kesuburan dan kemajuan. Keraguan ini sendiri 
merupakan benih kekufuran yang merangkak di 
dalam hati tanpa disedari olehnya dan tanpa melihat 
bahayanya yang dekat. 


'Agidah Merupakan Benteng Umat Muslimin 
Yang Paling Kuat 

Ini dari sudut kaum Muslimin dan dari sudut kaum 
yang lain, maka kaum Ahlil-Kitab tidak ada cita-cita 
yang lebih besar kepada mereka dari menyesatkan 
kaum Muslimin dari 'aqidah mereka, kerana 'aqidah 
inilah yang menjadi kubu keselamatan, garis 

pertahanan dan sumber kekuatan umat Muslimin. 
Musuh-musuh mereka cukup mengetahui hakikat ini. 
Mereka mengetahuinya dahulu dan sekarang dan 
mereka mengorbankan segala usaha, tipudaya, 
kekuatan dan kelengkapan untuk memesongkan 
umat Muslimin dari 'aqidah mereka. Apabila mereka 
gagal memerangi 'aqidah ini secara terbuka, mereka 
memeranginya secara sulit dan apabila mereka gagal 
memeranginya dengan bersendirian, mereka 
menggunakan barisan Munafiqin yang berpura-pura 
Islam atau menggunakan orang-orang yang 
mempunyai hubungan palsu dengan Islam untuk 
bekerja melemahkan 'aqidah ini dari dalam dan 
menghalangkan manusia darinya dan seterusnya 
untuk memperdayakan umat Muslimin dengan 
kecantikan sistem-sistem hidup yang lain dari sistem 
hidup agama mereka, keindahan undang-undang dan 
peraturan-peraturan yang lain dari undang-undang 
dan peraturan-peraturan agama mereka dan 
kebagusan kepimpinan yang lain dari kepimpinan 
agama mereka. 

Apabila kaum Ahlil-Kitab dapati setengah-setengah 
orang Islam menyambut baik dan mengikut anjuran- 
anjuran mereka, maka tidak syak lagi mereka akan 
menggunakan semua cara ini untuk mencapai 
matlamat yang menyebabkan mereka tidak dapat 
tidur dan mereka akan terus berusaha memimpin 
orang-orang Islam itu dan seluruh kaum Muslimin di 
belakang mereka kepada kekafiran dan kesesatan. 

Oleh sebab itulah Allah menyampaikan amaran 



"Wahai orang-orang yang beriman! Jika kamu mengikuti 
sekumpulan mereka yang dikurniakan kitab , nescaya mereka 
akan mengembalikan kamu menjadi orang-orang yang kafir 
selepas kamu beriman. "(1 00) 

Di waktu itu tiada yang menakutkan seorang 
Muslim selain ia melihat dirinya terbalik menjadi kafir 
setelah ia beriman dan peluang ke Neraka setelah ia 
selamat darinya untuk menuju ke Syurga. Inilah sifat 
seorang Muslim sejati di setiap zaman. Oleh sebab 
itulah amaran yang keras ini merupakan cemeti yang 
memukul dan menyedarkan hati nurani supaya 
sentiasa mengingati amaran itu. Walaupun begitu 
ayat yang berikut terus menyambung lagi amaran dan 
peringatan itu dengan menyatakan betapa kejinya jika 
orang-orang yang beriman itu terbalik menjadi kafir, 
sedangkan ayat-ayat Allah sentiasa dibaca kepada 
mereka, Rasulullah s.a.w. sentiasa berada di tengah- 
tengah mereka, motif-motif beriman sentiasa wujud, 
da'wah kepada beriman sentiasa diseru dan 
perbezaan jalan di antara kekufuran dan keimanan 
sentiasa disuluh dengan cahaya Al-Qur'an. 




"Dan bagaimanakah kamu sanggup menjadi kafir, 
sedangkan kamu dibacakan ayat-ayat Allah kepada kamu 
dan Rasul-Nya berada di tengah-tengah kamu ? 


Ya, amatlah berat bagi seseorang Mu'min terbalik 
menjadi kafir di dalam suasana-suasana yang amat 
membantu ke arah keimanan dan apabila Rasulullah 
s.a.w. telah wafat dan memilih ar-Rafiq al-A'la, maka 
ayat Allah (Al-Qur'an) masih kekal dan sunnah 
Rasulullah s.a.w. masih kekal. Kita umat Muslimin 
pada hari ini tetap dititahkan Allah dengan Al-Qur'an 
ini sebagaimana dititahkan orang-orang yang dahulu 
dengannya. . Jalan berpegang teguh kepada Allah 
amat jelas dan panji-panji berpegang teguh kepada 
Allah tetap dikibar tinggi: 

^ J» \ \\ V 2 9 ^ 'S 'f 

"Siapa yang berpegang teguh kepada Allah , maka bererti dia 
telah diberi hidayat kepada jalan yang lurus."(101) 


Ya, hanya berpegang teguh kepada Allah sahaja 
yang boleh menyelamatkan, kerana Allah 5.W.T. itu 
Maha Kekal, Maha Hidup dan Maha Pentadbir. 


Perkara-perkara Yang Boleh Diambil Dari Kaum 
Ahlil-Kitab Dan Sebagamya 

Rasulullah s.a.w. telah menunjukkan sikap yang 
keras terhadap sahabat-sahabatnya Ridhwanullahu 
'alaihim dalam perkara menerima sesuatu yang 
bersangkutan dengan 'aqidah dan undang-undang 
dan peraturan (dari sumber yang lain), tetapi beliau 
memberi kelapangan kepada mereka dalam 
menerima fikiran dan ujian dalam urusan-urusan 
kehidupan amali yang tulen, yang diserahkan kepada 
ujian dan ilmu pengetahuan seperti urusan-urusan 
pertanian, perancangan-perancangan perang dan 
sebagainya dari persoalan-persoalan amali tulen yang 
tidak ada hubungan dengan kefahaman kepercayaan, 
peraturan masyarakat dan pertalian-pertalian yang 
berhubung kait dengan menyusun dan mengatur 
kehidupan manusia. Perbezaan di antara kedua- 
duanya amat jelas, kerana sistem hidup itu satu 
perkara dan ilmu-ilmu tulen, ujian-ujian dan aplikasi 
kaedah-kaedah ilmu itu adalah satu perkara yang lain 
pula. Agama Islam yang datang untuk memimpin 
kehidupan manusia dengan undang-undang dan 
peraturan Allah itulah agama Islam yang memimpin 
akal manusia mencari ilmu pengetahuan dan 
mengambil faedah dari segala kemajuan kebendaan 
dalam lingkungan sistem hidupnya. 

Ujar al-lmam Ahmad: Kami telah diceritakan oleh 
Abdur Raziq, kami telah diberitakan oleh Suffian dari 
Jabir dari asy-Sya'bi dari Abdullah ibn Thabit katanya: 
Umar telah datang menemui Nabi s.a.w. ialu berkata: 
"Wahai Rasulullah I Saya telah menyuruh seorang 
saudara Yahudi dari suku Bani Quraydzah lalu dia 
menulis untuk saya koleksi-koleksi kitab Taurat. 
Sukakah anda saya kemukakan koleksi-koleksi itu 
kepada anda?" Kata (Abdullah bin Thabit): Lalu 

berubahlah muka Rasulullah s.a.w. - Kata Abduilah 
bin Thabit: Aku pun membisik kepada Umar: 
'Tidakkah anda lihat muka Rasulullah s.a.w. 
berubah?" Umar pun terus berkata: "Saya redha 
menerima Allah sebagai Tuhan, menerima Islam 
sebagai agama dan menerima Muhammad sebagai 
rasul. Kata (Abduilah ibn Thabit): Nabi s.a.w. kelihatan 
sukacita dan bersabda: 

aJlp — ja oJLj ^JLll j 

l c yj 0 — 

p-SGai» Ulj 

* Demi Aliah yang nyawaku berada di dalam genggaman 
tangan-Nya, andainya Musa a.s. ada di dalam kalangan 
kamu dan kamu mengikutnya dan kamu meninggalkan aku 
nescaya kamu sesat Sesungguhnya kamu merupakan 
bahagian untukku dari antara umat-umat manusia dan aku 
merupakan bahagian untuk kamu dari antara para anbia'." 

Dan ujar al-Hafiz Abu Yala: Kami telah diceritakan 
oleh Hammad dari Asy-Sya'bi dari Jabir katanya sabda 
Rasulullah s.a.w.: 

•d j Cj* J- 4 *' V 

Ujj tJJsLj I jS -U/at o! L4 .1 

^ uH W*" y ^ • 

t Janganlah kamu bertanya Ahlil-Kitab mengenai sesuatu ; 
kerana mereka tidak akan menunjukkan perkara yang benar 
kepada kamu kerana mereka telah sesat Sesungguhnya 
kamu (jika kamu bertanya mereka) sama ada kamu 
membenarkan sesuatu yang batil atau membohongkan 
sesuatu yang benar. Sesungguhnya demi Allah , andainya 
Musa hidup dalam kalangan kamu nescaya tidak halal bagi 
beliau melainkan hanya mengikut aku." 

Dan dalam setengah-setengah hadith yang lain 
tersebut: 

^ ijJsP' 

"Andainya Musa dan 'Isa itu hidup i, nescaya kedua-duanya 
tidak dapat berbuat apa-apa kecuali mengikut aku." 

Mereka ialah kaum Ahlil-Kitab dan inilah petunjuk 
Rasulullah s.a.w. mengenai hukum menerima 
pendapat-pendapat Ahlil-Kitab dalam mana-mana 
perkara yang berkaitan dengan 'aqidah dan 
kefahaman atau berkaitan dengan syari'at atau 
peraturan-peraturan kehidupan. Dan tidak mengapa - 
mengikut roh Islam dan bimbingannya mengambil 
faedah dari hasil usaha dan tenaga seluruh umat 
manusia dalam bidang-bidang yang lain dari ini 
seperti dalam bidang ilmu-ilmu tulen baik dari segi 
kajian dan gunaan serta mengaitkannya dengan 
sistem keimanan, iaitu dari segi perasaan kita 
terhadap ilmu-ilmu itu dan bahawa ia dijadikan Allah 
untuk faedah manusia, dan dari segi membimbing 
dan menggunakan ilmu itu untuk kebajikan umat 
manusia, untuk menyempurnakan keamanan dan 


kemakmuran kepada mereka dan bersyukur kepada 
Allah terhadap ni'mat ilmu pengetahuan dan ni'mat 
pemberian kekuatan-kekuatan dan tenaga-tenaga 
alam, iaitu bersyukur kepada-Nya dengan 
mengerjakan amal ibadat dan menggunakan ilmu 
pengetahuan dan tenaga-tenaga alam untuk 
kebaikan manusia. 

Tetapi menerima pendapat-pendapat dari kaum 
Ahlil-Kitab mengenai kefahaman dan kepercayaan 
keimanan, mengenai pentafsiran alam al-wujud, 
mengenai matlamat kewujudan manusia, mengenai 
sistem hidup, peraturan-peraturan dan undang- 
undangnya, mengenai sistem akhlak dan perilaku, 
maka penerimaan yang seperti inilah yang telah 
menyebabkan wajah Rasulullah s.a.w. berubah 
apabila disebut sesuatu yang paling mudah darinya, 
dan inilah yang telah menyebabkan Allah S.W.T. 
memberi amaran kepada umat Muslimin terhadap 
akibatnya yang buruk, iaitu kekufuran yang terus- 
terang. 

Inilah perintah Allah S.W.T. dan inilah petunjuk 
Rasulullah s.a.w., tetapi kita yang mendakwa diri kita 
sebagai orang-orang Islam kita dapati diri kita - dalam 
usaha memahami Al-Qur'an dan hadith Nabi kita 
s.a.w. mengambil pendapat-pendapat dari para 
orientalis dan dari murid-murid orientalis. Kita dapati 
diri kita mengambil pendapat-pendapat falsafah kita 
dan kefahaman-kefahaman kita terhadap kewujudan 
dan kehidupan dari kedua-dua golongan itu, juga dari 
para ahli falsafah dan ahli fikir Greek, Roman, Eropah 
dan Amerika. Kita dapati diri kita mengambil 
peraturan-peraturan hidup kita dan undang-undang 
kita dari sumber-sumber yang asing itu. Kita dapati 
diri kita mengambil peraturan-peraturan perilaku kita, 
peradaban kita dan akhlak, kita dari paya yang busuk 
itu, yang telah dicapai oleh tamadun kebendaan yang 

kosong dari roh agama Kemudian kita mendakwa 

- demi Allah - kita adalah orang-orang Islam yang 
sebenar, iaitu satu dakwaan yang dosanya adalah 
lebih berat dari dosa kekufuran yang berterus-terang. 
Dengan perbuatan ini bererti kita mengaku 
menggagal dan memesongkan Islam, iaitu satu 
pengakuan yang tidak dibuat oleh orang yang 
berdosa dari mereka yang tidak mendakwa diri 
mereka sebagai orang-orang Islam seperti yang 
dilakukan oleh kita. 

islam adalah sebuah sistem hidup, iaitu satu sistem 
yang mempunyai ciri-ciri yang berbeza dari segi 
kefahaman kepercayaan dan dari segi peraturan dan 
undang-undang yang mengatur seluruh perhubungan 
di dalam kehidupan manusia, juga dari segi 
peraturan-peraturan akhlak yang menjadi tapak 
iandasan yang tetap bagi perhubungan-perhubungan 
itu sama ada hubungan-hubungan politik atau 
ekonomi atau sosial. Islam adalah sebuah sistem yang 
datang untuk memimpin umat manusia seluruhnya. 
Oleh itu di sana pasti wujud segolongan manusia 
yang mempeluangkan sistem ini untuk memimpin 
umat manusia. Dan di antara perkara yang 

bertentangan dengan tabi'at kepimpinan ini ialah 
apabila golongan ini mengambil bimbingan- 
bimbingan dari sumber-sumber yang bukan dari 
sistemnya sendiri. 

Untuk kebajikan umat manusia datangnya sistem 
ini, dan untuk kebajikan umat manusia para 
penda'wah menyeru supaya menegakkan sistem ini 
pada hari ini dan pada hari esok, malah hari ini ia 
lebih perlu iagi kerana umat manusia pada 
keseluruhannya sedang menderita dari sistem-sistem 
hidup yang telah membawa mereka kepada 
penderitaan-penderitaan yang dialami mereka 
sekarang dan di sana tidak ada sistem yang dapat 
menyelamatkan mereka melainkan sistem Ilahi ini 
sahaja, iaitu sistem yang wajib dipelihara dan dijaga 
segala ciri-cirinya supaya ia dapat menunaikan 
peranannya kepada umat manusia dan 
menyelamatkan mereka sekali lagi. 

Apakah Kesan Kemajuan Manusia? 

Umat manusia telah mencapai berbagai-bagai 
kemenangan dan kemajuan dalam usaha mereka 
menggunakan kuasa-kuasa alam. Mereka telah 
merealisasikan kejayaan-kejayaan yang menakjubkan 
dalam dunia perindustrian dan perubatan jika 
dibandingkan dengan masa yang silam. Dan mereka 
masih dalam perjalanan mencapai kejayaan-kejayaan 
yang baru, tetapi apakah kesan semuanya ini di dalam 
kehidupan mereka? Apakah kesannya dalam 
kehidupan kejiwaan mereka? Adakah mereka 
meni'mati kebahagiaan? Adakah mereka menemui 
ketenteraman? Adakah mereka memperolehi 
keamanan dan kedamaian? Tidak! Sekali-kali tidak! 
Mereka telah menemui kecelakaan, kegelisahan dan 
ketakutan, mereka mengidap penyakit-penyakit saraf 
dan penyakit-penyakit jiwa, mereka mengalami 
kelakuan-kelakuan yang abnormal dan melakukan 
jenayah-jenayah dalam lingkungan yang seluas- 
luasnya. Mereka juga tidak mencapai kemajuan dalam 
memahami matlamat kewujudan insan dan 
matlamatmatlamat hidup insan. Apabila matlamat 
kewujudan insan dan matlamat-matlamat hidup insan 
yang tersemat di dalam fikiran seseorang yang 
bertamadun di zaman ini dibandingkan dengan 
kefahaman dan pemikiran Islam dalam aspek ini 
nescaya tamadun (moden) ini kelihatan begitu kerdil, 
malah ia kelihatan merupakan suatu kutukan yang 
merendahkan pandangan manusia terhadap dirinya 
sendiri dan terhadap kedudukannya di alam buana ini, 
dan suatu kutukan yang menjatuhkan manusia dan 
mengecilkan minat, cita-cita dan keinginan-keinginan 
mereka. Kekosongan sedang memamah hati umat 
manusia yang malang dan kebingungan sedang 
menggoncang jiwa mereka yang penat. Itulah jiwa 
yang tidak menemui Allah, kerana keadaan-keadaan 
hidup mereka yang malang telah menjauhkan mereka 
dari Allah. 

Sains Gagal Mendekatkan Manusia Kepada Allah 

Sains yang sepatutnya - andainya ia berjalan di 
bawah undang-undang dan peraturan Allah - dapat 


menjadikan setiap kejayaan manusia di bidang ini 
sebagai satu langkah yang mendekatkan mereka 
kepada Allah, tiba-tiba ia sendiri yang menjauhkan 
manusia dengan kejayaan itu dari Allah dengan sebab 
kejatuhan dan kepadaman roh mereka. Umat 
manusia tidak menemui cahaya yang menerangi 
matlamat kewujudan mereka yang sebenar, yang 
membolehkan mereka menuju kepadanya dengan 
pertolongan ilmu pengetahuan ini yang dikurniakan 
Allah kepada mereka. Mereka juga tidak menemui 
satu sistem hidup yang dapat menyelaraskan di antara 
harakatnya dengan harakat alam buana, di antara 
fitrahnya dengan fitrah alam buana, di antara 
undang-undangnya dengan undang-undang alam 
buana. Mereka tidak menemui satu sistem yang dapat 
menyelaraskan di antara tenaga-tenaganya dengan 
kekuatannya, di antara akhiratnya dengan dunianya, 
di antara individu-individunya dengan kelompok- 
kelompoknya, di antara kewajipan-kewajipan dengan 
hak-haknya dengan satu penyelarasan yang tabi'i, 
sempurna dan selesa. 

Di antara umat manusia ini ada segolongan dari 
mereka yang berusaha mengharamkan mereka dari 
sistem hidup Allah yang memberi hidayat kepada 
mereka. Golongan inilah yang menamakan cita-cita 
kepada sistem ini sebagai cita-cita yang kolot atau 
mundur ke belakang. Mereka mengira cita-cita ini 
sebagai satu keinginan kepada satu masa yang telah 
berlalu di dalam sejarah. Dengan sebab kejahilan 
golongan ini atau dengan sebab niat mereka yang 
buruk, mereka telah mengharamkan umat manusia 
dari bercita-cita ke arah satu-satunya sistem hidup 
yang memimpin langkah-langkah mereka menuju 
kedamaian dan ketenteraman di samping memimpin 
mereka menuju kepada kesuburan dan kemajuan. 
Kita umat Muslimin yang beriman kepada sistem 
hidup ini adalah mengetahui ke manakah kita 
berda'wah. Kita memang melihat realiti umat manusia 
yang malang dan menghidu bau busuk dari paya yang 
kotor itu, di mana mereka bergelimang di dalam 
lumpurnya, dan di samping itu kita melihat di sana di 
kemuncak yang tinggi panji-panji keselamatan sedang 
dikibar 'kepada manusia-manusia yang menderita di 
Padang Sahara yang panas membakar, di sana 
terdapat tangga yang cemerlang dan bersih sedang 
melambai insan-insan yang sedang tenggelam di 
dalam paya itu. Dan seterusnya kita melihat bahawa 
kepimpinan umat manusia jika tidak dikembalikan 
kepada sistem ini maka kepimpinan ini akan terus 
membawa setiap sejarah manusia dan setiap konsep 
manusia kepada kejatuhan yang buruk. 

Langkah pertama di jalan perjuangan ialah 
memelihara ciri keunikan dan perbezaan sistem hidup 
Ilahi ini. Para pejuangnya janganlah sekali-kali 
mengambil arahan dan bimbingan dari jahiliyah yang 
wujud di sekeliling mereka supaya sistem ini kekal 
bersih dan sihat sehingga Allah mengizinkan sistem ini 
memimpin umat manusia sekali lagi. Dan Allah Maha 
Pengasih terhadap para hamba-Nya tidak membiarkan 
mereka menjadi mangsa kepada musuh-musuh 
manusia yang menyeru kepada jahiliyah di sana sini. 

Inilah hakikat yang mahu diajarkan oleh Allah S.W.T. 
kepada angkatan Muslimin pertama dahulu di dalam 
kitab suci-Nya yang mulia dan inilah hakikat yang 
mahu ditunjukkan oleh Rasulullah s.a.w. di dalam 
pengajaran-pengajarannya kepada mereka. 

****** 

(Pentafsiran ayat-ayat 102 - 107) 

Allah Memerintah Kelompok Muslimin Memelihara 
Dua Asas Pokok Untuk Dilaksanakan 

Selepas memberi amaran supaya jangan menerima 
bimbingan dari Ahlil-Kitab dan jangan mengikut 
mereka, Allah menyeru kelompok Muslimin dan 
memerintah mereka memelihara dua asas pokok yang 
menjadi tapak landasan hidup mereka- dan sistem 
hidup mereka, iaitu dua asas yang perlu bagi mereka 
untuk memikul tugas agung yang diserahkan Aliah 
kepada mereka, iaitu tugas agung yang kerananya 
mereka dilahirkan ke alam al-wujud ini. Dua asas yang 
berkembar ini ialah keimanan dan persaudaraan, iaitu 
beriman dan bertaqwa kepada Allah dan 
bermuraqabah dengan-Nya pada setiap detik hidup, 
dan persaudaraan kerana Allah, iaitu persaudaraan 
yang menjadikan kelompok Muslimin satu binaan 
yang hidup, kuat, tahan dan berupaya menunaikan 
peranannya yang besar di dalam kehidupan manusia 
dan sejarah manusia, iaitu peranan menyuruh 
membuat kema'rufan dan melarang melakukan 
kemungkaran dan menegakkan kehidupan manusia di 
atas asas kema'rufan dan membersihkannya dari 
kekotoran kemungkaran: 





" Wahai orang-orang yang beriman! Bertaqwalah kepada 
Allah dengan sebenar-benar taqwanya dan janganlah kamu 
mati melainkan kamu dalam keadaan Musiim (102). Dan 
berpeganglah seluruh kamu dengan tali Allah dan janganlah 
kamu berpecah-belah, dan kenangilah ni'mat Allah kepada 
kamu ketika kamu dahulunya (hidup) bermusuh-musuhan 
kemudian Allah telah menjinakkan hati di antara kamu lalu 
jadilah kamu (hidup) bersaudara dengan ni'mat-Nya itu, dan 
kamu dahulunya telah berada di tepi jurang Neraka lalu 
Allah menyelamatkan kamu darinya. Demikianlah Allah 
menjelaskan ayat-ayat-Nya kepada kamu supaya kamu 
mendapat hidayat (103). Dan hendaklah ada di antara kamu 
segolongan orang yang menyeru kepada kebaikan dan 
menyuruh melakukan kema'rufan dan melarang melakukan 
kemungkaran dan merekalah orang-orang yang beruntung 
(104). Dan janganlah kamu jadi seperti orang-orang yang 
telah berpecah-beiah dan berselisih faham sesudah datang 
keterangan-keterangan yang jelas kepada mereka. Dan 
merekalah orang-orang yang mendapat ' azab yang amat 
besar (105). (Ingatkanlah) hari, di mana banyak wajah 
menjadi putih berseri-seri dan banyak pula wajah yang 
menjadi hitam muram. Adapun orang-orang yang wajah 
mereka telah menjadi hitam muram (ditanyakan kepada 
mereka): Mengapakah kamu menjadi kafir setelah kamu 
beriman? Kerana itu rasakanlah 'azab dengan sebab 
perbuatan kufur yang telah dilakukan kamu itu (106). Dan 
adapun orang-orang yang wajah mereka telah menjadi putih 
berseri-seri, maka mereka sekalian berada di dalam rahmat 
Allah (Syurga) dan mereka kekal abadi di dalamnya."(1 07) 

Kedua-duanya merupakan tiang seri dan di atas 
tiang-tiang inilah ditegakkan kelompok Muslimin dan 
dengan tiang-tiang inilah membolehkan kelompok 
Muslimin melaksanakan peranannya yang sukar dan 
besar itu. Apabila salah satu dari dua tiang itu 
tumbang, nescaya tidak wujud lagi kelompok 
Muslimin dan tiada lagi peranan untuk dilaksanakan 
mereka. 

Tiang yang pertama ialah tiang iman dan taqwa, 
iaitu taqwa yang menyempurnakan hak Allah yang 
mulia, taqwa yang sentiasa sedar, yang tak pernah 
lalai dan tak pernah lemah walau sedetik pun dari 
detik-detik usia hidup sehingga seseorang itu sampai 
ajalnya: 

S' 

f' 

"Wahai orang-orang yang beriman! Bertaqwaiah kepada 
Allah dengan sebenar-benar taqwanya. " 

Mendaki Tangga Maqam Taqwa Hingga 
Setinggi-tingginya 

Yakni bertaqwalah kepada Allah mengikut yang 
sewajar baginya, la diungkapkan dengan bentuk 
umum begini tanpa digariskan batasan agar hati 
manusia berusaha mencapai tahap kemuncaknya 
mengikut yang difikir olehnya dan terupaya 
dilakukannya. Semakin jauh hati memasuki jalan ini 
semakin tinggi ia melihat kemuncak-kemuncak ke 
hadapannya dan semakin bertambah keinginannya. 
Semakin dekat seseorang itu mendekati Allah dengan 
taqwanya, semakin kuat keinginannya untuk 
mencapai maqam dan martabat yang lebih tinggi dari 
apa yang telah dicapaikannya dan ia terus bercita-cita 
untuk sampai ke maqam yang membuat hatinya 
sentiasa jaga dan tidak tidur. 

"Dan janganlah kamu mati melainkan kamu dalam keadaan 
Muslim: "(102) 

Islam Dalam Ertikatanya Yang Luas 

Kematian adalah suatu perkara ghaib yang tidak 
diketahui oleh seseorang manusia bilakah ia akan 
mati, oleh itu sesiapa yang tidak mahu mati 
melainkan dalam keadaan sebagai seorang Muslim 
maka jalannya hendaklah mulai dari sekarang ia hidup 
sebagai seorang Muslim dan terus hidup sebagai 
seorang Muslim pada setiap masa. Al-Qur'an 
menyebut Islam selepas menyebut taqwa di dalam 
ayat ini membayangkan bahawa Islam itu mempunyai 
pengertian yang luas, iaitu penyerahan diri kepada 
Allah, keta'atan dan kepatuhan kepada Allah, 
mengikut sistem hidup yang diatur oleh Allah dan 
berhakimkan kepada kitab suci Allah. Inilah 
pengertian yang dijelaskan oleh surah ini dalam setiap 
tempat sebagaimana telah kami terangkan sebelum 
ini. 




Inilah tiang seri pertama dan di atas tiang inilah 
ditegakkan kelompok Muslimin untuk menjelmakan 
kewujudan mereka dan melaksanakan peranan 
mereka. Tanpa tiang seri ini semua masyarakat 
dianggap masyarakat jahiliyah belaka dan di sana 
tidak akan wujud sistem Allah, di mana seluruh umat 
hidup berpadu di atasnya, malah yang wujud ialah 
sistem-sistem jahiliyah, dan di sana tidak ada 
kepimpinan yang membawa manusia kepada hidayat 
di bumi ini, malah kepimpinan yang ada ialah 
kepimpinan jahiliyah. 


Tiang seri yang kedua ialah tiang seri persaudaraan, 
iaitu persaudaraan kerana Allah, persaudaraan di atas 
sistem hidup Allah dan persaudaraan untuk 
menghakikatkan sistem hidup Allah: 


\/ r ^ °\ y 





"Dan berpeganglah seluruh kamu dengan tali Allah dan 
janganlah kamu berpecah-belah, dan kenangilah ni'mat 
Allah kepada kamu ketika kamu dahulunya (hidup) 
bermusuh-musuhan kemudian Allah telah menjinakkan hati 
di antara kamu lalu jadilah kamu (hidup) bersaudara dengan 
ni'mat-Nya itu, dan kamu dahulunya telah berada di tepi 
jurang Neraka lalu Allah menyelamatkan kamu darinya. 
Demikianlah Allah menjelaskan ayat-ayat-Nya kepada kamu 
supaya kamu mendapat hidayat "(103) 

Asas Persaudaraan Islam 

Di sini jelaslah bahawa persaudaraan itu adalah 
persaudaraan yang lahir dari taqwa dan Islam yang 
menjadi tiang seri yang pertama, iaitu persaudaraan 
yang berasaskan pegangan yang kukuh dengan tali 
Allah yakni dengan perjanjian-Nya, sistem-Nya dan 
agama-Nya dan bukannya persaudaraan yang lahir 
dari semata-mata bermasyarakat yang berlandaskan 
sesuatu fahaman yang lain atau kerana sesuatu 
matlamat yang lain atau persaudaraan yang 
berasaskan pegangan pada sesuatu tali yang lain dari 
tali-tali jahiliyah yang banyak. 



"Dan berpeganglah seluruh kamu dengan tali Allah dan 
janganlah kamu berpecah-belah" 

Persaudaraan yang berpegang teguh dengan tali 
Allah ini merupakan satu ni‘mat yang dibangkit- 
bangkitkan Allah kepada angkatan jama'ah Muslimin 
yang pertama, iaitu satu ni'mat yang dikurniakan 
Allah kepada para hamba yang sentiasa disayangi. 
Dan di sini Allah mengingatkan ni'mat ini kepada 
mereka. Dan mengingatkan bagaimana mereka di 
zaman jahiliyah dahulu hidup bermusuh-musuhan 
satu sama lain seperti permusuhan yang paling tajam 
yang wujud di antara suku Aus dan Khazraj (di 
Madinah) iaitu dua suku Arab yang tinggal di Yathrib 
dan mereka berjiran dengan kaum Yahudi yang 
berusaha mengapi-apikan permusuhan ini sehingga 
api permusuhan itu membakar segala perhubungan di 
antara dua suku kaum itu. Di sinilah kaum Yahudi 
mendapat gelanggang yang sesuai dengan usaha 
kerja dan cara hidup mereka. Kemudian Allah 
menjinakkan hati dua suku kaum ini dengan 
perantaraan agama Islam. Hanya Islam sahaja yang 
dapat memadukan hati yang berjauhan ini. Hanya tali 
Allah sahaja yang dapat memberi pegangan kepada 
semua orang dan dengan ni'mat itu mereka dapat 
hidup sebagai saudara. Tiada yang dapat menyatukan 
hati melainkan persaudaraan kerana Allah, iaitu 
persaudaraan yang membuat segala dendam kesumat 
yang turun temurun dalam sejarah, segala 
pembalasan dendam sukuan, segala tamak haloba 
peribadi dan segala panji-panji kaum itu kelihatan 

begitu keci! di samping persaudaraan ini dapat 
menyatupadu mereka dalam satu barisan di bawah 
panji-panji Allah Yang Maha Besar dan Maha Tinggi: 



"Dan kenangilah ni'mat Allah kepada kamu ketika kamu 
dahulunya (hidup) bermusuh-musuhan kemudian Allah telah 
menjinakkan hati di antara kamu lalu jadilah kamu (hidup) 
bersaudara dengan ni'matnya itu. " 


Mengenangkan Ni'mat Allah 


Begitu juga Allah telah mengingatkan mereka 
terhadap ni’mat-Nya yang telah menyelamatkan 
mereka dari Neraka yang hampir-hampir mereka 
terhumban ke dalamnya. Allah telah menyelamatkan 
mereka dari Neraka dengan memberi hidayat kepada 
mereka agar berpegang teguh dengan tali Allah 
selaku tiang seri pertama dan menyatukan hati 
mereka, lalu mereka hidup bersaudara dengan agama 
Aliah selaku tiang seri yang kedua. 



"Dan kamu dahulu telah berada di tepi jurang Neraka lalu 
Allah menyelamatkan kamu darinya. " 


Nas AI-Qur'an sengaja menyebut "hati" selaku 
tempat menyembunyikan perasaan-perasaan dan 
hubungan. Ia tidak terus mengungkap dengan 
perkataan "kemudian Allah telah menjinakkan di 
antara kamu", malah ia menyelinap dalam tempat 
simpanan hati yang tersembunyi dan berkata 
"kemudian Allah telah menjinakkan di antara hati 
kamu" di sini ia menggambarkan hati seolah-olah 
seberkas kayu yang bersatu-padu dengan tangan 
qudrat Allah dan dengan perjanjian-Nya. Begitu juga 
nas ini menggambarkan keadaan mereka sebelum ini 
dalam bentuk satu pemandangan yang hidup dan 
bergerak dan detik-detik pergerakannya diikuti oleh 
hati. "Dan kamu dahulu telah berada di tepi jurang 
Neraka" ketika gerak jatuh ke dalam lubang Neraka 
itu sedang ditunggu-tunggu tiba-tiba hati melihat 
tangan qudrat menyelamatkan mereka. Dan melihat 
tali Allah dihulurkan kepada mereka dan mereka 
diselamatkan. Seterusnya nas ini menggambarkan 
pemandangan keselamatan dari bahaya, selepas 
menduga akan dilanda bahaya iaitu satu 
pemandangan yang hidup dan bergerak yang diikuti 
oleh hati-hati dengan perasaan takut-takut dan 
berdebar takut dan membuat mata melihat 
sepenuhnya walaupun setelah dilalui generasi- 
generasi. 


Cubaan Yahudi Untuk Memutuskan 
Persaudaraan Islam 


Muhammad bin Ishaq telah menyebut di dalam as- 
Sirah dan lainnya bahawa ayat ini telah diturunkan 
mengenai Aus dan Khazraj. Ceritanya begini: Ada 


seorang lelaki Yahudi melintasi sekumpulan orang- 
orang Aus dan Khazraj. Dia merasa sakit hati apabila 
melihat mereka berpakat dan berbaik-baik satu sama 
lain lalu dia menghantar seorang lelaki yang ada 
bersamanya supaya duduk di kalangan mereka dan 
mengingatkan mereka tentang peristiwa-peristiwa 
pertempuran di dalam Peperangan Bu'aath dan lain- 
lain peperangan. Lalu lelaki itu pun berbuat begitu 
dan terus mengapi-apikannya sehingga hati mereka 
menjadi panas dan marah terhadap satu sama lain 
dan masing-masing hendak bangkit menuntut bela. 
Kemudian mereka meneriakkan lambang masing- 
masing dan meminta senjata mereka dan mengajak 
berperang di "al-Harrah". Berita ini sampai kepada 
Nabi s.a.w. lalu beliau datang menemui mereka dan 
menenangkan mereka sambil bersabda: "Apakah 
kamu mengajak dengan seruan jahiliyah, sedangkan 
aku masih ada di dalam kalangan kamu?" Kemudian 
beliau membaca ayat ini kepada mereka, lalu mereka 
pun menyesal dan kembali berdamai. Mereka 
berpeluk-peluk satu sama lain dan membuang 
senjata-senjata mereka. 


Demikianlah Allah menjelaskan kepada mereka lalu 
mereka menerima hidayat Allah dan tepatlah firman 
Allah S.W.T. selaku ulasan dalam ayat yang berikut: 

"Demikianlah Allah menjelaskan ayat~ayat-Nya kepada kamu 
supaya kamu mendapat hidayat. "(103) 


Inilah satu gambaran dari usaha kaum Yahudi untuk 
memutuskan tali Allah di antara para penganut Islam 
yang berkasih sayang kerana Allah, yang berdiri teguh 
di atas sistem hidup Allah untuk memimpin umat 
manusia ke jalan Allah. Inilah satu gambaran dari 
tipudaya yang terus menerus dilakukan oleh kaum 
Yahudi terhadap kelompok Muslimin apabila mereka 
bersatu-padu di atas sistem hidup Allah dan 
berpegang teguh pada tali Allah. Inilah salah satu 
hasil dan akibat dari mengikut Ahlil-Kitab yang 
hampir-hampir berjaya mengembalikan angkatan 
Muslimin yang pertama terbalik menjadi kafir semula 
dan berbunuh-bunuhan sesama sendiri dan 
memutuskan tali Allah yang kukuh yang menjadi 
penghubung di antara mereka, di mana mereka hidup 
sebagai saudara yang bersatu-padu. Inilah hubungan 
ayat ini dengan ayat-ayat sebelum. 


Tetapi maksud ayat ini lebih jauh lagi dari peristiwa 
ini. la membayangkan bersama-sama ayat sebelum 
dan selepasnya - bahawa di sana ada gerakan yang 
berterusan dari kaum Yahudi untuk memecah- 
belahkan barisan kaum Muslimin di Madinah dan 
menimbulkan fitnah dan keadaan perpecahan dengan 
segala cara. Amaran-amaran A!-Qur'an yang berturut- 
turut yang melarang mengikut kaum Ahlil-Kitab dan 
mendengar tipu daya dan komplot mereka, juga 
melarang dari berpecah-belah seperti mereka. 
Amaran-amaran ini membayangkan dengan kuat 
betapa hebatnya tipudaya kaum Yahudi yang telah di 



18 


£D SURAH AALI-'IMRAN C& 


JUZU' KE-4 


alami oleh kelompok Muslimin di Madinah, dan 
betapa hebatnya mereka menaburkan bibit-bibit 
persengketaan, keraguan dan keadaan kelam-kabut. 
Inilah amalan biasa kaum Yahudi di dalam setiap 
zaman. Dan inilah juga kegiatan mereka pada hari ini 
dan besok di dalam barisan kaum Muslimin di setiap 
tempat. 

Tugas Kelompok Muslimin 

Adapun tugas kelompok Muslimin yang ditegakkan 
di atas dua tiang ini ialah tugas yang perlu untuk 
menegakkan sistem hidup Ilahi di bumi ini, dan untuk 
memenangkan kebenaran di atas kebatilan, 
kema'rufan di atas kemungkaran, kebaikan di atas 
kejahatan. Kerana tugas inilah kelompok Muslimin 
telah diwujudkan dengan qudrat Allah. Mereka 
dilahirkan di bawah perhatian Allah dan mengikut 
cara yang dikehendaki Allah. Tugas inilah yang 
dijelaskan di dalam ayat yang berikut: 



"Dan hendaklah ada di antara kamu segolongan orang yang 
menyeru kepada kebaikan dan menyuruh melakukan 
kema'rufan dan melarang melakukan kemungkaran dan 
merekalah orang-orang yang beruntung. "( 1 04) 

Kepastian Wujudnya Kelompok 
Muslimin Yang Berkuasa 

Oleh itu pastilah wujud satu kumpulan yang 
menyeru kepada kebaikan, menyuruh membuat 
kema’rufan dan melarang melakukan kemungkaran. 
Pastilah ada satu kuasa di bumi ini yang menyeru 
kepada kebaikan, menyuruh membuat kema'rufan 
dan melarang melakukan kemungkaran. Yang 
menjelaskan kepastian adanya satu kuasa yang seperti 
itu ialah maksud nas Al-Qur'an itu sendiri. Di sana 
pasti diadakan "seruan"(Sj**s) kepada kebaikan, dan 
di sana juga pasti diwujudkan " perintah "(^) 
menyuruh orang membuat kema'rufan dan diadakan 
"Iarangan"(u^jj) dari melakukan kemungkaran. Jika 
kerja da’wah itu boleh dilakukan oleh orang-orang 
yang tidak mempunyai kuasa, maka kerja-kerja 
menyuruh dan melarang tidak boleh dilakukan kecuali 
orang yang mempunyai kuasa. 

Inilah kefahaman dan pandangan Islam terhadap 
masalah ini, iaitu di sana pasti wujud satu kuasa yang 
menyuruh dan melarang, satu kuasa yang 
menjalankan da'wah ke arah kebaikan dan melarang 
kemungkaran, satu kuasa yang semua unitnya terikat 
dengan tali Allah dan dengan . tali persaudaraan 
kerana Allah, satu kuasa yang ditegakkan di atas dua 
tiang yang berpadu ini untuk mewujudkan sistem 
hidup Allah di dalam kehidupan manusia. 
Pengwujudan sistem ini memerlukan kepada da'wah 
kepada kebaikan dan dari da'wah inilah orang ramai 
dapat memahami hakikat sistem ini. la memerlukan 


kuasa yang menyuruh berbuat kema'rufan dan 
melarang melakukan kemungkaran dan perintahnya 
dita'ati. Firman Allah: 



"Tiada seorang rasul pun yang kami utuskan melainkan 
supaya ia dita'ati dengan keizinan Allah." 


(Surah an-Nisa': 64) 
Agama Allah Bukan Hanya Nasihat 

Oleh itu agama Allah di bumi ini bukanlah semata- 
mata. berupa nasihat, tunjuk ajar dan penerangan 
sahaja. Ini adalah sebahagian darinya dan sebahagian 
yang lain pula ialah menjalankan kuasa menyuruh dan 
melarang untuk menegakkan kema'rufan, menolak 
kemungkaran dari kehidupan manusia, memelihara 
tradisi kelompok terpilih (Jama'ah Mu'minin) dari 
dipermain-mainkan oleh orang-orang yang bernafsu 
keinginan dan bernafsu kepentingan dan seterusnya 
memelihara tradisi-tradisi yang baik ini dari 
membenarkan setiap orang boleh memberi fikiran 
dan pandangan masing-masing terhadapnya dengan 
anggapan inilah kebaikan, kema'rufan dan sesuatu 
yang betul. 

Oleh sebab itulah da'wah kepada kebaikan dan 
menyuruh kepada kema'rufan dan melarang 
kemungkaran itu merupakan tugas yang bukan 
senang dan mudah apabila 'kita melihat kepada 
tabi'atnya dan kepada pertentangannya dengan 
nafsu-nafsu keinginan manusia dan dengan 
kepentingan-kepentingan setengah-setengah mereka 
dan dengan keangkuhan setengah-setengah yang 
lain. Di antara mereka terdapat orang-orang yang 
zalim, terdapat pemerintah yang sewenang-wenang, 
terdapat manusia yang berbudi rendah dan tidak suka 
naik, terdapat manusia yang berpendirian goyah dan 
tidak suka berpendirian keras dan tegas, terdapat 
manusia yang berperibadi larut tidak suka bersikap 
serius, terdapat manusia yang zalim yang tidak 
sukakan keadilan, terdapat manusia yang 
menyeleweng yang tidak sukakan kelurusan dan 
kejujuran, dan lain-lain lagi dari orang-orang yang 
menentang kema'rufan dan sukakan kemungkaran. 
Sesuatu umat dan umat manusia tidak akan 
beruntung melainkan apabila kebaikan itu mendapat 
tempat yang dominan, melainkan apabila kema'rufan 
tetap dengan kema'rufan dan kemungkaran tetap 
dengan kemungkaran. Inilah apa yang dikehendaki 
oleh kuasa kebaikan dan kema'rufan. la menyuruh 
dan melarang dan perintahnya dita'ati. 

Oleh sebab itulah perlunya wujud satu kelompok 
yang bertemu di atas dua asas ini, iaitu beriman 
kepada Allah dan persaudaraan kerana Allah untuk 
melaksanakan tugas yang sukar ini dengan kekuatan 
iman dan taqwa dan dengan kekuatan kasih mesra 
persaudaraan. Kedua-dua kekuatan ini merupakan 
kekuatan-kekuatan yang diperlukan oleh peranan ini 

yang telah diserahkan Allah kepada kelompok 
Muslimin selaku tugas yang diwajibkan ke atas 
mereka dan pelaksanaan tugas ini juga telah dijadikan 
syarat untuk mencapai keberuntungan dan kejayaan 
dan inilah keterangan Allah mengenai mereka yang 
menjalankan tugas itu: 







"Dan merekalah orang-orang yang beruntung. "(104) 


Kelompok Muslimin Merupakan 
Persekitaran Yang Baik 

Wujudnya keiompok ini merupakan salah satu dari 
keperluan-keperluan sistem Ilahi itu sendiri, kerana 
kelompok ini merupakan persekitaran di mana sistem 
ini dapat bernafas dan menjelmakan dirinya dalam 
bentuknya yang wujud di alam realiti. ia merupakan 
suatu persekitaran yang baik, sepadu dan 
bekerjasama menyeru kepada kebaikan. Yang 
terkenal dalam persekitaran ini ialah kebaikan, budi 
pekerti yang muiia, kebenaran dan keadilan dan yang 
tidak dikenali di sini ialah kejahatan, budi pekerti yang 
hina, kebatilan dan kezaliman. Melakukan kebaikan di 
sini lebih mudah dari melakukan kejahatan. Budi 
pekerti yang mulia di sini lebih ringan bebannya dari 
budi pekerti yang hina. Kebenaran di sini lebih kuat 
dari kebatilan. Keadilan di sini lebih berguna dari 
kezaliman. Orang yang melakukan kebaikan di sini 
mendapat penyokong-penyokong yang ramai dan 
orang yang melakukan kejahatan di sini mendapat 
tentangan dan menemui kekecewaan. Di sinilah 
letaknya nilai masyarakat ini. Ia merupakan 
persekitaran di mana kebaikan dan kebenaran dapat 
subur tanpa memerlukan usaha yang besar, kerana 
segala sesuatu dan sekalian mereka yang ada di 
sekelilingnya membantu pertumbuhan dan 
kesuburannya. Sebaliknya ia juga merupakan suatu 
persekitaran di mana kejahatan dan kebatilan tidak 
dapat subur melainkan dengan kesusahan dan 
kepayahan kerana segala sesuatu yang ada di 
sekelilingnya menentang pertumbuhan dan 
kesuburan. 


Kefahaman dan pandangan Islam ' terhadap 
kewujudan dan kehidupan, terhadap nilai-nilai dan 
amalan-amalan, terhadap peristiwa-peristiwa, 
terhadap benda-benda dan orang-orang adalah 
berlainan sama sekali dari kefahaman-kefahaman dan 
pandangan-pandangan jahiliyah, iaitu suatu kelainan 
yang asasi dan sejati. Oleh sebab itulah kefahaman 
dan pandangan ini memerlukan kepada satu 
persekitaran khusus supaya ia dapat hidup dengan 
segala nilai istimewanya, la memerlukan kepada satu 
persekitaran yang berlainan dari persekitaran jahiliyah. 
Dan ia memerlukan kepada satu masyarakat yang 
berlainan dari masyarakat jahiliyah. 

Persekitaran khusus ini, adalah hidup dengan 
kefahaman Islam dan kerana kefahaman Islam. Oleh 
itu dalam persekitaran inilah kefahaman Islam dapat 
hidup dan bernafas dengan nafas-nafas biasa dengan 


bebas dan selesa, dan dapat subur tanpa gangguan- 
gangguan dari dalam yang boleh melambat atau 
menghalangkan kesuburannya dan apabila terdapat 
gangguan-gangguan ini, maka ia akan ditentang oleh 
da'wah yang mengajak kepada kebaikan, menyuruh 
kepada kema'rufan dan melarang kemungkaran, dan 
apabila terdapat kekuatan yang zalim yang 
menghalangkan manusia dari jalan Allah, maka di 
sana terdapat pula pembela-pembela yang 
mempertahankan agama Allah di dalam kehidupan 
manusia. 

Persekitaran ini adalah dilambangkan oleh 
kelompok Muslimin yang berdiri teguh di atas asas 
keimanan dan persaudaraan, iaitu keimanan kepada 
Allah supaya mereka mempunyai kefahaman dan 
pandangan yang sama terhadap kewujudan dan 
kehidupan, terhadap nilai-nilai dan amalan-amalan, 
terhadap peristiwa-peristiwa, terhadap benda-benda 
dan orang-orang, dan supaya mereka kembali kepada 
neraca yang sama untuk menilaikan segala apa yang 
berlaku kepada mereka dalam kehidupan, dan supaya 
mereka berhakimkan kepada undang-undang yang 
sama yang diturun dari sisi Allah dan seterusnya 
supaya mereka membulatkan seluruh kesetiaan 
mereka kepada kepimpinan yang berjuang untuk 

menegakkan sistem hidup Ilahi di bumi ini dan 

persaudaraan kerana Allah supaya mereka dapat 
menegakkan kewujudan mereka di atas asas kasih 
sayang dan tolong-menolong yang menghapuskan 
perasaan-perasaan mementingkan diri sendiri dan 
menambahkan perasaan mengutamakan 
kepentingan-kepentingan orang lain yang terbit 
dengan hati yang senang, dengan semangat yang 
berkobar-kobar dan dengan keyakinan yang penuh 
tenteram dan gembira. 

Ciri Kelompok Muslimin Yang Pertama Di Madinah 

Beginilah caranya kelompok pertama Muslimin 
terbentuk di Madinah di atas asas keimanan dan 
persaudaraan kerana Allah, iaitu keimanan yang terbit 
dari ma'rifat Allah dan sifat-sifat-Nya yang tergambar 
di dalam hati, keimanan yang terbit dari taqwa dan 
bermuraqabah dengan Allah dan keimanan yang 
terbit dari kesedaran dan kepekaan hingga ke batas 
yang luar biasa kecuali dalam keadaan-keadaan yang 
jarang .... Dan persaudaraan yang ditegakkan di atas 
kasih sayang yang melimpah-ruah, kasih mesra yang 
manis dan indah, dan ditegakkan di atas semangat 
tolong-menolong yang sungguh-sungguh dan 
mendalam. Kelompok Muslimin yang pertama itu 
telah mencapai satu tahap, andainya ia tidak berlaku, 
tentulah kisah mereka dikira sebagai kisah impian 
orang-orang yang bermimpi. Cerita persaudaraan di 
antara kaum Muhajirin dan kaum Ansar adalah 
sebuah cerita dari, alam hakikat, tetapi dari segi 
sifatnya ia lebih hampir kepada sebuah cerita impian, 
la sebuah cerita yang telah berlaku di dunia ini tetapi 
dari segi sifatnya ia adalah sebuah cerita dari alam 
Syurga yang kekal. 



20 


SO SURAH AALl-'IMRAN C& 


JUZU' KE-4 


Di atas landasan keimanan dan persaudaraan yang 
seperti inilah tegaknya sistem hidup Ilahi di muka 
bumi di setiap zaman. 

Oleh sebab itulah ayat yang berikut kembali 
mengingatkan kelompok Muslimin supaya jangan 
berpecah-belah dan bertelagah sesama sendiri, dan 
seterusnya memberi amaran dari menerima akibat 
yang telah menimpa kaum Ahlil-Kitab yang telah 
memikul amanah agama Allah sebelum mereka 
kemudian mereka berpecah-belah dan bertelagah 
sesama sendiri, lalu Allah merampas panji-panji 
amanah dari tangan mereka dan menyerahkannya 
kepada kelompok Muslimin yang hidup bersaudara. 
Di samping itu mereka ditunggu pula oleh 'azab 
keseksaan pada hari Qiamat, di mana banyak muka 
kelihatan putih berseri-seri dan banyak pula muka 



terlalu duka nestapa. Namun demikian mereka tidak 
pula dibiarkan begitu sahaja, malah mereka terus 
dibidas dan dikecam: 




"Mengapakah kamu menjadi kafir setelah kamu Beriman? 
Kerana itu rasakanlah 'azab dengan sebab perbuatan kufur 
yang dilakukan kamu itu. "(106) 




"Dan adapun orang-orang yang wajah mereka telah menjadi 
putih berseri-serj maka mereka sekalian berada di dalam 
rahmat Ailah (Syurga) dan mereka kekal abadi di 
dalamnya." (107) 


Demikianlah pemandangan ini berdenyut-denyut 
hidup, bergerak dan berdialog mengikut cara AI- 
Qur'an. 


Demikianlah erti amaran dari berpecah-belah dan 
bertelagah sesama sendiri itu terpacak kukuh di dalam 
hati kelompok Muslimin, demikianlah juga erti ni’mat 
Ilahi yang luhur yang mengurniakan ni'mat keimanan 
dan persaudaraan yang padu. 



"Dan janganlah kamu jadi seperti orang-orang yang telah 
berpecah-belah dan berselisih faham sesudah datang 
keterangan-keterangan yang jelas kepada mereka. Dan 
merekalah orang-orang yang mendapat 'azab yang amat 
besar (105). (Ingatlah) hari, di mana banyak wajah menjadi 
putih berseri-seri dan banyak pula wajah yang menjadi hitam 
muram, Adapun orang-orang yang wajah mereka telah 
menjadi hitam muram (ditanyakan kepada mereka): 
Mengapakah kamu menjadi kafir setelah kamu beriman? 
Kerana itu rasakanlah 'azab dengan sebab perbuatan kufur 
yang telah dilakukan kamu itu (106) Dan adapun orang- 
orang yang wajah mereka telah menjadi putih berseri-seri, 
maka mereka sekalian berada di dalam rahmat Allah (Syurga) 
dan mereka kekal abadi di dalamnya. "(107) 

Di sini ayat ini melukiskan satu pemandangan dari 
pemandangan-pemandangan Al-Qur'an yang hidup 
dan penuh harakat. Kita sedang berdepan dengan 
sebuah pemandangan yang menakutkan, iaitu satu 
pemandangan dahsyat yang tidak digambarkan 
dengan kata-kata atau dengan sifat-sifat, tetapi 
digambarkan dengan muka-muka manusia yang 
hidup, iaitu muka-muka yang berseri-seri dengan nur 
dan limpah dengan kegembiraan menyebabkan ia 
kelihatan putih berseri-seri dan tersenyum manis, 
sedangkan muka-muka ini pula muram kerana sedih 
dan dukacita dan ia kelihatan hitam suram kerana 


Demikianlah kelompok Muslimin melihat nasib 
kesudahan kaum Ahlil-Kitab dan mereka telah diberi 
amaran supaya jangan mengikut kaum Ahlil-Kitab 
agar mereka tidak berkongsi dengan mereka 
menerima nasib kesudahan yang amat pedih di dalam 
'azab yang amat besar pada hari Qiamat kelak, di 
mana banyak muka kelihatan putih berseri dan ramai 
pula muka yang kelihatan hitam suram. 

(Pentafsiran ayat-ayat 108 - 109) 

Kemudian kenyataan yang menjelaskan nasib 
kesudahan kedua-dua kumpulan diiringi pula dengan 
satu kenyataan kesimpulan Al-Qur'an yang sesuai 
dengan, garis-garis besar surah ini, iaitu kenyataan 
yang mengandungi penjelasan yang membuktikan 
kebenaran wahyu dan risalah, kesungguhan balasan 
dan hisab pada hari Qiamat, keadilan hukuman Allah 
yang mutlak di dunia dan Akhirat, hak kepunyaan 
Allah Yang Tunggal yang memiliki segala isi langit dan 
segala isi bumi dan perkembalian segala urusan 
kepada Allah dalam segala keadaan: 



"itulah ayat-ayat Allah, Kami bacakannya kepadamu dengan 
benar dan Allah tiada sekali-kali hendak menganiayakan 
para hamba-Nya (108). Allah memiliki segala isi langit dan 



JUZU' KE-4 


BD surah aali-'imran c& 


21 


segala isi bumi. Dan kepada Aliah dikembalikan segala 
urusan. "(1 09) 

Itulah gambaran-gambaran, itulah hakikat-hakikat, 
itulah kesudahan manusia. Semuanya itu adalah ayat- 
ayat Allah dan keterangan-keterangannya kepada 
para hamba-Nya. Itulah ayat-ayat yang kami 
bacakannya kepadamu dengan benar. Yakni ayat-ayat 
itu adalah benar dalam segala apa yang 

diterangkannya mengenai dasar-dasar dan nilai-nilai, 
la adalah benar dalam segala apa yang 

ditayangkannya mengenai kesudahan-kesudahan dan 
balasan-balasan. la adalah diturun membawa 
kebenaran dari Allah yang berkuasa menurunkannya 
dan berhak menetapkan nilai-nilai dan kesudahan- 
kesudahan manusia serta mengenakan balasan- 
balasan ke atas mereka. Allah tidak sekali-kali 
bertujuan menimpakan apa-apa kezaliman ke atas 
para hamba-Nya, kerana Allah Hakim Yang Maha Adil 
dan Dialah yang memegang teraju urusan 
pentadbiran langit dan bumi dan urusan setiap 
makhluk yang ada di langit dan di bumi dan kepada- 
Nya dikembalikan segala urusan. Tujuan Allah 
mengaturkan balasan di atas amalan itu ialah untuk 
menegakkan kebenaran dan menjalankan keadilan 
dan supaya segala urusan berlangsung dengan 
kesungguhan yang layak dengan kebesaran Allah 
bukan seperti yang didakwakan oleh kaum Ahlil-Kitab 
bahawa mereka tidak akan disentuh api Neraka 
kecuali untuk beberapa hari sahaja. 

****** 

(Pentafsiran ayat-ayat 110 - 117) 
Kedudukan Nilai Dan Hakikat Kaum Muslimin 

Selepas itu AI-Qur'an mensifatkan umat Muslimin 
kepada diri mereka sendiri untuk memperkenalkan 
kepada mereka kedudukan mereka, nilai mereka dan 
hakikat mereka. Kemudian ia mensifatkan kaum Ahlil- 
Kitab tanpa mengurangi martabat mereka, malah ia 
menjelaskan hakikat mereka dan menggalakkan 
mereka mengejar pahala keimanan dan kebaikannya. 
Di samping menenangkan kaum Muslimin terhadap 
musuh mereka kaum Ahiil-Kitab, kerana mereka tidak 
akan dapat membahayakan kaum Muslimin dengan 
tipudaya dan peperangan-peperangan yang 
dilancarkan terhadap mereka, begitu juga mereka 
tidak akan diberi pertolongan mengalahkan kaum 
Muslimin. Dan bagi orang-orang yang kafir dari 
golongan Ahlil-Kitab adalah disediakan untuk mereka 
'azab Neraka di Akhirat dan tidak berguna kepada 
mereka segala apa yang diinfaqkan mereka dalam 
kehidupan dunia ini tanpa iman dan tagwa: 




"Kamu adalah sebaik-baik umat yang dilahirkan untuk 
memimpin manusia. Kamu menyuruh melakukan 
kema'rufan dan melarang melakukan kemungkaran dan 
kamu beriman kepada Allah. Dan andainya kaum Ahlil-Kitab 
itu beriman tentulah lebih baik kepada mereka. Di antara 

mereka ada yang beriman dan kebanyakan mereka adalah 
penyeleweng-penyeleweng (110). Mereka tidak sekali-kali 
akan dapat memudaratkan kamu sekalian dari gangguan 
kecil sahaja dan jika mereka berperang dengan kamu , 
mereka akan berpusing lari kemudian mereka tidak diberi 
pertolongan (111). Kehinaan telah diterapkan ke atas 
mereka di mana sahaja mereka berada kecuali (Jika mereka 
berpegang) dengan tali (agama) Allah dan dengan tali 
(perjanjian) manusia. Dan mereka telah kembali dengan 
kemurkaan dari Allah dan kepapaan telah diterapkan ke atas 
mereka. Balasan itu kerana mereka ingkarkan ayat-ayat Allah 
dan membunuh nabi-nabi tanpa alasan yang benar. Balasan 
itu dengan sebab mereka telah menderhaka dan mereka 
telah melampaui batas (112). Mereka tidak sama. Di antara 
Ahlii-Kitab adalah golongan yang ta'at dan lurus. Mereka 
membaca ayat-ayat Allah di waktu malam dan mereka sujud 
(bersembahyang) (113). Mereka beriman kepada Allah dan 
hari Akhirat dan mereka menyuruh melakukan kema'rufan 
dan melarang melakukan kemungkaran dan mereka 
bersegera mengerjakan kebaikan-kebaikan dan mereka 
adalah dari golongan orang-orang yang soleh (1 14). Dan apa 
sahaja kebaikan yang dilakukan mereka maka mereka tidak 
akan dihapuskan pahalanya dan Allah Maha Mengetahui 
akan orang-orang yang bertaqwa (115). Sesungguhnya 
orang-orang yang kafir tidak akan berguna kepada mereka 
harta mereka dan tidak pula anak-anak mereka sedikit pun 
untuk menolak 'azab Allah dan mereka adalah penghuni- 
penghuni Neraka dan mereka kekal di dalamnya (116). 
Bandingan harta yang mereka belanjakan dalam kehidupan 
dunia ini adalah laksana angin yang amat dingin yang telah 
menimpa tanaman satu kaum yang telah menganaiyai diri 
mereka dan memusnahkannya. Allah tidak menganiayakan 
mereka , tetapi merekalah yang menganiayakan diri mereka 
sendiri."(117) 

Bahagian pertama dari kumpulan ayat-ayat ini telah 
meletakkan satu kewajipan yang amat berat di atas 
bahu kelompok Muslimin di bumi ini di samping 
memuliakan mereka dan mengangkatkan kedudukan 
mereka kepada satu kedudukan yang unik dan 
istimewa yang tidak dapat dicapai oleh mana-mana 
kelompok manusia yang lain: 



"Kamu adalah sebaik-baik umat yang dilahirkan untuk 
memimpin manusia kamu menyuruh melakukan kema'rufan 
dan melarang melakukan kemungkaran dan kamu beriman 
kepada Allah. "(1 1 0) 

Pengungkapan dengan kata-kata 
(dilahirkan), iaitu dengan kata-kata bina majhul 
adalah satu pengungkapan yang menarik perhatian, 
la membayangkan tangan pentadbir yang lemah- 
lembut yang melahirkan umat ini dengan penuh 
hebat dan menolakkannya keluar ke alam kenyataan 
dari kegelapan alam ghaib dan dari sebalik tabir 
sarmadi azali yang tidak diketahui di mana batasnya 
melainkan Allah. Itulah satu kata-kata yang 
menggambarkan harakat yang tersembunyi yang 
bertindak, harakat yang lemah lembut yang perlahan- 
lahan bergerak, harakat yang melahirkan satu umat di 


atas pentas alam al-wujud, iaitu satu umat yang 
mempunyai peranan istimewa, kedudukan istimewa 
dan perhitungan yang istimewa: 



memimpin manusia. " 

Umat Muslimin Dilahirkan Untuk Menjadi Pemimpin 
Umat Manusia 

Inilah hakikat yang harus difahami oleh umat 
Muslimin supaya mereka mengenal hakikat diri 
mereka dan nilai mereka dan menyedari bahawa 
mereka adalah dilahirkan Allah untuk menjadi 
angkatan- barisan hadapan yang memegang teraju 
kepimpinan (umat manusia) dengan sebab mereka 
merupakan sebaik-baik umat, sedangkan Allah pula 
mahu kepimpinan di bumi ini dipegang oleh kebaikan 
bukannya kejahatan. Oleh sebab itulah umat 
Muslimin tidak seharusnya menerima kepimpinan dari 
umat-umat jahiliyah yang lain, malah yang seharusnya 
bagi mereka buat selama-lamanya ialah memberi 
kepada umat-umat ini sumbangan-sumbangan yang 
ada pada mereka dan seharusnya mereka sentiasa 
mempunyai sumbangan-sumbangan untuk diberikan 
kepada umat-umat itu dalam bentuk kepercayaan 
yang betul, kefahaman yang betul, sis-tem hidup yang 
betul, akhlak yang betul, pengetahuan yang betul dan 
sains yang betul. Inilah kewajipan umat Muslimin 
yang diwajibkan oleh kedudukan dan matlamat 
kewujudan mereka. Kewajipan mereka ialah berada 
selama-lamanya di barisan hadapan dan selama- 
lamanya memegang teraju kepimpinan. Kedudukan 
ini mempunyai tanggungjawab-tanggungjawabnya. 
Oleh itu kedudukan ini tidak diambil dengan semata- 
mata dakwaan, ia tidak diserahkan kepada mereka 
melainkan kerana mereka layak memikulnya. Dengan 
kefahaman kepercayaan mereka dan dengan sistem 
kemasyarakatan mereka, mereka adalah layak 
memikul tugas kepimpinan itu. Dan yang masih 
tinggal dan harus diusahakan mereka ialah supaya 
mereka juga layak memikul tugas kepimpinan itu 
dengan kemajuan mereka di bidang keilmuan dan 
pembangunan-pembangunan di bumi sebagai 
menyempurnakan tugas khilafah mereka. Dari sini 
nyatalah bahawa sistem hidup umat Muslimin ini 
menuntut mereka melaksanakan banyak perkara dan 
mendorong mereka supaya mendahului (umat-umat 
yang lain) di dalam segala bidang jika mereka benar- 
benar mengikut dan mematuhi sistem hidup Ilahi itu 
dan memahami kehendak-kehendak dan tugas- 
tugasnya. 

Keperluan pertama dari keperluan-keperluan 
kedudukan kepimpinan ini ialah mereka harus 
memelihara kehidupan manusia dari kejahatan dan 
kerosakan dan mereka harus mempunyai kekuatan 
yang membolehkan mereka menyuruh manusia 
melakukan kema'rufan dan melarang melakukan 
kemungkaran, kerana merekalah sebaik-baik umat 
yang dilahirkan untuk memimpin umat manusia. 
Mereka dipilih Allah bukan kerang menoambil hati 

atau pilih kasih, dan bukan pula secara kebetulan atau 
sembarangan Maha Suci Allah dari segala perbuatan 
ini dan bukan kerana tujuan mengagih-agihkan 
Ichtisas dan penghormatan sebagaimana pernah 
didakwa oleh Ahlil-Kitab: 

m Kami adalah anak-anak Allah dan para kekasih-Nya. " 

(Surah ai-Ma'idah: 18) 


Tidak! Sekali-kali tidak! Malah mereka dipilih untuk 
melaksanakan tindakan-tindakan positif bagi 
memelihara kehidupan manusia dari kemungkaran 
dan menegakkannya di atas dasar kema'rufan serta 
keimanan yang menggariskan kema'rufan dan 
kemungkaran itu: 



" Kamu menyuruh melakukan kema'rufan dan melarang 
melakukan kemungkaran dan kamu beriman kepada Allah. " 


Itulah pelaksanaan tugas-tugas umat yang terpilih 
dengan segala pengorbanan dan kesulitan yang 
wujud di sebaliknya dan dengan segala duri-duri yang 
terpacak di jalannya. Itulah gerak kerja menentang 
kejahatan, menggalakkan kebaikan dan memelihara 
masyarakat dari faktor-faktor kerosakan. Semuanya 
ini adalah kerja-kerja yang penat dan sulit, tetapi perlu 
untuk menegakkan masyarakat yang baik dan 
memeliharakannya, ia adalah kerja-kerja yang perlu 
untuk mewujudkan gambaran kehidupan manusia 
yang diredhai Allah. 


Kekuatan Dan Pengaruh Keimanan 

Keimanan kepada Allah merupakan suatu kepastian 
untuk meletakkan neraca yang betul bagi semua nilai 
dan untuk memberi ta'rif yang betul kepada 
kema’rufan dan kemungkaran, kerana istilah yang 
ditetapkan kelompok manusia sahaja tidak cukup. 
Kadang-kadang kerosakan itu menular ke seluruh 
sektor (masyarakat) menyebabkan neraca-neraca 
menjadi tidak betul dan mungkir belaka. Oleh sebab 
itulah ia pasti dirujukkan kepada satu kefahaman 
yang tetap bagi istilah-istilah kebaikan dan kejahatan, 
sifat yang mulia dan sifat yang hina, kema'rufan dan 
kemungkaran yang diasaskan di atas satu dasar yang 
lain dari istilah manusia di dalam mana-mana generasi 
mereka. 

Inilah yang dapat direalisasikan oleh keimanan 
dengan menegakkan kefahaman dan pandangan 
yang betul terhadap alam al-wujud dan hubungannya 
dengan Allah Penciptanya, juga terhadap manusia, 
matlamat kewujudannya dan kedudukannya yang 
haqiqi di alam buana ini. Dan dari kefahaman dari 
pandangan yang semesta inilah lahirnya dasar-dasar 
akhlak. Dan dari motif keinginan mencari keredhaan 
Allah dan menjauhi kemurkaan-Nya, manusia 


berusaha untuk merealisasikan dasar-dasar ini. Dan 
dari kuasa Allah yang dirasakan di dalam hati nurani 
dan dari kuasa syari'atnya di dalam masyarakat 
terlaksanalah pula kawalan terhadap dasar-dasar 
akhlak ini. 

Keimanan kepada Allah juga merupakan suatu 
kepastian supaya orang-orang yang menyuruh 
melakukan kebaikan dan orang-orang yang melarang 
melakukan kemungkaran itu mendapat kekuatan 
meneruskan perjuangan dan memikulkan tugas-tugas 
mereka yang berat di jalan yang sukar ini, kerana 
mereka akan menghadapi kuasa-kuasa jahat dan 
kuasa-kuasa nafsu yang ganas dan kejam, mereka 
akan menghadapi keruntuhan jiwa, kelemahan 
semangat dan kekuatan tekanan tamak haloba. Oleh 
itu satu-satunya bekalan dan kelengkapan mereka 
untuk menghadapi keadaan-keadaan yang seperti ini 
ialah keimanan dan satu-satunya sandaran mereka 
ialah Allah. Dan segala bekalan yang lain dari bekalan 
keimanan akan terdedah kepada kehabisan dan 
segala kelengkapan yang lain dari kelengkapan 
keimanan akan terdedah kepada kerosakan dan 
segala sandaran yang lain dari sandaran Allah akan 
runtuh belaka. 

Di dalam rangkaian ayat yang telah silam telah 
dikemukakan perintah yang mewajibkan kelompok 
Muslimin supaya mereka mengadakan sekumpulan 
dari mereka yang bertugas menjalankan da'wah 
kepada kebaikan, menyuruh melakukan kema'rufan 
dan melarang melakukan kemungkaran, tetapi di 
dalam ayat ini Allah S.W.T. sifatkan mereka dengan 
sifat ini untuk membuktikan kepada mereka bahawa 
mereka tidak wujud dengan kewujudan yang sebenar 
melainkan apabila sifat yang asasi itu terdapat pada 
mereka dengan sempurnanya. Dan dengan sifat inilah 
mereka dikenali di dalam masyarakat manusia. Jika 
mereka melaksanakan tugas berda'wah kepada 
kebaikan dan menyuruh melakukan kema'rufan dan 
melarang melakukan kemungkaran serta beriman 
kepada Allah, maka bererti merupakan satu kumpulan 
yang wujud dan bersifat Muslimin. Sebaliknya jika 
mereka tidak melaksanakan tugas ini, bererti mereka 
tidak wujud dan tidak terbukti pada mereka sifat 
Islam. 

Di dalam Al-Qur'an terdapat berbagai-bagai ayat 
yang menjelaskan hakikat ini dan kami tinggalkannya 
sehingga tiba pada tempatnya masing-masing. Di 
dalam as-Sunnah terdapat sekumpulan hadith-hadith 
yang cemerlang yang mengandungi perintah-perintah 
dan arahan-arahan Rasulullah s.a.w. yang kami 
petikan sebahagian darinya: 

Hadith-hadith Mengenai Pembasmian Kemungkaran 

Daripada Abi Sa'id al-Khudri r.a. katanya: Aku 
dengar Rasulullah s.a.w. bersabda: 

^ oj-JLJU 1 J&-* <ja 

- Olcd^ t£jUSj 4^1a.i ^Ja.w^ ^1 c4jUJLs 

^JLwj 4j>- j>\ 


"Sesiapa di antara kamu yang melihat kemungkaran i, maka 
hendaklah ia ubahkannya dengan tangannya (kuasanya), jika 
ia tidak berupaya , maka hendaklah ia ubahkannya dengan 
lidah , dan jika ia tidak berupaya i, maka hendaklah ia 
ingkarkannya dengan hatinya dan itulah selemah-lemah 
iman. " 


Daripada ibn Mas'ud r.a. katanya: Sabda Rasulullah 
s.a.w.: 


p-GV J Js ^ jH U* 

41)1 < > 25 p-A ijlSl JJ p-* 

■sjb £>LJ Jp 

“ d^lA ()\£j — 

<JsM Jp ^^S»- CwLj 1J ^JJij V - (J^ 

jdl j i jb 4j>- ^>-1 — I Jb\ 


"Apabila Bani Israel melakukan maksiat-maksiat, maka 
mereka telah dilarang oleh ulama'-ulama' mereka , tetapi 
mereka tidak juga berhenti kemudian ulama'-ulama' itu 
bersekedudukan dan semakan-seminum dengan mereka lalu 
Allah Ta'ala menjadikan hati mereka bertentangan terhadap 
satu sama lain dan melaknatkan mereka di atas lidah Daud, 

Sulaiman dan 'Isa anak Maryam" kemudian beliau 

duduk dan bersandar lalu bersabda lagi: "Tidak (tidak boleh 
dibiarkan orang-orang yang melakukan maksiat itu) demi 
Allah yang nyawaku berada dalam genggaman kuasa-Nya 
sehingga kamu melunturkan mereka supaya kembali kepada 
kebenaran. " 


Dari Huzayfah r.a. katanya: Sabda Rasulullah s.a.w.: 
t il J J jJtLU 0 i aJ-j 

^ l ^ 

4j i^PiJj ||,j . 4JL a UUlP J 41)1 J)1 

"Demi Allah yang nyawaku berada dalam genggaman 
kekuasaan-Nya, hendaklah kamu menyuruh melakukan 
kema'rufan dan melarang melakukan kemungkaran atau 
lambat-laun Allah akan menimpa balasan ke atas kamu, 
kemudian kamu berdo'a kepada-Nya dan Dia tidak lagi 
memperkenankan do' a kamu." 

Dari 'Aras ibn Umayrah ai-Yindi r.a. katanya: Sabda 
Rasulullah s.a.w.: 

La LaJ g otf j A^y-i ii| 

.UJLg-ii { y*£ 'ji IgiP cjIp J ^0^ 

p P 

.i jb jj! 4^- j>\ — 

"Apabila sesuatu kejahatan telah dilakukan di bumi ini, maka 
sesiapa yang melihatnya dan mengingkarkannya maka ia 
adalah sama dengan orang yang tidak melihatnya, dan 
sesiapa yang tidak melihatnya tetapi ia meredhakannya 
maka ia adalah sama dengan orang yang melihatnya." 

Daripada Abi Sa'id al-Khudri r.a. katanya: Sabda 
Rasulullah s.a.w.: 


— (jUa.L^u kilP (JiAp .iL^J-i ^Jdpj (j| 

jdi j ijb 4^ j>~ 1 

"Sesungguhnya jihad yang paling besar itu ialah 
mengeluarkan perkataan yang adil di hadapan pemerintah 
yang zalim." 

Daripada Jabir bin Abduliah r.a. katanya: Sabda 
Rasulullah s.a.w.: 


0 ja\£ t y\s>^ ^UaJu* Jj ^»11 

j al Jj — 4ilA3 


"Yang menjadi penghulu para syuhada ialah Hamzah dan 
lelaki yang pergi menemui pemerintah yang zalim lalu ia 
menyuruh dan melarangnya kemudian pemerintah itu 
membunuhnya. " 


Lain dari hadith-hadith ini terdapat banyak lagi 
hadith-hadith yang semuanya menjelaskan ketulenan 
sifat ini pada masyarakat Islam, juga keperluan sifat ini 
kepada masyarakat Islam. Hadith-hadith itu 
mengandungi bahan bimbingan dan cara pendidikan 
yang besar. Ia merupakan suatu bekalan yang amat 
penting di samping nas-nas Al-Qur'an, iaitu bekalan 
yang kita sekalian lupakan nilai dan hakikatnya. 1 


Kemudian marilah kita kembali pula kepada 
bahagian yang lain dari ayat yang pertama rangkaian 
ini. 



"Dan andainya kaum Ahlil-Kitab itu beriman tentulah lebih 
baik bagi mereka. Di antara mereka ada yang beriman dan 
kebanyakan mereka adalah penyeleweng- 
penyeleweng. "( 1 1 0) 


Kaum Ahlil-Kitab Diseru Kembali Kepangkuan Iman 

Ini adalah suatu galakan supaya Ahlil-Kitab - itu 
turut beriman. Ini adalah lebih baik bagi mereka di 
dunia .ini agar dengan keimanan itu mereka terhindar 
dari perpecahan dan kekacauan di dalam 'aqidah- 
'aqidah kepercayaan mereka, iaitu perpecahan dan 
kekacauan i'tiqad, kepercayaan yang masih terus 
mengharamkan mereka dari mendapatkan satu 
syakhsiyah yang padu, kerana kepercayaan- 
kepercayaan yang seperti itu tidak dapat dijadikan 
Iandasan sistem kemasyarakatan untuk mengatur 
kehidupan mereka. Ia menyebabkan peraturan- 
peraturan kemasyarakatan mereka ditegakkan di atas 
asas yang tidak betul atau tergantung-gantung di atas 
udara. Seperti mana-mana sistem kemasyarakatan 
yang lain yang tidak dilandaskan di atas asas i'tiqad 
yang semesta atau syumul dan di atas suatu 
pentafsiran yang lengkap terhadap alam al-wujud, 
terhadap matlamat kewujudan insan dan terhadap 


1 Lihat huraian yang luas dalam buku <> oleh 

Muhammad Qutb bab ^ oi c34" 

kedudukan insan di alam buana. Seterusnya keimanan 
hu lebih baik bagi mereka di Akhirat kelak agar 
dengan keimanan mereka terselamat dari akibat 
kesudahan yang buruk yang menuggu-nunggu orang- 
orang yang tidak beriman. 


Kemudian dijelaskan pula keadaan mereka, di mana 
hak-hak orang-orang yang soleh dari golongan 
mereka tidak pernah dikurangi: 



“Vi antara mereka ada yang beriman dan kebanyakan 
mereka adalah penyeleweng-penyeleweng."(1 10) 


Sekumpulan Ahlil-Kitab telah pun beriman dan 
menunjukkan keislaman mereka yang baik di antara 
mereka ialah: Abdullah ibn Salam, Asadibn 'Ubayd, 
Tha'Iabah ibn Syua'bah dan Ka'b ibn Malik. 
Merekalah yang diisyaratkan oleh ayat ini secara 
umum dan dalam satu ayat selanjutnya mereka 
dfcyaratkan dengan terperinci. Tetapi golongan yang 
terbesar dari mereka adalah menyeleweng dari agama 
Alah kerana mereka tidak memenuhi perjanjian Allah 
dengan para anbia', iaitu setiap nabi diwajibkan 
beriman kepada saudaranya yang dibangkitkan 
selepasnya dan memberi sokongan kepadanya. 
Mereka telah menyeleweng dari agama Allah kerana 
mereka enggan mengikut kehendak iradat Allah yang 
telah mengutuskan rasul-Nya yang terakhir yang 
bukan dari kalangan Bani Israel. Mereka enggan 
mengikut dan mematuhi rasul ini dan enggan 
berhakimkan kepada syari'at terakhir yang diturunkan 
dari Allah untuk seluruh manusia itu. 


Oleh sebab setengah-setengah orang Islam masih 
mempunyai berbagai-bagai bentuk hubungan dengan 
«ang-orang Yahudi di Madinah dan oleh sebab 
orang-orang Yahudi di waktu itu masih merupakan 
s^u kekuatan yang ketara baik dari segi kekuatan 
laetenteraan atau kekuatan ekonomi yang sangat 
«%>erhitungkan oleh setengah-setengah orang Islam,' 
maka AI-Qur'an sendiri mengambil daya usaha 
memperkecilkan kedudukan kaum Yahudi yang fasiq 
i u di dalam hati kaum Muslimin dan menonjolkan 
hakikat mereka yang lemah dengan sebab’ kekafiran, 
dosa-dosa dan penderhakaan-penderhakaan mereka, 
jpga dengan sebab perpecahan mereka kepada 
berbagai-bagai puak dan golongan dan dengan sebab 
behinaan dan kepapaan yang diterapkan Allah ke atas 
mereka. 






"Mereka tidak sekali-kali akan dapat memudaratkan kamu 
sekalian dari gangguan kecil sahaja dan jika mereka 
berperang dengan kamu , mereka akan berpusing lari 
kemudian mereka tidak diberi pertolongan (1 1 1). Kehinaan 
telah diterapkan ke atas mereka di mana sahaja mereka 
berada kecuali (jika mereka berpegang) dengan tali (agama) 
Allah dan dengan tali (perjanjian) manusia. Dan mereka telah 
kembali dengan kemurkaan dari Allah dan kepapaan telah 
diterapkan ke atas mereka. Balasan itu kerana mereka 
ingkarkan ayat-ayat Allah dan membunuh nabi-nabi tanpa 
alasan yang benar itu. Balasan itu dengan sebab mereka 
telah menderhaka dan. mereka telah melampaui batas."(1 12) 

Dengan penjelasan ini Allah menjamin kemenangan 
dan keselamatan secara terus-terang kepada orang- 
orang Mu'min apabila mereka bertembung dengan 
musuh-musuh mereka apabila mereka berpegang 
teguh dengan agama mereka dan yakin kepada 
Tuhan mereka: 



"Mereka tidak sekali-kali akan dapat memudaratkan kamu 
sekalian dari gangguan kecil sahaja dan jika mereka 
berperang dengan kamu ; mereka akan berpusing lari 
kemudian mereka tidak diberi pertolongan. "(1 1 1) 

Kaum Ahlil-Kitab Tidak Dapat Menghancurkan 
Kaum Muslimin 

Yakni mereka tidak akan dapat melakukan suatu 
kemudaratan yang mendalam dan serius yang 
menjejaskan dasar da'wah dan tidak akan 

menjejaskan kewujudan kelompok Muslimin dan 
mereka tidak akan dapat mengusirkan mereka dari 
muka bumi ini, malah apa yang dapat dilakukan 
mereka ialah memberi gangguan yang sementara di 
dalam perjuangan dan penderitaan yang akan 
beransur hilang bersama zaman. Tetapi apabila 

mereka bertempur dengan kaum Muslimin dalam 

mana-mana peperangan, maka kekalahan tetap 
tertulis di atas mereka pada akhir perjuangan itu. 
Mereka tidak akan selama-lamanya mendapat 

kemenangan mengalahkan orang-orang Mu'min dan 
ketika itu tiada siapa yang dapat membantu dan 
melindung mereka dari perjuangan orang-orang 
Mu'min. Ini ialah kerana: 

^ ^ "Y- 

"Kehinaan telah diterapkan ke atas mereka. " 

dan nasib kesudahan mereka telah ditetapkan. 
Mereka dipandang hina di setiap negeri dan tiada 

yang dapat melindungi keselamatan mereka 
melainkan jaminan dari Allah dan jaminan dari kaum 
Muslimin apabila mereka masuk di bawah jaminan 
mereka, di mana darah dan harta mereka terpelihara 
kecuali dengan haknya yang benar dan mereka diberi 
keamanan dan kesentosaan. Sejak masa itu kaum 
Yahudi tidak mengenal keamanan melainkan di 
bawah jaminan kaum Muslimin, tetapi malangnya 
tidak ada permusuhan kaum Yahudi terhadap sesuatu 
kaum di bumi ini lebih hebat dari permusuhan mereka 
terhadap kaum Muslimin! 



'' Dan mereka telah kembali dengan kemurkaan dari Allah." 

Seolah-olah mereka kembali dari perjalanan mereka 
membawa kemurkaan ini. 



"Dan kepapaan telah diterapkan ke atas mereka. " 

Rasa kepapaan itu hidup di dalam hati nurani 
mereka dan tersembunyi di dalam perasaan mereka. 

Semuanya ini telah berlaku selepas turunnya ayat ini 
dan tidak ada pertempuran yang telah berlaku di 
antara kaum Muslimin dan kaum Ahlil-Kitab 
melainkan Allah catatkan kemenangan di pihak kaum 
Muslimin - selama mereka memelihara agama mereka 
dan berpegang teguh kepada 'aqidah mereka dan 
menegakkan undang-undang dan peraturan Allah 
dalam kehidupan mereka - dan Allah telah 
menerapkan kehinaan ke atas musuh-musuh mereka 
kecuali mereka berlindung di bawah jaminan kaum 
Muslimin atau kaum Muslimin meninggalkan agama 
mereka. 

Al-Qur'an telah mendedahkan sebab suratan taqdir 
yang ditulis ke atas kaum Yahudi itu, iaitu satu sebab 
yang umum yang boleh berlaku kesan-kesannya di 
atas setiap kaum, iaitu perbuatan maksiat dan 
pencerobohan biarpun bagaimana mereka mendakwa 
pendirian mereka di dalam agama: 



"Balasan itu kerana mereka ingkarkan ayat-ayat Allah dan 
membunuh nabi-nabi tanpa alasan yang benar. Balasan itu 
dengan sebab mereka telah menderhaka dan mereka telah 
melampaui batas. "(1 12) 

Keingkaran terhadap ayat-ayat Allah - sama ada 
dengan cara mengingkarkannya sama sekali atau 
dengan cara tidak berhakimkan kepadanya atau tidak 
melaksanakannya dalam realiti kehidupan - dan 
membunuh nabi-nabi tanpa sebab yang benar dan 
membunuh orang-orang yang menyuruh berlaku adil 
terhadap manusia sebagaimana diterangkan di dalam 
ayat yang lain dari surah ini, perbuatan menderhaka 


dan menceroboh. Semuanya ini merupakan sijil-sijil 
kelayakan bagi menerima kemurkaan Allah, 

kekalahan, kehinaan dan kepapaan, la juga 
merupakan sijil-sijil kelayakan yang terdapat pada 
saki-baki keturunan kaum Muslimin yang 

bergelandangan di muka bumi ini. Mereka 
menamakan diri mereka tanpa bukti yang sebenar - 
sebagai kaum Muslimin. Inilah sijil-sijil kelayakan yang 
mereka kemukakan kepada Allah pada hari ini. Dan 
kerana itu mereka mencapai kekalahan, kehinaan dan 
kepapaan yang telah diterapkan Aliah ke atas kaum 
Yahudi. Apabila ada di antara mereka yang berkata: 
Mengapa kita kalah di bumi, sedangkan kita orang- 
orang Islam? Maka hendaklah orang ini berfikir 
sebelum ia berkata begitu apakah Islam itu? Dan 
siapakah' sebenarnya orang-orang Islam itu? 
Kemudian barulah dia boleh bercakap. 

Kedudukan Golongan Ahlil-Kitab Yang Beriman 

Untuk menunjukkan sikap yang adil terhadap 
segelintir Ahlil-Kitab yang baik terpilih, maka ayat 
yang berikut kembali membuat pengecualian dengan 
menjelaskan bahawa kaum Ahlil-Kitab itu tidak 
semuanya sama, kerana di antara mereka ada 
kumpulan yang beriman. AI-Qur'an menggambarkan 
hubungan mereka dengan Allah yang sama dengan 
hubungan orang-orang Mu'min yang sejati dan 
menerangkan balasan yang diterima mereka di sisi 
Allah, iaitu balasan yang diterima oleh para solehin. 



"Mereka tidak sama. Di antara Ahlil-Kitab ada golongan 
yang ta'at dan lurus. Mereka membaca ayat-ayat Allah di 
waktu malam dan mereka sujud (bersembahyang).(l 13) 
Mereka beriman kepada Allah dan hari Akhirat dan mereka 
menyuruh melakukan kema 1 rufan dan melarang melakukan 
kemungkaran dan mereka bersegera mengerjakan kebaikan- 
kebaikan dan mereka adalah dari golongan orang-orang 
yang soleh.(114) Dan apa sahaja kebaikan yang dilakukan 
mereka maka mereka tidak akan dihapuskan pahalanya dan 
Allah Maha Mengetahui akan orang-orang yang 
bertaqwa."(1 1 5) 

Inilah gambaran yang gemilang bagi para Mu'minin 
dari kaum Ahlil-Kitab. Mereka telah beriman dengan 
keimanan yang benar, mendalam dan sempurna dan 
mereka telah bergabung dalam barisan kaum 

Muslimin dan turut berjuang menjaga agama ini. 
Mereka telah beriman kepada Allah dan hari Akhirat 
Mereka telah melaksanakan tugas-tugas keimanan 
dan merealisasikan sifat umat Muslimin yang disertai 
mereka - iaitu sifat sebaik-baik umat yang dilahirkan 
untuk memimpin manusia - iaitu mereka menyuruh 
berbuat kema’rufan dan melarang melakukan 
kemungkaran. Hati mereka gemarkan keseluruhan 
kebaikan dan mereka jadikan kebaikan itu sebagai 
matiamat perlumbaan mereka. Kerana itu mereka 
telah berlumba-Iumba mengerjakan kebaikan dan 
oleh sebab itulah mereka mendapat pengakuan Allah 
bahawa mereka adalah dari golongan para solehin. 
Ayat ini memberi janji yang benar bahawa hak 
mereka tidak akan dikurangi sedikit pun dan tidak 
akan dihapuskan mana-mana pahala amalan mereka 
di samping memberi isyarat bahawa Allah S.W.T. 
mengetahui bahawa mereka adalah dari golongan 
para Muttaqin. 

Itulah gambaran yang ditayangkan di hadapan 
orang-orang yang ingin mendapat pengakuan dan 
janji yang seperti ini agar gambaran ini direalisasikan 
pada diri masing-masing oleh setiap orang yang 
rindukan cahayanya yang gemilang di kemuncaknya 
yang cemerlang. 

Mengapa Amalan Kebajikan Orang-orang 
KafirSia-sia Di Akhirat 

Ini di tebing sebelah sini dan di tebing sebelah sana 
pula terdapat orang-orang kafir yang tidak akan 
berguna kepada mereka harta kekayaan dan anak 
pinak mereka. Dan segala perbelanjaan kebajikan 
yang dibelanjakan mereka di dunia ini tidak akan 
memberi apa-apa faedah kepada mereka dan mereka 
tidak akan mendapat apa-apa pahala di Akhirat 
kerana perbelanjaan itu tidak mempunyai hubungan 
dengan garis kebaikan yang tetap dan lurus, iaitu 
kebajikan yang terbit dari keimanan kepada Allah 
mengikut kefahaman yang terang, matiamat yang 
teguh dan jalan yang berhubung dengan Allah. Jika 
tidak demikian, maka kebajikan itu hanya merupakan 
suatu keinginan yang mendadak yang tidak 
mempunyai kemantapan, suatu kecenderungan yang 
dikendalikan oleh hawa nafsu bukannya dirujukkan 
kepada satu dasar yang terang, jelas dimengerti dan 
difahami dan bukannya dirujukkan kepada satu sistem 
hidup yang sempurna, syumul dan lurus. 







"Sesungguhnya orang-orang yang kafir tidak akan berguna 
kepada mereka harta mereka dan tidak pula anak-anak 
mereka sedikit pun untuk menolak 'azab Allah dan mereka 
adalah penghuni-penghuni Neraka dan mereka kekal di 
dalamnya (116). Bandingan harta yang mereka belanjakan 
dalam kehidupan dunia ini adalah laksana angin yang amat 
dingin yang telah menimpa tanaman satu kaum yang telah 
menganiayai diri mereka dan memusnahkannya. Allah tidak 
menganiayakan mereka , tetapi merekalah yang 

menganiayakan diri mereka sendiri. "(1 1 7) 

Demikianlah hakikat ini terlukis dalam satu 
pemandangan yang berdenyut dengan harakat dan 
penuh dengan hayat mengikut cara pengungkapan 
Al-Qur'an yang indah. 

Harta kekayaan dan anak-anak mereka tidak dapat 
mempertahankan mereka dari 'azab Allah, tidak 
dapat dijadikan tebusan bagi mereka dari keseksaan 
dan tidak dapat menyelamatkan mereka dari Neraka. 
Mereka tetap menjadi penghuni Neraka dan segala 
harta yang dibelanjakan mereka adalah hilang dan 
musnah belaka walaupun mereka belanjakannya - 
mengikut hemat mereka - untuk kebajikan, kerana 
tidak ada kebajikan kecuali ia mempunyai hubungan 
dengan iman dan tercetus dari iman, tetapi Al-Qur'an 
tidak mengungkapkan begini sebagaimana yang 
diungkapkan oleh kita, malah (sebagai gantinya) ia 
melukiskan suatu pemandangan yang hidup. 

Kita melihat pemandangan itu, dan kita dapati kita 
berada di hadapan sebuah ladang yang subur dengan 
tanaman-tanaman kemudian tiba-tiba ia dilanda ribut 
kencang yang amat dingin yang membinasakan 
tanaman itu kerana terlalu dingin. Kata-kata "Sirr" itu 
sendiri seolah-olah sebutir peluru yang ditembak 
dengan kuat dan nadanya yang keras itu 
menggambarkan pengertiannya yang dahsyat, iaitu 
seluruh ladang itu tiba-tiba binasa dan musnah. 

Dalam sekelip mata sahaja segala sesuatu telah 
berlaku. Kemusnahan dan kebinasaan menjadi 
kenyataan dan seluruh tanaman musnah belaka. 
Itulah bandingan perbelanjaan orang-orang kafir di 
dunia ini walaupun pada lahirnya perbelanjaan itu 
adalah untuk kebajikan dan kebaktian. Dan itulah 
bandingan anak-anak dan harta kekayaan yang 
dimiliki oleh mereka. Semuanya musnah dan binasa 
tanpa memberi sesuatu keni'matan yang haqiqi dan 
tanpa mendapat apa-apa balasan. 



"Allah tidak menganiayakan mereka, tetapi merekalah yang 
menganiayakan diri mereka sendiri. " 


Merekalah yang menyimpang dari sistem hidup 
yang mengumpulkan segala jenis kebajikan dan 
kebaikan, iaitu sistem hidup yang menjadikan seluruh 

kebajikan dan kebaikan itu satu garis yang lurus, 
tetap, teguh dan bersambung dengan iman, 
mempunyai matlamat yang terpeta, motif yang 
dimengerti dan jalan yang dikenali. Sistem hidup ini 
tidak memberi tempat kepada keinginan-keinginan 
yang mendadak, gambaran-gambaran yang sulit tidak 
dimengerti dan keganjilan yang tidak dirujukkan 
kepada peraturan yang tetap dan lurus. 

Merekalah yang memilih gelandangan, kesesatan 
dan keterlucutan dari tali agama Allah dan 
menyebabkan seluruh amalan mereka menjadi sia-sia 
sehingga perbelanjaan yang mereka belanjakannya - 
pada lahirnya - untuk kebajikan, dan menyebabkan 
seluruh tanaman mereka ditimpa kemusnahan dan 
seluruh harta kekayaan dan anak-anak mereka tidak 
berguna. Ini bukannya penganiayaan dari Allah 
terhadap mereka, malah itulah penganiayaan mereka 
terhadap diri mereka sendiri dengan sebab mereka 
memilih kesesatan dan gelandangan. 

Demikianlah ditetapkan bahawa tidak ada balasan 
bagi sesuatu perbelanjaan dan pengorbanan dan 
tidak ada nilai bagi sesuatu amalan kecuali ia 
mempunyai hubungan dengan keimanan dan kecuali 
motifnya ialah keimanan. Inilah yang difirmankan 
Allah dan ditetapkannya dan selepas ketetapan ini 
pendapat manusia tidak ada tempat lagi. Dan tiada 
siapa yang sanggup membantah ketetapan ini 
melainkan orang-orang yang berani menyangkal ayat- 
ayat Aliah tanpa berpandukan ilmu pengetahuan, 
tanpa berpandukan petunjuk dan kitab yang jelas. 


(Pentafsiran ayat-ayat 118 - 120) 

Di akhir pelajaran yang dimulakan dengan 
penerangan tentang tindak-tanduk Ahlil-Kitab yang 
menyeleweng dan cara perdebatan mereka yang lihai, 
juga pendedahan tentang niat jahat mereka terhadap 
orang-orang Islam dan seterusnya memberi arahan 
kepada kelompok Muslimin supaya melaksanakan 
tugas-tugas mereka tanpa menghiraukan kepada 
gangguan-gangguan para penentang yang sesat dan 
menyeleweng itu ... Di akhir pelajaran ini dan di akhir 
bahagian yang panjang dari surah ini disampaikan 
amaran kepada kelompok Muslimin supaya mereka 
jangan menjadikan musuh-musuh tabi'i mereka 
sebagai orang-orang kepercayaan tempat mereka 
menyimpan rahsia-rahsia dan kepentingan- 
kepentingan mereka, sedangkan orang-orang ini 
tetap menjadi seteru mereka. Amaran ini di 
sampaikan dalam satu gambaran yang syumul dan 
abadi yang kita masih dapat melihat kebenarannya 
pada setiap waktu dan setiap negeri. Itulah gambaran 
yang dilukiskan oleh AI-Qur'an tetapi telah diabaikan 
oleh pemegang-pemegang Al-Qur'an. Akibat dari 
kelalaian dan kecuaian ini, mereka telah ditimpa dan 
masih terus ditimpa bencana, penindasan dan 
kehinaan: 




"Wahai orang-orang yang beriman! Janganlah kamu 
mengambil orang-orang kepercayaan kamu di luar dari 
kalangan kamu sendiri r, kerana mereka sentiasa berusaha 
untuk merosakkan kamu. Mereka suka kepada sesuatu yang 
menyusahkan kamu. Tanda-tanda kebencian telah pun jelas 
dari mulut mereka dan apa yang disembunyikan oleh hati 
mereka adalah lebih besar lagi. Sesungguhnya Kami telah 
menjelaskan ayat-ayat (Kami) kepada kamu , jika kamu 
mengerti (118). Ya, kamulah yang kasihkan mereka, 
sedangkan mereka tidak kasihkan kamu. Kamu beriman 
kepada semua kitab Allah dan apabila mereka bertemu 
dengan kamu mereka berkata: Kami telah beriman, dan 
apabila mereka berkumpul sesama sendiri mereka menggigit 
jari kerana terlalu marah terhadap kamu. Katakanlah: 
Matilah kamu dengan kemarahan kamu itui Sesungguhnya 
Allah amat mengetahui segala isi dada (119). Jika kamu 
memperoleh kebaikan, mereka bersedih hati I Dan jika kamu 
ditimpa bencana mereka gembira. Dan jika kamu bersabar 
dan bertaqwa nescaya kamu tidak sedikit pun dapat 
dimudaratkan oleh tipu daya mereka. Sesungguhnya Allah 
mengetahui segala apa yang dilakukan mereka."(1 20) 

Kaum Muslimin Disarankan Supaya Berwaspada 

Terhadap Kaum Ahlil-Kitab Yang Tidak Beriman 

Itulah satu gambaran yang menjelaskan sifat- 
sifatnya dengan sempurna, mendedahkan rahsia- 
rahsia hati dan bukti-bukti peribadi. la merakamkan 
perasaan-perasaan batin, emosi-emosi yang lahir dan 
harakat yang pergi dan datang. Dengan seluruh 
gambaran ini ia merakamkan satu contoh manusia 
yang berulang-ulang dalam setiap zaman dan tempat. 
Kita dapat melihat gambaran ini pada hari ini dan 
pada hari esok di kalangan musuh-musuh yang 
berada di sekeliling kaum Muslimin. Mereka berpura- 
pura menunjukkan rasa mesra kepada kaum Muslimin 
di sa'at-sa'at kaum Muslimin berada dalam 
kedudukan yang kuat dan dapat mengalahkan 
mereka, sedangkan setiap gerak-geri mereka 

mendustakan mereka, tetapi orang-orang Islam 
tertipu kepada mereka lalu membalas dengan 
memberi kemesraan dan kepercayaan kepada 
mereka, sedangkan satu-satunya tujuan mereka 
terhadap kaum Muslimin ialah menimbulkan 
kekacauan dan berusaha merosakkan mereka. 
Mereka bekerja keras untuk menyulitkan kaum 
Muslimin dan menaburkan duri-duri di jalan yang 
dilalui mereka, mereka merancangkan tipu daya yang 
jahat terhadap mereka siang dan malam bila terluang. 

****** 

Tidak syak lagi bahawa gambaran yang amat 
menarik yang dilukiskan oleh Al-Qur'an ini adalah dari 
awal-awal lagi tepat dengan sifat-sifat Ahiil-Kitab 
yang hidup berjiran dengan kaum Muslimin di 
Madinah. Ia melukiskan gambaran dendam kesumat 
yang dipendamkan mereka terhadap Islam dan kaum 
Muslimin, juga melukiskan rancangan-rancangan 
jahat dan niat-niat buruk yang berkecamuk di dalam 
dada mereka, sedangkan di waktu itu setengah- 
setengah orang Islam masih terus tertipu kepada 
musuh-musuh Allah itu, mereka masih menunjukkan 
sikap yang mesra terhadap mereka, masih menyimpan 
rahsia-rahsia kelompok Muslimin pada mereka dan 
masih menjadikan mereka selaku orang-orang 
kepercayaan, sahabat-sahabat akrab dan setia tanpa 
menaruh apa-apa kebimbangan terhadap akibat 
membisikkan rahsia-rahsia sulit kepada mereka. Oleh 
kerana itu Al-Qur'an menyampaikan amaran dan 
peringatan ir\i untuk membuka mata kelompok 
Muslimin supaya melihat hakikat yang sebenar dan 
untuk menyedarkan mereka terhadap tipudaya musuh 
tradisional mereka yang selama-lamanya tidak pernah 
bersikap ikhlas terhadap mereka. Hasad dengki dan 
dendam kesumat mereka tidak dapat dihapuskan oleh 
kasih mesra dan persahabatan yang ditunjukkan 
orang-orang Islam. Amaran dan peringatan ini adalah 
tidak terbatas kepada sesuatu tempoh yang tertentu 
di dalam sejarah sahaja, malah ia merupakan satu 
hakikat yang berterusan yang sentiasa menjadi reaiiti 
sebagaimana kita dapat melihat bukti kebenarannya 
yang terpampang di hadapan kita pada masa ini. 

Orang-orang Islam telah mengabaikan perintah 
Allah yang telah melarang mereka mengambil orang- 
orang luar dari mereka sebagai orang-orang 
kepercayaan mereka, iaitu orang-orang luar yang 
berlainan dari mereka dari segi hakikat, cara hidup 
dan saranan. Mereka dilarang mengambil orang- 
orang ini sebagai orang-orang yang diletakkan 
kepercayaan, dipertaruhkan rahsia-rahsia dan dicari 
nasihat dan rundingan. 

Orang-orang Islam yang telah mengabaikan 
perintah Allah ini telah mengambil orang-orang yang 
seperti itu sebagai pakar rujuk mereka dalam segala 
perkara, segala urusan, segala undang-undang, 
peraturan, segala kefahaman, segala pendekatan dan 
segala cara. 


Orang-orang Islam yang mengabaikan amaran dan 
peringatan Allah kepada mereka masih mengadakan 
hubungan mesra dengan mereka yang menentang 
Allah dan rasuI-Nya. Mereka membuka dada dan hati 
mereka kepada musuh-musuh Allah itu, sedangkan 
Allah mengingatkan kelompok Muslimin yang 
pertama sama seperti dia mengingatkan kelompok 
Muslimin yang lain di dalam mana-mana generasi 
dengan firman-Nya: 



" Mereka suka kepada sesuatu yang menyusahkan kamu. 
Tanda-tanda kebencian telah pun jelas dari mulut mereka 
dan apa yang disembunyikan oleh hati mereka adalah lebih 
besar !agi."(1 1 8) 


Allah S.W.T. berfirman: 



"Ya, kamulah yang kasihkan mereka, sedangkan mereka 
tidak kasihkan kamu. Kamu beriman kepada semua kitab 
Allah dan apabila mereka bertemu dengan kamu mereka 
berkata: Kami telah beriman, dan apabila mereka berkumpul 
sesama sendiri mereka menggigit jari kerana terlalu marah 
terhadap kamu. "( 1 1 9) 


Allah S.W.T. berfirman lagi: 

"Jika kamu memperoleh i kebaikan, mereka bersedih hati! 
Dan jika kamu ditimpa bencana mereka bergembira."(1 20) 


Pengalaman-pengalaman pahit telah menampar kita 
sekali demi sekali, tetapi kita masih tidak sedar. Dan 
sekali demi sekali pula kita mengetahui tipudaya dan 
komplot jahat mereka yang memakai bermacam- 
macam baju, tetapi kita tidak juga mengambil i'tibar, 
malah sekali demi sekali ketelanjuran lidah mereka 
memperlihatkan dendam kesumat mereka yang tidak 
dapat dihapuskan oleh kemesraan yang ditunjukkan 
oleh kaum Muslimin kepada mereka dan tidak dapat 
dibasuhkan oleh toleransi yang diajar oleh agama kita 
kepada mereka, namun demikian kita masih lagi 
kembali membuka hati kita kepada mereka dan 
mengambil mereka sebagai sahabat-sahabat dalam 
hidup dan dalam perjalanan kita. Cara kita beradab 
sopan dengan mereka atau kekalahan jiwa kita 
terhadap mereka telah sampai ke tahap, di mana kita 
sanggup beradab sopan dengan mereka dengan 
memperkecilkan agama kita, iaitu mengelak 
menyebut agama kita kepada mereka atau 

memperkecilkan cara hidup kita, iaitu kita tidak 
tegakkannya di atas lunas-Iunas Islam atau 
memalsukan sejarah kita dan menghapuskan 
peristiwa-peristiwa yang menjadi kemegahan Islam 
untuk mengelak dari menyebut mana-mana 
peperangan yang telah berlaku di antara datuk nenek 
kita dengan musuh-musuh kita yang sentiasa 
menunggu-nunggu peluang itu. Oleh sebab itulah 
kita ditimpa balasan orang-orang yang derhakakan 
perintah Allah dan dari sinilah kita menjadi umat yang 
rendah dan lemah dan dari sinilah kita menerima 
kesulitan yang dicita-citakan oleh musuh-musuh kita 
dan menerima kekacauan dan kerosakan yang 
dimasukkan mereka di dalam barisan kita. 

Lihatlah Al-Qur'an kitab suci Allah sendiri mengajar 
kita - sebagaimana ia mengajar angkatan Muslimin 
pertama - bagaimana kita hendak menghindarkan diri 
kita dari tipu-daya musuh-musuh kita, menolak 
gangguan-gangguan mereka menyelamatkan diri dari 
kejahatan yang terpendam di dalam hati mereka, 
yang mana bunga-bunga apinya terlepas dari lidah- 
lidah mereka: 



sedikit pun dapat dimudaratkan oleh tipudaya mereka. 
Sesungguhnya Allah mengetahui segala apa yang dilakukan 
mereka." (120) 

Yakni (jalan menentang mereka) ialah kesabaran, 
keazaman yang kukuh, kegigihan melawan kekuatan 
mereka jika mereka kuat. Kesabaran menghadapi 
tipudaya mereka jika mereka menggunakan cara-cara 
tipudaya. Kesabaran dan kegigihan bukannya 
keruntuhan dan kelemahan semangat, bukannya 
tanazul dari seluruh 'aqidah atau dari separuh 'aqidah 
untuk menghindarkan kejahatan mereka yang diduga 
atau untuk mendapat kemesraan mereka yang 

palsu.. Kemudian bertaqwa kepada Allah Yang 

Maha Esa dan bermuraqabah dengan-Nya, kerana 
taqwalah yang menghubungkan hati dengan Allah. 
Oleh itu hati yang bertaqwa tidak bertemu dengan 
seseorang melainkan di dalam agama Allah dan ia 
tidak berpegang melainkan dengan tali Allah. Dan 
apabila hati telah berhubung dengan Allah maka ia 
akan memandang kecil kepada seluruh kekuatan yang 
lain dari kekuatan Allah dan hubungan ini akan 
memperkuatkan lagi keazamannya. Oleh sebab itu dia 
tidak mudah menyerah kalah dan dia tidak membuat 
hubungan yang mesra dengan mereka yang 
menentang Allah dan rasul-Nya untuk mencari 
keselamatan dan untuk mendapat kemuliaan. 

Inilah jalan (menentang mereka), iaitu kesabaran 
dan taqwa, bersatu padu dan berpegang teguh 
dengan tali Allah. Apabila umat Muslimin di daiam 
sejarah mereka berpegang teguh dengan tali Allah 
yang tunggal dan menegakkan sistem hidup Ilahi di 
dalam seluruh kehidupan mereka, maka mereka telah 


berjaya mencapai kemuliaan dan kemenangan dan 
Aliah telah melindungi mereka dari tipu daya musuh- 
musuh mereka dan muncullah kalimat mereka 
sebagai kalimat yang tertinggi. Dan sebaliknya apabila 
kaum Muslimin di dalam sejarah mereka membuat 
hubungan yang teguh dengan musuh-musuh yang 
tradisional mereka yang memerangi 'aqidah dan cara 
hidup mereka siang dan malam dan mendengar 
nasihat-nasihat mereka dan menjadikan mereka 
sebagai orang-orang kepercayaan, sahabat-sahabat 
setia, pembantu-pembantu, pakar-pakar dan 
penasihat-penasihat dan para perunding mereka 
maka Allah menetapkan kekalahan ke atas mereka 
dan menyerahkan mereka diperkudakan oleh musuh- 
musuh mereka, meletakkan mereka dalam keadaan 
yang hina dan ditimpa akibat buruk dari perbuatan 
mereka sendiri. Dan seluruh sejarah menyaksi bahawa 
kalimat Allah tetap kekal abadi dan Sunnatullah tetap 
berkuatkuasa. Oleh itu sesiapa yang buta dari melihat 
sunnatullah yang terpampang di hadapan mata di 
bumi, maka kedua matanya tidak akan dapat melihat 
kecuali tanda-tanda kehinaan dan kekalahan. 

****** 

Dengan ini tamatlah pelajaran ini dan berakhirlah 
juga bahagian pertama surah ini, yang mana 
penjelasan di mana huraiannya sampai ke kemuncak 
perjuangan dan kemuncak perpisahan yang sempurna 
(di antara Muslimin dan musuh-musuh mereka). 

Dasar Toleransi Islam 

Sebelum kita menutup pelajaran ini eloklah kita 
jelaskan satu hakikat yang lain pula, iaitu hakikat 
toleransi Islam dalam menghadapi permusuhan ini. 
Walaupun Islam menyuruh kaum Muslimin supaya 
jangan mengambil mereka yang menentang Islam itu 
sebagai orang-orang kepercayaan, tetapi Islam tidak 
menggalakkan mereka membalas dendam kesumat, 
hasad dengki, kebencian dan tipudaya mereka, malah 
ia hanya menggalakkan mereka mengambil langkah 
berwaspada untuk menjaga keselamatan kelompok 
Muslimin, barisan Muslimin dan kewujudan kaum 
Muslimin... iaitu semata-mata berwaspada, berjaga- 
jaga dan beringat-ingat terhadap bahaya-bahaya yang 
diadakan oleh orang-orang lain di sekeliling mereka. 
Seseorang Muslim harus berinteraksi dengan seluruh 
manusia yang lain dengan semangat toleransi Islam 
dan syumul dengan kebersihan Islam, la harus 
menemui mereka dengan semangat cintakan 
kebaikan yang syumul. la harus menjaga diri dari tipu 
daya, tetapi ia tidak harus melakukan tipu daya. Dia 
harus berwaspada terhadap dendam kesumat, tetapi 
ia tidak menaruh dendam kesumat kecuali ia 
diperangi kerana agamanya dan ditindas kerana 
'aqidahnya, dan kecuali ia dihalangi dari agama Allah 
dan dari sistem hidup Ilahi. 

Dituntut Mencegah Penindasan Walau 
Dengan Bangkit Berperang 

Maka di waktu ini ia dituntut bangkit berperang 
dan mencegah penindasan itu dan menghapuskan 
halangan-halangan yang menyekat orang ramai dari 

agama Allah dan dari merealisasikan sistem hidup Ilahi 
dalam kehidupan, la bangkit berperang kerana jihad fi 
Sabilillah bukan kerana membalas dendam untuk 
dirinya, la bangkit berperang kerana cintakan 
kebaikan kepada umat manusia bukan kerana 
membalas dendam terhadap orang-orang yang telah 
menindasnya, la berperang kerana merobohkan 
pagar-pagar yang menghalangi sampainya kebaikan 
ini kepada umat manusia bukan kerana ingin 
mendapat kemenangan, kedudukan, keunggulan dan 
bukan juga kerana eksploitasi, la berjuang untuk 
menegakkan sistem yang lurus yang membolehkan 
seluruh manusia meni'mati keadilan dan kedamaian di 
bawah naungannya bukan untuk menegakkan panji- 
panji perkauman dan bukan untuk membangunkan 
sebuah empayar. 

Inilah hakikat yang dijelaskan oleh nas-nas AI- 
Ourian dan as-Sunnah yang banyak dan 
diterjemahkan oleh sejarah angkatan Muslimin yang 
pertama apabila mereka bertindak di bumi mengikut 
nas-nas ini. 

Sistem hidup Ilahi ini adalah suatu kebaikan dan 
liada yang tergamak menghalangkan kebaikan dari 
manusia melainkan musuh-musuh manusia yang 
paling besar, iaitu musuh-musuh yang seharusnya 
diusir oleh manusia dari teraju kepimpinan supaya 
mereka tidak lagi memimpin mereka. Inilah tugas 
yang telah diambil oleh kelompok Muslimin dan 
mereka telah berjaya melaksanakannya sekali dengan 
sebaik-baiknya. Mereka sentiasa diseru melaksanakan 
tugas ini dan jihad tetap berterusan sehingga hari 
Qiamat di bawah panji-panji agama ini. 


(Kumpulan ayat-ayat 121 - 179) 

"Dan (kenangilah) ketika engkau keluar di pagi hari dari 
(rumah) keluarga engkau untuk menempatkan para Mu'min 
di tempat-tempat pertempuran dan Ailah Maha Mendengar 
lagi Maha Mengetahui (121). (Kenangilah) ketika dua 
kumpulan dari kamu ingin berundur kerana takut, dan 
Aliahlah pelindung kedua mereka dan hanya kepada Allah 
hendaklah para Mu'min itu bertawakkal (122). 
Sesungguhnya Allah telah memberi kemenangan kepada 
kamu di dalam Peperangan Badar, sedangkan kamu berada 
dalam kelemahan. Oleh itu bertaqwalah kepada Allah 
supaya kamu bersyukur (123). (Kenangilah) ketika engkau 
berkata kepada orang-orang Mu'min: Apakah tidak cukup 
Tuhan kamu membantu kamu dengan tiga ribu malaikat 
yang diturunkan (dari langit) (124). Ya sebenarnya cukupi 
Jika kamu bersabar dan bertaqwa dan tiba-tiba mereka 
menyerang kamu di masa mereka ini juga nescaya Tuhan 
kamu membantu kamu dengan lima ribu malaikat yang 
memakai tanda (125). Dan Allah tidak menjadikan bantuan 
itu melainkan sebagai berita gembira kepada kamu dan 
supaya hati kamu menjadi tenteram dengannya dan tiada 
kemenangan melainkan dari Allah Yang Maha Perkasa lagi 
Maha Bijaksana (126). (Allah memberi kemenangan kepada 
kamu di dalam Peperangan Badar) untuk membinasakan 
segolongan dari orang-orang yang kafir atau untuk 
menghinakan mereka supaya mereka kembali hampa (127). 
Engkau tidak mempunyai suatu apa pun dalam urusan ini 
(hanya Allah sahaja yang berkuasa sama ada Dia) menerima 
taubat mereka atau mengazabkan mereka kerana 
sesungguhnya mereka adalah orang-orang yang zalim (128). 
Dan Allah memiliki segala isi langit dan segala isi bumi, la 
memberi keampunan kepada sesiapa yang dikehendaki-Nya 
dan mengazabkan sesiapa yang dikehendaki-Nya dan Allah 
Maha Pengampun lagi Maha Pengasih (129). Wahai orang- 
orang yang beriman janganlah kamu memakan riba berlipat 
ganda dan bertagwalah kepada Allah supaya kamu 

beruntung (130). Dan peliharalah diri kamu dari Neraka yang 
telah disediakan untuk orang-orang kafir (131). Dan ta'atilah 
Allah dan Rasul supaya kamu dikurniakan rahmat (132). Dan 
berlumba-lumbalah kamu kepada mendapat keampunan 
dari Tuhan kamu dan mendapat Syurga yang luasnya ialah 
seluas langit dan bumi yang telah disediakan untuk para 
Muttaqin (133). laitu orang-orang yang sentiasa 

menginfaqkan harta mereka di masa kesenangan dan 
kesusahan dan orang-orang yang menahan kemarahan 
mereka dan orang-orang yang memaafkan kesalahan orang 
lain terhadap mereka dan Allah memang kasihkan para 
Muhsinin (134). Dan (juga) orang-orang yang apabila mereka 
melakukan sesuatu kejahatan atau menganiayai diri sendiri 
mereka teringat kepada Allah dan terus memohon 
keampunan terhadap dosa-dosa mereka dan tiada siapa 
yang mengampunkan dosa-dosa selain dari Allah , serta 
mereka tidak terus berdegil melakukan kejahatan mereka , 
sedangkan mereka mengetahui (135). Mereka itu balasannya 
ialah keampunan dari Tuhan mereka dan Syurga yang 
mengalir di bawahnya sungai-sungai dan mereka kekal abadi 
di dalamnya dan itulah sebaik-baik ganjaran para 
‘amilin(1 36). Sesungguhnya undang-undang Allah telah pun 
berlaku sebelum kamu ; kerana itu jelajahilah di bumi ini dan 
lihatlah bagaimana akibat para pendusta (137). (Al-Qur'an) 
ini adalah penerangan bagi seluruh manusia , hidayat dan 
pengajaran bagi para Muttaqin (138). Dan janganlah kamu 
bersikap lemah dan jangan pula kamu bersedih kerana 
kamulah orang-orang yang paling tinggi (darjatnya) jika 
kamu orang-orang yang beriman (139). Jika kamu mendapat 
kecederaan maka kaum kafir juga telah mendapat 
kecederaan yang serupa dan hari-hari kalah menang itu kami 
gilirkannya di antara manusia dan supaya jelas apa yang 
diketahui Allah (dalam realiti) tentang orang-orang yang 
beriman dan supaya Allah jadikan sebahagian dari kamu 
gugur sebagai syuhada dan Allah tidak sukakan orang-orang 
yang zalim (140). Dan supaya Aliah menguji orang-orang 
yang beriman dan membinasakan orang-orang yang kafir 

(141) . Apakah kamu mengira bahawa kamu akan masuk 
Syurga, sedangkan Allah belum mengetahui (dalam realiti) 
orang-orang yang berjihad dari kalangan kamu dan belum 
lagi mengetahui (dalam realiti) orang-orang yang sabar 

(142) . Dan sesungguhnya kamu telah bercita<ita mati 
sebelum kamu menemuinya (di medan perang) dan 
(sekarang) kamu telah menyaksikannya dan kamu sedang 
melihatnya (dengan mata kepala kamu) (143). Dan 
Muhammad itu tidak lain melainkan hanya seorang Rasul 
yang telah berlalu sebelumnya Rasul-rasul (yang sama). Oleh 
itu jika ia mati atau dibunuh apakah kamu wajar berpatah 
balik ke belakang kamu (murtad)? Dan b'arang siapa 
berpatah balik ke belakangnya i, maka ia tidak akan 
memudharatkan Allah sedikitpun dan Allah akan memberi 
ganjaran kepada orang-orang yang bersyukur (144) Dan 
setiap yang bernyawa - tidak akan mati kecuali dengan izin 
Allah mengikut suratan ajal yang telah ditetapkan Allah. Dan 
sesiapa yang mahukan ganjaran dunia, kami berikan 
bahagiannya dari ganjaran itu dan sesiapa yang mahukan 
ganjaran Akhirat, kami berikan bahagiannya dari ganjaran 
itu dan kami akan mengurniakan balasan kepada orang- 
orang yang bersyukur (145). Dan berapa banyak nabi-nabi 
yang telah berperang bersama-sama dengan sebilangan 
ramai orang-orang yang ta'at kepada Allah, tetapi mereka 
tidak merasa lemah semangat kerana kesusahan-kesusahan 
yang menimpa mereka demi Sabilullah, dan mereka juga 
tidak lemah tenaga dan tidak pula tunduk (kepada musuh) 
dan Allah kasihkan orang-orang yang sabar (146). Tiada 
ucapan mereka selain dari mereka berdo'a: Wahai Tuhan 
kami! Ampunkanlah dosa-dosa kami dan tindakan-tindakan 
kami yang keterlaluan dalam urusan kami dan tetapkanlah 


pendirian kami dan tolonglah kami mengatasi kaum yang 
kafir (147). Lalu Allah mengurniakan kepada mereka 
ganjaran dunia dan ganjaran Akhirat yang baik dan Allah 
kasihkan para Muhsinin (148). Wahai orang-orang yang 
beriman jika kamu ta'at kepada orang-orang yang kafir 
nescaya mereka akan mengembalikan kamu ke belakang 
(kembali murtad) lalu jadilah kamu orang-orang yang rugi 
(149). Malah sebenarnya Allah itulah Pelindung kamu dan 
Dialah sebaik-baik penolong (150). Kami akan campakkan 
perasaan takut di dalam hati orang-orang yang kafir dengan 
sebab mereka telah mempersekutukan Allah dengan sekutu- 
sekutu yang Dia sendiri tidak menurunkan sebarang 
keterangan mengenainya. Dan tempat kediaman mereka 
ialah Neraka dan itulah seburuk-buruk tempat kediaman 
orang-orang yang zalim (151). Dan sesungguhnya Allah 
telah menepati janji-Nya ketika kamu (berjaya) membunuh 
mereka dengan keizinan-Nya 'sehingga apabila kamu lemah 
dan berbalah dalam urusan perang dan kamu melanggar 
perintah Rasul sesudah Allah memperlihatkan kepada kamu 
kemenangan yang disukai kamu. Di antara kamu ada yang 
berkehendakkan dunia dan ada pula di antara kamu yang 
berkehendakkan Akhirat kemudian Allah memalingkan 
kamu dari (berjuang) menewaskan mereka untuk menguji 
kamu. Dan sesungguhnya Allah telah memaafkan kamu dan 
Allah mempunyai limpah kurnia yang banyak kepada para 
Mu'minin (152). (Kenangilah) ketika kamu mendaki bukit 
melarikan diri tanpa menoleh kepada sesiapa, sedangkan 
Rasul menyeru kamu dalam kumpulan yang tinggal di 
belakang kamu, kerana itu Allah menimpakan ke atas kamu 
kesedihan (kerana kalah) dengan sebab kesedihan (yang 
dialami Rasulullah kerana kederhakaan kamu) agar kamu 
tidak berdukacita terhadap sesuatu yang telah terluput dari 
kamu dan tidak pula berdukacita terhadap segala sesuatu 
yang telah menimpa kamu. Allah Maha Mengetahui segala 
apa yang dilakukan kamu (153). Kemudian selepas 
kesedihan itu Allah menurunkan ke atas kamu keadaan 
aman, iaitu keadaan mengantuk yang menyelubungi 
segolongan dari kamu, sedangkan segolongan lagi 
mementingkan keselamatan diri mereka sahaja. Mereka 
menaruh sangkaan yang tidak benar terhadap Allah, iaitu 
sangkaan jahiliyah. Mereka berkata: Adakah kita 
mempunyai sesuatu dalam urusan ini? Katakanlah: Seluruh 
urusan ini di tangan Allah. Mereka menyembunyikan di 
dalam hati mereka apa yang tidak dizahirkan kepadamu. 
Mereka berkata: Andainya kita mempunyai sesuatu dalam 
urusan ini tentulah kita tidak mati terbunuh di sini. 
Katakanlah: Jika kamu berada di rumah kamu sekalipun, 
nescaya orang-orang yang telah disurati taqdir mati 
terbunuh akan keluar juga ke tempat-tempat pembaringan 
mereka. Dan Allah (berbuat demikian) untuk menguji apa 
yang tersemat di dalam dada kamu dan untuk memeriksa 
apa yang terselit di dalam hati kamu. Dan Allah Maha 
Mengetahui segala isi dada (154). Sesungguhnya orang- 
orang dari golongan kamu yang berpaling (melarikan diri) 
pada hari pertembungan dua angkatan tentera (Islam dan 
kafir dalam Peperangan Uhud) sebenarnya telah 
digelincirkan oleh syaitan dengan sebab setengah-setengah 
dosa yang telah dilakukan mereka. Dan sesungguhnya Allah 
telah memaafkan mereka. Sesungguhnya Allah Maha 
Pengampun lagi Maha Penyabar (155). Wahai orang-orang 
yang beriman I Janganlah kamu jadi seperti orang-orang 
yang kafir yang berkata kepada saudara-saudara mereka 
apabila mereka merantau di bumi atau menjadi pejuang 
yang berperang. Andainya mereka berada di sini bersama 
kami tentulah mereka tidak mati dan tidak terbunuh, akibat 
perkataan demikian Allah jadikan suatu penyesalan di dalam 
hati mereka. Dan sebenarnya Aliahlah yang menghidup dan 
yang mematikan dan Allah Maha Melihat segala apa yang 

dilakukan kamu (156). Dan jika kamu dibunuh kerana jalan 
Allah atau mati maka keampunan dari Allah dan rahmat~Nya 
adalah lebih baik dari segala ni'mat hidup yang dikumpul 
oleh mereka (157). Dan jika kamu mati atau dibunuh maka 
kepada Allah kamu sekalian akan dikumpulkan (158). Maka 
dengan berkat rahmat Allah engkau telah bersikap lemah 
lembut terhadap mereka dan andainya engkau bersikap 
kasar dan keras hati tentulah mereka menjauhkan diri dari 
sekelilingmu , kerana itu maafkanlah mereka , pohonlah 
keampunan untuk mereka dan bermesyuaratlah dengan 
mereka dalam segala urusan. Dan apabila engkau telah 
membulatkan tekad, maka bertawakkallah kepada Allah. 
Sesungguhnya Allah kasihkan orang-orang yang bertawakkal 
(159). Jika Allah menolong kamu, maka tiada siapa yang 
dapat mengalahkan kamu dan jika Dia mengecewakan 
kamu, maka siapakah lagi yang dapat menolong kamu selain 
dari Allah. Oleh itu hendaklah para Mu'minin bertawakkal 
kepada Allah (160). Tidak mungkin bagi seseorang nabi 
menggelapkan harta rampasan perang dan barang siapa 
yang menggelapkan harta rampasan perang nescaya ia akan 
membawa bersamanya pada hari Qiamat segala sesuatu 
yang digelapkannya. Kemudian setiap orang dibalas dengan 
sempurna terhadap apa yang telah dilakukannya dan mereka 
tidak akan dianiayai (161). Apakah orang yang mengikut 
keredhaan-Nya sama dengan orang yang kelak kembali 
dengan kemurkaan dari Aliah dan tempat kediamannya ialah 
Neraka Jahanam dan itulah seburuk-buruk tempat kembali 
(162). Mereka mempunyai darjah-darjah yang tinggi di sisi 
Allah dan Allah Maha Melihat segala apa yang dilakukan 
mereka (163). Sesungguhnya Allah telah mengurniakan 
ni'mat ke atas para Mu'minin ketika Dia mengutuskan 
kepada mereka seorang Rasul dari diri mereka sendiri yang 
membaca kepada mereka ayat-ayat Allah , membersihkan 
mereka dan mengajar mereka kitab suci Al-Qur'an dan 
hikmat dan walaupun sebelum ini mereka berada di dalam 
kesesatan yang nyata (164). Apakah patut ketika kamu 
ditimpa kekalahan (dalam Peperangan Uhud) sedangkan 
kamu telah menimpakan dua kali ganda kekalahan (ke atas 
musuh kamu dalam peperangan Badar) kamu berkata: 
Mengapa dan dari mana kekalahan ini? Katakanlah: 
Kekalahan itu adalah dari diri kamu sendiri. Sesungguhnya 
Allah Maha Kuasa di atas segala sesuatu (165). Dan segala 
apa yang telah menimpa kamu pada hari pertembungan dua 
angkatan tentera itu maka semuanya adalah dengan izin 
Allah dan supaya Allah mengetahui (dalam realiti) orang- 
orang yang beriman (166). Dan (juga) supaya Allah 
mengetahui (dalam realiti) orang-orang yang Munafiq. Dan 
kepada mereka telah dikatakan: Marilah kamu berperang 
kerana Sabilullah atau (marilah) kamu pertahankan (kami). 
Jawab mereka: Jika kami mengetahui di sana ada satu 
peperangan (yang akan berlaku) tentulah kami mengikut 
kamu. Sebenarnya mereka pada hari itu lebih dekat kepada 
kekufuran daripada kepada keimanan. Mereka berkata 
dengan mulut mereka apa yang tidak tersemat di dalam hati 
mereka dan Allah Maha Mengetahui segala apa yang 
disembunyikan mereka (167). (Merekalah) orang-orang yang 
berkata kepada saudara-saudara mereka sedangkan mereka 
sendiri tidak ikut berperang: Andainya mereka mengikut 
nasihat kami tentulah mereka tidak mati dibunuh. 
Katakanlah: Toiakkanlah kematian itu dari diri kamu sendiri 
jika kamu orang-orang yang benar (168). Dan janganlah 
sekali-kali kamu menyangka orang-orang yang terbunuh f i 
Sabilillah itu mati ; malah sebenarnya mereka hidup di sisi 
Tuhan mereka dengan dikurniakan rezeki (yang mewah) 
(169). Mereka bergembira dengan ni'mat-ni'mat kelebihan 
yang dikurniakan kepada mereka dan mereka merasa 
sukacita terhadap orang-orang yang masih tinggal di 
belakang mereka dan belum berkumpul dengan mereka, 
iaitu tiada sebarang kebimbangan terhadap mereka dan 


tidak pula mereka berdukacita (170). Mereka merasa 
sukacita terhadap ni'mat dan kelebihan yang dikurnia dari 
Allah dan sesungguhnya Allah tidak mensia-siakan ganjaran 
para Mu'minin (171). Iaitu orang-orang yang menyambut 
seruan Allah dan Rasul selepas mereka mendapat 
kecederaan (dalam Peperangan Uhud). Bagi orang-orang 
yang melakukan kebaikan dari golongan mereka dan 
bertaqwa kepada Allah (disediakan) balasan yang amat besar 

(172) . Iaitu mereka yang pernah diberitahu kepada mereka 
bahawa orang-orang (kafir) telah mengumpulkan (tentera) 
untuk menyerang kamu. Oleh itu hendaklah kamu takut 
kepada mereka lalu (ancaman itu) menambahkan lagi 
keimanan mereka dan mereka terus berkata: Cukuplah Allah 
menjadi penolong kami dan Dialah sebaik-baik Pelindung 

(173) . Maka (akhirnya) mereka kembali dengan mendapat 
ni'mat dan limpah kurnia dari Allah tanpa disentuh oleh 
sebarang bencana dan mereka mengikut keredhaan Allah 
dan Allah mempunyai limpah kurnia yang amat besar (174). 
Sesungguhnya itulah syaitan yang menakut-nakutkan kamu 
dengan pengikut-pengikut setianya oleh itu janganlah kamu 
takut kepada mereka, malah takutlah kepada-Ku jika kamu 
benar orang-orang yang beriman (175). Dan Janganlah 
sekali-kali engkau disedihkan oleh orang-orang yang 
berkejaran ke dalam kekafiran. Sesungguhnya mereka tidak 
akan memudharatkan Allah sedikitpun. Allah berkehendak 
tidak akan memberi sesuatu bahagian (keni'matan) kepada 
mereka di hari Akhirat dan mereka akan memperoiehi 'azab 
yang amat besar (176). Sesungguhnya orang-orang yang 
membeli kekafiran dengan keimanan tidak akan 
memudharatkan Allah sedikitpun dan mereka akan 
memperoiehi 'azab yang amat pedih (177). Dan janganlah 
sekali-kali orang-orang yang kafir itu menyangka bahawa 
penangguhan yang Kami berikan kepada mereka itu suatu 
kebaikan kepada mereka, malah Kami berikan penangguhan 
itu hanya supaya dosa mereka bertambah banyak dan 
mereka akan memperoiehi 'azab yang amat menghinakan 
(178). Allah sekali-kali tidak akan meninggalkan orang-orang 
Mu'min dalam keadaan kamu (yang bercampur aduk) 
sekarang ini sehingga dia membezakan yang buruk 
(Munafiq) dari yang baik (Mu'min) dan Allah sekali-kali tidak 
akan memperlihatkan perkara yang ghaib kepada kamu, 
tetapi Allah memilih dari para rasul-Nya siapa yang 
dikehendaki oleh-Nya. Oleh itu berimanlah kamu kepada 
Allah dan Rasul-Nya. Dan jika kamu beriman dan bertaqwa 
maka kamu akan memperoiehi pahala yang amat 
besar. "(179) 

[Latar belakang dan pokok pembicaraan] 

Dari perjuangan, perdebatan, perbahasan, 

penjelasan, penerangan, bimbingan dan amaran di 
dalam ayat-ayat yang silam dari surah ini - rangkaian 
ayat-ayat yang berikut beralih pula kepada 
perjuangan di medan pertempuran Uhud. 

Peperangan Uhud bukanlah perjuangan di medan 
perang sahaja, malah perjuangan di gelanggang hati 
nurani. Ia merupakan satu perjuangan yang 

mempunyai medannya yang paling luas sedangkan 
medan perang hanya merupakan sebahagian dari 
medannya yang amat besar, di mana berlakunya 
perjuangan yang sengit, iaitu perjuangan di medan 
jiwa manusia, kefahaman-kefahamannya, perasaan- 
perasaannya, tamak halobanya, keinginan-keinginan 
nafsunya, motif-motifnya dan pengawal-pengawalnya 
secara umum. Di sanalah Al-Qur'an merawat jiwa 
manusia dengan cara dan senjata yang paling halus, 
paling dalam, paling ampuh, paling syumul yang 

digunakan oleh perajurit-perajurit dalam menentang 
lawan-lawan setara mereka di dalam peperangan. 

Kali yang pertama mendapat kemenangan dan kali 
yang kedua menerima kekalahan dan kejayaan besar 
selepas kemenangan dan kekalahan itu ialah kejayaan 
mendapat pengetahuan yang jelas dan wawasan yang 
terang terhadap hakikat-hakikat yang telah 
dikemukakan oleh Al-Qur'an, juga kejayaan 
mendapat kemantapan perasaan yang penuh yakin 
terhadap hakikat-hakikat itu, juga kejayaan 
memeriksa jiwa para anggota kelompok dan 
membezakan barisan-barisan mereka, kejayaan 
kelompok Muslimin membebaskan diri mereka dari 
berbagai-bagai kekeliruan kefahaman, ketidak- 
mantapan nilai-nilai dan keterumbang-ambingan 
perasaan di dalam barisan Muslimin. Semuanya itu 
telah dicapai apabila kaum Munafiqin dapat 
dibezakan sebahagian besarnya di daiam barisan 
Muslimin dan apabila sifat-sifat nifaq dan sifat-sifat 
benar dapat dibezakan dengan jelas di dalam tutur 
kata dan perbuatan, di dalam perasaan dan 
perlakuan. Juga apabila wujudnya kejelasan tugas- 
tugas keimanan dan tugas-tugas da'wah kepada 
'keimanan dan harakat memperjuangkan keimanan 
dengan segala keperluan-keperluan iaitu persediaan 
dengan ilmu pengetahuan, persediaan dengan 
keikhlasan dan dedikasi, persediaan dengan usaha- 
usaha menyusun masyarakat kemudian bersikap 
patuh, ta'at dan mengikut perintah, bertawakkal 
kepada Allah Yang Maha Esa dalam setiap langkah di 
jalan perjuangan, memulangkan segala urusan 
kepada Allah Yang Maha Esa sama ada di dalam 
kemenangan atau di dalam kekalahan, mati atau 
hidup dan dalam segala perkara dan tujuan. 

Hasil-hasil kejayaan yang amat besar yang dicapai 
a!eh kelompok Muslimin di sebalik peristiwa-peristiwa 
ctu dan di sebalik bimbingan-bimbingan AI-Qur'an 
selepas peristiwa-peristiwa itu, adalah hasil-hasil 
<ejayaan yang lebih besar dan lebih bermakna yang 
tidak dapat dibandingkan dengan hasil mendapat 
kemenangan dan harta rampasan perang andainya 
orang-orang Islam pulang dari medan perang 
membawa kemenangan dan harta rampasan perang. 
Kelompok Muslimin di waktu itu amat memerlukan 
<epada hasil-hasil kejayaan yang amat besar ini. 
Mereka memerlukannya seribu kali lebih besar dari 
memerlukan kepada kemenangan dan harta 
rampasan perang. Tabung simpanan baki dari hasil- 
hasil kejayaan yang besar ini juga lebih penting dan 
iebih kekal kepada umat Muslimin dalam setiap 
generasi mereka dari hasil kemenangan dan harta 
rampasan perang. Perancangan Allah Yang Maha 
Ttnggi di sebalik satu peperangan yang pada lahirnya 
mampak jelas tanda-tanda kepincangan, kelemahan, 
kegoyangan dan kekeliruan di dalam barisan kaum 
Muslimin, juga di sebalik kekalahan yang berlaku 

akibat kelemahan-kelemahan itu perancangan 

Allah Yang Maha Tinggi di sebalik kejadian-kejadian 
yang berlaku mengikut undang-undang-Nya yang 


biasa dan sebab-sebabnya yang tabi'i itu adalah suatu 
perancangan untuk kebaikan kelompok Muslimin di 
waktu itu supaya mereka dapat mencapai hasil-hasil 
kejayaan yang amat besar itu, iaitu pengajaran, 
pendidikan, kesedaran, kematangan, pembersihan, 
pembezaan identiti, penyelarasan dan penyusunan 
masyarakat juga supaya tabung pengalaman- 
pengalaman ini dapat diwarisi oleh umat Muslimin 
dalam generasi-generasi mereka yang bersilih ganti, 
iaitu satu tabung pengalaman-pengalaman, hakikat- 
hakikat dan bimbingan-bimbingan yang tidak ternilai 
harganya walaupun dinilaikan dengan kemenangan 
dan harta rampasan. 

Setelah perjuangan tamat di medan bumi, maka AI- 
Qur'an memulakan perjuangan di medannya yang 
lebih besar pula, iaitu di medan jiwa dan di medan 
hidup yang merangkum! kelompok Muslimin. 
Kelompok Muslimin ini telah dibentuk dengan qudrat 
Allah mengikut ilmu dan hikmat-Nya Yang Maha Arif 
dan mendalam dan terbentuklah kelompok itu 
menurut sebagaimana yang dikehendaki Allah. 
Mereka telah mendapat kebaikan dan kebajikan yang 
besar di sebalik malapetaka, kesusahan, penderitaan 
dan ujian-ujian yang sulit dan pahit itu. 

Penerangan Dua Jurusan Serentak 

Barangkali di antara perkara yang menarik perhatian 
di dalam ulasan AI-Qur'an mengenai peristiwa- 
peristiwa Peperangan Uhud itu ialah ciri perpasangan* 
yang menarik di antara tayangan pemandangan- 
pemandangan peperangan, kejadian-kejadiannya dan 
arahan-arahan secara langsung terhadap 
pemandangan-pemandangan dan kejadian-kejadian 
ini dengan bimbingan-bimbingan yang lain yang 
berhubung dengan pembersihan jiwa dari kefahaman 
yang keliru dan membebaskannya dari belenggu 
keinginan-keinginan nafsu, tekanan tamak haloba, 
kegelapan dendam kesumat, kegelitaan dosa, 
kelemahan sikap haloba, bakhil dan desakan-desakan 
keinginan-keinginan yang terpendam. 

Barangkali di antara perkara yang menarik perhatian 
yang lebih besar ialah pembicaraan Al-Qur'an - yang 
sedang mengulas hal peperangan - mengenai riba 
dan larangan terhadapnya, juga pembicaraan Al- 
Qur'an mengenai dasar bermesyuarat dan 
pengalaman dasar ini walaupun dasar ini pada 
lahirnya telah membawa kepada akibat-akibat yang 
buruk di dalam peperangan Uhud itu. 

Kemudian yang menarik perhatian lagi ialah 
keluasan bidang, di mana pendekatan Al-Qur'an 
bertindak di dalam jiwa manusia dan dalam 
kehidupan insaniyah, dan banyaknya titik-titik harakat 
dalam jiwa dan kehidupan itu serta pertautan dan 
kesepaduannya yang menarik. 


Penjelasan yang merangkumi dua jurusan serentak iaitu 
jurusan lahir dan jurusan batin (penterjemah). 

Tetapi orang-orang yang memahami tabi'at sistem 
hidup Rabbani ini tidak merasa aneh dengan ciri-ciri 
perpasangan, keluasan, pertautan dan kesepaduan 
itu, kerana perjuangan peperangan di dalam harakat 
Islamiyah bukanlah perjuangan alat-alat senjata, kuda- 
kuda, perajurit-perajurit, kelengkapan-kelengkapan 
perang, peluru-peluru dan penyusunan strategi- 
strategi perang sahaja. Kerana semuanya ini hanya 
merupakan sebahagian kecil dari perjuangan sahaja, 
la tidak terasing dari perjuangan besar di alam hati 
nurani dan di dalam penyusunan masyarakat bagi 
kelompok Muslimin. Ia mempunyai hubungan yang 
rapat dengan kebersihan dan kejernihan hati nurani, 
dengan keikhlasan dan dedikasinya dengan 
kebebasannya dari tali-tali dan ikatan-ikatan yang 
menghapuskan kejernihannya dan 

menghalangkannya dari berkejar kepada Allah, la juga 
mempunyai hubungan yang rapat dengan kedudukan 
penyusunan masyarakat untuk ditegakkan kehidupan 
kelompok Muslimin mengikut sistem hidup Rabbani 
yang lurus, iaitu satu sistem hidup yang ditegakkan di 
atas dasar bermesyuarat di dalam seluruh urusan 
kehidupan bukan sahaja dalam urusan peraturan 
pemerintahan dan di atas sistem ta'awun/ kerjasama 
bukannya di atas sistem riba kerana ta'awun dan riba 
itu tidak mungkin bertemu dalam satu sistem. 

Al-Qur'an merawat kelompok Muslimin selepas 
meletusnya satu perjuangan yang kami telah katakan 
- bukannya satu perjuangan di medan perang sahaja, 
malah satu perjuangan di medan yang lebih besar 
lagi, iaitu perjuangan di medan jiwa manusia, 
perjuangan di medan kehidupan di alam realiti. Oleh 
sebab itulah Al-Qur'an menyentuh tentang riba dan 
melarang makan riba, la menyentuh tentang infaq di 
dalam masa kelapangan dan kesempitan dan 
menggalakkannya, la menyentuh tentang keta'atan 
kepada Allah dan Rasul-Nya dan menjadikan 
keta'atan itu sebagai asas untuk mendapat rahmat 
Allah, ia menyentuh tentang mengawal kemarahan 
dan memberi kemaafan kepada orang lain, la 
menyentuh tentang ihsan dan tentang usaha 
membersihkan diri dari dosa dengan memohon 
keampunan. la menyentuh tentang taubat dan 
tentang sikap yang tidak terus berdegil melakukan 
maksiat dan menjadikan taubat itu sebagai asas untuk 
mencapai keredhaan Allah, la menyentuh tentang 
rahmat Allah yang dapat dilihat pada sifat lemah 
lembut hati Rasulullah s.a.w. terhadap orang ramai. Ia 
menyentuh dasar bermesyuarat dan menetapkannya 
dalam waktu-waktu yang paling gawat. Ia menyentuh 
tentang amanah yang menghalangkan pengkhianatan 
dan seterusnya ia menyentuh pengorbanan dan 
melarang bersifat bakhil di akhir ayat-ayat ulasan 
mengenai Peperangan Uhud itu. 

Al-Qur'an menyentuh perkara-perkara ini kerana 
semuanya merupakan bahan-bahan bagi menyedia 
dan melengkapkan kelompok Muslimin untuk 
menghadapi perjuangan dalam bidangnya yang luas 
termasuk perjuangan di medan perang. Itulah 
perjuangan pengemblengan atau kerahan kekuatan 
yang lengkap untuk mencapai kejayaan yang besar, 


iaitu kejayaan menguasai jiwa, keinginan, tamak 
haloba dan hasad dengki dan kejayaan menegakkan 
nilai-nilai dan peraturan-peraturan yang sihat bagi 
kehidupan kelompok yang sempurna. 

Al-Qur'an menyentuh semua . perkara ini untuk 
menunjukkan ciri kesepaduan 'aqidah ini di dalam 
menghadapi kewujudan manusia dan seluruh 
kegiatannya dan mengembalikan seluruh kegiatan itu 
kepada satu paksi, iaitu paksi ibadat dan 'Ubudiyah 
kepada Allah serta bertawajjuh kepada-Nya dengan 
penuh kepekaan dan taqwa, juga menunjukkan ciri 
kesepaduan sistem hidup Ilahi dalam menguasai 
seluruh kewujudan manusia dalam segala keadaannya 
dan ciri wujudnya pertalian di antara keadaan- 
keadaan* ini di bawah naungan sistem ini. Dan 
seterusnya menunjukkan ciri kesepaduan natijah- 
natijah yang terakhir bagi seluruh kegiatan manusia 
dan kesan bagi setiap harakat jiwa dan setiap butir- 
butir susunan di dalam natijah-natijah terakhir ini. 

Kini jelaslah bahawa bimbingan-bimbingan yang 
lengkap ini tidaklah terpisah dari perjuangan, kerana 
jiwa tidak mungkin mencapai kemenangan di medan 
perang kecuali ia mendapat kemenangan dalam 
perjuangan-perjuangan di medan perasaan, akhlak 
dan peraturan. Orang-orang yang mengundurkan diri 
pada hari pertembungan dua angkatan tentera di 
dalam Peperangan Uhud itu adalah sebenarnya telah 
digelincirkan oleh syaitan dengan sebab dosa-dosa 
yang telah dilakukan mereka. Dan orang-orang yang 
telah berjaya mendapat kemenangan di dalam 
perjuangan-perjuangan 'aqidah di belakang nabi-nabi 
mereka adalah sebenarnya telah memulakan 
perjuangan mereka dengan memohon keampunan 
kepada Allah terhadap dosa-dosa mereka. Mereka 
mencapai perlindungan pada Allah dan bersandar 
pada tiang Allah yang kukuh. Kini jelaslah bahawa 
usaha membersihkan diri dari dosa, bergantung pada 
Allah dan berlindung di bawah naungan-Nya 
merupakan alat-alat untuk mencapai kemenangan 
dan ia bukannya terpisah dari medan perang. Usaha 
membuang sistem riba dan mengambil sistem 
ta'awun 'adalah salah satu dari alat-alat untuk 
mencapai kemenangan, kerana masyarakat ta'awun 
lebih dekat dapat mencapai kemenangan dari 
masyarakat riba. Latihan mengawal kemarahan dan 
memaafkan kesalahan-kesalahan orang lain adalah 
salah satu dari alat-alat kemenangan, kerana 
kebolehan mengawal diri merupakan salah satu 
kekuatan perjuangan, dan kehidupan yang saling 
tolong-menolong dan saling mesra dalam sebuah 
masyarakat yang toleran merupakan satu kekuatan 
yang amat besar pengaruhnya. 

Hakikat taqdir atau perencanaan Allah juga 
merupakan salah satu dari hakikat-hakikat yang 
ditekankan oleh rangkaian ayat-ayat ini dari awal 
hingga akhir, iaitu hakikat memulangkan segala 
urusan kepada perencanaan Allah dan membetulkan 
kefahaman mengenai persoalan ini dengan 
pembetulan yang jelas dengan tegas, dan dalam 
waktu yang sama menjelaskan Sunnatullah/undang- 

undang Allah dalam mengaturkan akibat-akibat yang 
menimpa manusia mengikut usaha dan kegiatan 
mereka, mengikut saiah betul mereka, mengikut 
keta'atan dan kederhakaan mereka, mengikut 
keteguhan pegangan dan kecuaian mereka terhadap 
agama Allah. Dan seterusnya menganggapkan 
mereka sebagai tabir bagi qudrat Ilahi atau alat-alat 
bagi masyi'ah-Nya atau sebagai salah satu dari 
perencanaan-perencanaan Allah untuk merealisasikan 
sesuatu yang dikehendaki-Nya. 

Kemudian pada akhir penjelasannya ia memberitahu 
kelompok Muslimin bahawa mereka tidak mempunyai 
apa-apa hak dalam urusan kemenangan, kerana 
kemenangan itu hanya urusan tadbir Allah semata- 
mata untuk melaksanakan perencanaan-perencanaan- 
Nya menerusi jihad mereka dan ganjaran mereka 
disanggupi oleh-Nya. Dan mereka tidak memperolehi 
dari hasil-hasil kemenangan itu sesuatu apa pun dari 
benda-benda bumi ini. Dan apabila Allah 
berkehendak memberi kemenangan kepada mereka, 
maka kemenangan itu bukan kerana kepentingan 
peribadi mereka, malah kerana kepentingan 
matlamat-matlamat yang tinggi yang dikehendaki 
oleh Allah. Demikianlah juga dengan kekalahan. 
Apabila kekalahan berlaku mengikut peraturan 
sunnatullah dan mengikut kecuaian dan keabaian 
yang telah dilakukan oleh kelompok Muslimin, maka 
kekalahan itu adalah berlaku untuk merealisasikan 
matlamat-matlamat yang telah ditentukan Allah 
dengan hikmat kebijaksanaan dan ilmu-Nya Yang 
Maha Mendalam, iaitu untuk memeriksa jiwa anggota 
kelompok dan mengenal pasti di antara barisan- 
barisan (Mu'minin dan Munafiqin), mendedahkan 
hakikat-hakikat yang sebenar, menegakkan nilai-nilai 
dan neraca-neraca pertimbangan dan menjelaskan 
peraturan-peraturan kepada orang-orang yang 
berfikir. 

Kemenangan ketenteraan atau kemenangan politik 
atau ekonomi tidak mempunyai apa-apa nilai dalam 
pandangan Islam selama seluruh kemenangan itu 
tidak ditegakkan di atas asas sistem hidup Rabbani, 
iaitu kemenangan mengawal diri dan keinginan hawa 
nafsu dan kemenangan menegakkan kebenaran yang 
dikehendaki Allah dalam kehidupan manusia supaya 
setiap kemenangan itu benar-benar merupakan 
kemenangan kerana Allah dan kerana agama Allah 
dan supaya setiap perjuangan itu benar-benar 
perjuangan kerana Sabilullah dan kerana sistem hidup 
Rabbani; jika tidak, maka kemenangan itu merupakan 
satu kemenangan jahiliyah yang berjaya mengalahkan 
satu jahiliyah yang lain dan ia tidak memberi apa-apa 
kebaikan kepada kehidupan dan kepada umat 
manusia. Satu-satunya kemenangan yang membawa 
kebaikan dan kebajikan ialah kemenangan yang 
mengibarkan panji-panji kebenaran semata-mata 
kerana kebenaran. Dan kebenaran itu hanya tunggal 
tidak berbilang. Itulah sistem hidup Rabbani yang 
tunggal. Tiada sistem yang benar selain darinya di 
dam buana ini. Dan kemenangan sistem ini tidak 


terlaksana sehingga ia terlaksana mula-mulanya di 
dalam jiwa manusia dan di dalam peraturan 
kehidupan yang berlaku seharian, iaitu ketika jiwa 
mereka bersih dari kepentingan-kepentingan diri, dari 
tamak haloba dan keinginan-keinginan nafsu yang 
buas, dari kecemaran-kecemaran jiwa dan hasad 
dengkinya, dari ikatan-ikatan dan belenggu- 
belenggunya dan ketika jiwa manusia dapat berkejar 
kepada Allah dalam keadaan yang bebas lepas dari 
segala belenggu-belenggu dan ketika ia dapat 
mencabutkan dirinya dari kekuatannya, dari wasilah- 
wasilah dan sebab-sebabnya untuk menyerahkan 
segala urusannya kepada Allah setelah 
menyempurnakan kewajipannya berusaha dan 
bertindak, dan setelah berhakimkan kepada undang- 
undang dan peraturan Allah dalam segala urusan dan 
menganggapkan penghakiman kepada-Nya sebagai 
matlamat perjuangan dan kemenangannya. Apabila 
semuanya ini terlaksana barulah kemenangan di 
dalam peperangan atau perjuangan politik atau 
ekonomi itu dianggapkan suatu kemenangan yang 
sebenar di dalam neraca Allah, dan jika tidak, maka ia 
merupakan satu kemenangan jahiliyah yang berjaya 
mengalahkan satu jahiliyah yang lain yang tidak 
mempunyai apa-apa nilai di sisi Allah. 

itulah hikmat perpasangan dan kesyumulan dalam 
ulasan mengenai perjuangan yang berlaku di dalam 
Peperangan Uhud, iaitu satu medan perjuangan yang 
luas yang merupakan medan perang yang dianggap 
sebagai satu sudut dari sudut-sudut perjuangannya 
yang banyak. 

****** 

Ringkasan Peperangan Uhud 

Sebelum kami mula membincangkan ulasan Al- 
Qur'an tentang kejadian-kejadian dalam pertempuran 
Uhud itu eloklah kami kemukakan intisari peristiwa- 
peristiwanya sebagaimana yang diceritakan di dalam 
riwayat-riwayat sejarah supaya kita dapat memahami 
dengan pemahaman yang sebenar tempat-tempat 
yang menjadi titik-titik ulasan dan bimbingan itu dan 
supaya kita dapat perhatikan cara didikan Ilahi melalui 
Al-Qur'an yang mengolahkan kejadian-kejadian dan 
peristiwa-peristiwa itu. 

Kaum Muslimin telah mencapai kemenangan di 
dalam Peperangan Badar, iaitu satu kemenangan 
yang sempurna dan nampak jelas berbau mu'jizat - 
dilihat dari suasana-suasana berlakunya peperangan 
itu - dan di dalam peperangan itu Allah telah 
membunuh melalui tangan mereka ketua-ketua dan 
pemimpin-pemimpin kekafiran dari kaum Quraisy. 
Selepas kehilangan pembesar-pembesar mereka itu di 
dalam Peperangan Badar, Abu Suffian bin Harb tampil 
mengetuai kaum Quraisy dan menggembleng mereka 
untuk menentang kaum Muslimin sebagai membalas 
dendam. Angkatan unta-unta yang membawa 
barang-barang dagangan Quraisy telah terselamat 
dan tidak terjatuh ke dalam tangan orang-orang 

Islam. Oleh itu kaum Musyrikin telah mengadakan 
pakatan menggunakan harta-harta yang terselamat 
itu untuk memerangi kaum Muslimin. 

Abu Suffian telah berjaya mengumpul hampir- 
hampir tiga ribu orang-orang Quraisy dan suku-suku 
sekutu mereka termasuk orang-orang Badwi Ahbasy. 2 
Dia keluar memimpin mereka di dalam bulan Syawal 
tahun yang ketiga Hijrah. Mereka membawa 
perempuan-perempuan mereka bersama-sama 
mereka supaya mereka bersungguh-sungguh 
mempertahankan mereka dan tidak lari. Dia 
membawa mereka menuju ke Madinah. Kemudian 
berhenti berhampiran bukit Uhud. 

Rasulullah s.a.w. telah mengadakan mesyuarat 
dengan para sahabatnya apakah mereka patut keluar 
menentang mereka atau tinggal bertahan di 
Madinah? Mengikut pendapat beliau mereka jangan 
keluar dari Madinah dan tetap bertahan di sini. Dan 
jika mereka menyerang Madinah, maka hendaklah 
kaum Muslimin menentang mereka di muka-muka 
lorong sementara kaum perempuan melawan mereka 
dari atas rumah. 3 Pendapat ini telah disetujui oleh 
Abduliah ibn Ubay (kepala Munafiqin), tetapi 
sebilangan ramai dari para sahabat dan 

kebanyakannya terdiri dari pemuda-pemuda yang 
terlepas peluang menyertai Peperangan Badar dengan 
segera mencadangkan kepada beliau supaya mereka 
keluar dari Madinah dan mendesak beliau supaya 
berbuat begitu sehingga pendapat ini kelihatan 
seolah-olah satu pendapat majoriti dalam kelompok 
Muslimin. Lalu Nabi s.a.w. pun bangkit dan terus 
masuk ke dalam rumahnya - rumah Aisyah r.a. - dan 
memakai baju besinya kemudian beliau keluar 
mendapatkan mereka. Tiba-tiba keazaman mereka 
patah dan berkata: "Kita telah memaksa Rasulullah 
s.a.w. keluar!" Lalu mereka berkata kepada beliau: 
"Wahai Rasulullah! Jika anda suka tinggal bertahan di 
Madinah silalah buat!" Rasulullah s.a.w. terus 
menjawab: "Tidak wajar bagi seseorang Nabi yang 
telah memakai baju besinya menanggalkannya semula 
sehingga Allah menentukan keputusan-Nya di antara 
dia dengan musuhnya." Inilah satu pelajaran nabawi 
yang tinggi yang telah diberikan beliau kepada 
mereka, iaitu mesyuarat itu ada waktunya dan apabila 
selesai tibalah pula waktu membulatkan keazaman, 
melaksanakan keputusan dan bertawakkal kepada 
Allah, dan di sana tidak ada tempat lagi untuk ragu- 
ragu atau untuk bermesyuarat semula dan 
terumbang-ambing di antara pendapat-pendapat. 
Biarlah segala urusan itu menuju kepada titik-titik 
penghabisannya dan serahkanlah sahaja kepada Allah 
bertindak selepas itu mengikut sebagaimana yang 
dikehendaki-Nya. 


2 Mereka dinamakan demikian kerana mereka mengadakan 
pakatan setia berhampiran dengan suatu tempat yang 
bernama Al-Abbasy. 

3 Dalam menentukan pendapat ini sebagai pendapat Nabi sa. w. 

kami berpegang kepada keterangan yang dibuat oleh al-lmam 
ibn Qayim ai-Jauziyah di dalam kitabnya: 43 


Rasulullah s.a.w. telah bermimpi melihat suatu 
serpihan pada mata pedang beliau dan melihat seekor 
lembu jantan (kepunyaannya) di sembelih dan beliau 
telah memasukkan tangannya dalam baju besinya 
yang kukuh. Beliau telah menta'birkan serpihan pada 
pedangnya itu dengan adanya seseorang lelaki dari 
keluarganya yang akan mendapat kemalangan. Dan 
menta'birkan lembu jantan dengan adanya beberapa 
orang sahabatnya yang akan terbunuh dan seterusnya 
menta'birkan baju besi dengan kota Madinah. Di sini 
jelaslah bahawa beliau telah diperlihatkan tentang 
akibat perjuangan itu. Tetapi sekaligus itu juga beliau 
melaksanakan sistem bermesyuarat dan peraturan 
bertindak selepas bermesyuarat. Beliau sedang 
mendidik umat Muslimin dan umat-umat itu 
memanglah dididik dengan peristiwa-peristiwa dan 
dengan modal pengalaman-pengalaman yang 
didapati dari peristiwa-peristiwa yang ditempuh 
mereka. Sebenarnya beliau sedang melaksanakan 
perencanaan atau taqdir Allah yang telah ditekadkan 
oleh perasaan-perasaan dan hatinya dan beliau 
bertindak mengikut kehendak-kehendak taqdir itu 
sebagaimana yang dirasainya di dalam hatinya yang 
berhubung rapat dengan Allah. 

Rasulullah s.a.w. telah keluar dari Madinah dengan 
seribu orang para sahabatnya dan beliau telah 

melantikkan Ibn Ummi Maktum sebagai ganti beliau 
jadi imam sembahyang bagi mereka yang tinggal di 
Madinah. Apabila beliau berada di tempat di antara 
Madinah dan Uhud, Abduliah ibn Ubay kepala 
Munafiqin telah berpisah dari angkatan ' beliau 
bersama dengan satu pertiga tentera dan berkata: 
"Dia (Muhammad) menentang cakap saya dan 

mendengar cakap anak-anak muda" lalu Abduliah ibn 
'Amr ibn Hizam - bapa Jabir ibn Abduliah r.a. 

mengikut mereka dan mencela tindakan mereka dan 
mendesak mereka supaya pulang semula (ke medan 
perang). Ia berkata kepada mereka: "Marilah 

berjuang di jalan Allah atau mempertahankan agama 
Allah". Lalu mereka menjawab, jika kami yakin kamu 
akan berperang tentulah kami tidak balik." Lalu 

Abduliah.. ibn 'Amr pun balik meninggalkan mereka 
dan mencela mereka. 

Kaum Ansar telah memohon keizinan beliau supaya 
mereka meminta pertolongan kaum Yahudi yang 
menjadi sekutu-sekutu mereka. Tetapi Rasulullah 
s.a.w. tidak bersetuju kerana perjuangan itu ialah 
perjuangan di antara keimanan dan kekafiran, 
sedangkan kaum Yahudi tidak mempunyai apa-apa 
kaitan dengan perjuangan ini, di samping itu 
kemenangan adalah dari sisi Allah apabila tawakkal 
benar-benar dibulatkan kepada-Nya dan apabila hati 
benar-benar ikhlas kepada-Nya, lalu beliau bersabda: 
"Siapakah yang dapat membawa kita keluar 
berdekatan dengan kaum (Musyrikin) itu?" Lalu 
beberapa orang Ansar membawa beliau keluar dan 
berhenti di jalan Bukit Uhud di tepi Wadi. Beliau 
membelakangkan Bukit Uhud dan melarang sahabat- 
sahabatnya berperang sehingga beliau mengeluarkan 
perintah. 

Setiba waktu pagi beliau menyusun angkatan 
perangnya yang berjumlah tujuh ratus orang itu. Di 
antara mereka ialah lima puluh orang pasukan 
pemanah. Beliau telah melantik Abdullah ibn Jubair 
sebagai ketua pasukan ini dan memerintahkan 
Abdullah dan kawan-kawannya supaya tetap di 
tempat mereka masing-masing dan jangan sekali-kali 
meninggalkannya walaupun mereka melihat burung- 
burung menyambar askar-askar. Pasukan ini 
ditempatkan di belakang tentera-tentera Muslimin 
dan menyuruh mereka menghujani askar-askar 
Musyrikin dengan anak-anak panah supaya mereka 
tidak dapat menyerang tentera Muslimin dari sebelah 
belakang. 

Rasulullah s.a.w. memakai baju besi dua lapis dan 
menyerahkan panji-panji kepada Mus'ab ibn'Umayr. 
Beliau telah melantik az-Zubayr ibn al-'Awam dan al- 
Munzir ibn 'Amr sebagai kepala sayap kanan dan 
sayap kiri. Kemudian beliau memeriksa kumpulan 
pemuda yang ada pada hari ini. Di antara mereka ada 
yang ditolak dari menyertai peperangan itu kerana 
usia mereka terlalu muda. Dalam golongan ini 
termasuk Abdullah ibn 'Amr, Usamah bin Zayd, Usayd 
bin Zhuhayr, al-Barra' ibn 'Azib, Zayd ibn Arqam, Zayd 
ibn Thabit, Arabah ibn Aus dan 'Amr ibn Hizam. Dan 
beliau membenarkan pemuda-pemuda yang dikira 
mampu mengangkat senjata. Di antara mereka ialah 
Samurah bin Jundub dan Rafi' ibn Khadij dan kedua- 
duanya masing-masing berusia lima belas tahun. 

Kaum Quraisy juga telah mengadakan kerahan 
untuk pertempuran itu. Angkatan mereka terdiri dari 
tiga ribu orang termasuk dua ratus orang pasukan 
berkuda, mereka telah melantik Khalid ibn al-Walid 
mengepalai sayap kanan dan 'Ikrimah ibn Abi Jhal 
mengepalai sayap kiri. 

Rasulullah s.a.w. menyerah pedangnya kepada Abu 
Dujanah iaitu Sinhak ibn Kharasyah seorang pahlawan 
yang gagah berani yang berjalan dengan lagak yang 
sombong ketika berlaku pertempuran. 

Orang-orang yang mula-mula keluar untuk 
berperang dari kaum Musyrikin ialah Abu 'Amir al- 
Fasiq. Dahulu dia dinamakan ar-Rahib lalu Rasulullah 
s.a.w. tukarkan nama itu kepada al-Fasiq. Di zaman 
jahiiiyah dia menjadi ketua suku Aus dan apabila 
datang agama Islam dia tidak dapat menerimanya dan 
secara terus-terang ia melahirkan perseteruannya 
terhadap Rasulullah s.a.w. dan dia telah keluar dari 
Madinah dan pergi menemui kaum Quraisy untuk 
menyatukan mereka menentang Rasulullah s.a.w. dan 
menghasut mereka memerangi beliau. Dia telah 
berjanji dengan mereka bahawa kaumnya akan ta'at 
dan mengikutnya apabila mereka melihatnya. Dialah 
yang mula-mula tampil berdepan dengan angkatan 
kaum Muslimin. Dia menyeru kaumnya dan 
mengenali mereka lalu kaumnya menjawab: "Allah 
tidak akan menjadikan matamu dapat memandang 
sesuatu yang menyenangkan hatimu lagi, wahai 
orang yang fasiq!" Dia pun menjawab: Kaumku akan 


ditimpa bala bencana selepas peninggalanku." 
Kemudian dia terus memerangi orang-orang Isiam 
dengan perjuangan yang bermati-matian. 

Apabila pertempuran meletus Abu Dujanah al- 
Ansari telah memperlihatkan kepahlawanan dan 
keberaniannya yang amat tinggi bersama-sama 
Talhah ibn 'Ubaydillah, Hamzah ibn Abdul Mutalib, Ali 
ibn Abi Talib, an-Nadhr bin Anas dan Sa'ad ibn ar~ 
Rabi'. 

Dalam pertempuran di pagi itu angkatan Muslimin 
telah berjaya mengalahkan orang-orang kafir. Mereka 
telah berjaya membunuh tujuh puluh orang ketua- 
ketua kafir yang berani dan musuh-musuh Allah itu 
telah tewas dan lari mengundurkan diri hingga ke 
tempat perkhemahan perempuan-perempuan mereka 
dan menyebabkan perempuan-perempuan itu 
menyingsing kain dari betis-betis mereka turut 
melarikan diri. 

Apabila pasukan pemanah kaum Muslimin melihat 
kekalahan kaum Musyrikin dan terdedahnya barisan 
mereka, mereka pun terus meninggal tempat 
pertahanan mereka yang diperintah oleh Rasulullah 
supaya mereka jangan sekali-kali meninggalkannya, 
lalu mereka berteriak: "Wahai kaumku 1 Harta 

rampasan perang! Harta rampasan perang!" Ketua 
mereka tampil memperingatkan perintah dan 
perjanjian mereka dengan Rasulullah s.a.w., tetapi 
mereka tidak menghiraukannya. Mereka beranggapan 
bahawa tentera-tentera Musyrikin (yang lari 
mengundurkan diri itu) tidak akan kembali lagi lalu 
mereka pun pergi mencari harta rampasan perang 
dan meninggalkan jalan-jalan yang menjadi pintu- 
pintu masuk di Uhud. 

Di waktu inilah Khalid ibn al-Walid mengambil 
kesempatan dan kembali semula untuk menyerang 
dengan pasukan berkuda kaum Musyrikin. Mereka 
dapati jalan masuk ke Uhud kosong (dari tenterar 
tentera pengawal) dan terus mendudukinya dari 
belakang tentera kaum Muslimin. Kemudian kaum 
Musyrikin yang telah tewas itu kembali semula apabila 
mereka melihat Khalid dan pasukan berkuda mereka 
telah dapat mengalah dan mengepung kaum 
Muslimin. 

Akibat pertempuran telah menjadi terbalik. Kaum 
Muslimin telah menerima kekalahan. Barisan 
perjuangan mereka menjadi kucar-kacir dan 
diselubungi suasana kelam kabut dan kebimbangan- 
kebimbangan kerana tekanan keadaan-keadaan yang 
mendadak yang tidak didugai oleh sesiapa pun. Ramai 
dari mereka terbunuh dan gugur syahid. Orang-orang 
Musyrikin telah menyerbu ke arah Rasulullah s.a.w. 
yang tinggal terpencil bersama-sama beberapa orang 
tentera Isiam yang boleh dibilang dengan jari. Mereka 
■berjuang mempertahankan beliau sehingga mereka 
gugur syahid. Wajah Rasulullah s.a.w. telah mendapat 
luka-luka dan sebatang gigi bahagian depan di 
sebelah bawah patah dan tudung besi di atas kepala 

beliau hancur. Beliau juga telah dilontar dengan batu 
oleh orang-orang Musyrikin dan terkena 
dilambungnya dan beliau terjatuh di dalam lubang 
perangkap yang digali oleh Abu 'Amir al-Fasiq 
kemudian lubang itu ditudung untuk memerangkap 
orang-orang Islam dan dua cincin dari cincin-cincin 
baju besi yang dipakai di bawah kopiah telah 
terbenam di dalam pipinya. 

Di tengah-tengah suasana kelam-kabut yang 
menyelubungi tentera-tentera Muslimin itu tiba-tiba 
kedengaran seorang berteriak: "Muhammad telah 
terbunuh!" Kata-kata ini merupakan satu malapetaka 
yang menggegarkan saki-baki -kekuatan yang ada 
pada mereka. Mereka terus berundur membawa satu 
kekalahan teruk yang membuat mereka tidak mahu 
melawan lagi kerana putus asa dan patah semangat. 

Walaupun tentera-tentera Muslimin kalah tetapi 
Anas ibn an-Nadhr r.a. tidak mengaku kalah, dia pergi 
kepada 'Umar ibn al-Khattab dan Talhah ibn 
'Ubaydillah yang berada bersama-sama sekumpulan 
orang-orang Ansar dan Muhajirin yang kelihatan 
termangu-mangu, lalu dia berkata: "Mengapa kamu 
duduk begini?" Jawab mereka: "Rasulullah s.a.w. 
telah dibunuh!" Lalu dia berkata: "Apakah kamu 
hendak buat dengan hidup ini selepas beliau mati? 
Ayuh bangkitlah sekarang dan berjuanglah sampai 
mati demi mempertahankan agama yang kerananya 
Rasulullah s.a.w. sanggup mati!" Kemudian dia terus 
menghadapi tentera-tentera Musyrikin dan di sana dia 
bertemu dengan Sa'ad ibn Mu'az lalu berkata: 
"Wahai Sa'ad aku tercium bau Syurga di depan bukit 
Uhud". Kemudian dia terus berperang hingga gugur 
syahid dan di badannya terdapat lebih dari tujuh 
puluh bekas tetakan pedang dan tiada siapa yang 
mengenali mayatnya melainkan saudara 
perempuannya yang mengecam anak-anak jarinya. 

Kemudian Rasulullah s.a.w. menuju ke arah tentera- 
tentera Muslimin dan orang yang mula-mula 
mengenal beliau dengan tudung kepala besinya itu 
ialah Ka'ab ibn Malik lalu dia berteriak dengan sekuat- 
kuat suaranya: "Wahai sekalian kaum Muslimin! 
Bergembiralah ini dia Rasulullah s.a.w.!" Tetapi beliau 
memberi isyarat dengan tangannya kepada Ka'ab 
supaya diam. Kemudian beliau dikerumuni tentera- 
tentera Muslimin dan mereka berangkat menuju ke 
jalan bukit. Di antara mereka Abu Bakar, Umar, al- 
Harith ibn as-Simmah al-Ansari dan lain-lain. Apabila 
mereka naik ke atas bukit Rasulullah s.a.w. 
bertembung dengan Ubay ibn Khalaf sedang 
menunggang kudanya yang bernama al-'Ud. Dahulu 
dia sendiri memberi makan kepada kuda ini di 
Makkah dan pernah berkata: "Di atas kuda inilah aku 
akan membunuh Muhammad" apabila Rasulullah 
s.a.w. mendengar kata-kata itu beliau pun menjawab: 
"Insya Allah akulah yang akan membunuhnya di atas 
kuda itu". Oleh itu apabila beliau bertembung 
dengannya, beliau pun mengambil lembing dari al- 
Harith dan terus menikam musuh Allah itu tepat pada 
tulang lehernya menyebabkan mendengkur seperti 
lembu dan dia yakin bahawa dia tentu mati seperti 


yang telah dikatakan oleh Rasulullah s.a.w. Dan 
sebenarnya dia telah mati dalam perjalanan 
pulangnya. 

Abu Suffian naik meninjau di atas bukit dan 
berseru: Adakah Muhammad dalam kumpulan kamu? 
Rasulullah s.a.w. dengan segera berkata (kepada 
sahabat-sahabatnya): "Jangan jawab pertanyaannya". 
Abu Suffian bertanya lagi: "Adakah anak Abu 
Quhafah (Abu Bakar) dalam kumpulan kamu?" 
Mereka diam tidak menjawab. Dia bertanya lagi: 
"Adakah Umar ibn al-Khattab dalam kumpulan 
kamu?" Mereka diam tidak menjawab. Hanya tiga 
orang ini sahaja yang ditanya oleh Abu Suffian, 
kemudian dia berkata kepada kaumnya: "Ketiga-tiga 
mereka semuanya telah mati" (di sini) Umar r.a. tidak 
dapat menahan dirinya dan terus berteriak: 'Wahai 
musuh Allah! Orang-orang yang engkau sebut tadi 
semuanya masih hidup. Allah telah mengekalkan 
untuk engkau sesuatu yang akan mendukacitakan 
engkau." Lalu dia menjawab: "Ada perbuatan 
mencederakan mayat-mayat yang telah mati, tetapi 
aku tidak menyuruh mereka melakukannya dan 
perbuatan itu tidak mendukacitakan aku!" (Dia 
tujukan penjelasan itu kepada perbuatan yang telah 
dilakukan oleh isterinya Hindun terhadap mayat 
Hamzah r.a. setelah dibunuh oleh Wahsyi. Hindun 
telah membedah perut Hamzah dan mengeluarkan 
hatinya lalu memamahnya kemudian meluahnya 
kembali). 

Kemudian Abu Suffian berkata: "Tinggilah tuhan 
Hubal!" Lalu Rasulullah s.a.w. bersabda kepada 
(sahabat-sahabatnya): "Mengapa kamu tidak 

menjawab perkataannya?" Jawab mereka: 
"Bagaimana kita harus menjawab perkataannya?" 
Sabda beliau: "Katakanlah Allah lebih tinggi dan lebih 
mulia." Abu Suffian berkata pula: "Kami ada berhala 
'Uzza dan kamu tidak ada 'Uzza. Sabda Rasulullah 
s.a.w.: "Mengapa kamu tidak menjawab perkataan- 
nya?" Kata mereka: "Bagaimana kita harus menjawab 
perkataannya?" Jawab beliau: "Katakanlah: Aliahlah 
Pelindung kami dan tiada pelindung bagi kamu." Abu 
Suffian berkata lagi: "Hari ini (adalah tebusan bagi 
kekalahan kami) pada hari Perang Badar. Peperangan 
di antara kita sekali kalah sekali menang." Lalu Umar 
r.a. menjawab "Di antara kita tidak sama kerana 
orang-orang yang terbunuh dari kami berada di 
dalam Syurga, sedangkan orang-orang yang terbunuh 
dari kamu berada dalam Neraka." 

Apabila peperangan selesai, kaum Musyrikin 
berundur dari situ lalu orang-orang Islam menyangka 
bahawa mereka menuju ke Madinah untuk menawan 
anak-anak pinak mereka dan merampas harta benda 
mereka. Ini menyebabkan orang-orang Islam berada 
dalam keadaan yang sulit lalu Nabi s.a.w. menyuruh 
Ali r.a.: "Keluarlah ikuti kaum Musyrikin itu, kemudian 
perhatikan apa yang mereka buat dan apa yang 
mereka kehendaki. Jika mereka menjauhi kuda-kuda 
dan menaiki unta, maka itu bermakna mereka hendak 
menuju ke Makkah dan sebaliknya jika mereka 
menunggang kuda dan menarik unta, maka itu 

bererti mereka hendak menuju ke Madinah. Demi 
Allah yang nyawaku berada di dalam genggaman 
tangan-Nya! Jika mereka menuju ke Madinah aku 
akan pergi mendapatkan mereka kemudian aku akan 
melawan mereka di Madinah". 

Ujar Ali: "Aku pun keluar mengikut jejak-jejak 
mereka untuk melihat apa yang dilakukan mereka. 
Aku nampak mereka menjauhi kuda-kuda dan 
mengenderai unta-unta dan menuju ke arah 
Makkah". 

Apabila mereka sampai di tengah jalan mereka 
menggeritik satu sama lain. Setengahnya berkata: 
'Kamu tidak buat apa-apa. Kamu hanya telah 
hancurkan kekuatan mereka (kaum Muslimin) sahaja 
kemudian kamu tinggal mereka, sedangkan mereka 
masih lagi mempunyai ketua yang dapat 
menyatupadukan mereka untuk menentang kamu. 
Oleh sebab itu marilah kita kembali semula untuk 

menghapuskan mereka semua Kemudian berita 

rtu sampai kepada Rasulullah s.a.w. lalu beliau pun 
menyeru kaum Muslimin dan memberangsangkan 
mereka keluar menentang musuh mereka dan 
bersabda: "Jangan ikut kami keluar melainkan orang- 
orang yang telah ikut berperang sahaja." Lalu 
Abdullah ibn Ubay berkata: "Bolehkah saya ikut 
keluar bersama engkau?" Jawab beliau: "Tidak". 
Seruan beliau itu telah disambut oleh kaum Muslimin 
walaupun di antara mereka ada yang luka parah dan 
dalam kebimbangan. Mereka serentak berkata: "Kami 
ta'at dan patuh." Kemudian Jabir ibn Abdullah 
datang meminta izin dari beliau katanya: "Wahai 
Rasulullah! Sesungguhnya saya sentiasa ingin 
bersama-sama anda dalam mana-mana peperangan 
yang disertai anda. Pada hari peperangan yang lepas 
bapa saya telah menyuruh saya menjadi penggantinya 
untuk menjaga anak-anak perempuannya. Oleh itu 
izinkanlah saya keluar bersama anda." Lalu beliau 
memberi keizinan kepadanya. Kemudian Rasulullah 
s.a.w. keluar bersama-sama angkatan Muslimin 
sehingga mereka sampai di Hamra'ul-Asad dan di sini 
Ma'bad ibn Abi Ma'bad al-Khuza'i datang menemui 
Rasulullah s.a.w. lalu beliau menyuruhnya menemui 
Abu Suffian untuk melemahkan semangatnya dari 
berperang. Ma'bad telah menemui Abu Suffian di ar- 
Rauha' dan dia tidak mengetahui bahawa Ma'bad 
telah menganut Islam lalu dia pun berkata: "Ada apa- 
apa berita Ma'bad?" Jawab Ma'bad: "Muhammad 
dan sahabat-sahabatnya telah berazam dengan penuh 
kemarahan untuk memerangi kamu. Mereka telah 
keluar dalam satu kumpulan tentera yang ramai yang 
belum pernah mereka keluar seramai itu, kerana 
sahabat-sahabatnya yang tidak ikut berperang dahulu 
telah merasa menyesal. Lalu Abu Suffian berkata: 
'Apa fikiran awak?" Jawab Ma'bad: "Saya fikir anda 
jangan lagi berangkat balik sehingga tentera-tentera 
ini naik dan melintasi tanah-tanah tinggi ini." Kata 
Abu Suffian: "Demi Allah kami telah bersebulat kata 
untuk menyerang mereka (kaum Muslimin) dan 
menghapuskan mereka semua sekali." Jawab Ma'bad 


"Jangan! Jangan buat begitu, saya nasihat kepada 
anda dengan ikhlas." Lalu mereka pun berpatah balik 
pulang ke Makkah. 

Abu Suffian telah menemui beberapa orang 
Musyrikin yang hendak pergi ke Madinah lalu dia 
berkata (kepada salah seorang dari mereka): 
"Bolehkah awak sampaikan satu perutusan kepada 
Muhammad. Aku akan berikan hadiah kepadamu 
seekor unta Zabib jika engkau balik ke Makkah 
nanti?" Jawab orang itu: "Boleh." Kata Abu Suffian: 
"Sampaikan kepada Muhammad kami telah 
bersebulat kata untuk menyerang dan 
menghapuskannya, juga menghapuskan semua 
sahabat-sahabatnya." Apabila orang ini 
menyampaikan perutusan Abu Suffian kepada kaum 
Muslimin mereka berkata: Al U^" 

(Cukuplah Allah menjadi Pelindung kami dan Dialah 
sebaik-baik Pelindung). Berita itu tidak melemahkan 
semangat mereka dan mereka keluar bersiap-sedia 
menunggu kedatangan mereka selama tiga hari dan 
akhirnya mereka mengetahui bahawa kaum Musyrikin 
telah jauh berjalan balik menuju ke Makkah, lalu 
mereka pun pulang ke Madinah. 

****** 

Peristiwa-peristiwa Peperangan Uhud 
Yang Penuh Saranan 

Sebenarnya ringkasan peristiwa-peristiwa Perang 
Uhud ini tidak menggambarkan segala sudutnya dan 
tidak pula merakamkan segala kejadian yang berlaku 
di dalamnya yang menjadi contoh teladan dan 
pengajaran. Oleh sebab itulah kami sebutkan pula di 
bawah ini beberapa peristiwa yang menarik untuk 
menyempurnakan gambaran peristiwa perang itu dan 
menjadikannya suatu peristiwa yang benar-benar 
hidup. 

'Amr ibn Qami'ah adalah di antara tentera-tentera 
Musyrikin yang menyerbu ke arah Rasulullah s.a.w. 
ketika beliau berada dalam keadaan terpencil semasa 
berlakunya suasana kelam-kabut dan kucar-kacir 
akibat pasukan pemanah kaum Muslimin meninggal 
tempat-tempat mereka dan akibat tentera-tentera 
Muslimin dikepung oleh tentera-tentera kafir, juga 
akibat teriakan yang mengatakan Muhammad sudah 
mati dibunuh dan kesan-kesannya yang 

menggegarkan barisan kaum Muslimin dan 

melemahkan semangat mereka. 

Dalam keadaan kekacauan yang membuat orang 
yang sabar hilang kesabarannya itu Ummu 'Umarah 
Nasibah binti Ka'ab al-Maziniyah berjuang bermati- 
matian mempertahankan Rasulullah s.a.w. Dia telah 
menikam 'Amr ibn Qami'ah beberapa kali dengan 
pedangnya, tetapi di waktu itu 'Amr memakai baju 
besi dua lapis dan dia telah membalas tikaman itu dan 
menyebabkan Ummu 'Umarah cedera parah di 
lehernya. 

Abu Dujanah melindungkan Rasulullah s.a.w. 
dengan belakangnya dan anak-anak panah musuh 
gugur di atasnya, tetapi dia tidak bergerak dan tidak 
puia mendedahkan Rasulullah s.a.w. 

Talhah ibn 'Ubaydillah dengan' segera pulang 
kepada Rasulullah s.a.w. dan berdiri menjaganya 
seorang diri sehingga ia jatuh rebah. Tersebut di 
dalam Sahih ibn Hibban daripada Aisyah katanya: 
Kata Abu Bakar, "Pada hari Peperangan Uhud semua 
orang meninggal Nabi s.a.w. dan akulah orang yang 
pertama pulang mendapatkan Nabi s.a.w. lalu aku 
ternampak seorang lelaki sedang berjuang 
mempertahan dan melindungi beliau lalu aku berkata: 
Semoga dia itu Talhah! Ayahku dan ibuku adalah 
tebusan untukmul Semoga dia itu Talhah! Ayahku 
dan ibuku adalah tebusan untukmu! Sebentar 
kemudian Abu 'Ubaydah ibn al-Jarrah datang lalu dia 
meluru seolah-olah seekor burung sehingga ia 
mendapatkan aku lalu kami terus berkejar kepada 
Rasulullah s.a.w. ' dan di sana kami dapati Talhah 
gugur di hadapan beliau lalu beliau bersabda: 
Tolonglah saudaramu dia telah melakukan sesuatu 
yang telah mewajibkannya masuk Syurga, ketika itu 
Nabi s.a.w. telah terkena panah di pipinya. Sehingga 
menyebabkan satu cincin dari cincin baju besi 
terbenam dalam pipinya lalu aku pergi untuk 
mencabutnya dari pipi Nabi s.a.w., lantas Abu 
'Ubaydah pun berkata: 'Saya pinta dengan nama 
Allah tinggalkan kepada saya mencabutnya."' Ujar 
Abu Bakar: "Lalu Abu 'Ubaydah menggigit anak 
panah itu dengan mulutnya dan menariknya dengan 
begitu hati-hati supaya tidak menyakitkan Rasulullah 
s.a.w. Kemudian ia mencabut anak panah itu dengan 
mulutnya lalu gugurlah sebatang gigi tengah Abu 
'Ubaydah." Ujar Abu Bakar: "Kemudian aku pergi 
untuk mencabut sebatang anak panah yang satu lagi, 
lalu Abu 'Ubaydah berkata kepadaku: 'Saya pinta 
dengan nama Allah biarlah saya sahaja yang 
mencabutnya, wahai Abu Bakar!... Ujar Abu Bakar: 
"Abu 'Ubaydah pun mencabutnya dengan hati-hati 
sehingga anak panah itu terkeluar dan patah pula 
sebatang lagi gigi depannya. Kemudian Rasulullah 
§.a.w. bersabda: "Lihatlah saudara kamu (Talhah) dia 
telah melakukan sesuatu yang mewajibkannya masuk 
Syurga". Lalu kami pun pergi mendapat Talhah untuk 
merawatkannya. Dia telah mendapat lebih dari 
sepuluh tikaman musuh." 

Kemudian Ali Karramallahu'wajhah membawa air 
untuk membasuh luka Rasulullah s.a.w. Dia menuang 
air ke atas luka-luka itu dan Fatimah r.a. 
mencucikannya. Dan apabila Fatimah melihat darah 
tidak berhenti-henti mengalir dia pun mengambil 
sekeping tikar lalu membakarkannya kemudian 
menampalkan abunya pada luka itu dan aliran darah 
pun terus berhenti. 

Malik bapa kepada Abu Sa'id al-Khudri telah 
menghisap luka Rasulullah s.a.w. sehingga bersih lalu 
beliau bersabda kepadanya: "Luahkan darah yang 
engkau hisapkan itu!" Jawab Malik: "Demi Allah, 
saya tidak akan luahkannya sekali-kali!" Lalu Nabi 


s.a.w. pun bersabda: "Siapa yang ingin melihat 
seorang dari ahli Syurga, maka lihatlah kepada orang 
ini". 

Tersebut di dalam Sahih Muslim bahawa Rasulullah 
s.a.w. telah terpencil pada hari Peperangan Uhud 
bersama-sama tujuh orang Ansar dan dua orang 
Quraisy. Apabila mereka (musuh) mara mendekati 
beliau, beliau pun bersabda: "Siapa yang dapat 
menghalang mereka dari aku akan memperolehi 
Syurga". Lalu seorang Ansar tampil melawan mereka 
hingga ia gugur syahid. Kemudian musuh terus mara 
mendekati beliau dan beliau bersabda pula: "Siapa 
yang dapat menghalang mereka dari aku akan 
memperolehi Syurga dan dialah yang akan menjadi 
temanku di dalam Syurga", dan demikianlah mereka 
berjuang sehingga tujuh orang Ansar itu gugur syahid 
belaka. Lalu beliau bersabda: (kepada dua orang 
Quraisy sahabatnya yang masih ada bersamanya): 
"Kita tidak berlaku adil terhadap sahabat-sahabat kita 
(kerana membiarkan mereka)." Kemudian Talhah 
melawan musuh sehingga ia dapat menjauhkan 
mereka dari beliau sementara Abu Dujanah pula 
melindungi beliau dengan belakangnya sebagaimana 
telah kami jelaskan sebelum ini sehingga keadaan 
yang buruk itu hilang. Rasulullah s.a.w. kelihatan 
begitu letih lesu ketika beliau hendak mendaki sebuah 
batu besar hingga beliau tidak berupaya mendakinya 
lalu Talhah duduk di bawahnya untuk membolehkan 
beliau naik di atasnya. Kemudian waktu solat pun tiba 
dan beliau menjadi imam mereka dengan keadaan 
duduk. 

Di antara peristiwa-peristiwa pada hari Perang Uhud 
itu lagi ialah: 

(Seorang sahabat) yang bernama Hanzhalah al- 
Ansari (yang digelar dengan gelaran Hanzhalah yang 
dimandikan malaikat) telah menyerang Abu Suffian 
dan apabila dia berjaya mengalahkan Abu Suffian, 
tiba-tiba datang Syadad ibn al-Aswad membunuhnya. 
Ketika itu Hanzalah sedang berada dalam keadaan 
junub. Dia sedang tidur dengan isterinya sewaktu 
mendengar seruan perang dan dia telah bangkit 
dengan segera keluar berjihad. Rasulullah s.a.w. telah 
menceritakan kepada sahabat-sahabatnya bahawa 
para malaikat telah memandikan Hanzhalah 
kemudian beliau bersabda (kepada sahabat- 
sahabatnya): Tanyakanlah isterinya apakah ceritanya 
yang sebenar?" Lalu mereka pun bertanya isterinya 
dan dia pun menceritakan apa yang sebenar berlaku. 

Ujar Zayd ibn Thabit pula: "Rasulullah s.a.w. telah 
menghantar aku pada hari Peperangan Uhud untuk 
mencari Sa'ad ibn 'ar-Rabi'. Kata Zayd: "Aku pun 
berpusing-pusing di antara mayat-mayat yang 
terbunuh, kemudian aku menemui Sa'ad sedang 
dalam hembusan-hembusan nafasnya yang akhir. Ada 
tujuh puluh luka-luka di badannya, iaitu di antaranya 
luka-luka kerana tikaman lembing, luka-luka kerana 
tetakan pedang dan luka-luka kerana terkena anak 
panah lalu aku berkata: Wahai Sa'ad! Sesungguhnya 
Rasulullah s.a.w. menyampaikan salam kepadamu dan 

berpesan beritahulah kepadaku bagaimana engkau 
dapati diri engkau?' Dia 'menjawab: 'Salam kepada 
Rasulullah s.a.w. dan katakan kepadanya: 'Wahai 
Rasulullah! Aku dapati bau Syurga dan katakanlah 
kepada kaumku Ansar: Tiada maaf bagi kamu di sisi 
Allah jika ada orang dapat menyerang Rasulullah, 
sedangkan di kalangan kamu, masih ada mata yang 
berkelip' setelah itu dia pun menghembuskan 
nafasnya yang terakhir." 

Ada seorang lelaki Muhajirin bertemu dengan 
seorang Ansar yang sedang berlumuran darah lalu dia 
berkata: "Adakah awak tahu bahawa Muhammad 
telah mati dibunuh? "Jawab orang Ansar: "Jika 
Muhammad mati dibunuh beliau telah pun 
menyampaikan risalahnya. Oleh itu hendaklah kamu 
berperang mempertahankan agama kamu." 

Abdullah ibn 'Amr ibn Haram pula bercerita: 
"Sebelum berlaku Peperangan Uhud aku bermimpi 
bertemu dengan Mubasysyir ibn Abdul Munzir. Dia 
berkata kepadaku: 'Tidak beberapa hari lagi engkau 
akan datang kepada kami'. Lalu aku bertanya: 
‘Engkau di mana sekarang?' Jawabnya: 'Di dalam 
Syurga, di sini kami berpergian ke mana sahaja kami 
suka'. Aku bertanya lagi: 'Bukankah engkau telah 
dibunuh pada hari Peperangan Badar?'Jawabnya: 'Ya! 
Kemudian aku dihidupkan'. Lalu aku ceritakan mimpi 
ini kepada Rasulullah s.a.w., beliau pun bersabda: 
inilah kelebihan mati syahid! wahai Abu JabirL 

Ujar Khaythamah - anaknya telah gugur syahid di 
dalam Peperangan Badar bersama Rasulullah s.a.w.: 
"Saya tidak dapat ikut serta, di dalam Peperangan 
Badar. Demi Allah saya memang sangat ’ berhasrat 
untuk mengikutinya sehingga saya dan anak saya 
terpaksa memb-uang undi untuk menentukan 
siapakah yang berhak keluar berperang. Lalu undinya 
keluar dan dia telah dikurniakan kehormatan mati 
syahid. Semalam saya bermimpi melihat anakku 
dengan rupanya yang amat comel sedang meni'mati 
buah-buahan Syurga dan sungai-sungainya dengan 
sesuka hatinya. Dia berkata kepadaku: 'Marilah 

ayahanda hidup bersama kami di dalam Syurga. 
Anakanda dapati bahawa segala apa yang dijanjikan 
Allah kepada anakanda itu adalah benar'. Demi Allah 
wahai Rasulullah! Saya sungguh rindu hidup 
bersamanya di dalam Syurga. Usia saya telah tua dan 
tulang-temalang saya telah lemah dan saya ingin 
bertemu dengan Allah. Oleh itu do'alah kepada Allah, 
wahai Rasulullah! Agar mengurniakan kepada saya 
ni'mat mati syahid dan hidup bersama Sa'ad di dalam 
Syurga. Lalu Rasulullah -s.a.w. mendo'akan hajatnya 
itu kepada Allah, kemudian ia gugur syahid di dalam 
Peperangan Uhud. 

Abdullah ibn Jahsy telah berdo'a pada hari 
Peperangan Uhud itu: 'Ya Allah ya Tuhanku! Aku 
bersumpah dengan nama Mu bahawa aku akan 
menentang musuh besok. Biarlah mereka 
membunuhku kemudian membelah perutku dan 
memotong hidungku dan telingaku, kemudian 


Engkau bertanya aku untuk apa semuanya itu? Aku 
akan jawab: 'Untuk Mu'. 

'Amr ibn al-Jamuh seorang yang sangat tempang. 
Dia mempunyai empat anak lelaki yang muda belia. 
Mereka ikut berperang bersama Rasulullah s.a.w. 
apabila beliau berperang. Ketika beliau hendak 
bertolak ke Uhud, maka 'Amr pun mahu ikut bersama 
beliau, lalu anak-anaknya berkata kepadanya: "Allah 
telah memberi kemudahan kepada bapa. Bapa boleh 
duduk di rumah sahaja, biarlah kami mengganti bapa 
kerana Allah tidak mewajibkan jihad ke atas bapa." 
Lalu 'Amr ibn al-Jamuh datang menemui Rasulullah 
s.a.w. dan berkata kepada beliau: "Wahai Rasulullah! 
Anak-anak saya itu menghalang saya keluar 
berperang bersama anda. Demi Allah, saya sangat 
berharap hendak mati syahid agar saya dapat berjalan 
dengan kaki tempang saya ini di dalam Syurga.' Lalu 
Rasulullah s.a.w. • bersabda kepadanya: "Adapun 
engkau maka Allah tidaklah mewajibkan jihad ke atas 
engkau." Kemudian beliau bersabda pula kepada 
anaknya: "Apakah salahnya kamu berdo'a kepadanya 
semoga Allah Azzawajalla mengurniakan kepadanya 
ni'mat mati syahid? Kemudian 'Amr keluar bersama 
Rasulullah s.a.w. lalu ia gugur syahid pada hari 
Peperangan Uhud. 

Di dalam keadaan kacau-bilau pertempuran itu 
Huzayfah ibn al-Yaman. ternampak bapanya hendak 
dibunuh oleh orang-orang Islam kerana mereka tidak 
mengenalinya dan menyangkakannya dari orang- 
orang Musyrikin lalu Huzayfah berkeriau: "Wahai 
hamba-hamba Allah! Dia itu bapaku!" Tetapi mereka 
tidak sempat memahami perkataan Huzayfah 
melainkan sesudah mereka membunuhnya. Lalu dia 
berkata: "Semoga Allah memberi keampunan kepada 
kamu". Rasulullah s.a.w. hendak membayar diyatnya, 
tetapi Huzayfah menjawab: "Saya sedekah diyatnya 
kepada orang-orang Islam." Sikap Huzayfah itu telah 
menambahkan martabatnya di sisi Rasulullah. 

Ujar Wahsyi hamba Jubayr ibn Mut'am 
menceritakan kematian Hamzah penghulu para 
Syuhada' di dalam Peperangan Uhud ini: "Jubayr 
berkata kepada aku: "Jika' awak dapat membunuh 
Hamzah bapa saudara Muhammad, awak akan 
dibebaskan (dari perhambaan)." Kata Wahsyi: "Lalu 
aku pun keluar (berperang) bersama orang ramai 
(Musyrikin), aku adalah seorang Habsyi yang pandai 
melontar lembing mengikut cara orang-orang Habsyi 
dan lontaran aku itu jarang sekali tersilap dari 
sasarannya. Apabila pertempuran berlalu aku keluar 
melihat dan memerhati Hamzah. Aku lihat dia seolah- 
olah unta kelabu. Dia menumbang dan membunuh 
musuhnya dengan pedangnya dengan begitu gagah, 
tiada suatu pun yang dapat melawannya. Demi Allah, 
aku pun bersedia untuk menyerangnya. Aku 
berlindung darinya di sebalik pokok atau batu supaya 
dia berada dekat dariku. Tiba-tiba Siba' ibn Abdul 
'Uzza mendahuluiku tampil hendak melawannya, 
apabila Hamzah melihat Siba' .dia terus menghayun 
satu tetakan yang seolah-olah ia menyambar 

kepalanya, di waktu inilah aku mengacah-acahkan 
lembingku sehingga apabila aku cukup puas hati 
dengan sasarannya aku pun melontarkannya dan 
lontaran itu tepat terkena di bawah perutnya 
sehingga lembing itu terkeluar di antara dua kakinya. 
Dia cuba bangkit menerkam ke arahku tetapi ia 
terjatuh. Aku biarkannya dengan lembing itu 
sehingga dia mati kemudian aku datang mengambil 
lembingku dan pulang ke khemah dan duduk berehat 
di sana kerana aku tidak mempunyai apa-apa 
keperluan yang lain dari Hamzah. Aku hanya 
membunuh untuk mendapat kebebasan sahaja". 

Kemudian Hindun binti J Utbah isteri Abu Suffian 
datang lalu membelah perut Hamzah dan 
mengeluarkan hatinya dan cuba memamahnya tetapi 
tidak dapat dan terus mencampakkannya. 

Apabila Rasulullah s.a.w. - selepas pertempuran - 
berdiri di hadapan mayat Hamzah r.a., beliau 
kelihatan amat terharu. Beliau bersabda: "Aku sekali- 
kali tidak pernah ditimpa kesedihan seperti ini dan 
tidak pernah menghadapi satu perbuatan yang lebih 
menimbulkan kemarahanku dari perbuatan ini." 
Kemudian Rasulullah s.a.w. bertanya: "Adakah dia 
(Hindun) makan sesuatu (dari hati Hamzah)?" Jawab 
mereka: "Tidak." Sabda beliau: "Allah tidak sekali-kali 
memasukkan sesuatu dari anggota Hamzah ke dalam 
api Neraka." 

Kemudian Rasulullah memerintah supaya para 
Syuhada' Uhud itu ditanam di tempat gugur mereka 
dan melarang memindahkan mereka ke tanah-tanah 
perkuburan di Madinah. Setengah-setengah sahabat 
telah memindahkan mayat-mayat keluarga mereka 
lalu juruhebah Rasulullah s.a.w. menyeru mereka 
supaya memulangkan mayat-mayat itu ke tempat- 
tempat gugur mereka lalu mereka memindahkannya 
kembali. Rasulullah s.a.w. menanam mereka dua atau 
tiga orang dalam satu kubur dan sebelum itu beliau 
bertanya siapakah di antara mereka yang paling 
banyak menghafal Al-Qur'an? Apabila mereka 
menunjukkan kepada seorang yang tertentu, beliau 
dahulukannya dalam lahad. Beliau telah 
mengkebumikan Abdullah ibn 'Amr ibn Haram dan 
'Amr ibn al Jamuh dalam satu kubur kerana mereka 
berdua mempunyai perhubungan persahabatan yang 
mesra. Sabda beliau: "Kebumikanlah kedua-dua 
orang yang bersahabat mesra di dunia ini dalam satu 
kubur." 

****** 

Inilah beberapa petikan peristiwa di dalam 
Peperangan Uhud, di mana kemenangan dan 
kekalahan berdamping begitu dekat. Ia hanya 
dipisahkan oleh satu lintasan waktu yang pendek, 
satu pelanggaran perintah, satu tindakan hawa nafsu 
dan satu tarikan keinginan sahaja, la adalah satu 
peperangan di mana nilai-nilai yang tinggi dan nilai- 
nilai yang rendah berdamping begitu dekat, la 
memperlihatkan contoh-contoh yang unik di dalam 
sejarah keimanan dan kepahlawanan dan di dalam 
sejarah nifag dan kekalahan. 


Itulah sekumpulan peristiwa-peristiwa yang 

mendedahkan keadaan yang tidak seimbang yang 
wujud dalam barisan kaum Muslimin di masa itu di 
samping mendedahkan keadaan-keadaan yang keliru 
di dalam pemikiran-pemikiran setengah-setengah 
orang Islam. Kedua-dua keadaan ini - mengikut 
sunnatullah dan taqdir-Nya - telah menghasilkan 
natijah-natijah yang telah dialami oleh kaum Muslimin 
dan mengakibatkan pengorbanan-pengorbanan 

mereka yang besar, dan kemuncak dari pengorbanan 
itu ialah kecederaan-kecederaan yang telah menimpa 
Rasulullah s.a.w. dan tidak syak lagi para sahabat di 
waktu itu merasa peristiwa itu begitu mendalam dan 
berat Mereka merasakan lebih pedih dari kesakitan 
yang telah dialami mereka sendiri. Mereka telah 
membayar harga yang amat tinggi untuk menerima 
pelajaran yang amat tinggi dari Allah untuk 
membersihkan hati mereka dan membezakan barisan- 
barisan (Mu'minin dan Munafiqin) dan untuk 
menyediakan kelompok Muslimin bagi memikul tugas 
agung yang diserahkan kepada mereka, iaitu tugas 
kepimpinan yang betul bagi umat manusia dan tugas 
menegakkan sistem hidup Ilahi di bumi dalam 
bentuknya yang mithali dan realistik. 

Sekarang marilah kita lihat bagaimana Al-Qur'anul- 
Karim menghadapi masalah ini mengikut kaedah dan 
caranya yang tersendiri. 

****** 

Cara Pembentangan AI-Qur J an Terhadap 
Peristiwa-peristiwa Perang Uhud 

Nas Al-Qur'an tidak mengikut peristiwa-peristiwa 
Peperangan Uhud itu dari segi penceritaan dan 
pembentangan, tetapi ia mengikuti fikiran-fikiran dan 
perasaan-perasaan yang berkecamuk di dalam jiwa 
dan hati manusia (di dalam peperangan itu), la 
menggunakan peristiwa-peristiwa itu sebagai bahan 
peringatan, panduan dan bimbingan. 

Nas Al-Qur'an tidak membentangkan peristiwa- 
peristiwa itu secara pembentangan ala sejarah yang 
disusun mengikut kejadian-kejadian yang teratur 
dengan tujuan rakaman, malah ia membentangkan 
peristiwa-peristiwa itu untuk tujuan mengambil i'tibar, 
memberi didikan, mencungkil nilai-nilai yang 
tersembunyi di sebalik peristiwa-peristiwa itu, 
menggambarkan ciri jiwa manusia dan perasaan- 
perasaan hati mereka, juga menggambarkan suasana- 
suasana yang menyelubunginya di samping 
menjelaskan undang-undang alam yang 
mengendalikannya dan dasar-dasar yang kekal abadi 
yang menegakkannya. Dengan demikian sesuatu 
peristiwa itu berubah menjadi satu paksi atau titik 
asas, di mana terkumpulnya kekayaan gambaran 
perasaan-perasaan dan ciri-ciri jiwa manusia dan 
kekayaan sumber natijah-natijah dan dalil-dalil. Dari 
titik asas inilah rangkaian ayat Al-Qur'an itu 
memulakan pembicaraannya, kemudian ia membuat 
selingan di sekelilingnya, kemudian balik semula 
kepadanya, kemudian menjelajah di dalam 
pendalaman hati dan kehidupan manusia. Hal ini 

diulangi sekali demi sekali sehingga ia mengakhiri 
cerita peristiwa itu dan mengumpulkan di bawah dua 
sayapnya satu himpunan dari berbagai-bagai konsep, 
berbagai-bagai dalil, nilai-nilai dan dasar-dasar (Cerita) 
peristiwa itu hanya merupakan semata-mata wasilah 
untuk mendapatkan himpunan itu dan merupakan 
ti tik asas, di mana terkumpulnya himpunan itu. Dan 
apabila AI-Qur'an telah mengolahkan segala 
hubungan peristiwa dan penyakit-penyakit di dalam 
hati kemudian ia menjelas, membersih dan 
meletakkannya pada tempat-tempatnya yang wajar, 
maka jiwa manusia tidak lagi mengalami kebingungan 
dan kegelisahan, tidak lagi merasa keliru dan 
kesamaran. 

Apabila seseorang itu melihat medan pertempuran 
yang luas dengan segala kejadian yang berlaku di 
dalamnya kemudian ia melihat pula medan ulasan Al- 
Qur'an yang mencakup berbagai-bagai aspek, maka 
la akan dapati bahawa medan ini adalah lebih luas 
dari medan pertempuran dan lebih kekal menghadapi 
zaman, lebih kuat tersemat di dalam hati, lebih dalam 
bertunjang di dalam jiwa dan lebih mampu untuk 
memenuhi keperluan-keperluan jiwa manusia dan 
keperluan-keperluan kelompok Muslimin dalam setiap 
keadaan yang dihadapi mereka di sepanjang zaman 
dalam persoalan-persoalan yang seperti ini, kerana 
medan ulasan Al-Qur'an mengandungi hakikat- 
hakikat yang kekal abadi di sebalik peristiwa-peristiwa 
yang hilang berlalu. Ia mengandungi dasar-dasar yang 
mutlak di sebalik kejadian-kejadian yang tertentu dan 
nilai-nilai yang*tulen di sebalik gejala-gejala yang baru 
mendatang, la merupakan tabung simpanan yang 
baik untuk dijadikan bekalan tanpa mengira masa dan 
tempat. 

Inilah hasil yang kekal abadi yang disimpankan oleh 
nas-nas Al-Qur'an kepada setiap hati yang membuka 
pintunya kepada keimanan pada bila-bila masa dan di 
mana-mana tempat sekalipun. Dan kami akan 
bentangkannya - insya Allah - secara terkumpul 
setelah membentangkan secara berasing-asingan di 
dalam nas-nas itu. 

****** 


(Pentafsiran ayat-ayat 121 - 122) 



' Dan (kenangilah) ketika engkau keluar di pagi hari dari 
(rumah) keluarga engkau untuk menempatkan para 
Mu'minin di tempat-tempat pertempuran dan Aliah Maha 
Mendengar lagi Maha Mengetahui (121). (Kenangilah) ketika 
dua kumpulan dari kamu ingin berundur kerana takut, dan 


Aliahlah Pelindung kedua mereka dan hanya kepada Allah 
hendaklah para Mu'min itu bertawakkal"(1 22) ' 

Demikianlah ayat ini memulakan tayangan semula 
pemandangan pertama dari Peperangan Uhud. 
Pemandangan ini masih baru kepada orang-orang 
Islam yang mula-mula diturunkan Al-Qur'an ini 
kepada mereka, juga masih baru dalam kenangan- 
kenangan mereka. Tetapi memulakan cerita dengan 
cara yang seperti ini dan menghadirkan semula 
pemandangan pertama itu dengan nas yang seperti 
ini dapat mengembalikan semula pemandangan itu 
dengan segala ciri-cirinya yang hangat dan dinamik 
dan dapat menambahkan lagi kepadanya dengan 
hakikat-hakikat yang lain yang tidak terdapat di dalam 
pemandangan yang dapat dilihat itu, iaitu hakikat- 
hakikat yang wujud di sebalik pemandangan yang 
dapat dilihat dan diketahui mereka. Hakikat yang 
pertama ialah hakikat kehadiran Allah bersama 
mereka dan bagaimana Allah mendengar dan 
mengetahui segala apa yang berlaku di antara 
mereka. Inilah hakikat yang sangat diambil berat oleh 
Tarbiyah Qur'aniyah, Hakikat inilah yang selalu 
dihadir, ditegas, ditekan dan diperdalamkannya di 
dalam kefahaman dan pandangan Islam. Inilah 
hakikat asasi yang besar dan di atas hakikat inilah 
Islam tegakkan sistem pendidikannya. Tidak ada hati 
nurani yang betul mematuhi sistem hidup Islam 
dengan segala tugas dan kewajipannya kecuali 
hakikat ini tertanam di dalam lubuk hatinya dengan 
kuat dan dinamik. 



"Dan (kenangilah) ketika engkau keluar di pagi hari dari 
(rumah) keluarga engkau untuk menempatkan para Mu'min 
di tempat-tempat pertempuran dan Allah Maha Mendengar 
Lagi Maha Mengetahui."(121) 

Yang dimaksudkan di sini ialah keluarnya Nabi 
s.a.w. di pagi hari dari rumah Aisyah r.a. setelah 
memakai baju besinya selepas mengadakan 
mesyuarat dengan para sahabatnya dan mencapai 
kata sepakat untuk keluar berperang menentang 
kaum Musyrikin di luar Madinah. Berikutan dengan 
itu Rasulullah s.a.w. telah mengatur barisan-barisan 
perangnya dan menyuruh pasukan pemanah 
mengambil tempatnya di atas Bukit Uhud. Ini adalah 
satu pemandangan yang memang diketahui dan 
diingati mereka, tetapi di sini ada satu hakikat yang 
baru iaitu: 



"Dan Allah Maha Mendengar lagi Maha Mengetahui."(121) 


Ini adalah satu pemandangan dan satu suasana 
yang sungguh hebat, di mana Allah hadir dan 
melihat, satu suasana, di mana perasaan gerun dan 
terharu menyelubunginya dan merangkumi segala 

perbincangan dan permesyuaratan yang telah berlaku 
di sana. Seluruh hati terdedah kepada Allah. Dia 
mendengar segala kata-kata yang diucapkan oleh 
lisan dan mengetahui segala bisikan hati mereka. 


Perkara yang kedua yang disentuh di dalam 
pemandangan yang pertama ini ialah pergerakan 
lemah hati dan pengecut yang menggoda dua 
kumpulan Muslimin yang berlaku selepas pergerakan 
khianat yang dilakukan oleh kepala Munafiqin 
Abdullah ibn Ubay ibn Salul apabila dia berpisah dari 
barisan Muslimin dengan membawa balik satu pertiga 
tentera kerana marah kepada Rasulullah s.a.w. yang 
tidak mahu mendengar pendapatnya dan sebaliknya 
mendengar pendapat anak-anak muda penduduk 
Madinah dan dia telah berkata: "Jika kami yakin 
kamu akan berperang tentulah kami ikut kamu" 
dengan kata-kata ini terbuktilah bahawa hatinya 
belum lagi ikhlas kepada 'aqidah Islam dan persoalan 
kepentingan dirinya masih lagi memenuhi hatinya dan 
mengatasi kepentingan 'aqidah, sedangkan 'aqidah 
tidak dapat menerima sebarang perkongsian di dalam 
hati penganutnya dan ia tidak sanggup menerima 
sekutu di dalam hatinya. (Pilihannya salah satu dari 
dua): Sama ada ia membulatkan hati kepada 'aqidah 
sahaja atau 'aqidah menolaknya dan 
meninggalkannya. 

oLSjU? 


'T & <7 


"(Kenangilah) ketika dua kumpulan dari kamu ingin 
berundur kerana takut dan Aliahlah Pelindung kedua 
mereka, dan hanya kepada Aliah hendaklah para Mu'min itu 
bertawakkal . "(122) 


Kedua-dua kumpulan ini sebagaimana yang 
diterangkan di dalam as-Sahih - dari hadith Suffian 
ibn 'Uyainah - ialah kumpulan Bani Harithah dan Bani 
Salamah. Kedua-dua kumpulan ini telah dipengaruhi 
oleh tindakan Abdullah ibn Ubay yang telah 
menimbulkan satu kegemparan di dalam barisan Islam 
dalam langkah pertama perjuangan. Kedua-dua 
kumpulan ini hampir-hampir mengundurkan diri dan 
menjadi lemah semangat jika tidak diselamatkan oleh 
perlindungan dan pertolongan Allah sebagaimana 
diceritakan oleh nas Ai-Qur / an ini: 



"Dan Aliahlah pelindung kedua mereka. " 

Ujar Umar r.a. aku dengar Jabir ibn Abdullah 
berkata mengenai ayat: 

/ / 't ^ ^ m 

"(Kenangilah) ketika dua kumpulan dari kamu ingin 
berundur kerana takut" 


Katanya: Kamilah yang dimaksudkan dengan "dua 
kumpulan" itu, iaitu Bani Harithah dan Bani 
Salamah... Tiadalah kami suka (atau tiadalah 


menyukakanku) jika ayat ini tidak diturunkan kerana 
adanya kenyataan Allah yang berikut: 



'Dan Aliahlah pelindung kedua mereka. " 

(Diriwayatkan oleh al-Bukhari dan 

Muslim) 


Demikianlah Allah mendedahkan rahsia hati mereka 
yang tersembunyi, iaitu rahsia-rahsia sulit yang tidak 
diketahui melainkan oleh tuannya, iaitu ketika 
keinginan mengundurkan diri itu telah berkecamuk 
sejenak di dalam hati mereka. Kemudian Allah 
menyelamatkan mereka darinya dan memalingkan 
mereka .dari kumpulan ibn Ubay serta menolong 
mereka dengan perlindungan-Nya. Lalu mereka terus 
berada dalam barisan Muslimin. Allah mendedahkan 
rahsia ini untuk mengenang semula peristiwa- 
peristiwa Peperangan Uhud dan untuk menghidupkan 
kembali kejadian-kejadian dan menayangkan semula 
pemandangan-pemandangannya, juga untuk 
menggambarkan perasaan-perasaan hati mereka dan 
menyedarkan mereka bahawa Allah hadir bersama 
mereka dan mengetahui segala isi hati mereka. 
Sebagaimana Allah menjelaskan kepada mereka 
bahawa Dia Maha Mendengar dan Maha Mengetahui 
untuk menekan dan memperdalamkan hakikat ini di 
dalam hati mereka, juga untuk memberitahu kepada 
mereka bagaimana hendak mendapat keselamatan 
dan menyedarkan mereka bahawa Allah sentiasa 
menolong, memelihara dan melindung mereka 
apabila mereka dilanda perasaan lemah dan patah 
semangat supaya mereka benar-benar tahu ke mana 
mereka harus bertawajjuh dan mencari perlindungan 
apabila mereka mengalami keadaan yang seperti ini. 
Oleh sebab itulah Allah membimbing mereka ke arah 
ini, kerana tiada arah yang lain darinya bagi orang- 
orang yang beriman: 


T s' 


||)5 


"Dan hanya kepada Allah hendaklah para Mu'min 
bertawakkal. "(122) 


Perintah bertawakkal ini dibuat dengan ungkapan 
yang memberi penentuan dan pemusatan yakni 
orang-orang yang beriman hendaklah bertawakkal 
kepada Allah sahaja, kerana mereka tidak mempunyai 
sandaran yang lain dari sandaran yang teguh ini jika 
mereka beriman. 


Demikianlah kita dapati di dalam dua ayat yang 
pertama yang menghadirkan semula pemandangan 
Peperangan Uhud dan suasananya dua bimbingan 
besar yang asasi dalam pandangan dan kefahaman 



"Dan Allah Maha Mendengar lagi Maha Mengetahui."(121) 



"Dan hanya kepada Allah hendaklah para Mu'min 
bertawakkal."(1 22) 

Kita dapati kedua-dua bimbingan ini tepat pada 
waktunya yang wajar dan tepat, dengan suasananya 
yang sesuai. 'Di sini kedua-dua bimbingan itu dapat 
menyampaikan, seluruh nada dan saranannya . pada 
masa yang munasabah, iaitu ketika semua hati 
bersedia untuk menerima dan menyambut arahan 
dan bimbingan. Dari dua ayat pendahuluan ini 
ternyatalah kepada kita bagaimana cara Al-Qur'an 
bertindak menghidupkan hati, membimbing dan 
mendidikkannya melalui ulasan-ulasan terhadap 
kejadian-kejadian yang masih panas. Di sini 
ternyatalah perbezaan di antara cara penceritaan AI- 
Qur'an mengenai peristiwa-peristiwa yang berlaku 
dan cara ia membimbing peristiwa-peristiwa itu 
dengan cara penceritaan sumber-sumber yang lain 
yang kadang-kadang memerikan kejadian-kejadian 
yang berlaku dengan huraian-huraian yang lebih 
panjang, tetapi tidak menyentuh hati manusia dan 
kehidupan mereka dengan bimbingan-bimbingan 
yang menghidup dan merangsangkan hati mereka 
dan dengan didikan dan arahan seperti yang 
dilakukan oleh AI-Qur'an dengan caranya yang lurus 
r£u. 

****** 

(Pentafsiran ayat-ayat 123 - 129) 

Contoh-contoh Dari Peperangan Badar 

Demikianlah Al-Qur'an memulakan cerita 
Peperangan Uhud, di mana kaum Muslimin menerima 
kekalahan, sedangkan mereka hampir-hampir 
mendapat kemenangan. Perjuangan dalam 
peperangan ini bermula dengan sikap mengutamakan 
kepentingan diri di atas kepentingan agama yang 
telah ditunjukkan oleh Abduliah ibn Ubay dan 
tindakannya diikuti pula. oleh pengikut-pengikutnya 
yang turut mengutamakan kepentingan diri di atas 
kepentingan agama mereka. Ia juga bermula dengan 
kelemahan semangat yang hampir-hampir 
mempengaruhi dua kumpulan Muslimin yang baik 
kemudian perjuangan itu berakhir dengan tindakan 
melanggar peraturan-peraturan ketenteraan kerana 
tamakkan harta rampasan perang. Contoh-contoh 
semangat perjuangan yang tinggi yang ditunjuk di 
dalam peperangan itu tidak dapat menghalang dari 
menerima nasib kekalahan kerana adanya kelemahan 
disiplin di dalam barisan tentera Muslimin dan 
wujudnya kekeliruan dalam pandangan dan 
kefahaman mereka. 

Sebelum Al-Qur'an meneruskan tayangan 
peperangan itu dan membuat ulasan-ulasan terhadap 
peristiwa-peristiwa peperangan yang membawa 
kepada kekalahan itu, ia mengingatkan mereka 
dengan Peperangan Badar yang telah membawa 
kemenangan kepada mereka supaya peperangan ini 
diletakkan di hadapan Peperangan Uhud untuk 
dijadikan bidang perbandingan dan penelitian untuk 
mengkaji sebab-sebab dan akibat-akibat, iaitu untuk 
mengetahui titik-titik kelemahan dan kekuatan, 


sebab-sebab kemenangan dan kekalahan agar selepas 
itu tercapai keyakinan bahawa kemenangan dan 
kekalahan itu adalah suatu taqdir dari taqdir-taqdir 
Allah kerana sesuatu hikmat yang wujud di sebalik 
kemenangan itu, juga wujud di sebalik kekalahan itu. 
Dan segala urusan itu pada akhirnya terpulang 
kepada Allah sama ada di dalam keadaan kalah atau 
menang atau di dalam seluruh keadaan yang lain: 



"Sesungguhnya Allah telah memberi kemenangan kepada 
kamu dl dalam Peperangan Badar, sedangkan kamu berada 
dalam kelemahan. Oleh itu bertaqwalah kepada Allah 
supaya kamu bersyukur (123). (Kenangilah) ketika engkau 
berkata kepada orang-orang Mu'min: Apakah tidak cukup 
Tuhan kamu membantu kamu dengan tiga ribu malaikat 
yang diturunkan (dari langit) (124). Ya sebenarnya cukup! 
Jika kamu bersabar dan bertaqwa dan tiba-tiba mereka 
menyerang kamu di masa mereka ini juga nescaya Tuhan 
kamu membantu kamu dengan lima ribu Malaikat yang 
memakai tanda (125). Dan Allah tidak menjadikan bantuan ' 
itu melainkan sebagai berita gembira kepada kamu dan 
supaya hati kamu menjadi tenteram dengannya dan tiada 
kemenangan melainkan dari Allah Yang Maha Perkasa lagi 

Maha Bijaksana (126). (Allah memberi kemenangan kepada 
kamu di dalam Peperangan Badar) untuk membinasakan 
segolongan dari orang-orang yang kafir atau untuk 
menghinakan mereka supaya mereka kembali hampa (127). 
Engkau tidak mempunyai sesuatu apa dalam urusan ini 
(hanya Allah sahaja yang berkuasa sama ada Dia) atau 
menerima taubat mereka atau mengazabkan mereka kerana 
sesungguhnya mereka adalah orang-orang yang zalim (128). 
Dan Allah memiliki segala isi langit dan segala isi bumi, la 
memberi keampunan kepada sesiapa yang dikehendaki-Nya 
dan mengazabkan sesiapa yang dikehendaki-Nya dan Allah 
Maha Pengampun dan Maha Pengasih. "(129) 


Kemenangan di dalam Peperangan Badar terdapat 
bau mu'jizat - sebagaimana telah kami jelaskan 
sebelum ini. Kemenangan itu telah dicapai tanpa alat- 
alat kelengkapan kebendaan yang biasa diguna untuk 
mendapat kemenangan. Imbangan neraca kekuatan 
di antara kaum Muslimin dan kaum Musyrikin di 
dalam peperangan itu tidaklah seimbang atau hampir- 
hampir seimbang. Jumlah kaum Musyrikin kira-kira 
seribu orang. Mereka keluar untuk berjuang 
menyahut seruan Abu Suffian yang meminta 
pertolongan untuk melindungi kafilah perniagaan 
yang ada bersamanya. Mereka (keluar) lengkap 
dengan alat-alat senjata dan dengan penuh semangat 
untuk mempertahankan harta kekayaan mereka dan 
perasaan fanatik untuk mempertahankan maruah dan 
kehormatan mereka. Sementara jumlah kaum 
Muslimin pula terdiri dari kira-kira tiga ratus orang 
sahaja. Mereka keluar bukanlah untuk memerangi 
kumpulan Musyrikin yang kuat ini, malah mereka 
keluar kerana satu tujuan yang mudah sahaja, iaitu 
untuk menghadapi dan menyekat kafilah 
perdagangan Quraisy yang tidak bersenjata itu. Di 
samping jumlah mereka yang kecil, mereka juga 
mempunyai persiapan senjata yang sedikit (Selain dari 
itu) di belakang mereka di Kota Madinah terdapat 
kaum Musyrikin yang masih mempunyai kekuatan 
dan kaum Munafiqin yang mempunyai kedudukan 
yang kuat dan kaum Yahudi yang sentiasa 
menunggu-nunggu peluang untuk menghancurkan 
mereka. Kaum Muslimin di waktu ini merupakan satu 
golongan kecil di tengah-tengah lautan manusia kafir 
dan musyrik di Semenanjung Tanah Arab. Ketika itu 
sifat mereka sebagai orang-orang Muhajirin yang 
terusir dari Makkah dan sebagai orang-orang Ansar 
yang melindungi para Muhajirin itu masih belum 
hilang lagi dari mereka dan namun demikian mereka 
masih merupakan tumbuhan-tumbuhan yang belum 
lagi mantap di dalam masyarakat itu. 


Allah S.W.T. mengingatkan semua keadaan ini 
kepada mereka dan mengembalikan kemenangan di 
dalam Peperangan Badar itu kepada puncanya yang 
pertama di tengah-tengah keadaan ini: 
h.. 







jj 



"Sesungguhnya Allah telah memberi kemenangan kepada 
kamu di dalam Peperangan Badar, sedangkan kamu berada 


dalam kelemahan. Oleh itu bertaqwalah kepada Allah 
supaya kamu bersyukur." (123) 

Yakni Aliah yang telah memberi kemenangan 
kepada mereka. Dia memberi kemenangan kepada 
mereka kerana suatu hikmat yang dijelaskan di dalam 
kumpulan ayat-ayat ini. Tiada siapa yang dapat 
menolong mereka sama ada dari kalangan diri mereka 
atau kalangan yang lain dari mereka (melainkan 
Allah). Oleh kerana itu apabila mereka merasa 
bimbang dan takut, maka hendaklah mereka 
bertaqwa dan takut kepada Allah yang memiliki 
kemenangan dan kekalahan. Dialah sahaja yang 
memiliki kekuatan dan kekuasaan. Semoga taqwa itu 
dapat membawa mereka kepada kesyukuran, iaitu 
kesyukuran yang sempurna dan layak dengan ni'mat- 
ni'mat Allah yang dikurniakan kepada mereka dalam 
setiap keadaan. 

Inilah sentuhan pertama ketika mereka 
diperingatkan dengan kemenangan di dalam 
Peperangan Badar, kemudian ayat yang berikut 
menayangkan pemandangan peperangan itu dan 
menghidupkan gambarannya di dalam perasaan 
mereka seolah-olah mereka berada di dalam 
peperangan itu di sa'at ini: 



Mu'min: Apakah tidak cukup Tuhan kamu membantu kamu 
dengan tiga ribu malaikat yang diturunkan (dari langit) (124). 
Ya sebenarnya cukupi Jika kamu bersabar dan bertaqwa dan 
tiba-tiba mereka menyerang kamu di masa mereka ini juga 
nescaya Tuhan kamu membantu kamu dengan lima ribu 
malaikat yang memakai tanda. "(125) 

Inilah kata-kata Rasulullah s.a.w. pada hari 
Peperangan Badar kepada sekumpulan kecil kaum 
Muslimin yang keluar bersama beliau. Mereka telah 
melihat angkatan perang kaum Musyrikin yang ramai, 
sedangkan tujuan mereka keluar ialah untuk 
menghadapi kumpulan unta yang membawa 
dagangan-dagangan bukan untuk menghadapi 
kumpulan angkatan perang yang lengkap dengan 
alat-alat senjata. Rasulullah s.a.w. telah 
menyampaikan kepada mereka apa yang disampaikan 
Allah kepadanya pada hari itu untuk menguat dan 
memberanikan hati mereka kerana mereka adalah 
manusia yang memerlukan kepada pertolongan 
dalam bentuk yang dekat kepada perasaan, 
pandangan dan kebiasaan mereka. Beliau juga telah 
menyampaikan kepada mereka syarat pertolongan 
itu, iaitu sabar dan taqwa, bersabar menerima kejutan 

serangan dan menaruh perasaan taqwa yang 
menambatkan hati mereka dengan Allah dalam 
kemenangan dan kekajahan: 



"Ya sebenarnya cukup! jika kamu bersabar dan bertaqwa 
dan tiba-tiba mereka menyerang kamu di masa mereka ini 
juga nescaya Tuhan kamu membantu kamu dengan lima 
ribu malaikat yang memakai tanda. "(1 25) 


Oleh itu sekarang Allah mengajar mereka bahawa 
segala urusan itu terpulang kepada Allah dan segala 
punca kuasa bertindak itu adalah dari Allah S.W.T. 
belaka dan turunnya para Malaikat itu tidak lain 
melainkan semata-mata untuk menjadi berita gembira 
kepada hati mereka agar merasa senang dan 
tenteram. Adapun kemenangan, maka ia adalah 
secara langsung dari urusan Allah Ta'ala, ia 
bergantung kepada taqdir dan iradat Allah tanpa 
wasitah, tanpa sebab dan tanpa wasilah: 



s* 




s j 




m Dan Ailah tidak menjadikan bantuan itu melainkan sebagai 
berita gembira kepada kamu dan supaya hati kamu menjadi 
tenteram dengannya dan tiada kemenangan melainkan dari 
Allah Yang Maha Perkasa lagi Maha Bijaksana." (1 26) 


Demikianlah ayat AI-Qur'an ini memberi perhatian 
yang berat mengembalikan segala urusan kepada 
Allah supaya tidak terlekat dalam kefahaman 
seseorang Muslim sesuatu tanggapan yang boleh 
menodai dasar yang bersih ini, iaitu dasar 
mengembalikan segala urusan kepada kehendak 
masyi'ah Allah yang 'mutlak dan kepada iradat-Nya 
yang berkuatkuasa dan kepada taqdir-Nya yang 
langsung di samping menepikan sebab : sebab dan 
wasilah-wasilah sebagai punca kuasa yang bertindak 
dan mencipta, malah sebab-sebab dan wasilah- 
wasilah itu hanya merupakan alat yang digerakkan 
oleh kehendak masyi'ah Allah atau sebagai alat untuk 
mewujudkan sesuatu yang dikehendaki oleh-Nya. 

"Dan tiada kemenangan melainkan dari Allah Yang Maha 
Perkasa lagi Maha Bijaksana."(1 26) 

Al-Qur'anul-Karim memberi perhatian yang berat 
menjelaskan dasar ini dalam pandangan dan 
kefahaman Islam di samping membersihkannya dari 
segala noda dan menepikan sebab-sebab yang lahir, 
wasilah-wasilah dan alat-alat sebagai punca kuasa 
yang bertindak supaya hubungan secara langsung di 
antara hamba dengan Allah kekal tidak terjejas, juga 

supaya hubungan terus di antara hati Mu'min dengan 
taqdir Allah berlangsung tanpa dinding-dinding, 
tanpa sekatan-sekatan dan tanpa wasilah-wasilah dan 
wasitah-wasitah sebagaimana keadaannya yang 
wujud di alam hakikat 

Dengan bimbingan-bimbingan yang berulang-ulang 
ini di dalam Al-Qur'an, yang ditegaskan dengan 
berbagai-bagai uslub penegasan, maka tertanamlah 
hakikat ini di dalam hati kaum Muslimin dalam bentuk 
yang indah, tenang, mendalam dan jelas. 

Mereka mengetahui bahawa Aliahlah satu-satunya 
kuasa yang bertindak dan mencipta, dan di samping 
itu mereka juga mengetahui bahawa mereka 
diperintah oleh Allah supaya menggunakan wasilah- 
wasilah dan sebab-sebab, menjalankan usaha-usaha 
dan menunaikan tugas-tugas dan kewajipan- 
kewajipan. Kerana itu mereka yakin kepada hakikat 
dan mematuhi perintah itu dalam satu imbangan 
perasaan dan pergerakan yang menarik. 

Hakikat ini hanya datang bersama-sama masa, 
bersama peristiwa-peristiwa, bersama didikan melalui 
peristiwa-peristiwa dan didikan melalui ulasan-ulasan 
terhadap peristiwa-peristiwa seperti ulasan ini dan 
ulasan-ulasan yang seumpamanya yang banyak 
terdapat dalam surah ini. 

Di dalam ayat-ayat ini ditayangkan kembali 
pemandangan Peperangan Badar dan bagaimana 
Rasulullah s.a.w. menjanjikan dengan bantuan para 
malaikat dari Allah jika mereka berpegang teguh 
dengan kesabaran, ketaqwaan dan kegigihan di 
dalam perjuangan apabila kaum Musyrikin datang 
menyerang mereka dari arah ini. Kemudian Al-Qur'an 
menceritakan kepada mereka hakikat sumber yang 
bertindak menurunkan para malaikat itu, iaitu Allah 
S.W.T., di mana seluruh urusan bergantung kepada 
iradat-Nya dan kemenangan terlaksana dengan 
tindakan dan keizinan-Nya. 



"Dari Allah Yang Maha Perkasa lagi Maha Bijaksana." (126) 

Yakni Allah bersifat "Maha Perkasa", iaitu Maha 
Kuat dan mempunyai kuasa yang berkuasa 
merealisasikan kemenangan. Dan Allah bersifat 
"Maha Bijaksana". Dia menjalankan segala taqdir dan 
perancanaan-Nya mengikut hikmat kebijaksanaan-Nya 
dan mengikut kemenangan ini untuk merealisasikan 
sesuatu hikmat di sebaliknya. Kemudian Al-Qur'an 
menjelaskan hikmat kemenangan ini - dan mana- 
mana kemenangan yang lain dan matlamat- 
matlamatnya yang tidak ada seorang manusia pun 
mempunyai hak di dalamnya: 

"(AHah memberi kemenangan kepada kamu di daiam 
Peperangan Badar) untuk membinasakan segolongan dari 
orang-orang yang kafir atau untuk menghinakan mereka 
supaya mereka kembali hampa (127). Engkau tidak 
mempunyai sesuatu apa pun , dalam urusan ini (hanya Allah 
sahaja yang berkuasa sama ada Dia) menerima taubat 
mereka atau mengazabkan mereka kerana sesungguhnya 
mereka adalah orang-orang yang zalim."(1 28) 

Yakni kemenangan itu adalah dari Allah untuk 
merealisasikan perencanaan-perencanaan Allah, 
sedangkan Rasulullah s.a.w. dan para Mujahidin yang 
berjuang bersama beliau tidak mempunyai sebarang 
tujuan peribadi atau habuan diri di dalam 
kemenangan itu, begitu juga beliau dan para 
Mujahidin ini tidak mempunyai sebarang 
campurtangan dalam merealisasikan kemenangan itu. 
Mereka tidak lebih dari tabir qudrat Ilahi yang mana 
segala yang dikehendaki-Nya melalui mereka. Oleh itu 
mereka bukannya merupakan- sebab-sebab dan 
pencipta-pencipta bagi kemenangan itu dan bukan 
pula sebagai pemilik-pemilik dan pengambii- 
pengambii faedah dari kemenangan ini, malah 
kemenangan itu merupakan perencanaan Allah yang 
terlaksana dengan gerakan para pahlawan-Nya dan 
dengan sokongan dari-Nya untuk merealisasikan 
sesuatu hikmat Allah di sebalik kemenangan itu dan 
di sebalik tujuan-tujuannya: 



"Untuk membinasakan segolongan dari orang-orang yang 
kafir." 

Yakni mengurangkan bilangan mereka dengan 
kematian mereka dalam peperangan atau 
mengurangkan kawasan bumi yang dimiliki mereka 
dengan menaklukkan atau mengurangkan kuasa 
mereka dengan mengalahkan mereka atau 
mengurangkan harta kekayaan mereka dengan 
rampasan perang atau mengurangkan pengaruh 
kekuatan mereka di bumi dengan kekalahan: 

"Atau untuk menghinakan mereka supaya mereka kembali 
hampa."(127) 

Yakni ia menjadikan mereka hina dan 'oleh sebab itu 
mereka pulang dengan keadaan kecewa dan hina. 



"Atau menerima taubat mereka. " 

Kerana kemenangan kaum Muslimin kadang- 
kadang menjadi suatu pengajaran dan i'tibar kepada 
orang-orang kafir dan kadang-kadang pula membawa 
mereka kepada keimanan dan penyerahan diri kepada 
Allah lalu Allah menerima taubat dari kekafiran 


mereka dan menamatkan hidup mereka dengan 
menganut Islam dan menerimajiidayat. 



"Atau mengazabkan mereka kerana sungguhnya mereka 
adalah orang-orang yang zalim. "(128) 

Yakni mengazab mereka dengan kemenangan 
orang-orang Islam yang mengalahkan mereka atau 
menawan mereka atau dengan kematian mereka di 
dalam kekafiran yang membawa mereka kepada 
"azab Neraka. Itulah balasan terhadap kezaliman 
mereka yang bersikap kafir terhadap Allah, kezaliman 
mereka menindas orang-orang. Islam dan melakukan 
kerosakan di bumi, kezaliman mereka menentang 
kebaikan 'yang dilambangkan oleh sistem hidup islam, 
undang-undang dan peraturannya. Dan segala 
macam kezaliman yang tersembunyi di sebalik 
kekafiran dan tindakan menghalang orang lain dari 
agama Allah. 

Walau bagaimanapun itulah hikmat Allah tanpa 
campurtangan manusia sedikit pun sehingga 
Rasulullah s.a.w. sendiri pun dikeluarkan oleh ayat ini 
dari hak campurtangan dalam bidang urusan ini 
supaya seluruhnya terpusat kepada Allah S.W.T. 
sahaja kerana urusan itu adalah urusan Allah Yang 
Tunggal tanpa sebarang sekutu. 

Dengan demikian kaum Muslimin mencabut atau 
memutuskan diri mereka dari kemenangan ini dan 
dari sebab-sebab dan hasil-hasil kemenangan itu, dan 
dengan demikian mereka tidak merasa angkuh dan 
sombong dengan kemenangan itu yang biasa dialami 
oleh orang-orang yang mendapat kemenangan dan 
dengan demikian mereka merasa bahawa mereka 
tidak mempunyai apa-apa habuan campurtangan 
dalam urusan kemenangan itu, malah seluruh urusan 
itu dari awal sampai akhir adalah terpulang kepada 
Allah. ‘ 


Dengan demikian pula Al-Qur'an mengembalikan 
urusan manusia - sama ada yang ta'at atau yang 
derhaka -.kepada Allah semata-mata, kerana urusan 
ini adalah urusan Allah Yang Maha Esa sahaja, begitu 
juga urusan da'wah dan sikap manusia terhadapnya 
sama, ada menerima atau menolak. Kewajipan Nabi 
s.a.w. dan kewajipan kaum Mu'minin yang berjuang 
di sampingnya ialah menyempurnakan peranan 
mereka masing-masing, kemudian menyerahkan 
natijahnya (kepada Allah). Dan mereka akan 
mendapat ganjaran dari Aliah kerana mereka telah 
menyempurnakan peranan mereka, kesetiaan mereka 
dan kewajipan-kewajipan mereka. 


Di sana ada satu lagi hubungan di dalam rangkaian 
ayat-ayat ini yang memerlukan kepada ayat yang 
memberi penegasan itu: 

"Engkau tiada mempunyai suatu apa pun dalam urusan ini ; " 

iaitu dalam rangkaian ayat-ayat ini kelak akan 
dijelaskan nanti perkataan setengah-setengah, orang 
Islam yang berbunyi: 

"Adakah kita mempunyai sesuatu apa dalam urusan 
ini?"(154) 

"Andainya kita mempunyai sesuatu apa data urusan ini 
tentulah kita tidak mati terbunuh di sini."(1 54) 


Maka dengan ayat tadi dapatlah dijawabkan kepada 
mereka: Bahawa tiada siapa pun mempunyai sesuatu 
apa pun dalam urusan ini sama ada menang atau 
kalah. Kewajipan yang dituntut dari manusia ialah 
keta'atan dan kepatuhan menyempurnakan tugas dan 
kewajipan dan segala urusan selepas itu adalah 
terpulang kepada Allah. Tiada siapa pun yang 
mempunyai sesuatu apa walaupun Rasulullah sendiri, 
inilah hakikat yang tulen di dalam pandangan dan 
kefahaman Islam. Usaha menanamkan hakikat ini di 
dalam hati adalah lebih besar dari individu-individu, 
lebih besar dari peristiwa-peristiwa dan lebih besar 
dari berbagai-bagai pertimbangan. 

Al-Qur'an menamatkan peringatan Peperangan 
Badar dan penjelasan hakikat-hakikat yang tulen 
dalam pandangan dan kefahaman Islam dengan 
mengemukakan satu hakikat yang syumul dan kepada 
hakikat inilah kembalinya hakikat bahawa kalah 
menang itu a'dalah terpulang kepada hikmat dan 
perencanaan Allah. Al-Qur'an menamatkan 
kenyataan-kenyataan ini dengan mengemukakan satu 
kenyataan yang pokok, iaitu seluruh urusan alam 
buana ini adalah terpulang kepada Allah. Oleh sebab 
itulah Allah memberi keampunan kepada siapa yang 
dikehendaki-Nya dan mengazabkan siapa yang 
dikehendaki-Nya mengikut apa yang dikehendaki- 
Nya: 



"Dan Allah memiliki segala isi langit dan segala isi bumi, la 
memberi keampunan kepada sesiapa yang dikehendaki-Nya 
dan mengazabkan sesiapa yang dikehendaki-Nya dan Allah 
Maha Pengampun lagi Maha Pengasih."(1 29) 

Itulah kehendak masyi'ah Allah yang mutlak yang 
berasaskan milik yang mutlak. Itulah kuasa 
pengurusan dan pengendalian yang mutlak dalam 
urusan para hamba berdasarkan pemi!ikan-Nya yang 
meliputi segala isi langit dan segala isi bumi. Di sana 
tidak ada penganiayaan dan pilih kasih terhadap para 
hamba sama ada di dalam pengampunan atau 
peng'azaban. Malah segala perkara dalam urusan ini 
diputuskan dengan hikmat, keadilan, rahmat dan 
keampunan-Nya. Urusan Allah 5.W.T. ialah memberi 
rahmat dan keampunan: 


"Dan Allah Maha Pengampun lagi Maha Pengasih."(129) 


Pintu sentiasa terbuka di hadapan para hamba 
untuk membolehkan mereka mendapat keampunan 
dan rahmat-Nya dengan bertindak kembali kepada- 
Nya dan memulangkan segala urusan kepada-Nya di 
samping menunaikan kewajipan-kewajipan yang 
difardhukan ke atas mereka dan menyerahkan selepas 
itu kepada hikmat Allah, kepada perencanaan dan 
kehendak masyi'ah-Nya yang mutlak di sebalik 
wasilah-wasilah' dan sebab-sebab. 


’k 'k' ’k 'k 'k 'k 


(Pentafsiran ayat-ayat 130 - 136) 


Arahan-arahan Yang Mendasari Peperangan Uhud 

Sebelum penjelasan ayat ini memasuki terus ke 
dalam tayangan Peperangan Uhud dan ulasan-ulasan 
terhadap kejadian-kejadian dan peristiwa- 
peristiwanya, lebih dahulu dikemukakan bimbingan- 
bimbingan yang ada kaitan dengan perjuangan yang 
besar itu yang telah kami singgungkan di dalam 
muqaddimah ceritanya, iaitu perjuangan di dalam hati 
dan masyarakat hidup. Ayat-ayat ini mengemukakan 
pembicaraan mengenai riba dan mu'amalat- 
mu'amalat yang berunsur riba, juga pembicaraan 
'mengenai taqwa kepada Allah, keta'atan kepada-Nya 
dan kepada Rasul-Nya, pembicaraan mengenai infaq 
dalam masa keluasan dan kesempitan, mengenai 
peraturan tolong-menolong yang baik sebagai ganti 
sistem riba yang terkutuk, pembicaraan mengenai 
mengawal kemarahan, memaafkan kesalahan orang 
lain dan menaburkan kebaikan dan kebajikan di 
dalam kelompok Muslimin dan seterusnya 
pembicaraan mengenai memohon keampunan dari 
dosa dan bertawajjuh kepada Allah dan tidak terus 
berdegil melakukan dosa: 

"Wahai orang-orang yang beriman janganlah kamu 
memakan riba berlipat ganda dan bertaqwalah kepada Allah 
supaya kamu beruntung (130). Dan peliharalah diri kamu 
dari Neraka yang telah disediakan untuk orang-orang kafir 
(131). Dan ta'atiiah Allah dan Rasul supaya kamu 
dikurniakan rahmat (132). Dan berlumba-lumbalah kamu 
kepada mendapat keampunan dari Tuhan kamu dan 
mendapat Syurga yang luasnya ialah seluas langit dan bumi 
yang telah disediakan untuk para Muttaqin (133). laitu 
orang-orang yang sentiasa menginfaqkan harta mereka di 
masa kesenangan dan kesusahan dan orang-orang yang 
menahan kemarahan mereka dan orang-orang yang 
memaafkan kesalahan orang lain terhadap mereka dan Allah 
memang kasihkan para Muhsinin (134). Dan (juga) orang- 
orang yang apabila mereka melakukan sesuatu kejahatan 
atau menganiayai diri sendiri ; mereka teringat kepada Allah 
dan terus memohon keampunan terhadap dosa-dosa 
mereka dan tiada siapa yang mengampunkan dosa-dosa 
selain dari Allah serta mereka tidak terus berdegil melakukan 
kejahatan mereka , sedangkan mereka mengetahui (135). 
Mereka itu balasannya ialah keampunan dari Tuhan mereka 
dan Syurga yang mengalir di bawahnya sungai-sungai dan 
mereka kekal abadi di dalamnya dan itulah sebaik-baik 
ganjaran para 'amiiin."(136) 

Ciri Kesepaduan Dan Kesyumulan 
Sistem Hidup Islam 

Semua bimbingan ini dikemukakan sebelum 
memasuki di dalam rangkaian ayat perjuangan di 
medan Peperangan Uhud untuk menunjukkan salah 
satu ciri dari ciri-ciri 'aqidah Islam, iaitu ciri 
kesepaduan dan kesyumulan 'aqidah ini dalam 
menghadapi kewujudan manusia dan seluruh 
kegiatannya dan mengembalikan seluruh kegiatan itu 
kepada satu paksi, iaitu paksi ibadat dan 'Ubudiyah 
kepada Allah dan bertawajjuh kepada-Nya dalam 
segala urusan, juga ciri kesepaduan dan kesyumulan 
di dalam sistem hidup Ilahi yang menguasai 
kewujudan manusia di dalam segala keadaan, segala 
urusan dan segala aspek-aspek kegiatan mereka. 
Kemudian bimbingan-bimbingan itu dengan 
kesepaduan ini menunjukkan pula kepada pertalian 
yang wujud di antara segala macam kegiatan manusia 
dan kesan pertalian ini di dalam natijah-natijah akhir 


dari seluruh usaha mereka sebagaimana telah kami 
terangkan sebelum ini. 

Sistem hidup Islam mengawal jiwa manusia dari 
segenap sudutnya dan mengatur kehidupan 
kelompok secara menyeluruh bukan secara berasing- 
asingan. Oleh sebab itulah di sini dikumpulkan di 
antara bimbingan-bimbingan membuat persediaan 
untuk menghadapi perjuangan di medan peperangan 
dengan bimbingan-bimbingan membersihkan hati 
dan mengawai keinginan hawa nafsu, menyebarkan 
kasih mesra dan semangat toleransi di dalam 
kelompok dan semuanya itu amat mudah difahami. 
Apabila kita memperincikan setiap ciri dan setiap 
bimbingan ini ternyatalah kepada kita betapa rapat 
pertaliannya dengan kehidupan kelompok Muslimin 
dan dengan tahap-tahap keupayaan mereka di dalam 
medan pertempuran dan segala medan perjuangan 
hidup yang lain: 



" Wahai orang-orang yang beriman janganlah kamu 
memakan riba berlipat ganda dan bertaqwalah kepada Allah 
supaya kamu beruntung (130). Dan peliharalah diri kamu 
dari Neraka yang telah disediakan untuk orang-orang kafir 
(131). Dan ta'atiiah Allah dan Rasul supaya kamu 
dikurniakan rahmat." (132) 

Maksud Larangan Memakan Riba Berlipat Ganda 

Pembicaraan riba telah dihuraikan dengan terperinci 
di dalam juzu' yang ketiga Tafsir Fi Zilai ini. Oleh 
sebab itu pembicaraan mengenainya tidak lagi 
diulangi di. sini. Tetapi kami ingin berhenti sejenak 
pada keterangan nas "memakan riba berlipat ganda", 
kerana ada sekumpulan orang yang ingin berlindung 
di sebalik nas ini di zaman sekarang. Mereka cuba 
menyelewengkan nas ini dengan mengatakan 
bahawa riba yang diharamkan itu ialah riba yang 
berlipat ganda. Adapun riba sekadar empat atau lima 
peratus atau tujuh dan sembilan peratus, maka itu 
bukannya riba yang berlipat ganda dan tidak 
termasuk di dalam lingkungan riba yang diharamkan 
Allah. 


Kami mulai pembicaraan ini dengan menegaskan 
bahawa keterangan "berlipat ganda" itu adalah suatu 
keterangan untuk menggambarkan keadaan riba 
yang berlaku (di masa itu) bukan keterangan yang 
merupakan syarat yang bergantung dengan hukum 
haram kerana nas yang tersebut di dalam Surah al- 
Baqarah adalah tegas mengharamkan asal riba tanpa 
sebarang batasan dan syarat: 


"Dan tinggalah saki baki riba 


A ><■ 

(Surah al-Baqarah : 278) 

yakni tinggalkan apa sahaja saki-baki riba yang ada 
itu. 

Setelah selesai kami menjelaskan dasar 
pengharaman ini, kami mahu memperkatakan pula 
tentang keterangan "berlipat ganda" itu. Sebenarnya 
keterangan ini bukan sahaja merupakan suatu sifat 
sejarah perjalanan riba yang berlaku di Semenanjung 
Tanah Arab yang menjadi sasaran larangan Al-Qur'an 
di sini, malah ia merupakan suatu keterangan yang 
menggambarkan sifat yang tidak bercerai tanggal 
dengan sistem riba yang keji itu biarpun bagaimana 
kadar faedahnya. 

Erti sistem riba ialah menjalankan pusingan harta 
mengikut kaedah riba. Ini bererti bahawa proses 
pengambilan riba itu bukanlah proses-proses yang 
menunggal dan asas/ringkas, malah ia merupakan 
proses-proses yang berulang-ulang dari satu aspek 
dan bertindih-tindih dari satu aspek yang lain pula. 
Tidak dapat dipertikaikan lagi bahawa proses inilah 
yang menghasilkan riba yang berlipat ganda melalui 
masa, ulangan dan pertindihan. 

Tabi'at sistem riba selama-lamanya merealisasikan 
sifat faedah riba yang berlipat ganda itu. Sifat ini 
bukan hanya terbatas dalam proses-proses riba yang 
diikuti di Semenanjung Tanah Arab, malah ia adalah 
suatu sifat yang tidak bercerai tanggal dengan sistem 
riba di setiap zaman. 

Kesan sistem " riba merosakkan kehidupan kejiwaan 
dan akhlak manusia sebagaimana telah kami jelaskan 
di dalam juzu' yang ketiga. Begitu juga kesannya 
merosakkan kehidupan ekonomi dan politik - ini juga 
telah kami jelaskan - dan dari sini jelaslah bahawa riba 
ini mempunyai hubungan dengan kehidupan umat 
dan mempengaruhi seluruh nasib kesudahan mereka. 

Islam yang sedang membentuk umat Muslimin 
mahukan umat ini mempunyai kebersihan di dalam 
kehidupan kejiwaan dan akhlak dan di samping 
kesejahteraan di dalam kehidupan ekonomi dari 
politik, kerana kesan-kesannya dalam natijah-natijah 
perjuangan yang diharungi oleh umat Muslim adalah 
jelas diketahui. Oleh kerana itu larangan memakan 
riba dalam ayat yang mengulas perjuangan di medan 
pertempuran merupakan suatu perkara yang dapat 
dimengerti di dalam sistem hidup Islam yang syumu! 
dan jauh pandangan ini. 

Adapun ulasan terhadap larangan ini dengan seruan 
supaya bertaqwa kepada Allah untuk mengharapkan 
keberuntungan dan dengan seruan supaya 
memelihara diri dari api Neraka yang telah disediakan 
kepada orang-orang kafir itu, maka ulasan itu juga 
dapat dimengertikan dan itulah ulasan yang paling 
sesuai, kerana seseorang yang benar-benar bertaqwa 
kepada Allah dan takut kepada api Neraka yang 
disediakan kepada orang-orang yang kafir itu tidak 
akan makan riba. Seseorang yang benar-benar 


beriman kepada Allah dan memisahkan dirinya dari 
barisan orang-orang kafir tidak akan makan riba. 
Keimanan itu bukannya sebuah kata-kata yang 
dilafazkan dengan lisan, malah keimanan itu ialah 
mengikut sistem hidup yang telah dijadikan Allah 
sebagai satu terjemahan amali bagi keimanan, 
sedangkan keimanan dijadikan Allah sebagai 
muqaddimah untuk mewujudkannya dalam realiti 
kehidupan dan untuk menyesuaikan kehidupan 
masyarakat mengikut kehendak-kehendak-Nya. 


Keimanan Tidak Bertemu Dengan Sistem Riba 


Adalah satu perkara yang mustahil keimanan dapat 
berkumpul dengan sistem riba di dalam satu tempat. 
Oleh itu di mana tegaknya sistem riba di sana 
keluarnya agama ini secara keseluruhan dan di 
sanalah wujudnya Neraka yang disediakan untuk 
orang-orang yang kafir. Pertikaian dalam persoalan ini 
hanya menghasilkan pertikaian sahaja. Pengumpulan 
di dalam ayat-ayat ini di antara larangan memakan 
riba dengan seruan bertaqwa kepada Allah dan takut 
kepada api Neraka yang disediakan kepada orang- 
orang yang kafir itu bukanlah pengumpulan yang 
tidak bertujuan atau pengumpulan secara kebetulan 
sahaja, malah pengumpulan itu adalah bertujuan 
untuk menjelaskan hakikat ini dan 
memperdalamkannya dalam kefahaman dan 
pandangan kaum Muslimin. 

Begitu juga harapan mencapai keberuntungan 
dengan meninggalkan amalan riba dan dengan 
bertaqwa kepada Allah, kerana keberuntungan 
adalah hasil yang tabi'i dari taqwa dan dari 
perlaksanaan undang-undang dan peraturan Allah di 
dalam kehidupan manusia. Di dalam juzu' yang ketiga 
telah dihuraikan tentang kesan-kesan sistem riba 
kepada masyarakat-masyarakat manusia. Ia 
menimbulkan malapetaka-malapetaka yang buruk di 
dalam kehidupan insaniyah. Oleh itu marilah kita 
semak semula huraian ini di sana supaya kita dapat 
memahami makna keberuntungan di sini yang boleh 
dicapai apabila ditinggalkan sistem riba yang keji itu. 


Kemudian dikemukakan penegasan yang akhir: 











"Dan ta'atilah Allah dan Rasul supaya kamu dikurniakan 
rahmat." (132) 


Ini adalah suatu perintah am supaya ta'at kepada 
Allah dan Rasul dan menghubungkan rahmat Allah 
dengan keta'atan yang am itu. Tetapi menggunakan 
ayat ini sebagai ulasan terhadap larangan memakan 
riba mempunyai makna yang khusus, iaitu tidak ada 
keta'atan kepada Allah dan Rasul dalam masyarakat 
yang ditegakkan di atas sistem riba, dan tidak ada 
keta'atan kepada Allah dan Rasul dalam hati yang 
makan riba dalam apa bentuk sekalipun. Demikianlah 
ulasan ini menguatkan lagi ulasan yang telah lepas. 



56 


20 5UKAH AALI-'IMRAN G& 


JUZU' KE-4 


Itu adalah selain dari hubungan khusus di antara 
peristiwa-peristiwa 'Peperangan Badar di mana 
perintah Rasulullah s.a.w. telah dilanggarkan dengan 
perintah menta'ati Allah dan Rasul sebagai wasilah 
untuk mencapai keberuntungan dan sebagai tempat 
pengharapan. 

Di dalam Surah al-Baqarah juzu' yang ketiga kami 
telah mengatakan bahawa penjelasan ayat di sana 
mengumpulkan di antara pembicaraan tentang riba 
dan pembicaraan tentang sedekah dengan sifat 
kedua-duanya sebagai dua bentuk perhubungan 
kemasyarakatan yang bertentangan di dalam sistem 
ekonomi dan dengan sifat kedua-duanya sebagai dua 
ciri bagi dua jenis sistem yang berlawanan, iaitu 
sistem riba dan sistem ta'awun/tolong-menolong, dan 
di sini juga kami dapati Al-Qur'an mengumpulkan di 
antara pembicaraan tentang riba dan pembicaraan 
tentang infaq dalam masa kelapangan dan 
kesempitan. 

Selepas mengemukakan larangan memakan riba 
dan mengancamkan mereka dengan api Neraka yang 
disediakan kepada orang-orang kafir serta menyeru 
mereka kepada bertaqwa dengan harapan mendapat 
rahmat dan keberuntungan, maka ia mengemukakan 
pula perintah supaya segera mendapatkan 
keampunan dari Allah dan mendapatkan Syurga yang 
luasnya ialah selebar langit dan bumi yang disediakan 
untuk orang-orang yang bertaqwa dan selepas itu ia 
menerangkan sifat pertama orang-orang yang 
bertaqwa iaitu orang-orang yang menginfaqkan harta 
mereka dalam masa kelapangan dan kesempitan. 
Merekalah kumpulan tandingan bagi kumpulan 
orang-orang yang makan riba dengan faedah yang 
berlipat ganda, kemudian ia menjelaskan pula sifat- 
sifat mereka yang lain: 



"Dan berlumba-lumbalah kamu kepada mendapat 
keampunan dari Tuhan kamu dan mendapat Syurga yang 
luasnya ialah seluas langit dan bumi yang telah disediakan 


untuk Para Muttaqin (133). Iaitu orang-orang yang sentiasa 
menginfaqkan harta mereka di masa kesenangan dan 
kesusahan dan orang-orang yang menahan kemarahan 
mereka dan orang-orang yang memaafkan kesalahan orang 
lain terhadap mereka dan Allah memang kasihkan Para 
Muhsinin (134). Dan (juga) orang-orang yang apabila mereka 
melakukan sesuatu kejahatan atau menganiayai diri sendiri, 
mereka teringat kepada Allah dan terus memohon 
keampunan terhadap dosa-dosa mereka dan tiada siapa 
yang mengampunkan dosa-dosa selain dari Allah serta 
mereka tidak terus berdegil melakukan kejahatan mereka , 
sedangkan mereka mengetahui."(135) 

Pengungkapan di sini menggambarkan penunaian 
keta'atan-keta'atan ini dalam bentuk fizikal yang 
bergerak, la menggambarkan satu perlumbaan 
kepada satu matlamat dan hadiah yang boleh 
dimenangi: 



"Dan berlumba-lumbalah kamu kepada mendapat 
keampunan dari Tuhan kamu dan mendapat Syurga yang 
luasnya ialah seluas langit dan bumi yang telah disediakan 
untuk Para Muttaqin. "(133) 

Yakni berlumbalah! Di sana terdapat keampunan 
dan Syurga yang disediakan kepada orang-orang yang 
bertaqwa. 

Kemudian ia menerangkan sifat-sifat orang-orang 
yang bertagwa: 



"Iaitu orang-orang yang sentiasa menginfaqkan harta 
mereka di masa kesenangan dan kesusahan. " 

Kelebihan Infaq 

Yakni mereka tetap mengorbankan harta mereka 
dan meneruskan amalan ini sama ada di masa 
kesenangan atau kesusahan. Keluasan hidup tidak 
menyebabkan mereka menjadi angkuh dan lalai dan 
kesempitan hidup tidak menyebabkan mereka 
menjadi bosan dan lupa. Yang selalu dirasa mereka 
dalam segala keadaan ialah kesedaran terhadap 
kewajipan dan perasaan bebas dari kekikiran dan 
kebakhilan, iaitu kesedaran bermuraqabah dengan 
Allah dan bertaqwa kepada-Nya. Tiada yang dapat 
mendorong jiwa yang bertabi'at bakhil dan cintakan 
harta kepada infaq dalam segala keadaan melainkan 
satu dorongan yang lebih kuat dari nafsu harta, lebih 
kuat dari belenggu tamak dan tekanan kebakhilan. 
Itulah dorongan taqwa, itulah satu kesedaran yang 
amat halus dan amat mendalam yang menjernih dan 
membersihkan jiwa dan membebaskannya dari segala 
ikatan dan belenggu. 

Mungkin juga sebutan sifat ini mempunyai 
hubungan yang tertentu dengan suasana peperangan 
ini, kerana di dalam suasana peperangan ini kita 
melihat infaq dibicarakan berulang kali begitu juga 
kecaman terhadap orang-orang yang enggan dan 

menahan infaq disebut berulang kali sebagaimana 
akan diterangkan oleh rangkaian ayat yang akan 
datang. Ini semuanya menunjukkan adanya 
hubungan-hubungan yang tertentu dengan suasana 
peperangan itu dan dengan sikap setengah-setengah 
kumpulan terhadap seruan mengeluarkan infaq fi 
Sabilillah. 



"Dan orang-orang yang menahan kemarahan mereka dan 
orang-orang yang memaafkan kesalahan orang lain 
terhadap mereka. "(1 34) 


Membersih Jiwa Dari Dendam Kesumat 

Demikianlah pengaruh taqwa di bidang ini. la 
bekerja dengan dorongan-dorongan dan rangsangan- 
rangsangan yang sama. Kemarahan adalah emosi 
semulajadi manusia, ia disertai atau diikuti oleh 
didihan darah, la merupakan salah satu dari ledakan- 
ledakan semulajadi manusia dan salah satu dari 
keperluan-keperluannya. Dan emosi ini tidak boleh 
dikawal oleh seseorang melainkan dengan rasa 
kesedaran yang halus yang dipancarkan oleh taqwa 
dan melainkan dengan kekuatan rohaniyah yang 
terbit dari pandangan yang melihat kepada ufuk yang 
lebih tinggi dan lebih luas dari ufuk-ufuk kepentingan 
diri dan keperluan-keperluan peribadi. 

Mengawal dan menahan kemarahan hanya 
merupakan satu tangga pertama dan kebolehan 
mengawalnya sahaja tidak cukup, kerana kadang- 
kadang seseorang itu menahan kemarahannya untuk 
menaruh dendam. Ini bererti kemarahan yang 
berkobar-kobar itu berubah kepada .dendam yang 
terpendam dan kejengkelan yang lahir itu berubah 
kepada kesumat yang terbenam. Sebenarnya 
kemarahan dan kejengkelan itu lebih bersih dari 
dendam dan kesumat Oleh sebab itulah ayat ini 
menjelaskan bahawa titik pembebasan kemarahan 
yang terpendam di dalam hati orang-orang yang 
bertaqwa itu, ialah memberi kemaafan, bersikap 
toleran dan lapang dada dan bebas dari (kemarahan 
dan dendam). 

Kemarahan dan kejengkelan itu merupakan satu 
bebanan yang berat kepada hati apabila 
dipendamkannya. Ia merupakan pucuk-pucuk api 
yang menjilat hati dan merupakan asap-asap yang 
menyelubungi dhamir. Tetapi apabila hati memberi 
kemaafan, maka itulah titik kebebasan dari bebanan 
itu. Itulah penerbangan ke ufuk-ufuk nur. Itulah 
tiupan hawa dingin di dalam hati dan kedamaian di 
dalam dhamir. 

"Dan Allah memang kasihkan para Muhslnin."(1 34) 

Makna Kasih Allah 

Orang-orang yang bermurah hati mengorbankan 
harta mereka dalam masa keluasan dan kesempitan 


adalah para Muhsinin. Dan orang-orang yang 
bermurah hati memberi kemaafan dan menunjukkan 
sikap berlapang dada dan toleran selepas mengalami 
kemarahan adalah para Muhsinin. Kata-kata "kasih" 
di sini suatu pengungkapan yang membayangkan 
kemesraan dan sifat yang gemilang yang selaras 
dengan suasana yang halus, cemerlang dan mulia itu. 

Dari kasih Allah kepada amalan ihsan dan para 
Muhsinin tercetuslah kasih kepada amalan ihsan ini di 
dalam hati para kekasih Allah dan terbentanglah 
keinginan yang kuat ke arah itu di dalam hati mereka. 
Oleh itu kata-kata kasih di dalam ayat ini bukanlah 
semata-mata suatu pengungkapan yang menarik, 
tetapi itulah juga hakikatnya di sebalik pengungkapan 
itu. 

Kelompok yang dikasihi Allah dan kasihkan Allah, 
yang bersikap lapang dada, toleran, mudah, bebas 
dari dendam kesumat ialah kelompok yang bersatu 
padu, kelompok yang bersaudara dan kelompok yang 
kuat. Di sinilah terletak hubungaan di antara 
bimbingan ini dengan perjuangan di medan 
peperangan dan perjuangan di medan kehidupan. 


Kemudian kita berpindah pula kepada satu sifat 
yang lain dari sifat-sifat orang-orang yang bertagwa: 



"Dan (juga) orang-orang yang apabila mereka melakukan 
sesuatu kejahatan atau menganiayai diri sendiri ; mereka 
teringat kepada Allah dan terus memohon keampunan 
terhadap dosa-dosa mereka dan tiada siapa yang 
mengampunkan dosa-dosa selain dari Allah serta mereka 
tidak terus berdegil melakukan kejahatan mereka , 
sedangkan mereka mengetahui."(135) 

Sikap Toleransi Islam 

Alangkah tolerannya agama ini. Sebenarnya Allah 
tidak menyeru manusia kepada sikap toleran di antara 
sesama mereka sehingga Allah memperlihatkan 
kepada mereka sebahagian dari samahah atau 
toleransinya terhadap mereka sendiri supaya mereka 
dapat mengecapi, mempelajari dan mengambil 
contoh teladan dari toleransi Allah. 

Para Muttaqin itu berada di kemuncak martabat 
orang-orang yang beriman, tetapi toleransi agama ini 
dan sifat kasihan belasnya terhadap umat manusia 
telah memasukkan golongan manusia "yang 
melakukan sesuatu perbuatan yang curang atau 
menganiayai diri sendiri lalu mereka teringat kepada 
Allah dan terus memohon keampunan terhadap dosa- 
dosa mereka" ke dalam golongan para Muttaqin, 
sedangkan perbuatan yang curang itu merupakan 

perbuatan dosa yang paling keji dan besar, tetapi 
toleransi agama ini tidak sekali-kali menolak orang- 
orang yang melakukan kejahatan itu dari rahmat 
Allah, ia sekali-kali tidak meletakkan mereka di 
barisan akhir angkatan Mu'minin, malah ia 
menjulangkan mereka ke martabat yang paling tinggi, 
iaitu martabat para Muttaqin dengan mengenakan 
satu syarat sahaja, iaitu syarat yang mencerminkan 
tabi'at dan arah tujuan agama ini, iaitu mereka 
hendaklah mengingati Allah dan memohon 
keampunan terhadap dosa-dosa mereka dan jangan 
sekali-kali mereka berdegil di atas perbuatan mereka 
yang salah, sedangkan mereka mengetahui dan 
seterusnya janganlah sekali-kali mereka melakukan 
maksiat itu dengan sikap yang angkuh tanpa silu malu 
dan segan. Atau dengan ungkapan yang lain 
hendaklah mereka meletakkan diri mereka dalam 
lingkungan 'Ubudiyah kepada Allah dan menyerah diri 
kepada-Nya pada akhirnya dan dengan demikian 
mereka sentiasa berada di bawah pemeliharaan Allah 
dan di dalam naungan keampunan, rahmat dan 
limpah kurnia-Nya. 

Islam Memahami Titik Kelemahan Manusia 

Agama ini amat memahami tentang kelemahan 
makhluk insan yang kadang-kadang nafsu jasadnya 
boleh menjatuhkannya ke dalam kancah perbuatan 
yang curang. Kadang-kadang keinginan daging 
darahnya menjadikannya galak dan gasang seperti 
nafsu syahwat binatang, kadang-kadang 
kecenderungan, keinginan, ketamakan dan 
kegemaran mendorongkan mereka melanggar 
perintah Allah dalam sa'at-sa'at keterburu-buruan. Ia 
memahami kelemahan ini oleh sebab itulah ia tidak 
bertindak kasar dan keras terhadap manusia dan tidak 
segera mengusirkannya dari rahmat Allah apabila ia 
menzalimi dirinya dan melakukan perbuatan yang 
curang, kerana kebasahan iman di dalam hatinya 
belum lagi kering dan hubungannya dengan Allah 
masih hidup dan belum lagi layu dan ia sedar bahawa 
ia seorang hamba yang bersalah dan mempunyai 
Tuhan yang bersedia mengampun. Kini jelaslah 
bahawa makhluk yang daif, bersalah dan berdosa ini 
masih lagi baik dan masih mengikut jalan yang benar 
dan masih berpegang dengan tali agama yang kukuh. 
Biarlah diri tergelincir sebanyak mana yang 
dikehendaki oleh kelemahannya, namun pada 
akhirnya dia akan sampai juga ke penghujung jalan 
selama obor ada bersamanya dan tali ada di 
tangannya, selama dia masih mengingati Allah dan 
tidak melupakan-Nya, selama ia masih memohon 
keampunan dan mengakui kehambaan kepada-Nya 
dan tidak bermegah-megah dengan maksiatnya. 

Islam Tidak Menutup Pintu Taubat 

Agama ini tidak menutup pintu taubat di hadapan 
makhluk insan yang lemah dan sesat itu. la tidak 
membuangnya sesat di padang gurun dan tidak pula 
membiarkannya terusir dalam keadaan takut dari 
kesudahan hidupnya, malah ia menggalakkannya 
supaya mencari keampunan Allah dan menunjukkan 
kepadanya jalan yang betul, la memegang dan 


memimpin tangannya yang terketar-ketar itu dan 
membetulkan langkah-langkahnya yang terhoyong 
hayang. la menerangi jalan yang dilaluinya supaya ia 
dapat menuju ke tempat perlindungan yang aman 
dan pulang ke tempat perteduhan yang selamat 

Hanya satu sahaja yang dituntut oleh agama ini, 
iaitu janganlah seseorang yang bersalah itu 
membiarkan hatinya kering dari keimanan dan 
membiarkan rohnya menjadi gelap hingga lupakan 
Allah. Selama ia masih mengingati Allah, selama di 
dalam rohnya masih ada obor yang menyala, selama 
di dalam hati nuraninya masih ada suara iman yang 
memanggil dan selama di dalam hatinya masih ada 
kebasahan iman yang lembut, maka lambat laun nur 
iman akan memancar semula di dalam rohnya dan dia 
akan pulang semula ke tempat perlindungan yang 
selamat dan benih iman yang terbantut itu akan 
tumbuh semula. 

Jika anak anda yang bersalah mengetahui bahawa 
yang menunggunya di rumah hanya rotan sahaja, 
maka ia akan terus lari dan tidak akan pulang ke 
rumah buat selama-lamanya, tetapi andainya dia 
mengetahui bahawa di samping rotan ada tangan 
yang kasih mesra yang bersimpati di atas 
kelemahannya apabila dia benar-benar meminta maaf 
di atas kesalahannya dan bersedia pula menerima 
permintaan maafnya apabila " dia memohon 
keampunan darinya, maka dia akan pulang semula ke 
rumah. 


Beginilah caranya Islam melayani makhluk insan di 
dalam sa'at-sa'at kelemahannya, kerana Islam 
mengetahui bahawa di samping kelemahan itu 
manusia mempunyai kekuatan dan di samping 
keberatan ia mempunyai daya terbang dan di 
samping keinginan haiwaniyah ia mempunyai 
kerinduan-kerinduan rabbaniyah. Islam bersimpati 
dengan manusia di sa'at ia dilanda kelemahan untuk 
memimpinnya supaya ia dapat mendekati martabat- 
martabat yang tinggi. Ia menepuk-nepuk bahunya di 
sa'at ia jatuh untuk membawanya semula ke 
kemuncak selama ia masih mengingati Allah dan tidak 
melupai-Nya, dan tidak pula berdegil melakukan 
kesalahan, sedangkan ia benar-benar mengetahui 
kesalahan itu. Rasulullah s.a.w. pernah bersabda: 


.a jA /» jJl J ilp t ^ J*p\ La 


" Bukanlah seseorang itu berdegil (di atas kesalahan) apabila 
dia memohon keampunan walaupun dia mengulangi tujuh 
puluh kali sehari ." 4 


Namun demikian Islam bukanlah menyerukan 
kepada kelonggaran membuat kesalahan dan bukan 
pula memuliakan orang yang gelincir dan jatuh dan 


4 Diriwayatkan oleh Abu Daud f at-Tirmizi dan al-Bazzar di 
dalam musnadnya dari Hadith 'Uthman ibn Waqid dan di 
dalam sanadnya ada seorang sahabat yang tidak dikenali l 
tetapi Ibn Kathir di dalam tafsirnya telah mengesahkannya 
dan mengatakan Hadith ini Hadith Hasan. 

seterusnya bukan juga menyarankan keindahan paya 
yang kotor kepadanya sebagaimana yang dilakukan 
oleh aliran "realisme"(^Wi) malah Islam 
memaafkan kegelinciran orang yang lemah untuk 
merangsangkan harapan di dalam hati manusia di 
samping memberangsangkan perasaan malu. 
Keampunan itu adalah dari Allah dan tiada yang 
dapat mengampunkan dosa melainkan Allah. Hakikat 
ini membangkitkan perasaan malu bukannya 
menggalakkan kepada kejahatan dan ia 
merangsangkan keinginan untuk memohon 
keampunan bukannya merangsangkan keinginan 
untuk terus bersewenang-wenang, kerana orang- 
orang yang melakukan kejahatan dengan sewenang- 
wenang dan degil itu adalah berada di luar pagar, di 
mana segala tembok ditutup di hadapan mereka. 

Demikianlah Islam mengumpulkan di antara 
mengajak manusia menuju kepada ufuk yang tinggi 
dengan timbang-rasanya terhadap mereka kerana ia 
mengetahui batas keupayaan mereka, la selama- 
lamanya membuka pintu harapan di hadapan mereka 
dan memimpin mereka ke kemuncak keupayaan 
mereka. 


Merekalah orang-orang yang bertaqwa dan apakah 
yang akan diperolehi mereka? 



* 'Mereka itu balasannya ialah keampunan dari Tuhan mereka 
dan Syurga yang mengalir di bawahnya sungai-sungai dan 
mereka kekal abadi di dalamnya dan itulah sebaik-baik 
ganjaran para 'amilin. "( 136) 

Mereka bukannya bersifat negatif dengan hanya 
bertindak memohon keampunan dari dosa-dosa 
maksiat begitu juga mereka bukannya bersifat negatif 
dengan hanya bertindak menginfaq dalam masa 
keluasan dan kesempitan dan mengawal kemarahan 
serta memaafkan terhadap kesalahan-kesalahan 
orang lain, malah mereka adalah para 'amilin atau 
orang-orang yang sentiasa bekerja untuk kebaikan 
j*i fjuj" sebaik-baik ganjaran para 'amilin. 
laitu keampunan dari Allah dan Syurga yang mengalir 
di bawahnya sungai-sungai selepas mendapat 
keampunan dan kasih dari Allah itu. Di sana ada 
gerak kerja di dalam hati dan ada gerak kerja dalam 
kegiatan hidup yang lahir dan kedua-duanya 
merupakan amalan dan gerakan dan kedua-duanya 
merupakan kesuburan dan kemajuan. 

Di sana ada hubungan di antara sifat-sifat ini 
dengan perjuangan di medan peperangan yang diikuti 
oleh penjelasan ayat-ayat ini. Begitu juga sistem riba 
atau sistem tolong-menolong mempunyai kesannya di 
dalam kehidupan masyarakat Muslimin dan mem- 
punyai hubungannya dengan perjuangan di medan 


peperangan. Sifat-sifat kejiwaan dan kemasyarakatan 
ini juga mempunyai kesan-kesannya sebagaimana 
telah kami sebutkan di permulaan pembicaraan. 
Kebolehan mengawal tabi'at kikir dan perasaan 
marah dan kebolehan mengawal perbuatan yang 
berdosa dan pulang kepada Allah serta memohon 
keampunan dan keredhaan-Nya semuanya 
merupakan kebolehan-kebolehan yang perlu untuk 
mencapai kemenangan terhadap musuh di medan 
peperangan. Mereka menjadi musuh kerana 
merekalah yang melambangkan tabi'at kikir, nafsu 
keinginan, dosa dan sifat angkuh, mereka menjadi 
musuh kerana mereka tidak menundukkan diri 
mereka, keinginan-keinginan mereka, peraturan 
hidup mereka kepada agama dan syari'at Allah. Di 
sinilah terjadinya perseteruan, di sinilah tercetusnya 
peperangan dan di sinilah berlakunya jihad. Di sana 
tidak ada sebab-sebab yang lain yang mendorong 
seseorang Muslim bermusuh, berperang dan berjihad. 
Dia hanya berseteru kerana Allah, berperang kerana 
Allah dan berjihad kerana Allah. Oleh sebab itulah 
hubungan amat rapat di antara seluruh bimbingan ini 
dengan tayangan peperangan di dalam rangkaian 
ayat ini sebagaimana wujudnya hubungan yang rapat 
di antara bimbingan-bimbingan ini dengan kejadian- 
kejadian tertentu yang menemani peperangan ini 
seperti melanggar perintah Rasulullah s.a.w., tamak 
kepada harta rampasan perang yang menjadi punca 
melanggar perintah, mengutamakan kepentingan diri 
dan hawa nafsu yang mendorong Abduilah ibn Ubay 
dan pengikut-pengikutnya ponteng dari berperang, 
juga kelemahan jiwa dengan sebab dosa yang 
mendorong mereka yang lari dari peperangan 
sebagaimana akan diterangkan dalam penjelasan ayat 
ini nanti dan kekeliruan dalam kefahaman yang 
mengakibatkan segala urusan tidak dikembalikan 
kepada Allah dan pertanyaan setengah-setengah 
mereka yang berbunyi: 

"Adakah kita mempunyai sesuatu apa di dalam urusan ini?" 
(154) 

Dan perkataan setengah mereka: 

'Andainya kita mempunyai sesuatu apa dalam urusan ini 
tentulah kita tidak mati terbunuh di sini."(154) 

****** 

Al-Qur'an membicarakan semua kejadian-kejadian 
ini satu demi satu dengan jelas dan menerangkan 
hakikat-hakikat yang terdapat di dalamnya dan 
mencubit hati manusia dengan sentuhan-sentuhan 
yang menarik yang menyedar dan menghidupkannya 
dengan cara yang unik yang kita dapat lihat beberapa 
contoh darinya di dalam penjelasan ayat ini. 

****** 


■r ? 

(Pentafsiran ayat-ayat 137 - 143) 

Tindakan Sunatullah 

Selepas itu rangkaian ayat ini dalam ceraian yang 
ketiga mula menayangkan peristiwa-peristiwa 
peperangan itu sendiri, tetapi ia masih lagi berusaha 
menjelaskan hakikat-hakikat asasi yang tulen di dalam 
pandangan dan kefahaman Islam dan menjadikan 
peristiwa-peristiwa itu sebagai semata-mata paksi 
yang dipusatkan hakikat-hakikat ini menjadi landasan 
kepadanya. 

Di dalam ceraian yang mula-mula disebutkan ialah 
Sunnatullah yang berlaku ke atas para pendusta 
untuk menegaskan kepada kaum Muslimin bahawa 
kemenangan kaum Musyrikin di dalam peperangan ini 
bukanlah suatu undang-undang yang tetap, malah ia 
hanya suatu kejadian yang berlalu sementara sahaja 
dan di sebaliknya terdapat suatu hikmat yang 
tertentu. Kemudian ia menyeru mereka : supaya 
bersabar dan mengunggulkan diri dengan keimanan. 
Jika mereka telah mendapat kecederaan dan 
kesakitan, maka orang-orang Musyrikin juga telah 
mendapat kecederaan dan kesakitan di dalam 
peperangan yang sama. Sebenarnya di sana ada satu 
hikmat di sebalik ini yang telah berlaku kepada 
mereka yang mahu didedahkan kepada mereka, iaitu 
hikmat untuk membezakan barisan (Mu'minin dari 
barisan Munafiqin), hikmat menguji hati dan 
melahirkan para Syuhada' yang sanggup mati kerana 
mempertahankan 'aqidah mereka dan meletakkan 
kaum Muslimin berhadapan dengan maut yang 
pernah dicita-cita oleh mereka supaya 'mereka 
menimbangkan janji-janji dan cita-cita mereka dengan 
neraca realiti. Kemudian hikmat yang terakhirnya ialah 
untuk menghapuskan orang-orang kafir dengan 
menyediakan kelompok Muslimin dengan penyediaan 
yang sekukuh itu. Kini jelaslah bahawa itulah hikmat 
yang tertinggi di sebalik peristiwa-peristiwa itu sama 
ada menang atau kalah. 




"Sesungguhnya undang-undang Allah telahpun berlaku 
sebelum kamu , kerana itu jeiajahilah di bumi ini dan lihatlah 
bagaimana akibat para pendusta (137). (Al-Qur'an) ini 
adalah penerangan bagi seluruh manusia , hidayat dan 
pengajaran bagi para Muttaqin (138). Dan janganlah kamu 
bersikap lemah dan jangan pula kamu bersedih kerana 
kamulah orang-orang yang paling tinggi (darjatnya) jika 
kamu orang-orang yang beriman (139). Jika kamu mendapat 
kecederaan ; maka kaum kafir juga telah mendapat 
kecederaan yang serupa dan hari-hari kalah menang itu kami 
gilirkannya di antara manusia dan supaya jelas apa yang 
diketahui Allah (dalam realiti) tentang orang-orang yang 
beriman dan supaya Allah jadikan sebahagian dari kamu 
gugur sebagai Syuhada' dan Allah tidak sukakan orang- 
orang yang zalim (140). Dan supaya Allah menguji orang- 
orang yang beriman dan membinasakan orang-orang yang 
kafir (141). Apakah kamu mengira bahawa kamu akan 
masuk Syurga, sedangkan Allah belum mengetahui (dalam 
realiti) orang-orang yang berjihad dari kalangan kamu dan 
belum lagi mengetahui (dalam realiti) orang-orang yang 
sabar (142). Dan sesungguhnya kamu telah bercita-cita mati 
sebelum kamu menemuinya (di medan perang) dan 
(sekarang) kamu telah menyaksikannya dan kamu sedang 
melihatnya (dengan mata kepala kamu)." (143) 

(Latar belakang dan pokok pembicaraan) 

Orang-orang Islam telah mendapat kecederaan di 
dalam peperangan ini. Ramai dari mereka terbunuh 
dan mereka menderita kekalahan. Mereka kehilangan 
banyak jiwa dan badan mereka dimimpi berbagai- 
bagai kecederaan. Tujuh puluh orang sahabat dari 
kalangan - mereka telah gugur syahid, gigi hadapan 
Rasulullah s.a.w. patah dan wajahnya luka. Beliau 
telah diserang teruk oleh tentera Musyrikin dan 
sahabat-sahabat yang mengelilingi beliau mendapat 
luka-luka yang parah. Akibat dari semua peristiwa itu 
telah menggoncangkan hati kaum Muslimin dan 
merupakan satu kejutan yang sama sekali tidak 
didugai mereka selepas mendapat kemenangan yang 
menakjubkan di dalam Peperangan Badar sehingga 
ada orang-orang Islam yang merungut apabila mereka 
ditimpa kemalangan-kemalangan itu: "Bagaimana 
boleh jadi begini? Bagaimana perkara-perkara ini 
boleh berlaku kepada kita, sedangkan kita orang- 
orang Islam?" 

Di sini Al-Qur'an mengembalikan kaum Muslimin 
mengingati undang-undang Allah di muka bumi, la 
mengembalikan mereka kepada dasar-dasar, yang 
mana mengikut dasar-dasar ini berlakunya segala 
perkara (di alam ini). Oleh itu mereka bukannya 

sesuatu yang baru di dalam hayat ini dan undang- 
undang yang mengendalikan hayat ini tetap berjalan 
tanpa mungkir dan segala perkara tidak pernah 
berlaku secara serampangan, malah ia berlaku 
mengikut undang-undang ini. Oleh itu apabila mereka 
mengkaji undang-undang ini dan memahami tujuan- 
tujuannya nescaya terbukalah kepada mereka hikmat 
tertentu di sebalik peristiwa-peristiwa itu dan 
ternyatalah kepada mereka matlamat-matlamat yang 
jelas di sebalik kejadian-kejadian itu dan seterusnya 
yakinlah mereka kepada kemantapan undang-undang 
yang diikuti oleh peristiwa-pelistiwa itu dan kepada 
wujudnya hikmat yang tersembunyi di sebalik 
undang-undang ‘ini dan dapatlah mereka melihat 
garisan perjalanan di hadapan berdasarkan garisan 
perjalanan yang telah silam dan mereka tidak lagi 
semata-mata berpegang dengan sifat mereka sebagai 
orang-orang Islam untuk mencapai kemenangan dan 
mendapat kedudukan yang teguh tanpa 
menggunakan sebab-sebab yang membawa kepada 
kemenangan dan di antara, sebab yang paling utama 
ialah ta'at kepada Allah dan ta'at kepada Rasul. 

Undang-undang yang diisyaratkan dalam ayat di sini 
dan ditarikkan perhatian mereka kepadanya ialah 
akibat yang menimpa para pendusta di sepanjang 
sejarah, pergiliran kalah menang di antara manusia, 
ujian untuk menduga hati dan menduga kekuatan 
ketabahan dalam menghadapi kesusahan dan 
kewajaran orang-orang yang sabar mendapat 
kemenangan dan kewajaran para pendusta mendapat 
kebinasaan. • 

Di tengah-tengah penayangan undang-undang itu 
ayat-ayat itu juga menekankan galakan supaya tabah 
dan sabar dan menghiburkan mereka dalam 
menghadapi penderitaan dan menanggung 
kecederaan-kecederaan yang bukan sahaja dialami 
oleh mereka malah oleh musuh-musuh mereka juga, 
sedangkan mereka lebih tinggi dari musuh-musuh 
mereka dari segi 'aqidah dan matlamat dan lebih lurus 
dan betul dari mereka dari segi cara dan peraturan 
hidup dan akibat yang baik tetap akan diperolehi 
mereka dan kebinasaan tetap akan menimpa orang- 
orang yang kafir. 


Umat Arab Sebelum Islam 



" Sesungguhnya undang-undang Allah telah pun berlaku 
sebelum kamu , kerana itu jelajahilah di bumi ini dan lihatlah 
bagaimana akibat para pendusta. (137) (AI-Qur'an) ini adalah 
penerangan bagi seluruh manusia , hidayat dan pengajaran 
bagi para Muttaqin."(1 38) 

Sesungguhnya Al-Qur'an menghubungkan masa 
silam umat manusia dengan masa kininya dan masa 


kininya dengan masa silamnya dan dicelah-celah 
kedua masa itu ia menunjukkan pula kepada masa 
depannya. Orang-orang Arab yang pertama kali 
ditujukan ayat-ayat ini kepada mereka tidak pernah 
mempunyai bentuk kehidupan, ilmu pengetahuan 
dan pengalaman-pengalaman - sebelum Islam - yang 
membolehkan mereka mendapat pandangan- 
pandangan yang sempurna ini jika tidak kerana jasa 
agama Islam dan kitab sucinya Al-Qur'an yang telah 
memberi satu kewujudan yang baru kepada mereka 
dan menjadikan mereka satu umat yang boleh 
memimpin dunia. 

Sistem hidup secara qabilah atau kesukuan yang 
dihayati mereka itu tidak dapat membawa pemikiran 
mereka ke arah menghubungkan di antara penduduk- 
penduduk Semenanjung Tanah Arab dengan 
peristiwa-peristiwa yang berlaku dalam kehidupan 
mereka lebih-lebih lagi ke arah menghubungkan di 
antara penduduk dunia ini dengan peristiwa- 
peristiwanya dan lebih-lebih lagi ke arah 
menghubungkan di antara peristiwa-peristiwa alam 
sejagat dengan undang-undang alam buana, di mana 
seluruh hayat berlangsung mengikut peraturannya. 
Kebolehan ini merupakan suatu perubahan dan 
perpindahan yang amat jauh yang bukan terbit dari 
alam sekitar itu dan bukan pula lahir dari hasil dari 
keperluan-keperluan hidup di zaman itu, malah 
perubahan ini adalah dibawa oleh 'aqidah Islam 
kepada mereka. 'Aqidah inilah yang telah membawa 
mereka kepada perubahan ini dan meningkatkan 
mereka ke tahapnya dalam masa suku abad sahaja, 
sedangkan umat yang lain yang sezaman dengan 
mereka tidak dapat meningkat ke tahap pemikiran 
yang setinggi itu melainkan setelah dilalui berabad- 
abad lamanya. Dan tidak dapat menemui hakikat 
kemantapan undang-undang alam buana melainkan 
setelah berganti generasi demi generasi dan apabila 
mereka menemui hakikat kemantapan undang- 
undang alam buana mereka lupa pula bahawa 
undang-undang itu tidak terpisah dari kehendak 
masyi'ah Allah yang bebas dan bahawa segala urusan 
alam adalah terpulang kepada kehendak Allah. Tetapi 
bagi umat Muslimin yang terpilih ini mereka yakin 
segala-galanya. Mereka mempunyai pandangan dan 
kefahaman yang luas terhadapnya dan di dalam hati 
mereka tersemat konsep keseimbangan di antara 
kemantapan undang-undang alam buana dengan 
kebebasan kehendak masyi'ah Allah. Oleh sebab itu 
hidup mereka tetap lurus berinteraksi dengan 
undang-undang alam buana yang mantap di samping 
menaruh .keyakinan kepada kebebasan kehendak 
masyi'ah Allah. 



"Sesungguhnya undang-undang Ailah telah pun berlaku 
sebelum kamu. " 

Undang-undang inilah yang mengendalikan 
kehidupan manusia dan undang-undang inilah yang 
telah ditentukan oleh kehendak masyi'ah Allah yang 

bebas. Oleh itu segala apa yang telah berlaku di masa 
yang bukan dalam zaman kamu akan berlaku sama 
sepertinya di zaman kamu dengan kehendak Allah 
dan segala undang-undang yang padan dengan 
keadaan yang seperti keadaan kamu akan padan 
dengan keadaan kamu. 

"Kerana itu jelajahilah di bumi ini." 

Seluruh bumi ini merupakan satu kesatuan, la 
merupakan pentas hidup umat manusia. Bumi dan 
hidup di bumi merupakan sebuah kitab terbuka yang 
dapat dini'mati sepenuhnya oleh mata indera dan 
mata hati. 



"Dan lihatlah bagaimana akibat para pendusta."(1 37) 


Itulah akibat yang disaksikan oleh kesan-kesannya di 
bumi ini di samping disaksikan oleh sejarah mereka 
yang diceriterakan oleh generasi-generasi mereka 
yang kemudian. Al-Qur'anul-Karim telah menyebut 
banyak dari sejarah-sejarah dan kesan-kesan ini di 
berbagai-bagai tempat yang berasingan. Setengah-, 
setengahnya ditentukan tempatnya, zamannya dan 
orang-orangnya dan setengahnya pula disebutkannya 
tanpa penentuan dan perincian dan di sini Al-Qur'an 
hanya menyebut akibat itu secara umum sahaja untuk 
membuat satu kesimpulan secara umum, iaitu segala 
apa yang berlaku kepada para pendusta pada hari 
kelmarin akan berlaku pula kepada, para pendusta 
pada hari ini dan pada hari esok, tujuannya supaya 
hati kelompok Muslimin yakin kepada akibat itu dari 
satu segi dan mengingatkan mereka supaya jangan 
turut tergelincir bersama para pendusta dari satu segi 
yang lain pula. Di sana memang terdapat faktor- 
faktor yang memerlukan kepada keyakinan di 
samping adanya faktor-faktor yang memerlukan 
kepada amaran dan peringatan. Di dalam rangkaian 
ayat-ayat ini akan disebut sebahagian dari faktor- 
faktor itu. 


Selepas menerangkan undang-undang ini bergema 
pula seruan supaya mengambil pengajaran dan i'tibar 
dari kenyataan ini: 



"(Al-Qur'an) ini adalah penerangan bagi seluruh manusia , 
hidayat dan pengajaran bagi para Muttagin. "(i 38) 


Golongan Manusia Yang Mendapat Faedah Dari 
Penerangan Al-Qur J an 

Yakni AI~Qur'an ini adalah penerangan untuk 
seluruh manusia, la adalah satu perpindahan atau 
lompatan umat manusia yang amat jauh yang tidak 
dapat dicapai oleh mereka tanpa penerangan yang 
jelas dan penuh hidayat ini, tetapi hanya segolongan 
manusia yang tertentu sahaja yang memperolehi 
hidayat dan pengajaran dari penerangan ini. 
Golongan inilah sahaja yang dapat mengambil 


manfa'at darinya dan dapat mengambil hidayatnya. 
Mereka ialah golongan orang-orang yang bertagwa. 


Kalimat-kalimat yang memberi hidayat itu tidak 
dapat ditangkap melainkan oleh hati yang beriman 
dan terbuka kepada hidayat, dan pengajaran yang 
baik ini tidak dapat dimanfaatkannya melainkan oleh 
hati yang bertaqwa, peka dan terharu kepadanya. 
Manusia itu jarang yang kurang mengetahui 
kebenaran dan kepalsuan, hidayat dan kesesatan, 
kerana tabi'at kebenaran itu amat terang dan jelas 
hingga ia tidak memerlukan kepada penerangan yang 
panjang lebar, malah manusia sebenarnya kurang 
gemar kepada kebenaran dan kurang daya qudrat 
memilih jalan kebenaran, kerana kegemaran kepada 
kebenaran dan daya qudrat untuk memilih jalan 
kebenaran itu hanya diwujudkan oleh keimanan dan 
dipeliharakan oleh taqwa. Oleh sebab itulah 
kenyataan-kenyataan yang seperti ini berulang-ulang 
kali disebut di dalam Al-Qur'an, di mana ia 
menyatakan bahawa segala isi kandungan kitab Al- 
Qur'an yang memuat kebenaran, hidayat, nur, 
pengajaran dan contoh teladan adalah diperuntukkan 
kepada para Mu'min dan muttaqin, kerana iman dan 
taqwa itulah yang membuka hati manusia kepada 
hidayat dan nur dan kepada mengambil pengajaran 
dan i'tibar. Kedua-duanya menggalakkan hati 
manusia ke arah memilih hidayat dan nur dan ke arah 
mengambil manfa'at dari pengajaran dan contoh 
teladan dan ke arah kesanggupan menanggung 
kesulitan-kesulitan dalam perjalanan perjuangan. 
Inilah perkara dan inti persoalan yang sebenar 
bukannya semata-mata mendapat ilmu pengetahuan 
sahaja, kerana ramai yang mengetahui tetapi mereka 
masih bergelimang di dalam lumpur kebatilan sama 
ada kerana tunduk kepada tekanan hawa nafsu, 
sedangkan ilmu pengetahuan sahaja tidak berguna 
untuk mengawalnya atau kerana takut kepada 
penindasan yang menunggu pejuang-pejuang 
kebenaran dan pejuang-pejuang da'wah. 


Selepas penerangan yang panjang lebar ini Al- 
Qur'an menghalakan pembicaraannya pula kepada 
kaum Muslimin untuk memberi kekuatan semangat 
dan menghiburkan hati mereka: 





"Dan janganlah kamu bersikap lemah dan janganlah pula 
kamu bersedih kerana kamulah orang-orang yang paling 
tinggi (darjatnya) jika kamu orang-orang yang 
beriman. "(139) 


Umat Muslimin Diletakkan Pada 
Kedudukan Yang Tinggi 

Yakni janganlah kamu merasa lemah dan 
berdukacita terhadap segala apa yang telah menimpa 
kamu atau terluput dari kamu kerana kamu adalah 
golongan insan yang paling tinggi, iaitu 'aqidah kamu 
adalah 'aqidah yang paling tinggi, kerana kamu hanya 
sujud kepada Allah Yang Maha Esa sahaja sedangkan 

mereka sujud kepada sesuatu atau kepada beberapa 
makhluk-Nya. Peraturan hidup kamu adalah peraturan 
hidup yang paling tinggi, kerana kamu mengikuti 
peraturan-peraturan hidup yang diciptakan Allah, 
sedangkan 'mereka mengikuti peraturan-peraturan 
hidup dari ciptaan makhluk-makhluk Allah. Peranan 
kamu adalah peranan yang paling tinggi, kerana 
kamu adalah penjaga dan penunjuk seluruh umat 
manusia, sedangkan mereka menyimpang dan sesat 
dari jalan Allah. Kamu mempunyai kedudukan yang 
paling tinggi di bumi ini kerana kamulah yang berhak 
mewarisi bumi ini yang dijanjikan Allah kepada kamu, 
sedangkan nasib kesudahan mereka menuju kepada 
kehancuran, kehilangan dan kelupaan. Oleh itu jika 
kamu benar-benar beriman, maka kamulah golongan 
insan yang paling tinggi dan andainya kamu benar- 
benar beriman, maka janganlah kamu bersikap lemah 
dan berdukacita, kerana sememangnya telah menjadi 
Sunnatullah bahawa kamu akan, ditimpa kecederaan 
(di dalam peperangan) atau menimpa kecederaan, 
sedangkan akhirnya kamulah yang akan mendapat 
akibat yang baik setelah berjuang dengan gigih dan 
melalui ujian dan dugaan: 



'Jika kamu mendapat kecederaan i, maka kaum kafir juga 
teJah mendapat kecederaan yang serupa dan hari-hari kalah 
menang itu kami gilirkannya di antara manusia dan supaya 
jelas apa yang diketahui Allah (dalam realiti) tentang orang- 
orang yang beriman dan supaya Allah jadikan sebahagian 
dari kamu gugur sebagai Syuhada' dan Allah tidak sukakan 
orang-orang yang zalim (140). Dan supaya Allah menguji 
orang-orang yang beriman dan membinasakan. orang-orang 
yang kafir." (UI) 

Undang-undang Kalah Menang 

Sebutan Al-Qur'an tentang kecederaan-kecederaan 
yang telah menimpa mereka dan kecederaan- 
kecederaan yang sama yang telah menimpa golongan 
pendusta itu mungkin diisyaratkan kepada 

Peperangan Badar, di mana kaum Musyrikin telah 
mendapat kecederaan-kecederaan, sedangkan kaum 
Muslimin terselamat dan mungkin pula diisyaratkan 
kepada Peperangan Uhud, di mana kaum Muslimin 
pada permulaan pertempuran telah mencapai 
kemenangan dan kaum Musyrikin menderita 

kekalahan dan tujuh puluh orang dari tentera mereka 
telah terbunuh. Mereka telah dikejar dan diserang 
dari belakang oleh tentera Muslimin sehingga panji- 
panji perang kaum Musyrikin jatuh di tengah-tengah 


pertempuran itu dan tiada siapa pun dari mereka 
yang berani tampil mengambilnya dan akhirnya ia 
diangkat oleh seorang perempuan, ketika itu barulah 
mereka datang ■ mengerumuni dan berkumpul di 
sekelilingnya. Kemudian kaum Musyrikin memperolehi 
kemenangan apabila pasukan pemanah kaum 
Muslimin melanggar perintah Rasulullah s.a.w. dan 
berselisih sesama mereka, kaum Muslimin telah 
menderita kekalahan dan kerugian di akhir 
pertempuran itu sebagai satu balasan yang setimpal 
terhadap perselisihan dan ketidakta'atan mereka, juga 
sebagai hasil tindakan undang-undang Allah yang 
tidak pernah mungkir kerana perselisihan pasukan 
pemanah dan pelanggaran perintah- yang dilakukan 
mereka adalah terbit dari perasaan tamak kepada 
harta rampasan, sedangkan Allah telah menetapkan 
kemenangan di dalam perjuangan-perjuangan jihad 
kepada mereka yang berjihad semata-mata kerana 
agama-Nya tanpa memandang kepada sebarang 
harta benda dunia yang sedikit, juga untuk 
melaksanakan satu lagi undang-undang Allah iaitu 
pergiliran kalah menang di antara manusia mengikut 
niat dan tindakan-tindakan mereka yang zahir, sehari 
kumpulan ini menang dan pada hari yang lain 
kumpulan itu pula yang 'menang dan dari sinilah 
dapat dipastikan siapakah yang sebenar orang-orang 
yang Mu'min dan siapakah orang-orang yang 
munafiq di samping dapat diketahui kesalahan- 
kesalahan, kesilapan-kesilapan dan kekeliruan- 
kekeliruan yang telah berlaku. 



"Jika kamu mendapat kecederaan i, maka kaum kafir juga 
telah mendapat kecederaan yang serupa dan hari-hari kalah 
menang itu kami gilirkannya di antara manusia dan supaya 
jelas apa yang diketahui Allah (dalam realiti) tentang orang- 
orang yang beriman ". 

Kesusahan Dan Kesenangan Mendedahkan 
Mutu Manusia 

Kesusahan selepas kesenangan dan kesenangan 
selepas kesusahan kedua-duanya dapat mendedahkan 
mutu jiwa manusia, tabi f at hati mereka, darjat 
kekeruhan dan kejernihan, darjah kegelisahan dan 
kesabarannya, darjat keyakinannya kepada Allah dan 
keputusan harapannya dan darjat penyerahan dirinya 
kepada taqdir-taqdir Allah dan kebosanan 
terhadapnya. 

Di waktu inilah barisan dapat mengenali orang- 
orangnya, siapakah di antara mereka yang benar dari 
golongan yang beriman dan siapakah dari golongan 
Munafiqin. Hakikat kedua-dua golongan ini terdedah 
dengan jelas dan terang. Isi hati mereka terbuka 
kepada dunia manusia dan barisan akan menjadi 

bersih dari unsur-unsur asing dan perosak perpaduan, 
kerana kerosakan perpaduan berlaku akibat 
kekurangan keselarasan di antara para anggota dan 
individu-individunya, sedangkan mereka bercampur- 
baur tanpa dapat dibezakan. 

Aliah S.W.T. memang mengetahui golongan 
Mu'minin dan golongan Munafiqin. Dia mengetahui 
segala isi hati mereka, tetapi peristiwa-peristiwa dan 
pertukaran-pertukaran hari di antara manusia 
mendedahkan rahsia-rahsia yang tersembunyi itu dan 
menjadikannya satu realiti yang berlaku di dalam 
kehidupan manusia, la mengubahkan keimanan 
kepada tindakan yang lahir dan mengubahkan sikap 
nifaq juga kepada tindakan yang lahir dan dengan 
tindakan yang lahir inilah bergantungnya hisab dan 
balasan Allah, kerana Allah S.W.T. tidak 
menghisabkan manusia mengikut apa yang 
diketahuinya tentang keadaan-keadaan mereka, 
tetapi ia menghisabkan mereka mengikut amalan- 
amalan yang berlaku dari mereka. 

Pertukaran hari dan perubahan kesusahan dan 
kesenangan merupakan batu uji yang tidak pernah 
salah dan merupakan neraca yang tidak pernah 
mungkir. Dalam hubungan ini kesenangan juga sama 
dengan kesusahan. Berapa banyak hati yang sanggup 
sabar dan tabah menghadapi kesusahan, tetapi 
menjadi lemah dan terhurai apabila menghadapi 
kesenangan. Hati yang Mu'min ialah hati yang sabar 
menghadapi kesusahan dan tidak hilang 
pertimbangan apabila menghadapi kesenangan. Ia 
tetap bertawajjuh kepada Allah di dalam kedua-dua 
suasana itu dan selama-lamanya yakin bahawa segala 
kebaikan dan keburukan yang menimpanya adalah 
dengan izin Allah. 

Cara Allah Mendidik Kelompok Muslimin 

Allah mendidik kelompok Muslimin ini di permulaan 
langkah-langkah mereka untuk memimpin umat 
manusia. Allah mendidik mereka dengan kesusahan 
setelah diuji dengan kesenangan. Allah menguji 
mereka dengan kekalahan yang pahit setelah menguji 
mereka dengan kemenangan yang menakjubkan 
walaupun kedua-duanya telah berlaku mengikut 
sebab-sebabnya dan mengikut undang-undang Aliah 
yang berlaku dalam peraturan kemenangan dan 
kekalahan supaya kelompok Muslimin ini dapat 
mempelajari sebab-sebab kemenangan dan 
kekalahan, supaya mereka bertambah patuh kepada 
Allah, bertawakkal dan berpegang teguh kepada-Nya 
dan supaya mereka mengetahui dengan penuh 
keyakinan sifat agama ini dan tugas-tugasnya. 

Ayat ini terus mendedahkan kepada umat Muslimin 
aspek-aspek yang lain dari hikmat Allah di sebalik 
peristiwa-peristiwa peperangan yang telah berlaku itu 
dan di sebalik pertukaran hari-hari kalah menang di 
antara manusia itu, juga di sebalik kebolehan mereka 
dapat membezakan barisan-barisan selepas itu dan di 
sebalik ilmu Allah yang mengetahui hakikat orang- 
orang yang beriman: 



"Dan supaya Allah jadikan sebahagian dari kamu gugur 
sebagai Syuhada '. " 

Para Syuhada' Merupakan Para Saksi Yang 
Membuktikan Kebenaran Agama Allah 

Ini adalah satu pengungkapan yang amat menarik 
untuk menyatakan satu konsep yang mendalam 
bahawa Syuhada' itu adalah wira-wira pilihan. Mereka 
telah dipilih oleh Allah di antara para Mujahidin. Allah 
memilih mereka untuk diri-Nya. Kini jelaslah bahawa 
bukannya satu kehinaan dan tidak pula suatu 
kerugian apabila seseorang itu gugur syahid kerana 
agama Allah, malah itulah pilihan dan penghormatan 
istimewa dari Allah, kerana para Syuhada' itulah 
orang-orang yang dikurniakan kehormatan mati 
syahid untuk memperdekatkan kedudukan mereka 
kepada Allah. 

Merekalah para Syuhada' yang dipilih oleh Allah. 
Allah melantik mereka sebagai saksi yang 
menyaksikan agama yang benar yang diutuskan 
kepada manusia. Allah melantikkan mereka menjadi 
saksi dan mereka telah menunaikan kesaksian itu 
dengan penuh kejujuran, tanpa sebarang cacat cela 
dan tidak boleh dipertikaikan lagi- Mereka 
menunaikan kesaksian itu dengan jihad mereka 
sehingga mati untuk membuktikan kebenaran agama 
yang benar dan menegakkannya di dunia mereka. 
Allah S.W.T. menuntut dari mereka menunaikan 
kesaksian bahawa segala pengajaran yang dibawa 
dari sisi-Nya adalah benar belaka dan mereka telah 
beriman kepadanya dan menunjukkan sepenuh 
keikhlasan kepadanya. Mereka memuliakannya dan 
sanggup berkorban segala sesuatu kerananya. Mereka 
yakin bahawa kehidupan manusia tidak boleh menjadi 
baik dan betul melainkan dengan agama yang benar 
ini. Mereka benar-benar yakin kepada hakikat ini dan 
oleh sebab itu mereka tidak pernah berhenti berjuang 
untuk menentang kepalsuan dan menyingkirkannya 
dari kehidupan manusia dan menegakkan agama 
yang benar ini di alam kehidupan mereka dan 
melaksanakan undang-undang dan peraturan Allah 
dalam mengendali dan memerintah manusia. Allah 
melantikkan mereka sebagai saksi-saksi yang 
menyaksikan semuanya ini dan mereka telah 
menunaikan kesaksian itu dalam bentuk jihad 
sehingga gugur syahid itulah kesaksian yang tulen 
yang tidak dapat dipertikaikan lagi. 

Kehendak Dua Kalimat Syahadat 

Setiap mereka yang melafazkan dua kalimat 
syahadat: ota V) V belum lagi boleh 

dikatakan ia telah memberi kesaksian yang benar 
kecuali ia memenuhi kehendak syahadat itu, iaitu ia 
tidak menyembah Tuhan yang lain dari Allah dan 
tidak menerima syari'at melainkan syari'at dari Allah, 
kerana sifat Uluhiyah yang paling utama ialah sifat 
mengatur syari'at kepada para hamba-Nya dan sifat 
'Ubudiyah yang paling utama ialah sifat menerima 

syari'at dari Allah. Kehendak dari syahadat itu juga 
ialah ia tidak menerima syari'at dari Allah melainkan 
menerusi Nabi Muhammad s.a.w. kerana beliau 
adalah Rasulullah dan dia tidak berpegang dengan 
mana-mana sumber yang lain kecuali sumber ini 
sahaja. 

Kehendak syahadat, ini mahukan seseorang itu 
berjuang supaya Uluhiyah di bumi ini hanya 
dikhususkan kepada Allah Yang Maha Esa sahaja 
sebagaimana yang disampaikan oleh Nabi 
Muhammad s.a.w. supaya undang-undang dan 
peraturan yang dikehendaki Allah untuk mengatur 
manusia yang disampaikan oleh Nabi Muhammad 
s.a.w. itu menjadi undang-undang dan peraturan 
yang berkuatkuasa yang dipatuhi dan mengendalikan 
seluruh bidang hidup manusia tanpa kecuali. 

Dan andainya keadaan memerlukan ia mati kerana 
agama Allah, maka ia dianggap syahid, iaitu seorang 
saksi yang dituntut oleh Allah supaya menunaikan 
kesaksian ini lalu ia menunaikannya dan Allah 
memilihnya gugur sebagai seorang syahid yang 
dikurniakan maqam Syuhada'. 

Inilah pengertian ungkapan yang amat menarik ini: 



"Dan supaya Aliah jadikan sebahagian dari kamu gugur 
sebagai Syuhada '. " 

Dan itulah pengertian dan kehendak syahadat: 
bukannya pengertian syahadat yang murah, remeh 
dan hilang begitu sahaja. 

Pengertian "Zalim" Dalam AyatAl-Qur'an 



"Dan Allah tidak sukakan orang-orang yang zalim." (140) 

Kezaliman seringkali disebut di dalam Al-Qur'an dan 
yang dimaksudkan dengannya ialah perbuatan syirik 
yang disifatkan sebagai perbuatan yang paling zalim 
dan paling keji. Tersebut di dalam Al-Qur'an: 



"Sesungguhnya syirik itu suatu kezaliman yang amat besar . " 

(Surah Luqman: 13) 

Tersebut di dalam Sahih al-Bukhari dan Muslim 
dari Ibn Mas'ud katanya: Aku telah bertanya: Wahai 
Rasulullah! "Apakah dosa yang paling besar?" Jawab 
beliau: 

, m P 

. . . yt j 1 Jj 4 ) O * 

"Engkau jadikan tandingan bagi Allah, sedangkan Dialah 
yang telah menciptakan engkau..." 

Sebelum ini rangkaian ayat ini telah menyebut 
tentang Sunnatuilah terhadap para pendusta dan 
sekarang ia menjelaskan pula bahawa Allah tidak 
sukakan orang-orang yang zalim. Oleh itu penjelasan 


ini merupakan satu penjelasan untuk menguatkan lagi 
dalam bentuk yang layak dengan hakikat 'azab yang 
menunggu para pendusta yang zalim yang tidak 
disukai Allah. Pengungkapan dengan kata-kata 
bahawa Allah tidak sukakan orang-orang yang zalim 
itu merangsangkan di dalam hati Mu'min perasaan 
benci terhadap kezaliman dan orang-orang yang 
zalim. Dan rangsangan ini yang ditimbulkan dalam 
pembicaraan jihad dan mati syahid di sini memang 
mempunyai hubungannya yang sesuai, kerana orang 
Mu'min itu bersedia mengorbankan dirinya untuk 
menghapuskan sesuatu dan sesiapa yang tidak disukai 
oleh Allah. Dan inilah maqam berjuang untuk mati 
syahid dan di bidang inilah wujudnya kematian syahid 
dan dari merekalah Allah memilih para Syuhada'. 

Manusia Diuji Dengan Peristiwa-peristiwa 
Dalam Dunia Realiti 


Kemudian rangkaian ayat ini mendedahkan pula 
hikmat yang tersembunyi di sebalik peristiwa- 
peristiwa itu untuk mendidik umat Muslimin, menguji 
barisan mereka dan menyediakan mereka untuk 
memegang peranan mereka yang tertinggi supaya 
mereka menjadi salah satu dari alat-alat taqdir-Nya 
dalam penghapusan orang-orang kafir dan menjadi 
tabir qudrat-Nya dalam kebinasaan para pendusta: 



"Dan supaya Allah menguji orang-orang yang beriman dan 
membinasakan orang-orang yang kafir. "(141) 


Ujian merupakan satu tahap mengenal pasti selepas 
diasingkan dan dibezakan sesuatu. Ia merupakan 
proses mengenal pasti yang dilakukan di dalam jiwa 
dan di dalam isi hati. Ia merupakan proses mengenal 
pasti isi peribadi seseorang dan menyuluhkannya 
dengan cahaya untuk mengeluarkan unsur-unsur 
asing dan kekotoran-kekotoran yang merosakkanya 
supaya ia tinggal bersih, jelas dan teguh di atas 
kebenaran tanpa diselubungi sebarang kekaburan dan 
kekabusan. 


Ramai manusia yang tidak mengenal dirinya, tidak 
mengetahui lubuk-lubuk jiwanya yang tersembunyi, 
liku-liku dan lurah-lurahnya dan ramai pula yang tidak 
mengetahui hakikat kelemahan dan kekuatan jiwanya 
dan hakikat keladak-keladak yang terpendam di 
dalamnya. Semuanya ini tidak lahir melainkan dengan 
wujudnya sesuatu yang merangsang dan mencabar. 

Di dalam ujian yang dilakukan Allah S.W.T. melalui 
pertukaran kalah menang di dalam kalangan manusia 
dan perubahan di antara kesusahan dan kesenangan, 
orang-orang Mu'min dapat mengetahui dari diri 
mereka beberapa hakikat yang selama ini tidak 
diketahui mereka sebelum adanya batu uji yang pahit 
ini, iaitu batu uji peristiwa-peristiwa, pengalaman- 
pengalaman dan suasana-suasana amali dalam dunia 
kenyataan. 

Kadang-kadang seseorang itu menganggapkan 
dirinya mempunyai kebolehan, keberanian, keikhlasan 

dan kebebasan dari sifat tamak dan haloba, kemudian 
•tiba-tiba ia dapati ketika menghadapi ujian amali atau 
menghadapi peristiwa-peristiwa di dalam dunia 
kenyataan bahawa dalam dirinya masih ada saki-baki 
penyakit yang belum diuji dan bahawa dirinya belum 
lagi mempunyai kesediaan untuk menghadapi 
tekanan yang seperti itu. Oleh itu adalah lebih baik 
baginya mengetahui hal ini dari dirinya supaya dia 
dapat berusaha semula menuangkan dirinya di dalam 
acuan yang baru sesuai dengan tahap tekanan yang 
diperlukan oleh tabi'at da'wah ini dan sesuai dengan 
tahap tugas-tugas yang dikehendaki oleh 'aqidah ini. 

Allah S.W.T. mendidik kelompok yang terpilih ini 
untuk memimpin umat manusia. Allah mahu mereka 
melakukan sesuatu di bumi ini dan oleh sebab itulah 
dia menguji mereka dengan ujian ini, iaitu melalui 
peristiwa-peristiwa Peperangan Uhud supaya mereka 
dapat meningkat ke tahap peranan yang telah 
disediakan kepada mereka dan supaya terlaksana di 
tangan mereka kehendak taqdir Allah yang telah 
diletakkan pada mereka iaitu: 

"Dan membinasakan orang-orang yang kafir"(141) 

Untuk menghakikatkan Sunnatullah yang 
menghapuskan kepalsuan dengan kebenaran apabila 
kebenaran itu dizahirkan dan bersih dari segala 
kekotoran melalui ujian. 

Jalan Ke Syurga Penuh Dengan Cabaran 

Dengan menggunakan satu pertanyaan yang 
mengandungi kecaman ayat Al-Qur'an yang berikut 
membetulkan kefahaman dan pemikiran kaum 
Muslimin terhadap Sunnatullah dalam urusan da'wah, 
urusan kemenangan dan kekalahan dan urusan 
amalan dan balasan dan menerangkan kepada 
mereka bahawa jalan ke Syurga itu adalah penuh 
dengan cabaran-cabaran yang tidak disukai dan 
bekalan utamanya ialah kesabaran menghadapi 
kesulitan-kesulitan perjalanan, bukannya cita-cita dan 
angan-angan yang melambung-lambung tinggi yang 
tidak sanggup menghadapi kesusahan dan ujian. 



Bentuk pertanyaan secara kecaman itu dituju untuk 
memberi peringatan yang keras terhadap kesalahan 
kefahaman ini, iaitu kefahaman yang percaya bahawa 
cukup bagi seorang itu melafazkan dengan lidahnya: 
"Aku menyerah diri kepada Allah dan aku bersedia 
untuk mati" yakni cukup dengan kata-kata ini untuk 
ia sampai kepada tahap menunaikan tugas-tugas 
keimanannya dan berhak sampai ke Syurga dan 
mencapai keredhaan Allah. 

Malah yang menyampaikan kepada Syurga itu ialah 
ujian dalam alam kenyataan dan dugaan amali. Malah 
yang menyampaikan kepada Syurga itu ialah jihad 
dan menghadapi kesusahan kemudian kesabaran 
menanggung beban-beban perjuangan dan 
menghadapi kesusahan. 


Di dalam ayat ini terdapat satu lagi perkara yang 
menarik perhatian ■ dan mempunyai tujuan yang 
tersendiri: 



"Sedangkan Allah belum mengetahui (dalam realiti) orang- 
orang yang berjihad dari kalangan kamu dan belum lagi 
mengetahui (dalam realiti) orang-orang yang sabar." (142) 


Oleh itu orang-orang Mu'min tidak cukup dengan 
hanya berjuang, malah pastilah juga mempunyai 
kesabaran menanggung tugas-tugas da'wah ini, iaitu 
tugas-tugas yang berterusan, yang berbagai-bagai 
rupa yang tidak terhenti setakat berjihad di medan 
pertempuran sahaja. Kadang-kadang berjihad di 
medan pertempuran itu lebih ringan dari tugas-tugas 
da'wah ini yang memerlukan kepada kesabaran yang 
menjadi batu uji keimanan. Di sana terdapat 
kesusahan-kesusahan harian yang tidak pernah habis, 
iaitu kesusahan berdiri teguh dan jujur di kemuncak 
keimanan, kesusahan berdiri teguh mengikut 
kehendak-kehendak keimanan sama ada dalam 
bidang perasaan atau perilaku, kesusahan bersabar 
menghadapi kelemahan manusia di waktu itu sama 
ada pada diri sendiri atau pada diri orang lain yang 
berurusan dengannya dalam kehidupan sehariannya, 
kesusahan bersabar melalui masa-masa tertentu di 
mana kebatilan mendapat tempat yang tinggi dan 
berlagak angkuh, dan kelihatan seolah menang, 
kesusahan bersabar di sepanjang jalan dan di sejauh 





"Apakah kamu mengira bahawa kamu akan masuk Syurga , 
sedangkan Allah belum mengetahui (dalam realiti) orang- 
orang yang berjihad dari kalangan kamu dan belum lagi 
mengetahui (dalam realiti) orang-orang yang sabar (142). 
Dan sesungguhnya kamu telah bercita-cita mati sebelum 
kamu menemuinya (di medan perang) dan (sekarang) kamu 
telah menyaksikannya dan kamu sedang melihatnya (dengan 
mata kepala kamu)."(143) 


jarak perjalanan dan bersabar menghadapi berbagai- 
bagai halangan dan rintangan, bersabar menghadapi 
godaan keinginan hati kepada kesenangan dan 
kerehatan di tengah-tengah tekanan kepenatan, 
penderitaan dan perjuangan, bersabar menghadapi 
berbagai-bagai ujian yang banyak - yang mana jihad 
di medan pertempuran hanya merupakan salah satu 
darinya sahaja dan bersabar di sepanjang jalan yang 
penuh dengan cabaran-cabaran yang tidak diingini, 
iaitu jalan menuju ke Syurga yang tidak boleh dicapai 
dengan angan-angan dan ucapan-ucapan lisan. 

Jja3 opilS 

"Dan sesungguhnya kamu telah bercita-cita mati sebelum 
kamu menemuinya (di medan perang) dan (sekarang) kamu 
telah menyaksikannya dan kamu sedang melihatnya (dengan 
mata kepala kamu). "(143) 

Pertimbangan Di Antara Berat Pengucapan Lidah 
Dengan Berat Hakikat Di Alam Realiti 

Demikianlah ayat ini meletakkan mereka berdepan 
sekali lagi dengan maut yang telah dihadapi mereka 
di medan pertempuran. Sebelum ini mereka telah 
bercita-cita untuk bertemu dengan maut supaya 
mereka menimbangkan di dalam hati mereka di 
antara berat kalimat yang diucapkan oleh lidah 
mereka dengan berat hakikat yang disaksikan oleh 
mata mereka. Dengan ayat ini Allah mengajar 
mereka supaya membuat perhitungan yang hemat 
terhadap setiap perkataan yang diucapkan oleh lidah 
mereka dan menimbangkan hakikat nilainya yang 
sebenar di dalam hati mereka berdasarkan hakikat 
yang telah dihadapi mereka ketika hakikat ini 
menghadapi mereka. Dengan cara ini dapatlah 
mereka menilai harga perkataan, harga angan-angan 
dan harga perjanjian dalam sorotan cahaya realiti 
yang berat Kemudian Allah mengajar mereka 
bahawa bukannya perkataan-perkataan yang 
melambung-lambung tinggi dan bukan pula angan- 
angan yang terbang mengawan yang dapat 
menyampaikan mereka ke Syurga, maiah yang 
menyampaikan^ mereka ke Syurga ialah usaha 
menghakikatkan perkataan itu, melaksanakan angan- 
angan itu dan melakukan jihad yang haqiqi dan sabar 
menanggung kesusahan sehingga Allah mengetahui 
bahawa semuanya itu terbit dari mereka dan berlaku 
di dalam dunia manusia. 

Allah S.W.T. memang berkuasa mengurniakan 
kemenangan kepada nabi-Nya, kepada da'wah-Nya, 
kepada agama-Nya dan kepada undang-undang dan 
peraturan-Nya sejak detik pertama lagi tanpa melalui 
penat lelah perjuangan orang-orang Mu'min. Allah 
memang berkuasa menurunkan malaikat berperang 
bersama mereka atau • tanpa mereka untuk 

menghancurkan kaum Musyrikin sebagaimana para 
malaikat pernah menghancurkan kaum 'Ad, Thamud 
dan kaum Lut. 

Tetapi persoalan • di sini bukanlah persoalan 
kemenangan, malah ialah persoalan mendidik 
kelompok Muslimin yang disediakan untuk menerima 
teraju kepimpinan umat manusia dengan segala 
kelemahan dan kekurangan mereka, dengan segala 
keinginan dan kecenderungan mereka, dengan segala 
kejahilan dan penyelewengan mereka. Kepimpinan 
mereka adalah suatu kepimpinan yang membawa 
hidayat yang memerlukan satu persediaan yang tinggi 
dari para pemimpin. Dan persediaan pertama yang 
diperlukan ialah keutuhan akhlak, keteguhan 
pendirian di atas kebenaran, kesabaran menghadapi 
kesusahan, mengetahui titik-titik kelemahan dan 


kekuatan di dalam jiwa manusia, mengetahui tempat- 
tempat gelincir dan sebab-sebab yang membawa 
mereka kepada penyelewengan, mengetahui cara 
pengubatan dan rawatan kemudian kesabaran daiam 
menghadapi godaan kesenangan sama ..seperti 
kesabaran dalam menghadapi tekanan kesusahan dan 
seterusnya sabar menghadapi kesusahan setelah 
meni'mati kesenangan, di mana rasanya di waktu itu 
amat pedih dan pahit. 

Inilah didikan yang dilakukan Allah ke atas jama'ah 
Muslimin - setelah Dia izin menyerahkan kepada 
mereka teraju kepimpinan untuk menyediakan 
mereka dengan didikan ini supaya mereka dapat 
memainkan peranan mereka yang agung dan sukar 
itu; Itulah peranan besar yang diserahkan kepada 
mereka di bumi ini. Allah S.W.T. telah menghendaki 
menjadikan peranan ini sebagai habuan tugas 
makhluk "insan" yang telah dilantikkannya sebagai 
Khalifah dalam kerajaan bumi yang amat luas ini. 

Kelompok Muslimin Dididik Dengan 
Cara Dan Peristiwa 

Taqdir dan perencanaan Allah dalam menyediakan 
kelompok Muslimin untuk memegang teraju 
kepimpinan itu telah berlangsung dengan berbagai- 
bagai sebab, berbagai-bagai cara, berbagai-bagai 
kejadian dan peristiwa. Kadang-kadang berlangsung 
melalui jalan kemenangan yang tegas bagi kelompok 
Muslimin menyebabkan hati merek- bergembira dan 
kepercayaan terhadap diri mereka meningkat tinggi 
kerana berada di bawah naungan pertolongan Ilahi 
dan mengecapi kelazatan citarasa kemenangan. 
Mereka bersabar menghadapi godaan mabuk 
kemenangan dan berdaya menguji kebolehan mereka 
mengawal perasaan angkuh dan sombong, juga 
kebolehan mereka mengekalkan sifat tawadhu' dan 
bersyukur kepada Allah. Dan kadang-kadang 
berlangsung melalui jalan kekalahan, penderitaan dan 
kesusahan. Di sini mereka tetap mencari perlindungan 
pada Allah, mereka dapat mengenal hakikat kekuatan 
diri mereka dan mengetahui hakikat kelemahannya 
sebaik sahaja mereka menyeleweng sedikit dari 
undang-undang dan peraturan Allah, mereka dapat 
mengecapi kepahitan kekalahan, namun demikian 
mereka tetap tidak mahu tunduk kepada kebatilan 
kerana mereka mendokong kebenaran yang tulen, 
mereka dapat mengetahui titik-titik kekurangan dan 
kelemahan mereka, dapat mengenal pintu-pintu 
keinginan nafsu dan tempat yang menggelincirkan 
kaki mereka. Oleh sebab itu mereka berusaha untuk 
membetulkan semuanya itu dalam pusingan yang 
akan datang. Kini mereka keluar dari kemenangan 
dan kekalahan itu dengan membawa bekalan dan 
modal pengalaman. Demikianlah berlangsungnya 
taqdir dan perencanaan Aliah mengikut undang- 
undangnya yang tetap tanpa mungkir dan 
menyimpang. 

Semuanya ini merupakan sebahagian dari modal 
pengalaman Peperangan Uhud yang dikumpulkan 

oleh Al-Qur'an untuk kelompok Muslimin 
sebagaimana yang dapat kita lihat di dalam ayat-ayat 
ini. Dan semuanya itu merupakan modal pengalaman 
yang disimpan untuk setiap kelompok Muslimin dan 
untuk setiap generasi umat Muslimin. 

****** 

Kemudian Al-Qur'an menjelaskan hakikat-hakikat 
kefahaman dan kepercayaan yang penting dan 
menerangkan tentang kelompok Muslimin yang 
dididik dengan hakikat-hakikat ini mengikut cara Al- 
Qur'an yang unik: 


(Pentafsiran ayat-ayat 144 - 148) 



"Dan Muhammad itu tidak iain meiainkan hanya seorang 
Rasul yang telah berlalu sebelumnya Rasul-rasul (yang sama). 
Oleh itu jika ia mati atau dibunuh apakah kamu wajar 
berpatah balik ke belakang kamu (murtad)? Dan barang 
siapa berpatah balik ke belakangnya , maka ia tidak akan 
memudharatkan Allah sedikitpun dan Allah akan memberi 
ganjaran kepada orang-orang yang bersyukur (144). Dan 
setiap yang bernyawa tidak akan mati kecuali dengan izin 


Allah mengikut suratan ajal yang telah ditetapkan Allah. Dan 
sesiapa yang mahukan ganjaran dunia , Kami berikan 
bahagiannya dari ganjaran itu dan sesiapa yang mahukan 
ganjaran Akhirat Kami berikan bahagiannya dari ganjaran 
itu dan kami akan mengurniakan balasan kepada orang- 
orang yang bersyukur (145). Dan berapa banyak dari nabi- 
nabi yang telah berperang bersama-sama dengan sebilangan 
ramai orang-orang yang ta'at kepada Allah i, tetapi mereka 
tidak merasa lemah semangat kerana kesusahan-kesusahan 
yang menimpa mereka demi Sabilullah, dan mereka juga 
tidak lemah tenaga dan tidak pula tunduk (kepada musuh) 
dan Allah kasihkan orang-orang yang sabar (146). Tiada 
ucapan mereka selain dari mereka berdo'a: Wahai Tuhan 
kami! Ampunkanlah dosa-dosa kami dan tindakan-tindakan 
kami yang keterlaluan dalam urusan kami dan tetapkanlah 
pendirian kami dan tolonglah kami mengatasi kaum yang 
kafir (147). Lalu Allah mengurniakan kepada mereka 
ganjaran dunia dan ganjaran Akhirat yang baik dan Allah 
kasihkan para Muhsinin."(148) 

Detik-detik Perjuangan Yang Paling Gawat Yang 
Menyebabkan Tentera Muslimin Lupa Hakikat Asasi 

Ayat yang pertama di dalam ceraian ini memberi 
isyarat kepada satu peristiwa yang tertentu yang telah 
berlaku di medan pertempuran Uhud, iaitu ketika 
barisan pertahanan belakang kaum Muslimin 
terdedah kepada serangan kaum Musyrikin setelah 
pasukan pemanah meninggalkan tempat-tempat 
mereka di bukit itu. Tentera-tentera Musyrikin telah 
menaiki bukit itu dan menyerang tentera-tentera 
Muslimin dan dalam serangan itu gigi hadapan 
Rasulullah s.a.w. patah dan wajah beliau cedera dan 
berdarah. Dalam detik-detik kelam-kabut dan dalam 
suasana tentera-tentera Islam yang bercerai-berai 
yang membuat seseorang itu tidak mengetahui di 
mana tempat temannya itulah tiba-tiba terdengar 
suara orang yang berteriak bahawa Muhammad telah 
terbunuh. Seruan ini memberi kesan yang amat buruk 
kepada kaum Muslimin. Ramai di antara mereka terus 
pulang ke Madinah dan mendaki bukit dengan 
semangat yang kalah dan meninggalkan medan 
pertempuran dengan harapan yang putus. Mujurlah 
Rasulullah s.a.w. bersama beberapa sahabatnya 
berjuang dengan gigih dan menyeru orang-orang 
Islam yan’g sedang balik itu sehingga mereka berpatah 
balik mendapatkan beliau dan meneguhkan hati 
mereka dan Allah menurunkan ke atas mereka 
suasana mengantuk, iaitu suasana keamanan dan 
ketenteraman dari limpah kurnia Allah sebagaimana 
akan diterangkan nanti. 

Peristiwa yang membuat kaum Muslimin terpinga- 
pinga itu telah digunakan oleh Al-Qur'an sebagai 
bahan untuk memberi bimbingan dan sebagai sebab 
untuk menjelaskan hakikat-hakikat pandangan dan 
kefahaman Islam dan AI-Qur'an menjadikan hakikat- 
hakikat ini selaku paksi bagi isyarat-isyarat yang 
menarik mengenai hakikat mati dan hakikat hidup 
dan mengenai sejarah keimanan dan angkatan- 
angkatan para Mu'minin. 

"Dan Muhammad itu tidak iain meiainkan hanya seorang 
Rasul yang telah berlalu sebelumnya Rasul-rasul (yang sama). 
Oleh itu jika ia mati atau dibunuh apakah kamu wajar 
berpatah balik ke belakang kamu (murtad)? Dan barang 
siapa berpatah balik ke belakangnya , maka ia tidak akan 
memudharatkan Allah sedikitpun dan Aliah akan memberi 
ganjaran kepada orang-orang yang bersyukur."(144) 

Yakni Muhammad itu tiada lain melainkan seorang 
rasul yang telah didahului oleh rasul-rasul yang lain 
sebelumnya dan sekalian rasul itu telah wafat dan 
Muhammad juga akan wafat seperti . rasul-rasul 
sebelumnya. Ini adalah satu hakikat asasi yang mudah 
mengapa kamu telah melupakannya ketika kamu 
menghadapi hakikat ini di medan pertempuran Uhud? 

Muhammad itu utusan dari sisi Allah. Ia datang 
untuk menyampaikan perutusan Allah dan Allah itu 
tetap kekal tidak mati dan perutusan-Nya juga tetap 
kekal tidak mati. Tidak seharusnya bagi para 
Mu'minin berpaling mengubahkan haluannya apabila 
nabi yang datang membawa perutusan Allah itu 
wafat atau terbunuh. Ini juga satu hakikat asasi yang 
mudah yang telah dilupai mereka dalam detik-detik 
kelam-kabut kedahsyatan perang, sedangkan para 
Mu'minin tidak seharusnya melupakan hakikat asasi 
yang mudah ini. 

Seluruh manusia berakhir dengan kefanaan, tetapi 
'aqidah tetap kekal. Sistem hidup Ilahi itu berasingan 
dari para pendokong dan penyampainya yang terdiri 
dari para rasul dan para penda'wahnya di sepanjang 
sejarah. Setiap Muslim menyintai Rasulullah s.a.w. dan 
para sahabat beliau menyintainya dengan kecintaan 
yang tidak diketahui tolak bandingnya oleh hati 
manusia di sepanjang sejarah. Cinta kasih mereka 
kepada beliau membuat mereka sanggup menebus 
dengan nyawa mereka dari beliau dilukai oleh 
sebatang duri, dan kita telah melihat bagaimana Abu 
Dujanah melindungi beliau dengan belakangnya, 
sedangkan anak-anak panah musuh menghujani 
belakangnya dan dia tidak bergerak, dan kita juga 
telah melihat bagaimana sembilan perajurit Islam 
mempertahankan keselamatan beliau dan gugur 
syahid satu demi satu. Malah di setiap zaman dan 
setiap tempat masih ramai para Mu'minin yang 
menyintai beliau dengan kecintaan yang 
menakjubkan itu, laitu mereka menyintai beliau 
dengan seluruh jiwa dan perasaan mereka sehingga 
mereka tercuit rindu dengan semata-mata disebut 
Rasulullah s.a.w. tetapi setiap Muslim yang menyintai 
Muhammad dengan kecintaan yang seperti itu adalah 
dituntut supaya membezakan di antara tubuh 
Muhammad s.a.w. dengan 'aqidah yang disampaikan 
oleh beliau dan ditinggalkannya kepada manusia 
selepasnya, iaitu 'aqidah yang dibawa oleh beliau 
adalah tetap berlanjutan dan bersambung terus 


dengan Allah yang kekal tidak mati, kerana da'wah 
itu lebih lama dari penda'wah: 



"Dan Muhammad itu tidak lain melainkan hanya seorang 
Rasul yang telah berlalu sebelumnya Rasul-rasul (yang 
sama). " 


Yakni sebelum Nabi Muhammad telah ada Rasul- 
rasul yang berlalu mendahuluinya membawa da'wah 
Islam yang amat tua dan bermula dengan sejarah 
umat manusia, iaitu da'wah yang membawa hidayat 
dan kesejahteraan kepada mereka dari permulaan 
jalan lagi. 

Da'wah ini lebih tua dan lebih kekal dari 
penda'wah, kerana penda'wah-penda'wahnya datang 
dan pergi, sedangkan da'wah kekal di sepanjang 
generasi dan di sepanjang abad dan para pengikutnya 
juga kekal bersambung dengan sumbernya yang 
pertama, iaitu Allah 5.W.T. yang telah mengirim para 
rasul yang bersifat Maha Kekal dan kepada-Nya 
bertawajjuh seluruh Mu'minin. Oleh itu tidaklah 
seharusnya bagi seseorang dari mereka mengubahkan 
haluannya dan berpaling dari hidayat Allah, 
sedangkan Allah tetap hidup tidak mati. 

Dari sinilah datangnya kecaman, ancaman dan 
penjelasan berikut: 


Amaran Terhadap Gerakan Mengubah Haluan Selepas 
Tersiar Berita Kewafatan Rasulullah 



"Oleh itu jika ia mati atau dibunuh apakah kamu wajar 
berpatah balik ke belakang kamu (murtad)? Dan barang 
siapa yang berpatah balik ke belakangnya , maka ia tidak 
akan memudharatkan Allah sedikitpun dan Allah akan 
memberi ganjaran kepada orang-orang yang 
bersyukur. "(144) 


Ungkapan: 



<> -f/ y 





"Oleh itu jika ia mati atau dibunuh apakah kamu wajar 
berpatah balik ke belakang kamu (murtad)? Dan barang 
siapa yang berpatah balik ke belakangnya" 


memberi satu gambaran yang hidup bagi gerakan 
mengubahkan haluan. Inilah gerakan fizikal 
mengubah haluan yang menggambarkan makna 
berpatah balik dari 'aqidah Islam seolah-olah dapat 
dilihat dengan mata kepala. Yang dimaksudkan pada 
asalnya bukannya gerakan berpatah balik ke belakang 
dari segi fizikal, kerana kekalahan dalam perjuangan 

tetapi gerakan berpatah balik ke belakang dari segi 
kejiwaan yang dialami oleh mereka ketika mendengar 
teriakan: Muhammad telah terbunuh! Ketika itu 
setengah-setengah orang Islam merasa tidak berguna 
lagi berjuang memerangi kaum Musyrikin kerana 
dengan kematian Nabi Muhammad urusan agama ini 
telah berakhir dan urusan jihad menentang kaum 
Musyrikin juga turut berakhir. Inilah harakat kejiwaan 
yang hendak digambarkan oleh ungkapan ini, iaitu ia 
menggambarkannya dengan gerakan berpatah balik 
ke belakang sebagaimana mereka bergerak berpatah 
balik ke belakang di medan pertempuran. Inilah yang 
diperingatkan oleh an-Nadhr ibn Anas r.a. apabila dia 
berkata kepada mereka - ketika dia dapati mereka 
berlepas tangan dan berkata kepadanya: 
"Muhammad telah mati" - "Apakah kamu hendak 
buat dengan hidup ini selepas beliau mati? Ayuh! 
Bangkitlah sekarang dan berjuanglah hingga mati 
demi mempertahankan agama yang kerananya 
Rasulullah s.a.w. sanggup mati". 



"Dan barang siapa yang berpatah balik ke belakangnya , 
maka ia tidak akan memudharatkan Aliah sedikitpun ." 

Sebenarnya dialah yang menanggung kerugian dan 
menyakiti dirinya sendiri kerana menyeleweng dari 
jalan yang benar. Tindakannya yang mengubahkan 
haluannya tidak akan mendatangkan apa 

kemudharatan kepada Allah, kerana Allah terkaya dari 
manusia dan dari keimanan mereka, tetapi semata- 
mata kerana limpah rahmat-Nya terhadap manusia, 
Allah mensyari'atkan agama ini untuk kebahagiaan 
dan kebajikan mereka. Dan sesiapa yang 
menyeleweng darinya, maka ia akan menemui 
balasannya, iaitu menderita kecelakaan dan 

kebingungan di dalam jiwanya sendiri dan di kalangan 
mereka yang berada di sekelilingnya. Peraturan, 
kehidupan dan akhlak mereka turut menjadi rosak 
dan segala urusan mereka menjadi tidak lurus dan 
manusia akan merasa bala dari perbuatan mereka 
sendiri kerana mereka menyimpang dari sistem hidup 
Ilahi yang tunggal yang memimpin kehidupan dan 
jiwa manusia berjalan di atas garisan yang lurus di 
bawah naungannya dan memimpin fitrah manusia 
supaya menemui kedamaian dengan dirinya dan 
dengan alam buana tempat hidupnya. 



"Dan Allah akan memberi ganjaran kepada orang-orang 
yang bersyukur. " (144) 

Iaitu orang-orang yang mengenal nilai ni'mat yang 
telah dikurniakan Allah kepada para hamba-hamba- 
Nya iaitu pengurniaan ni'mat sistem hidup Ilahi ini. 
Mereka mensyukuri ni'mat ini dengan mematuhi 
sistemnya dengan mengucapkan sanjungan dan 
kepujian terhadap Allah. Oleh sebab itulah mereka 
merasa berbahagia dengan sistem itu dan 
kebahagiaan ini merupakan ganjaran yang baik di 
atas kesyukuran mereka, kemudian mereka akan 


merasa bahagia dengan balasan Allah di Akhirat pula, 
iaitu satu balasan yang lebih besar dan lebih kekal. 

Seolah-olah dengan peristiwa ini dan dengan ayat 
ini Allah S.W.T. hendak memisahkan kaum Muslimin 
dari kasih sayang mereka yang amat mendalam 
kepada peribadi Nabi s.a.w. yang sedang hidup di 
kalangan mereka dan menghubungkan mereka secara 
langsung dengan mata air yang belum lagi dialirkan 
oleh Muhammad s.a.w. kerana beliau datang hanya 
untuk menunjukkan kepada sumber itu dan untuk 
menyeru manusia kepada mata air yang kuat 
sebagaimana para rasul sebelum beliau telah 
menunjukkan kepada mata air itu dan menyeru 
angkatan manusia supaya meminum darinya dengan 
sepuas-puasnya. 

Seolah-olah Allah S.W.T. menghendaki memimpin 
mereka dan menghubungkan mereka secara langsung 
dengan ikatan tali Ilahi yang kuat, iaitu tali Ilahi yang 
belum lagi disimpulkan oleh Muhammad s.a.w., 
kerana tujuan kedatangan beliau ialah untuk 
mengikatkan tangan manusia dengan tali itu dan 
meninggalkan mereka dengan keadaan itu sehingga 
beliau berlalu, sedangkan mereka tetap terus 
berpegang teguh dengan tali itu. 

Seolah-olah Allah S.W.T. hendak menjadikan 
pertalian kaum Muslimin dengan’ Islam itu suatu 
pertalian secara langsung dan menjadikan perjanjian 
mereka dengan Allah suatu perjanjian secara 
langsung dan seterusnya menjadikan tanggungjawab 
mereka terhadap perjanjian itu di hadapan Allah 
sendiri tanpa sebarang orang tengah supaya mereka 
merasa tanggungjawab mereka secara langsung, iaitu 
tanggungjawab yang tidak terlepas dari mereka 
dengan kematian Rasulullah s.a.w. atau dengan 
terbunuhnya beliau. Mereka sebenarnya mengikat 
perjanjian dengan Allah dan mereka 
bertanggungjawab di hadapan Allah. 

Seolah-olah Allah S.W.T. hendak menyediakan 
kelompok Muslimin untuk menerima pukulan yang 
amat besar ini apabila ia berlaku dan Allah memang 
tahu bahawa kesan kejadian ini hampir melewati 
paras keupayaan mereka, Allah mahu melatih mereka 
dengan latihan yang berat ini dan menghubungkan 
mereka dengan-Nya dan dengan da'wah-Nya yang 
kekal sebelum mereka diselubungi keadaan terpinga- 
pinga dan tercengang bingung. 

Sebenarnya mereka telah ditimpa keadaan terpinga- 
pinga dan tercengang bingung apabila peristiwa 
kewafatan itu telah berlaku sehingga Umar r.a. berdiri 
menghunuskan pedangnya sambil mengancam siapa 
sahaja yang mengatakan: Muhammad telah mati. 

Hanya Abu Bakr sahaja yang berdiri teguh dan 
tenang kerana hati beliau bersambung dengan hati 
sahabatnya Rasulullah s.a.w. dan mempunyai 
hubungan yang amat rapat dengan beliau secara 
langsung dengan taqdir dan perencanaan Allah. Dan 
ayat ini apabila disebut oleh Abu Bakar untuk 
mengingatkan para sahabat yang sedang terpinga- 

pinga kebingungan itu - telah menjadi satu seruan 
liahi yang didengar oleh mereka dan menyebabkan 
mereka sedar dan kembali semula ke jalan yang 
benar. 

Kemudian ayat yang berikut menyentuh punca 
ketakutan kepada mati yang tersembunyi di dalam 
hati manusia, la menyentuh dengan sentuhan yang 
menarik untuk menyingkirkan ketakutan itu dengan 
jalan memberi penjelasan mengenai hakikat mati dan 
hidup, juga hakikat di sebalik hidup dan mati, iaitu 
hikmat dan tadbir Allah, ujian-Nya terhadap manusia 
dan balasan-Nya: 


Perasaan Takut Mati 



"Dan setiap yang bernyawa tidak akan mati kecuali dengan 
izin Allah mengikut suratan ajal yang telah ditetapkan Allah. 
Dan sesiapa yang mahukan ganjaran dunia , kami berikan 
bahagiannya dari ganjaran itu dan sesiapa yang mahukan 
ganjaran Akhirat ; kami berikan bahagiannya dari ganjaran 
itu dan Kami akan mengurniakan balasan kepada orang- 
orang yang bersyukur . "(145) 

Yakni setiap jiwa itu telah dituliskan dengan ajal 
yang tertentu dan ia tidak akan mati sebelum sampai 
ajalnya. Oleh kerana itu takut dan cemas, tamak 
hidup dan ponteng dari berperang tidak dapat 
memanjangkan ajal. Begitu juga keberanian, 
kegigihan dan kesetiaan tidak dapat memendekkan 
umur. Sikap pengecut juga tidak berguna apa-apa 
walaupun mata si pengecut itu tidak pernah tidur, 
kerana ajal yang tertulis itu tidak akan kurang dan 
lebih walau sehari pun. 

Dengan penjelasan ini tersematlah hakikat ajal di 
dalam hati dan ini membuat hati tidak- lagi sibuk 
memperhitungkan perkara mati ketika memikirkan 
tugas menyempurnakan tanggungjawab- 
tanggungjawab dan kewajipan-kewajipan keimanan. 
Dengan penjelasan ini bebaslah hati dari belenggu 
kebakhilan dan ketamakan dan terlepaslah dari 
tekanan ketakutan dan kebimbangan dan seterusnya 
dapatlah hati berjalan di atas jalan yang lurus memikul 
segala tugas dan tanggungjawabnya dengan sabar, 
tenteram dan tawakkal kepada Allah yang menguasai 
seluruh ajal. 

Setiap Insan Harus Menentukan Haluan Hidupnya 

Kemudian Al-Qur'an membawa hati manusia 
selangkah ke belakang persoalan yang baru tadi telah 
diputuskan olehnya, iaitu jika umur telah ditulis dan 
ajal telah ditetapkan, maka hendaklah setiap orang 
meneliti bekalan yang telah disediakan untuk hari 


esok dan memikirkan apakah yang dikehendaki 
olehnya adakah dia mahu mengabaikan tugas-tugas 
keimanan dan menumpukan seluruh perhatiannya 
kepada urusan bumi ini sahaja? Adakah dia mahu 
hidup untuk dunia ini sahaja? Atau dia mahu 
meningkat ke tahap hidup yang lebih tinggi atau 
memberi perhatian kepada minat dan cita-cita yang 
lebih luhur dan kepada kehidupan yang lebih besar 
dari kehidupan dunia ini? Sedangkan kehendak ke 
arah itu dan ke arah ini adalah sama dari segi umur 
dan hidup. 



"Dan sesiapa yang mahukan ganjaran dunia, kami berikan 
bahagiannya dari ganjaran itu dan sesiapa yang mahukan 
ganjaran Akhirat, Kami berikan bahagiannya dari ganjaran 
itu." 


Amatlah jauh perbezaan di antara hidup dunia dan 
hidup Akhirat dan di antara minat dan cita-cita dunia 
dengan minat dan cita-cita Akhirat walaupun hasilnya 
sama dari segi umur dan ajal. Orang yang hidup 
untuk di bumi ini sahaja dan mahukan ganjaran dunia 
ini sahaja adalah hidup laksana hidup ulat-ulat, 
binatang-binatang dan ternakan-ternakan kemudian 
dia mati mengikut ajalnya yang tertulis dan orang 
yang hidup berusaha untuk mencapai kemuncak alam 
Akhirat adalah hidup dengan kehidupan insan yang 
dimuliakan Allah, insan yang dilantikkan Allah sebagai 
Khalifah di bumi dan insan yang dikurniakan 
kedudukan yang unik ini, kemudian dia mati 
mengikut ajalnya yang tertulis juga. 



"Dan setiap yang bernyawa tidak akan mati kecuali dengan 
izin Allah mengikut suratan ajal yang telah ditetapkan Aliah." 



"Dan Kami akan mengurniakan balasan kepada orang-orang 
yang bersyukur. " 


Iaitu orang-orang yang menyedari ni'mat 
penghormatan Ilahi kepada manusia dan terangkat 
tinggi dari taraf haiwan. Mereka bersyukur kepada 
Allah atas keni'matan ini dan kerana itu mereka 
memikul tanggungjawab-tanggungjawab keimanan. 


Demikianlah Al-Qur'an menjelaskan hakikat mati 
dan hidup dan hakikat matlamat di mana berakhirnya 
setiap yang hidup mengikut apa yang mereka 
kehendaki untuk diri mereka iaitu sama ada berminat 
dan bercita-cita mencapai matlamat yang dekat 
seperti minat dan cita-cita ulat atau berminat dan 
bercita-cita mencapai matlamat yang jauh seperti 
minat dan cita-cita insan. Dengan penjelasan itu Al- 
Qur'an memindahkan hati seseorang dari kesibukan 

merasa takut kepada mati dan takut kepada tugas- 
tugas - kerana ia tidak memiliki suatu apa dalam 
urusan mati dan hidup - kepada kesibukan melakukan 
perkara-perkara yang lebih berguna kepada dirinya 
dalam bidang yang dikuasainya dan boleh dipilih 
olehnya iaitu sama ada dia memilih dunia atau 
memilih Akhirat dan mencapai balasan Allah 
mengikut apa yang dipilih olehnya. 

Kemudian Allah mengemukakan satu contoh 
perbandingan dari saudara-saudara mereka para 
Mu'minin sebelum mereka dari angkatan iman yang 
berarak di sepanjang jalan di zaman purba, iaitu dari 
orang-orang yang mempunyai keimanan yang tulen 
dan turut berperang bersama nabi-nabi mereka yang 
tidak gentar menghadapi ujian. Mereka menunjukkan 
adab sopan yang tinggi ketika menghadapi maut, 
iaitu menunjukkan adab sopan keimanan di maqam 
jihad. Mereka tidak berkata lebih dari memohon 
keampunan dari Allah dan membesar-besarkan 
kesalahan mereka dan memandangnya sebagai 
perbuatan yang keterlaluan dari mereka. Mereka 
memohon pendirian yang teguh dan kemenangan 
terhadap orang-orang kafir. Dengan perbuatan- 
perbuatan itu mereka telah mencapai ganjaran dunia 
dan Akhirat sebagai balasan terhadap perbuatan 
mereka yang baik di dalam adab sopan berdo'a dan 
sikap mereka yang baik dalam jihad. Mereka menjadi 
contoh teladan yang dikemukakan Allah kepada para 
Muslimin: 



"Dan berapa banyak dari nabi-nabi yang telah berperang 
bersama-sama dengan sebiiangan ramai orang-orang yang 
ta'at kepada Allah , tetapi mereka tidak merasa lemah 
semangat kerana kesusahan-kesusahan yang menimpa 
mereka demi Sabilullah, dan mereka juga tidak lemah tenaga 
dan tidak pula tunduk (kepada musuh) dan Allah kasihkan 
orang-orang yang sabar (146). Tiada ucapan mereka selain 
dari mereka berdo'a: Wahai Tuhan kami I Ampunkanlah 
dosa-dosa kami dan tindakan-tindakan kami yang 
keterlaluan dalam urusan kami dan tetapkanlah pendirian 
kami dan tolonglah kami mengatasi kaum yang kafir (147). 
Lalu Allah mengurniakan kepada mereka ganjaran dunia dan 


ganjaran Akhirat yang baik dan Allah kasihkan para 
Muhsinin."(148) 

Kaum Muslimin Terpesona Dengan Kemenangan Di 
Badar 

Kekalahan di dalam Peperangan Uhud merupakan 
kekalahan pertama yang memeranjatkan kaum 
Muslimin yang telah dikurniakan Allah kemenangan di 
dalam Peperangan Badar, sedangkan mereka di 
waktu itu lemah dan sedikit jumlahnya. Seolah-olah 
telah tersemat di dalam hati mereka bahawa 
kemenangan mereka di dalam setiap peperangan itu 
merupakan undang-undang alam. Oleh itu apabila 
mereka ditimpa kekalahan di dalam Peperangan 
Uhud, maka tiba-tiba mereka dihadapi dengan suatu 
ujian yang tidak diduga oleh mereka. 

Mungkin kerana inilah dipanjangkan pembicaraan 
di sekitar peperangan ini di dalam Al-Qur'anul-Karim. 
Kadang-kadang Al-Qur'an menghibur kaum 
Muslimin, kadang-kadang mengecam, kadang- 
kadang memberi penjelasan dan kadang-kadang 
memberi perbandingan dan contoh teladan untuk 
mendidik hati mereka dan membetulkan pemikiran 
mereka serta membuat persediaan untuk mereka, 
kerana jalan perjuangan di hadapan mereka masih 
panjang dan ujian-ujian di hadapan amat sulit, tugas- 
tugas yang dipikul mereka amat Ijerat dan urusan 
amanah yang diserahkan kepada mereka amat besar. 

Contoh perbandingan yang dikemukakan Al-Qur'an 
kepada mereka di sini adalah suatu contoh 
perbandingan yang umum. Al-Qur'an tidak 
menentukan mana-mana nabi dan mana-mana kaum, 
malah ia menghubungkan mereka dengan angkatan 
iman dan mengajar mereka adab sopan orang-orang 
yang beriman. Al-Qur'an menggambarkan ujian 
kepada mereka seolah-olah ujian itu suatu perkara 
yang lazim dalam setiap da'wah dan dalam setiap 
agama dan menghubungkan mereka dengan orang- 
orang yang terdahulu dari mereka, iaitu pengikut- 
pengikut para anbia' untuk menyematkan di dalam 
hati mereka hubungan kerabat di antara para 
Mu'minin - dengan para Mu'minin dan menanamkan 
dalam sanubari mereka bahawa seluruh agama Ilahi 
itu sama sahaja dan bahawa mereka adalah satu 
ketumbukan tentera di dalam angkatan tentera 
keimanan yang besar: 



"Dan berapa banyak dari nabi-nabi yang telah berperang 
bersama-sama dengan sebiiangan ramai orang-orang yang 
ta'at kepada Allah , tetapi mereka tidak merasa lemah 
semangat kerana kesusahan-kesusahan yang menimpa 
mereka demi Sabilullah dan mereka juga tidak lemah tenaga 
dan tidak pula tunduk (kepada musuh)." (146) 

Yakni berapa banyak nabi yang telah berjuang 
bersama dengannya para pengikut yang ramai. Hati 
mereka tidak sekali-kali lemah apabila ditimpa 
kesusahan, penderitaan, kesulitan dan kecederaan 
dan kekuatan semangat mereka juga tidak sekali-kali 
patah untuk meneruskan perjuangan itu. Mereka 
tidak pernah menyerah kepada ketakutan dan kepada 
musuh-musuh. Itulah sikap para Mu'minin yang 
mempertahankan 'agidah dan agama. 



"Dan Allah kasihkan orang-orang yang sabar. "(1 46) 

laitu orang-orang yang tidak lemah semangat dan 
kekuatan mereka, tidak goyang keazaman dan tekad 
mereka, tidak tunduk atau menyerah kalah. 
Ungkapan "Allah kasihkan orang-orang yang sabar" 
mempunyai kesan dan saranannya yang bermakna. 
Itulah kasih yang mengubati luka dan mengusap 
anggota-anggota yang cedera. Kasih yang memberi 
pampasan, mengatasi kesulitan, kecederaan dan 
perjuangan yang pahit. 

Adab Sopan Pejuang -pejuang Islam 


bertawajjuh kepada Allah ketika mereka sedang 
berperang kerana mempertahankan agamanya, tetapi 
mereka tidak meminta suatu dari Allah S.W.T. kecuali 
keampunan dari dosa dan keteguhan pendirian dan 
kemenangan terhadap orang-orang kafir. Hatta 
kemenangan pun mereka tidak memintanya untuk 
kepentingan diri mereka, malah mereka menuntutnya 
untuk menumpaskan kekafiran dan menghukumkan 
orang-orang kafir. Itulah adab sopan yang layak 
dengan para Mu'minin terhadap Allah Yang Maha 
Mulia. 


Walaupun mereka tidak memohon sesuatu untuk 
diri mereka, namun Allah mengurniakan kepada 
mereka segala sesuatu dari sisi-Nya. Dia 
mengurniakan kepada mereka segala sesuatu yang 
diangan-angankan oleh pencinta-pencinta dunia, 
begitu juga Allah mengurniakan kepada mereka 
segala sesuatu yang dicita-citakan oleh pencinta- 


pencinta Akhirat: 



'Ji 


"Lalu Allah mengurniakan kepada mereka ganjaran dunia 
dan ganjaran Akhirat yang baik. " 


Sampai di sini Al-Qur'an melukiskan gambaran yang 
lahir para Mu'minin yang sedang menghadapi 
kesusahan dan ujian dan selepas itu Al-Qur'an 
meneruskan pandangannya untuk melukiskan 
gambaran jiwa dan perasaan mereka, i a itu gambaran 
adab sopan mereka terhadap Allah ketika mereka 
menghadapi keadaan yang dahsyat yang membuat 
manusia terpinga-pinga dan terikat dengan bahaya 
dan tidak terhindar darinya, tetapi keadaan yang 
dahsyat itu tidak dapat membuat hati para Mu'minin 
terpinga-pinga dari bertawajjuh kepada Allah. Mereka 
bertawajjuh kepada Allah pertama-tamanya bukannya 
untuk memohon kemenangan - seperti yang biasa 
terlintas di dalam hati - tetapi untuk menuntut 
kemaafan dan keampunan dan untuk membuat 
pengakuan berdosa dan bersalah sebelum memohon 
pendirian yang teguh dan kemenangan terhadap 
musuh: 



"Tiada ucapan mereka selain dari mereka berdo'a: Wahai 
Tuhan kami! Ampunkanlah dosa-dosa kami dan tindakan- 
tindakan kami yang keterlaluan dalam urusan kami dan 
tetapkanlah pendirian kami dan tolonglah kami mengatasi 
kaum yang kafir. "(147) 

Yakni mereka tidak memohon ni'mat dan tidak pula 
memohon kekayaan, malah mereka tidak meminta 
ganjaran dan balasan. Mereka tidak menuntut pahala 
dunia dan tidak pula pahala Akhirat, kerana mereka 
amat bersopan santun terhadap Allah S.W.T. Mereka 


Allah S.W.T. mengakui perbuatan mereka yang 
baik. Mereka telah menunjukkan adab sopan yang 
sebaik-baiknya dan jihad yang sebaik-baiknya dan 
Allah telah mengumumkan kasih-Nya terhadap 
mereka. Inilah ni'mat dan ganjaran yang paling besar: 



"Dan Allah kasihkan para Muhsinin."(148) 

Demikianlah berakhirnya penerangan dan tayangan 
ceraian ini. la mengandungi hakikat-hakikat penting 
dalam pandangan dan kefahaman Islam, la telah 
menyempurnakan peranan ini dalam mendidik 
kelompok Muslimin dan ia telah mengumpul modal 
ini untuk umat Muslimin dari setiap generasi. 

****** 

(Pentafsiran ayat-ayat 149 - 158) 

Kemudian Al-Qur'an melangkah selangkah lagi 
untuk menayangkan peristiwa-peristiwa Peperangan 
Uhud dan menggunakannya sebagai paksi ulasan dan 
kesimpulan yang bertujuan untuk membetulkan 
kefahaman dan pemikiran (kaum Muslimin), untuk 
mendidik hati nurani mereka dan memberi amaran 
supaya mereka menjauhi tempat-tempat gelincir di 
dalam perjalanan, juga memberi peringatan kepada 
mereka terhadap tipu daya yang sedang mengepung 
kelompok Muslimin dan pakatan-pakatan jahat yang 
sedang dirancangkan oleh musuh-musuh mereka 
yang sentiasa menunggu kesempatan. 

Komplot-komplotMunafiqin, Musyrikin Dan Kaum 
Yahudi Di Madinah Terhadap Islam Dan 
Kaum Muslimin 

Kekalahan di Uhud menjadi ruang pakatan-pakatan 
jahat orang-orang kafir, kaum Munafiqin dan orang- 
orang Yahudi di Madinah, kerana kota Madinah di 
waktu itu belum lagi benar-benar bersih kepada Islam, 
malah orang-orang Islam di sana pada umumnya 
masih lagi merupakan tumbuhan atau golongan 
asing, yang dilingkungi oleh peristiwa Peperangan 
Badar dengan pagar-pagar yang menggerunkan 
orang kafir, kerana kaum Muslimin telah mendapat 
kemenangan yang cemerlang di dalam peperangan 
itu. Oleh itu apabila kekalahan berlaku di dalam 
Peperangan Uhud, maka keadaan ini telah berubah 
begitu besar dan peluang telah terbuka semula 
kepada pihak musuh untuk melahirkan hasad dengki 
dan dendam kesumat mereka dan meluahkan racun- 
racun yang bisa. Mereka memperolehi di dalam 
suasana-suasana kesedihan yang memasuki setiap 
rumah kaum Muslimin terutama rumah-rumah para 
Syuhada' yang gugur dalam pertempuran dan para 
Mujahidin yang menderita kecederaan-kecederaan 
yang parah, peluang-peluang yang boleh menolong 
mereka menyebarkan tipu daya dan fitnah untuk 
mengacau fikiran dan barisan kaum Muslimin. 

Di dalam rangkaian ayat-ayat AI-Qur'an yang 
berikut yang menayangkan pemandangan- 
pemandangan yang pokok dari peperangan itu kita 
mendengar Allah S.W.T. menyeru orang-orang yang 
beriman untuk mengingatkan mereka supaya jangan 
tunduk kepada orang-orang yang kafir, juga 
mendengar Allah menjanjikan kemenangan kepada 
mereka terhadap musuh mereka dan mencampakkan 
perasaan gentar di dalam hati musuh mereka di 
samping mengingatkan mereka dengan kemenangan 
yang telah dikurniakan kepada mereka di permulaan 
perjuangan sebagaimana yang dijanjikan kepada 
mereka, tetapi mereka telah menghilangkan 
kemenangan itu dengan sebab kelemahan, 
pertelingkahan dan pelanggaran mereka terhadap 
perintah Rasulullah s.a.w. Kemudian AI-Qur'an 
menayangkan pemandangan peperangan itu dengan 
gambaran yang penuh aktif dan cergas, juga 
menggambarkan pemandangan selepas kekalahan 
dan kekejutan itu, iaitu pemandangan turunnya rasa 
ketenangan dan ketenteraman di dalam hati para 
Mu'minin dari golongan mereka, sementara perasaan 
resah gelisah, perasaan serba salah dan menyesal 
memamah hati orang-orang Munafiq yang menaruh 
sangkaan yang buruk terhadap Allah S.W.T. Al-Qur'an 
selanjutnya menjelaskan sebahagian dari hikmat-Nya 
yang halus dan tadbir-Nya yang seni di daiam 
perjalanan peristiwa-peristiwa itu di samping 
menjelaskan hakikat taqdir Allah terhadap ajal-ajal 
manusia, dan pada akhir ceraian ini ia mengingatkan 
mereka tentang pandangan-pandangan dan 
kefahaman-kefabaman yang sesat yang digembar- 
gemburkan oleh orang-orang kafir dalam persoalan 
mati dan mati syahid dan mengembalikan mereka 
kepada hakikat kebangkitan yang menjadi titik 


berakhirnya manusia sama ada mereka mati atau 
terbunuh, juga kepada hakikat bahawa seluruh 
mereka daiam keadaan apa pun akan kembali kepada 
Allah. 

* Wahai orang-orang yang beriman! Jika kamu ta'at kepada 
orang-orang yang kafir nescaya mereka akan 
mengembalikan kamu ke belakang (kembali murtad) lalu 
jadilah kamu orang-orang yang rugi (149). Malah 
sebenarnya Allah itulah Pelindung kamu dan Dialah sebaik- 
baik Penolong (150). Kami akan campakkan perasaan takut 
di dalam hati orang-orang yang kafir dengan sebab mereka 
telah mempersekutukan Allah dengan sekutu-sekutu yang 
Dia sendiri tidak menurunkan sebarang keterangan 
mengenainya. Tempat kediaman mereka ialah Neraka dan 
itulah seburuk-buruk tempat kediaman orang-orang yang 
zalim (151). Dan sesungguhnya Allah telah menepati janji- 
Nya ketika kamu (berjaya) membunuh mereka dengan 
keizinan-Nya sehingga apabila kamu lemah dan berbalah 
dalam urusan perang dan kamu melanggar perintah Rasul 


sesudah Allah memperlihatkan kepada kamu kemenangan 
yang disukai kamu. Di antara kamu ada yang 
berkehendakkan dunia dan ada pula di antara kamu yang 
berkehendakkan Akhirat kemudian Allah memalingkan 
kamu dari (berjuang) menewaskan mereka untuk menguji 
kamu. Dan sesungguhnya Allah telah memaafkan kamu dan 
Allah mempunyai limpah kurnia yang banyak kepada para 
Mu'minin (152). (Kenangilah) ketika kamu mendaki bukit 
melarikan diri tanpa menoleh kepada sesiapa, sedangkan 
Rasul menyeru kamu dalam kumpulan yang tinggal di 
belakang kamu , kerana itu Allah menimpakan ke atas kamu 
kesedihan (kerana kalah) dengan sebab kesedihan (yang di 
alami Rasulullah kerana kederhakaan kamu) agar kamu tidak 
berdukacita terhadap sesuatu yang telah terluput dari kamu 
dan tidak pula berdukacita terhadap segala sesuatu yang 
telah menimpa kamu. Allah Maha Mengetahui segala apa 
yang dilakukan kamu (153). Kemudian selepas kesedihan itu 
Allah menurunkan ke atas kamu keadaan aman , iaitu 
keadaan mengantuk yang menyelubungi segolongan dari 
kamu ; sedangkan segolongan lagi mementingkan 
keselamatan diri mereka sahaja. Mereka menaruh sangkaan 
yang tidak benar terhadap Allah , iaitu sangkaan jahiliyah. 
Mereka berkata: Adakah kita mempunyai sesuatu apa dalam 
urusan ini? Katakanlah: Seluruh urusan ini di tangan Allah. 
Mereka menyembunyikan di dalam hati mereka apa yang 
tidak dizahirkan kepadamu. Mereka berkata: Andainya kita 
mempunyai sesuatu hak dalam urusan ini tentulah kita tidak 
mati terbunuh di sini. Katakanlah: Jika kamu berada di 
rumah kamu sekalipun , nescaya orang-orang yang telah 
disurati taqdir mati terbunuh akan keluar juga ke tempat- 
tempat pembaringan mereka. Dan Allah (berbuat demikian) 
untuk menguji apa yang tersemat di dalam dada kamu dan 
untuk memeriksa apa yang terselit di dalam hati kamu. Dan 
Allah Maha Mengetahui segala isi dada (154). 
" Sesungguhnya orang-orang dari golongan kamu yang 
berpaling (melarikan diri) pada hari pertembungan dua 
angkatan tentera (Islam dan kafir dalam Peperangan Uhud) 
sebenarnya telah digelincirkan oleh syaitan dengan sebab 
setengah-setengah dosa yang telah dilakukan mereka. Dan 
sesungguhnya Allah telah memaafkan mereka. 
Sesungguhnya Allah Maha Pengampun lagi Maha Penyabar 
(155). Wahai orang-orang yang beriman I Janganlah kamu 
jadi seperti orang-orang yang kafir yang berkata kepada 
saudara-saudara mereka apabila mereka merantau di bumi 
atau menjadi pejuang yang berperang: Andainya mereka 
berada di sini bersama kami tentulah mereka tidak mati dan 
tidak terbunuh, akibat perkataan demikian Allah jadikan 
suatu penyesalan di dalam hati mereka. Dan sebenarnya 
Aliahlah yang menghidup dan yang mematikan dan Allah 
Maha Melihat segala apa yang dilakukan kamu (156). Dan 
jika kamu dibunuh kerana jalan Allah atau mati, maka 
keampunan dari Allah dan rahmat-Nya adalah lebih baik dari 
segala ni'mat hidup yang dikumpul oleh mereka (157). Dan 
Jika kamu mati atau dibunuh, maka kepada Allah kamu 
sekalian akan dikumpulkan."(1 58) 

(Latar belakang dan pokok pembicaraan) 

Apabila kita memperhatikan kumpulan ayat-ayat ini 
dengan . pandangan yang teliti, kita dapatinya 
mengandungi berbagai-bagai pemandangan yang 
aktif di samping mengandungi hakikat-hakikat yang 
penting dan tulen mengenai pandangan dan 
kefahaman Islam, mengenai kehidupan insaniyah dan 
undang-undang alam buana, kita dapati ia 
menggambarkan seluruh perjuangan Uhud itu 
dengan keterangan-keterangan sekilas, hidup, aktif 

dan mendalam. Tiada suatu sudut perjuangan 
melainkan semuanya dirakamkan dengan rakaman 
yang mengharukan perasaan dan fikiran. Gambaran 
itu tidak syak lagi merupakan gambaran yang lebih 
hidup dan lebih tepat merangkumi suasana-suasana 
dan peristiwa-peristiwa perjuangan itu dan 
merangkumi segala getaran jiwa dan harakat 
perasaan yang menemaninya dari segala gambaran 
yang lain yang diceritakan di dalam riwayat-riwayat 
sejarah yang panjang lebar itu. Kemudian kita dapati 
ayat-ayat ini juga merangkul berbagai-bagai hakikat 
dalam bentuknya yang hidup dan mempengaruhi jiwa 
dan membina kefahaman yang betul. 

Tidak syak lagi bahawa pengumpulan seluruh 
pemandangan dan hakikat ini dalam ungkapan kata- 
kata yang sedikit, tetapi hidup, aktif dan memberi 
saranan yang sekuat ini merupakan suatu perkara 
yang luar biasa dalam pengungkapan manusia. Hal ini 
dapat difaham oleh orang-orang yang arif tentang 
uslub-uslub pengungkapan dan daya-daya 
penyampaian terutama mereka yang bekerja 
menyusun pengungkapan-pengungkapan dan 
mengalami rahsia-rahsia penyampaian. 



"Wahai orang-orang yang beriman jika kamu ta'at kepada 
orang-orang yang kafir nescaya mereka mengembalikan 
kamu ke belakang (kembali murtad) lalu jadilah kamu orang- 
orang yang rugi.(149) Malah sebenarnya Allah itulah 
pelindung kamu dan Dialah sebaik-baik penolong. "(1 50) 

Orang-orang kafir, kaum Munafiqin dan kaum 
Yahudi yang berada di Madinah telah mengambil 
peluang dari kekalahan, kematian dan kecederaan 
yang telah menimpa tentera Islam untuk melemah 
dan mematahkan tekad mereka. Mereka menakut- 
nakutkan orang-orang Islam dari akibat mengikut 
Muhammad dan menggambarkan kepada mereka 
peperangan-peperangan yang ngeri dan akibat-akibat 
pertempuran dengan kaum Musyrikin Arab dan 
sekutu-sekutu mereka dan kebetulan suasana 
kekalahan itu merupakan sebaik-baik suasana untuk 
mengacau hati dan barisan kaum Muslimin dan untuk 
menaburkan perasaan tidak percaya kepada 
kepimpinan dan menimbulkan keraguan tentang 
faedah berdegil berperang dengan puak yang kuat 
dan menggalakkan mereka supaya mengundurkan 
diri dari perjuangan dan berdamai dengan pihak yang 
menang di samping menimbulkan kesedihan- 
kesedihan dan penderitaan-penderitaan peribadi dan 
mengubahkan semuanya untuk meruntuhkan 
kewujudan kelompok Muslimin kemudian meruntuh 


'aqidah dan akhirnya menyerah diri kepada pihak 
musuh yang kuat yang mendapat kemenangan. 

Oleh sebab itulah Allah memberi amaran kepada 
orang-orang yang beriman supaya jangan tunduk 
kepada orang-orang yang kafir, kerana perbuatan 
tunduk kepada mereka mengakibatkan kerugian yang 
pasti, la tidak memberi apa-apa keuntungan dan apa- 
apa faedah, la membawa seorang mengubah haluan 
kepada kekafiran. Pilihan seorang Mu'min ialah sama 
ada ia terus berjuang menentang kekafiran dan 
orang-orang kafir dan melawan kebatilan dan 
pejuang-pejuang kebatilan atau ia kembali balik 
menjadi kafir - semoga dilindungi Allah - dan adalah 
mustahil baginya berdiri dengan sikap yang fasiq di 
antara kekafiran dan keimanan untuk menjaga 
pendiriannya dan memelihara agamanya. Mungkin 
terlintas di dalam daya khayalnya selepas menerima 
kekalahan dan dalam sa'at-sa'at ditekan oleh 
kesakitan luka-luka dan cedera bahawa dia boleh 
mengundurkan dirinya dari pertempuran dengan 
musuh-musuh yang kuat yang telah mendapat 
kemenangan dan berdamai dengan mereka serta 
tunduk kepada mereka dan walaupun begitu dia 
masih dapat memelihara agama dan 'aqidahnya, 
keimanan dan keperibadiannya. Ini adalah satu 
anggapan yang salah besar, kerana orang yang tidak 
berani tampil ke hadapan di bidang ini pastilah 
mengundurkan dirinya ke belakang dan orang yang 
tidak menentang kekafiran, kejahatan, kesesatan, 
kebatilan dan kezaliman pastilah mengundurkan diri 
ke belakang dan kembali semula kepada kekafiran, 
kejahatan, kesesatan, kebatilan dan kezaliman. 
Seseorang yang tidak dapat dipelihara oleh 'aqidah 
dan keimanannya dari tunduk kepada orang-orang 
kafir, dari mendengar dan percaya kepada mereka 
sebenarnya telah meninggalkan 'aqidah dan 
keimanannya sejak detik masa yang pertama lagi. 
Itulah kekalahan jiwa, di mana pendokong 'aqidah 
tunduk kepada musuh-musuh 'aqidahnya, mendengar 
bisikan mereka dan mematuhi arahan-arahan mereka. 
Itulah kekalahan dari awal mula lagi, oleh sebab itulah 
tiada siapa yang dapat melindunginya dari kekalahan 
pada akhir perjuangannya dan dari kembali balik 
kepada kekafiran walaupun ia tidak merasa dalam 
langkah-langkahnya yang pertama bahawa dia 
sedang dalam perjalanan menuju ke arah kesudahan 
yang malang itu. Seorang Mu'min sejati mendapat 
keperluannya yang cukup dalam 'aqidahnya dan 
dalam kepimpinannya dan kerana itu ia tidak 
memerlukan lagi kepada bermesyuarat dengan 
musuh-musuh agamanya dan musuh-musuh 
kepimpinannya. Dan andainya ia mendengar sekali 
kepada nasihat mereka bererti ia telah berjalan 
menuju ke jalan kembali semula kepada kekafiran. 
Inilah hakikat semula jadi dan hakikat yang sebenar 
berlaku yang diperingati Allah kepada kaum 
Muslimin. Allah memberi amaran kepada mereka 
dengan menyeru mereka dengan nama orang yang 
beriman: 

' Wahai orang-orang yang beriman! Jika kamu ta'at kepada 
orang-orang yang kafir nescaya mereka mengembalikan 
kamu ke belakang (kembali murtad) lalu jadilah kamu orang- 
orang yang rugi. "( 1 49) 

Tidak ada kerugian yang iebih besar dari kerugian 
berbalik semula dari keimanan kepada kekafiran, dan 
tidak ada apa-apa keuntungan . lagi jika telah 
mengalami kerugian iman. 

Sumber Pertolongan Yang Sebenar 

Jika yang membangkitkan keinginan tunduk kepada 
orang-orang kafir itu ialah harapan untuk mendapat 
perlindungan dan pertolongan, maka itu adalah satu 
anggapan yang salah dan ditolak oleh ayat yang 
berikut yang mengingatkan mereka terhadap hakikat 
punca pertolongan dan perlindungan: 



' Malah sebenarnya Allah itulah Pelindung kamu dan Dialah 
sebaik-baik Penolong. "( 150) 

Inilah punca yang sebenar tempat para Mu'minin 
memohon perlindungan dan pertolongan. Sesiapa 
yang menjadikan Allah sebagai Pelindungnya, maka 
apakah lagi perlindungan yang diperlukannya dari 
mana-mana „makhluk-Nya? Dan sesiapa yang 
menjadikan Allah sebagai Penolongnya, maka apakah 
lagi pertolongan yang diperlukannya dari mana-mana 
hamba-Nya? 

Kemudian ayat yang berikut meneguhkan hati 
kaum Muslimin 'dan menyampaikan berita gembira 
kepada mereka bahawa Allah akan mencampakkan 
perasaan takut dan gentar di dalam hati musuh- 
musuh mereka dengan sebab mereka 
mempersekutukan Allah dengan sesuatu yang tidak 
diturunkan dari-Nya dan tidak diberikan sebarang 
keterangan kekuatan dan qudrat kepadanya dan 
selain dari itu mereka akan menerima 'azab Akhirat 
yang disediakan kepada orang-orang yang zalim: 



"Kami akan campakkan perasaan takut di dalam hati orang- 
orang yang kafir dengan sebab mereka telah 
mempersekutukan Allah dengan sekutu-sekutu yang Dia 
sendiri tidak menurunkan sebarang keterangan 
mengenainya. Tempat kediaman mereka ialah Neraka dan 
itulah seburuk-buruk tempat kediaman orang-orang yang 
zalim. "(151) 


Janji Kemenangan Dari Allah 

Perjanjian dari Allah Yang Maha Mulia dan Maha 
Kuasa untuk mencampakkan perasaan takut dan 
gentar di dalam hati orang-orang itu adalah cukup 
untuk menamatkan peperangan dan menjamin 
kekalahan musuh-musuhnya dan kemenangan para 
kekasih-Nya. 

Itu adalah satu perjanjian yang tetap kekal dalam 
setiap perjuangan apabila berlakunya pertembungan 
di antara kekafiran dan keimanan. Orang-orang kafir 
akan merasa gentar sebaik sahaja mereka 
bertembung dengan pejuang yang beriman. Perasaan 
takut yang dicampakkan Allah itu akan berkecamuk di 
dalam hati mereka. Tetapi yang penting di sini ialah 
wujudnya hakikat keimanan yang sebenar di dalam 
hati para Mu'minin, iaitu hakikat kesedaran terhadap 
perlindungan Allah Yang Maha Esa dan kepercayaan 
yang mutlak terhadap perlindungan itu dan 
kebersihan dari segala keraguan bahawa tentera Allah 
tetap akan mendapat kemenangan dan Allah tetap 
menguasai urusan-Nya dan orang-orang kafir tidak 
akan dapat melemahkan Allah dan mendahului Allah 
di bumi ini. Demikianlah cara berpegang dengan 
perjanjian Allah walaupun keadaan-keadaan yang 
zahir bertentangan dengannya, kerana perjanjian 
Allah itu lebih benar dari apa yang dilihat oleh mata 
dan dinilaikan oleh akal. 

Mereka merasa takut dan gentar kerana hati 
mereka kosong dari sandaran yang betul dan kerana 
mereka tidak bersandar kepada satu kekuatan atau 
kepada sesuatu yang mempunyai kekuatan. Mereka 
telah mempersekutukan Allah dengan tuhan-tuhan 
yang tidak punya kuasa kerana Allah tidak memberi 
sebarang kuasa kepadanya. 

Ungkapan " tS&S ^ " 

"Dia sendiri tidak menurunkan sebarang keterangan 
mengenainya. " 

adalah suatu ungkapan yang mempunyai makna yang 
amat mendalam. Ungkapan ini seringkali menemui 
kita di dalam Al-Qur'an. Kadang-kadang ia digunakan 
untuk menyifatkan tuhan-tuhan palsu dan kadang- 
kadang digunakan untuk menyifatkan kepercayaan- 
kepercayaan yang karut. Ungkapan ini menunjukkan 
kepada satu hakikat asasi yang amat mendalam. 

Ciri-ciri Kepercayaan Syirik 

Mana-mana gagasan atau 'aqidah atau tokoh atau 
pertubuhan adalah hidup, berfungsi dan memberi 
kesan mengikut kadar kekuatannya yang tersembunyi 
dan mengikut kuasa yang kuat yang dibawa olehnya. 
Dan kekuatan ini pula bergantung kepada kadar 
kebenaran yang didokong olehnya yakni mengikut 
kadar persesuaiannya dengan asas yang menjadi 
tapak tegak alam buana yang didirikan Allah di 
atasnya, juga persesuaiannya dengan undang-undang 
Allah yang bertindak di alam buana ini. Di waktu 
inilah sahaja baru Allah mengurniakan kepadanya 

kekuatan dan kuasa yang haqiqi, positif dan berkesan 
di alam al-wujud ini. Jika tidak, maka ia akan menjadi 
satu kuasa palsu yang batil dan lemah walaupun pada 
lahirnya kelihatan kuat, berseri dan kembang. 

Kaum Musyrikin mempersekutukan Allah dengan 
tuhan-tuhan yang lain di dalam berbagai-bagai 
bentuk rupa. Perbuatan syirik itu mula-mula 
dilakukan dengan memberikan kepada yang lain dari 
Allah ciri-ciri Uluhiyah dan sifat-sifatnya yang zahir. Di 
antara ciri-ciri utama dari sifat-sifat ini ialah hak 
mengaturkan undang-undang dan peraturan kepada 
manusia dalam seluruh urusan hidup mereka dan hak 
meletakkan nilai-nilai untuk dirujukkan oleh manusia 
di dalam perilaku dan masyarakat-masyarakat mereka, 
dan seterusnya hak memerintah manusia dan 
mewajibkan mereka ta'at kepada undang-undang 
dan peraturan itu dan memandang hormat kepada 
nilai-nilai itu. Kemudian datang pula masalah upacara- 
upacara ibadat dalam perbuatan memberi ciri-ciri ini 
kepada yang lain dari Allah S.W.T. atau salah satu 
darinya. 

Apakah kebenaran yang dibawa oleh tuhan-tuhan 
palsu itu, iaitu kebenaran yang menjadi tapak asas 
alam buana yang ditegakkan Allah di atasnya? Allah 
Yang Maha Esa telah menciptakan alam buana ini 
supaya ia menghubungkan dirinya kepada Allah 
Pencipta Yang Maha Esa dan Allah telah menjadikan 
sekalian manusia supaya mereka mengakui 'Ubudiyah 
mereka kepada Allah Yang Maha Esa sahaja tanpa 
sebarang sekutu dan supaya mereka menerima 
syari'at dan nilai-nilai dari-Nya tanpa sebarang 
tandingan dan supaya mereka beribadat kepada Allah 
Yang Maha Esa dengan ibadat yang sebenar tanpa 
berbilang tuhan. Oleh sebab itu segala sesuatu yang 
keluar dari asas tauhid dalam ertinya yang sempurna 
itu adalah palsu belaka dan bertentangan dengan 
kebenaran yang tersembunyi di dalam binaan alam 
buana. Kerana itulah sesuatu yang keluar dari asas 
tauhid itu lemah dan kerdil tidak mempunyai 
kekuatan dan kuasa dan tidak mempunyai daya untuk 
mempengaruhi aliran kehidupan, malah ia tidak 
mempunyai unsur-unsur hayat dan tidak pula 
mempunyai hak untuk hidup! 

Selama kaum Musyrikin itu mempersekutukan Allah 
dengan sesuatu yang tidak diberikan kuasa, iaitu 
dalam bentuk tuhan-tuhan palsu, 'aqidah-'aqidah dan 
kepercayaan-kepercayaan yang karut, maka selama 
itulah mereka bergantung kepada sesuatu yang lemah 
dan kosong dan mereka selamanya lemah dan 
selama-lamanya berada dalam ketakutan apabila 
mereka bertembung dengan tentera-tentera 
Mu'minin yang berpegang kepada Allah yang benar 
dan berkuasa penuh. 

Kita tetap melihat kebenaran janji Ilahi ini setiap kali 
kebenaran bertempur menentang kebatilan. 
Seringkali kebatilan berdiri dengan senjata yang 
terhunus di hadapan kebenaran yang tidak 
bersenjata, namun demikian kebatilan berkumpul 
dengan penuh ketakutan. Mereka menggigil setiap 


kali melihat harakat atau mendengar bunyi (tentera 
kebenaran) walaupun mereka dari perkumpulan yang 
lengkap bersenjata. Dan apabila kebenaran mara ke 
depan dan menyerang, maka berlakulah ketakutan 
kecemasan dan keadaan gelabah dan kelam-kabut di 
dalam barisan kebatilan walaupun bilangan 
pejuangnya ramai dan bilangan pembela kebenaran 
sedikit sahaja. Itulah kebenaran janji Allah yang tepat: 



"Kami akan campakkan perasaan takut di dalam hati orang- 
orang yang kafir dengan sebab mereka telah 
mempersekutukan Allah dengan sekutu-sekutu yang Dia 
sendiri tidak menurunkan sebarang keterangan 
mengenainya . " 

Ini ialah balasan di dunia, sedangkan balasan di 
Akhirat sana pula ialah nasib kesudahan yang amat 
menyedihkan dan amat malang yang sesuai dengan 
orang-orang yang zalim: 



"Dan tempat kediaman mereka ialah Neraka dan itulah 
seburuk-buruk tempat orang-orang yang zalim. "(151) 


Di sini Ai-Qur'an membawa mereka kembali kepada 
kebenaran janji Allah ini di hari Peperangan Uhud itu 
sendiri. Mereka telah berjaya mendapat kemenangan 
yang menghancurkan musuh pada permulaan 
pertempuran. Tentera Musyrikin telah terbunuh 
begitu ramai sehingga mereka terpaksa melarikan diri 
meninggalkan harta-harta rampasan di belakang 
mereka. Panji-panji perjuangan mereka telah jatuh 
dan tiada seorang pun yang datang 
mengangkatkannya hingga ia diangkatkan oleh 
seorang perempuan. Kemenangan tidak berubah 
menjadi kekalahan kepada kaum Muslimin melainkan 
setelah hati pasukan tentera pemanah mereka tunduk 
dan lemah di hadapan godaan harta rampasan 
perang sehingga mereka berselisih sesama mereka 
dan sanggup melanggar perintah Rasulullah s.a.w. 
yang menjadi nabi mereka dan pemimpin mereka. Di 
sini ayat-ayat yang berikut membawa mereka kembali 
kepada medan pertempuran Uhud, pemandangan- 
pemandangannya, kedudukan-kedudukannya, 

peristiwa-peristiwa nya dan suasana-suasananya dalam 
satu gambaran yang hidup dan menarik: 

sesungguhnya Allah telah memaafkan kamu dan Allah 
mempunyai limpah kurnia yang banyak kepada para 
Mu'minln (152). (Kenangilah) ketika kamu mendaki bukit 
melarikan diri tanpa menoleh kepada sesiapa, sedangkan 
Rasul menyeru kamu dalam kumpulan yang tinggal di 
belakang kamu, kerana itu Allah menimpakan ke atas kamu 
kesedihan (kerana kalah) dengan sebab kesedihan (yang 
dialami Rasulullah kerana kederhakaan kamu) agar kamu 
tidak berdukacita terhadap sesuatu yang telah terluput dari 
kamu dan tidak pula berdukacita terhadap segala sesuatu 
yang telah menimpa kamu. Allah Maha Mengetahui segala 
apa yang dilakukan kamu (153). Kemudian selepas 
kesedihan itu Allah menurunkan ke atas kamu keadaan 
aman , iaitu keadaan mengantuk yang menyelubungi 
segolongan dari kamu, sedangkan segolongan lagi 
mementingkan keselamatan diri mereka sahaja. Mereka 
menaruh sangkaan yang tidak benar terhadap Allah, iaitu 
sangkaan jahiliyah. Mereka berkata: Adakah kita mempunyai 
sesuatu dalam urusan ini? Katakanlah: Seluruh urusan ini di 
tangan Allah. Mereka menyembunyikan di dalam hati 
mereka apa yang tidak dizahirkan kepadamu. Mereka 
berkata: Andainya kita mempunyai sesuatu dalam urusan ini 
tentulah kita tidak mati terbunuh di sini. Katakanlah: Jika 
kamu berada di rumah kamu sekalipun, nescaya orang- 
orang yang telah disurati taqdir mati terbunuh akan keluar 
juga ke tempat-tempat pembaringan mereka. Dan Allah 
(berbuat demikian) untuk menguji apa yang tersemat di 
dalam dada kamu dan untuk memeriksa apa yang terselit di 
dalam hati kamu. Dan Aliah Maha Mengetahui segala isi 
dada (154). Sesungguhnya orang-orang dari golongan kamu 
yang berpaling (melarikan diri) pada hari pertembungan dua 
angkatan tentera (Islam dan kafir dalam Peperangan Uhud) 
sebenarnya telah digelincirkan oleh syaitan dengan sebab 
setengah-setengah dosa yang telah dilakukan mereka. Dan 
sesungguhnya Allah telah memaafkan mereka. 
Sesungguhnya Allah Maha Pengampun lagi Maha 
Penyabar. "(155) 



"Dan sesungguhnya Allah telah menepati janji-Nya ketika 
kamu (berjaya) membunuh mereka dengan keizinan-Nya 
sehingga apabila kamu lemah dan berbalah dalam urusan 
perang dan kamu melanggar perintah Rasul sesudah Allah 
memperlihatkan kepada kamu kemenangan yang disukai 
kamu. Di antara kamu ada yang berkehendakkan dunia dan 
ada pula di antara kamu yang berkehendakkan Akhirat 
kemudian Allah memalingkan kamu dari (berjuang) 
enenewaskan mereka untuk menguji kamu. Dan 


Gambaran Pertempuran Peperangan 
Uhud Yang Menarik 

Pengungkapan Al-Qur'an di sini melukiskan satu 
pemandangan yang lengkap menggambarkan medan 
pertempuran Uhud dan pertukaran kemenangan dan 
kekalahan yang berlaku dalam pertempuran itu, satu 
pemandangan yang merakamkan segala-galanya 
tanpa meninggalkan satu harakat pun yang bergerak 
di medan, atau satu fikiran pun yang terlintas dalam 
jiwa, atau air muka yang terbayang di wajah atau satu 
perasaan yang berkecamuk di lubuk hati. Seolah-olah 
susunan-susunan kata-katanya merupakan sebuah 
filem yang ditayang di hadapan mata. Setiap 
putarannya membawa gambaran-gambaran baru 
yang hidup terutama ketika ia menggambarkan 
gerakan mendaki bukit dan lari dengan penuh 
ketakutan dan kecemasan dan bagaimana Rasulullah 
s.a.w. menyeru mereka yang lari dari perjuangan dan 
mereka yang mendaki bukit kerana melepaskan diri 
itu. Dan semuanya itu disertai pula dengan harakat 
hati mereka yang sedang berkecamuk dengan 
berbagai-bagai fikiran, perasaan, emosi dan 
keinginan-keinginan. Dan di samping berbagai-bagai 
gambaran yang hidup ini terdapat pula bimbingan- 
bimbingan dan penjelasan-penjelasan yang menjadi 



80 


&D SURAH AALI-'IMRAN M 


JUZU' KE-4 


ciri-ciri istimewa uslub Al~Qur'an dan kaedah tarbiyah 
AI-Qur'an yang menarik: 

" Dan sesungguhnya Allah telah menepati janji~Nya ketika 
kamu (berjaya) membunuh mereka dengan keizinan-Nya." 

Ini adalah berlaku di permulaan peperangan apabila 
tentera Muslimin mulai berjaya membunuh tentera- 
tentera Musyrikin sebelum mereka digoda oleh 
perasaan tamak kepada harta rampasan perang. 
Rasulullah s.a.w. telahpun bersabda kepada mereka: 
"Kamu tetap mendapat kemenangan selama kamu 
sabar" lalu Allah menepati janji-Nya yang dibuat di 
atas lidah nabi-Nya itu. 



"Sehingga apabila kamu lemah dan berbalah di dalam 
urusan perang dan kamu melanggar perintah Rasul sesudah 
Allah memperlihatkan kepada kamu kemenangan yang 
disukai kamu. Di antara kamu ada yang berkehendakkan 
dunia dan ada pula di antara kamu yang berkehendakkan 
Akhirat." 

Inilah penjelasan tentang sikap pasukan tentera 
pemanah. Segolongan dari mereka telah iemah di 
hadapan godaan harta rampasan perang dan 
perbalahan telah tercetus di antara mereka dengan 
golongan yang melihat kepastian menjunjung 
keta'atan yang mutlak terhadap perintah Rasulullah 
s.a.w. Dan perbalahan itu berakhir dengan 
pelanggaran terhadap perintah Rasul setelah mereka 
melihat dengan mata kepala mereka permulaan- 
permulaan kemenangan yang dicita-cita oleh mereka. 
Mereka berpecah kepada dua golongan: Satu 
golongan mahukan harta kekayaan dunia dan satu 
golongan lagi mahukan pahala Akhirat. Hati mereka 
telah berbelah bagi dan tidak lagi berpadu dalam satu 
barisan dan tidak lagi mempunyai matlamat yang 
satu. Perasaan tamak haloba telah mencemari 
kebersihan keikhlasan dan dedikasi yang perlu di 
dalam perjuangan 'aqidah, kerana perjuangan 'aqidah 
bukan seperti perjuangan-perjuangan yang lain, la 
adalah perjuangan di medan pertempuran dan 
perjuangan di medan hati. Dan kemenangan tidak 
dapat dicapai di medan pertempuran sebelum ia 
dicapai di dalam perjuangan di medan hati. Ia adalah 
perjuangan kerana Allah dan Allah tidak memberi 
pertolongan di dalam perjuangan itu melainkan 
kepada pejuang-pejuang yang benar-benar ikhlas 
kepada-Nya. Selama mereka mengangkat panii-panji 
Allah dan menghubungkan diri mereka kepada-Nya, 


maka Allah tidak memberi kemenangan kepada 
mereka melainkan setelah Dia menguji mereka dan 
menguji keikhlasan mereka kepada panji-panji yang 
dikibarkan mereka supaya di sana tidak ada sesuatu 
kepalsuan dan penipuan dengan panji-panji itu. 
Kadang-kadang pejuang kebatilan yang terang-terang 
mengibarkan panji-panji kebatilan dalam setengah- 
setengah perjuangan telah mendapat kemenangan 
kerana sesuatu hikmat yang diketahui Allah, tetapi 
pejuang-pejuang yang mengangkat panji-panji 

'aqidah berjuang tanpa ikhlas kepada-Nya tidak akan 
dikurniakan Allah pertolongan kemenangan buat 
selama-lamanya sehingga mereka diuji dan lulus 
dalam ujian itu. Inilah maksud yang mahu dijelaskan 
oleh Ai-Qur'an kepada kaum Muslimin melalui ayat 
yang menyebut keadaan mereka dalam Peperangan 
Uhud itu. Inilah pengajaran yang mahu diajarkan oleh 
Allah kepada kaum Muslimin ketika mereka menerima 
kekalahan yang pahit dan kecederaan yang pedih 
sebagai akibat dari pendirian mereka yang 

terumbang-ambing itu! 



"Di antara kamu ada yang berkehendakkan dunia dan ada 
pula di antara kamu yang berkehendakkan Akhirat. " 


AI-Qur'an menyorotkan lampu-lampu ke atas 
rahsia-rahsia hati yang tersembunyi, iaitu rahsia-rahsia 
yang tidak diketahui oleh orang-orang Islam sendiri 
bahawa ianya wujud di dalam hati mereka. Daripada 
Abdullah bin Mas'ud r.a. katanya: Dahulu aku tidak 
pernah fikir adanya seorang dari para sahabat 
Rasulullah s.a.w. yang berkehendakkan dunia 
sehingga turun kepada kami pada hari Peperangan 
Uhud ayat "Di antara kamu ada yang 
berkehendakkan dunia dan ada pula di antara kamu 
yang berkehendakkan Akhirat." 5 Dengan penjelasan 
ini Al-Qur'an meletakkan hati mereka yang terdedah 
segala isi kandungannya di hadapan mereka dan 
menerangkan kepada mereka dari mana punca 
kekalahan mereka supaya dapat dihindari oleh 
mereka. 

Dalam waktu yang sama Al-Qur'an menerangkan 
kepada mereka sebahagian dari hikmat dan ta'bir 
Allah, di sebalik kepedihan-kepedihan yang dialami 
mereka dan di sebalik peristiwa-peristiwa yang telah 
berlaku dengan sebab-sebabnya yang zahir itu: 



" Kemudian Allah memalingkan kamu dari (berjuang) 
menewaskan mereka untuk menguji kamu. " 

Di sana wujudnya taqdir-taqdir dan perencanaan- 
perencanaan Allah di sebalik tindakan-tindakan 


5 Diriwayatkan oleh Ibn Kathir dalam tafsirnya dan berkata: la 
diriwayatkan bukan dari satu saluran sahaja dari Ibn Mas'ud 
dan Ibn Mardawayah turut meriwayatkannya dalam tafsirnya. 

manusia. Oleh itu apabila mereka lemah dan berbalah 
dan melanggar perintah Rasulullah s.a.w., maka Allah 
memalingkan kekuatan dan perhatian mereka dari 
kaum Musyrikin dan memalingkan pasukan tentera 
pemanah dari mengawal jalan bukit dan seterusnya 
memalingkan pejuang-pejuang dari medan 
pertempuran lalu mereka lari mengundurkan diri. 
Semuanya berlaku mengikut hasil perbuatan yang 
terbit dari mereka tetapi ia dita'birkan oleh Allah 
untuk menguji mereka dengan kesusahan, ketakutan, 
kekalahan, kematian di medan perang dan 
kecederaan. Dan segala hasil yang terbit darinya 
adalah hasil dari pendedahan isi kandungan hati dan 
hasil dari ujian jiwa dan pengenalan pasti barisan 
mereka sebagaimana akan diterangkan nanti. 

Demikianlah peristiwa-peristiwa itu berlaku 
mengikut sebab-sebabnya dan dalam waktu yang 
sama dita'birkan oleh hikmat Allah dan di antara 
keduanya tidak ada pertentangan, kerana tiap-tiap 
kejadian itu ada sebabnya dan di sebalik tiap-tiap 
sebab itu ada ta'bir dari Allah Yang Maha Halus dan 
Maha Mengetahui. 



M Dan sesungguhnya Allah telah memaafkan kamu." 

Sebab-sebab Mereka Diberi Kemaafan 

Yakni Aliah telah memaafkan kelemahan, 
perselisihan dan pelanggaran perintah yang berlaku 
dari kamu, juga memaafkan perbuatan kamu melari 
dan mengundurkan diri dari medan pertempuran. 
Kemaafan ini diberikan kepada kamu sebagai limpah 
kurnia darinya dan sebagai keampunan terhadap 
kelemahan kamu sebagai manusia kerana ia tidak 
disertai dengan niat yang jahat dan dengan azam 
untuk terus melakukan kesalahan. Allah memaafkan 
kamu kerana kamu melakukan kesilapan dan dilanda 
kelemahan dalam lingkungan keimanan dan 
penyerahan diri kepada Allah, juga dalam lingkungan 
penyerahan kepimpinan kamu kepada kehendak 
masyi'ah-Nya: 



M Dan Allah mempunyai limpah kurnia yang banyak kepada 
para Mu'minin. "( 1 52) 

Dan di antara limpah kurnia Allah kepada mereka 
ialah dia memberi kemaafan kepada mereka selama 
mereka mengikut agamanya dan mengakui 'Ubudiyah 
mereka kepada-Nya dan mereka tidak mendakwa 
mempunyai sesuatu dari sifat-sifat Uluhiyah yang 
khusus bagi Allah dan tidak menerima undang- 
undang, peruturan-peraturan, nilai-nilai dan ukuran- 
ukuran melainkan dari Allah. Dan apabila berlaku 
sesuatu kesilapan dari mereka, maka ia berlaku 
kerana kelemahan dan dorongan nafsu yang terburu- 
buru. Oleh itu mereka akan menerima keampunan 
dari Allah selepas mereka menjalani ujian dan berjaya 
dalam ujian itu. 


Ayat yang berikut membawa gambaran kekalahan 
itu dalam bentuk yang sungguh hidup: 



"(Kenangilah) ketika kamu mendaki bukit melarikan diri 
tanpa menoleh kepada sesiapa, sedangkan Rasul menyeru 
kamu dalam kumpulan yang tinggal di belakang kamu. " 


Untuk memperdalamkan kesan pemandangan itu di 
dalam hati mereka dan menimbulkan perasaan malu 
terhadap kekalahan itu juga terhadap kelemahan, 
perbalahan dan pelanggaran perintah yang menjadi 
muqaddimah-muqaddimahnya, susunan kata-kata 
ayat ini melukiskan gambaran harakat fizikal dan 
harakat kejiwaan mereka dalam kata-kata yang 
pendek sahaja, iaitu mereka lari memanjat bukit 
dengan perasaan gelabah, takut, cemas dan terpinga- 
pinga. Tiada seorang pun yang menoleh kepada 
seorang yang lain dan tiada siapa pun yang menyahut 
seruan seorang yang lain, sedangkan Rasulullah s.a.w. 
menyeru mereka untuk menenangkan hati mereka 
bahawa beliau masih hidup setelah adanya orang 
yang berpekik: Muhammad sudah mati! Dan seruan 
ini benar-benar telah menggoncangkan hati dan 
tapak kaki mereka. Itulah satu pemandangan yang 
lengkap dalam kata-kata yang sedikit. 


Akhirnya Allah membalas mereka kerana perbuatan 
mereka yang telah meninggalkan perasaan dukacita 
di dalam hati Rasulullah s.a.w., iaitu akibat tindakan 
mereka melarikan diri dari medan pertempuran itu. 
Allah membalas mereka dengan kedukacitaan yang 
memenuhi hati mereka kerana perbuatan mereka 
melarikan diri dan kerana tindakan mereka 
membiarkan Rasul mereka yang dikasihi mendapat 
luka-luka dalam perjuangan itu, sedangkan beliau 
tetap berjuang dengan gagah berani walaupun 
mereka melarikan diri. Tujuan balasan itu supaya 
mereka jangan menghiraukan sesuatu yang telah 
terlepas dari mereka dan sesuatu kesusahan yang 
telah menimpa mereka. Kerana ujian yang telah 
dialami mereka dan kecederaan yang telah menimpa 
nabi mereka inilah perkara yang dirasa mereka lebih 
berat dari penderitaan yang ditimpa ke atas mereka 
dan rasa kesal yang berkecamuk di dalam hati mereka 
dan perasaan dukacita yang menyelubungi mereka. 
Semuanya akan memperkecilkan dalam hati mereka 
segala keni'matan dunia yang terluput dari mereka 
dan segala kesusahan yang menimpa mereka: 




"Kerana itu Allah menimpakan ke atas kamu kesedihan 
(kerana kalah) dengan sebab kesedihan (yang dialami 
Rasulullah kerana" kederhakaan kamu) agar kamu tidak 
berdukacita terhadap sesuatu yang telah terluput dari kamu 

tidak pula berdukacita terhadap segala sesuatu yang telah 
menimpa kamu. " 


Allah yang mengetahui segala rahsia yang 
tersembunyi itu mengetahui hakikat segala perbuatan 
kamu dan segala motif pergerakan kamu: 

"Dan Allah Maha Mengetahuf seaala apa yanq dilakukan 
kamu." (153) 


Kedahsyatan kekalahan dan kejadian-kejadiannya 
yang mencemas dan kelam-kabut itu telah diiringi 
oleh suasana sepi dan tenang yang menakjubkan, 
iaitu kesepian dan ketenangan yang menyelubungi 
jiwa para Mu'minin yang bertawajjuh kepada Allah 
dan kembali kepada Rasulullah s.a.w. sehingga 
mereka dikuasai rasa mengantuk yang amat halus dan 
mereka terus terlelap aman dan tenteram. 


Pengungkapan yang menggambarkan gejala 
mengantuk yang menarik ini begitu halus dan lembut 
sehingga bunyi kata-kata dan bayang-bayangnya 
semuanya turut menggambarkan suasananya yang 
tenang dan lembut gemulai itu: 

'c- 

a* < w . -r * 






"Kemudian selepas kesedihan itu Allah menurunkan ke atas 
kamu keadaan aman , iaitu keadaan mengantuk yang 
menyelubungi segolongan dari kamu . " 


berada di dalam barisan-barisan kami pada hari 
Peperangan Uhud sehingga pedangku terjatuh dari 
tanganku lalu aku mengambilnya kemudian terjatuh 
pula dan aku kembali mengambilnya." 


Ada satu puak Muslimin yang lain, iaitu puak yang 
mempunyai keimanan yang tidak kuat. Mereka hanya 
sibuk dengan kepentingan diri mereka sahaja. Mereka 
belum lagi bebas dari fikiran dan kefahaman jahiliyah 
dan belum lagi menyerahkan seluruh diri mereka 
dengan tulus ikhlas kepada Allah dan kepada taqdir- 
Nya. Hati mereka belum lagi yakin bahawa segala apa 
yang telah menimpa mereka itu adalah suatu dugaan 
untuk menguji mereka bukannya suatu pengabaian 
dari Allah yang menyerahkan para kekasih-Nya 
kepada musuh-musuh-Nya. Dan bukannya pula suatu 
keputusan dari Allah S.W.T. memberi kemenangan 
terakhir dan sempurna kepada kekafiran, kejahatan 
dan kebatilan: 


Q J* aAja <S^ 

"Sedangkan segolongan lagi mementingkan keselamatan diri 
mereka sahaja. Mereka menaruh sangkaan yang tidak benar 
terhadap Allah , iaitu sangkaan jahiliyah. Mereka berkata: 
Adakah kita mempunyai sesuatu dalam urusan ini?" 


Diri Insan Mu'min Adalah Untuk Allah 


Kesan Mengantuk Dan Terlelap 

Itulah satu gejala yang amat menakjubkan yang 
membayangkan limpah rahmat Allah yang 
melingkungi para hamba-Nya yang Mu'min. Apabila 
rasa mengantuk menyelubungi orang-orang yang 
sedang letih lesu dan cemas walaupun sesa'at, maka 
ia akan memberi kesan seakan-akan kesan sihir pada 
diri mereka, la boleh mengubahkan mereka menjadi 
seorang yang berjiwa baru. Ia mencurahkan rasa 
ketenteraman di dalam hati mereka di samping 
mencurahkan kerehatan kepada diri mereka dengan 
suatu cara yang tidak dapat diketahui hakikat dan 
caranya. Saya berkata demikian kerana saya sendiri 
telah mengalaminya di sa'at-sa'at kesusahan dan 
penderitaan dan saya merasa dalam detik-detik 
mengantuk itu rahmat Allah yang amat lembut dan 
mendalam yang disampaikan dalam bentuk yang 
tidak dapat digambarkan oleh ungkapan-ungkapan 
manusia yang tidak sempurna. 

Mengikut riwayat at-Tirmizi, an-Nasa'i dan al-Hakim 
dari hadith Hammad ibn Salamah dari Thabit dari 
Anas dari Abu Talhah katanya: "Aku angkat kepalaku 
pada hari Peperangan Uhud lalu aku melihat dan aku 
dapati tiada seorang pun dari mereka (tentera 
Muslimin) melainkan semuanya terkulai di bawah 
perisainya kerana terlalu mengantuk." 

Dalam satu riwayat yang lain dari Abu Talhah 
katanya: "Kami diselubungi mengantuk ketika kami 


'Aqidah Islam mengajar para penganutnya bahawa 
mereka tidak mempunyai apa-apa kepentingan 
terhadap diri mereka, kerana seluruh diri mereka 
adalah untuk Allah. Apabila mereka keluar berjihad 
kerana agama Allah, maka bererti mereka keluar 
kerana Allah, mereka bergerak kerana Allah dan 
berperang kerana Allah dan mereka tidak mempunyai 
matlamat yang lain untuk diri mereka di dalam jihad 
itu. Mereka menyerah diri mereka kepada taqdir Allah 
dan bersedia menerima apa sahaja yang dibawa oleh 
taqdir itu dengan penuh kerelaan dan penyerahan diri 
biar bagaimanapun taqdir itu. 

Adapun orang-orang yang memikirkan kepentingan 
diri mereka dan menjadikan kepentingan itu sebagai 
pusat pemikiran dan penilaian mereka dan sebagai 
pusat perhatian dan kesibukan, maka orang-orang ini 
belum lagi matang hakikat keimanan di dalam hati 
mereka. Termasuk dalam kumpulan ini ialah satu 
golongan yang diceritakan oleh Al-Qur'an di tempat 
ini, iaitu satu golongan yang mementingkan 
keselamatan diri mereka. Mereka berada dalam 
keadaan keluh-kesah dan serba-salah. Mereka merasa 
bahawa mereka sedang dipersia-siakan dalam satu 
perjuangan yang tidak jelas di dalam kefahaman 
mereka. Mereka melihat diri mereka ditolak ke dalam 
satu perjuangan secara paksa dan di luar kemahuan 
mereka dan mereka terpaksa menderita kesusahan 
yang amat pahit dan membayar harga yang mahal 
dalam bentuk mati terbunuh, mendapat kecederaan 

dan kesakitan. Orang-orang ini belum lagi mengenal 
hakikat Allah yang sebenar. Mereka menaruh 
sangkaan-sangkaan yang tidak benar terhadap Allah 
sama seperti sangkaan-sangkaan jahiiiyah dan di 
antara sangkaan yang tidak benar terhadap Allah 
ialah sangkaan mereka bahawa Allah telah mensia- 
siakan mereka di dalam perjuangan ini, iaitu satu 
perjuangan yang mereka tidak mempunyai apa-apa 
hak campurtangan sesuatu apa dalam urusannya, 
malah mereka hanya ditolak secara paksa ke dalam 
perjuangan supaya mereka mati dan mendapat luka- 
luka, sedangkan Allah tidak menolong mereka dan 
tidak pula menyelamatkan mereka, malah 

membiarkan mereka menjadi mangsa kepada musuh- 


musuh mereka. Mereka tertanya-tanya: 
"Adakah kita mempunyai sesuatu dari urusan ini?" 


Perkataan mereka ini mengandungi bantahan 
terhadap strategi kepimpinan dan peperangan. 
Mungkin mereka dari golongan orang-orang yang 
berpendapat tidak patut keluar dari kota Madinah 
walaupun mereka tidak pulang bersama-sama 
Abdullah ibn Ubay, tetapi hati mereka masih belum 
tenang dan tenteram. 


Sebelum ayat ini menyempurnakan pembicaraannya 
tentang sangkaan-sangkaan mereka yang buruk, ia 
lebih dahulu membetulkan perkara ini dan 
menjelaskan hakikat yang sebenar yang menjadi 
tanda tanya mereka, ia menjawab pertanyaan 
mereka: "Adakah kita mempunyai sesuatu di dalam 
urusan ini?" 




"Katakanlah: Seiuruh urusan itu di tangan Allah." 


z?**, r? 


Yakni urusan ini bukan di tangan sesiapa, bukan di 
tangan mereka dan bukan pula di tangan yang lain 
dari mereka. Sebelum ini Allah telah berfirman kepada 
nabi-Nya s.a.w. sendiri: 


"Engkau tidak mempunyai sesuatu apa dari urusan ini "(128) 

Oleh itu urusan agama ini, urusan jihad untuk 
menegakkan agama ini dan urusan melaksanakan 
sistemnya di bumi ini dan urusan menunjukkan hati 
manusia kepada agama ini adalah semuanya dari 
urusan Allah dan manusia tidak mempunyai sesuatu 
apa selain dari berusaha menunaikan kewajipan 
mereka dan menyempurnakan bay'ah mereka 
kemudian berlakulah apa yang dikehendaki Allah 
mengikut bagaimana kehendak-Nya. 

Ayat yang berikut mendedahkan rahsia hati mereka 
yang tersembunyi sebelum menyempurnakan 
pembicaraannya tentang sangkaan-sangkaan mereka 
yang buruk: 


< 





"Mereka menyembunyikan di dalam hati mereka apa yang 
tidak dizahirkan kepadamu. " 


Hati mereka penuh dengan fikiran-fikiran yang 
buruk, ragu-ragu dan gelisah dan penuh dengan 
bantahan-bantahan dan kritik-kritik. Pertanyaan 
mereka "Adakah kita mempunyai sesuatu dalam 
urusan ini?", sebenarnya mereka mahu 
menyembunyikan perasaan mereka bahawa mereka 
telah ditolak kepada nasib kesudahan yang tidak 
pernah dipilih oleh mereka dan bahawa mereka telah 
menjadi korban kepimpinan yang salah dan andainya 
mereka berkuasa mengaturkan peperangan itu 
tentulah mereka tidak menerima nasib yang seperti 
ini. 


"Mereka berkata: Andainya kita mempunyai sesuatu dalam 
urusan ini tentulah kita tidak mati terbunuh di sini." 




Itulah fikiran yang buruk yang berkecamuk di dalam 
hati orang-orang yang tidak ikhlas kepada 'aqidah 
apabila mereka mendapat kekalahan dalam satu 
peperangan dan ketika mereka mengalami kepedihan 
kekalahan, ketika mereka dapati harga perjuangan itu 
lebih berat dari apa yang disangkakan mereka dan 
hasilnya lebih pahit dari apa yang diharap-harapkan, 
ketika mereka memeriksa di dalam hati mereka dan 
dapati perjuangan itu masih tidak terang dan mantap 
dan ketika mereka khayalkan bahawa cara 
pengendalian kepimpinanlah yang telah 
mencampakkan mereka ke dalam kebinasaan dan 
mereka sudah tentu selamat jika teraju kepimpinan itu 
berada di tangan mereka. Dengan pemikiran yang 
keliru ini mereka tidak dapat melihat tangan qudrat 
Ilahi yang bertindak di sebalik peristiwa-peristiwa dan 
tidak pula dapat melihat hikmat kebijaksanaan Ilahi 
dalam ujian itu. Pada hemat mereka seluruh persoalan 
ini adalah persoalan rugi dan sia-sia semata-mata. 


Di sini datanglah pembetulan yang mendalam 
terhadap persoalan ini semua, iaitu persoalan hidup 
dan mati dan persoalan hikmat yang tersembunyi di 


sebalik ujian ini: 



'i* 

- W 










o\ jo s \ U 




"Katakanlah: Jika kamu berada di rumah kamu sekalipun , 
nescaya orang-orang yang telah disurati taqdir mati 
terbunuh akan keluar juga ke tempat-tempat pembaringan 
mereka. Dan Allah (berbuat demikian) untuk menguji apa 
yang tersemat di dalam dada kamu dan untuk memeriksa 

apa yang terselit di dalam hati kamu. Dan Allah Maha 
Mengetahui segala isi dada. "(154) 

Yakni katakanlah jika kamu berada di rumah kamu 
dan kamu tidak keluar berperang untuk menyambut 
seruan kepimpinan dan seluruh urusan kamu terserah 
kepada pertimbangan kamu, nescaya orang-orang 
yang telah ditulis mati terbunuh akan keluar juga ke 
tempat-tempat pembaringan mereka, kerana di sana 
ada suratan ajal yang telah ditentukan, ia tidak boleh 
didahulu dan tidak pula boleh ditundakan. Di sana 
ada ke tempat-tempat pembaringan yang telah 
ditentukan dan setiap tuannya pasti datang untuk 
berbaring di situ. Oleh sebab itu apabila ajal telah 
tiba, maka tuannya akan berjalan menuju ke tempat 
pembaringannya dengan dua kakinya sendiri, tiada 
siapa pun yang membawa seseorang itu kepada 
ajalnya dan tiada siapa pun yang ditolak secara paksa 
ke tempat pembaringannya yang telah ditentukan 
baginya. 

Ungkapan: 

"Ke tempat-tempat pembaringan mereka" 

adalah suatu ungkapan yang amat menarik. 
Pembaringan ialah kubur tempat beristirehatnya 
lambung-lambung manusia, tempat berhentinya 
langkah-langkah mereka dan tempat berakhirnya 
pengembara-pengembara di bumi. Mereka datang ke 
tempat pembaringan ini dengan suatu daya dorongan 
yang sulit yang tidak disedari mereka dan tidak dapat 
dikuasai mereka, hanya dorongan sulit inilah yang 
mendapatkan mereka dan menguasai mereka dan 
bertindak terhadap mereka dengan penuh kebebasan. 
Berserah kepada-Nya adalah lebih merehat dan 
menenangkan hati. 


Itulah taqdir Allah dan di sebaliknya terdapat 
hikmatnya: 



"Dan Allah (berbuat demikian) untuk menguji apa yang 
tersemat di dalam dada kamu dan untuk memeriksa apa 
yang terselit di dalam hati kamu. " 


Tidak ada batu uji yang sebaik kesusahan untuk 
mendedahkan segala isi dada dan meleburkan segala 
isi hati supaya kepalsuan dan ria' dapat dihapuskan 
darinya, la dapat mendedahkan hakikat hati yang 
sebenar tanpa sebarang saduran cat yang palsu. 

Itulah ujian terhadap isi dada agar terserlah dengan 
hakikatnya yang sebenar dan itulah proses 
pembersihan hati supaya terhapus segala keburukan 
dan kepalsuan dan itulah proses pembetulan dan 
penjelasan terhadap pandangan dan kefahaman 
supaya tidak ada lagi sebarang kekeliruan dan 
kecacatan: 


"Dan Allah Maha Mengetahui segala isi dada."(154) 


Manusia Tidak Mengetahui Rahsia-rahsia Hatinya 

Yang dimaksudkan dengan isi dada ialah rahsia- 
rahsia yang sulit yang tersemat dan tersembunyi di 
dalam dada. Rahsia-rahsia itu sentiasa menemani 
dada dan tidak pernah berpisah darinya dan tidak 
pernah terdedah kepada cahaya. Allah memang 
mengetahui segala kandungan isi dada ini, tetapi 
Aliah mahu mendedahkannya kepada manusia dan 
kepada tuan-tuannya sendiri, kerana kadang-kadang 
manusia sendiri tidak mengetahui rahsia-rahsia itu 
dari diri mereka sehingga ia didedah dan dizahirkan 
oleh peristiwa-peristiwa kepada mereka. 


Allah telah mengetahui isi hati mereka yang kalah 
dan lari pada hari pertempuran Uhud. Mereka telah 
lemah semangat dan berundur dengan sebab maksiat 
yang telah dilakukan mereka. Oleh sebab itu hati 
mereka terus bergoyang dengan sebab maksiat itu 
dan dari pintu inilah mereka dimasuki syaitan yang 
datang mempengaruhi mereka sehingga mereka 
tergelincir dan gugur dalam maksiat: 





soii a 



"Sesungguhnya orang-orang dari golongan kamu yang 
berpaling (melarikan diri) pada hari pertembungan dua 
angkatan tentera (Islam dan kafir dalam Peperangan Uhud) 
sebenarnya telah digelincirkan oleh syaitan dengan sebab 
setengah-setengah dosa yang telah dilakukan mereka. Dan 
sesungguhnya Allah telah memaafkan mereka. 
Sesungguhnya Allah Maha Pengampun lagi Maha 
Penyabar. "(155) 


Orang-orang yang diisyaratkan di dalam ayat ini 
mungkin dikhususkan kepada pasukan pemanah yang 
timbul di dalam hati mereka perasaan tamak kepada 
harta rampasan perang dan sangkaan bahawa 
Rasulullah akan mengharamkan bahagian-bahagian 
mereka. Inilah perasaan yang diperolehi mereka dan 
dengan perasaan inilah mereka telah digelincirkan 
oleh syaitan. 


Tetapi isyarat ini secara umumnya menggambarkan 
jiwa manusia apabila ia melaku sesuatu kesalahan. 
Ketika itu kekuatan imannya hilang, hubungannya 
dengan Allah menjadi lemah, kesepaduan diri dan 
imbangannya menjadi terumbang-ambing dan dia 
terdedah kepada berbagai-bagai fikiran yang buruk, 
ragu-ragu dan gelisah dengan sebab rosak 
hubungannya dengan Allah dan kepercayaannya 
terhadap keredhaan Allah. Di waktu inilah syaitan 
menemui jalannya memasuki ke dalam hatinya dan 
dapat memimpinnya melakukan kesalahan demi 

kesalahan, sedangkan ia terpencil jauh dari 
perlindungan liahi yang aman dan teguh. 

Pengaruh Istighfar 

Dari sinilah istighfar dari dosa itu merupakan 
langkah pertama yang dilakukan oleh orang-orang 
yang ta'at kepada Allah yang turut berperang 
bersama para Anbia' dalam menghadapi musuh- 
musuh da'wah, kerana istighfar inilah yang 
mengembalikan mereka kepada Aliah dan 
menguatkan hubungan mereka dengan-Nya dan 
membebaskan hati mereka dari terumbang-ambing. 
Istighfariah yang dapat menghapuskan perasaan- 
perasaan yang buruk, ragu-ragu dan gelisah dari hati 
mereka, la dapat menutup lubang yang dimasuki 
syaitan, iaitu lubang menjauhi diri dari Allah dan dari 
perlindungan-Nya. Inilah lubang yang dimasuki 
syaitan lalu ia menjatuhkan manusia ke dalam maksiat 
sekali demi sekali sehingga mereka tinggal terpencil di 
padang gurun dan jauh dari kawasan selamat yang 
tidak menerima mereka. 

Allah menceritakan kepada mereka bahawa rahmat- 
Nya tetap mendapatkan mereka. Oleh itu Allah tidak 
membiarkan syaitan memencilkan mereka dan kerana 
itu Allah memaafkan mereka. Dan seterusnya Allah 
memperdekatkan diri-Nya kepada mereka bahawa Dia 
bersifat Maha Pengampun dan Maha Sabar, Allah 
tidak mengusir orang-orang yang bersalah dan tidak 
pula bertindak segera mengenakan balasan ke atas 
mereka apabila Dia mengetahui hati mereka masih 
meletakkan harapan kepada-Nya dan masih 
berhubung dengan-Nya dan tidak mengetahui adanya 
dalam dirinya keinginan memberontak dan melarikan 
diri dari-Nya. 

Ayat yang berikut menjelaskan hakikat taqdir Allah 
dalam persoalan mati dan hidup dan menyalahkan 
kefahaman-kefahaman orang-orang kafir dan 
golongan Munafiqin mengenai persoalan ini. la 
menyeru orang-orang yang beriman dan memberi 
peringatan kepada mereka supaya pandangan dan 
kefahaman mereka tidak seperti pandangan dan 
kefahaman orang-orang kafir dan Munafigin itu dan 
pada akhirnya ia mengembalikan mereka kepada 
nilai-nilai dan pertimbangan-pertimbangan yang lain 
yang mengatasi penderitaan-penderitaan dan 
pengorbanan-pengorbanan: 




"Wahai orang-orang yang beriman! Janganlah kamu jadi 
seperti orang-orang yang kafir yang berkata kepada saudara- 
saudara mereka apabila mereka merantau di bumi atau 
menjadi pejuang yang berperang. Andainya mereka berada 
di sini bersama kami tentulah mereka tidak mati dan tidak 
terbunuh , akibat perkataan demikian Allah jadikan suatu 
penyesalan di dalam hati mereka. Dan sebenarnya Aliahlah 
yang menghidup dan yang mematikan dan Allah Maha 
Melihat segala apa yang dilakukan kamu (156). Dan jika 
kamu dibunuh kerana jalan Allah atau mati, maka 
keampunan dari Allah dan rahmat-Nya adalah lebih baik dari 
segala ni'mat hidup yang dikumpul oleh mereka (157). Dan 
jika kamu mati atau dibunuh , maka kepada Allah kamu 
sekalian akan dikumpulkan."(158) 

Yang nampak jelas dari hubungan ayat-ayat ini 
dalam cerita Peperangan Uhud ialah perkataan- 
perkataan ini ialah perkataan-perkataan yang 
dikeluarkan oleh orang-orang Munafiqin yang telah 
pulang ke Madinah sebelum berlakunya peperangan 
itu, juga perkataan-perkataan yang dikeluarkan oleh 
kaum Musyrikin yang belum lagi memeluk Islam, 
tetapi masih mempunyai hubungan dan pertalian 
kerabat di antara mereka dengan kaum Muslimin. 
Mereka telah menggunakan keguguran para 
Syuhada' di Uhud itu sebagai bahan untuk 
menimbulkan penyesalan di dalam hati kaum 
keluarga mereka dan merangsangkan perasaan sedih 
dan dukadta atas kehilangan mereka di medan 
pertempuran itu dengan sebab mereka keluar 
berperang. Tidak syak lagi fitnah dan kesedihan- 
kesedihan seperti ini melukakan hati dan 
meninggalkan kesan-kesan yang menggugatkan 
barisan Muslimin. Oleh sebab itulah diturunkan 
penjelasan ini untuk membetulkan nilai-nilai, 
pemikiran-pemikiran dan kefahaman-kefahaman dan 
memulangkan tipudaya ini ke leher perancang- 
perancangnya. 


Perkataan orang-orang kafir yang mengatakan: 


"Andainya mereka berada di sini bersama kami tentulah 
mereka tidak mati dan tidak terbunuh . " 



Hakikat Hidup, Mati Dan Taqdir Allah 

Perkataan ini mendedahkan adanya perbezaan yang 
asasi di antara pandangan dan kefahaman penganut 
'aqidah dengan pandangan dan kefahaman orang 
yang tidak menganut 'aqidah terhadap undang- 
undang hayat dan segala peristiwanya yang berlaku 
sama ada peristiwa-peristiwa senang atau peristiwa- 
peristiwa susah.. ...Orang yang menganut 'aqidah 
memahami undang-undang Allah dan mengenali 
kehendak masyi'ah Allah, la yakin kepada taqdir 

Allah, iaitu ia yakin tiada suatu yang akan 
menimpanya kecuali sesuatu yang telah ditulis oleh 
Allah dan sesuatu yang menimpanya tidak akan 
terhindar darinya dan sesuatu yang terhindar darinya 
tidak akan menimpanya. Oleh sebab itulah ia tidak 
menerima kesusahan yang menimpanya dengan 
penuh kecemasan dan tidak menerima kesenangan 
dengan perasaan penuh bangga dan sombong, la 
tidak menghubungkan kesialan dirinya kepada itu dan 
ini dan dia tidak merasa kesal kerana dia tidak 
bertindak begini supaya terhindar dari begini atau 
supaya ia mendapat begini-begini selepas berlakunya 
perkara itu, kerana bidang perencanaan, 
perancangan, berfikir dan berunding adalah dilakukan 
sebelum ia tampil bertindak mengerjakan sesuatu. 
Tetapi apabila ia telah bertindak setelah merencana 
dan merancang - mengikut batas ilmu 
pengetahuannya dan batas perintah-perintah Allah 
dan larangan-larangan-Nya maka segala natijah yang 
berlaku, diterimanya dengan tenang, redha dan 
berserah kepada Allah kerana dia yakin bahawa 
natijah itu adalah berlaku mengikut taqdir dan tadbir 
Allah serta hikmat-Nya. la pasti berlaku seperti yang 
telah berlaku walaupun dialah yang telah melakukan 
sebab-sebabnya dengan perbuatannya. Itulah 
keseimbangan di antara tindakan dan berserah 
kepada Allah, di antara sikap positif dan sikap 
bertawakkal. Di atas keseimbangan inilah langkah- 
langkah menjadi teguh dan hati nurani menjadi 
tenang. Tetapi bagi orang yang mempunyai hati yang 
kosong dari 'aqidah yang betul terhadap Allah, maka 
dia selama-lamanya dihantui oleh perasaan sial, 
selama-lamanya merasa keluh-kesah dan cemas, 
selama-lamanya berkata kesal: "Oh kalau aku....", 

"Jika tidak kerana" "Amboi kalau ", " 

Alangkah sedihnya". 

Allah S.W.T. - dalam rangka mendidik kelompok 
Muslimin dan di bawah bayangan Peperangan Uhud 
dan kekalahan yang telah menimpa kaum Muslimin - 
mengingatkan kaum Muslimin supaya jangan jadi 
seperti orang-orang kafir yang ditimpa duka nestapa 
apabila ada kerabat mereka mati dalam 

pengembaraan mencari rezeki atau mati terbunuh di 



"Wahai orang-orang yang beriman! Janganlah kamu jadi 
seperti orang-orang yang kafir yang berkata kepada saudara- 
saudara mereka apabila mereka merantau di bumi atau 
menjadi pejuang yang berperang: Andainya mereka berada 
di sini bersama kami tentuiah mereka tidak mati dan tidak 
terbunuh." 

Mereka berkata begitu kerana pandangan dan 
kefahaman mereka yang tidak betul terhadap hakikat 
yang berlaku di alam buana dan terhadap hakikat 
yang berkuasa dan bertindak dalam segala apa yang 


berlaku. Mereka hanya melihat sebab-sebab yang 
lahir dan keadaan-keadaan permukaan sahaja dengan 
sebab mereka terputus dari Allah dan dari taqdir-Nya 
yang berlangsung di dalam hidup ini. 

y 

3 

liah jadikan suatu penyesalan 

di dalam hati mereka. "(1 56) 

Mereka merasa bahawa keluarnya saudara-saudara 
mereka untuk menjelajah mencari rezeki itulah yang 
menyebabkan mereka mati atau keluar mereka untuk 
berperang itulah yang menyebabkan mereka mati 
terbunuh, mereka merasa bahawa tindakan keluar 
inilah yang menjadi sebab kematian atau punca mati 
terbunuh dan inilah yang menimbulkan rasa kesal di 
hati mereka kerana mereka tidak menghalangi 
mereka keluar. Andainya mereka mengetahui sebab 
yang haqiqi iaitu kesampaian ajal dan seruan tempat 
pembaringan atau tanah kubur, suratan taqdir Allah 
dan undang-undangnya mengenai mati dan hidup 
tentulah mereka tidak merasa kesal dan tentulah 
mereka menerima ujian itu dengan sabar dan kembali 
kepada Allah dengan penuh kerelaan: 


"Dan sebenarnya Aliahlah yang menghidup dan yang 
mematikan. " 

Di tangan qudrat Allah datangnya pengurniaan 
hayat dan dengan tangan qudrat-Nya juga diambil 
kembali pengurniaan itu dalam masa dan tempoh 
yang telah ditetapkan sama ada manusia sedang 
berada di rumah mereka bersama-sama keluarga 
mereka atau berada di medan perjuangan kerana 
mencari rezeki dan kerana mempertahankan 'aqidah 
.... Dan di sisi Aliahlah disediakan balasan dan 
pampasan yang dilakukan mengikut ilmu-Nya yang 
mendalam dan tepat: 

"Dan Allah Maha Melihat segala apa yang dilakukan 
kamu. "(156) 

Tetapi perkara ini tidak hanya berakhir dengan maut 
atau dengan mati terbunuh kerana ini bukannya 
penghabisan perjalanan manusia. Begitu juga hidup di 
dunia bukanlah merupakan sebaik-baik pemberian 
yang dikurniakan Allah kepada manusia, malah di 
sana ada nilai-nilai yang lain dan pertimbangan- 
pertimbangan yang lebih tinggi di dalam neraca Allah: 




"Dan jika kamu dibunuh kerana jalan Allah atau mati maka 
keampunan dari Allah dan rahmat-Nya adalah lebih baik dari 
segala ni'mat hidup yang dikumpul oleh mereka (157). Dan 

jika kamu mati atau dibunuh maka kepada Aliah kamu 
sekalian akan dikumpulkan."(158) 

Oleh itu maut atau mati terkorban kerana agama 
Aliah mengikut syarat dan pertimbangan ini adalah 
lebih baik dari ni'mat-ni'mat hidup yang kecil yang 
dikumpulkan oleh manusia di dalam kehidupan 
mereka, iaitu ni'mat-ni'mat harta kekayaan, pangkat 
kebesaran, kuasa dan kehidupan yang senang Ienang. 
Mati yang seperti itu adalah lebih baik kerana ia 
diiringi oleh keampunan dan rahmat dari Allah, 
sedangkan keampunan dan rahmat itu adalah lebih 
baik dari ni'mat-ni'mat hidup yang dikumpulkan 
mereka dalam pertimbangan neraca hakikat. Kepada 
keampunan dan rahmat inilah Allah kembalikan para 
Mu'minin dan Allah tidak kembalikan mereka - di 
maqam ini - kepada keagungan peribadi dan tidak 
pula kepada perhitungan-perhitungan manusia, 
malah ia mengembalikan mereka kepada balasan 
yang disediakan di sisi-Nya dan mengikatkan hati 
mereka dengan rahmat Allah. Dan rahmat itu adalah 
lebih baik dari segala apa yang dikumpulkan oleh 
manusia dan lebih baik dari segala ni'mat dunia yang 
dicita-cita oleh hati manusia. 

Dan seluruh mereka dikembalikan kepada Allah dan 
dikumpulkan kepada-Nya dalam segala keadaan sama 
ada mereka mati di atas tilam di rumah mereka atau 
mati ketika mengembara di bumi atau mati terkorban 
di medan perjuangan apabila mereka berjihad. 
Mereka tidak mempunyai tempat kembali yang lain 
dari Allah. Di sini jelaslah bahawa perbezaan itu hanya 
wujud pada andalan dan niat dan wujud pada tujuan 
dan minat masing-masing, sedangkan kesudahan 
adalah sama sahaja, iaitu mati atau terbunuh pada 
masanya yang telah ditetapkan atau mengikut 
tempoh ajalnya yang telah ditentukan, kemudian 
pulang kepada Allah dan berkumpul di Mahsyar pada 
hari Qiamat, kemudian mendapat keampunan dan 
rahmat dari Allah atau menerima kemurkaan dan 
'azab dari-Nya. Oleh itu orang yang paling tolol ialah 
mereka yang memilih kesudahan yang malang bagi 
diri mereka, sedangkan mereka tetap mati di dalam 
segala keadaan. 

Dengan huraian ini tersematlah di dalam hati 
hakikat mati dan hidup dan hakikat taqdir Allah dan 
dengan huraian ini yakinlah hati kepada ujian taqdir 
Allah dan kepada hikmat yang wujud di sebalik taqdir 
dan kepada balasan di sebalik ujian itu. Dan dengan 
huraian itu tamatlah pusingan ini dari jantung 
peristiwa-peristiwa Peperangan Uhud itu dan segala 
suasana yang menemaninya. ’ 

****** 

(Pentafsiran ayat-ayat 159 - 164) 

Kemudian ayat-ayat yang berikut meneruskan 
huraiannya dalam satu pusingan yang baru yang 
berpaksikan peribadi Rasulullah s.a.w. dan hakikat 
nubuwwahnya yang mulia, juga nilai hakikat yang 
agung ini di dalam kehidupan umat Muslimin dan 


sejauh mana mereka diselubungi rahmat Allah. Di 
sekitar paksi ini terdapat berbagai-bagai tali sistem 
hidup islam yang mengatur kehidupan masyarakat 
Muslimin dan asas penyusunan ini, juga tali-tali dari 
kefahaman dan pemikiran Islam dan hakikat-hakikat 
yang menjadi tapak tegaknya, juga nilai kefahaman, 
pemikiran dan sistem itu di dalam kehidupan manusia 
secara umumnya: 



"Maka dengan berkat rahmat Allah engkau telah bersikap 
lemah lembut terhadap mereka dan andainya engkau 
bersikap kasar dan keras hati tentulah mereka menjauhkan 
diri dari sekelilingmu. Kerana itu maaflah mereka , pohonlah 
keampunan untuk mereka dan bermesyuaratlah dengan 
mereka dalam segala urusan. Dan apabila engkau telah 
membulatkan tekad, maka bertawakkal kepada Allah. 
Sesungguhnya Allah kasihkan orang-orang yang bertawakkal 
(159). Jika Allah menolong kamu, maka tiada siapa yang 

dapat mengalahkan kamu dan jika Dia mengecewakan 
kamu , maka siapakah lagi yang dapat menolong kamu selain 
dari Allah. Oleh itu hendaklah para Mu'minin bertawakkal 
kepada Allah (160). Tidak mungkin bagi seseorang nabi 
menggelapkan harta rampasan perang dan barang siapa 
yang menggelapkan harta rampasan perang nescaya ia akan 
membawa bersamanya pada hari Qiamat segala sesuatu 
yang digelapkannya. Kemudian setiap orang dibalas dengan 
sempurna terhadap apa yang telah dilakukannya dan mereka 
tidak akan dianiayai (161). Apakah orang yang mengikut 
keredhaan-Nya sama dengan orang yang kelak kembali 
dengan kemurkaan dari Allah dan tempat kediamannya ialah 
Neraka Jahannam dan itulah seburuk-buruk tempat kembali 
(162). Mereka mempunyai darjah-darjah yang tinggi di sisi 
Allah dan Allah Maha Melihat segala apa yang dilakukan 
mereka (163). Sesungguhnya Allah telah mengurniakan 
ni'mat ke atas para Mu'minin ketika Dia mengutuskan 
kepada mereka seorang Rasul dari diri mereka sendiri yang 
membaca kepada mereka ayat-ayat Allah , membersihkan 
mereka dan mengajar mereka kitab suci Al-Qur'an dan 
hikmat dan walaupun sebelum ini mereka berada di dalam 
kesesatan yang nyata. "(164) 

Kita dapat memperhatikan dalam ceraian ayat ini 
dan dalam berbagai-bagai hakikat pokok yang diikat 
pada paksinya - iaitu hakikat nubuwwah yang mulia - 
juga kita dapati dasar-dasar penting yang lain yang 
terkandung di dalam susunan-susunan kata yang 

pendek Kita dapati hakikat rahmat llahiyah yang 

tergambar di dalam akhlak Nabi s.a.w. dan di dalam 
tingkahlakunya yang baik, bertimbangrasa dan lemah 
lembut, iaitu tingkahlaku yang disediakan untuk 
membolehkan hati orang ramai bersatu-padu dan 

bermesra di sekeliling beliau Seterusnya kita dapati 

dalam ayat-ayat ini dasar syura yang menjadi asas 
peraturan kehidupan masyarakat secara Islam, dasar 
ini diperintahkan pada tempat yang pada lahirnya 
melahirkan natijah-natijah yang pahit, di samping 
dasar syura juga kita dapati dasar tegas dan dasar 
meneruskan keazaman dengan penuh tekad selepas 
mengadakan syura. Dan di samping dasar syura dan 
dasar meneruskan keazaman, kita dapati hakikat 
tawakkal kepada Allah dan dengan demikian 
sempurnalah asas-asas berfikir, bertindak dan 
mengatur kehidupan masyarakat. Seterusnya kita 
dapat hakikat taqdir Allah dan kembalinya segala 
urusan kepada-Nya. Kita dapati tindakan qudrat Allah 
bukannya tindakan qudrat yang lain darinya yang 
bertindak mengendalikan peristiwa-peristiwa dan 
natijah-natijah yang berlaku. Kita dapati dalam ayat- 
ayat ini amaran Allah terhadap perbuatan khianat, 
perbuatan menggelap harta rampasan perang dan 
perasaan tamak kepada harta rampasan. Kita dapati 
Al-Qur'an mengemukakan perbezaan yang tegas di 
antara mereka yang mengikut keredhaan Allah 
dengan mereka yang kembali dengan kemurkaan dari 
Allah, dan perbezaan ini menonjolkan hakikat nilai- 
nilai, pertimbangan-pertimbangan, keuntungan dan 
kerugian. Ceraian ayat ini di akhiri dengan 
menyanjung tinggi kurnia Ilahi yang besar dalam 
bentuk pengiriman Nabi s.a.w. kepada umat manusia, 
iaitu suatu kurnia yang menjadikan harta rampasan 
perang itu kelihatan sangat kecil di sampingnya 
begitu juga ia membuat penderitaan-penderitaan dan 


kesusahan-kesusahan yang telah dialami mereka 
kelihatan kecil di sampingnya. 


Semua maudhu'-maudhu' ini dibicarakan di dalam 
ayat-ayat yang pendek sahaja. 



"Maka dengan berkat rahmat Allah engkau telah bersikap 
lemah lembut terhadap mereka dan andainya engkau 
bersikap kasar dan keras hati tentulah mereka menjauhkan 
diri dari sekelilingmu. Kerana itu maafkanlah mereka , 
pohonlah keampunan untuk mereka dan bermesyuaratlah 
dengan mereka dalam segala urusan. Dan apabila engkau 
telah membulatkan tekad, maka bertawakkallah kepada 
Allah. Sesungguhnya Allah kasihkan orang-orang yang 
bertawakkal. "( 1 59) 

Ayat-ayat ini ditujukan kepada Rasulullah s.a.w. 
ketika beliau merasa di dalam hatinya sedikit perasaan 
terkilan terhadap kaum Muslimin. Mereka mula-mula 
begitu ghairah dan bersemangat untuk keluar 
berperang kemudian barisan mereka berpecah dan 
satu pertiga dari angkatan tentera yang keluar untuk 
berperang tiba-tiba berpatah balik sebelum berlaku 
peperangan. Kemudian mereka melanggar perintah 
beliau apabila mereka lemah di hadapan godaan 
harta rampasan perang. Kemudian mereka patah 
semangat apabila mendengar khabar angin bahawa 
beliau mati terbunuh dan mereka terus 
mengundurkan diri menderita kekalahan. Mereka 
meninggalkan Rasulullah s.a.w. terpencil dalam 
sekumpulan yang kecil dan membiarkan beliau 
mendapat kecederaan diserang musuh, sedangkan 
beliau berjuang dengan tabah dan menyeru mereka di 
belakang mereka yang sedang melarikan diri tanpa 
menoleh -kepada sesiapapun. Ayat-ayat -ini ditujukan 
kepada Rasulullah s.a.w. untuk menghiburkan hatinya 
juga ditujukan kepada kaum Muslimin untuk 
menyedarkan mereka terhadap ni'mat Allah yang 
telah dikurniakan kepada mereka. Ayat-ayat ini 
mengingatkan beliau juga mengingatkan mereka 
terhadap rahmat Allah yang wujud pada akhlak beliau 
yang mulia dan penuh timbangrasa dan dapat 
memadukan hati Muslimin di sekelilingnya. Tujuan 
peringatan ini untuk menggerakkan perasaan kasih 
sayang dan timbangrasa yang tersembunyi di dalam 
lubuk hatinya agar mengatasi perasaan terkilan yang 
dialaminya akibat tindak-tanduk yang telah dilakukan 
mereka, juga agar mereka benar-benar merasa 
hakikat ni'mat Ilahi yang mengurniakan nabi yang 
pengasih dan bertimbangrasa ini kepada mereka. 
Kemudian ayat ini menyeru beliau supaya memaafkan 
mereka dan memohon keampunan kepada mereka 
serta menyuruh beliau terus bermesyuarat dengan 
mereka seperti biasa dalam segala urusan mereka 

tanpa terpengaruh kepada natijah-natijah yang buruk 
yang diterima di dalam peperangan itu dan tanpa 
terdorong kepada membatalkan dasar syura yang 
asasi dalam kehidupan Islamiyah itu. 

Sy^>-jQ 

Jif 

"Maka dengan berkat rahmat Allah engkau telah bersikap 
lemah-lembut terhadap mereka dan andainya engkau 
bersikap kasar dan keras hati tentulah mereka menjauhkan 
diri dari sekelilingmu. " 


Ciri-ciri Peribadi Rasulullah 


Itulah rahmat Allah yang telah merangkumi beliau 
dan merangkumi mereka. Rahmat inilah* yang telah 
menjadikan Rasulullah s.a.w. seorang yang amat 
bertimbangrasa dan lemah-lembut terhadap mereka. 
Andainya beliau seorang yang bengis dan berhati 
keras tentulah orang ramai Islam tidak dapat 
bermesra dan berpadu perasaan di sekeliling beliau. 
Mereka memerlukan kepada naungan yang penuh 
kasih sayang, ri'ayah yang baik, senyum manis yang 
melapangkan dada, kemesraan yang dapat 
merangkumi mereka dan kesabaran yang dapat 
memaafkan kejahilan dan kelemahan mereka. Mereka 
memerlukan kepada sebuah hati yang besar yang 
sentiasa memberi kepada mereka dan tidak 
berkehendak apa-apa pemberian dari mereka, hati 
yang besar yang sanggup memikul masalah-masalah 
yang menyusahkan mereka, sedangkan segala yang 
menyusahkannya tidak pula menyusahkan mereka. 
Mereka sentiasa memperolehi darinya perhatian yang 
berat, ri'ayah, simpati, toleransi, kasih sayang dan 
kerelaan. Demikianlah sifat hati Rasulullah s.a.w. dan 
demikianlah cara hidup beliau dengan orang ramai. 
Beliau tidak pernah marah kerana kepentingan 
dirinya, tidak pernah merasa bosan dengan 

kelemahan-kelemahan manusia, tidak pernah 

menyimpan untuk dirinya sesuatu dari harta benda 
kehidupan dunia, malah segala apa yang dimiliki 
diberikan kepada mereka dengan penuh kemurahan 
hati, kesabaran, kebaikan, timbangrasa- dan kasih 
sayangnya sentiasa merangkumi mereka. Tiada siapa 
yang bergaul dengannya atau melihatnya, melainkan 
hatinya dipenuhi kasih sayang kerana terpengaruh 
dengan kelimpahan jiwa beliau yang besar yang 
dicurahkan beliau ke atasnya. 


Dasar Syura Dalam Islam 

Dengan ungkapan yang tegas "Bermesyuaratlah 
dengan mereka dalam segala urusan" ini. Islam 
menetapkan dasar ini di dalam sistem pemerintahan 
walaupun Nabi Muhammad s.a.w. sendiri yang 
mengendalikan teraju pemerintahan itu. Ini adalah 
satu nas yang tegas yang tidak memberi sebarang 
keraguan kepada umat Muslimin bahawa syura itu 
merupakan dasar asasi (pemerintahan Islam), la tidak 
boleh ditegakkan di atas dasar yang lain darinya. 
Adapun bentuk syura dan cara-cara untuk 
melaksanakannya, maka itu adalah perkara-perkara 
yang boleh diubahsuaikan mengikut kedudukan umat 
Muslimin dan keadaan-keadaan hidup mereka. Segala 
bentuk dan segala cara yang boleh menegakkan 
hakikat syura - bukan bentuknya yang lahir - adalah 
dari Islam. 

Nas ini datang selepas berlakunya hasil-hasil syura 
yang pada lahirnya kelihatan amat berat dan pahit, 
kerana pada lahirnya ia mengakibatkan berlakunya 
perpecahan di dalam barisan Muslimin, iaitu 
berlakunya perbezaan pendapat, satu kumpulan ber- 
pendapat supaya kaum Muslimin tidak keluar 
meninggalkan Madinah dan berkubu di sana sahaja 
sehingga apabila mereka diserang musuh, barulah 
mereka keluar memerangi mereka di muka-muka 
lorong, sementara satu kumpulan pula dengan penuh 
semangat berpendapat supaya mereka keluar 
menentang kedatangan kaum Musyrikin itu. Akibat 
perbezaan pendapat ini berlakulah perpecahan dalam 
barisan kaum Muslimin. Abdullah ibn Ubay ibn Salul 
telah membawa balik ke Madinah satu pertiga dari 
tentera Muslimin, sedangkan musuh di waktu itu 
telah berada di muka pintu. Ini adalah satu 
perkembangan yang amat berat dan satu perpecahan 
yang menakutkan. Begitu juga ternyata bahawa 
strategi perang yang dilaksanakan itu pada lahirnya 
bukanlah merupakan satu strategi yang paling 
selamat dari segi ketenteraan, kerana strategi itu 
bertentangan dengan cara-cara yang terdahulu di 
dalam mempertahankan Madinah sebagaimana telah 
dikatakan oleh Abdullah ibn Ubay dan orang-orang 
Islam telah menggunakan cara yang sebaliknya di 
dalam Peperangan Ahzab yang berlaku selepas itu, 
iaitu mereka tetap bertahan di Madinah dan menggali 
parit Mereka tidak keluar menentang musuh setelah 
mengambil pengajaran yang diterima mereka di 
dalam Peperangan Uhud. 


Semuanya ini adalah rahmat dari Allah terhadap 
beliau dan umatnya. Al-Qur'an mengingatkan rahmat 
ini kepada mereka dalam suasana peperangan ini 
untuk menerangkan peraturan yang dikehendaki 
Allah S.W.T. untuk umat Muslimin: 



" Kerana itu maafkanlah mereka , pohonkanlah keampunan 
untuk mereka dan bermesyuaratlah dengan mereka dalam 
segala urusan." 


Rasulullah s.a.w. bukanlah tidak mengetahui 
langsung tentang akibat-akibat yang berat yang akan 
menimpa barisan kaum Muslimin kerana tindakan 
mereka keluar berperang di luar Madinah itu. Beliau 
telah mendapat pertanda-pertanda dari mimpinya 
yang benar yang telah dilihat olehnya, iaitu mimpi 
yang beliau tahu sejauh mana benarnya. Beliau telah 
menta'birkan mimpinya itu dengan kematian seorang 
keluarganya dan kematian sekumpulan sahabatnya 
dan menta'birkan Madinah sebagai perisai yang 
teguh. Rasulullah s.a.w. memang berhak 

membatalkan keputusan syura itu, tetapi beliau 
teruskan juga keputusan itu walaupun beliau 
mengetahui wujudnya penderitaan-penderitaan, 
kerugian-kerugian dan pengorbanan-pengorbanan di 
sebaliknya, kerana menegakkan dasar syura dan 
mengajar jama'ah Muslimin dan mendidik umat 
Muslimin adalah lebih penting dari kerugian-kerugian 
yang bersifat sementara. 

Kepimpinan Nabawiyah memang berhak 
membuang seluruh dasar syura selepas peperangan 
itu, iaitu setelah berlakunya perpecahan barisan 
Muslimin dalam suasana yang paling genting dan 
setelah berlakunya akibat-akibat yang pahit 
setamatnya peperangan itu, tetapi Islam adalah 
berfungsi untuk mewujud dan mendidik umat 
Muslimin dan menyediakannya untuk memimpin 
umat manusia, dan Allah mengetahui bahawa sebaik- 
baik cara mendidik umat dan menyediakan mereka 
untuk memegang teraju kepimpinan yang betul ialah 
mendidik mereka dengan syura dan dengan latihan 
memikul tanggungjawab dan meluangkan mereka 
membuat kesilapan walaupun kesilapan itu besar dan 
membawa akibat-akibat yang pahit supaya mereka 
mengetahui bagaimana hendak membetulkan 
kesilapan mereka dan bagaimana memikul 
tanggungjawab dari pendapat dan tindak-tanduk 
mereka. Mereka tidak dapat mempelajari sesuatu 
yang betul melainkan apabila mereka telah 
melakukan kesilapan-kesilapan. Kerugian-kerugian itu 
tidak penting jika hasilnya boleh melahirkan satu 
umat yang terlatih, faham dan bertanggungjawab. 
Mengelakkan kesilapan-kesilapan, kegelinciran- 
kegelinciran dan kerugian-kerugian dalam kehidupan 
sesuatu umat itu tidak memberi apa-apa keuntungan 
kepada mereka, jika hasil dari pengelakan itu terus 
menjadikan umat itu lemah seperti kanak-kanak kecil 
di bawah jagaan. Di dalam keadaan ini mereka 
berjaya menghindarkan diri dari kerugian-kerugian 
kebendaan dan berjaya mencapai keuntungan- 
keuntungan kebendaan, tetapi mereka kerugian diri 
sendiri, kerugian dari segi kewujudan dan didikan diri 
mereka dan kerugian dari segi latihan menghadapi 
realiti kehidupan. Mereka sama seperti kanak-kanak 
yang dilarang berjalan - umpamanya - untuk 
menghindari kegelinciran, jatuh rebah dan berjalan 
tidak tentu arah atau untuk mengelak dari memakai 
kasut. 

Kewujudan Kepimpinan Yang Matang Tidak Boleh 
Menggantikan Sistem Syura 

Islam berusaha untuk mewujud dan mendidik umat 
Muslimin dan menyediakan mereka untuk memegang 
teraju kepimpinan yang betul. Oleh sebab itu 
kematangan akal fikiran umat ini pastilah 
disempurnakan. Jagaan dan kawalan terhadap 
pergerakan mereka di dalam realiti kehidupan amali 
mereka pastilah dihapuskan supaya mereka terlatih 
dengan cara hidup yang seperti ini semasa hayat 
Rasulullah s.a.w. dan di bawah penyeliaan beliau. 
Andainya kewujudan kepimpinan yang betul itu boleh 
menghalangkan dasar syura dan boleh 


menghalangkan umat itu dari dilatihkan dengan dasar 
ini secara amali dalam urusan yang paling penting - 
seperti Peperangan Uhud yang mungkin menentukan 
nasib terakhir umat Muslimin, sedangkan mereka satu 
umat yang kecil yang dilingkungi permusuhan- 
permusuhan dan bahaya-bahaya dari segenap sudut - 
dan menghalalkan pihak kepimpinan mengendalikan 
urusan yang penting itu secara persendirian sahaja - 
andainya kewujudan kepimpinan yang matang dalam 
kalangan umat Muslimin itu sudah mencukupi dan 
boleh menggantikan tempat syura dalam urusan- 
urusan yang paling penting tentulah kewujudan 
Muhammad s.a.w. di samping wahyu dari Allah 
S.W.T. yang ada bersama beliau sudah cukup untuk 
meniadakan hak syura bagi kaum Muslimin pada hari 
itu terutama memandangkan kepada akibat-akibat 
yang pahit yang telah dialami mereka di dalam 
suasana-suasana peperangan yang merbahaya kepada 
pertumbuhan umat Muslimin, tetapi kewujudan 
Muhammad s.a.w. di samping wahyu Allah yang ada 
bersama beliau dan di samping berlakunya peristiwa- 
peristiwa perpecahan dan wujudnya suasana-suasana 
perang yang merbahaya itu sama sekali tidak dapat 
menghapuskan hak syura itu, kerana Allah S.W.T. 
mengetahui bahawa dasar syura itu pastilah 
diamalkan dalam urusan-urusan yang amat penting 
biar apapun akibat-akibatnya, biar apa pun kerugian 
yang dihasilkannya, biar pun ia memecahkan barisan, 
biar bagaimana pahit sekalipun pengorbanan- 
pengorbanannya dan biar bagaimana besar 
kemerbahayaan yang disebabkan olehnya, kerana 
semuanya ini merupakan persoalan-persoalan kecil 
yang tidak menjadi batu penghalang di hadapan 
pertumbuhan satu umat yang matang, terlatih dalam 
kehidupan dan memahami tanggungjawab fikiran 
dan tindakan, satu umat yang sedar terhadap akibat- 
akibat fikiran dan tindakan. Dari sinilah datang 
perintah ilahi yang berikut serentak dalam waktu yang 
sama: 



"Kerana itu maafkanlah mereka , pohonlah keampunan 
untuk mereka dan bermesyuaratlah dengan mereka dalam 
segala urusan " 


untuk menegakkan dasar syura dalam menghadapi 
keadaan yang paling bahaya yang timbul akibat 
menggunakan dasar itu dan untuk menegakkan di 
dalam kehidupan umat Muslimin walau bagaimana 
sekalipun bahaya yang berlaku semasa 
mengamalkannya dan seterusnya untuk 
menggugurkan alasan yang lemah yang ditimbulkan 
dengan tujuan kerana hendak menghapuskan dasar 
syura dalam kehidupan umat Muslimin sebaik sahaja 
berlaku akibat-akibat yang buruk dari pelaksanaan 
dasar itu walaupun dalam bentuk perpecahan dalam 
barisan Muslimin sebagaimana yang telah berlaku di 
dalam Peperangan Uhud ketika musuh sedang berada 
di pintu, kerana kewujudan umat yang matang adalah 
bergantung kepada dasar ini dan kewujudan umat 
yang matang itu adalah lebih penting dari segala 
kerugian yang lain yang berlaku di tengah jalan. 

Tetapi gambaran haqiqi sistem Islam belum lagi 
sempurna sehingga kita terus ikuti baki ayat yang 
berikut, di mana kita dapati bahawa syura itu sama 
sekali tidak berakhir dengan keadaan terumbang- 
ambing dan terhalang dan syura juga tidak terkaya 
dari tawakkal kepada Allah pada akhir perjalanan: 


a Dan apabila engkau telah membulatkan tekad, maka 
bertawakkallah kepada Allah. Sesungguhnya Allah kasihkan 
orang-orang yang bertawakkal. "(i 59) 


Garis Panduan Mengamalkan Dasar Syura 

Tugas syura ialah memeriksa pendapat-pendapat 
dan pandangan-pandangan dan memilih salah satu 
dari pandangan-pandangan yang dikemukakan itu. 
Apabila sampai ke tahap ini, maka berakhirlah 
peranan syura dan tiba pula peranan pelaksanaan, 
iaitu melaksanakan keputusan syura dengan tegas 
dan penuh azam serta bertawakkal kepada Allah. Di 
sini ia menghubungkan urusan itu dengan taqdir 
Allah dan menyerahkan kepada kehendak Aliah 
mengaturkan akibat-akibatnya mengikut bagaimana 
yang dikehendaki oleh-Nya. 

Sebagaimana Nabi s.a.w. telah menyampaikan 
pelajaran nabawi rabbaninya yang pertama ketika 
beliau mengajar dasar syura dan cara mengemukakan 
pandangan dan pendapat kepada umat Muslimin, 
juga mengajar kesanggupan memikul tanggungjawab 
melaksanakan dasar syura dalam urusan-urusan yang 
amat penting dan besar, begitu juga beliau telah 
menyampaikan pelajarannya yang kedua, iaitu 
pelajaran melaksanakan keputusan syura dan 
bertawakkal kepada Aliah dan menyerahkan diri 
kepada taqdir-Nya. Kerana itu beliau terus bertindak 
melaksanakan keputusan keluar berperang di luar 
Madinah itu dan masuk ke dalam rumahnya memakai 
baju besinya dan ketika itu beliau benar-benar tahu ke 
mana beliau akan pergi dan apakah penderitaan- 
penderitaan dan pengorbanan-pengorbanan yang 
menunggu beliau dan para sahabatnya.... Dan 
sehingga ketika terbuka peluang yang lain, di mana 
para sahabatnya yang ghairah mahu keluar itu tiba- 
tiba merasa ragu-ragu dan bimbang bahawa mereka 
telah memaksa beliau dengan keputusan yang tidak 
disukainya lalu mereka menyerahkan perkara ini 
kepada beliau kembali sama ada beliau hendak keluar 
atau tinggal bertahan di Madinah.. ..Sehingga ketika 
terbuka peluang ini beliau tidak juga mengambil 
kesempatan untuk berpatah balik, kerana beliau 
mahu mengajar satu pelajaran yang lengkap kepada 
mereka, iaitu pelajaran syura kemudian keazaman 
melaksanakan keputusan syura dengan bertawakkal 
kepada Allah dan menyerah diri kepada taqdir-Nya. 
Beliau mahu mengajar mereka bahawa syura itu ada 
waktunya dan selepas syura tidak ada lagi waktu 
untuk ragu-ragu, untuk bersikap terumbang-ambing 
dan kembali semula menimbang pendapat-pendapat 
dan fikiran-fikiran yang telah dipertimbangkan itu 


kerana perbuatan ini akan membawa kepada 
kelumpuhan, keadaan negatif dan keterumbang- 
ambingan yang tidak habis-habis. Malah prosesnya 
yang betul ialah mula-mula cadangan kemudian syura 
kemudian keputusan kemudian pelaksanaan 
keputusan dengan penuh tekad dan keazaman dan 
bertawakkal kepada Allah inilah sikap yang dikasihi 
Allah: 



"Sesungguhnya Aliah kasihkan orang-orang ydng 
bertawakkal. "(1 59) 

Sifat yang dikasihi Allah itulah sifat yang seharusnya 
diberi perhatian yang berat oleh orang-orang yang 
beriman, malah itulah sifat yang membezakan orang- 
orang yang beriman. Sikap bertawakkal kepada Allah 
dan memulangkan segala urusan pada akhirnya 
kepada Allah merupakan garis imbangan terakhir 
dalam pandangan dan kefahaman Islam dan di dalam 
kehidupan Islam. Inilah cara berinteraksi dengan 
hakikat yang agung, bahawa segala urusan itu 
kembali kepada Allah dan Allah berkuasa melakukan 
apa sahaja yang dikehendaki-Nya. 

Inilah salah satu pelajaran yang besar dari 
Peperangan Uhud dan pelajaran ini menjadi modal 
umat Muslimin bagi seluruh generasinya, bukannya 
modal bagi satu generasi dalam sesuatu zaman yang 
tertentu sahaja. 

Hakikat Tawakkal Kepada Allah 

Untuk menjelaskan hakikat tawakkal kepada Allah 
dan menegakkannya di atas asas-asasnya yang teguh, 
maka ayat yang berikut menjelaskan bahawa 
kekuatan yang bertindak dalam kemenangan dan 
kekalahan itu ialah kekuatan Allah. Oleh itu dari 
kekuatan 'Aliahlah dicari kemenangan dan 
perlindungan dari kekalahan dan kepada kekuatan 
inilah kita bertawajjuh dan di atas kekuatan inilah kita 
bertawakkal selepas menyediakan segala peralatan 
dan mencuci tangan dari akibat-akibat serta 
menggantungkan akibat-akibat itu kepada taqdir- 
taqdir Allah: 



"Jika Allah menolong kamu, maka tiada siapa yang dapat 
mengalahkan kamu dan jika Dia mengecewakan kamu 
maka siapakah lagi yang dapat menolong kamu selain dari 
Allah. Oleh itu hendaklah para Mu'minin bertawakkal 
kepada Allah. "(1 60) 

Kefahaman dan pandangan Islam mempunyai sifat 
imbangan yang sempurna di antara penentuan kuasa 
penciptaan mutlak kepada taqdir Allah S.W.T. dengan 
pelaksanaan taqdir Allah di dalam kehidupan manusia 

melalui kegiatan, ciptaan dan kerja-kerja mereka. 
SunnatuIIah itu berlangsung dengan mengaturkan 
natijah-natijah mengikut sebab-sebabnya, tetapi 
sebab-sebab itu sendiri bukanlah yang berkuasa 
melahirkan natijah-natijah itu, kerana pencipta yang 
berkuasa ialah Allah. Allah mengaturkan natijah- 
natijah mengikut sebab-sebab dengan perencanaan 
dan taqdir-Nya, dengan kehendak dan masyi'ah-Nya. 
Oleh sebab itu Allah menuntut manusia menunaikan 
kewajipannya, berusaha sedaya-upayanya dan 
menyempurnakan tanggungjawab-tanggungjawab, 
dan sejauh mana ia menunaikan semuanya itu, maka 
sejauh itulah Allah mengatur dan melahirkan natijah- 
natijahnya. Demikianlah natijah-natijah dan akibat- 
akibat itu tetap bergantung dengan masyi'ah dan 
taqdir Allah dan Dialah sahaja yang berkuasa 
membenarkan natijah-natijah dan akibat-akibat itu 
muncul ke alam al-wujud apabila dikehendaki-Nya 
dan mengikut bagaimana yang dikehendaki-Nya. 
Demikianlah wujudnya imbangan di antara 
kefahaman seorang Muslim dengan tindakannya; la 
bertindak, bekerja dan berusaha sedaya upaya, tetapi 
ia bergantung kepada taqdir dan masyi'ah Allah 
dalam hasil kerja dan usahanya. Tidak ada kepastian 
di antara natijah-natijah dan sebab-sebab di dalam 
kefahamannya. Dia tidak memastikan sesuatu ke atas 
Allah. 

Di sini di dalam persoalan kemenangan dan 
kekalahan - sebagai natijah peperangan - Al-Qur'an 
mengembalikan kaum Muslimin kepada taqdir dan 
masyi'ah Allah dan menggantungkan mereka dengan 
iradat dan qudrat Allah, iaitu jika Allah menolong 
mereka, maka tiada siapa yang berkuasa 
mengalahkan mereka dan jika Allah menggagalkan 
mereka, maka tiada siapa yang sanggup menolong 
mereka. Itulah hakikat yang semesta/kulli yang mutlak 
di alam al-wujud ini. Di sana tiada kekuatan yang 
haqiqi melainkan kekuatan Allah, tiada qudrat yang 
haqiqi melainkan qudrat Allah dan tiada masyi'ah 
yang haqiqi melainkan masyi'ah Allah dan dari 
masyi'ah ini lahirnya segala benda dan segala 
peristiwa, tetapi hakikat semesta yang mutlak ini tidak 
membebaskan orang-orang Islam dari mengikut 
peraturan agama Allah, dari menta'ati perintah- 
perintah dan arahan-arahan Allah, dari memikul 
tugas-tugas tanggungjawab, dari berusaha sedaya 
upaya dan dari bertawakkal kepada Allah selepas 
melakukan kewajipan-kewajipan itu: 


"Oleh itu hendaklah para Mu'minin bertawakkal kepada 
Allah/'d 60 ) 

Dengan tawakkal ini bersihlah kefahaman seorang 
Muslim dari fikiran hendak mencari sesuatu pada 
yang lain dari Allah dan berhubunglah hatinya secara 
langsung dengan kekuatan pencipta yang sebenar 
yang bertindak di alam al-wujud. Dan dengan ini 
dapatlah ia membebaskan dirinya dari segala 
bayangan palsu dan sebab-sebab yang karut yang 
kononnya berkuasa memberi pertolongan dan 





perlindungan. Dia tetap bertawakkal kepada Allah 
Yang Maha Esa sahaja yang berkuasa melahirkan 
natijah-natijah, menentukan nasib kesudahan, 
mengaturkan segala urusan dengan hikmat 
kebijaksanaan-Nya dan dia tetap menerima apa sahaja 
yang dibawa oleh taqdir Allah dengan tenang dan 
tenteram. 

Itulah satu imbangan yang amat menarik, yang 
tidak pernah dikenali hati manusia melainkan di 
dalam Islam. 


Kemudian Al-Qur'an kembali berbicara tentang 
nubuwwah dan ciri-ciri akhlaknya supaya dari paksi ini 
dapat ditarik tali-tali bimbingan supaya bersifat 
amanah. dan tidak menggelapkan harta rampasan 
perang dan peringatan terhadap hisab Allah dan 
balasan yang sempurna tanpa sebarang 
penganiayaan: 



rampasan perang dan barang siapa yang menggelapkan 
harta rampasan perang nescaya Ia akan membawa 
bersamanya pada hari Qiamat segala sesuatu yang 
digelapkannya. Kemudian setiap orang dibalas dengan 
sempurna terhadap apa yang telah dilakukannya dan mereka 
tidak akan dianiayai. "( 161 ) 

Isu Pecah Amanah 


Di antara sebab-sebab yang membuat pasukan 
pemanah meninggalkan tempat pertahanan mereka 
di atas bukit ialah kebimbangan mereka bahawa 
Rasulullah s.a.w. tidak akan membahagikan harta 
rampasan perang kepada mereka, kebetulan 
setengah-setengah orang Munafiqin membuat desas- 
desus bahawa setengah-setengah harta rampasan 
Perang Badar telah hilang dan mereka tidak segan- 
segan membisikkan nama Rasulullah s.a.w. dalam 
perkara ini. 


Di sini Al-Qur'an mengemukakan satu penerangan 
yang am untuk menegaskan bahawa para Anbia' itu 
tidak mungkin sekali-kali menggelapkan harta 
rampasan perang, iaitu mengambil sesuatu dari harta 
rampasan perang atau membahagi-bahagikannya 
kepada setengah-setengah pejuang sahaja dan tidak 
membahagikannya kepada pejuang-pejuang yang lain 
atau melakukan sesuatu pengkhianatan pada harta 
rampasan perang: 


3 


*j 

"Tidak mungkin bagi seorang nabi menggelapkan harta 
rampasan perang . " 


Tidak mungkin ia berbuat begitu, kerana perbuatan 
ini sama sekali bukan dari kelakuan dan akhlak nabi. 
Penafian di sini ialah penafian terhadap kemungkinan 

berlakunya perbuatan yang curang itu bukannya 
penafian terhadap kehalalan atau keharusannya, 
fcerana tabi'at nabi yang amanah, adil dan jujur tidak 
mungkin sama sekali berlaku perbuatan 
menggelapkan harta rampasan perang itu. Dalam 
satu bacaan yang lain ia dibaca dengan bina 
majhul dengan makna tidak harus dikhianati dan 
lidak pula harus disembunyikan sesuatu darinya oleh 
para pengikutnya. Jadi mengikut bacaan ini tujuan ini 
iadah melarang mengkhianati nabi dalam apa perkara 
sahaja, dan pengertian ini sesuai dengan bahagian 
yang kedua ayat ini. Inilah bacaan al-Hassan al-Basri. 

Kemudian AI-Qur'an mengancam orang-orang yang 
menggelap dan menyembunyikan harta awam atau 
harta rampasan perang dengan ancaman yang 
menakutkan: 



"Dan barang siapa yang menggelapkan harta rampasan 
perang ; nescaya dia akan membawa bersamanya pada hari 
Qramat segala sesuatu yang digelapkannya. Kemudian setiap 
orang akan dibalas dengan sempurna terhadap apa yang 
as/a/7 dilakukannya dan mereka tidak akan dianiayai." ( 161 ) 


Al-lmam Ahmad telah meriwayatkan katanya: Kami 
telah diceritakan oleh Suffian dari az-Zuhri bahawa 
dia mendengar 'Urwah berkata: Kami telah 

diceritakan Abu Humayd as-Sa'di katanya: Rasulullah 
s.a.w. telah melantik seorang lelaki dari suku al-Azd 
yang dipanggil Ibnul-Latibah sebagai 'amil sedekah 
(zakat) lalu dia datang dan berkata: "Yang ini untuk 
kamu dan yang ini hadiah orang untuk saya." Lalu 
Rasulullah s.a.w. berdiri di atas mimbar dan berucap: 


11 * j 11* : J jjiS JwoP ^P Jb La 

4Ji 4jj|j A-jl C~j fj .Jrj. ^5^1 


<_|b V ;oJLu AjDIj ^1 

cpI P j aJ j cAllj ^Jp loLfiJi 4j As* V I 

. ji tji bL 0 I 


"Mengapa ada ' amil yang kami hantar untuk menguruskan 
kerja (memungut zakat) kemudian dia berkata: 'Yang ini 
untuk kamu dan yang ini hadiah orang untuk saya'. 
Mengapa dia tidak duduk di rumah bapanya dan ibunya 
supaya ia dapat melihat adakah orang datang memberi 
hadiah kepadanya atau tidak? Demi Allah yang nyawa 
Muhammad berada di tangan-Nya, tiada seseorang dari 
kamu yang mengambil sesuatu dari hadiah yang tidak 
sebenar itu melainkan dia akan memikuikannya di atas 
tengkuknya pada hari Qiamat dan jika yang diambilnya itu 
unta, maka ia akan menguak, atau yang diambilnya itu 
lembu, maka ia akan bertebuh atau yang diambilnya itu biri- 
biri maka ia akan membebek. " 


Kemudian beliau mengangkat kedua tangannya 
sehingga kami nampak putih dua ketiaknya kemudian 
beliau berdo'a: 


as * j — — ?cJbb J-* 

"Ya Allah! Adakah aku telah menyampaikan?" tiga kali. 

Al-lmam Ahmad telah meriwayatkan dengan 
isnadnya dari Abu Hurayrah katanya: Pada suatu hari 
Rasulullah s.a.w. telah berdiri dalam kalangan kami 
lalu menyebut tentang perbuatan menggelapkan 
harta rampasan perang. Beliau membesar-besar dan 
memandang berat kepada perbuatan itu kemudian 
beliau bersabda: 

aJ jJu 41^2 j Jp loLdJj Y 

dJJ dJJui V : J . ^JLpI aIjI (J j-wjj U : J <-As>j 
u 2 .uiliiL Ji b-wji 4 jI 

au! (J U : J jsls ji 4x^2 j ^Jp IjLaJI 

.dJbul Ji bui 4 ajI ^jA dl) di-Ui V : J jili 

Lyj 4 ju 3 ^ ^Jp 4 »aLjiJI ^ 

au! ^ja dJJ dJJui V : J .^^IpI 4 jH J L : J jjLs 

(^1 djJL>- 4 s* j>-\j — dljL jJ bui 

.<jb^ 

"Sesungguhnya aku tidak mahu menemui seorang dari kamu 
datang pada hari Qiamat memikul di atas tengkuknya seekor 
unta yang menguak-nguak lalu dia berkata kepadaku: Wahai 
Rasulullah! Tolonglah saya ! Aku jawab: Aku tidak 
mempunyai apa-apa kuasa untuk menolong engkau dan aku 
telah pun menyampaikan perkara ini kepada engkau. 
Sesungguhnya aku tidak mahu menemui lagi seorang dari 
kamu datang pada hari Qiamat memikul di atas tengkuknya 
seekor kuda yang menjerit-jerit lalu dia berkata kepadaku: 
Wahai Rasulullah I Tolonglah saya! Aku jawab: Aku tidak 
mempunyai apa-apa kuasa untuk menolong engkau dan aku 
telah pun menyampaikan perkara ini kepada engkau. 
Sesungguhnya aku tidak mahu menemui lagi seorang dari 
kamu datang pada hari Qiamat memikul di atas tengkuknya 
emas dan perak yang bungkam lalu dia berkata kepadaku: 
Wahai Rasulullah i Tolonglah saya I Aku jawab: Aku tidak 
mempunyai apa-apa kuasa untuk menolong engkau dan aku 
telah pun menyampaikan perkara ini kepada engkau." 

Al-lmam Ahmad meriwayatkan pula dengan 
isnadnya dari Adi ibn 'Umayrah al-Kindi katanya: 
Sabda Rasulullah s.a.w.: 

Uajt 4Jj IgjSo .>Up bJ J-*P ^ U 

.lallil 4_> (Jfb Jp C 4J^i 

"Wahai manusia I Sesiapa dari kamu yang dilantik 
menguruskan sesuatu kerja untuk kami lalu dia 
menyembunyikan kepada kami sebatang jarum darinya atau 
lebih kecil lagi, maka itulah barang gelap (curi) yang akan 
dibawanya pada hari Qiamat." 

Ujar 'Adi lalu seorang lelaki hitam dari orang-orang 
Ansar bangkit berdiri - Kata Mujahid: Itulah Sa'd ibn 
'Ubadah seolah-olah saya masih ternampak- 
nampaknya - lalu berkata: "Wahai Rasulullah: 

Terimalah kembali dariku kerja engkau." Jawab 

beliau: "Mengapa?" Katanya: "Kerana aku dengar 
engkau berkata begini begini." Jawab beliau: 

jj-o cjVl lLJJS J j £\ Ulj 
♦ 41P U j 41« Jjjl ^ .0 I j£>j 41Jl4j 

"Dan sekarang juga aku berkata begitu, iaitu sesiapa yang 
kami lantikkannya menguruskan sesuatu kerja, maka 
hendaklah bawahannya sama ada yang sedikit atau yang 
banyak dan sesuatu yang diberi kepadanya boleh dia ambil 
dan sesuatu yang ditegahkan darinya hendaklah dia 
tahankan dirinya." 

(Diriwayatkan oleh Muslim dan Abu Daud dari 
beberapa saluran dari Ismail ibn Abi Rafi). 

Ayat AI-Qur'an yang mulia ini dan hadith-hadith 
nabi telah membawa sebaik-baik kesan dalam 
mendidik kelompok Muslimin itu dan mendatangkan 
hasil yang amat menarik. Ia telah berjaya melahirkan 
satu kelompok manusia yang bersifat amanah, jujur 
dan segan melakukan segala bentuk perbuatan 
menggelap dan menyembunyikan harta rampasan 
perang yang tidak pernah berlaku di dalam kelompok 
manusia yang lain. Pernah seseorang dari mereka 
mendapat harta rampasan perang yang amat 
berharga tanpa dilihat oleh sesiapa pun, namun ia 
tetap membawa harta rampasan itu kepada ketua 
pasukannya tanpa berangan-angan untuk mengambil 
sesuatu darinya kerana takut termasuk di bawah 
ancaman AI-Qur'an itu dan takut menemui nabinya 
dengan keadaan yang amat memalu pada hari 
Qiamat kelak sebagaimana yang telah diperingati 
beliau. Inilah hakikat yang dihayati oleh seorang 
Muslim, la melihat Akhirat di dalam hatinya dan 
melihat dirinya di hadapan nabinya dan di hadapan 
Tuhannya. Oleh sebab itulah ia memelihara dirinya 
dan bimbang berada dalam keadaan yang 

memalukan itu. inilah rahsia taqwanya dan 
ketakutannya kepada Allah dan rahsia 

keengganannya (melakukan perbuatan-perbuatan 
yang salah). Dia memandang Akhirat sebagai hakikat 
yang dihayatinya bukannya sebagai suatu janji yang 
jauh. Dia yakin dan tidak pernah ragu-ragu bahawa 
setiap orang akan mendapat balasan yang sempurna 
dari segala perbuatan yang telah dilakukannya dan 
mereka tidak akan dianiayai. 

Ibn Jarir at-Tabari telah menceritakan di dalam 
sejarahnya, katanya: Apabila tentera-tentera Muslimin 
berhenti di al-Mada'in dan mengumpul harta-harta 
rampasan yang belum dibahagi tiba-tiba datang 
seorang tentera membawa suatu harta rampasan 
bersamanya dan menyerahkannya kepada penjaga 
harta rampasan lalu penjaga dan orang yang bersama 
dengannya berkata: "Kami tidak pernah melihat harta 
yang berharga seperti ini. Segala harta rampasan yang 
ada pada kami tidak senilai dengannya dan tidak pula 
hampir senilai dengannya". Kemudian mereka 
berkata lagi: "Adakah awak mengambil sesuatu 
darinya?" jawab tentera itu: "Demi Allah, jika tidak 
kerana Allah aku tidak menyerahkannya kepada 
kamu." Kini mereka sedar bahawa tentera ini adalah 
seorang yang mempunyai sifat yang tinggi lalu 


mereka bertanya, "Awak siapa?" Dia menjawab: 
"Tidak, demi Allah, saya tidak akan menceritakan 
nama saya kepada kamu supaya kamu memuji saya 
dan tidak pula kepada orang-orang lain dari kamu 
supaya mereka memberi sanjungan yang tinggi 
kepada saya, tetapi saya bersyukur kepada Allah dan 
berpuas hati dengan pahala dan balasan-Nya. 
Kemudian mereka menghantarkan seorang lelaki 
yang lain mengikutinya hingga sampai kepada 
sahabat-sahabatnya lalu ia bertanya mereka, tentang 
lelaki itu dan dapat mengetahui bahawa lelaki itu 
ialah 'Amir bin Abd Qays. 6 

Selepas penaklukan bandar aI-Qadisiyah, harta- 
harta rampasan perang telah dibawa kepada Umar 
r.a. termasuk mahkota Kisra dan balairongnya yang 
tidak ternilai harganya. Umar r.a. melihat apa yang 
dibawa oleh tentera itu dengan penuh gembira dan 
berkata: "Tentera-tentera yang membawa harta-harta 
ini kepada pemerintah mereka adalah bersifat jujur 
dan amanah belaka". 


Demikianlah Islam telah mendidik kaum Muslimin 
dengan didikan yang mengkagumkan, yang mana 
cerita-ceritanya hampir-hampir dikira sebagai 
dongeng. 


Kemudian Al-Qur'an - ketika memperkatakan 
tentang harta rampasan perang * dan perbuatan 
menggelapkannya - menimbangkan di antara nilai- 
nilai harta rampasan perang dan nilai-nilai yang haqiqi 
yang layak diberi perhatian dan difikirkan oleh hati 
yang Mu'min. 


J ^Yl ^ s' * ^ 9 J[ySS 

w * ,jAj 

"Apakah orang yang mengikut keredhaan-Nya sama dengan 
orang yang kelak kembali dengan kemurkaan dari Allah dan 
tempat kediamannya ialah Neraka Jahanam dan itulah 
seburuk-buruk tempat kembali. (1 62) Mereka mempunyai 
darjah-darjah yang tinggi di sisi Allah dan Allah Maha 
Melihat segala apa yang dilakukan mereka." (163) 


Itulah perpindahan yang membuat harta-harta 
rampasan perang itu kelihatan begitu kecil di samping 
membuat usaha memikirkan harta benda dunia itu 
juga kelihatan sangat kecil dan remeh, la merupakan 
satu sentuhan dari sentuhan-sentuhan cara Al-Qur'an 
yang menarik di dalam mendidik hati manusia dan 
mempertingkatkan minat dan cita-cita mereka serta 
meluaskan untuk pandangan mereka dan mendorong 
mereka kepada perlumbaan yang sebenar di medan 
yang tulen. 



6 Tarikh at-Tabari, Juzu'4, m.s. 16 

"Apakah orang yang mengikut keredhaan-Nya sama 
dengan orang yang kelak kembali dengan kemurkaan dari 
Allah dan tempat kediamannya ialah Neraka Jahannam dan 
itulah seburuk-buruk tempat kembali. "(162) 

Inilah nilai-nilai, inilah bidang-bidang ketamakan 
dan pilihan. Inilah medan keuntungan dan kerugian. 
Dan amatlah jauh perbezaan di antara mereka yang 
mengikut keredhaan Allah dan mencapaikannya 
dengan mereka yang pulang dengan kemurkaan Allah 
menuju ke Neraka Jahannam seburuk-buruk tempat 
kembali. 


Perbezaan di antara dua darjah adalah amat jauh. 
"Mereka mempunyai darjah-darjah yang tinggi di sisi Allah." 


Dan setiap orang masing-masing mendapat 
darjatnya mengikut kewajaran yang terhak 
kepadanya. Di sana tidak ada sebarang penganiayaan, 
tidak ada pilih kasih dan tiada pembalasan yang diberi 
secara sembarangan. 



"Dan Allah Maha Melihat segala apa yang dilakukan 
mereka. "(1 63) 


Kemudian ceraian ini diakhiri dengan merujukkan 
semula kepada paksi asalnya iaitu peribadi Rasulullah 
s.a.w. dan risalahnya dan kebesaran ni'mat ini kepada 
para Mu'minin: 







"Sesungguhnya Allah telah mengurniakan ni'mat ke atas 
para Mu'minin ketika Dia mengutuskan kepada mereka 
seorang Rasul dari diri mereka sendiri yang membaca kepada 
mereka ayat-ayat Allah , membersihkan mereka dan 
mengajar mereka kitab suci Al-Qur'an dan hikmat dan 
walaupun sebelum ini mereka berada di dalam kesesatan 
yang nyata." (164) 

Hakikat Kerasulan Yang Agung 


Pengakhiran ceraian ini dengan menyebut hakikat 
yang agung ini, iaitu hakikat Rasulullah s.a.w. dan 
nilainya yang tersendiri. Ia merupakan ni'mat Ilahi 
yang amat besar yang disempurnakan Allah 
dengannya. Ia mempunyai peranan (yang amat besar) 
dalam membentuk umat Muslimin, dalam mengajar, 
mendidik dan memimpin mereka dan seterusnya 
dalam memindahkan mereka dari kesesatan yang 


terang-terang kepada ilmu pengetahuan, hikmat dan 
kebersihan. Pengakhiran ini mengandungi berbagai- 
bagai sentuhan Al-Qur'an yang mendalam. 

Mula-mula hakikat ini disebut sebagai ekoran dari 
persoalan harta rampasan dan perbuatan menggelap 
atau menyorokkannya sebelum dibahagi dan sikap 
mereka yang memberi perhatian yang berat kepada 
persoalan yang kecil ini, dan sikap inilah yang menjadi 
sebab secara langsung yang mengubahkan keadaan 
di dalam peperangan itu. la menukarkan kemenangan 
dengan kekalahan dan menyebabkan tentera 
Muslimin menderita kerugian jiwa dan mengalami 
kecederaan-kecederaan yang teruk. Oleh itu dengan 
menyebut hakikat kerasulan yang agung ini dan 
ni'mat yang amat besar yang terkandung dalam 
kerasulan itu merupakan satu sentuhan yang amat 
mendalam dari sentuhan-sentuhan tarbiyah Al-Qur'an 
yang unik. Dengan sentuhan ini seluruh harta 
rampasan di bumi dan harta benda dunia kelihatan 
kecil dan remeh-temeh belaka, tidak layak disebut 
dan tidak mempunyai nilai. Semuanya menjadi 
sesuatu yang segan dan malu disebut oleh orang yang 
beriman, malah malu difikirkan olehnya apatah lagi 
hendak diberi perhatian yang berat. 

Kemudian hakikat ini disebut sekali lagi ketika 
berbicara tentang kekalahan, kecederaan-kecederaan, 
kesakitan dan kerugian-kerugian yang telah menimpa 
tentera-tentera Muslimin di dalam peperangan itu. 
Menyebut hakikat yang agung itu di sini merupakan 
satu sentuhan yang amat mendalam dari sentuhan 
tarbiyah Al-Qur'an yang amat menarik. Dengan 
sentuhan itu segala kesakitan dan kerugian, segala 
kecederaan dan pengorbanan dipandang kecil belaka, 
sedangkan ni'mat kerasulan dipandang begitu besar 
dan ternampaklah bahawa limpah kurnia kerasulan 
itu mengatasi segala-galanya dalam kehidupan umat 
manusia. 


Kemudian kesan-kesan ni'mat (atau hakikat yang 
agung ini) di dalam kehidupan umat Muslimin disebut 
dalam ayat yang berikut: 






"Yang membaca kepada mereka ayat-ayat Allah , 
membersihkan mereka dan mengajar mereka kitab suci Al- 
Qur'an dan hikmat dan walaupun sebelum ini mereka 
berada di dalam kesesatan yang nyata. "(164) 



Ayat ini membayangkan perpindahan dan 
perubahan dari satu keadaan kepada satu keadaan, 
dari satu kedudukan kepada satu kedudukan, dari 
satu zaman ke satu zaman dan ia membuat umat 
Muslimin sedar bahawa di sebalik perpindahan dan 
perubahan itu adanya perencanaan-perencanaan dan 
tagdir Allah yang mahukan umat ini melaksanakan 

sesuatu yang amat besar dalam sejarah bumi dan 
dalam kehidupan umat manusia. Dialah yang 
menyediakan mereka untuk memikul tugasnya yang 
agung ini dengan mengutuskan Rasulullah s.a.w. Oleh 
itu tidaklah seharusnya bagi satu umat yang 
mempunyai kedudukan yang setinggi ini memikirkan 
persoalan harta rampasan perang yang sangat kecil 
apabila dilihat kepada matlamat yang agung ini, juga 
tidak seharusnya merasa begitu cemas dan terharu 
terhadap pengorbanan-pengorbanan jiwa dan 
kecederaan-kecederaan yang sangat sedikit jika dilihat 
kepada tujuan yang agung ini. 

Inilah beberapa sentuhan yang dapat diambil dari 
sebutan "ni'mat kebangkitan Rasul" yang 
dibangkitkan dalam rangkaian ayat ini. Kami 
jelaskannya secara ringkas dan umum untuk 
menghadapi nas AI-Qur'an sendiri yang penuh 
dengan berbagai-bagai saranan dan bayangan: 




* - * \ * 
> 4^^ ' Qt 

" Sesungguhnya Allah telah mengurnlakan ni'mat ke atas 
para Mu'minin ketika Dia mengutuskan kepada mereka 
seorang Rasul dari diri mereka sendiri . " 


Ni'mat Kebangkitan Rasul 

Adalah suatu ni'mat yang agung apabila Allah 
mengutuskan seorang Rasul kepada mereka dan Rasul 
itu pula dipilih dari golongan mereka sendiri, 'lnayah 
Allah Yang Maha Pemurah yang mengutuskan 
seorang Rasul dari sisi-Nya kepada setengah-setengah 
makhluk-Nya merupakan satu kurnia yang hanya 
terbit dari limpah kemurahan Ilahi semata-mata, iaitu 
satu kurnia yang tulus yang tidak dibalas sesuatu pun 
dari pihak manusia. Jika tidak kerana limpah kurnia ini 
siapakah gerangan makhluk manusia ini sehingga 
Allah mengingati mereka setinggi ini dan memberi 
'inayah yang seberat ini kepada mereka? Siapakah 
mereka sehingga Allah memuliakan mereka dengan 
mengutuskan Rasul kepada mereka untuk membaca 
kepada mereka ayat-ayat-Nya dan kalimat-kalimat- 
Nya jika tidak kerana kurnia-Nya yang melimpah ruah 
tanpa hisab, tanpa sebab dan tanpa balasan. 

Kurnia itu menjadi bertambah besar lagi apabila 
Rasul itu dipilih dari diri mereka sendiri (>" AI- 

Qur'an tidak berkata: yang bererti "dari 

mereka" kerana pengungkapan Al-Qur'an dengan 
"ffwisi (>" (dari diri mereka) membawa pengertian 
dan saranan yang amat mendalam, kerana hubungan 
di antara para Mu'minin dengan Rasul ialah 
hubungan di antara diri dengan diri atau jiwa dengan 
jiwa bukan hubungan di antara individu dengan 
bangsa, kerana persoalan di sini bukannya persoalan 
Rasul itu seseorang dari mereka dan cukup begitu 
sahaja, malah ia lebih mendalam dan lebih tinggi dari 
itu lagi. Di samping itu para Mu'minin itu dapat 
mencapai perhubungan jiwa ke jiwa dengan Rasul itu 
melalui keimanan mereka. Mereka sampai ke 
kemuncak kemuliaan itu sebagai suatu kurnia dari 


Allah kepada para Mu'minin. Jelaslah bahawa kurnia 
Ilahi itu berlipat ganda dalam bentuk pengiriman 
Rasul dan perhubungan jiwa mereka dengan jiwa 
Rasul dengan hubungan yang mesra ini. 

Kemudian limpah kurnia Ilahi itu dapat dilihat 
dengan jelas dalam kesan-kesannya yang amali, iaitu 
di dalam jiwa mereka, kehidupan mereka dan sejarah 
insaniyah mereka: 



"Yang membaca kepada mereka ayat-ayat Allah i, 
membersihkan mereka dan mengajar mereka kitab suci Al- 
Qur'an dan hikmat" 


Ni'mat ini dapat dilihat dalam bidangnya yang 
paling besar, iaitu manusia dimuliakan Allah dengan 
pengiriman Rasul untuk membaca kepada mereka 
kalam Allah yang Maha Mulia. 



"Yang membaca kepada mereka ayat-ayat Allah." 

Andainya seseorang manusia memikirkan ni'mat ini 
sahaja tentulah ia akan kagum dan, terharu sehingga 
ia tidak berupaya berdiri di hadapan Allah walaupun 
untuk menyatakan kesyukurannya dan mendirikan 
solat. 

Andainya ia berfikir bahawa Allah Yang Maha 
Agung telah melimpahkan kurnia kepadanya iaitu 
dengan berbicara dengannya mengenai zat dan sifat- 
sifat-Nya yang mulia, mengenalkan kepadanya 
hakikat Uluhiyah dan ciri-cirinya, juga berbicara 
dengannya mengenai dirinya sendiri sebagai manusia, 
iaitu hamba yang sangat kecil dan kerdil, seterusnya 
mengenai hidupnya, fikiran dan perasaannya, dan 
mengenai gerak diamnya. Allah berbicara dengannya 
untuk mengajak kepada agama yang dapat 
menghidupkan jiwanya, membetulkan hati dan 
keadaannya dan kepada Syurga yang seluas langit 
dan bumi. 

Tidakkah semuanya merupakan semata-mata 
limpah kurnia yang terbit dari ni'mat dan pemberian 
dari pengiriman Rasul? 

Allah Yang Maha Agung itu adalah terkaya dan 
tidak berkehendak kepada semesta alam, sedangkan 
makhluk insan yang kerdil itulah yang sangat miskin 
dan berkehendak kepada limpah kurnia Allah, tetapi 
di sini Aliahlah yang mengambil berat terhadap 
makhluk yang kerdil ini dan memberi sepenuh 'inayah 
kepadanya. Dia mengikuti insan dengan da'wah-Nya. 
Di sini, yang kaya berbicara dengan yang miskin. Dia 
menyerunya dan berulang-ulang kali menyerunya. 

Alangkah besar kemurahan Allah. Alangkah besar 
limpah kurnia-Nya yang tidak dapat dibalas dengan 
kesyukuran. 

' Membersihkan mereka . " 

Yakni membersihkan hati, pemikiran dan perasaan 
mereka, membersihkan rumahtangga, maruah dan 
hubungan-hubungan mereka, membersihkan 
kehidupan masyarakat dan peraturan-peraturan hidup 
mereka, membersihkan mereka dari najis-najis syirik, 
kepercayaan keberhaiaan, kepercayaan tahyul dan 
dongeng-dongeng dan kesan yang dilahirkannya di 
dalam kehidupan manusia dari upacara-upacara, 
adat-adat resam dam tradisi-tradisi yang rendah yang 
menjatuhkan manusia dan insaniyahnya dan 
seterusnya membersihkan mereka dari noda-noda 
kehidupan jahiliyah yang mengotorkan perasaan, adat 
resam, tradisi-tradisi, nilai-nilai dan ‘kefahaman- 
kefahaman. 

Sesungguhnya setiap jahiliyah yang ada di sekeliling 
mereka mempunyai kekotoran-kekotorannya, dan 
bangsa Arab sendiri juga mempunyai jahiliyah yang 
penuh dengan kekotoran. 

Di antara kekotoran jahiliyah Arab ialah apa yang 
diceritakan oleh Ja'afar ibn Abi Talib ketika beliau 
mengadap Najasyi Seri Maharaja Habsyah semasa 
bersemuka dengan dua orang utusan Quraisy yang 
diutus kepada baginda supaya baginda menyerahkah 
kepada mereka para Muhajirin Islam yang mendapat 
perlindungan baginda itu. Ujar Ja'afar: 

"Wahai Seri Maharaja! Kami adalah kaum jahiliyah, 
kami menyembah berhala, kami makan bangkai, kami 
melakukan perbuatan-perbuatan zina, kami 
memutuskan hubungan rahim, kami mengganggu 
jiran, yang kuat dari kami memakan yang lemah, 
demikianlah keadaan hidup kami sehingga Allah 
bangkitkan kepada kami seorang Rasul dari golongan 
kami sendiri, yang kami kenal keturunannya, 
kebenaran tutur katanya, amanahnya, kejujurannya 
dan kebersihan hatinya. Dia menyeru kami supaya 
beriman dan menyembah Allah Yang Maha Esa sahaja 
dan membuang segala sembahan yang lain yang kami 
dan datuk nenek kami sembah sebelum ini dari batu- 
batu dan berhala-berhala. Dia menyuruh kami 
bercakap benar, menunaikan amanah, 
menghubungkan silaturrahim, membuat hubungan 
kejiranan yang baik, menahankan diri dari melakukan 
perkara-perkara yang diharamkan dan dari 
menumpahkan darah. Dia melarang kami melakukan 
perbuatan-perbuatan zina, bercakap bohong, makan 
harta anak yatim dan melemparkan tuduhan zina 
kepada perempuan-perempuan yang baik dan 
muhsanah. Dia menyuruh kami menyembah Allah dan 
jangan mempersekutukan-Nya dengan suatu apa. Dia 
menyuruh kami mendirikan solat, mengeluarkan zakat 
dan berpuasa." 

Di antara kekotoran jahiliyah Arab lagi ialah apa 
yang diceritakan oleh Aisyah r.a. apabila beliau 
menerangkan jenis-jenis perhubungan di antara lelaki 


dan perempuan di zaman jahiliyah. Sebagaimana 
tersebut di dalam Sahih al-Bukhari dengan gambaran 
haiwaniyah yang rendah dan hina ini: 

"Perkahwinan di dalam jahiliyah berlaku mengikut 
empat cara. Satu cara perkahwinan di antaranya ialah 
perkahwinan biasa orang ramai hari ini iaitu: Si lelaki 
meminang kepada wali anak perempuan di bawah 
jagaannya atau anak perempuannya sendiri kemudian 
dia membayar mas kahwinnya dan berkahwin 
dengannya. Satu cara perkahwinan lagi ialah si suami 
berkata kepada isterinya: 'Pergilah awak kepada lelaki 
itu dan mintalah bersetubuh dengannya', selepas itu 
si suami menjauhkan diri dan sama sekali tidak 
bersetubuh dengan isterinya itu sehingga ternyata ia 
benar-benar hamil dari lelaki yang diminta bersetubuh 
dengannya itu. Apabila ternyata ia hamil barulah 
suaminya bersetubuh dengannya jika ia suka. Si suami 
berbuat demikian kerana ingin mewarisi kecerdasan 
lelaki itu. Perkahwinan ini dipanggil perkahwinan 
'Minta bersetubuh'. Satu jenis perkahwinan lagi ialah 
sekumpulan lelaki kurang dari sepuluh orang 
mendatangi seorang perempuan dan semuanya 
bersetubuh dengannya. Apabila perempuan itu hamil 
dan melahirkan anak, dia akan menjemput semua 
lelaki itu selepas beberapa malam ia melahirkan anak 
itu. Tiada seorang pun dari mereka yang boleh 
mengelak dari hadir. Apabila mereka sekalian 
berkumpul, si perempuan itu akan berkata kepada 
mereka 'Kamu sekalian tentulah mengetahui apa 
yang telah dilakukan kamu, dan sekarang saya telah 
melahirkan anak dan anak ini ialah anak awak, wahai 
si anu!' Perempuan ini boleh menamakan lelaki mana 
sahaja yang disukai olehnya dan anak itu akan 
dibinkan kepada lelaki itu dan dia tidak boleh 
menolak. Cara perkahwinan yang keempat ialah 
sekumpulan lelaki yang banyak mendatangi seorang 
perempuan yang tidak menolak siapa sahaja yang 
inginkannya. Mereka ialah perempuan-perempuan 
pelacur. Mereka menandakan rumah-rumah mereka 
dengan bendera-bendera. Sesiapa yang inginkan 
mereka ia boleh masuk ke rumah mereka dan apabila 
salah seorang dari mereka mengandung dan 
melahirkan anak, maka lelaki-lelaki itu akan 
berkumpul dan memanggil pakar-pakar yang pandai 
mengesan keturunan dan merekalah yang akan 
menghubungkan si anak itu kepada mana-mana lelaki 
yang difikir oleh mereka sebagai bapanya dan akan 
dibinkan kepadanya dan dia tidak boleh menolak." 

Maksud gambaran ini menunjukkan betapa 
rendahnya pemikiran manusia dan sifat 
kebinatangannya tidak lagi memerlukan apa-apa 
ulasan. Cukuplah difikirkan bagaimana seseorang 
suami tergamak menghantar isterinya kepada si anu 
untuk mendapat anak yang cerdik sama seperti ia 
menghantar unta betinanya atau kudanya atau 
binatang-binatang betina yang lain kepada binatang 
jantan yang tertentu untuk mendapat baka yang baik. 

Cukuplah difikirkan bagaimana sekumpulan lelaki 
kurang dari sepuluh orang mendatangi serentak 

seorang perempuan kemudian semuanya bergilir-gilir 
bersetubuh dengannya kemudian dia memilih salah 
seorang dari mereka untuk menjadi bapa kepada 
anak yang dilahirkannya. 

Dalam gambaran perkahwlnan yang keempat pula 
kita dapati gambaran pelacuran, di mana anak yang 
dilahirkan oleh pelacur itu akan dibinkan kepada 
mana-mana lelaki yang pernah berzina dengannya, 
sedangkan lelaki itu tidak memandangnya sebagai 
suatu keaiban dan tidak pula mengelak darinya. 

Itulah lumpur jahiliyah yang telah dibersihkan 
orang-orang Arab darinya oleh Islam dan andainya 
tidak kerana Islam mereka akan terus tenggelam di 
dalam lumpur itu hingga ke paras dagu mereka. 

Kekotoran dalam hubungan-hubungan kelamin itu 
hanya merupakan sebahagian dari pandangan yang 
rendah terhadap kaum wanita di zaman jahiliyah. Ujar 
al-Ustaz Abu al-Hassan an-Nadawi di dalam bukunya 
yang bernilai LUmJU ^Juii l3u (Apakah 

Kerugian Dunia Dengan Sebab Kejatuhan Umat 
Muslimin): 

Kedudukan Kaum Wanita Di Zaman Jahiliyah 

"Kaum wanita di dalam masyarakat jahiliyah 
terdedah kepada kezaliman dan penindasan. Hak- 
haknya dimakan dan harta kekayaannya diperas, la 
dihalang dari mewarisi pusakanya, la dipersulitkan 
dari berkahwin dengan lelaki yang disukainya selepas 
ia dicerai atau selepas kematian suaminya. 7 Ia menjadi 
bahan-bahan warisan yang dipusakai seperti barang- 
barang dan binatang-binatang. 8 Dari Ibn Abbas 
katanya: 'Seorang lelaki apabila mati bapanya atau 
bapa mertuanya, maka dia lebih berhak memiliki 
isterinya, jika dia suka dia boleh memegangnya atau 
menahannya sehingga si isteri itu membayar tebusan 
dengan maskahwinnya atau si isteri itu mati dan dia 
dapat membolot hartanya'. Ujar 'Ata' ibn Rabah: 
'Mengikut adat kaum jahiliyah apabila mati seorang 
lelaki dan meninggal isteri, maka keluarga si mati 
akan menahan perempuan itu untuk dikahwinkan 
dengan kanak-kanak mereka jika mereka besar kelak 
kerana tamakkan hartanya)'. Ujar as-Suddi pula: 
Seorang lelaki di zaman jahiliyah apabila bapanya mati 
atau saudaranya atau anaknya dan si mati meninggal 
isteri, maka dilihat; jika waris si mati itu lebih dahulu 
mencampakkan bajunya ke atas balu itu, maka dialah 
yang lebih berhak mengahwininya atau # 
mengahwinkannya dengan orang lain dan mengambil * 
maskahwinnya, dan jika si balu itu lebih dahulu balik 
kepada keluarganya, maka dia lebih berhak dengan 
dirinya.' Perempuan di zaman jahiliyah diberi layanan 
yang tidak adil. Kaum lelaki dapat meni'mati hak-hak 
mereka sepenuhnya sedangkan kaum perempuan 
tidak dapat meni'mati hak-hak mereka. Maskahwin 
yang diberikan kepadanya diambil dan dia dipegang 
(dirujuk) untuk dilakukan kesusahan, penganiayaan ke 


7 Surah al-Baqarah (232). 

8 Surah an-Nisa' (19). 


atasnya. 9 la tidak dihiraukan oleh suaminya dan 
kadang-kadang ia ditinggal tergantung-gantung. 10 Di 
sana terdapat makanan-makanan yang dikhususkan 
kepada orang-orang lelaki sahaja dan diharamkan 
kepada kaum perempuan 11 dan kaum lelaki 
diharuskan berkahwin seramai mana yang 
dikehendaki tanpa batas. 12 

"Kebencian terhadap anak-anak perempuan sampai 
ke tahap membunuh mereka dengan menanam 
hidup-hidup. AI-Haytham ibn 'Adi telah menyebut 
cerita dari al-Midani: Bahawa pembunuhan anak 
perempuan dengan penanaman hidup-hidup itu 
dilakukan pada semua qabilah Arab. Kadang satu 
yang melakukannya dan sepuluh yang lain 
meninggalkannya sehingga datang Islam. Sebab- 
sebab yang mendorong orang-orang Arab 
menanamkan anak-anak mereka itu adalah berbeza- 
beza. Di antara mereka ada yang membunuh anak- 
anak perempuan kerana cemburu dan takut 
mendapat malu kerana mereka. Ada yang membunuh 
anak perempuan yang biru atau hitam atau putih 
seperti penyakit sopak atau tempang kerana sifat-sifat 
itu menimbulkan anggapan sial pada mereka. Di 
antara mereka pula ada yang membunuh anak-anak 
perempuan kerana takut kepada perbelanjaan dan 
takut kepada kemiskinan. 

"Mereka membunuh anak-anak perempuan dan 
menanamkan mereka hidup-hidup kadang-kadang 
dengan cara yang amat kejam. Kadang-kadang 
penanaman itu ditunda kerana si bapa berada di 
dalam persafiran atau sedang dalam kesibukan. Oleh 
sebab itu si anak yang malang itu tidak ditanam 
melainkan sesudah ia besar dan berakal. Mereka 
sendiri telah menceritakan kisah-kisah sedih 
penanaman itu yang telah dilakukan mereka. 
Setengah-setengah mereka membunuh anak 
perempuan mereka dengan mencampakkannya dari 
tempat yang tinggi". 13 

Di antara kekotoran jahiliyah - iaitu kekotoran yang 
menjadi pokok pangkal segala kekotoran - ialah 
kepercayaan syirik dan kepercayaan menyembah 
berhala yang rendah dan dungu sebagaimana 
dijelaskan oleh al-Ustaz Abu al-Hassan an-Nadawi di 
dalam bukunya: 

Adat Menyembah Berhala 

"Umat Arab telah terbenam dalam kepercayaan 
keberhalaan dan menyembah berhala-berhala dalam 
bentuk-bentuk yang amat buruk. Setiap qabilah atau 
setiap kawasan atau setiap bandar mempunyai 
berhala masing-masing, malah setiap rumah 
mempunyai berhala khusus untuknya. Ujar al-Kalbi: 


9 Surah aJ-Baqarah (231) 

10 Surah an-Nisa' (129). 

11 Surah al-An'am (139). 

12 Surah an-Nisa' (3). 

13 Jt^i ljjVI 

'Penghuni setiap rumah di Makkah mempunyai 
berhala yang diletakkan di rumah untuk disembah 
mereka. Apabila seseorang dari mereka hendak keluar 
musafir, maka perbuatan akhir yang dilakukan 
mereka ialah mengusap-ngusap patung itu dan 
apabila mereka pulang dari persafiran maka tugas 
pertama yang dilakukan mereka ialah mengusap- 
ngusap patung itu juga'. 14 Orang-orang Arab 
menyembah berhala dengan kepatuhan yang 
membabi buta. Di antara mereka ada yang membuat 
rumah berhala dan ada pula yang membuat berhala. 
Bagi mereka yang tidak berupaya mengadakan rumah 
berhala dan membuat berhala, mereka mendirikan 
sebiji batu di hadapan Baitil-Haram atau di hadapan 
tempat yang lain yang difikir elok olehnya kemudian 
dia akan bertawaf di sekeliling batu itu sebagaimana 
ia bertawaf di sekeliling Ka'bah. Batu-batu itulah yang 
dinamakan mereka sebagai Ansab atau batu-batu 
sembahan 15 di dalam bangunan Ka'bah itu sendiri - 
iaitu rumah' ibadat yang dibangunkan untuk beribadat 
kepada Allah Yang Maha Esa sahaja - dan di 
pekarangannya terdapat tiga ratus enam puluh 
berhala. 16 Mereka menurun beransur-ansur dari 
menyembah berhala-berhala dan patung-patung 
kepada menyembah batu-batu. AI-Bukhari 
meriwayatkan dari Abu Raja' al-'Ataridi katanya: Kami 
menyembah batu dan jika kami temui batu yang lebih 
baik dari batu yang ada kami campakkannya dan 
mengambil batu yang baru dan jika kami tidak boleh 
mendapat batu kami Ionggokkan tanah kemudian 
kami membawa biri-biri dan memerahkan susunya ke 
atas longgokan tanah itu kemudian kami bertawaf 
mengelilingnya'. 17 Ujar al-Kalbi: 'Apabila seorang 
lelaki keluar musafir dan berhenti di suatu tempat, 
maka ia akan mengambil empat biji batu lalu memilih 
yang tercantik di antaranya kemudian ia jadikannya 
tuhan dan tiga batu yang baki lagi itu dijadikannya 
tungku periuknya dan apabila dia meninggalkan 
tempat itu maka batu itu pun ditinggalkannya.' 18 

"Orang-orang Arab - seperti semua umat Musyrikin 
yang lain di setiap zaman dan tempat - mempunyai 
berbagai-bagai tuhan dari malaikat-malaikat, jin dan 
bintang-bintang. Mereka mempercayai bahawa 
malaikat-malaikat itu adalah puteri-puteri Allah oleh 
kerana itu mereka mengambil malaikat sebagai 
penolong-penolong mereka di sisi Allah. Mereka 
menyembah Malaikat dan bertawassul dengan 
mereka di sisi Allah. Begitu juga mereka jadikan jin 
sebagai sekutu-sekutu Allah. Mereka percaya kepada 
kuasa dan kekuatan jin dan mereka menyembah jin. 19 
Ujar al-Kalbi: 'Bani Mulayh dari suku Khuza'ah 


14 f UuaVi 

15 Sumber yang sama. 

17 Sumber yang sama. 

18 fUuaVi U6S 

19 fliuaVi LJ\SS 


menyembah jin. 20 Kata Sa'id: 'Suku Himyar 
menyembah matahari, suku Kinanah menyembah 
bulan, suku Tamim menyembah Dabaran suku Lakhm' 
dan Juzam menyembah bintang Musytari atau Jupiter, 
suku Tay menyembah bintang Suhayla atau Canopus, 
suku Qays menyembah bintang asy-Syi'ra atau 
bintang anjing dan suku Asad menyembah 'Utarid". 21 

Cukuplah bagi seseorang memerhatikan gambaran 
kepercayaan menyembah berhala yang primitif dan 
kasar itu untuk mengetahui sejauh mana kekotoran 
yang ditimbulkannya di dalam hati, dalam 
kefahaman-kefahaman dan kehidupan mereka, juga 
untuk rhenyedari sejauh mana perubahan besar yang 
telah dilakukan oleh Islam terhadap mereka dan 
sejauh mana kebersihan yang telah disempurnakan 
Islam di dalam kefahaman-kefahaman dan kehidupan 
mereka. Turut terkumpul di dalam kekotoran- 
kekotoran ini ialah penyakit-penyakit akhlak dan 
penyakit-penyakit sosial yang dalam masa yang sama 
menjadi bahan-bahan kebanggaan yang disebut- 
sebut di dalam sajak-sajak mereka dan diumumkan di 
pasar-pasar mereka seperti minum arak, berjudi, 
tindakan-tindakan menuntut bela dari suku-suku yang 
kecil. Inilah perkara-perkara yang sentiasa menjadi 
sasaran perhatian mereka. Oleh sebab itu minat dan 
perhatian mereka tidak terangkat dari tahap 
kefahaman-kefahaman tempatan yang terbatas itu. 

Peperangan Suku-suku Kaum Di Zaman Jahiliyah 

"Peperangan dan penumpahan darah menjadi 
begitu mudah di sisi mereka. Mereka melakukannya 
dengan sebab-sebab yang kecil. Misalnya peperangan 
telah berlaku di antara suku Bakr dan Taghlib kedua- 
duanya anak Wa'el. Dan ia berlarut-larut selama 
empat puluh tahun, di mana darah ditumpahkan 
begitu banyak. Peperangan itu berpunca kerana 
Kulayb ketua suku Ma'ad memanah labu susu unta al- 
Basus binti Munqiz menyebabkan darah unta itu 
bercampur dengan susunya lalu Jassas ibn Murrah 
membunuh Kulayb dan tercetuslah peperangan di 
antara Bakr dan Taghlib. Peperangan ini seperti kata 
al-Muhalhil saudara Kulayb: 'Menyebabkan banyak 
nyawa terkorban, ramai ibu yang kehilangan anak 
dan ramai kanak-kanak menjadi yatim, air mata tak 
kunjung kering dan banyak mayat yang tidak 
tertanam. 

"Begitu juga Peperangan Dahis dan al-Ghabra'. la 
hanya berpunca kerana Dahis, kuda Qays ibn Zuhayr 
telah menang dalam pertaruhan di antara Qays ibn 
Zuhayr dengan Huzayfah ibn Badar lalu kuda itu 
dihalang oleh Asda atas suruhan Huzayfah. la 
menampar kuda itu dan mengganggu kuda itu 
menyebabkan kuda itu hilang peluang 
kemenangannya. Kejadian ini telah diiringi dengan 
peristiwa pembunuhan kemudian berlakulah tindak 


20 Sumber yang sama. 

21 Sumber yang sama. 

balas menuntut bela. Di sinilah bangkit suku-suku 
membantu anak buah mereka, ramai di antara 
mereka yang ditawan. Banyak qabi!ah yang berpindah 
randah dan ribuan jiwa yang terbunuh". 22 

Semuanya ini merupakan pertanda kekosongan 
hidup mereka dari cita-cita dan minat-minat yang 
tinggi yang dapat memenuhi masa mereka dari 
membuangkan tenaga mereka dalam perkara-perkara 
titik bengik seperti itu. Mereka tidak mempunyai 
sesuatu risalah yang tertentu dalam hidup mereka. 
Tidak mempunyai sesuatu gagasan yang tertentu 
untuk dikemukakan kepada manusia dan tidak 
mempunyai sesuatu peranan yang tertentu untuk 
ditunaikan kepada umat manusia supaya dapat 
memenuhi masa mereka dan tidak lagi terjebak dalam 
persoalan-persoalan remeh-temeh ini. Di sana juga 
tidak ada 'aqidah yang dapat membersihkan mereka 
dari kekotoran-kekotoran sosial yang keji ini. Apakah 
yang akan berlaku kepada manusia tanpa 'aqidah 
llahiyah? Apakah yang akan berlaku kepada minat- 
minat dan cita-cita mereka? Apakah yang akan 
berlaku kepada pemikiran-pemikiran dan kefahaman- 
kefahaman mereka? Dan apakah yang akan berlaku 
kepada akhlak-akhlak mereka? 

Jahiliyah itu tetap jahiliyah dan setiap jahiliyah 
mempunyai kekotoran dan kecemarannya biarpun 
ketika mana dan di tempat mana ia berada. Apabila 
hati manusia sunyi dari 'aqidah llahiyah yang dapat 
mengawal pemikiran-pemikiran mereka dan sunyi dari 
syari'at yang terbit dari 'aqidah yang mengawal 
kehidupan mereka, maka segala yang lahir dari 
mereka itulah jahiliyah dalam salah satu bentuknya 
yang banyak. Jahiliyah yang menodakan umat 
manusia di dalam lumpurnya tidak berbeza sifatnya 
dari sifat jahiliyah Arab atau jahiliyah-jahiliyah yang 
lain yang semasa dengan jahiliyah Arab yang wujud di 
merata dunia di masa itu sehingga mereka 
diselamatkan oleh Islam dan dibersihkannya dari 
mereka. 

Umat Manusia Kini Hidup Di Dalam Rumah Maksiat 

Umat manusia pada hari ini hidup dalam rumah 
maksiat yang amat besar. Sekilas pandang kepada 
surat-surat khabar, filem-filem, rumah-rumah fesyen, 
pertandingan-pertandingan ratu cantik, kabaret, 
kedai-kedai arak dan siaran-siaran radio (dan T.V.) 
mereka, sekilas pandang kepada kegilaan mereka 
kepada tubuh-tubuh yang bogel, pos-pos yang 
memberahi dan saranan-saranan yang tidak sihat di 
dalam sastera, seni, dan seluruh media massa mereka, 
di samping sistem riba dalam kehidupan ekonomi 
mereka yang membayangkan kegilaan kepada harta 
dan cara-cara yang keji untuk mengumpul dan 
melaburkannya, termasuk cara-cara penipuan dan 
penggelapan harta orang lain dengan memakai baju 
undang-undang. 23 Di samping wujudnya keruntuhan 


22 Bilkil' ialkaJU jtui. jjLa 

23 Lihat pembicaraan riba' dalam juzu' yang ketiga . 


akhlak dan keruntuhan sosial yang telah mengancam 
setiap jiwa, setiap rumahtangga, setiap sistem hidup 

dan setiap masyarakat insan Sekilas pandang 

sahaja sudah cukup untuk menentukan nasib 
kesudahan yang malang yang perlahan-lahan dituju 
oleh manusia yang berada di bawah naungan jahiliyah 
ini. 

Umat manusia sedang mengalami kereputan dan 
kelarutan sifat-sifat insaniyahnya kerana terlalu penat 
mengejar kepuasan nafsu haiwaniyah dan dorongan- 
dorongan kebinatangan untuk bersama-sama haiwan 
di alamnya yang rendah, sedangkan haiwan lebih 
bersih, lebih mulia dan lebih suci dari mereka, kerana 
haiwan hidup dengan panduan fitrahnya yang tegas 
tidak bergoyang dan tidak pula busuk seperti 
busuknya nafsu-nafsu keinginan manusia apabila ia 
terlepas dari ikatan dan peraturan 'aqidah dan balik 
semula kepada jahiliyah yang telah Allah 

selamatkannya darinya, malah Allah telah 
membangkitkan ni'matnya kepada kaum Muslimin 
kerana ia telah membersihkan mereka dari kekotoran 
jahiliyah di dalam ayat yang mulia tadi. 



"Dan mengajar mereka kitab suci Al-Qur'an dan hikmat" 
Revolusi Al-Qur'an ’ 

Orang-orang yang ditujukan ayat ini ialah orang- 
orang yang buta huruf dan jahil, iaitu buta pena dan 
buta akal. Mereka tidak mempunyai sesuatu iimu 
pengetahuan yang bernilai. Mengikut ukuran 
pengetahuan antarabangsa dalam apa-apa bidang 
sekalipun. Tiba-tiba agama Islam mengubahkan 
mereka menjadi guru-guru dan pendeta-pendeta 
dunia, menjadi pendokong-pendokong sistem 
'aqidah, sistem pemikiran, sistem kemasyarakatan dan 
sistem penyusunan masyarakat yang dapat 
menyelamatkan seluruh umat manusia dari jahiliyah 
mereka di zaman itu. Dan sistem ini juga sedang 
menunggu peranannya dalam pusingan yang akan 
datang - dengan izin Allah - untuk menyelamatkan 
umat manusia sekali lagi dari jahiliyah mereka di 
zaman moden, di mana terdapat segala ciri-ciri 
jahiliyah zaman lama dari segi budaya-budaya akhlak, 
budaya kemasyarakatan, pemahaman terhadap 
matlamat-matiamat hidup insaniyah dan tujuan- 
tujuannya walaupun ia menempa kejayaan-kejayaan 
dalam bidang-bidang sains kebendaan, pengeluaran 
perusahaan dan kemewahan tamadun. 



"Walaupun sebelum ini mereka berada di dalam kesesatan 
yang nyata. "(164) 

Iaitu kesesatan dalam kefahaman dan kepercayaan, 
kesesatan di dalam konsep-konsep hidup, kesesatan 
dalam tujuan hidup, kesesatan dalam adat kebiasaan 
dan tingkahlaku, kesesatan di dalam peraturan dan 
undang-undang, kesesatan di dalam masyarakat dan 
akhlak. 

Jasa Islam Kepada Umat Arab 

Umat Arab yang ditujukan ayat-ayat ini kepada 
mereka tidak syak iagi masih ingat kepada zaman 
silam kehidupan dan kedudukan mereka. Mereka 
tentulah insaf betapa jauhnya Islam memindahkan 
mereka (dari kehidupan asal mereka) dan 
perpindahan yang seperti ini tentulah tidak dapat 
dicapai oleh mereka tanpa Islam. Itulah suatu 
perpindahan dan perubahan yang luar biasa di dalam 
sejarah manusia. 

Mereka tentulah insaf bahawa Islam - dan hanya 
Islam sahaja - yang telah berjaya memindahkan 
mereka dari tahap hidup kesukuan, tahap cita-cita 
kesukuan dan pembalasan-pembalasan dendam 
kesukuan kepada suatu tahap bukan sahaja mereka 
menjadi satu umat biasa, malah - secara mendadak 
dan tanpa persediaan yang memerlukan masa - 
menjadi satu umat yang dapat memimpin umat 
manusia dan menggariskan matlamat-matlamat, 
sistem-sistem dan peraturan-peraturan hidup mereka 
dalam satu bentuk yang belum pernah diketahui di 
dalam sejarah umat manusia yang panjang itu. 

Mereka tentu sedar bahawa Islam - dan hanya Islam 
sahaja - yang telah memberi kewujudan kepada 
mereka dari segi bangsa, kewujudan dari segi politik 
dan kewujudan dari segi antarabangsa, dan yang 
lebih utama dari segala-galanya ialah kewujudan 
insaniyah mereka, iaitu kewujudan yang 
meningkatkan insaniyah mereka, memuliakan 
kemanusiaan mereka dan menegakkan sistem hidup 
mereka di atas penghormatan Ilahi ini, iaitu satu 
penghormatan yang dikurnia dan dihadiahkan oleh 
Allah Yang Maha Mulia kepada mereka, dan selepas 
itu mereka telah memanjangkan pula limpah kurnia 
itu kepada seluruh umat manusia dan mengajar 
mereka bagaimana menghormati dan memuliakan 
"Manusia" sebagaimana dimuliakan Allah. Tidak ada 
umat lain yang mendahului mereka di dalam 
kelebihan ini sama ada di Semenanjung Tanah Arab 
atau di tempat-tempat yang lain. Di dalam ayat yang 
lepas telah disebut tentang dasar "Syura". Ini adalah 
sebahagian dari sistem hidup Ilahi itu dan tentulah 
mereka sedar bahawa dasar ini merupakan satu 
limpah kurnia Allah yang besar kepada mereka. 

Mereka tentu sedar bahawa Islam - dan hanya Islam 
sahaja - yang memberikan kepada mereka suatu 
risalah untuk dikemukakan mereka kepada dunia dan 
suatu teori dan aliran pemikiran yang istimewa untuk 
kehidupan insaniyah manusia. Satu umat itu tidak 
mempunyai kewujudan dalam bendang kemanusiaan 
yang besar kecuali ia mempunyai suatu risalah, suatu 
teori dan suatu aliran pemikiran yang dapat 
dikemukakannya kepada umat manusia untuk 
menolak mereka maju ke depan. 

Islam dengan pandangannya terhadap alam al- 
wujud, dengan fikirannya terhadap hidup, dengan 
syariatnya untuk mengawal masyarakat manusia, 


dengan cara penyusunannya untuk mengatur 
kehidupan manusia, dengan sistem hidupnya yang 
mithali, realistik dan positif untuk menegakkan satu 

peraturan yang membahagiakan manusia Islam 

dengan seluruh ciri-cirinya inilah yang merupakan kad 
pengenalan yang telah dikemukakan oleh umat Arab 
kepada dunia dan dengan kad pengenalan inilah 
mereka telah dikenali dan dihormati dan diserahkan 
teraju kepimpinan kepada mereka. 

Hanya kad pengenalan inilah sahaja yang dapat 
dibawa oleh umat Arab pada hari ini dan esok, kerana 
mereka tidak mempunyai suatu risalah yang lain 
untuk mereka memperkenalkan diri kepada dunia. 
Oleh itu sama ada mereka membawa kad ini yang 
akan menjadikan mereka dikenali dan dihormati oleh 
umat-umat di dunia atau mereka membuang kad ini 
yang akan mengakibatkan mereka kembali menjadi 
umat yang tidak dikenali dan tidak diakui umum. 

Apakah yang dapat dikemukakan oleh umat Arab 
kepada umat manusia andainya ia tidak 
mengemukakan risalah ini kepada mereka? 

Apakah mereka hendak kemukakan kepada umat 
manusia hasil-hasil kebijakan mereka di dalam bidang- 
bidang kesusasteraan, kesenian dan ilmu-ilmu 
pengetahuan? Sedangkan umat-umat yang lain telah 
pun mendahului mereka di dalam bidang-bidang ini. 
Umat-umat yang lain begitu ramai mempunyai tokoh- 
tokoh yang bijak di dalam bidang-bidang hidup yang 
kecil ini. Mereka tidak lagi memerlu dan tidak lagi 
menunggu-nunggukan hasil-hasil kebijakan dari Arab 
di bidang-bidang hidup yang kecil seperti ini. 

Apakah mereka ingin mengemukakan kepada umat 
manusia hasil-hasil kebijakan mereka dalam 
pengeluaran perindustrian yang tinggi yang 
menundukkan bangsa-bangsa yang lain dan 
menenggelamkan pasaran-pasaran dunia hingga 
menutupkan pengeluaran-pengeluarannya? 

Sedangkan umat-umat yang lain telah mendahului 
mereka di dalam bidang ini, malah umat-umat inilah 
yang memegang kemudi pimpinan di bidang ini. 

Apakah mereka mahu mengemukakan kepada 
umat manusia satu falsafah kemasyarakatan, dan 
sistem-sistem ekonomi dan pengurusan dari ciptaan 
mereka sendiri dan dari hasil pemikiran mereka 
sendiri? Sedangkan dunia ini telah pun tepu dengan 
anekaragam falsafah, isme-isme dan sistem-sistem 
duniawi yang menyebabkan dunia celaka dan 
menderita semuanya. 

Jadi apakah sebenarnya sumbangan yang mahu 
dikemukakan oleh umat Arab kepada umat-umat 
manusia yang lain supaya mereka dapat dikenali 
dengan sumbangan itu dan dapat diakui sebagai 
umat yang lebih maju, tinggi dan istimewa. 

Tidak ada suatu sumbangan yang lain melainkan 
agama yang agung dan sistem hidup Ilahi yang unik 
inilah sahaja. Tiada suatu yang lain lagi kecuali ni'mat 

Islam yang telah dipilih Allah untuk mereka. Dengan 
ni'mat inilah Allah muliakan mereka dan Allah 
selamatkan dengannya seluruh umat manusia di 
tangan mereka di suatu masa yang lampau. Dan umat 
manusia pada-hari ini amat memerlukan kepada 
agama ini kerana mereka sedang jatuh di dalam 
gaung kecelakaan, kebingungan kegelisahan dan 
kebankrapan. 

Hanya agama yang agung ini sahaja yang telah 
menjadi kad pengenalan yang dikemukakan mereka 
kepada umat manusia di zaman lampau dan 
membuat umat-umat itu tunduk kepada mereka. Dan 
hanya agama yang agung inilah juga yang dapat 
mereka kemukakan kepada umat manusia pada hari 
ini untuk menyelamatkan mereka. 

Setiap umat dari umat-umat yang besar mempunyai 
suatu risalah yang diperjuangkannya dan umat yang 
paling besar memperjuangkan risalah yang paling 
besar dan mengemukakan sistem yang paling besar. 
Merekalah satu-satunya umat yang memperjuangkan 
setinggi-tinggi gagasan untuk membangun kehidupan 
manusia. 

Umat Arab memang mempunyai risalah yang agung 
ini. Merekalah pendokong-pendokong yang asal, 
sedangkan bangsa-bangsa yang lain merupakan 
sekutu-sekutu dalam perjuangan ini. Amboi! Syaitan 
manakah yang memalingkan umat Arab dari modal 
yang amat besar ini? Syaitan mana? 

Limpah kurnia Ilahi kepada umat Arab dengan 
kebangkitan Rasulullah s.a.w. dan dengan agama 
Islam ini adalah suatu limpah kurnia yang amat besar 
dan tiada siapa yang sanggup memalingkan umat 
Arab dari limpah kurnia ini melainkan syaitan, dan 
mereka adalah diperintah oleh Allah Tuhan mereka 
supaya mengusirkan syaitan itu. 

****** 

(Pentafsiran ayat-ayat 165 - 168] 

Kemudian Al-Qur'an maju selangkah lagi 
menayangkan peristiwa-peristiwa peperangan Uhud 
dan membuat kesimpulannya. Di sini ia 
membentangkan kehairanan tentera-tentera Islam 
terhadap apa yang telah berlaku kepada mereka, 
sedangkan mereka orang Islam belaka. Ini 
menunjukkan bagaimana bersahajanya cara mereka 
berfikir pada hari itu sebelum mereka dikisar oleh 
batu kisar ujian dan menjadi realistik dengan ujian itu, 
di mana mereka menghadapi realiti perjuangan, 
berdepan dengan tabi'at undang-undang dan dengan 
keseriusan realiti yang tidak memihak kepada orang 
yang tidak mengikut undang-undang dan peraturan 
dan tidak berdiri teguh bersama kesungguhan yang 
tegas di dalam tabi'at alam buana, dalam hayat dan 
dalam 'aqidah. Oleh sebab itu Allah memerintah 
mereka berdiri di atas tanah yang keras dan terdedah 
sambil menerangkan kepada mereka bahawa segala 
kemalangan yang telah menimpa mereka adalah hasil 
dari perbuatan mereka sendiri atau hasil yang tabi'i 
dari tindak-tanduk mereka. Namun begitu Allah tidak 


meninggal mereka pada noktah ini walaupun ia 
merupakan satu hakikat, tetapi ia bukanlah 
penghabisan hakikat, malah ia menghubungkan 
mereka dengan taqdir-Nya di sebalik sebab-sebab dan 
natijah-natijah dan dengan masyi'ah-Nya yang mutlak 
di sebalik peraturan dan undang-undang. Di sini Aliah 
mendedahkan kepada mereka hikmat di sebalik 
segala apa yang teiah berlaku, juga menerangkan 
pentadbiran-Nya di sebalik apa yang telah berlaku itu 
untuk mewujudkan kebaikan kepada mereka dan 
kepada da'wah yang sedang diperjuangkan mereka, 
juga untuk melengkapkan diri mereka dengan ujian 
itu bagi membolehkan mereka menghadapi masa 
depan mereka, seterusnya untuk membersihkan hati 
mereka juga membersihkan barisan mereka dari 
anasir-anasir Munafiqin yang telah terbuka tembelang 
mereka di dalam peristiwa-peristiwa perang itu. Oleh 
itu segala urusan peperangan itu pada akhirnya 
adalah terpulang kepada taqdir dan tadbir Allah. 
Dengan penjelasan itu sempurnalah gambaran 
hakikat dalam kefahaman dan perasaan mereka di 
sebalik kenyataan AI-Qur'an yang halus dan 
mendalam ini. 



"Apakah patut ketika kamu ditimpa kekalahan (dalam 
Peperangan Uhud) sedangkan kamu telah menimpakan dua 
kali ganda kekalahan (ke atas musuh kamu dalam 
Peperangan Badar) kamu berkata: Mengapa dan dari mana 
kekalahan ini? Katakanlah: Kekalahan itu adalah dari diri 

kamu sendiri Sesungguhnya Allah Maha Kuasa di atas 
segala sesuatu (165). Dan segala apa yang telah menimpa 
kamu pada hari pertembungan dua angkatan tentera itu, 
maka semuanya adalah dengan izin Allah dan supaya Allah 
mengetahui (dalam realiti) orang-orang yang beriman (166). 
Dan (juga) supaya Allah mengetahui (dalam realiti) orang- 
orang yang Munafiq. Dan kepada mereka telah dikatakan: 
Marilah kamu berperang kerana Sabilullah atau (marilah) 
kamu pertahankan (kami). Jawab mereka: Jika kami 
mengetahui di sana ada satu peperangan (yang akan 
berlaku) tentulah kami mengikut kamu. Sebenarnya mereka 
pada hari itu lebih dekat kepada kekufuran daripada 
keimanan. Mereka berkata dengan mulut mereka apa yang 
tidak tersemat di dalam hati mereka dan Allah Maha 
Mengetahui segala apa yang disembunyikan mereka (167). 
(Merekalah) orang-orang yang berkata kepada saudara- 
saudara mereka - sedangkan mereka sendiri tidak ikut 
berperang -: Andainya mereka mengikut nasihat kami 
tentulah mereka tidak mati dibunuh. Katakanlah: 
Tolakkanlah kematian itu dari diri kamu jika kamu orang- 
orang yang benar. "( 1 68) 

Sunnatullah Tidak Memilih Kasih 

Allah telah memberi kesanggupan untuk menolong 
para hamba kesayangan-Nya (orang-orang Mu'min) 
yang menjadi pembawa panji-panji agama-Nya dan 
penganut-penganut 'aqidah-Nya, tetapi Allah 
mensyaratkan kemenangan ini dengan wujudnya 
kesempurnaan hakikat iman di dalam hati mereka, 
juga dengan kesempurnaan kehendak-kehendak 
keimanan di dalam kerja-kerja mengatur masyarakat 
dan dalam tingkahlaku mereka. Dan seterusnya 
dengan kesempurnaan kelengkapan perang yang 
disediakan sedaya upaya mereka dan dengan usaha 
pengorbanan yang dilakukan sekuasa mereka. Inilah 
Sunnatullah dan Sunnatullah tidak memilih kasih. 
Andainya mereka cuai dalam salah satu dari syarat- 
syarat itu, maka mereka harus bersedia menerima 
akibat dari kecuaian itu. Sifat mereka sebagai orang- 
orang Islam tidak bererti Sunnatullah itu pasti 
dibatalkan kerana mereka. Malah orang-orang islam 
yang sebenar ialah mereka yang menyesuaikan 
seluruh hidup mereka dengan Sunnatullah dan 
berdamai dengannya dengan seluruh fitrah mereka. 

Namun demikian sifat mereka sebagai orang-orang 
Islam tidak hilang percuma dan sia-sia begitu sahaja, 
kerana sifat mereka yang berserah kepada Allah, 
memikul panji-panji agama-Nya, bertekad untuk 
menta'ati-Nya dan menjunjung sistem hidup yang 
diatur oleh-Nya pada akhirnya dapat mengubahkan 
kesilapan-kesilapan dan kecuaian mereka menjadi 
kebaikan dan keberkatan setelah menjalani akibat- 
akibatnya, iaitu pengorbanan jiwa, penderitaan dan 
kecederaan dan dapat menjadikan kesilapan-kesilapan 
dan akibat-akibatnya sebagai pelajaran-pelajaran dan 
pengalaman-pengalaman yang menambahkan 
kesucian 'aqidah, kebersihan hati dan barisan di 
samping melayakkan mereka untuk mencapai 
kemenangan yang dijanjikan Allah dan mengakhiri 
perjuangan mereka dengan kebaikan dan keberkatan. 
Kesilapan-kesilapan itu tidaklah mengusir orang-orang 
Islam dari naungan Allah, pemeliharaan dan 


pemerhatian-Nya, malah memberi bekalan 
perjuangan kepada mereka biar bagaimanapun 
mereka menderita kesusahan, kesakitan dan kesulitan 
di tengah jalan perjuangan itu. 


Dengan kejelasan dan ketegasan inilah Allah 
menghukum kelompok Muslimin dan menjawab 
kemusykilan dan kehairanan mereka terhadap apa 
yang telah berlaku, iaitu Allah mendedahkan sebab 
yang dekat dari tindakan-tindakan mereka dan hikmat 
yang jauh dari taqdir-Nya di samping menghadapi 
orang-orang Munafiqin dengan hikmat mati yang 
tidak dapat dihindari dengan tindakan berwaspada 
dan duduk di rumah (tidak keluar berperang): 

Ss feil SJ 




"Apakah patut ketika kamu ditimpa kekalahan (dalam 
Peperangan Uhud) sedangkan kamu telah menimpakan dua 
kali ganda kekalahan atas musuh kamu dari Peperangan 
Badar) kamu berkata: Mengapa dan dari mana kekalahan 
ini? Katakanlah: Kekalahan itu adalah dari diri kamu sendiri. 
Sesungguhnya Allah Maha Kuasa di atas segala 
sesuatu. "(165) 


Yakni orang-orang Islam yang telah mengalami 
berbagai-bagai kesusahan di dalam Peperangan 
Uhud, iaitu gugurnya tujuh puluh orang para 
Syuhada' mereka di samping ramai yang mendapat 
kecederaan dan menderita kesakitan pada hari 

peperangan yang pahit itu Yakni orang-orang 

Islam yang terkilan kerana mengalami kemalangan- 
kemalangan itu, sedangkan mereka orang-orang 
Islam yang berjuang kerana agama Allah dan musuh- 
musuh mereka ialah kaum Musyrikin yang menjadi 

musuh Allah Orang-orang Islam yang terkilan itu 

sebenarnya sebelum ini telah berjaya menimpakan 
kemalangan yang seperti itu sebanyak dua kali ke atas 
orang-orang Musyrikin. Sekali di dalam Peperangan 
Badar, di mana mereka telah berjaya membunuh 
tujuh puluh orang pahlawan-pahlawan Quraisy dan 
mereka telah membunuh sebanyak itu juga di 
permulaan Peperangan Uhud ketika mereka 
mematuhi perintah Allah dan Rasul-Nya s.a.w. dengan 
jujur dan sebelum semangat perjuangan mereka 
lemah di hadapan godaan harta rampasan perang 
dan sebelum terlintas di dalam hati mereka fikiran- 
fikiran yang buruk yang tidak seharusnya terdetik di 
dalam hati orang-orang yang beriman. 

Di sini Allah mengingatkan mereka dan menjawab 
kemusykilan mereka dengan mengembalikan segala 
kemalangan yang telah menimpa mereka itu kepada 
sebabnya yang dekat dan langsung: 



"Katakanlah: Kekalahan itu adalah dari diri kamu sendiri." 

Yakni berpunca dari diri kamu yang lemah dan 
berpecah-belah, diri kamu yang telah melanggar 
syarat Allah dan syarat Rasul-Nya s.a.w, diri kamu 
yang telah dirasuk perasaan tamak dan fikiran yang 
buruk dan diri kamu yang tidak mematuhi perintah 
Rasulullah dan strategi perang yang telah diatur 
olehnya. Apa yang kamu musykilkan berlaku kepada 
kamu dan merungut: Bagaimana hal ini boleh 
berlaku? Adalah sebenarnya berpunca dari kekalahan 
diri kamu sendiri. Itulah tindakan Sunnatullah ke atas 
kamu apabila kamu mendedahkan diri kamu 
kepadanya, kerana seseorang yang mendedahkan 
dirinya kepada Sunnatullah, maka pasti ia akan 
menerima tindakannya sama ada dia itu seorang 
Muslim atau seorang kafir dan Sunnatullah itu tetap 
tidak berubah kerana pilih kasih. Oleh sebab itu di 
antara ciri kesempurnaan keislaman seseorang ialah ia 
harus menyesuaikan dirinya dengan kehendak- 
kehendak Sunnatullah dari awal-awal lagi. 



"Sesungguhnya Allah Maha Kuasa di atas segala 
sesuatu. "(165) 


Taqdir Allah Berada Di Sebalik Seluruh Kejadian 

Dan di antara kehendak-kehendak kekuasaan Allah 
ialah undang-undang dan peraturan-Nya tetap lulus 
dan berkuatkuasa dan segala urusan alam tetap 
berlaku mengikut keputusan dan iradat-Nya dan 
segala undang-undang dan peraturan yang menjadi 
asas perjalanan alam buana, perjalanan hayat dan 
kejadian peristiwa-peristiwa tetap tidak terhalang. 

Di samping itu taqdir Allah tetap berada di sebalik 
seluruh kejadian itu kerana sesuatu hikmat yang 
dilihat oleh kebijaksanaan-Nya. Taqdir Allah selama- 
lamanya berada di sebalik setiap perkara yang 
berlaku, di sebalik setiap gerak dan diam dan setiap 
cetusan yang berlaku di seluruh alam buana ini. 

* 

♦ 

J 

"Dan segala apa yang telah menimpa kamu pada hari 
pertembungan dua angkatan tentera itu , maka semuanya 
adalah dengan izin Allah." 

Yakni ia tidak berlaku secara kebetulan dan tidak 
pula secara serampangan. Ia tidak berlaku sia-sia dan 
cuma-cuma, kerana setiap harakat itu dikira di dalam 
pelan induk alam buana ini, iaitu sebab-sebab dan 
natijahnya telahpun ditentukan, dan kumpulan 
harakat-harakat itu adalah bergerak mengikut 
peraturan-peraturan dan undang-undang yang tetap 
yang tidak pernah terubah, terhalang dan memilih 
kasih, la bergerak untuk melahirkan hikmat yang 
tersembunyi di sebaliknya dan untuk 
menyempurnakan pelan induk alam buana. 

Pandangan dan kefahaman Islam dalam persoalan 
ini telah sampai ke tahap kesyumulan dan 
keseimbangan yang tidak tercapai oleh mana-mana 
pandangan dan kefahaman yang lain di dalam sejarah 
manusia. 




Di Sebalik Undang-undang Yang Tetap Terdapat 
Masyi'ah Allah Yang Bebas 

Di sana terdapat undang-undang dan peraturan- 
peraturan yang tetap dan pasti dan di sebalik undang- 
undang dan peraturan-peraturan yang tetap dan pasti 
itu terdapat iradat yang berdaya cipta dan masyi'ah 
yang bebas dan di sebalik undang-undang, peraturan- 
peraturan iradat dan masyi'ah itu terdapat pula 
hikmat yang direncanakan dengan rapi dan segala 
sesuatu adalah berlegar di dalam lingkungannya. 
Undang-undang dan peraturan-peraturan itu 
berkuatkuasa dan berlaku di atas segala sesuatu 
termasuk insan. Oleh itu seseorang yang 
mendedahkan dirinya kepada undang-undang dan 
peraturan-peraturan ini dengan harakat-harakatnya 
yang spontan akan mendapat tindakan undang- 
undang itu yang memberi kesan kepadanya, tetapi 
semuanya itu adalah berlaku sesuai dengan taqdir dan 
masyi'ah Allah dan dalam waktu yang sama juga 
melahirkan hikmat dan perencanaan Allah. Iradat 
insan, pemikirannya, harakatnya dan daya ciptanya 
adalah sebahagian dari peraturan-peraturan dan 
undang-undang Allah. Dengannya Allah melakukan 
apa yang dikehendaki-Nya dan dengannya Allah 
melaksanakan apa yang hendak dilaksanakan-Nya 
dalam batas taqdir dan tadbir-Nya. Tiada suatu pun 
dari iradat manusia yang terkeluar dari peraturan- 
peraturan dan undang-undang Allah itu. Iradat 
manusia sekali-kali tidak menjadi tandingan kepada 
peraturan dan undang-undang itu dan tidak pula 
mampu menentang kuasa-kuasanya sebagaimana 
yang pernah difikirkan oleh orang-orang yang 
meletakkan iradat dan taqdir Allah dalam satu daun 
neraca dan meletakkan iradat manusia dan daya 
ciptanya dalam satu daun neraca yang sebelah lagi. 
Tidak! Persoalan itu tidak begini di dalam pandangan 
dan kefahaman Islam. Manusia bukannya tandingan 
Allah dan bukan pula musuh-Nya, malah sewaktu 
Allah S.W.T. mengurniakan kepada manusia 
keperibadiannya, fikirannya, iradatnya, daya 
perencanaannya, daya pentadbirannya dan daya 
ciptanya, di bumi, Dia tidak jadikan sesuatu pun dari 
pemberian-pemberian-Nya itu bertentangan dengan 
undang-undang dan masyi'ah-Nya atau terkeluar dari 
hikmat terakhir yang wujud di sebalik taqdir dan 
perencanaan-Nya pada alam buana yang amat besar 
ini, tetapi dari undang-undang dan taqdir-Nya Allah 
jadikan manusia mempunyai kebolehan merencana 
dan mentadbir, bertindak dan memberi kesan, 
mendedahkan dirinya kepada Sunnatullah lalu 
mendapat tindakannya dan akhirnya balasan 
sepenuhnya dari pendedahan itu sama ada balasan 
keni'matan atau keseksaan, kerehatan atau 
kepenatan, kebahagiaan atau kecelakaan, dan 
terlaksanalah di sebalik pendedahan dan natijah- 
natijah dari pendedahan itu taqdir Allah yang meliputi 
segala sesuatu dalam bentuk yang selaras dan 
seimbang. 

Apa yang telah berlaku di dalam Peperangan Uhud 
ini merupakan contoh kepada penjelasan kami 
mengenai pandangan dan kefahaman Islam yang 

syamil dan sempurna. Allah telah memberitahu 
kepada orang-orang Islam tentang undang-undang 
dan peraturan-Nya dan syarat-syarat-Nya mengenai 
kemenangan dan kekalahan kemudian mereka telah 
melanggar undang-undang dan syarat-syarat-Nya 
menyebabkan mereka menderita kesakitan dan 
kecederaan, tetapi perkara itu tidak tamat setakat ini 
sahaja, malah di sebalik pelanggaran undang-undang 
dan penderitaan kesakitan itu terdapat pelaksanaan 
taqdir Allah iaitu membolehkan mereka membezakan 
orang-orang Mu'min yang sebenar dari orang-orang 
Munafiqin dalam barisan mereka, juga membersihkan 
hati mereka dan menghapuskan segala kekeliruan, 
dan kelemahan di dalam pandangan dan kefahaman. 

Inilah suatu kebaikan yang akhirnya diterima oleh 
orang-orang Islam di sebalik kesakitan dan kesusahan 
itu. Mereka telah mencapai kebaikan ini mengikut 
undang-undang dan peraturan Allah juga. Di antara 
undang-undang dan peraturan-Nya ialah orang-orang 
Islam yang menerima agama Allah dan mematuhinya 
secara umum itu akan diberi Allah pertolongan dan 
perlindungan dan Allah akan menjadikan kesilapan- 
kesilapan mereka sebagai wasilah untuk mencapai 
kebaikan yang akhir walaupun mereka terpaksa 
memikul akibatnya dengan menderita kesakitan, 
kerana kesakitan merupakan salah satu sarana 
pembersihan, didikan dan penyediaan. 


Dengan pendirian yang teguh dan terbuka, inilah 
tapak kaki orang-orang Islam dapat berdiri rehat dan 
hati mereka tenang tenteram tanpa terumbang- 
ambing, tanpa keluh-kesah dan tanpa gugup dan 
bingung ketika menghadapi taqdir-taqdir Allah dan 
ketika berurusan dengan undang-undang dan 
peraturan-Nya di dalam kehidupan, iaitu mereka sedar 
bahawa Allah bertindak melalui mereka terhadap diri 
mereka sendiri dan terhadap orang-orang yang di 
sekeliling mereka mengikut apa yang dikehendaki- 
Nya, dan mereka adalah alat taqdir Allah yang 
digunakan Allah mengikut apa yang dikehendaki-Nya. 
Mereka juga sedar bahawa salah betul mereka - dan 
segala akibat salah betul yang diterima mereka - 
adalah selaras dengan taqdir Allah dan hikmat 
kebijaksanaan-Nya dan semuanya akan ' membawa 
mereka kepada kebaikan selama mereka tetap 
berjalan di jalan Allah: 



"Dan segala apa yang telah menimpa kamu pada hari 
pertembungan dua angkatan tentera itu, maka semuanya 
adalah dengan izin Allah dan supaya Allah mengetahui 
(dalam realiti) orang-orang yang beriman (166)." 


Temb elang Kaum Munafiqin Telah 
Didedahkan Allah 







si K&4. 

"Dan (juga) supaya Allah mengetahui (dalam reatiti) orang- 
orang yang Munafiq. Dan kepada mereka telah dikatakan: 
Marilah kamu berperang kerana Sabilullah atau (marilah) 
kamu pertahankan (kami). Jawab mereka: Jika kami 
mengetahui di sana ada satu peperangan (yang akan 
berlaku) tentulah kami mengikut kamu. Sebenarnya mereka 
pada hari itu lebih dekat kepada kekufuran daripada 
keimanan. Mereka berkata dengan mulut mereka apa yang 
tidak tersemat di dalam hati mereka dan Allah Maha 
Mengetahui segala apa yang disembunyikan mereka. "(167) 


Dalam ayat ini Allah menunjukkan sikap Abdullah 
ibn Ubay ibn Salul dan pengikutnya dan menamakan 
mereka sebagai: 

cS 

"Orang-orang yang Munafig. " 


Allah telah membuka tembelang mereka di dalam 
peperangan ini dan membersihkan barisan Islam dari 
mereka. Allah menjelaskan hakikat pendirian mereka 
pada hari itu (dengan firnr 

"Sebenarnya mereka pada hari itu lebih dekat kepada 
kekufuran daripada keimanan." 




Mereka mengeluarkan alasan yang tidak benar 
apabila mereka mengatakan bahawa mereka pulang 
kerana mereka tidak mengetahui bahawa di sana ada 
peperangan yang akan berlaku di antara orang-orang 
Islam dengan kaum Musyrikin. Ini bukannya sebab 
yang sebenar, malah mereka hanya: 



"Mereka berkata dengan mulut mereka apa yang tidak 
tersemat di dalam hati mereka. " 


kerana apa yang sebenar yang tersemat di dalam hati 
mereka ialah nifaq atau pendirian talam muka dua. 
Inilah pendirian yang membuat hati mereka tidak 
ikhlas kepada 'aqidah, malah mereka meletakkan diri 
mereka dan kepentingan-kepentingan diri mereka 
mengatasi 'aqidah dan kepentingan-kepentingan 
'aqidah. Sebab yang sebenar yang ada di dalam 
kepala pemimpin golongan Munafiqin - Abdullah ibn 
Ubay - itu ialah kerana Rasulullah s.a.w. tidak 
mengambil fikiran dan cadangannya pada hari 
Peperangan Uhud itu, dan sebab yang sebenar yang 
ada di dalam kepalanya sebelum ini ialah kedatangan 
Rasulullah s.a.w. ke Madinah membawa agama Allah 
itu telah menyebabkannya kehilangan peluang untuk 

menyandang jawatan Raja kaumnya yang telah 
mereka sediakan untuknya, sebaliknya kedatangan 
beliau telah menjadikan kedudukan kepimpinan yang 
tertinggi itu dipegang oleh agama Allah dan Rasul 
yang membawanya: Inilah dendam yang tersemat di 
dalam hati mereka dan dendam inilah yang 
mendorong mereka pulang semula ke Madinah pada 
hari Peperangan Uhud, sedangkan angkatan kaum 
Musyrikin sedang berada di muka pintu. Dendam 
inilah yang membuat mereka enggan menyambut 
seruan seorang Muslim yang tulen, iaitu Abdullah ibn 
'Amr ibn Haram yang mengajak mereka: 

" Marilah kamu berperang kerana Sabilullah atau (marilah) 
kamu mempertahankan (kami). "(1 67) 





Mereka menolak seruan ini dengan alasan mereka 
tidak tahu di sana ada satu peperangan yang akan 
berlaku: 


H 







’c S , 

■ U\5 


"Jawab mereka: Jika kami mengetahui di sana ada satu 
peperangan (yang akan berlaku) tentulah kami mengikut 
kamu "(167) 


Pembohongan mereka inilah yang didedahkan Allah 
di dalam ayat ini: ^ ^ 

(j|} 


"Dan Allah Maha Mengetahui segala apa yang 
disembunyikan mereka."(1 67) 


Kemudian Al-Qur'an mendedahkan saki-baki 
pendirian mereka dalam usaha mereka untuk 
melemahkan barisan dan semangat perjuangan (para 
Mu'minin): 




"(Merekalah) orang-orang yang berkata kepada saudara- 
saudara mereka - sedangkan mereka sendiri tidak ikut 
berperang - : Andainya mereka mengikut nasihat kami 
tentulah mereka tidak mati dibunuh. Katakanlah: 
Tolakkanlah kematian itu dari diri kamu jika kamu orang- 
orang yang benar. "(1 68) 


\ ijjs U \ 'S 0 0 


"Merekalah orang-orang yang berkata kepada saudara- 
saudara mereka sedangkan mereka sendiri tidak ikut 
berperang - : Andainya mereka mengikut nasihat kami 
tentulah mereka tidak mati dibunuh." 


Mereka tidak cukup dengan ponteng dari 
berperang walaupun peperangan itu telah tiba di 
muka pintu, mereka tidak cukup dengan tindakan 
ponteng mereka yang telah menimbulkan 

kegemparan di ■ dalam barisan Muslimin dan 


menggoncangkan hati mereka, terutama Abdullah ibn 
Ubay masih lagi menjadi ketua kaumnya dan belum 
lagi didedahkan sifat nifaqnya dan belum iagi dicap 
Allah dengan sifat munafiq yang boleh menjatuhkan 
kedudukannya di mata kaum Muslimin. Mereka tidak 
cukup dengan tindakan ponteng itu sahaja, malah 
mereka berusaha pula menimbulkan perasaan 
goyang, menyesal dan hampa di dalam hati keluarga 
para Syuhada' dan sahabat-sahabat mereka selepas 
tamat peperangan itu dengan kata-kata: 




fr < 


"Andainya mereka . mengikut nasihat kami tentulah mereka 
tidak mati dibunuh. " 


Mereka mahu jadikan tindakan ponteng mereka 
sebagai suatu tindakan yang mempunyai hikmat dan 
muslihat kebaikan dan mahu jadikan perbuatan 
menta'ati Rasulullah s.a.w. dan pengikut-pengikutnya 
sebagai suatu perbuatan yang mendatangkan 
kerugian dan kesusahan dan lebih jauh dari itu 
mereka mahu merosakkan kepercayaan dan 
kefahaman Islam yang bersih terhadap taqdir Allah 
dan terhadap kepastian ajal, terhadap hakikat mati 
dan hidup dan hubungan keduanya dengan taqdir 
Allah Yang Maha Esa. Oleh sebab itu Allah dengan 
segera memberi jawapan yang tegas dan jelas kepada 
mereka, iaitu jawapan yang menolak tipu daya 
mereka dari satu segi dan membetulkan kefahaman 
Islam serta membersihkannya dari segala kekeliruan 
dari satu segi yang lain pula: 



"Katakanlah: Tolakkanlah kematian itu dari diri kamu jika 
kamu orang-orang yang benar. "(168) 


Kerana kematian itu rnenimp\^semua orang, ia 
menimpa pejuang di medan perang dan menimpa 
orang yang tidak ikut berperang, ia menimpa 
pahlawan yang gagah dan menimpa si pengecut. 
Maut tidak dapat ditolak dengan usaha yang 
sungguh-sungguh dan langkah-langkah berwaspada. 
la tidak dapat ditunda dengan sikap pengecut dan 
tidak pula dengan duduk diam di rumah tanpa keluar 
berperang. Apa yang berlaku dalam kenyataan itulah 
bukti yang tidak boleh dipertikaikan lagi. Dan 
kenyataan inilah yang dikemukakan oleh Al-Qur'anul- 
Karim kepada mereka untuk menolak tipudaya 
mereka yang licin dan meletakkan kebenaran di 
tempatnya yang sebenar, juga untuk meneguhkan 
hati para Muslimin dan mencurahkan rasa 
ketenteraman, ketenangan dan keyakinan ke dalam 
jiwa mereka. 

Mengapa Pembicaraan Mengenai Perilaku 
Abdullah ibn Ubay Ditunda? 

Di antara perkara yang menarik perhatian dalam 
cara Al-Qur'an membentangkan peristiwa-peristiwa 
Peperangan Uhud itu ialah ia tindakan penceritaan 
peristiwa Abdullah ibn Ubay dan pengikut- 

pengikutnya yang ponteng dari menyertai Peperangan 
Uhud sehingga ke tempat ini, sedangkan peristiwa itu 
merupakan peristiwa pertama dari peristiwa-peristiwa 
peperangan itu kerana ia berlaku sebelum 
peperangan itu mula meletus. 

Penundaan ini merupakan salah satu dari ciri-ciri 
pendidikan AI-Qur'an. Ia ditundakan sehingga Al- 
Qur'an selesai menjelaskan beberapa dasar-dasar asasi 
bagi pandangan dan kefahaman Islam dan sehingga 
ia selesai menyematkan di dalam hati para Muslimin 
beberapa perasaan yang betul dan sehingga ia selesai 
meletakkan neraca-neraca yang benar untuk 
menimbangkan nilai-nilai itu. Kemudian barulah ia 
menyebut tentang orang-orang Munafiqin dan 
tindak-tanduk mereka yang jahat, kerana ketika hati 
para Muslimin telah bersedia untuk - memahami 
hakikat sikap nifaq dan tindak-tanduknya yang 
menyeleweng dari kefahaman yang betul dan 
menyimpang dari nilai-nilai yang betul mengikut 
pertimbangan neraca yang betul. Beginilah cara yang 
seharusnya dilakukan untuk melahirkan kefahaman- 
kefahaman dan nilai-nilai keimanan di dalam hati para 
Muslimin dan mengadakan untuk mereka neraca- 
neraca yang betul yang dapat dirujukkan mereka 
ketika menguji fikiran-fikiran dan nilai-nilai dan 
menilaikan amalan-amalan dan peribadi-peribadi. Di 
atas neraca-neraca inilah diletakkan amalan-amalan 
dan peribadi itu kemudian diputus dengan keputusan 
yang jelas dan betul berasaskan rasa kesedaran 
keimanan yang betul. 

Barangkali di sana ada lagi satu perkara yang 
menarik perhatian dari sistem pendidikan AI-Qur'an 
yang unik ini, iaitu Abdullah ibn Ubay hingga ke masa 
itu masih lagi menjadi pembesar kaumnya 
sebagaimana telah diterangkan sebelum ini. Dia telah 
tersinggung dan marah kerana Nabi s.a.w tidak 
mengambil fikiran dan cadangannya. Ini berdasarkan 
kehendak syura yang mengambil fikiran lain yang 
mendapat sokongan yang terbanyak dalam kelompok 
Muslimin. Tindakan ponteng yang telah dilakukan 
oleh si Munafiq yang besar ini telah menimbulkan 
kekecohan di dalam barisan Muslimin dan mengacau 
ketenteraman fikiran mereka, begitu juga kata-kata 
beliau (yang melemahkan semangat) selepas itu 
mengenai orang-orang yang terkorban di dalam 
peperangan itu menimbulkan perasaan kesal, sedih 
dan kecewa di dalam, hati mereka di samping 
mengacau fikiran mereka. Oleh itu adalah suatu 
langkah yang bijaksana bagi sistem pendidikan Al- 
Qur'an melahirkan sikap yang jijik terhadapnya dan 
terhadap perbuatan dan perkataannya yang jahat itu, 
dan tidak memulakan cerita Peperangan Uhud itu 
dengan peristiwa Abdullah ibn, Ubay yang berlaku 
pada awalnya dan menundakan ceritanya itu di 
tempat yang akhir di dalam rangkaian ayat-ayat itu. 
Serta menyifatkan kumpulan yang melakukan 
perbuatan itu dengan sifatnya yang tepat iaitu: 

^ 'Z f 

"Orang-orang yang Munafiq"(1 67) 


serta melahirkan kehairanan dengan menggunakan 
ungkapan yang umum: 




"Dan (juga) supaya Allah mengetahui (dalam realiti) orang- 
orang yang Munafig. "(1 67) 


tanpa menyebut nama ketua mereka atau tubuhnya 
supaya ia kekal tidak dikenali di dalam kata-kata 
^Orang-orang yang Munafiq" sebagaimana wajarnya 
sifat ini mencakup kepada siapa sahaja yang 
melakukan perbuatan yang sama dengan 
perbuatannya dan sebagaimana hakikatnya sama 
dalam neraca keimanan yang ditegakkan Allah 
sebelum ini di dalam ayat-ayat yang lepas. 


****** 


(Pentafsiran ayat-ayat 169 - 175) 

Setelah hati tenang dan memahami hakikat 
peraturan-peraturan dan undang-undang yang 
berkuatkuasa di alam buana, memahami hakikat 
taqdir Allah dalam segala perkara, memahami hakikat 
hikmat Aliah di sebalik taqdir dan tadbir dan 
seterusnya memahami hakikat ajal dan maut yang 
tetap, yang tidak dapat ditunda oleh tindakan duduk 
di rumah (tidak keluar berperang) dan tidak pula 
dapat dipercepatkan oleh tindakan keluar berperang, 
tidak dapat ditolak oleh usaha yang bersungguh- 
sungguh, langkah-langkah berwaspada dan tadbir- 

tadbir manusia Setelah memahami semuanya itu, 

Al-Qur'an terus maju lagi mengemukakan satu 
hakikat yang lain pula, iaitu satu hakikat yang amat 
besar dari segi hakikat itu sendiri dan dari segi kesan- 
kesannya. Hakikat itu ialah orang-orang yang mati 
terbunuh kerana Sabilullah sebenarnya bukanlah mati, 
malah mereka adalah hidup di sisi Allah dengan 
mendapat rezeki yang sempurna. Mereka tidak 
terpisah dari kehidupan kelompok Muslimin selepas 
mereka dan tidak pula terpisah dari peristiwa- 
peristiwa yang berlaku kepada kelompok itu. Mereka 
mendapat kesan-kesan dari mereka dan memberi 
kesan-kesan kepada mereka. Kebolehan memberi 
dan menerima kesan-kesan itu merupakan salah satu 
ciri hidup yang paling penting. 

Al-Qur'an mengikat di antara hidupnya para 
Syuhada' di dalam Peperangan Uhud dengan 
peristiwa-peristiwa yang berlaku selepas keguguran 
mereka dengan satu ikatan yang kukuh. Kemudian ia 
beralih pula kepada penggambaran keadaan 
sekumpulan orang-orang Mu'min yang menyahut 
seruan Allah dan Rasui-Nya setelah menderita 
kecederaan dan terus keluar mengikut jejak orang- 
orang Quraisy selepas mereka pergi dari situ kerana 
bimbang orang-orang Quraisy itu kembali melakukan 
serangan sekali lagi ke atas Madinah. Mereka tidak 
menghiraukan ugutan setengah-setengah orang yang 
menakut-nakutkan mereka dengan bilangan orang- 

orang Quraisy yang ramai itu. Mereka bertawakkal 
kepada Aliah Yang Maha Esa dan dengan pendirian 
ini mereka telah membuktikan erti keimanan dan 
hakikatnya: 



"Dan janganlah sekali-kali kamu menyangka orang-orang 
yang terbunuh f i Sabilillah itu mati, malah sebenarnya 
mereka hidup di sisi Tuhan mereka dengan dikurniakan 
rezeki (yang mewah) (169). Mereka bergembira dengan 
ni'mat-ni'mat kelebihan yang dikurniakan kepada mereka 
dan mereka merasa sukacita terhadap orang-orang yang 
masih tinggal di belakang mereka dan belum berkumpul 
dengan mereka , iaitu tiada sebarang kebimbangan terhadap 
mereka dan tidak pula mereka berdukacjta (170). Mereka 
merasa sukacita terhadap ni'mat dan Kelebihan yang 
dikurniakan dari Allah dan sesungguhnya Allah tidak mensia- 
siakan ganjaran para Mu'minin (171). Iaitu orang-orang yang 
menyambut seruan Allah dan Rasul selepas mereka 
mendapat kecederaan (dalam Peperangan Uhud). Bagi 
orang-orang yang melakukan kebaikan dari golongan 
mereka dan bertaqwa kepada Allah (disediakan) balasan 
yang amat besar (172). Iaitu mereka yang pernah diberitahu 
kepada mereka bahawa orang-orang (kafir) telah 
mengumpulkan (tentera) untuk menyerang kamu. Oleh itu 


hendaklah kamu takut kepada mereka lalu (ancaman itu) 
menambahkan lagi keimanan mereka dan mereka terus 
berkata: Cukuplah Allah menjadi Penolong kami dan Dialah 
sebaik-baik Pelindung (173). Maka (akhirnya) mereka 
kembali dengan mendapat ni'mat dan limpah kurnia dari 
Allah tanpa disentuh oleh sebarang bencana dan mereka 
mengikut keredhaan Allah dan Allah mempunyai limpah 
kurnia yang amat besar (174). Sesungguhnya itulah syaitan 
yang menakut-nakutkan kamu dengan pengikut-pengikut 
setianya oleh itu janganlah kamu takut kepada mereka , 
malah takutlah kepada-Ku jika kamu benar orang-orang 
yang beriman. "(175) 

Setelah menjelaskan di dalam hati para Mu'minin 
hakikat taqdir dan ajal dan setelah mencabar 
perbuatan orang-orang Munafiqin yang telah 
menimbulkan keraguan-keraguan, kegoncangan, 
penyesalan dan kehampaan dengan kata-kata 
mereka: 



"Andainya mereka mengikut nasihat kami tentulah mereka 
tidak mati terbunuh" (1 68) 


dan Dia menjawab perkataan ini dengan firman-Nya: 



"Katakanlah: Tolakkanlah kematian itu dari kamu jika kamu 
orang-orang yang benar"(1 68) 


Para Syuhada' Tidak Mati 

maka Allah telah menghendaki pula selepas 
meletakkan hati para Mu'minin di atas dada hakikat 
yang tetap ini - menerangkan kepada mereka nasib 
kesudahan para Syuhada' yang gugur dalam 
pertempuran kerana Sabilullah untuk menambahkan 
ketenteraman hati mereka dan di sana tidak ada 
Syuhada' kecuali orang-orang yang gugur kerana 
Sabilullah dengan hati yang ikhlas semata-mata 
kerana tujuan ini dan bersih dari segala kaitan yang 
lain. Sebenarnya para Syuhada' itu hidup dan 
mempunyai segala ciri makhluk yang hidup. Mereka 
dikurniakan rezeki yang mewah di sisi Allah. Mereka 
bergembira dengan ni'mat-ni'mat kelebihan yang 
dikurniakan Allah kepada mereka dan mereka merasa 
sukacita terhadap nasib kesudahan para Mu'minin 
selepas mereka dan mereka mengambil berat 
terhadap peristiwa-peristiwa yang berlaku kepada 
saudara-saudara mereka selepas mereka. Ini adalah 
ciri-ciri makhluk-makhluk yang hidup yang 
mempunyai kebolehan merasa keni'matan, 
mengalami perasaan gembira - memberi perhatian, 
menerima dan memberi kesan. Oleh sebab itu 
apakah ertinya menyesal dan bersedih kerana 
berpisah dengan mereka? Bukankah mereka masih 
hidup, masih berhubung dengan orang-orang yang 
hidup dan dengan peristiwa-peristiwa yang berlaku 
kepada mereka. Lebih-lebih lagi mereka telah 
mendapat ni'mat-ni'mat kelebihan dari Allah, 
mendapat rezeki yang mewah dan kedudukan yang 
tinggi di sisi Allah? Apakah ertinya pagar-pagar yang 



JUZU' KE-4 


50 SURAH AALI-'IMRAN C& 


109 


didirikan manusia di dalam pandangan dan 
kefahaman mereka untuk memisahkan di antara 
pahlawan syahid yang hidup (di dalam Syurga) 
dengan saudara-saudara mereka yang masih hidup di 
dunia? Apakah ertinya pagar-pagar yang mereka 
dirikan untuk memisahkan di antara alam hidup dunia 
dengan alam hidup selepas alam dunia? Bukankah 
tidak ada lagi pagar-pagar dan dinding-dinding bagi 
para Mu'mihin yang berhubung dengan Allah di alam 
ini dan di alam sana? 

Kejelasan hakikat yang agung ini mempunyai nilai 
yang amat besar dalam memahami 5egaia perkara, 
malah hakikat inilah yang membetu! dan 
membentukkan kefahaman seorang Muslim terhadap 
harakat alam buana yang melahirkan berbagai-bagai 
bentuk dan keadaan hidup yang terus bersambung- 
sambung tidak putus-putus: Oleh kerana itu maut 
bukannya penghabisan persoalanan, malah bukan 
pula merupakan pagar yang memisahkan di antara 
yang dahulu dengan yang kemudiannya. 

Itulah satu pandangan baru terhadap kematian 
yang mempunyai kesan yang besar di dalam perasaan 
para Mu'minin dan sikap mereka menghadapi hidup 
dan mati dan terhadap pemikiran mereka mengenai 
perkara-perkara yang wujud di sini dan perkara- 
perkara yang wujud di sana. 


' Dan janganlah sekali-kali kamu menyangka orang-orang 
yang terbunuh fi Sabilillah itu mati, malah sebenarnya 
mereka hidup di sisi Tuhan mereka dengan dikurniakan 
rezeki (yang mewah). "( 1 69) 

Ayat ini merupakan nas yang terang yang melarang 
menganggapkan orang-orang yang terbunuh kerana 
Sabilullah dan berpisah dengan alam dunia ini dan 
jauh dari mata manusia itu sebagai orang-orang yang 
mati. Dan ayat ini juga menjadi nas yang terang yang 
menegaskan bahawa mereka itu adalah hidup di sisi 
Aliah. Kemudian larangan dan penegasan itu diiringi 
pula dengan keterangan bahawa mereka mempunyai 
ciri hidup iaitu mereka diberi rezeki yang mewah. 

Meskipun kita di dunia yang fana ini tidak 
mengetahui jenis hidup yang dihayati oleh para 
Syuhada' itu, namun keterangan-keterangan dari 
hadith yang sahih yang sampai kepada kita dan 
keterangan nas yang jelas dari Allah Yang Maha 
Mengetahui dan Maha Mendalam ilmu-Nya itu sudah 
cukup untuk mengubahkan kefahaman kita terhadap 
kematian dan hayat dan terhadap perpisahan dan 
percantuman yang wujud di antara keduanya dan 
sudah cukup untuk mengajar kita bahawa hakikat 
segala perkara itu bukanlah seperti yang kita faham 
dari gambaran lahirnya, la mengajar kita apabila kita 
cuba membentuk kefahaman-kefahaman kita 
terhadap hakikat-hakikat yang mutlak dengan 

berasaskan gambaran lahir yang dapat difahami oleh 
kita, maka kita tidak akan mencapai kefahaman yang 
sebenar terhadap hakikat itu, ia mengajar kita 
bahawa adalah lebih baik bagi kita - dalam usaha 
memahami hakikat yang seperti ini - menunggu 
penerangan dari Allah S.W.T. sendiri yang berkuasa 
menerangkan hakikat yang sebenar. 

Ciri-ciri Hidup Para Syuhada' 

Mereka adalah sekumpulan manusia dari kita. 
Mereka telah berpisah dari* hayat yang kita 
mengetahui gambaran lahirnya, iaitu gambaran 
lahirnya yang nampak jelas kepada kita, tetapi oleh 
sebab mereka "Mati terbunuh kerana Sabilullah", 
iaitu semata-mata ikhlas kepada agama Allah dan 
bersih dari segala keinginan kepada mata benda 
dunia dan dari segala tujuan-tujuan yang remeh, dan 
oleh sebab jiwa mereka berhubung rapat dengan 
Allah hingga mereka sanggup mengorbankan 
nyawanya kerana agama-Nya.... Oleh sebab mereka 
mati terbunuh dengan sebab-sebab yang seperti itu, 
maka Allah S.W.T. telah menerangkan kepada kita di 
dalam berita Al-Qur'an yang benar bahawa mereka 
tidak mati dan melarang kita menganggap mereka 
mati dan menegaskan kepada kita bahawa mereka 
sebenarnya hidup dan mendapat rezeki yang mewah 
di sisi Allah. Mereka menerima rezeki mereka sama 
seperti orang-orang yang hidup menerima rezekinya. 
Di samping itu Allah juga menceritakan kepada kita 
bahawa mereka mempunyai ciri-ciri hidup di 
antaranya: 

"Mereka bergembira dengan ni'mat-ni'mat kelebihan yang 
dikurniakan kepada mereka. "(170) 

Yakni mereka menyambut rezeki yang dikurniakan 
kepada mereka dengan penuh gembira, kerana 
mereka sedar bahawa itulah limpah kurnia Allah yang 
besar kepada mereka. Itulah petanda keredhaan 
Allah terhadap keguguran mereka kerana Sabilillah. 
Apakah sesuatu yang lebih mengembirakan mereka 
dari pengurniaan rezeki yang melambangkan 
keredhaan Allah? 


Kemudian mereka sibuk mengambil berat tentang 
saudara-saudara mereka yang ditinggal di belakang 
mereka. Mereka merasa senang terhadap saudara- 
saudara mereka kerana mereka tahu bahawa Allah 
telah memberi keredhaan-Nya kepada para Mu'minin 
yang berjihad kerana Sabilillah: 



"Dan mereka merasa sukacita terhadap orang-orang yang 
masih tinggal di belakang mereka dan belum berkumpul 
dengan mereka , iaitu tiada sebarang kebimbangan terhadap 
mereka dan tidak pula mereka berdukacita. "(170) 



110 


SURAH AALI-'IMRAN C& 


JUZU' KE-4 


< V i ^ ^ - <. j u *C 




"Mereka merasa sukacita terhadap ni'mat dan kelebihan 
yang dikurniakan dari Allah dan sesungguhnya Allah tidak 
mensia-siakan ganjaran para Mu'minin. "(1 7 1) 


Yakni mereka tidak terpisah dari saudara-saudara 
mereka yang masih tinggal di belakang mereka dan 
belum lagi berkumpul dengan mereka. Hubungan 
dengan saudara-saudara mereka tidak terputus 
kerana mereka sebenarnya tetap hidup bersama 
mereka dan merasa sukacita dengan ni'mat-ni'mat 
balasan yang baik yang akan diperolehi saudara- 
saudara mereka di dunia dan di Akhirat dan yang 
menjadi punca kesukacitaan mereka terhadap 
saudara-saudara mereka ialah.: 



"Tiada sebarang kebimbangan terhadap mereka dan tidak 
pula mereka berdukacita."(170) 

Mereka telah mengetahui hakikat ini dan yakin 
terhadap hidupnya mereka di sisi Allah dan terhadap 
pemberian ni'mat dan kelebihan yang dikurniakan 
Allah kepada mereka, juga yakin bahawa inilah 
layanan Allah terhadap para Mu'minin yang benar 
dan bahawa Allah tidak mensia-siakan ganjaran para 
Mu'minin. 


Apakah lagi ciri-ciri hidup yang tidak wujud pada 
para Syuhada' yang gugur di dalam perjuangan fi 
Sabilillah? Apakah lagi yang memisahkan mereka dari 
saudara-saudara mereka yang masih tinggal di 
belakang mereka dan belum berkumpul dengan 
mereka? Apakah perpindahan ini wajar menjadi 
punca kesedihan, kehilangan dan kesepian di dalam 
hati saudara-saudara mereka yang tinggal di belakang 
mereka, sedangkan perpindahan itu lebih wajar 
menjadi punca kegembiraan, keredhaan dan 
kemesraan kerana ia merupakan satu perjalanan ke 
sisi Allah di samping ia masih mempunyai hubungan 
yang rapat dengan orang-orang yang hidup dan 
dengan hayat. 

Itulah satu perubahan yang menyeluruh bagi 
konsep kematian apabila ia berlaku kerana Sabilullah, 
juga satu perubahan yang menyeluruh bagi perasaan- 
perasaan yang menemani kematian di dalam hati para 
Mujahidin itu sendiri dan di dalam hati saudara- 
saudara mereka yang ditinggal di belakang mereka. 
Itulah peluasan bidang hidup, perasaan-perasaan 
terhadapnya dan gambaran-gambaran yang 
melampaui perbatasan hidup dunia ini di samping 
melampaui bentuk-bentuk hidup yang fana itu, ia 
meluas ke ruang yang amat lebar yang tidak dibatasi 
oleh pagar-pagar yang wujud di dalam benak dan 
kefahaman kita mengenai perpindahan hidup para 
Syuhada' yang beralih dari satu bentuk ke satu bentuk 
yang lain dan dari satu hidup ke satu hidup yang lain. 


Sesuai dengan konsep kematian yang baru yang 
ditanamkan oleh ayat-ayat ini dan ayat-ayat yang 
seumpamanya dari Al-Qur'anul-Karim di dalam hati 
para Muslimin, maka para Mujahidin yang budiman 
telah menghayunkan langkah-langkah mereka 
mencari kematian syahid dan di antaranya ialah 
contoh-contoh yang telah kami sebutkan sebahagian 
darinya dalam pendahuluan pembicaraan mengenai 
peperangan ini, sila rujukkan ke sana. 


Selepas menjelaskan hakikat yang agung ini Al- 
Qur'an memperkatakan pula tentang "para 
Mu'minin" yang membuat para Syuhada' yang gugur 
di dalam peperangan itu merasa sukacita dan gembira’ 
terhadap mereka kerana balasan-balasan besar yang 
disediaka'n kepada mereka dan di sini ia menentukan 
mereka, iaitu menentukan sifat-sifat dan kisah mereka 
dengan Allah: 




"Iaitu orang-orang yang menyambut seruan Allah dan Rasul 
selepas mereka mendapat kecederaan (dalam Peperangan 
Uhud) bagi orang-orang yang melakukan kebaikan dari 
golongan mereka dan bertaqwa kepada Allah (disediakan) 
balasan yang amat besar (172). Iaitu mereka yang pernah 
diberitahu kepada mereka bahawa orang-orang (kafir) telah 
mengumpulkan (tentera) untuk menyerang kamu. Oleh itu 
hendaklah kamu takut kepada mereka lalu (ancaman itu) 
menambahkan lagi keimanan mereka dan mereka terus 
berkata: Cukuplah Allah menjadi Penolong kami dan Dialah 
sebaik-baik Pelindung (173). Maka (akhirnya) mereka 
kembali dengan mendapat ni'mat dan limpah kurnia dari 
Allah tanpa disentuh oleh sebarang bencana dan mereka 
mengikut keredhaan Allah dan Allah mempunyai limpah 
kurnia yang amat besar. "(174) 


Siapakah Yang Menyambut Seruan Allah 
Dan Rasul-Nya? 

Yakni mereka ialah orang-orang yang telah diseru 
oleh Rasulullah s.a.w. supaya keluar bersama beliau 
untuk berjuang semula di limun pagi keesokan dalam 
peperangan yang pahit itu, sedangkan mereka sedang 
menderita luka-luka yang teruk dan baru kelmarin 
terselamat dari maut di dalam peperangan itu dan 
menempuh berbagai-bagai kesulitan. Mereka masih 
lagi belum lupa kedahsyatan peperangan itu, 
kepahitan menderita kekalahan dan kesusahan. 
Mereka telah kehilangan ramai orang-orang yang 

disayangi mereka menyebabkan bilangan mereka 
menjadi kecil di samping menderita luka-luka yanq 
teruk pula. 

Tetapi Rasulullah s.a.w. hanya menyeru mereka 
sahaja dan sama sekali tidak membenarkan sesiapa 
yang telah ponteng dari peperangan itu keluar 
[ bersama mereka - untuk menguatkan mereka atau 
l untuk meramaikan bilangan mereka sebagaimana 
yang boleh dikatakan orang - dan mereka telah 
menyambut seruan Rasulullah s.a.w. dan itulah seruan 
’ Allah sebagaimana yang dijelaskan oleh ayat ini atau 
• sebagaimana menurut hakikatnya yang difaham oleh 
mereka. Mereka telah menyambut seruan ini kerana 
[ Allah dan Rasul-Nya walaupun mereka telah 
jj mendapat kecederaan dan menderita luka-luka yang 
; teruk. 

Rasulullah s.a.w. hanya menyeru mereka sahaja. 
Seruan beliau ini dan sambutan yang diberikan oleh 
mereka adalah mengandungi berbagai-bagai saranan 
dan mengisyaratkan kepada beberapa hakikat yang 
besar di antaranya: 

Mungkin tujuan Rasulullah s.a.w. ialah supaya 
perasaan kalah dan rasa kepedihan luka-luka itu tidak 
menjadi perasaan terakhir yang mengongkong hati 
dan perasaan mereka. Oleh sebab itulah beliau 
menyeru mereka keluar untuk mengejar orang-orang 
Quraisy supaya tersemat di dalam hati mereka 
bahawa segala apa yang telah berlaku kepada mereka 
itu adalah ujian dan dugaan sahaja dan bukannya 
penghabisan perjuangan dan mereka sebenarnya 
selepas itu boleh menjadi kuat kembali dan musuh- 
musuh mereka yang menang itu sebenarnya lemah. 
Kekalahan itu hanya sekali dan ia sedang berlalu dan 
mereka masih berpeluang mengalahkan mereka pula 
jika mereka membuang sifat-sifat yang lemah dari diri 
mereka dan menyambut seruan Allah dan Rasul-Nya. 

Mungkin tujuan Rasulullah s.a.w. dalam satu aspek 
yang lain supaya orang-orang Quraisy tidak berundur 
dari situ dengan hanya membawa kenangan- 
kenangan kemenangan dan rasa-rasa kebanggaannya 
di dalam hati dan perasaan mereka. Oleh sebab itulah 
beliau mengejar orang-orang Quraisy dengan saki- 
baki orang-orang Islam yang turut berperang di dalam 
pertempuran kelmarin supaya orang-orang Quraisy 
merasa bahawa mereka tidak dapat mematahkan 
kekuatan kaum Muslimin dan mereka masih lagi 
mempunyai saki-baki kekuatan mengejar dan 
menyerang mereka. 

Kedua-dua tujuan telah tercapai belaka mengikut 
riwayat-riwayat sejarah. 

'Aqidah Merupakan Segala Sesuatu Bagi 
Para Mu'min 

Mungkin tujuan Rasulullah s.a.w. ialah untuk 
menimbulkan kesedaran kepada kaum Muslimin dan 
kepada seluruh dunia selepas mereka terhadap 
kemunculan satu hakikat yang baru yang diwujudkan 


di bumi ini, iaitu hakikat bahawa 'aqidah itulah yang 
merupakan segala sesuatu bagi para penganutnya; 
mereka tidak mempunyai tujuan yang lain di dunia ini 
selain dari 'aqidah dan mereka tidak mempunyai 
matlamat yang lain di dalam hidup mereka selain dari 
'aqidah. Mereka hanya hidup kerana 'aqidah ini 
sahaja dan tidak mempunyai apa-apa cita-cita yang 
lain di dalam hati mereka selain dari 'agidah. Mereka 
mengorbankan segala apa yang ada pada mereka 
untuk 'agidah tanpa meninggalkan baki. 

Ini adalah suatu perkara yang baru di bumi ini pada 
masa itu dan pastilah seluruh dunia turut sedar 
setelah para Mu'minin semuanya sedar terhadap 
kemunculan perkara yang baru ini dan kewujudan 
hakikat yang besar ini. 

Dan tidak ada pengungkapan yang lebih kuat untuk 
menyatakan kelahiran hakikat yang baru ini dari 
tindakan keluarnya mereka yang menyahut seruan 
Allah dan Rasul walaupun mereka sedang menderita 
luka-luka dan cedera, tidak ada pengungkapan yang 
lebih kuat dari keluarnya mereka dalam satu 
gambaran yang gemilang dan hebat, iaitu gambaran 
yang menunjukkan sikap tawakkal yang tinggi 
terhadap Allah Yang Maha Esa tanpa menghiraukan 
kata-kata dan ugutan-ugutan dari pihak-pihak yang 
pernah menakut-nakutkan mereka dengan bilangan 
orang-orang Quraisy yang ramai sebagaimana yang 
disampaikan oleh utusan-utusan Abu Sufyan dan 
sebagaimana yang dibesar-besarkan oleh orang-orang 
Munafiqin terhadap kekuatan orang-orang Quraisy 
iaitu perkara yang sememangnya pasti dibuat oleh 
mereka. 



"Iaitu mereka yang pernah diberitahu kepada mereka 
bahawa orang-orang (kafir) telah mengumpulkan (tentera) 
untuk menyerang kamu. Oleh itu hendaklah kamu takut 
kepada mereka lalu (ancaman itu) menambahkan lagi 
keimanan mereka dan mereka terus berkata: Cukuplah Allah 
menjadi Penolong kami dan Dialah sebaik-baik 
Pelindung: "(173) 

Gambaran yang gemilang dan hebat ini merupakan 
suatu perisytiharan yang kuat yang mengumumkan 
kelahiran hakikat yang besar ini. Inilah beberapa 
perkara yang telah - ditunjukkan oleh bimbingan 
nabawiyah yang bijak itu. 

Beberapa riwayat menceritakan kepada kita tentang 
gambaran-gambaran kecederaan dan luka-luka (yang 
dialami para pahlawan Uhud) dan gambaran mereka 
menyambut seruan keluar (untuk mengejar musuh): 

Ujar Muhammad ibn Ishaq: Saya telah diceritakan 
oleh Abdullah ibn Kharijah ibn Zayd ibn Thabit dari 
Abu as-Sa'eb Maula 'Aisyah binti 'Uthman: Ada 

seorang lelaki dari sahabat-sahabat Rasulullah s.a.w. 
dari Bani 'Abdil-Asyhal yang telah ikut di dalam 
Peperangan Uhud katanya; "Kami hadir di dalam 
peperangan bersama Rasulullah s.a.w., iaitu saya dan 
saudara saya. Kami pulang dari peperangan itu 
dengan mendapat luka-luka dan apabila juruhebah 
Rasulullah s.a.w. memberitahu supaya keluar 
mengejar musuh, saya berkata kepada saudara saya - 
atau dia berkata kepada saya: 'Adakah kita sanggup 
hilang peluang berperang bersama Rasulullah s.a.w.?' 
Demi Allah kami tidak mempunyai kenderaan untuk 
ditunggangi dan kedua-dua kami menderita luka-luka 
yang berat. Lalu kami keluar bersama Rasulullah 
s.a.w. Luka saya lebih ringan dari luka saudara saya. 
Oleh itu apabila dia tidak berdaya (berjalan) saya 
angkatkannya menunggang secara bergilir-gilir 
sehingga kami sampai ke tempat orang-orang Islam 
itu." 

Contoh Kepahlawanan Yang Unggul 

Ujar Muhammad ibn lshaq: Peperangan Uhud itu 
berlaku pada hari Sabtu 15 Syawal dan pada 
keesokan harinya, iaitu hari Ahad 16 Syawal, 
juruhebah Rasulullah s.a.w. memberitahu orang ramai 
supaya keluar mengejar musuh. Juruhebah Rasulullah 
itu mengumumkan: "Tidak dibenar sesiapa pun keluar 
bersama kami kecuali mereka yang turut berperang 
pada hari kelmarin." Lalu Jabir ibn Abduilah ibn 'Amr 
ibn Haram bercakap dengan Rasulullah s.a.w. dan 
berkata kepada beliau: "Wahai Rasulullah! Bapa saya 
telah meletakkan saya menjadi penjaga tujuh beradik 
saudara perempuan saya dan dia berkata: "Wahai 
anakku! Tidak seharusnya kepadaku dan tidak pula 
kepada engkau meninggalkan perempuan- 
perempuan itu tanpa seorang lelaki yang menjaganya 
dan aku pula tidak mahu mengutamakan engkau di 
atas diriku untuk berjihad bersama Rasulullah s.a.w. 
Oleh itu biarlah engkau sahaja yang tinggal menjaga 
saudara-saudara perempuan engkau.' Oleh itu aku 
tidak dapat ikut keluar kerana menjaga mereka. Dan 
Rasulullah s.a.w. membenarkan bapaku keluar 
bersamanya." 

Demikianlah terdapat banyak gambaran-gambaran 
yang tinggi yang mengumumkan kelahiran hakikat 
yang besar itu di dalam hati-hati yang besar, iaitu 
hati-hati yang hanya bertawakkal kepada Allah Yang 
Maha Esa sahaja, hati-hati yang hanya redha dan 
merasa cukup dengan perlindungan Allah, hati-hati 
yang semakin kukuh beriman kepada Allah di sa'at- 
sa'at kesusahan dan hati-hati yang akan berkata 
ketika menghadapi ugutan manusia yang menakut- 
nakutkan mereka dengan kekuatan manusia: 



"Cukuplah Allah menjadi Penolong kami dan Dialah sebaik- 
baik Pelindung. " ( 1 73) 

Kemudian berlakulah akibat seperti yang diduga 
dari perjanjian Allah kepada orang bertawakkal 
kepada-Nya dan berpada dengan pertolongan-Nya 
dan tulus ikhlas, kepada-Nya: 



"Maka (akhirnya) mereka kembali dengan mendapat ni'mat 
dan limpah kurnia dari Allah tanpa disentuh oleh sebarang 
bencana dan mereka mengikut keredhaa n Allah." 


Yakni mereka mendapat keselamatan - tidak 
disentuh kesusahan - dan mencapai keredhaan Allah 
dan pulang dengan selamat dan dengan penuh 
kepuasan hati. 

, ^ 'Z 'f ^ 

"Dengan mendapat ni'mat dan limpah kurnia dari Allah." 

Di sini Al-Qur'an mengembalikan mereka kepada 
punca pertama pemberian, iaitu ni'mat dan limpah 
kurnia Allah yang diberikan kepada siapa yang 
dikehendaki-Nya. Di samping memuji pendirian 
mereka yang gemilang Al-Qur'an mengembalikan 
perkara itu kepada ni'mat dan limpah kurnia Allah, 
kerana inilah pokok pangkalnya yang besar dan 
kepadanya dikembalikan segala limpah kurnia dan 
pendirian mereka yang gemilang itu tiada lain 
melainkan sebahagian dari limpah kurnia Allah yang 
amat banyak itu. 

'■> 4 s)j 

"Dan Allah mempunyai limpah kurnia yang amat 
besar. "(174) 

Dengan ini Allah merakamkan di dalam kitab suci- 
Nya yang kekal dan di dalam kalam-Nya yang 
bergema di merata pelosok alam buana gambaran 
dan pendirian mereka yang gemilang ini, iaitu satu 
gambaran yang amat tinggi dan satu pendirian yang 
amat mulia. 

Kematangan Syakhsiyah 

Dan seseorang yang merenungi gambaran ini dan 
pendirian ini dia akan merasa seolah-olah seluruh 
syakhsiyah kelompok Muslimin di waktu itu telah 
berubah sehari semalam. Mereka telah menjadi 
matang, imbang dan kepada bumi tempat mereka 
berpijak, segala kekaburan dan kesamaran hilang dari 
kefahaman mereka dan mereka telah mengambil 
segala urusan itu dengan serius belaka dan mereka 
terselamat dari keadaan terumbang-ambing dan 
keluh-kesah yang telah berlaku sebelum itu di dalam 
kefahaman dan barisan mereka. Hanya masa sehari 
semalam sahaja telah membawa perbezaan di antara 
sikap kelompok Muslimin hari ini dengan sikap 
mereka kelmarin dan perbezaan itu amat besar dan 
jaraknya amat jauh. Pengalaman yang pahit itu telah 
mendatangkan kesannya yang besar di dalam jiwa 
mereka. Peristiwa itu telah menggoncangkan hati 
mereka dengan sekuat-kuatnya hingga 
menghilangkan segala kekeliruan (di dalam pemikiran 
mereka), menyedarkan hati mereka, meneguhkan 
tapak kaki mereka dan mengisikan jiwa mereka 
dengan keazaman dan tekad yang kuat. 

Ya, memang benar bahawa limpah kurnia Allah itu 
amat besar dalam ujian yang pahit itu. 

Syaitan Menjadi Dalang Di Belakang 
Peristiwa-p eristiwa 

Pada akhirnya ceraian ini diakhiri dengan 
penerangan yang mendedahkan punca ketakutan, 
kebimbangan dan kecemasan itu. Puncanya ialah 
syaitan yang berusaha menjadikan orang-orang (kafir) 
yang dinaunginya sebagai sumber ketakutan dan 
kebimbangan dan menyalutkan mereka dengan sifat- 
sifat kuat dan hebat. Oleh sebab itulah para Mu'minin 
harus sedar kepada tipudaya syaitan dan berusaha 
menggagalkan percubaannya dan jangan sekali-kali 
takut kepada orang-orang naungannya, malah 
hendaklah mereka takut kepada Allah Yang Maha Esa 
sahaja, kerana Dialah sahaja Yang Maha Kuat, Gagah 
dan Berkuasa yang wajar ditakuti: 



' Sesungguhnya mereka tidak lain itulah syaitan yang 
menakut-nakutkan kamu dengan pengikut-pengikut 
setianya oleh itu janganlah kamu takut kepada mereka , 
malah takutlah kepada-Ku jika kamu benar orang-orang 
yang beriman. "(175) 

Yakni syaitanlah yang membesar-besarkan kekuatan 
orang-orang kafir yang dinaunginya. Dialah yang 
menyalutkan mereka dengan pakaian kekuatan dan 
kehandalan dan menimbulkan di dalam hati bahawa 
mereka betul-betul mempunyai kekuatan dan 
keupayaan dan berkuasa memberi manfa'at dan 
mudharat. Syaitan menggunakan mereka untuk 
melaksanakan tujuan-tujuannya, iaitu menimbulkan 
kejahatan dan kerosakan di bumi dan supaya semua 
orang tunduk kepada hamba-hamba naungannya dan 
tiada satu suara pun yang menentang mereka dan 
tiada siapa pun yang berfikir untuk melawan mereka 
dan menolak mereka dari kejahatan dan kerosakan 
itu. 

Syaitan itulah pihak yang mempunyai kepentingan 
agar yang batil dan yang jahat itu mengembang dan 
membesar dan kelihatan kuat, berkuasa, gagah, 
ganas dan sewenang-wenang tidak dapat dilawan, 
tidak berdaya ditentang dan tiada penentang yang 
sanggup mengalahkannya. Syaitanlah pihak yang 
berkepentingan supaya perkara ini kelihatan begitu. 
Tabir-tabir ketakutan dan kebimbangan di buka dan 
di bawah bayangan ketakutan dan keganasan itulah 
hamba-hamba naungan syaitan bertindak sesuka hati 
di muka bumi ini. Mereka menukarkan ma'ruf 
menjadi mungkar dan menukarkan mungkar menjadi 
ma'ruf. Mereka menyebar kerosakan, kebatilan dan 
kesesatan, mereka mencekik suara kebenaran, hidayat 
dan keadilan. Mereka melantikkan diri mereka 
sebagai tuhan-tuhan di bumi yang melindungi 
kejahatan dan membunuh kebaikan dan tiada siapa 
pun yang berani melawan dan menentang mereka 


atau mengusir mereka dari maqam kepimpinan dan 
seterusnya tiada seorang pun yang berani 
mendustakan kebatilan yang disebarkan mereka dan 
menerangkan kebenaran yang telah dipadamkan oleh 
mereka. 

Syaitan itu penipu yang licik dan pengkhianat, la 
berselindung di sebalik hamba-hamba naungannya. 
Dari merekalah ia menaburkan ketakutan di dalam 
hati orang-orang yang tidak berhati-hati terhadap 
bisikan-bisikan jahatnya. Di sini Allah 
mendedahkannya dan memaksakannya berdiri bogel 
tanpa dilindungi oleh baju tipu dayanya. Allah 
memperkenalkan hakikat syaitan ini kepada para 
Mu'minin, iaitu hakikat tipudaya dan bisikan jahatnya 
supaya mereka berhati-hati dan waspada 
terhadapnya. Oleh itu janganlah mereka takut kepada 
hamba-hamba naungan syaitan, kerana mereka 
terlalu lemah untuk ditakuti oleh orang yang beriman 
yang berserah kepada Allah dan bergantung kepada 
kekuatan-Nya. Sesungguhnya kekuatan yang tunggal 
yang wajar ditakuti ialah kekuatan yang berkuasa 
memberi manfa'at dan mudharat, iaitu kekuatan 
Allah. Inilah kekuatan yang ditakuti oleh orang-orang 
yang beriman kepada Allah dan apabila mereka takut 
kepada kekuatan Allah Yang Maha Esa sahaja, maka 
mereka akan menjadi orang-orang yang paling kuat 
yang tidak dapat ditentang oleh mana-mana 
kekuatan di bumi sama ada kekuatan syaitan atau 
kekuatan hamba-hamba naungan syaitan: 


"Oleh itu janganlah kamu takut kepada mereka , malah 
takutlah kepada-Ku jika kamu benar orang-orang yang 
beriman."(175) 



****** 


(Pentafsiran ayat-ayat 176-179) 

Manusia Di Bawah Naungan Syaitan Berlumba-Iumba 
Menuju Kepada Kekujuran 

Sebagai mengakhiri cerita dan ulasan-ulasannya, 
maka rangkaian ayat-ayat yang berikut ditujukan 
kepada Rasulullah s.a.w. untuk menghiburkan hatinya 
yang sedih dan dukacita kerana orang-orang kafir 
berkejar-kejaran, berlumba-lumba menuju kepada 
kekafiran dan bergiat di dalamnya seolah-olah mereka 
berada dalam satu perlumbaan menuju kepada satu 
matlamat! Perbuatan ini tidak akan memudharatkan 
Allah sedikitpun, malah itulah ujian Allah terhadap 
mereka dan itulah taqdir Allah melalui mereka. Allah 
memang telah mengetahui keadaan dan kekafiran 
mereka yang melayakkan mereka untuk mendapat 
kehampaan di alam Akhirat, iaitu Allah membiarkan 
mereka berkejar-kejaran menuju kepada kekafiran 
sehingga akhirnya walaupun hidayat telah ditawarkan 
kepada mereka, namun mereka tetap mengutamakan 
kekafiran dari hidayat lalu Allah membiarkan mereka 
terus berkejar-kejaran menuju kepada kekafiran. 
Allah melanjutkan tempoh mereka supaya dosa 

mereka bertambah banyak bersama kelanjutan masa 
hidup mereka dan kelanjutan masa kemewahan 
mereka. Penangguhan dan pelanjutan masa itu 
sebenarnya merupakan suatu bala kepada mereka. 
Cerita perang itu diakhiri dengan pendedahan hikmat 
dan tadbir Allah di sebalik seluruh peristiwa perang 
itu, iaitu di sebalik ujian yang dilakukan ke atas orang- 
orang yang beriman dan di sebalik pelanjutan tempoh 
'azab yang diberikan kepada orang-orang kafir. 
Hikmat itu ialah membezakan di antara yang buruk 
dan yang baik melalui ujian dan dugaan. Oleh kerana 
urusan hati manusia merupakan suatu urusan ghaib 
yang hanya diketahui oleh Allah dan tidak diketahui 
oleh manusia, maka Allah S.W.T. menghendaki 
mendedahkan urusan yang ghaib dalam bentuk yang 
sesuai dengan manusia dan dengan perantaraan yang 
dapat difaham oleh mereka, maka kerana itulah 
diadakan ujian ke atas orang-orang yang beriman dan 
diberikan penangguhan tempoh 'azab kepada orang- 
orang yang kafir agar segala rahsia yang tersembunyi 
di dalam hati itu terdedah di dalam kenyataan dan 
agar yang buruk dapat dibezakan dari yang baik, iaitu 
agar orang-orang yang beriman kepada Allah dan 
Rasul-Nya itu dapat dipastikan dengan jelas dan yakin: 



a# l 




"Dan janganlah sekali-kali engkau disedihkan oleh orang- 
orang yang berkejaran ke dalam kekafiran. Sesungguhnya 
mereka tidak akan memudharatkan Allah sedikitpun. Allah 
berkehendak tidak akan memberi sesuatu bahagian 
(keni'matan) kepada mereka di hari Akhirat dan mereka 


akan memperolehi 'azab yang amat besar (176). 
Sesungguhnya orang-orang yang membeli kekafiran dengan 
keimanan tidak akan memudharatkan Allah sedikitpun dan 
mereka akan memperolehi 'azab yang amat pedih (177). 
Dan janganlah sekali-kali orang-orang yang kafir itu 
menyangka bahawa penangguhan yang kami berikan 
kepada mereka itu suatu kebaikan kepada mereka , malah 
kami berikan penangguhan itu hanya supaya dosa mereka 
bertambah banyak dan mereka akan memperolehi 'azab 
yang amat menghinakan (178). Allah sekali-kali tidak akan 
meninggalkan orang-orang Mu'min dalam keadaan kamu 
(yang bercampur aduk) sekarang ini sehingga dia 
membezakan yang buruk (Munafiq) dari yang baik 
(Mu'minin) dan Allah sekali-kali tidak akan memperlihatkan 
perkara yang ghaib kepada kamu , tetapi Allah memilih 
daripada rasul-Nya siapa yang dikehendaki oleh-Nya. Oleh 
itu berimanlah kamu kepada Allah dan Rasul-Nya. Dan jika 
kamu beriman dan bertaqwa, maka kamu akan 
memperolehi pahala yang amat besar. "(179) 

Mengapa Kebenaran Kalah Dan Kebatilan Menang? 

Inilah pengakhiran yang amat sesuai dengan 
pembentangan peristiwa Peperangan Uhud, di mana 
orang-orang Islam menderita kekalahan dan 
kemalangan jiwa dan kecederaan dan kaum Musyrikin 
pulang membawa kemenangan. Di sana selama- 
lamanya terdapat kekeliruan yang berkecamuk di 
dalam hati atau terdapat cita-cita yang terkilan yang 
membisik di dalam setengah-setengah hati ketika 
menghadapi perjuangan-perjuangan di antara 
kebenaran dan kebatilan kemudian kebenaran 
kembali dengan menderita kekalahan dan kebatilan 
kembali dengan mendapat kemenangan. 

Di sana selama-lamanya terdapat kekeliruan yang 
palsu atau cita-cita yang terkilan mengapa jadi begini, 
ya Allah? Mengapa kebenaran kalah dan kebatilan 
menang? Mengapa pejuang-pejuang kebenaran 
menderita, sedangkan pejuang-pejuang kebatilan 
selamat? Mengapa kebenaran tidak mendapat 
kemenangan dalam setiap perjuangan dengan 
kebatilan, mengapa ia tidak pulang membawa 
kemenangan dan harta rampasan? Bukankah 
kebenaran yang seharusnya mendapat kemenangan? 
Mengapa kebatilan mempunyai kekuatan seperti ini? 
Mengapa dalam pertempurannya dengan kebenaran 
ia pulang dengan kemenangan yang mempesona dan 
menggoncangkan hati? 

Memang telah berlaku di dalam Peperangan Uhud, 
di mana orang-orang Islam merungut hairan dan 
takjub: "Bagaimana ini boleh berlaku?". 

Dalam bahagian akhir ini dikemukakan jawapan dan 
penjelasan yang akhir kerana Allah mahu merehatkan 
hati para Muslimin yang penat dan membersihkan 
segala fikiran yang salah yang menyelinap ke dalam 
hati dari sudut ini di samping menerangkan undang- 
undang dan peraturan-Nya, taqdir dan tadbir-Nya 
dalam segala urusan semalam, hari ini dan besok dan 
pada bila-bila masa sahaja berlakunya pertempuran di 
antara kebenaran dan kebatilan dan berakhir dengan 
kekalahan kebenaran. 

Kejayaan kebatilan yang terselamat dalam mana- 
mana perjuangan dan kejayaannya mempertahankan 
kewujudannya yang angkuh dalam beberapa waktu 
bukanlah bererti bahawa Allah telah membiarkannya 
atau bererti kebatilan telah mempunyai kekuatan 
yang tidak dapat dikalahkan lagi atau bererti ia dapat 
menindas kebenaran buat selama-lamanya. Demikian 
juga kekalahan kebenaran di dalam mana-mana 
perjuangan dan kelemahannya di dalam beberapa 
waktu bukanlah bererti bahawa Allah telah 
menyingkirkan atau melupakannya atau bererti Allah 
sengaja membiarkannya dibunuh dan dibinasakan 
oleh kebatilan. 


Tidak sekali-kali begitu! Malah itulah suatu hikmat 
dan suatu perencanaan tadbir Ilahi, la sengaja 
membiarkan kebatilan itu berjalan hingga ke akhir 
jalan iaitu supaya ia 


melakukan perbuatan-perbuatan yang amat keji, 
memikul dosa-dosa yang amat berat dan menerima 
balasan 'azab yang amat teruk dengan penuh 
kewajaran, la sengaja menguji kebenaran untuk 
membezakan yang buruk dari yang baik dan untuk 
memberi ganjaran yang besar kepada mereka yang 
mengadap ujian itu dengan tabah. Itulah keuntungan 
kepada kebenaran dan kerugian kepada kebatilan 
yang berlipat ganda di sana sini. 





"Dan janganlah sekali-kali engkau disedihkan oieh orang- 
orang yang berkejaran ke dalam kekafiran. Sesungguhnya 
mereka tidak akan memudharatkan Allah sedikitpun. Allah 
berkehendak tidak akan memberi sesuatu bahagian 
(keni'matan) kepada mereka di hari Akhirat dan mereka 
akan memperoiehi 'azab yang amat besar. "(17 6) 


Allah menghibur Nabi s.a.w. dan menolakkan 
darinya rasa sedih dan dukacita yang sedang 
mengharukan hati beliau kerana melihat pelampau- 
pelampau yang berkejaran menuju kepada kekafiran 
seolah-olah di sana ada suatu matlamat yang dituju 
oleh mereka. 


Itulah satu pengungkapan yang menggambar 
keadaan jiwa yang sebenar, kerana setengah- 
setengah orang kelihatan begitu bersungguh- 
sungguh berjalan di jalan kekafiran, kebatilan, 
kejahatan dan maksiat seolah mereka bersungguh- 
sungguh untuk mencapai kemenangan dalam 
perlumbaan. Mereka berlari kencang, terburu-buru 
dan penuh semangat seolah-olah mereka dikejar dari 
belakang atau diseru dari hadapan untuk merebut 
sesuatu hadiah. 


Rasa sedih dan dukacita mengharukan hati 
Rasulullah s.a.w. kerana melihat golongan manusia 


yang berusaha bersungguh-sungguh menuju ke 
Neraka, sedangkan beliau tidak mampu menahan 
mereka dan mereka pula tidak mahu mendengar 
amaran beliau. Rasa sedih dan dukacita juga 
mengharukan hati beliau kerana mereka yang 
bersungguh-sungguh ke Neraka dan berlumba-Iumba 
kepada kekafiran itu telah jmelakukan tindakan- 
tindakan jahat dan gangguan yang menggugat 
orang-orang Islam dan menggugat da'wah Allah dan 
perkembangannya di kalangan orang ramai yang 
menunggu hasil-hasil perjuangan beliau dengan kaum 
Quraisy untuk memilih barisan yang dipilih oleh 
Quraisy pada akhir perjuangan itu. Apabila kaum 
Quraisy memeluk Islam dan menyerah kalah, maka 
orang ramai pun berduyun-duyun masuk ke dalam 

agama Islam Tidak syak lagi bahawa perhitungan- 

perhitungan yang seperti ini mempunyai kesannya di 
dalam hati Rasul yang mulia itu, kerana itu Allah 
menghiburkan hati Rasulullah s.a.w. dan 

menghapuskan rasa sedih dan dukacita yang 
mengharui hati beliau. 




"Dan janganlah sekali-kali engkau disedihkan oleh orang- 
orang yang berkejaran ke dalam kekafiran . Sesungguhnya 
mereka tidak akan memudharatkan Ailah sedikitpun." 

Yakni manusia-manusia yang lemah itu tidak 
mungkin memudharatkan Allah sedikitpun. Hal ini 
tidak perlu kepada penerangan. Maksud Allah di sini 
ialah Dia mahu menjadikan persoalan 'aqidah itu 
sebagai persoalan-Nya dan perjuangan dengan kaum 
Musyrikin itu sebagai perjuangan-Nya. Dia mahu 
mengangkatkan beban 'aqidah dan beban 

perjuangan itu dari pundak Rasulullah s.a.w. dan 
pundak kaum Muslimin seluruhnya, kerana orang- 
orang yang berkejaran ke dalam kekafiran adalah 
orang-orang yang memerangi Allah dan mereka 
adalah terlalu daif untuk memudharatkan Allah. Kini 
jelaslah bahawa mereka tidak akan dapat 

memudharatkan da'wah-Nya dan tidak akan dapat 
memudharatkan para pejuang da'wah ini biar 
bagaimana cepat mereka berkejaran kepada kekafiran 
dan biar bagaimana dahsyat mereka menindas para 
hamba kesayangan Allah. 

Jadi, mengapa Allah membiarkan mereka selamat 
dan mencapai kemenangan, sedangkan merekalah 
musuh-musuh-Nya yang langsung? 

Jawabnya kerana Allah mengaturkan untuk mereka 
balasan yang amat menghampakan mereka: 


"Allah berkehendak tidak akan memberi sesuatu'bahagian 
(keni'matan) kepada mereka di hari Akhirat" 

Yakni Allah mahu supaya mereka kehabisan seluruh 
modal mereka dan supaya mereka memikul semua 


MA. 

dosa-dosa itu dan menerima balasan 'azab dengan 
penuh kewajaran. Allah mahu mereka terus 
berkejaran kepada kekafiran hingga ke penghabisan 
jalan. 



"Dan mereka akan memperolehi ' azab yang amat 
besar." (176) 

Mengapa Allah mahu mereka mendapat kesudahan 
yang amat dahsyat ini? Mereka sebenarnya wajar 
menerima kesudahan itu dengan sebab mereka 
membeli kekafiran dengan keimanan: 



"Sesungguhnya orang-orang yang membeli kekafiran 
dengan keimanan tidak akan memudharatkan Allah 
sedikitpun dan mereka akan memperolehi 'azab yang amat 
pedih." (177) 

Keimanan Ditawarkan Kepada Semua Manusia Dan 
Bukti Keimanan Berada Di Mana-mana 

Mereka memang berupaya untuk mencapai 
keimanan itu, keran a dalil-dalilnya tersebar di merata 
pelosok alam buana dan di dalam pendalaman- 
pendalaman fitrah mereka sendiri. Bukti-bukti 
keimanan itu wujud dalam reka bentuk alam al-wujud 
yang menarik ini dan wujud dalam susunan- 
susunannya yang seimbang dan sepadu yang 
mengkagumkan. la juga wujud di dalam rupa bentuk 
fitrah yang secara langsung dan hubungannya yang 
mes r a dengan alam buana ini dan kesedarannya 
terhadap tangan qudrat Ilahi yang mencipta dan 
dengan ciri ciptaan liahi yang indah. Di samping 'itu 
da'wah kepada keimanan itu juga wujud di atas 
lidahpara rasul dan wujud dalam tabi'at da'wah yang, 
memenuhi kehendak fitrah dan mengandungi 
keindahan kesepaduan, keselarasan dan kebaikan 
untuk kehidupan dan untuk manusia. 

Ya, keimanan memang telah ditawarkan kepada 
mereka, tetapi sayang mereka telah menukarkannya 
dengan kekafiran. Mereka berbuat begitu dengan 
pengetahuan dan maklumat yang cukup, oleh sebab 
itulah mereka wajar ditinggalkan berkejar-kejaran 
menuju kepada kekafiran supaya tabung modal 
mereka kehabisan semua sekali dan tidak mendapat 
apa-apa habuan pahala Akhirat Di sinilah juga 
letaknya sebab mereka menjadi begitu lemah dan 
tidak mungkin memudharatkan Allah sedikitpun. 
Mereka berada di dalam kesesatan yang total dan 
tidak mempunyai kebenaran barang sedikitpun dan 
Allah tidak sekali-kali menurunkan sebarang kuasa 
dan sebarang kekuatan kepada kesesatan dan 
kebatilan, kerana itu orang-orang yang sesat itu 
terlalu lemah untuk memudharatkan hamba-hamba 
kesayangan Allah dan menggugatkan da'wah-Nya 
dengan kekuatan yang lemah dan kerdil biarpun 
bagaimana ia kelihatan berlagak angkuh dan takbur 
dan biarpun bagaimana ia menimpakan gangguan- 


gangguan sementara kepada orang-orang Mu'min 
untuk satu jangka waktu. 



"Dan mereka akan memperolehi 'azab yang amat 
pedih." (177) 


laitu jauh lebih sakit dari 'azab keseksaan yang 
mereka timpakan ke atas orang-orang yang beriman. 



"Dan janganlah sekali-kali orang-orang yang kafir itu 
menyangka bahawa penangguhan yang Kami berikan 
kepada mereka itu suatu kebaikan kepada mereka , malah 
Kami berikan penangguhan itu hanya supaya dosa mereka 
bertambah banyak dan mereka akan memperolehi 'azab 
yang amat menghinakan. "(178) 


Sangkaan-sangkaan Yang Liar Terhadap Allah 
Apabila Kebatilan Menang 

Di dalam ayat ini tibalah kepada kompleks 
kekeliruan dan rasa terkilan yang mengharukan 
setengah-setengah hati orang-orang yang beriman 
apabila mereka melihat musuh-musuh Allah dan 
musuh-musuh kebenaran ditinggal tanpa dikenakan 
'azab dan mereka kelihatan pada lahirnya meni'mati 
kekuatan, kuasa, kekayaan dan kedudukan yang 
mempesonakan hati mereka dan hati orang-orang 
yang berada di sekeliling mereka. Inilah yang 
membuat setengah-setengah orang yang lemah iman 
menaruh sangkaan yang tidak benar, iaitu sangkaan 
jahiliyah terhadap Allah. Mereka menyangka bahawa 
Allah redha terhadap kebatilan, kejahatan, kekufuran 
dan kezaliman - Subhanallah - dan kerana itu Allah 
membiarkannya! Atau mereka menyangka bahawa 
Aliah tidak ikut campurtangan dalam perjuangan di 
antara kebenaran dan kebatilan - Subhanallah - dan 
kerana itu- Allah membiarkan sahaja kebatilan itu 
menghancurkan kebenaran dan tidak campurtangan 
menolaknya! Atau mereka menyangka bahawa 
kebatilan ini adalah kebenaran jika tidak mengapa 
Allah membiarkannya subur, membesar dan menang? 
Atau menyangka bahawa kebatilan itu selalunya 
menang di muka bumi dan nasib kebenaran itu 
selalunya kalah, kemudian Allah membiarkan 
pejuang-pejuang kebatilan yang zalim dan perosak itu 
terus hanyut dalam kezaliman mereka dan terus 
berkejaran menuju kepada kekafiran. Mereka 
selanjutnya menyangka bahawa pejuang-pejuang 
kebatilan itu mempunyai kedudukan yang begitu 
kukuh hingga di sana tidak ada kekuatan yang 
sanggup berdiri menentang mereka! 


Semuanya ini adalah sangkaan-sangkaan yang karut 
dan sangkaan yang tidak benar terhadap Allah. 
Hakikat yang sebenar bukannya begitu. Lihatlah di 
dalam ayat ini bagaimana Allah memberi amaran 

kepada orang-orang kafir supaya jangan menaruh 
sangkaan yang seperti itu. Sebenarnya jika Aliah tidak 
menimpakan 'azab ke atas mereka kerana kekafiran 
yang dikejar-kejarkan mereka dan jika Allah 
memberikan kepada mereka sebahagian ni'mat dunia 
yang dini'mati mereka dan membuat mereka dapat 
bersenang-senang dengannya, jika Allah menghukum 
mereka dengan dugaan ini, maka itulah ujian yang 
mempesonakan dan itulah perangkap yang sangat 
halus dan itulah istidraj yang amat jauh: 



"Dan janganlah sekali-kali orang-orang yang kafir itu 
menyangka bahawa penangguhan yang Kami berikan 
kepada mereka itu suatu kebaikan kepada mereka , malah 
Kami berikan penangguhan itu hanya supaya dosa mereka 
bertambah banyak. " 


Andainya mereka wajar dikeluarkan Allah dari 
kelalaian dalam keni'matan itu dengan ujian yang 
menyedarkan mereka tentulah Allah menguji mereka, 
tetapi Allah tidak mahu mereka mendapat kebaikan 
kerana mereka telah membeli kekafiran dengan 
keimanan dan kerana mereka berkejar-kejaran dan 
bersungguh-sungguh menuju kepada kekafiran. Oleh 
sebab itu mereka tidak lagi wajar digerakkan Allah 
dari kelalaian dalam keni'matan dan kuasa itu dengan 
ujian! 

JhU. % & 99 V 

"Dan mereka akan 
menghinakan. " (1 78) 


S' 9j\S 


memperolehi 


'azab yang amat 


Penghinaan itulah balasan yang setimpal dengan 
kedudukan mereka yang tinggi dan mewah. 


Beginilah ternyata bahawa ujian (dengan 
kesusahan) dari Allah itu merupakan satu ni'mat yang 
tidak menimpa melainkan ke atas siapa yang Allah 
kehendaki memberi kebaikan kepada-Nya. Oleh itu 
apabila ujian itu menimpa hamba-hamba kesayangan- 
Nya, maka ia menimpa mereka kerana sesuatu 
kebaikan yang Allah hendak kurniakan kepada 
mereka - walaupun ujian itu berlaku sebagai akibat 
dari tindak-tanduk mereka sendiri - di sana terselit 
hikmat Ilahi yang tersembunyi, tadbir Ilahi yang halus 
dan limpah kurnia Ilahi yang besar ke atas para 
hamba kesayangan-Nya (di sebalik ujian itu). 

Demikianlah hati (para Mu'minin) menjadi tenang 
dan tenteram dan demikianlah hakikat-hakikat yang 
tulen dan mudah di dalam pemikiran dan kefahaman 
secara Islam yang jelas dan lurus itu dapat bertapak 
dengan teguh. 


Hikmat Allah dan kebaikan-Nya ke atas orang-orang 
yang beriman telah menghendaki membezakan 
mereka dari orang-orang Munafiqin yang menyusup 
di dalam barisan mereka kerana terpengaruh kepada 


berbagai-bagai perhitungan yang sama sekali tidak 
terbit dari kasih kepada Islam. Lalu Allah uji mereka 
dengan penderitaan-penderitaan Peperangan Uhud 
dengan sebab tindak-tanduk dan tanggapan- 
tanggapan mereka yang salah untuk membezakan 
yang buruk dari yang baik: 



"Allah sekali-kali tidak akan meninggalkan orang-orang 
Mu'min dalam keadaan kamu (yang bercampur aduk) 
sekarang ini sehingga Dia membezakan yang buruk 
(Munafiq) dari yang baik (Mu'min) dan Allah sekali-kali tidak 
akan memperlihatkan perkara yang ghaib kepada kamu , 
tetapi Allah memilih daripara rasul-Nya siapa yang 
dikehendaki oleh-Nya. Oleh itu berimanlah kamu kepada 
Allah dan Rasul-Nya. Dan jika kamu beriman dan bertaqwa t 
maka kamu akan memperolehi pahala yang amat 
besar." (179) 

Ujian Merupakan Proses Yang Perlu Untuk Kebaikan 
Manusia 

Ayat ini dengan tegas menjelaskan bahawa 
bukannya dari sifat Allah S.W.T. dan bukannya dari 
kehendak UIuhiyah-Nya dan bukan pula dari tindakan 
undang-undang dan peraturan-Nya membiarkan 
barisan Muslimin bercampur aduk dengan orang- 
orang Munafiqin yang bersembunyi di bawah tabir 
dakwaan beriman dan berpura-pura Islam hingga 
tidak dapat dibezakan, sedangkan hati mereka 
kosong dari inti keimanan dan semangat keislaman, 
Allah telah mewujudkan umat Muslimin supaya 
mereka melaksanakan satu tugas yang universal yang 
amat besar, supaya mendokong agama Ilahi yang 
agung dan supaya melahirkan satu realiti yang unik 
dan satu sistem hidup yang baru dan sudah tentu 
tugas yang besar ini memerlukan keikhlasan, 
ketulusan, kebersihan, identiti tersendiri dari yang lain 
dan perpaduan yang kukuh. Ia memerlukan agar 
barisannya tidak diresapi oleh unsur-unsur yang 
merosakkannya dan agar binaannya tidak bercampur 
dengan bahan-bahan yang melemahkannya.... Atau 
dengan ungkapan ringkas yang lain ia memerlukan 
agar tabi'at umat Muslimin ini berada di suatu tahap 
yang agung yang sama dengan keagungan tugas 
yang telah diserahkan Allah kepada mereka di bumi 
ini atau sama dengan kedudukan mereka yang telah 
disediakan Allah di Akhirat. 

Semuanya ini memerlukan barisan Muslimin itu 
dileburkan untuk dikeluarkan kekotoran- 
kekotorannya. Barisan itu perlu ditekankan supaya 

keping-keping bata yang reput itu jatuh semuanya. Ia 
perlu disuluh dengan lampu-lampu yang terang untuk 
mengetahui rahsia-rahsia yang tersimpan di dalam 
hati. Demikianlah sifat Allah S.W.T. bertindak 
membezakan yang buruk dari yang baik dan bukanlah 
sekali-kali dari sifat-Nya membiarkan orang-orang 
yang beriman terus berada dalam keadaan campur 
aduk yang wujud sebelum berlakunya peristiwa besar 
peperangan yang menggemparkan itu. 

Manusia Tidak Dikumiakan Pengetahuan Ghaib 
Melainkan Sekadar Sahaja 

Begitu juga bukannya dari urusan Allah S.W.T. 
memperlihatkan rahsia-rahsia ghaib kepada manusia, 
iaitu rahsia-rahsia yang menjadi ikhtisas Allah sahaja, 
kerana manusia dari segi tabi'at kejadiannya tidak 
disediakan untuk mengetahui rahsia-rahsia yang 
ghaib. Peralatan-peralatan yang dikumiakan Allah 
kepada mereka tidak dipelankan di atas asas untuk 
membolehkannya menerima rahsia-rahsia ghaib ini 
melainkan sekadarnya sahaja dan andainya peralatan- 
peralatan manusia itu dibuka kepada rahsia-rahsia 
ghaib nescaya ia akan hancur, kerana ia memang 
tidak disediakan untuk menerima rahsia-rahsia ghaib 
melainkan sekadar yang dapat dihubungkan oleh 
rohnya dengan Allah dan dihubungkan oleh 
kewujudannya dengan kewujudan alam buana. 
Sekurang-kurang yang akan berlaku kepada manusia 
apabila mereka mengetahui segala rahsia nasib 
kesudahannya (yang berada di alam ghaib itu) ialah ia 
tidak mahu menggerakkan kaki tangannya untuk 
memaju dan membangunkan bumi ini atau dia terus 
akan berada di dalam keadaan gelisah dan cemas 
mengenangkan nasib kesudahannya itu sehingga dia 
tidak mempunyai waktu lagi untuk memaju dan 
membangunkan bumi. 

Oleh sebab itulah bukan dari urusan Allah S.W.T. 
dan bukan dari kehendak hikmat dan undang-undang 
dan peraturan-Nya meluangkan manusia mengetahui 
rahsia-rahsia ghaib. 

Jika begitu bagaimana Allah hendak membezakan 
yang buruk dari yang baik? Dan bagaimana Allah 
melaksanakan urusan-Nya dan menjalankan 
peraturan-Nya dalam membersihkan barisan kaum 
Muslimin dari kekeliruan dan nifaq dan menyediakan 
mereka untuk memikul tugas universal yang agung, 
yang kerananya mereka diwujudkan? 



dikehendaki oleh-Nya. "(179) 

Yakni melalui kerasulan dan melalui kepercayaan 
atau kekafiran terhadap kerasulan, melalui 
perjuangan para rasul untuk menegakkan agama 
Allah dan melalui ujian Allah terhadap sahabat- 
sahabat para rasul di jalan perjuangan, melalui jalan- 
jalan inilah terlaksananya urusan Allah dan undang- 
undang-Nya. Melalui jalan-jalan inilah Allah 
membezakan yang buruk dari yang baik dan 


mbmbersihkan hati dan jiwa. Dan di sini terlaksanalah 
taqdir Allah mengikut sebagaimana yang diatur. 

Demikianlah tirai diangkat untuk menunjukkan 
sebahagian dari hikmat Allah yang menjadi kenyataan 
di dalam kehidupan manusia, dan demikianlah 
hakikat ini terpacak teguh di bumi yang keras yang 
terdedah kepada semua pandangan dengan begitu 
jelas. 

Dan di hadapan pemandangan hakikat yang jelas 
dan mudah ini Al-Qur'an menujukan pembicaraannya 
kepada orang-orang yang beriman supaya mereka 
menegakkan di dalam diri mereka sendiri pengertian 
dan kehendak-kehendak keimanan itu. Sambil 
menunjukkan limpah kurnia Allah yang besar kepada 
mereka, iaitu limpah kurnia yang menunggu orang- 
orang yang beriman. 



"Oleh itu berimanlah kamu kepada Allah dan Rasul-Nya. Dan 
jika kamu beriman dan bertagwa, maka kamu akan 
memperolehi pahala yang amat besan "(179) 

Arahan dan galakan yang diberikan selepas 
penjelasan dan keyakinan itu merupakan sebaik-baik 
penamat kata bagi pembentangan peristiwa-peristiwa 
Peperangan Uhud dan ulasan-ulasan mengenainya. 

***** * 

Hakikat Agung Peperangan Uhud 

Peperangan Uhud dan ulasan-ulasan Ai-Qur'an 
mengenainya telah melahirkan berbagai-bagai hakikat 
yang besar yang sukar dikira dan diulaskan dalam 
tafsir Fi Zilal ini. Oleh itu cukuplah kami sebutkan di 
sini hakikat-hakikat yang paling syumul dan menonjol 
sahaja supaya dapat dijadikan asas untuk diukur dan 
dinilai segala apa yang terkandung di dalam 
peperangan itu sebagaimana yang telah 
dibentangkannya oleh Al-Qur'anul-Karim tempat- 
tempat yang boleh dijadikan contoh teladan dan 
punca istidlal: 

1) Peperangan Uhud dan ulasannya telah melahirkan 
satu hakikat asasi yang besar mengenai tabi'at agama 
ini selaku sistem hidup yang diatur oleh Allah untuk 
manusia, juga mengenai cara agama ini bertindak di 
dalam kehidupan manusia. Hakikat ini adalah satu 
hakikat asasi yang mudah, tetapi seringkali dilupai 
atau tidak difahami dari awal-awal lagi dan akibat dari 
melupakan hakikat ini atau dari tidak memahaminya 
berlakulah kesilapan yang besar dalam pandangan 
seseorang terhadap agama ini, iaitu terhadap 
hakikatnya, terhadap realiti sejarahnya di dalam 
kehidupan manusia dan di dalam peranannya di masa 
silam, masa kini dan masa depan. 

Salah Harapan Dan Pengertian Terhadap Agama Allah 

Setengah-setengah kita mengharapkan dari agama 
ini - kerana ia sistem hidup yang diatur oleh Allah 

untuk manusia - bertindak di dalam kehidupan 
manusia secara sihir yang mencarikkan adat tanpa 
mengambil kira tabi'at manusia, tenaga fitrah mereka 
dan realiti kebendaan mereka dalam mana-mana 
peringkat perkembangan mereka dan dalam mana- 
mana persekitaran mereka. 

Dan apabila mereka melihat bahawa agama ini 
tidak bertindak dengan cara itu, malah ia hanya 
bertindak dalam batas tenaga kemampuan manusia 
sahaja dan dalam batas realiti kebendaan mereka 
sahaja, dan melihat bahawa tenaga kemampuan dan 
realiti itu saling bertindak bersama agama ini lalu 
kedua-duanya terpengaruh dengannya dengan begitu 
jelas pada masa-masa yang tertentu atau kedua- 
duanya mempengaruhi tahap sambutan orang ramai 
terhadapnya, dan kadang-kadang pada ■masa-masa 
yang lain pula kedua-duanya memberi kesan yang 
anti agama ini menyebabkan orang ramai dikongkong 
oleh tabi'at tanah mereka yang berat dan dorongan 
nafsu keinginan mereka hingga mereka tawar hati 
dari menyambut seruan agama ini atau berjalan 
seiringan dengannya di jalannya dengan hati yang 
bulat apabila mereka melihat gejala-gejala ini, mereka 
terus merasa hampa dan kecewa yang sama sekali 
tidak diduga oleh mereka memandangkan agama ini 
adalah dari Allah - atau kepercayaan mereka terus 
bergoncang terhadap kesungguhan dan realiti sistem 
hidup agama ini atau mereka terus dilanda keraguan 
terhadap agama seluruhnya. 

Untaian dari kesilapan-kesilapan ini adalah 
semuanya berpunca dari satu kesilapan sahaja, iaitu 
kesilapan kerana tidak memahami tabi'at dan cara 
agama ini atau kerana melupakan hakikat asasi yang 
mudah ini. 

Sebenarnya agama ini adalah satu sistem hidup 
untuk manusia yang dapat ditegakkan di dalam 
kehidupan manusia dengan usaha manusia dan dalam 
batas tenaga kemampuan manusia. Agama ini 
: memulakan tindakannya dari titik di mana manusia 

[ berada di dalam realiti kebendaan mereka dan di 

| sinilah ia membawa mereka hingga ke akhir 

[ perjalanan dalam batas usaha dan tenaga 

[ kemampuan mereka sebagai manusia dan ia 

| menyampaikan mereka ke tahap yang setinggi-tinggi 
^ yang dapat dicapai oleh usaha dan daya tenaga 

[ kemampuan mereka. 

¥ 

j Ciri asasi agama ini ialah ia tidak lupa sedetik pun - 
l dalam mana-mana perancangan dan langkah - 

[ terhadap tabi'at fitrah manusia, batas-batas tenaga 

[ kemampuannya dan realiti kebendaannya, dan dalam 

[ waktu yang sama juga agama ini dapat 

menyampaikan manusia - sebagaimana yang telah 
terlaksana pada beberapa masa yang silam dan masih 
tetap boleh dilaksanakan jika diusahakan dengan 
sungguh-sungguh - ke tahap yang tidak dapat 
disampaikan oleh mana-mana sistem yang lain yang 
diciptakan oleh manusia. 


Pertanyaan Biadab Yang Tidak Diajukan Oleh 
Seseorang Mu'min Yang Serius 

Tetapi seluruh kesilapan itu - sebagaimana telah 
dijelaskan - adalah berpunca dari kesilapan tidak 
memahami tabi'at agama ini atau melupakannya, 
iaitu berpunca dari menunggu mu'jizat-mu'jizat yang 
tidak berlandaskan realiti manusia atau mu'jizat- 
mu'jizat yang menukarkan fitrah manusia dan 
mengubahkannya kepada satu kejadian yang baru 
yang tidak ada hubungan dengan fitrah mereka, 
kecenderungan-kecenderungan mereka, bakat-bakat 
kesediaan dan tenaga-tenaga kemampuan mereka 
dan dengan seluruh realiti kebendaan mereka. 

Bukankah agama ini dari Allah? Bukankah agama 
ini suatu agama yang datang dari sumber kekuatan 
Yang Maha Berkuasa yang tiada suatu pun yang 
dapat melemahkannya? Oleh itu mengapakah agama 
ini hanya bertindak dalam batas kemampuan manusia 
sahaja? Mengapakah ia memerlukan kepada usaha 
manusia untuk bertindak? Mengapa ia tidak selalu 
menang? Mengapa pejuang-pejuangnya tidak 
selalunya mendapat kemenangan? Mengapa agama 
ini kadang-kadang dikalahkan oleh tekanan nafsu 
keinginan manusia dan realiti kebendaan mereka? 
Mengapa para pejuang kebatilan kadang-kadang 
berjaya mengalahkan para pejuang kebenaran? 

Semuanya - sebagaimana yang kita dapat lihat - 
merupakan pertanyaan-pertanyaan dan kekeliruan- 
kekeliruan yang berpunca dari kesilapan tidak 
memahami hakikat asasi tabi'at dan cara agama ini 
atau kerana lupakan hakikat ini. 

Memang benar Allah berkuasa mengubahkan fitrah 
manusia - melalui agama ini atau tanpa melaluinya - 
dan Allah juga berkuasa menjadikan manusia dari 
awal lagi dengan fitrah yang lain, tetapi Allah telah 
menghendaki menjadikan manusia dengan fitrah ini, 
juga telah menghendaki menjadikan manusia ini 
mempunyai kemahuan dan kebolehan menyambut 
dan menerima. Allah telah menghendaki menjadikan 
hidayat itu sebagai hasil usaha manusia yang 
menyambut dan menerima, juga telah menghendaki 
agar fitrah manusia dapat bertindak selama-lamanya 
tanpa dihapus, ditukar dan dihentikan fungsinya. 
Allah telah menghendaki agar sistem hidup manusia 
yang diatur oleh-Nya itu ditegakkan dalam kehidupan 
manusia melalui usaha manusia sendiri dan dalam 
batas tenaga kemampuan manusia, juga telah 
menghendaki agar manusia mencapai semuanya itu 
mengikut usaha-usahanya yang dicurahkan dalam 
batas realiti yang menjadi latar belakang hidupnya. 

Tiada siapa dari makhluk-Nya yang berhak menyoal- 
Nya mengapa Dia menghendaki begitu? Selama ianya 
bukan tuhan dan selama ia tidak mempunyai ilmu 
tentang peraturan semesta bagi alam buana dan 
tentang kehendak-kehendak peraturan-peraturan ini 
pada tabi'at setiap makhluk di alam al-wujud ini dan 
tentang hikmat yang tersembunyi di sebalik 

penciptaan setiap makhluk yang diciptakan dengan 
reka bentuknya yang khusus itu. 

Pertanyaan "mengapa?" di tempat ini adalah satu 
pertanyaan yang tidak sanggup diajukan oleh seorang 
Mu'min yang serius, juga tidak disanggup diajukan 
oleh seorang mulhid yang serius. Seorang Mu'min 
tidak sanggup bertanya begitu kerana dia amat 
beradab sopan terhadap Allah - yang dikenali hakikat 
dan sifat-sifat-Nya dengan hatinya - dan kerana dia 
mengetahui bahawa daya kefahaman dan pemikiran 
manusia tidak disediakan untuk berfikir di lapangan 
ini .... dan seorang yang mulhid pula tidak sanggup 
bertanya begitu kerana dari awal lagi dia tidak 
mengakui kewujudan Allah, dan andainya ia 
mengakui Uluhiyah Allah tentulah dia akui bahawa 
apa yang telah dikehendaki Allah itu memang dari 
urusan-Nya dan dari kehendak Uluhiyah-Nya. 

Tetapi pertanyaan itu hanya mungkin diajukan oleh 
seorang yang bergurau senda dan berpendirian goyah 
sahaja bukan oleh seorang Mu'min yang serius dan 
bukan oleh seorang mulhid yang serius dan oleh 
sebab itu pertanyaan ini tidak wajar dilayani dan 
diambil dengan bersungguh-sungguh. 

Mungkin pertanyaan ini diajukan oleh seorang yang 
jahil tentang hakikat Uluhiyah oleh itu cara menjawab 
pertanyaan orang yang jahil bukanlah dengan 
memberi jawapan secara langsung, malah dengan 
memperkenalkan hakikat Uluhiyah kepadanya 
sehingga ia mengetahui dan mengakuinya dan 
menjadi seorang Mu'min atau dia menolak dan 
mengingkarkannya dan menjadi seorang mulhid. 
Dengan cara ini perdebatan itu dapat ditamatkan 
kecuali dia seorang yang degil. 

Tiada siapa pun dari makhluk Allah yang berhak 
menyoal-Nya mengapa Dia mahu menjadikan 
makhluk insan dengan fitrah ini? Mengapa Dia mahu 
fitrah ini dapat ber- 
tindak selama-lamanya, tanpa dihapus, ditukar dan 
dihentikan fungsinya? Mengapa Dia mahu 
menjadikan sistem hidup Ilahi ini terlaksana di dalam 
kehidupan manusia melalui usaha manusia sendiri dan 
dalam batas tenaga kemampuan manusia? 

Tetapi setiap manusia harus memahami hakikat ini 
dan harus melihat bagaimana hakikat ini bertindak di 
dalam realiti hidup manusia, dan seterusnya di atas 
landasan hakikat inilah ia harus mentafsirkan sejarah 
manusia agar dia dapat memahami garisan perjalanan 
sejarah dari satu segi dan dapat mengarahkan garisan 
itu dari satu segi yang lain pula. 

Sistem hidup Ilahi yang dilambangkan oleh Islam - 
sebagaimana yang dibawa oleh Nabi Muhammad 
s.a.w. - tidak tertegak di bumi di dalam alam manusia 
dengan semata-mata kerana ia diturunkan dari Allah 
dan dengan semata-mata ia disampai dan dijelaskan 
kepada manusia. Sistem itu tidak ditegakkan di bumi 
ini dengan paksaan Ilahi sebagaimana Allah 
memperlakukan undang-undang-Nya ke atas 
perjalanan bintang-bintang dan peredaran planet- 


planet dan mengaturkan natijah-natijah mengikut 
sebab-sebabnya yang tabi'i, malah sistem itu hanya 
dapat ditegakkan apabila ia didokong dan 
diperjuangkan oleh kumpulan manusia yang benar- 
benar beriman dengannya dan berdiri teguh dan jujur 
mengamalkannya dengan segala daya kemampuan 
mereka, juga apabila ia dijadikan tugas hidup mereka 
dan matlamat cita-cita mereka dan apabila mereka 
berusaha menegakkannya di dalam hati orang-orang 
yang lain dan di dalam kehidupan amali mereka, la 
dapat ditegakkan apabila mereka berjuang 
bersungguh-sungguh ke arah matlamat ini dengan 
mengorbankan segala usaha dan tenaga, iaitu 
berjuang menghadapi kelemahan manusia, hawa 
nafsu manusia dan kejahilan manusia terhadap diri 
sendiri dan orang lain, berjuang menentang manusia- 
manusia yang menentang sistem hidup Ilahi ini kerana 
didorong oleh kelemahan, hawa nafsu dan kejahilan. 
Dan selepas itu semua mereka akan sampai selepas 
berjaya menegakkan sistem Ilahi ini ke tahap yang 
disanggupi oleh fitrah manusia. Tetapi mereka harus 
mulakan manusia itu dari titik di mana sebenarnya 
mereka berada kerana mereka tidak boleh 
mengabaikan kenyataan hidup manusia dan 
kehendak-kehendak kenyataan itu di dalam 
persoalanan tahap-tahap sistem ini. Kemudian 
kumpulan yang memperjuangkan sistem Ilahi ini 
kadang-kadang menang di dalam perjuangan dengan 
diri mereka sendiri dan dengan orang-orang lain dan 
kadang-kadang pula kalah mengikut sejauh mana 
usaha yang dicurahkan mereka dan mengikut cara- 
cara amali yang digunakan mereka, juga mengikut 
sejauh mana kejayaan mereka di dalam memilih cara- 
cara itu. Tetapi sebelum segala sesuatu, iaitu sebelum 
segala usaha dan segala cara, di sana ada satu unsur 
yang amat penting, iaitu sejauh mana keikhlasan 
kumpulan ini kepada matlamat perjuangan ini dan 
sejauh mana mereka mencerminkan hakikat sistem 
Ilahi itu pada tindak-tanduk diri mereka sendiri dan 
sejauh mana hubungan mereka dengan Allah tuan 
punya sistem hidup ini, sejauh mana mereka yakin 
kepada-Nya dan sejauh mana mereka bertawakkal 
kepada-Nya. 

Inilah hakikat agama ini dan inilah jalannya. Inilah 
pelan harakat agama ini dan wasilahnya. 

Inilah hakikat yang dikehendaki Allah supaya 
diketahui oleh kelompok Muslimin apabila dia 
mendidik mereka dengan peristiwa-peristiwa 
Peperangan Uhud dan dengan ulasan-ulasan di atas 
peristiwa-peristiwa ini. 

Apabila mereka cuai mencerminkan hakikat agama 
ini pada tindak-tanduk ciri mereka dalam setengah- 
setengah keadaan peperangan itu dan cuai 
menggunakan wasilah-wasilah yang amali dalam 
setengah-setengah keadaannya... apabila mereka 
abaikan hakikat yang asasi ini atau melupakannya dan 
memahami bahawa oleh kerana mereka orang-orang 
Islam, mereka pasti mendapat kemenangan tanpa 
mengajar kefahaman dan tindak-tanduk mereka yang 
salah, maka di waktu itu Allah membiar mereka 

mengalami kekalahan dan menderita kepedihan- 
kepedihannya yang amat pahit. Kemudian Al-Qur'an 
iringi dengan sebuah ulasan untuk mengembalikan 
kat itu: 

^ f) y 

J> -s' u i 



"Apakah patut ketika kamu ditimpa kekaiahan (dalam 
Peperangan Uhud) sedangkan kamu telah menimpakan dua 
kali ganda kekalahan (ke atas musuh kamu dalam 
Peperangan Badar) kamu berkata: Mengapa dan dari mana 
kekalahan ini? Katakanlah: Kekalahan itu adalah dari diri 
kamu sendiri. Sesungguhnya Allah Maha Kuasa di atas 
segala sesuatu. "( 1 65) 

Tetapi Allah - sebagaimana telah kami huraikan 
ketika mentafsirkan ayat-ayat tidak meninggalkan 
orang-orang Islam pada titik ini, malah dia 
menghubungkan mereka dengan taqdir-taqdir Allah 
di sebalik sebab-sebab dan natijah-natijah itu dan 
menerangkan kepada mereka bahawa dia 
menghendaki kebaikan untuk mereka di sebalik ujian 
itu, iaitu ujian yang telah berlaku dengan sebab- 
sebabnya yang jelas dari tindakan-tindakan yang telah 
dilakukan mereka. 

Peranan Perjuangan Manusia Dalam Menegakkan 
Agama Allah 

Membiarkan sistem hidup Ilahi itu bertindak dan 
terlaksana menjadi kenyataan menerusi usaha 
perjuangan manusia atau membiarkannya 
terpengaruh dengan tindak-tanduk manusia 
terhadapnya pada umumnya adalah amat baik, 
kerana ia boleh membetulkan kehidupan manusia 
bukannya merosak atau melumpuhkannya; ia boleh 
membetulkan fitrah manusia, menyedarkannya dan 
mengembalikannya ke jalan yang betul .... ini ialah 
kerana hakikat keimanan itu tidak berkembang 
dengan sempurna di dalam hati seseorang sehingga ia 
berjuang menghadapi manusia mengenai urusan 
keimanan ini, iaitu berjuang dengan lidah untuk 
menyampaikan da'wah dan penerangan kepada 
mereka dan berjuang dengan tangan untuk 
menentang dan menghapuskan mereka dari jalan 
da'wah apabila mereka menghalanginya dengan 
menggunakan kekuatan yang zalim.... Dan sehingga 
di dalam perjuangan ini mereka terpaksa menghadapi 
ujian dan kesabaran menanggung kesusahan dan 
penindasan, kesabaran menerima kekalahan, juga 
kesabaran mencapai kemenangan, kerana kesabaran 
mencapai kemenangan lebih sukar dari kesabaran 
menerima kekalahan .... dan sehingga hati para 
Muslimin itu bersih, barisan mereka juga bersih dari 
unsur Munafiqin dan perjalanan mereka tegak dan 
jujur di atas jalan yang lurus dan dapat meneruskan 
perjalanan itu dengan betul dan meningkat maju serta 
bertawakkal kepada Allah. 



mereka kepada hak 


Hakikat keimanan itu tidak dapat direalisasikan 
dengan sempurnanya di dalam hati seseorang 
sehingga ia berjuang menghadapi manusia mengenai 
urusan keimanan ini; iaitu mula-mula dia harus 
berjuang menghadapi dirinya sendiri semasa ia 
berjuang menghadapi manusia. Dalam perjuangan itu 
keimanan akan membuka kepadanya ufuk-ufuk yang 
baru yang tidak pernah terbuka sebelum ini ketika ia 
duduk aman damai, keimanan akan membuka 
kepadanya berbagai-bagai hakikat mengenai manusia 
dan kehidupan yang tidak pernah terbuka kepadanya 
dengan wasilah-wasilah yang lain. Keimanan tidak 
akan menyampaikan dirinya, perasaannya, fikirannya, 
kefahamannya, adat kebiasaannya, emosinya dan 
reaksi- reaksinya ke tahap yang tidak pernah ia sampai 
sebelum ini tanpa melalui ujian yang sulit dan amat 
pahit ini. 

Hakikat keimanan itu tidak dapat direalisasikan 
dengan sempurnanya dalam satu kelompok manusia 
sehingga mereka menghadapi ujian dan dugaan dan 
sehingga setiap individu dari mereka mengenal 
hakikat tenaga kemampuan masing-masing dan 
mengenal hakikat matlamatnya di samping mengenal 
setiap keping bata atau anggota yang membentuk 
kelompok itu dan sejauh mana ketahanannya dan 
seterusnya mengenal sejauh mana kekuatan batu- 
batu bata itu di sa'at pertempuran. 


Inilah perkara-perkara yang dikehendaki Allah 
S.W.T. supaya diketahui oleh kelompok Muslimin 
ketika dia mendidik mereka dengan peristiwa- 
peristiwa di dalam Peperangan Uhud dan dengan 
ulasan-ulasan terhadap peristiwa-peristiwa itu di 
dalam surah ini. Allah berfirman kepada mereka 
selepas Dia menyatakan sebab yang zahir bagi 
kekalahan yang telah menimpa mereka: 



"Dan segala apa yang telah menimpa kamu pada hari 
pertembungan dua angkatan tentera itu, maka semuanya 
adalah dengan izin Allah dan supaya Allah mengetahui 
(dalam realiti) orang-orang yang beriman. "(1 66) 




s 


"Dan (juga) supaya Allah mengetahui (dalam realiti) orang- 
orang yang Munafig. "( 1 67) 


Dan firman-Nya lagi: 



"Allah sekali-kali tidak akan meninggalkan orang-orang 
Mu'min dalam keadaan kamu (yang bercampur aduk) 
sekarang ini sehingga Dia membezakan yang buruk 
(Munafig) dari yang baik (Mu'min)."(179) 

Kemudian ia mengembalikan mereka kepada taqdir 
dan hikmat Allah di sebalik sebab-sebab dan kejadian- 
kejadian itu semua, iaitu ia mengembalikan mereka 
kepada hakikat keimanan yang agung di mana 
keimanan seseorang tidak sempurna melainkan 
apabila hakikat ini tersematnya di dalam hati yang 
Mu'min: 


y\ * ^ ^ 'Z' & ZS f 9 . i 

%\j 



"Jika kamu mendapat kecederaan, maka kaum kafir juga 
telah mendapat kecederaan yang serupa dan hari-hari kalah 
menang itu kami giiirkannya di antara manusia dan supaya 
jelas apa yang diketahui Allah tentang orang-orang yang 
beriman dan supaya Allah jadikan sebahagian dari kamu 
gugur sebagai Syuhada' dan Allah tidak sukakan orang- 
orang yang zalim (140). Dan supaya Allah menguji orang- 
orang yang beriman dan membinasakan orang-orang yang 
kafir: "(141) 


Kini jelaslah bahawa itulah - pada penghabisannya - 
taqdir, tadbir dan hikmat Allah di sebalik sebab-sebab, 
peristiwa-peristiwa, orang-orang dan harakat-harakat 
itu. Itulah kepercayaan Islam yang syumul dan 
sempurna yang tersemat di dalam hati yang Mu'min 
di sebalik peristiwa-peristiwa itu dan ulasan- 
ulasannya. 


2) Peperangan Uhud dan ulasannya telah melahirkan 
satu hakikat asasi yang agung mengenai jiwa 
manusia, tabi'at fitrahnya dan tabi'at usahanya dan 
sejauh mana ia dapat menyampaikannya untuk 
menegakkan sistem Ilahi di dalam kenyataan: 


Jiwa manusia di dalam realitinya tidak sempurna 
tetapi ia boleh berkembang subur dan maju sehingga 
sampai ke tahap kesempurnaan yang setinggi- 
tingginya yang telah ditentukan kepadanya di bumi. 

Kini kita melihat sekelompok manusia dari berbagai- 
bagai golongan manusia, iaitu sekelompok manusia 
yang melambangkan kemuncak umat manusia yang 
disifatkan oleh Allah: 


Golongan-golongan Mu'min Di Zaman Rasulullah 



"Kamulah sebaik-baik umat yang 
manusia. "(1 10) 


dilahirkan 


untuk 


Mereka ialah para sahabat Muhammad s.a.w. yang 
menjadi contoh jiwa manusia yang sempurna. Apakah 
yang kita lihat? Kita lihat sekelompok manusia, di 
mana terdapat orang-orang yang lemah dan orang- 


orang yang kurang, juga terdapat orang-orang yang 
disifatkan oleh Allah: 



"Sesungguhnya orang-orang dari golongan kamu yang 
berpaling (melarikan diri) pada hari pertembungan dua 
angkatan tentera (Islam dan kafir dalam Peperangan Uhud) 
sebenarnya telah digelincirkan oleh syaitan dengan sebab 
setengah-setengah dosa yang telah dilakukan mereka. Dan 
sesungguhnya Allah telah memaafkan mereka," (155) 


dan ada pula orang-orang yang disifatkan Allah: 



"Sehingga apabila kamu lemah dan berbalah di dalam 
urusan perang dan kamu melanggar perintah (Rasul) 
sesudah Allah memperlihatkan kepada kamu kemenangan 
yang disukai kamu. Di antara kamu ada yang 
berkehendakkan dunia dan ada pula di antara kamu yang 
berkehendakkan Akhirat kemudian Allah memalingkan 
kamu dari (berjuang) menewaskan mereka untuk menguji 
kamu dan sesungguhnya Allah telah memaafkan 
kamu,"(152) 


dan ada orang-orang yang disifatkan Allah 



"(Kenangilah) ketika dua kumpulan dari kamu ingin 
berundur kerana takut, dan Aliahlah Pelindung kedua 
mereka dan hanya kepada Allah hendaklah para Mu'minin 
itu bertawakkal, " (122) 


dan ada pula orang-orang yang mempunyai semangat 
yang kalah hingga sampai ke tahap yang disifatkan 
Allah: 

% 'Kenangilah ) ketika kamu mendaki bukit melarikan diri 
tanpa menoleh kepada sesiapa, sedangkan Rasul menyeru 
kamu dalam kumpulan yang tinggal di belakang kamu , 
kerana itu Allah menimpakan ke atas kamu kesedihan 
(kerana kalah) dengan sebab kesedihan (yang dialami 
Rasulullah kerana kederhakaan kamu) agar kamu tidak 
berdukacita terhadap sesuatu yang telah terluput dari kamu 
dan tidak pula berdukacita terhadap segala sesuatu yang 
telah menimpa kamu . "(153) 

Bagaimana Kelompok Muslimin Di Zaman Rasulullah 
Mendaki Dari Bawah Ke Puncak Yang Gemilang 

Semua orang-orang ini adalah Mu'min dan Muslim 
belaka, tetapi mereka berada di permulaan jalan. 
Mereka masih dalam proses pendidikan dan 
pembentukan, tetapi mereka serius berpegang 
dengan agama ini dan menyerahkan urusan mereka 
kepada Allah. Mereka redha dengan kepimpinan 
Allah dan menjunjung sistem hidup-Nya. Oleh kerana 
rtu Allah tidak mengusir mereka dari naungan dan 
perlindungan-Nya, malah memberi limpah rahmat- 
Nya kepada mereka dan mengampunkan kesilapan- 
kesilapan mereka dan memerintah Nabi-Nya s.a.w. 
supaya memaafkan mereka. Dan memohon 
keampunan untuk mereka dan seterusnya menyuruh 
beliau mengadakan syura dengan mereka dalam 
segala urusan walaupun selepas berlakunya 
ketelanjuran-ketelanjuran mereka dan akibat-akibat 
yang buruk dari hasil keputusan syura itu. Ya, Allah 
S.W.T. membiarkan mereka merasa akibat tindak- 
tanduk mereka dan menguji mereka dengan ujian 
yang sukar dan pahit itu, tetapi Allah tidak mengusir 
mereka keluar dari barisan Muslimin dan tidak pernah 
berkata kepada mereka: Kamu tidak layak sedikitpun 
untuk agama ini setelah kamu memperlihatkan 
kekurangan dan kelemahan di dalam ujian itu, malah 
Allah telah menerima kelemahan dan kekurangan 
mereka dan mendidikkan mereka dengan ujian dan 
dengan ulasan-ulasan terhadap ujian itu, juga 
membimbing mereka agar memikirkan contoh 
teladan dan pengajaran-pengajaran yang terkandung 
di dalam ujian itu. Ia membimbing mereka ke arah itu 
dengan penuh kasih sayang, kemaafan dan toleransi 
sama seperti orang-orang dewasa yang 
memberangsangkan kanak-kanak yang kecil yang 
terkena api agar mereka mengerti, memahami dan 
matang. Allah telah mendedahkan kelemahan dan 
rahsia-rahsia hati mereka bukan dengan tujuan untuk 
memalu dan menghinakan mereka dan bukan pula 
dengan tujuan untuk membuat dan membebankan 
mereka dengan bebanan yang tidak mampu dipikul 
mereka, tetapi dengan tujuan untuk membimbing 
mereka dan menyarankan kepada mereka agar 
percaya kepada diri sendiri dan jangan 
memperkecilkannya, juga supaya jangan berputus asa 
selama mereka berpegang dengan tali Allah yang 
kukuh. 

Pada akhirnya mereka berjaya sampai kepada 
matlamat. Contoh-contoh yang baik yang didapati 
sedikit di permulaan perjuangan Uhud itu kini telah 
wujud dengan banyaknya di dalam kalangan mereka 


dan kerana itu pada hari yang berikut selepas 
kekalahan itu mereka keluar bersama Rasulullah 
s.a.w. dengan penuh keberanian, tanpa teragak-agak 
dan takut-takut kepada ugutan setengah-setengah 
orang (yang menakut-nakutkan mereka dengan 
kekuatan musuh mereka) sehingga mereka wajar 
mendapat sanjungan dari Allah: 



"laitu mereka yang pernah diberitahu kepada mereka 
bahawa orang-orang (kafir) telah mengumpulkan (tentera) 
untuk menyerang kamu. Oleh itu hendaklah kamu takut 
kepada mereka lalu (ancaman itu) menambahkan lagi 
keimanan mereka dan mereka terus berkata: Cukuplah Allah 
menjadi . Penolong kami dan Dialah sebaik-baik 
Pelindung. "(173) 

Selepas itu apabila kanak-kanak yang kecil itu 
semakin bertambah besar, maka layanan terhadap 
mereka pun berubah dan mereka mula dilayan 
sebagai orang-orang dewasa setelah mereka ditepuk- 
tepuk dan diberangsangkan di sini seperti kanak- 
kanak. Sesiapa yang mengkaji Peperangan Tabuk 
dalam Surah Bara'ah dan bagaimana Allah dan Rasul- 
Nya bertindak menghukumkan beberapa orang 
sahabatnya yang ponteng dari peperangan itu dengan 
pemulauan yang berat, tentulah dia dapati betapa 
jelasnya perbezaan layanan itu, iaitu perbezaan dalam 
peringkat-peringkat pendidikan llahiyah yang amat 
menarik. Di samping perbezaan di antara kaum 
Muslimin pada masa Peperangan Uhud dengan kaum 
Muslimin pada masa Peperangan Tabuk. Mereka 
adalah kaum Muslimin yang sama, tetapi mereka 
telah mendapat didikan llahiyah hingga ke tahap yang 
tinggi. Walau bagaimanapun mereka tetap manusia 
yang masih ada orang-orang yang lemah dan orang- 
orang yang kurang dan orang-orang yang berbuat 
kesilapan di dalam kalangan mereka, begitu juga 
masih ada di dalam kalangan mereka orang-orang 
beristighfar, bertaubat dan kembali kepada Allah. 

Itulah tabi'at manusia yang dipelihara oleh sistem 
hidup Ilahi ini tanpa menukarkannya atau 
menghentikan operasinya dan tanpa 
membebankannya dengan bebanan yang tidak 
tertanggung olehnya walaupun manusia mencapai 
puncak kesempurnaan yang telah ditentukan kepada 
mereka di bumi ini. 

Hakikat ini mempunyai nilai yang amat besar yang 
memberi harapan yang berterusan kepada umat 
manusia supaya terus berusaha dan berjuang untuk 
sampai ke puncaknya di bawah naungan sistem hidup 
yang unik ini, kerana kemuncak yang telah dicapai 
oleh kelompok Muslimin itu adalah didaki mereka 
mulai dari kaki bukit yang paling bawah, di mana 
mereka dipungut. Langkah-langkah yang jatuh rebah 

di jalan yang sukar itu telah dilakukan oleh kelompok 
manusia yang mundur dalam segala bidang di zaman 
jahiliyah sebagaimana yang telah kami bentangkan 
contoh- contohnya di dalam pelajaran ini. Dan 
semuanya itu memberi harapan yang besar kepada 
umat manusia bahawa mereka boleh mencapai 
kemuncak yang tinggi itu walaupun mereka berada di 
kaki bukit yang paling rendah. Kelompok Muslimin 
yang telah berjaya mencapai kemuncak itu tidak 
boleh diasing dan dijadikan sebagai hasil mu'jizat 
yang mencarikkan adat yang tidak akan berulang, 
kerana kejayaan mereka bukannya hasil mu f jizat yang 
telah berlalu, malah hasil dari sistem hidup ilahi yang 
dapat ditegakkan di alam kenyataan dengan usaha 
perjuangan manusia dalam batas daya kemampuan 
manusia, sedangkan daya kemampuan manusia 
sebagaimana yang kita lihat adalah dapat melakukan 
banyak perkara. 

Sistem hidup Ilahi ini memulakan pimpinan setiap 
kelompok manusia dari titik hidup dan titik realiti 
kebendaan di mana mereka berada dan dari sinilah ia 
membawa mereka maju ke atas sebagaimana ia telah 
memulakan pimpinan kelompok manusia Arab, iaitu 
dari jahiliyah Arab yang bersahaja yakni dari tahap 
yang paling bawah kemudian di dalam jangka waktu 
yang pendek tidak sampai seperempat abad mereka 
telah berjaya mencapai kemuncak yang tinggi itu. 

Hanya satu syarat sahaja yang pasti wujud, iaitu 
kelompok-kelompok manusia itu pastilah 
menyerahkan kepimpinannya kepada sistem ini. 
Mereka pasti beriman dan berserah kepada sistem ini. 
Mereka pasti jadikan sistem ini sebagai asas 
kehidupan mereka, sebagai lambang harakat mereka 
dan sebagai penggerak langkah-langkah mereka di 
jalan perjuangan yang sulit dan panjang. 

Faktor-faktor Asasi Kekalahan Dan Kemenangan 
Dalam Sesuatu Perjuangan 

3) Hakikat yang ketiga yang dilahirkan oleh 
Peperangan Uhud dan ulasan-ulasannya ialah hakikat 
pertalian yang teguh di dalam peraturan Allah di 
antara realiti jiwa yang beriman dan kelompok yang 
beriman dengan setiap perjuangan dan pertempuran 
yang ditempuhi mereka dengan musuh-musuh 
mereka di mana-mana medan, atau pertalian di 
antara 'aqidah kefahaman, pemikiran, akhlak, 
perilaku, pentadbiran politik, ekonomi dan 
kemasyarakatan dengan kemenangan atau kekalahan 
dalam setiap perjuangan. Semuanya ini merupakan 
faktor-faktor asasi yang menentukan kemenangan 
atau kekalahan kepada kelompok Muslimin yang 
berjuang itu. 

Oleh sebab itu sistem hidup Ilahi bekerja dalam satu 
kawasan yang amat luas di dalam jiwa manusia dan di 
dalam kehidupan manusia, iaitu satu kawasan, di 
mana ruang-ruang, titik-titik, garis-garis dan tali 
temali yang berkait-kaitan tetapi sekaligus itu juga 
sepadu dan syumul. Sesuatu rencana itu akan rosak 
dan gagal apabila perhubungan dan kesepaduan di 
antara ruang-ruang, titik-titik, garis-garis dan tali 


temali itu rosak. Inilah ciri istimewa sistem Ilahi yang 
semesta dan syumul itu, iaitu ia mengambil kehidupan 
manusia secara keseluruhan bukan secara cebisan- 
cebisan dan koyakan-koyakan yang berasingan, la 
merangkul jiwa dan kehidupan manusia dari seluruh 
sudutnya dan mengumpulkan segala tali-temalinya 
yang berkait-kaitan dan berjauh-jauhan itu di dalam 
genggamannya hingga ia dapat menggerakkannya 
dengan satu gerakan yang sepadu yang tidak 
mengakibatkan jiwa manusia pecah dan kehidupan 
mereka terkoyak dan terbelah. 

Di antara contoh-contoh pengumpulan dan 
perhubungan yang berkait-kaitan ini ialah penjelasan 
Al-Qur'an tentang dosa dan kesannya kepada 
kemenangan dan kekalahan, la menjelaskan bahawa 
kekalahan itu ada hubungan dengan syaitan yang 
telah menggunakan kelemahan orang-orang yang 
telah melarikan diri dari medan peperangan dengan 
sebab kesalahan-kesalahan yang telah dilakukan 
mereka: 



"Sesungguhnya orang-orang dari golongan kamu yang 
berpaling (melarikan diri) pada hari pertembungan dua 
angkatan tentera (Islam dan kafir dalam Peperangan Uhud) 
sebenarnya telah digelincirkan oleh syaitan dengan sebab 
setengah-setengah dosa yang telah dilakukan mereka "(1 55) 


sebagaimana ia menjelaskan bahawa orang-orang 
yang berjuang bersama nabi-nabi dengan penuh 
kesetiaan - mereka adalah contoh yang dituntut 
kepada para Mu'minin supaya mencontohinya - 
adalah memulakan langkah perjuangan mereka 
dengan memohon keampunan dari dosa-dosa: 

"Dan berapa banyak dari nabi-nabi yang telah berperang 
bersama-sama dengan sebilangan ramai orang-orang yang 
ta'at kepada Allah , tetapi mereka tidak merasa lemah 
semangat kerana kesusahan-kesusahan yang menimpa 
mereka demi Sabiluilah dan mereka juga tidak lemah tenaga 

dan tidak pula tunduk (kepada musuh) dan Allah kasihkan 
orang-orang yang sabar (146). Tiada ucapan mereka selain 
dari mereka berdo'a : Wahai Tuhan kami! Ampunkanlah 
dosa-dosa kami dan tindakan-tindakan kami yang 
keterlaluan dalam urusan kami dan tetapkanlah pendirian 
kami dan tolonglah kami mengatasi kaum yang kafir (147). 
Lalu Allah mengurniakan kepada mereka ganjaran dunia dan 
ganjaran Akhirat ' yang baik dan Allah kasihkan para 
Muhsinin."(148) 

Di dalam arahan-arahannya yang lain kepada 
kelompok Muslimin, Ai~Qur'an mendahulukan arahan 
supaya membersihkan diri dan beristighfar sebelum 
melarang mereka bersikap lemah dan bersedih dalam 
perjuangan: 



"Dan berlumba-lumbalah kamu kepada keampunan dari 
Tuhan kamu dan kepada Syurga yang seluasnya ialah seluas 
langit dan bumi yang telah disediakan untuk para Muttaqin 
(133). laitu orang-orang yang menginfaqkan harta mereka di 
masa kesenangan dan kesusahan dan orang-orang yang 
menahan kemarahan mereka dan orang-orang yang 
memaafkan kesalahan orang lain terhadap mereka dan Allah 
memang kasihkan para Muhsinin (134). Dan (juga) orang- 
orang yang apabila mereka melakukan sesuatu kejahatan 
atau menganiayai diri sendiri f, mereka teringat kepada Allah 
dan terus memohon keampunan terhadap dosa-dosa 
mereka dan tiada siapa yang mengampunkan dosa-dosa 
selain dari Allah dan mereka tidak terus berdegil melakukan 
perbuatan kejinya, sedangkan mereka mengetahui."(135) 

Sebelum ini Al-Qur'an menyebut punca yang 
membawa kehinaan kepada kaum Ahlil-Kitab iaitu 
perangai mereka yang suka menceroboh dan 
melakukan maksiat 




"Kehinaan telah diterapkan ke atas mereka di mana sahaja 
mereka berada kecuali (jika mereka berpegang) dengan tali 
(agama) Allah dan dengan tali (perjanjian) manusia. Dan 
mereka telah kembali dengan kemurkaan dari Allah dan 
kepapaan telah diterapkan ke atas mereka. Balasan itu 
kerana mereka ingkarkan ayat-ayat Aliah dan membunuh 
nabi-nabi tanpa alasan yang benar itu. Balasan itu dengan 
sebab mereka telah menderhaka dan mereka telah 
melampaui batas. "( 1 12) 

Begitulah kita dapati pembicaraan tentang dosa dan 
taubat itu diselingi dalam ulasan peristiwa-peristiwa 
peperangan sebagaimana pembicaraan tentang 
taqwa dan gambaran keadaan-keadaan para 
Muttaqin diselingi dengan banyaknya di dalam 
penerangan seluruh rangkaian ayat-ayat surah ini. Ia 
menghubungkan di antara suasana seluruh surah 
yang berbagai-bagai maudhu' itu dengan suasana 
peperangan. Begitu juga kita dapati ia diselingi 
dengan da'wah supaya meninggalkan amalan riba, 
da'wah supaya ta'at kepada Allah dan Rasul, da'wah 
kepada memberi kemaafan kepada manusia, da'wah 
kepada mengawal kemarahan dan da'wah kepada 
berbuat ihsan. Semuanya itu merupakan tindakan- 
tindakan untuk membersihkan jiwa, kehidupan dan 
kedudukan- kedudukan sosial. Seluruh surah itu 
merupakan satu unit yang sepadu untuk membimbing 
para Muslimin ke arah matlamat asasi yang amat 
penting ini. 

Kelompok Muslimin Dididik Dengan 
Peristiwa-peristiwa 

4 ) Hakikat yang keempat yang dilahirkan oleh 
Peperangan Uhud dan ulasannya ialah hakikat 
tentang tabi'at sistem pendidikan Islam, iaitu ia 
mendidik kelompok Muslimin dengan peristiwa- 
peristiwa dan kesan-kesan perasaan, emosi dan reaksi 
yang ditimbulkan oleh peristiwa-peristiwa ini di dalam 
hati mereka, kemudian ia mengulas peristiwa- 
peristiwa itu sebagaimana yang dicontohkan oleh Al- 
Qur'an ketika mengulas Peperangan Uhud dan di 
dalam ulasan itu ia menyentuh segala aspek jiwa 
manusia yang terpengaruh dengan kejadian itu untuk 
membetulkan tanggapan-tanggapan dan 
menanamkan hakikat yang mahu ditanamkannya, la 
tidak meninggal suatu aspek, suatu tanggapan, suatu 
kefahaman dan suatu reaksi pun melainkan ia 
tarikkan perhatian kepadanya, ia suluhkan cahaya 
kepadanya, ia dedahkan segala liku-liku yang 
tersembunyi yang begitu banyak di dalam jiwa 
manusia, ia membuat jiwa manusia itu berdiri bogel 
agar dengan demikian dapat membersihkan batinnya 
di bawah suluhan cahaya yang terang, iaitu 
membetulkan perasaan-perasaan, tanggapan- 
tanggapan, kefahaman-kefahaman dan nilai-nilai dan 
menegakkan dasar-dasar yang mahu ditegakkan 

kefahaman dan kehidupan Islamiyah'yang kukuh di 
atasnya. Semuanya ini menyarankan bahawa segala 
peristiwa yang berlaku kepada kelompok Muslimin di 
setiap tempat pastilah dijadikan wasilah untuk 
memberi ilmu pengetahuan dan tarbiyah dengan 
seluas-luasnya kepada mereka. 

Apabila kita mengkaji ulasan AI-Qur'an terhadap 
peristiwa Peperangan Uhud nescaya kita dapati ulasan 
itu begitu halus, mendalam dan syumul. Ia 
merangkumi segala kedudukan, segala harakat, 
segala fikiran dan perasaan. Ia menyusup ke 
pendalaman-pendalaman jiwa dan perasaan- 
perasaannya yang terpendam, la meliputi segala 
aspek jiwa dan peristiwa. Kita dapati ulasan itu 
membuat analisa yang halus, mendalam dan syumul 
terhadap sebab-sebab dan natijah-natijah, terhadap 
faktor-faktor yang bertindak dan menggerakkan 
peristiwa itu di samping kita mendapati ciri dinamik 
dalam penggambaran, nada dan saranan, yang 
membuat perasaan bergelombang dengan hebat dan 
mendalam mengikut pengungkapan dan 
penggambaran itu. Perasaan-perasaan itu tidak dapat 
berdiri beku di hadapan penggambaran dan ulasan 
itu. Ia adalah satu penggambaran yang hidup yang 
menayangkan pemandangan-pemandangan itu 
seolah-olah bergerak dan menimbulkan di sekitarnya 
aktiviti yang berkesan, sorotan yang kuat dan saranan 
yang menarik. 

5) Hakikat yang kelima yang dilahirkan oleh 
Peperangan Uhud dan ulasannya ialah kerealistikkan 
sistem hidup Ilahi. Di antara cara-cara sistem ini 
menegakkan kesan-kesannya di alam kenyataan ialah 
melaksanakan sistem itu di alam kenyataan, la tidak 
hanya mengemukakan dasar-dasar dalam bentuk 
teori-teori atau dalam bentuk bimbingan- bimbingan 
semata-mata, malah ia melaksanakan dan 
mengamalkan teori-teori dan bimbingan-bimbingan. 
Contoh yang paling jelas yang membuktikan 
kerealistikkan sistem ini di dalam Peperangan Uhud ini 
ialah sikapnya yang tegas terhadap dasar syura. 

Memang dalam daya kemampuan Rasulullah s.a.w. 
untuk menghindarkan kaum Muslimin dari 
pengalaman yang amat pahit yang telah ditempuhi 
mereka, sedangkan di waktu itu masyarakat mereka 
masih amat muda dan sedang dikepung musuh dari 
segenap sudut, malah musuh-musuh itu sedang 
menunggu-nunggu peluang dari dalam kota Madinah 
itu sendiri. Kami kata memang dalam daya 
kemampuan Rasulullah s.a.w. untuk berbuat begitu 
andainya beliau membuat keputusannya sendiri dalam 
strategi peperangan itu berdasarkan mimpi-mimpinya 
yang benar, di mana Madinah digambarkan dalam 
mimpinya sebagai baju besi yang kukuh, iaitu 
andainya beliau tidak bermesyuarat dengan para 
sahabatnya atau tidak mengambil pendapat majoriti 
yang dicapai di dalam mesyuarat itu atau andainya 
beliau menyemakkan semula pendapat itu ketika 
terdapat peluang berbuat demikian, iaitu ketika beliau 
keluar dari rumahnya dan melihat pencadang- 
pencadang pendapat itu kelihatan menyesal kerana 


telah memaksa beliau dengan sesuatu keputusan 
yang tidak disukainya. 

Tetapi beliau - yang telah menilai segala hasil natijah 
peperangan itu - telah melaksanakan keputusan syura 
agar kaum Muslimin sanggup menghadapi hasil 
natijah tanggungjawab secara kelompok, agar mereka 
belajar bagaimana memikul tanggungjawab pendapat 
dan tanggungjawab tindakan, kerana ini - dalam 
pertimbangan beliau s.a.w. dan pertimbangan sistem 
hidup Islam yang hendak ditegakkan itu - adalah lebih 
penting dari menghindari kerugian-kerugian yang 
besar dan dari menghindarkan kelompok Muslimin 
dari pengalaman yang pahit itu, sebab perbuatan 
menjauhkan kelompok Muslimin dari pengalaman 
yang pahit itu bererti menafikan mereka dari 
pengalaman, dari ilmu pengetahuan dan dari 
tarbiyah. 

Kemudian turun perintah Ilahi menyuruh mereka 
bermesyuarat - selepas peperangan itu - untuk 
menguatkan dasar syura dalam menghadapi hasii 
natijahnya yang pahit. Cara ini adalah lebih kuat dan 
lebih mendalam untuk menegakkan dasar ini dari satu 
segi dan untuk menjelaskan dasar-dasar sistem ini dari 
satu segi yang lain pula. 

Islam tidak menangguhkan pelaksanaan dasar 
sehingga umat Muslimin mempunyai kesediaan untuk 
melaksanakannya, kerana ia mengetahui bahawa 
mereka tidak akan bersedia melaksanakannya buat 
selama-lamanya sehingga ia melaksanakannya di 
dalam kenyataan dan perbuatan menafikan mereka 
dari pelaksanaan dasar hidup mereka yang asasi - 
seperti dasar syura - adalah lebih buruk dari akibat- 
akibat yang pahit yang dialami mereka pada 
permulaan menggunakan dasar itu dan kesilapan- 
kesilapan dalam pelaksanaannya - biarpun bagaimana 
besar - tidak boleh dijadikan alasan untuk 
menghapuskan dasar syura itu atau menghentikannya 
untuk beberapa waktu kerana perbuatan itu bererti 
menghapus atau menghentikan perkembangan diri 
mereka, juga perkembangan pengalaman mereka 
terhadap hidup dan tugas-tugasnya, malah bererti 
menghapuskan kewujudan mereka sebagai satu 
umat. 


Inilah saranan yang didapati dari firman Allah Ta'ala 
setelah dasar syura itu melahirkan akibat-akibat yang 
pahit dalam peperangan itu: 



"Kerana itu maafkanlah mereka , pohonlah keampunan 
untuk mereka dan bermesyuaratlah dengan mereka dalam 
segala urusan." (159) 


Pelaksanaan amali terhadap dasar-dasar teoritikal 
dapat dilihat dengan jelas pada tindakan Rasulullah 
s.a.w. apabila beliau enggan kembali bermesyuarat 
semula setelah mengambil keputusan di atas suatu 
cadangan yang tertentu dan menganggapkan 
mesyuarat semula itu sebagai satu pendirian yang 
goyah dan terumbang-ambing. Ini ialah untuk 



JUZU' KE-4 


BD SURAH AALI-'IMRAN C& 


127 


memelihara dasar syura itu sendiri dari menjadi alat 
yang boleh menimbulkan sikap yang terus goyah dan 
teragak-agak dan mengakibatkan kelumpuhan 

I bertindak. Beliau telah mengucapkan sabdanya: 

. 4 J 4i}| AloV ji J ^ 

'Tidak seharusnya seorang Nabi menanggalkan baju besinya 
E sehingga Allah memberi keputusan kepadanya. " 

[ Kemudian turun pula perintah Ilahi yang terakhir: 



I: 1 Dan apabila engkau telah membulatkan tekad ' maka 
\ bertawakkallah kepada Allah. "( 1 59) 

Di sinilah terletaknya keselarasan di antara arahan 
; dan pelaksanaan di dalam sistem hidup Ilahi. 

I; 6) Di sana ada lagi satu hakikat yang akhir yang kita 
I peiajari dari ulasan Al-Qur'an terhadap pendirian- 
; pendirian kelompok Muslimin yang menyertai 

i Rasulullah s.a.w., iaitu satu kelompok yang 
■ melambangkan sebagai golongan pahlawan- 

[ pahlawan umat Muslimin yang amat mulia di sisi 
Allah. Ini adalah satu hakikat yang berguna kepada 
kita dalam perjalanan kita untuk memulakan hayat 
Jslamiyah dengan pertolongan Allah. 

Sistem hidup Ilahi itu adalah satu sistem yang tetap, 
nilai-nilai dan neraca-neraca pertimbangannya juga 
tetap. Manusia mungkin jauh atau dekat dengan 
sistem itu, mereka mungkin salah dan mungkin betul 
di dalam asas-asas berfikir dan asas-asas 
bertingkahlaku, tetapi segala kesalahan-kesalahan 
mereka tidak sedikitpun boleh dimasukkan ke dalam 
kira-kira sistem itu dan tidak sedikitpun boleh 
mengubahkan nilai-nilai dan neraca-neraca 
pertimbangannya yang tetap. 

Apabila manusia melakukan kesalahan dalam 
pemikiran, kefahaman atau di dalam tingkah laku, 
maka Al-Qur'an menjelaskan bahawa mereka 
melakukan kesalahan, dan apabila mereka 
menyeleweng, maka Al-Qur'an menjelaskan bahawa 
mereka melakukan penyelewengan, la tidak menutup 
mata terhadap kesalahan-kesalahan dan 
penyelewengan-penyelewengan mereka - biarpun 
bagaimana tinggi darjat dan pangkat mereka - dan ia 
tidak turut menyeleweng bersama mereka. 

Kesalahan Tokoh-tokoh Islam Tidak Boleh Dikira 
Sebagai Sebahagian Dari Sejarah Islam 

Dari sini kita mempelajari bahawa perbuatan 
menyalahkan orang-orang yang salah itu tidak bererti 
menyalahkan sistem itu sendiri dan adalah lebih baik 
bagi umat Muslimin mengekalkan dasar-dasar sistem 
hidup mereka selamat tidak tercacat, jelas dan tegas 
dan menyifatkan orang-orang yang bersalah dan 
menyeleweng dari dasar-dasar itu dengan sifat-sifat 
yang wajar dengan mereka biarpun siapa mereka. 
Dan janganlah sekali-kali mereka menjustifikasikan 
kesalahan-kesalahan dan penyelewengan mereka 


dengan meminda sistem itu dan mengubahkan nilai- 
nilai dan neraca-neraca pertimbangannya. Pindaan 
dan pengubahan itu lebih merbahaya kepada Islam 
dari menyifatkan tokoh-tokoh besar Islam dengan 
sifat-sifat salah dan menyeleweng, sebab sistem itu 
lebih besar dan lebih kekal dari tokoh-tokoh. Sejarah 
islam yang sebenarnya bukannya setiap perbuatan 
dan setiap kedudukan yang dibuat oleh orang-orang 
Islam di dalam sejarah mereka, malah sejarah Islam 
yang sebenar ialah setiap perbuatan dan setiap 
kedudukan yang dibuat oleh mereka yang benar- 
benar bersesuaian dengan sistem Islam, dengan 
dasar-dasar dan nilai-nilainya yang tetap. Jika tidak, 
maka perbuatan itu dikira perbuatan yang salah atau 
menyeleweng yang tidak boleh dimasukkan di dalam 
kira-kira Islam dan di dalam kira-kira sejarah Islam; 
malah perbuatan-perbuatan itu hanya dimasukkan ke 
dalam kira-kira tokoh-tokoh yang melakukan 
perbuatan itu sahaja dan mereka bolehlah disifat 
dengan sifat-sifat yang wajar dengan perbuatan 
mereka sama ada salah atau menyeleweng atau 
terkeluar dari Islam Sejarah "Islam bukannya sejarah 
"orang-orang Islam" walaupun mereka bernama atau 
mengaku dengan lisan sebagai orang-orang Islam. 
Malah sejarah "Islam" ialah sejarah pelaksanaan Islam 
yang haqiqi dalam kefahaman manusia dan perilaku 
mereka, dalam peraturan hidup mereka dan sistem 
masyarakat mereka. Islam pastilah merupakan satu 
paksi tetap, di mana berlegar di sekelilingnya seluruh 
kehidupan manusia dalam satu bingkai yang tetap. 
Dan andainya mereka keluar dari bingkai ini atau 
meninggalkan terus paksi ini, maka apakah lagi 
hubungan mereka dengan Islam di waktu itu? 
Bagaimana mungkin tindak-tanduk mereka dan 
amalan-amalan mereka boleh dimasukkan ke dalam 
kira-kira Islam atau dapat digunakan untuk 
mentafsirkan Islam? Malah bagaimana mungkin 
mereka boleh disifatkan sebagai orang-orang Islam 
yang sebenar jika mereka menyeleweng dari sistem 
Islam atau, enggan melaksanakan Islam di dalam 
kehidupan mereka? Mereka dianggap menjadi orang- 
orang Islam kerana mereka melaksanakan sistem ini di 
dalam kehidupan mereka bukannya kerana nama 
mereka nama orang-orang Islam dan bukan pula 
kerana mereka mengaku dengan mulut bahawa 
mereka orang-orang Islam. 

Inilah apa yang hendak diajar oleh Allah S.W.T. 
kepada umat Muslimin apabila dia mendedahkan 
kesalahan-kesalahan kelompok Muslimin dan 
merakamkan kekurangan dan kelemahan mereka, 
kemudian Allah memberi rahmat-Nya kepada mereka 
dan mengampunkan mereka dari kesilapan-kesilapan 
yang terbit dari kekurangan dan kelemahan itu; 
walaupun Allah membiarkan mereka merasa akibat 
yang berpunca dari kesalahan, kelemahan dan 
kekurangan itu di medan ujian. 

(Kumpulan ayat-ayat 180 - 189] 




"Dan janganlah sekali-kali orang-orang yang bakhil dengan 
harta kekayaan yang diberikan Allah kepada mereka dari 
limpah kurnia-Nya itu mengira bahawa kebakhilan itu suatu 
kebaikan kepada mereka, malah ia adalah suatu bencana 
kepada mereka . Harta yang dibakhilkan mereka itu akan 
dikalungkan di leher mereka pada hari Qiamat dan hanya 
Allah yang memiliki warisan langit dan bumi dan Allah Maha 
Mengetahui segala apa yang dilakukan kamu (180). 
Sesungguhnya Allah telah mendengar perkataan orang- 
orang yang mengatakan: "Sesungguhnya Allah itu miskin 
dan kamilah orang-orang yang kaya" Kami akan 
mencatatkan segala apa yang telah dikatakan mereka juga 
perbuatan mereka membunuh nabi-nabi tanpa sebab yang 
benar dan Kami akan berkata kepada mereka: "Rasakanlah 
'azab bakaran Neraka i (181). Balasan itu disebabkan dosa 
yang telah dilakukan oleh tangan kamu sendiri dan 
sesungguhnya Allah tidak sekali-kali menganiayakan para 
hamba-Nya (182). laitu orang-orang yang berkata: 
"Sesungguhnya Allah telah memerintah kami supaya kami 
jangan beriman kepada mana-mana Rasul sehingga ia 
membawa kepada kami korban yang dimakan api", 
katakanlah: "Sesungguhnya sebelumku telah datang kepada 
kamu Rasul-rasul yang membawa keterangan-keterangan 
yang jelas dan membawa korban yang telah kamu sebutkan 
tadi, oleh’ itu mengapa kamu telah membunuh mereka jika 
kamu benar (183). Jika mereka telah mendustakan engkau, 
maka sesungguhnya Rasul-rasul sebelum engkau juga telah 
didustakan. Mereka membawa keterangan- keterangan yang 
jelas, kitab-kitab nasihat dan kitab syari'at yang terang nyata 
(184). Setiap yang bernyawa akan merasa kematian dan 
sesungguhnya segala ganjaran kamu itu hanya 
disempurnakan pada hari Qiamat. Oleh itu sesiapa yang 
dijauhkan dari Neraka dan dimasukkan ke dalam Syurga, 
maka sesungguhnya dia telah mendapat kejayaan dan 
kehidupan dunia itu tidak lain melainkan hanya suatu 
keni'matan yang palsu sahaja (185). Sesungguhnya kamu 
akan diuji mengenai harta kekayaan dan diri kamu dan 
sesungguhnya kamu akan mendengar dari orang-orang 
Ahlil-Kitab sebelum kamu dan dari orang-orang yang 
mempersekutui Allah berbagai-bagai gangguan yang 
menyakiti, dan jika kamu bersabar dan bertaqwa maka 
sesungguhnya sikap itu adalah dari perkara-perkara yang 
memerlukan tekad yang kuat (186). Dan (kenangilah) ketika 
Allah mengikat perjanjian dengan kaum Ahlil-Kitab iaitu: 
"Hendaklah kamu menjelaskan kandungan kitab itu kepada 
manusia dan janganlah kamu menyembunyikannya" lalu 

mereka melemparkan perjanjian itu di belakang mereka dan 
mereka menukarkannya dengan harga yang sedikit 
Alangkah kejinya tukaran yang dibuat oleh mereka (187). 
Dan janganlah sekali-kali engkau menyangka bahawa orang- 
orang yang bergembira dengan perbuatan (jahat) yang telah 
dilakukan mereka dan suka dipuji dengan perbuatan- 
perbuatan (baik) yang tidak pernah dilakukan mereka - oleh 
itu janganlah sekali-kali engkau menyangka mereka - 
terselamat dari 'azab. Mereka akan memperolehi 'azab yang 
amat pedih (188). Dan Aliahlah yang memiliki kerajaan langit 
dan bumi dan Allah Maha Berkuasa di atas segala 
sesuatu. (189) 


(Latar belakang ayat dan pokok pembicaraan ) 

Walaupun Peperangan Uhud 24 telah selesai 
ditayangkan oleh Al-Qur'an, tetapi perjuangan yang 
berterusan yang berlangsung di antara kelompok 
Muslimin dengan musuh-musuh mereka yang berada 
di sekeliling mereka di Madinah terutama kaum 
Yahudi belum lagi berakhir, iaitu perjuangan 
berdebat, bertikam lidah, menabur keraguan dan 
kekeliruan, menimbulkan keadaan-keadaan kelam- 
kabut, merancang tipudaya dan komplot-komplot 
jahat. Perjuangan inilah yang mengambil bahagian 
yang terbesar dari surah ini. 

Rasulullah s.a.w. telah bertindak - selepas 
Peperangan Badar - mengusir keluar Bani Qaynuqa' 
dari Madinah setelah mereka menunjukkan dendam 
kesumat, tipudaya, melakukan perbuatan yang 
membangkitkan kemarahan orang-orang Islam, 
membatalkan perjanjian-perjanjian yang telah 
dimaterai oleh Nabi s.a.w. dengan mereka di 
permulaan kedatangan beliau ke Madinah. Kerajaan 
Islam yang tegak di waktu itu di bawah kepimpinan 
beliau adalah bersandar kepada kekuatan orang- 
orang Islam yang terdiri dari suku Aus dan Khazraj, 
tetapi yang masih tinggal di sekeliling Madinah ialah 
kaum Yahudi Bani an-Nadhir, Bani Qurayzah dan lain- 
lain dari orang-orang Yahudi Khaibar dan sebagainya 
di Semenanjung Tanah Arab. Seluruh mereka terus 
berutus-utusan satu sama lain dan berkumpul. 
Mereka membuat hubungan dengan orang-orang 
Munafiqin di Madinah dan dengan kaum Musyrikin di 
Makkah dan di sekitar Madinah. Mereka- merancang 
berbagai-bagai tipudaya dan komplot-komplot yang 
tidak putus-putus. 


Di dalam ayat-ayat awalan Surah Aali 'Imran ini 
Allah memberi amaran kepada orang-orang Yahudi 
bahawa mereka akan menerima padah yang buruk di 
tangan orang-orang Islam sebagaimana yang telah 
diterima oleh kaum Musyrikin: 



24 Di sana ada riwayat yang mengatakan bahawa ayat yang 
pertama di dalam pelajaran ini iaitu penamat enam puluh ayat 
yang diturun mengenai Peperangan Uhud. Tetapi kami 
berpendapat bahawa ayat itu lebih berkait rapat dengan 
pelajaran ini, maka oleh sebab itu kami cantumkan ayat itu 
dengannya. 



"Katakanlah kepada orang-orang yang kafir: Kamu tetap 
akan dikalahkan dan dikumpulkan ke dalam Neraka 
Jahanam dan itulah seburuk-buruk tempat kediaman (12). 
Sesungguhnya bagi kamu satu bukti kekuasaan Aliah pada 
dua kelompok yang berperang; satu kelompok berperang 
kerana Sabilullah dan satu kelompok lagi kafir. Mereka 
melihat (pejuang-pejuang fi Sabilillah) dengan mata kepala 
mereka dua kali ganda banyaknya dari bilangan mereka dan 
Allah menguatkan dengan pertolongan-Nya siapa yang 
dikehendaki-Nya Sesungguhnya di dalam peristiwa itu satu 
pengajaran kepada orang-orang yang mempunyai mata 
hati." (13) 

Tetapi apabila amaran ini disampaikan oleh 
Rasulullah s.a.w. kepada mereka - sebagai jawapan 
terhadap tindak-tanduk mereka yang jahat yang telah 
memperlihatkan dendam kesumat dan tipudaya 
mereka selepas Peperangan Badar - mereka telah 
menyambut beliau dengan cara yang biadab dan 
berkata: "Wahai Muhammad! Janganlah awak tertipu 
dengan kekuatan awak apabila awak telah berjaya 
membunuh sekumpulan orang-orang Quraisy yang 
tidak berpengalaman dan - tidak tahu berperang. 
Demi Allah, jika awak berperang dengan kami 
nescaya awak akan tahu bahawa kamilah orang- 
orang yang sebenar (yang tahu berperang) dan awak 
tidak akan menemui orang-orang yang seperti kami", 
kemudian mereka terus mengadakan berbagai-bagai 
komplot dan tipu muslihat mereka yang jahat, yang 
mana sebahagiannya telah diceritakan oleh surah ini 
sehingga akhirnya mereka bertindak memansuhkan 
perjanjian yang dimeterikan di antara mereka dengan 
Rasulullah s.a.w., lalu Nabi s.a.w. mengepung 
perkampungan mereka sehingga mereka bersetuju 
menerima hukuman beliau dan mereka pun diusir dari 
Madinah ke Azri'aat (di Syam) dan kini tinggal lagi 
dua kaum Yahudi yang berada di Madinah iaitu Bani 
Qurayzah dan Bani an-Nadhir yang masih 

menghormati perjanjian mereka pada zahirnya, 
sedangkan pada batinnya, mereka terus 

merancangkan berbagai-bagai komplot dan tipu 
helah dan berbagai-bagai tindakan yang bertujuan 
menimbulkan kekeliruan, fitnah dan keadaan- 
keadaan yang kelam-kabut dan sebagainya dari 
segala kerja-kerja jahat, di mana mereka terkenal 
pintar di sepanjang sejarah mereka dan telah 

dirakamkan oleh kitab Allah AI-Qur'an dan seluruh 
penduduk dunia mengenali bangsa yang terkutuk itu. 

Di dalam pelajaran ini dibentangkan beberapa 
tindak-tanduk dan perkataan-perkataan kaum Yahudi 
yang terang-terang biadab terhadap Allah S.W.T. 
setelah mereka menunjukkan perbuatan-perbuatan 
yang biadab terhadap orang-orang Islam. Mereka 
menunjukkan sikap yang bakhil - dalam menunaikan 
bayaran-bayaran yang dipersetujui mereka mengikut 
perjanjian-perjanjian mereka dengan Rasulullah s.a.w. 
kemudian mereka menambah-nambahkan dan 
berkata: 



"Sesungguhnya Allah itu miskin dan kamiiah orang-orang 
yang kaya.” (1 81) 

Di sini nampak jelas betapa lemahnya dalihan yang 
digunakan mereka untuk menolak da'wah Islam yang 
dikemukakan kepada mereka dan betapa bohongnya 
dalihan itu dan betapa besar pertentangannya dengan 
realiti sejarah mereka yang terkenal, iaitu realiti yang 
menunjukkan bagaimana mereka melanggar 
perjanjian mereka dengan Allah dan bagaimana 
mereka menyembunyikan kebenaran yang 
diperintahkan Allah supaya mereka menjelaskannya 
kepada orang ramai, bagaimana mereka 
mencampakkan kebenaran itu di belakang mereka 
dan menukarkannya dengan harga yang sedikit, 
bagaimana mereka membunuh nabi-nabi mereka 
tanpa sebab-sebab yang benar, sedangkan nabi-nabi 
itu membawa mu'jizat-mu'jizat yang dikehendaki 
mereka dan membawa bukti-bukti yang jelas tetapi 
semuanya itu telah ditolak oleh mereka. 

Pendedahan perbuatan-perbuatan jahat kaum 
Yahudi terhadap para nabi mereka yang memalukan 
ini dan pendedahan perkataan-perkataan mereka 
yang biadab terhadap Allah itulah yang menjadi 
punca yang membuat mereka bersikap jahat terhadap 
kaum Muslimin dan menyebabkan mereka - bertindak 
bersama-sama kaum Musyrikin melakukan berbagai- 
bagai tipu muslihat dan gangguan-gangguan 
terhadap kaum Muslimin, di samping itu pendedahan 
ini juga diperlukan oleh rancangan tarbiyah Allah 
yang mahu mendidik kelompok Muslimin itu dengan 
didikan yang memberi penuh kesedaran kepada 
mereka, iaitu menyedarkan mereka dengan segala 
persoalan dan manusia yang ada di sekeliling mereka, 
memperkenalkan keadaan negeri di mana mereka 
berjuang, memperkenalkan bentuk-bentuk halangan 
dan perangkap-perangkap yang dipasang untuk 
mengenakan mereka dan memperkenalkan bentuk- 
bentuk penderitaan dan pengorbanan yang 
menunggu mereka di jalan perjuangan. Tipudaya dan 
komplot kaum Yahudi terhadap kaum Muslimin di 
Madinah lebih kejam dan lebih merbahaya dari 
permusuhan kaum Musyrikin terhadap mereka di 
Makkah dan mungkin mereka masih merupakan 
bahaya yang paling besar kepada kelompok- 


kelompok Muslimin di semua tempat di sepanjang 
sejarah. 

Oleh sebab itulah kita dapati bimbingan-bimbingan 
Rabbaniyah berturut-turut dikemukakan kepada kaum 
Muslimin di celah-celah cerita-cerita Peperangan Uhud 
yang menarik itu. Ia membimbing mereka kepada 
hakikat nilai-nilai yang kekal dan nilai-nilai yang fana, 
iaitu hidup di dunia ini adalah terbatas dengan ajal 
yang pendek dan setiap yang bernyawa tetap akan 
merasakan kematian. Balasannya yang sebenar dalam 
bentuk untung dan rugi adalah berada di alam 
Akhirat 



"Oleh itu sesiapa yang dijauhkan dari Neraka dan 
dimasukkan ke dalam Syurga, maka sesungguhnya dia telah 
mendapat kejayaan dan kehidupan dunia itu tidak lain 
melainkan hanya suatu keni'matan yang palsu sahaja ."(1 85) 

Yakni mereka akan terus diuji pada harta dan jiwa 
raga mereka dan akan terus digugat dan ditindas oleh 
musuh-musuh mereka dari kaum Musyrikin dan kaum 
Ahlil-Kitab. Tiada yang dapat melindungi mereka 
melainkan kesabaran dan taqwa dan berjuang terus 
menegakkan sistem hidup Ilahi yang dapat 
menjauhkan mereka dari Neraka. 

Bimbingan dan arahan Rabbaniyah kepada 
kelompok Muslimin di Madinah ini masih tetap seperti 
itu, masih berterusan hingga hari ini dan hingga hari 
esok, la membuka mata setiap kelompok Muslimin 
yang berazam hendak meneruskan perjuangan untuk 
mengembalikan kelahiran Islam dan memulakan 
semula hayat Islamiyah di bawah naungan Allah, la 
membuka mata mereka terhadap tabi'at musuh- 
musuh mereka dari kaum Musyrikin, kaum 
Atheis/Mulhidin dan kaum Ahlil-Kitab, iaitu gerakan 
Zionis Antarabangsa, gerakan Salib Antarabangsa dan 
gerakan Komunis, la membuka mata mereka 
terhadap bentuk-bentuk halangan dan perangkap- 
perangkap yang dipasang untuk mengenakan mereka 
di dalam perjuangan mereka, juga terhadap bentuk- 
bentuk penderitaan, pengorbanan, kegugatan, 
penindasan dan ujian, la menggantungkan hati dan 
pandangan mereka kepada balasan-balasan di sisi 
Allah di Akhirat, la memperkecilkan kepada mereka 
persoalan kegugatan, penindasan, kematian dan ujian 
terhadap jiwa raga dan harta benda, la menyeru 
mereka sama seperti seruan-seruan yang diucapkan 
kepada angkatan pertama kelompok Muslimin: 

"Setiap yang bernyawa akan merasa kematian dan 
sesungguhnya segala ganjaran kamu itu hanya 
disempurnakan pada hari Qiamat. Oleh itu sesiapa yang 
dijauhkan dari Neraka dan dimasukkan ke dalam Syurga, 
maka sesungguhnya dia telah mendapat kejayaan dan 
kehidupan dunia itu tidak lain melainkan hanya suatu 
keni' matan yang palsu sahaja (185). Sesungguhnya kamu 
akan diuji mengenai harta kekayaan dan diri kamu dan 
sesungguhnya kamu akan mendengar dari orang-orang 
Ahlil-Kitab sebelum kamu dan dari orang-orang yang 
mempersekutui Allah berbagai-bagai gangguan yang 
menyakiti dan jika kamu bersabar dan bertaqwa maka 
sesungguhnya sikap itu adalah dari perkara-perkara yang 
memerlukan tekad yang kuat (186). 

Al-Qur'an tetap Al-Qur'an. Ia tetap menjadi kitab 
suci yang kekal kepada umat Muslimin, ia tetap 
menjadi perlembagaan yang lengkap kepada mereka, 
ia tetap menjadi pendorong dan pemimpin yang jujur 
kepada mereka. Dan musuh-musuh mereka tetap 
menjadi musuh dan jalan perjuangan tetap jalan 
perjuangan. 

****** 


(Pentafsiran ayat-ayat 180-184) 




"Dan janganlah sekali-kali orang-orang yang bakhil dengan 
harta kekayaan yang diberikan Allah kepada mereka dari 
limpah kurnia-Nya itu mengira bahawa kebakhilan itu suatu 
kebaikan kepada mereka , malah ia adalah suatu bencana 
kepada mereka. Harta yang dibakhilkan mereka itu akan 
dikalungkan di leher mereka pada hari Qiamat dan hanya 
Allah yang memiliki warisan langit dan bumi dan Allah Maha 
Mengetahui segala apa yang dilakukan kamu (180). 
Sesungguhnya Allah telah mendengar perkataan orang- 
orang yang mengatakan: "Sesungguhnya Allah itu miskin 
dan kamilah orang-orang yang kaya" Kami akan 
mencatatkan segala apa yang telah dikatakan mereka juga 
perbuatan mereka membunuh nabi-nabi tanpa sebab yang 
benar dan Kami akan berkata kepada mereka: "Rasakanlah 
'azab bakaran Neraka! (181). Balasan itu disebabkan dosa 
yang telah dilakukan oleh tangan kamu sendiri dan 
sesungguhnya Allah tidak sekali-kali menganiayakan para 
hamba-Nya (182). iaitu orang-orang yang berkata: 
' Sesungguhnya Allah telah memerintah kami supaya kami 
jangan beriman kepada mana-mana Rasul sehingga ia 
membawa kepada kami korban yang dimakan api' f 
katakanlah: 'Sesungguhnya sebelumku telah datang kepada 
kamu Rasul-rasul yang membawa keterangan-keterangan 
yang jelas dan membawa korban yang telah kamu sebutkan 
tadi. ’ r oleh itu mengapa kamu telah membunuh mereka jika 
kamu benar' (183). Jika mereka telah mendustakan engkau , 
maka sesungguhnya Rasul-rasul sebelum engkau juga telah 
didustakan. Mereka membawa keterangan- keterangan yang 
jelas . , kitab-kitab nasihat dan kitab syari'at yang terang 
nyata "(184) 

Mengenai ayat pertama dari kumpulan ayat-ayat ini 
tidak terdapat riwayat yang menegaskan siapakah 
yang dimaksudkan olehnya dengan orang-orang yang 
diberi amaran dengan akibat kebakhilan dan hari 
Qiamat itu, tetapi oleh sebab ia disebut di dalam 
rangkaian penerangan ini, maka ia ditarjihkan 
mempunyai hubungan dengan ayat-ayat yang 


^ f tVf Wk* ^ * t kemudiannya yang membicarakan tentang orang- 

2 La orang Yahudi yang telah berkata: 

^ x ^ "Sesungguhnya Allah itu miskin dan kamilah orang-oranc 

jas ,m 

^ ^ dan merekalah juga berkata: 




x x ' "Sesungguhnya Allah itu miskin dan kamilah orang-orang 

■'f * K /\ * ''l K yang kaya", (181) 


dan merekalah juga berkata: 

^ i e 'r J . 't. 

" Sesungguhnya Allah telah memerintah kami supaya kami 
jangan beriman kepada mana-mana Rasul sehingga ia 
membawa kepada kami korban yang dimakan api." (183) 


Kesayangan Terhadap Harta Dengan 
Perhitungan Yang Salah 

Yang nampak jelas ialah ayat-ayat ini pada 
umumnya diturunkan sehubungan dengan tuntutan 
yang dikemukakan kepada kaum Yahudi supaya 
menunaikan bayaran-bayaran yang tertanggung ke 
atas mereka sebagai hasil dari kehendak-kehendak 
perjanjian mereka dengan Rasulullah s.a.w., juga 
sehubungan dengan da'wah yang ditujukan kepada 
mereka supaya beriman kepada Rasulullah s.a.w. dan 
menginfaqkan ke jalan Allah. 

Amaran yang mengandungi ancaman ini telah 
diturun bersama dengan pendedahan terhadap 
dalihan-daiihan kaum Yahudi yang tidak mahu 
beriman kepada Muhammad s.a.w. sebagai jawapan 
terhadap kebiadaban mereka kepada Aliah dan 
terhadap dalihan-daiihan mereka yang dusta dan 
sekaligus itu juga diturunkan ayat yang menghiburkan 
Rasulullah s.a.w. yang telah didustakan mereka 
dengan menjelaskan bahawa kejadian-kejadian yang 
seperti itu telah berlaku kepada para anbia' sebelum 
beliau dengan kaum mereka masing-masing. Di 
antara mereka ialah para anbia' Bani Israel itu sendiri 
yang telah dibunuh mereka setelah nabi-nabi itu 
membawa bukti-bukti yang jelas dan mu'jizat-mu'jizat 
kepada mereka sebagaimana diketahui umum di 
dalam sejarah Bani Israel: 



"Dan janganlah sekali-kali orang-orang yang bakhil dengan 
harta kekayaan yang diberikan Allah kepada mereka dari 
limpah kurnia-Nya itu mengira bahawa kebakhilan itu suatu 
kebaikan kepada mereka, malah ia adalah suatu bencana 
kepada mereka. Harta yang dibakhilkan mereka itu akan 
dikalungkan di leher mereka pada hari Qiamat dan hanya 
Allah yang memiliki warisan langit dan bumi dan Allah Maha 
Mengetahui segala apa yang dilakukan kamu. "(180) 

Pengertian ayat ini adalah umum, la merangkumi 
orang-orang Yahudi yang kedekut menunaikan 
tanggungan-tanggungan kewangan yang dijanjikan 
mereka di samping merangkumi orang-orang lain 
yang bakhil dengan harta kekayaan yang di kurniakan 
Allah kepada mereka dan mengira bahawa kebakhilan 
itu lebih baik bagi mereka kerana ia dapat memelihara 
harta kekayaan mereka dan tidak akan hilang dengan 
infaq. 


Ayat ini melarang mereka dari membuat tanggapan 
dan kiraan yang dusta itu dan menjelaskan bahawa 
segala harta kekayaan yang disimpan mereka (tanpa 
infaq ke jalan Allah itu) akan dijadikan belenggu api 
Neraka di leher mereka pada hari Qiamat. Ini adalah 
satu ancaman yang amat menakutkan. 
Pengungkapan ayat ini menambahkan lagi keburukan 
sifat bakhil itu apabila ia mengatakan bahawa 
mereka: 



"Orang-orang yang bakhil dengan harta kekayaan yang 
diberikan Allah kepada mereka dari limpah kurnia-Nya." 

Jadi mereka bukannya bakhil dengan harta 
kekayaan yang dimiliki mereka dari semulajadi lagi, 
kerana mereka datang ke dunia ini tanpa memiliki 
sesuatu apa walaupun kulit tubuh mereka, lalu 
Aliahlah yang memberi kepada mereka harta dari 
limpah kurnia-Nya hingga mereka menjadi kaya-raya, 
tetapi apabila mereka dipinta menginfaqkan 

sebahagian dari limpah kurnia Allah yang diberikan 
kepada mereka, mereka tidak teringat langsung 
kepada limpah kurnia Allah kepada mereka. Mereka 
bakhil mengeluarkan sedikit harta mereka dan 
mengira bahawa menyimpan harta itu adalah lebih 
baik kepada mereka, sedangkan yang sebenarnya ia 
mendatangkan akibat yang amat 7 buruk kepada 
mereka. Di samping itu mereka semua akan pergi 
(mati) dan meninggalkan harta kekayaan itu di 
belakang mereka dan Aliahlah yang akan 
mewarisinya: 



"Dan hanya Allah yang memiliki warisan langit dan bumi. 

Harta kekayaan yang disimpan itu hanya untuk satu 
jangka waktu yang pendek sahaja kemudian 
semuanya akan pulang kepada Allah dan tiada yang 
tinggal bagi mereka melainkan kadar harta yang 
diinfaqkan mereka untuk mencari keredhaan Allah. 
Inilah satu-satunya harta kekayaan yang disimpan 
untuk mereka di sisi Allah sebagai ganti dari dijadikan 
belenggu api Neraka yang akan dipasang di leher 
mereka pada hari Qiamat. 

Kemudian Al-Qur'an mengecam orang-orang yang 
memiliki harta kekayaan yang diberikan Allah dari 
limpah kurnia-Nya kemudian mereka menganggapkan 
diri mereka terkaya dari Allah dan tidak lagi 
memerlukan kepada ganjaran dan balasan-Nya yang 
berlipat ganda yang dijanjikan Allah kepada orang- 
orang yang menginfaqkan harta mereka ke jalan 
Allah, yang mana dengan limpah kurnia-Nya Allah 
namakan infaq fi Sabilillah itu sebagai amalan 
memberi pinjaman kepada Allah, tetapi orang-orang 
Yahudi itu berkata dengan penuh biadab: "Mengapa 
Allah meminta kita supaya kita meminjamkan wang 
kita kepada-Nya dan menjanjikan kita dengan balasan 
yang berlipat ganda, sedangkan Allah melarang kita 
mengamalkan riba dengan faedahnya yang berlipat 

ganda?" Itulah permainan dengan kata-kata yang 
menunjukkan kebiadaban mereka terhadap Allah: 



"Sesungguhnya Allah telah mendengar perkataan orang- 
orang yang mengatakan: "Sesungguhnya Allah itu miskin 
dan kamilah orang-orang yang kaya" Kami akan 
mencatatkan segala apa yang telah dikatakan mereka juga 
perbuatan mereka membunuh nabi-nabi tanpa sebab yang 
benar dan Kami akan berkata kepada mereka: "Rasakanlah 
' azab bakaran Neraka! (181). Balasan itu disebabkan dosa 
yang telah dilakukan oleh tangan kamu sendiri dan 
sesungguhnya Allah tidak sekali-kali menganiayakan para 
hamba-Nya. "(1 82) 


Keburukan kefahaman dan kepercayaan kaum 
Yahudi terhadap hakikat ketuhanan memang lumrah 
di dalam kitab-kitab suci mereka yang telah 
dipesongkan itu, tetapi kata- kata mereka di sini telah 
sampai ke tahap keburukan kefahaman dan 
kebiadaban yang amat besar kedua-dua sekali. Oleh 
sebab itulah mereka wajar menerima ancaman Allah 
yang berturut-turut: 




"Kami akan mencatatkan segala apa yang telah dikatakan 
mereka , " 


Tabi'at Umat Yahudi 


untuk Kami hisabkan mereka dengannya. Segala kata- 
kata mereka tidak akan ditinggal, dilupa dan 
diabaikan begitu sahaja dan di samping itu dicatatkan 
juga segala dosa-dosa mereka yang telah lalu, iaitu 
dosa-dosa bangsa mereka dan generasi-generasi 
mereka yang bersatu-padu mengerjakan dosa itu. 
Mereka mempunyai tabi'atyang sama suka membuat 
maksiat dan dosa: 



yang benar." 


Sejarah Bani Israel telah mencatatkan siri jenayah 
membunuh para nabi-nabi, dan sejarah yang terakhir 
ialah percubaan mereka hendak membunuh Nabi Isa 
al-Masih a.s. Mereka menyangka mereka telah 
membunuh beliau dan mereka berbangga-bangga 
dengan jenayah yang besar itu: 




"Dan Kami akan berkata kepada mereka : Rasakanlah 'azab 
bakaran Neraka." (181) 

Kata-kata "al-Hariq" (bakaran) dalam ayat ini 
memang dimaksudkan untuk menambahkan 
gambaran keburukan dan keseksaan 'azab Neraka, 
juga membesarkan ‘ pemandangan-pemandangan 
'azab kedahsyatan Neraka dengan apinya yang marak 
dan menjulang-julang sebagai balasan atas 
perbuatan-perbuatan mereka yang keji, iaitu 
perbuatan membunuh nabi-nabi tanpa sebab yang 
benar dan perbuatan mengeluarkan kata-kata yang 
biadab: 



"Sesungguhnya Allah itu miskin dan kamilah orang-orang 
yang kaya. " 


tL> M 


"Balasan itu disebabkan dosa yang telah dilakukan oleh 
tangan kamu sendiri. " 


Yakni itulah balasan yang setimpal, tiada zalim dan 
tiada kejam sedikitpun: 



"Dan sesungguhnya Allah tidak sekali-kali menganiayakan 
para hamba-Nya. "(1 82) 


Pengungkapan dengan kata-kata '"Abid" (para 
hamba) di sini adalah untuk menonjolkan hakikat 
mereka yang sebenar dibandingkan kepada Allah. 
Yakni mereka hanya sebahagian dari para hamba 
Allah sahaja. Ini menambahkan lagi gambaran 
keburukan jenayah dan kebiadaban mereka terhadap 
Allah, iaitu jenayah dan kebiadaban yang ternyata 
dalam kata-kata mereka yang mengatakan Allah 
miskin dan merekalah orang-orang yang kaya dan 
ternyata di dalam perbuatan mereka yang tergamak 
membunuh nabi-nabi mereka. 


Kaum Yahudi yang mengatakan Allah itu miskin 
dan merekalah orang-orang yang kaya dan yang telah 
bertindak membunuh nabi-nabi, mereka inilah juga 
yang mendakwa bahawa sebab mereka tidak beriman 
kepada Nabi Muhammad s.a.w. ialah kononnya 
kerana Allah telah memerintah mereka supaya jangan 
beriman kepada mana-mana Rasul sehingga ia 
membawa korban, di mana satu mu'jizat akan 
berlaku, iaitu turunnya api memakan korban itu 
sebagaimana yang telah berlaku kepada setengah- 
setengah nabi Bani Israel. Oleh itu, selama 
Muhammad tidak dapat menunjukkan mu'jizat itu, 
maka mereka tetap berpegang dengan perintah Allah. 

Di sini Al-Qur'an mencabar mereka dengan 
kenyataan-kenyataan sejarah mereka iaitu mereka 
telah membunuh nabi-nabi yang telah membawa 
mu'jizat-mu'jizat yang telah dituntut oleh mereka, 
juga membawa keterangan-keterangan dan bukti 
yang jelas dari Allah kepada mereka: 

"laitu orang-orang yang berkata: 'Sesungguhnya Allah telah 
memerintah kami supaya kami jangan beriman kepada 
mana-mana Rasul sehingga ia membawa kepada kami 
korban yang dimakan api ' katakanlah: 'Sesungguhnya 
sebelumku telah datang kepada kamu Rasul-rasul yang 
membawa keterangan-keterangan yang jelas dan membawa 
korban yang telah kamu sebutkan tadi. [ oleh itu mengapa 
kamu telah membunuh mereka jika kamu benar. "(183) 


Itulah satu cabaran yang kuat yang mendedahkan 
pendustaan, penyelewengan, kedegilan mereka di 
atas kekafiran, juga mendedahkan keangkuhan dan 
pembohongan mereka terhadap Allah. 


Di sini AI-Qur'an berpaling kepada Rasulullah s.a.w. 
untuk memberi hiburan dan meringankan 
penderitaan beliau akibat tindak-tanduk mereka 
dengan menjelaskan bahawa apa yang dialami beliau 
adalah sama dengan apa yang dialami oleh saudara- 
saudara beliau para anbia yang lain di sepanjang 
zaman: 






"Jika mereka telah mendustakan engkau ; maka 

sesungguhnya Rasul-rasul sebelum engkau juga telah 
didustakannya . Mereka membawa keterangan, keterangan 
yang jelas , kitab-kitab nasihat dan kitab syari'at yang terang 
nyata. "(184) 


pengorbanan untuknya. Ia menjelaskan tentang duri- 
duri, kepenatan-kepenatan dan penderitaan- 
penderitaan di jalan perjuangan dan menyeru mereka 
supaya bersabar, bertagwa, bertekad gigih dan tabah: 



"Setiap yang bernyawa akan merasa kematian dan 
sesungguhnya segala ganjaran kamu itu hanya 
disempurnakan pada hari Qiamat. Oleh itu sesiapa yang 
dijauhkan dari Neraka dan dimasukkan ke dalam Syurga, 
maka sesungguhnya dia telah mendapat kejayaan dan 
kehidupan dunia itu tidak lain melainkan hanya suatu 
keni' matan yang palsu sahaja (185). Sesungguhnya kamu 
akan diuji mengenai harta kekayaan dan diri kamu dan 
sesungguhnya kamu akan mendengar dari orang-orang 
Ahlil-Kitab sebelum kamu dan dari orang-orang yang 
mempersekutui Allah berbagai-bagai gangguan yang 
menyakiti, dan jika kamu bersabar dan bertaqwa maka 
sesungguhnya sikap itu adalah dari perkara-perkara yang 
memerlukan tekad yang kuat "(186) 

Hakikat Maut Yang Harus Ditanamkan Di Dalam Hati 


Oleh itu beliau bukanlah Rasul pertama yang 
menerima pendustaan, malah generasi-generasi 
manusia yang bersilih ganti terutama Bani Israel telah 
menyambut Rasul-rasul itu dengan pendustaan 
walaupun mereka membawa keterangan-keterangan 
dan bukti-bukti yang jelas di samping mu'jizat - 
mu'jizat. Mereka membawa kepada Bani Israel 
lambaran-lambaran suci yang mengandungi 
bimbingan-bimbingan llahiyah yang disebut sebagai 
Zabur dan membawa kitab-kitab suci yang jelas 
seperti Taurat dan Injil. Inilah jalan yang dilalui para 
rasul dan risalah-risalah, iaitu sebatang jalan yang 
penuh dengan kepenatan dan kesulitan dan inilah 
sahaja satu-satunya jalan. 

****** 

(Pentafsiran ayat-ayat 185-186] 

Selepas itu rangkaian ayat-ayat yang berikut 
ditujukan kepada kelompok Muslimin, la menjelaskan 
kepada mereka tentang nilai-nilai yang seharusnya 
dipelihara dengan sungguh-sungguh dan dicurahkan 


Hakikat ini pasti tertanam kukuh di dalam hati, iaitu 
hakikat bahawa hidup di bumi ini adalah sementara 
dan terbatas dengan ajal yang tertentu sahaja 
kemudian penghabisannya tetap datang 
mengakhirinya. Semua orang mati. Orang yang soleh 
mati dan orang yang jahat juga mati. Para Mujahidin 
mati dan orang-orang yang tidak berjihad juga mati. 
Orang-orang yang berjuang untuk meninggikan 
'aqidah juga mati dan orang-orang yang hidup 
menindas manusia juga mati. Orang-orang yang 
berani yang enggan menerima kezaliman mati dan 
orang-orang yang pengecut yang sangat lobakan 
hayat dan sanggup membayar seberapa banyak 
harganya juga mati. Orang-orang yang bercita-cita 
besar dan bermatlamat hidup yang tinggi mati dan 
orang-orang yang bercita-cita kecil dan hidup untuk 
menghirup keni'matan-keni'matan yang murah juga 
mati. Semuanya mati: 

5 Z 'f $ _ /-> Cr . — fl 

"Setiap yang Sernyawa akan merasa kematian . " 

Yakni setiap yang hidup akan meneguk air maut 
dan akan berpisah dengan hayat. Tiada sebarang 
perbezaan di antara seorang dengan seorang yang 
lain dalam kepastian meneguk gelas maut yang 
diedarkan kepada semua orang, malah yang berbeza 
hanya dalam satu segi yang lain, iaitu perbezaan dari 
segi nilai dan nasib kesudahan yang akhir: 

0 »* 


"Dan' kehidupan dunia itu tidak lain melainkan hanya suatu 
keni'matan yang palsu sahaja. "(185) 

Yakni kehidupan dunia itu suatu keni'matan, tetapi 
ia bukannya suatu keni'matan yang haqiqi dan 
bukanlah pula suatu keni'matan yang membawa 
kepada kesedaran, malah la hanya suatu keni'matan 
yang mempesonakan manusia atau keni'matan yang 



"Dan sesungguhnya segala ganjaran kamu itu hanya 
disempurnakan pada hari Qiamat Oleh itu sesiapa yang 
dijauhkan dari Neraka dan dimasukkan ke dalam Syurga, 
maka sesungguhnya dia telah mendapat kejayaan. "(1 85) 


Inilah nilai dan nasib kesudahan yang membezakan * 
seseorang dari seseorang yang lain. Inilah nilai abadi 
yang wajar diperjuangkan dengan sungguh-sungguh 
dan inilah nasib kesudahan yang ngeri yang harus 
diperhitungkan seribu kali: 

"Oleh itu sesiapa yang dijauhkan dari Neraka dan 
dimasukkan ke dalam Syurga , maka sesungguhnya dia telah 
mendapat kejayaan. "( 1 85) 





Kata-kata "c>j" (dijauhkan) itu sendiri 
menggambarkan pengertiannya melalui bunyinya, la 
melukiskan gambaran pengertiannya dengan 
bayangan-bayangannya seolah-olah Neraka itu 
mempunyai daya tarikan yang menarik sesiapa sahaja 
yang mendekatinya atau memasuki ruang tarikannya 
dan seseorang yang berada di situ memerlukan 
adanya orang lain yang dapat menolong 
menjauhkannya dari ruang tarikan itu sedikit demi 
sedikit untuk menyelamatkannya dari terus ditarik ke 
dalam Neraka. Oleh itu sesiapa yang dapat dijauhkan 
dari ruang tarikannya dan diselamatkan dari daya 
tarikannya dan dimasukkan ke dalam Syurga, maka 
sesungguhnya dia adalah seorang yang berjaya. 


Ini adalah satu gambaran yang kuat dan satu 
pemandangan yang hidup di mana 'berlakunya 
harakat, heret dan tarik. Memang begitulah hakikat 
dan tabi'at di sana, kerana Neraka itu mempunyai 
daya tarikan 1 Sebab bukankah maksiat itu mempunyai 
daya tarikannya? Bukankah seseorang itu 
memerlukan kepada pertolongan orang lain yang 
dapat menolong menjauhkannya dari daya tarikan 
maksiat? Ya, memang benar begitu! Inilah ertinya 
menjauhkan dia dari Neraka! Bukankah seseorang itu 
- walaupun dia berusaha dan sentiasa berwaspada - 
tetap selama-lamanya taksir di daiam amalan- 
amalannya kecuali ia diselamatkan oleh limpah kurnia 
Allah? Ya, memang benar begitu! Inilah ertinya 
menjauhkan dari Neraka. Apabila seseorang itu 
diselamatkan oleh limpah kurnia Allah maka dia akan 
menjauhkannya dari Neraka! 


membawa kepalsuan dan penipuan. Adapun 
keni'matan yang haqiqi ialah keni'matan yang wajar 
dicapai dengan segala usaha yang sungguh-sungguh, 
iaitu keni'matan mendapat Syurga setelah berjaya 
dijauhkan dari Neraka. 

Apabila hakikat ini tertanam di dalam hati, apabila 
hati mengeluarkan dari perhitungannya cerita 

keinginan yang lobakan hayat - kerana setiap yang 
bernyawa akan merasa kematian - dan mengeluarkan 
dari perhitungannya cerita keni'matan yang 

membawa kepalsuan dan kepesonaan yang fana, 
maka di waktu inilah Allah menjelaskan kepada 
orang-orang Mu'min ujian-ujian yang akan dihadapi 
mereka terhadap harta dan jiwa raga mereka kerana 
hati mereka kini telah bersedia untuk menerima ujian 



"Sesungguhnya kamu akan diuji mengenai harta kekayaan 
dan diri kamu dan sesungguhnya kamu akan mendengar 
dari orang-orang Ahlil-Kitab sebelum kamu dan dari orang- 
orang yang mempersekutui Allah berbagai-bagai gangguan 
yang menyakiti, dan jika kamu bersabar dan bertaqwa maka 
sesungguhnya sikap itu adalah dari perkara-perkara yang 
memerlukan tekad yang kuat "(186) 

Ujian Melahirkan Pejuang -pejuang 
Da'wah Yang Tulen 

Itulah undang-undang 'aqidah dan da'wah, Setiap 
orang pasti menghadapi ujian terhadap harta dan jiwa 
raga, pasti diuji kesabaran, ketahanan dan 
kegigihannya. 

Itulah jalan menuju ke Syurga dan Syurga adalah 
dikelilingi dengan amalan-amalan yang tidak disukai 
manusia, sedangkan Neraka dikelilingi dengan nafsu- 
nafsu keinginan yang di sukai manusia. 

Itulah satu-satunya jalan untuk mewujudkan 
kelompok pejuang yang sanggup mendokong da'wah 
ini dan memikulkan tugas-tugasnya. Itulah jalan 
mendidik kelompok ini dan mengeluarkan bakat- 
bakat kebaikan, kekuatan dan ketahanan yang ada 
pada mereka, dan itulah jalan melaksanakan taklif- 

taklif secara amaii dan mengenal hakikat manusia dan 
hakikat hidup di alam kenyataan. 

Ujian itu membuktikan bahawa hanya pejuang- 
pejuang da'wah yang paling kuat sahaja yang 
sanggup berdiri teguh di atas da'wah itu. Merekalah 
sahaja yang layak mendokong da'wah dan 
memperjuangkannya dengan sabar. Merekalah orang- 
orang yang layak diserahkan amanah da'wah. 

Ujian itu menjadikan da'wah ini semakin tinggi dan 
luhur di hati mereka, iaitu mengikut seberat mana 
ujian dan kesulitan yang ditempuh mereka dan 
mengikut sebanyak mana pengorbanan yang 
dicurahkan mereka kepadanya dan selepas itu mereka 
tidak akan bersikap cuai lagi terhadap da'wah walau 
bagaimanapun keadaan yang dihadapi mereka. 

Ujian itu bertujuan untuk menguatkan da'wah dan 
para penda'wah, kerana tentangan dan cabaran 
itulah yang merangsangkan kekuatan-kekuatan yang 
tersembunyi. Ia menyubur, mengembleng dan 
mengarahkan kekuatan-kekuatan itu. Da'wah yang 
baru memerlukan kepada usaha-usaha menggerak 
dan merangsangkan kekuatan-kekuatan ini supaya 
akar tunjangnya meresap kuat dan mendalam serta 
bersambung dengan tanah subur yang kaya di 
pendalaman fitrah manusia. 

Ujian itu bertujuan untuk membolehkan para 
penda'wah mengenal hakikat diri mereka sendiri 
apabila mereka menjalani hayat dan melaksanakan 
jihad secara amali dan dalam alam kenyataan, juga 
untuk membolehkan mereka mengenai hakikat jiwa 
manusia dan rahsia-rahsianya yang tersembunyi, 
hakikat kelompok-kelompok dan hakikat masyarakat- 
masyarakat. Di sana mereka dapat melihat bagaimana 
dasar-dasar da'wah itu bertarung dengan nafsu-nafsu 
keinginan mereka sendiri dan nafsu-nafsu keinginan 
orang lain. Di sana juga mereka dapat mengetahui 
pintu-pintu jiwa yang dimasuki syaitan, tempat- 
tempat gelincir dan iorong-Iorong sesat di jalan 
perjuangan. 

Kemudian ujian itu juga bertujuan supaya 
penentang-penentang da'wah itu pada akhirnya 
menyedari bahawa da'wah itu pasti mempunyai 
kebaikan dan pasti mempunyai rahsia sulit yang 
membuat para pejuangnya sanggup menanggung 
segala penderitaan dengan penuh gigih dan sabar. Di 
waktu ini para penentang da'wah’ mungkin akhirnya 
terbalik beramai-ramai menjadi pengikut-pengikut 
da'wah. 

Itulah undang-undang da'wah. Tiada yang sanggup 
sabar menghadapi kesusahan dan kesulitan dalam 
perjuangan da'wah dan tiada yang sanggup 
memelihara dasar taqwa kepada Allah di tengah- 
tengah perjuangan yang pahit itu - di mana ia tidak 
bertindak melampau ketika membalas pencerobohan 
dan tidak berputus asa dari rahmat dan pertolongan 
Allah ketika menghadapi kesusahan -melainkan 
orang-orang yang mempunyai keazaman yang kukuh 
dan kemahuan yang kuat; 



"Dan jika kamu bersabar dan bertaqwa maka sesungguhnya 
sikap itu adalah dari perkara-perkara yang memerlukan 
tekad yang kuat "( 1 86 ) 


Demikianlah kelompok Muslimin di Madinah telah 
mengetahui pengorbanan-pengorbanan dan 
penderitaan-penderitaan yang akan dihadapi mereka 
dan mengetahui gangguan-gangguan dan ujian-ujian 
yang akan ditempuh dan diterima mereka mengenai 
harta benda dan jiwa raga mereka dari kaum Ahlil- 
Kitab yang berada di sekeliling Madinah dan musuh- 
musuh mereka kaum Musyrikin. Tetapi mereka tetap 
terus menjalani jalan Islam tidak pernah lemah, tidak 
pernah mundur dan tidak pernah berputar ke 
belakang, kerana mereka yakin bahawa setiap yang 
hidup itu pasti mati dan bahawa balasan yang 
sempurna akan diterima pada hari Qiamat. Seterusnya 
mereka yakin bahawa sesiapa yang dijauhkan dari 
Neraka dan dimasukkan ke dalam Syurga maka dialah 
orang yang sebenar berjaya dan bahawa kehidupan 
dunia itu adalah suatu keni'matan yang palsu sahaja. 
Mereka berpijak di atas bumi yang keras dan terbuka 
dan mereka melangkah di atas jalan yang lurus yang 
menyampaikannya kepada Allah, dan bumi yang 
keras dan terbuka ini tetap wujud bagi pejuang- 
pejuang da'wah di setiap zaman dan jalan yang lurus 
yang menyampaikan kepada Allah itu tetap terbuka 
dan dapat dilihat oleh setiap manusia. Musuh-musuh 
da'wah tetap akan menjadi musuh-musuhnya di 
sepanjang abad dan generasi dan mereka tetap 
meneruskan rancangan-rancangan jahat mereka 
untuk menggugatkan da'wah di sepanjang abad dan 
generasi, dan Al-Qur'an tetap Al-Qur'an. 


Cara-cara ujian dan dugaan itu berbeza-beza 
mengikut perbezaan zaman dan cara kempen 
menentang kelompok Muslimin juga berbeza-beza. 
Mereka menggunakan berbagai-bagai cara untuk 
memburuk-burukkan nama baik kelompok Muslimin, 
memburuk-burukkan dasar-dasar dan strategi- 
strateginya dan memburuk-burukkan matlamat dan 
tujuan-tujuannya. (Kelompok Muslimin menghadapi 
berbagai-bagai cara penentangan) namun dasar yang 
ditetapkan Allah hanya satu iaitu ujian: 



"Sesungguhnya kamu akan diuji mengenai harta kekayaan 
dan diri kamu dan sesungguhnya kamu akan mendengar 
dari orang-orang Ahlil-Kitab sebelum kamu dan dari orang- 
orang yang mempersekutui Allah berbagai-bagai gangguan 
yang menyakiti. "( 1 86 ) 

Surah ini memuatkan pelbagai gambaran tipu daya 
kaum Ahlil-Kitab dan kaum Musyrikin, juga memuat 
berbagai-bagai bentuk kempen mereka untuk 
menimbulkan keadaan keterumbang-ambingan dan 
menaburkan keraguan. Kadang-kadang kempen- 
kempen itu dituju untuk menggugatkan dasar-dasar 
dan hakikat da'wah, dan kadang- kadang dituju 
untuk menggugatkan pejuang-pejuang da'wah dan 
kepimpinannya. Bentuk-bentuk tipu daya dan kempen 
ini berubah-ubah mengikut zaman dan keragaman 
cara-caranya juga bertambah banyak dengan 
wujudnya cara-cara kempen yang moden dan 
semuanya dituju untuk menggugatkan dasar-dasar 
'aqidah Islam dan menggugatkan kelompok Muslimin 
dan kepimpinan Islamiyah dan semuanya itu tidak 
terkeluar dari dasar yang telah dijelaskan Allah kepada 
kelompok Muslimin yang pertama ketika 
menerangkan hakikat jalan da'wah dan musuh- 
musuh da'wah yang menunggu mereka dijalan itu. 

Bimbingan Al-Qur'an ini tetap menjadi tabung 
modal kepada kelompok Muslimin apabila mereka 
mahu bergerak memperjuangkan 'aqidah ini dan 
berusaha untuk menegakkan sistem hidup Ilahi di 
muka bumi ini, kerana di waktu inilah segala wasilah 
tipudaya, segala sarana penindasan dan segala cara 
kempen-kempen yang moden akan digemblengkan 
untuk memburuk-burukkan matlamat-matlamat 
'aqidah Islam dan mencaing-caingkan identitinya yang 
sempurna. Bimbingan Al-Qur'an ini akan tetap hadir 
(di hadapan kelompok Muslimin) untuk menerangkan 
di hadapan mata mereka hakikat da'wah Islam dan 
jalan perjuangannya, untuk menerangkan sifat 
musuh-musuh da'wah yang menunggu mereka di 
jalan perjuangan dan untuk menimbulkan rasa 
ketenangan dan keyakinan di dalam hati mereka 
ketika menghadapi ujian yang telah dijanjikan Allah, 
iaitu supaya mereka mengetahui ketika mereka 
dicakar oleh serigala-serigala, ketika mereka disalak di 
sekeliling mereka oleh kempen-kempen dan ketika 
mereka ditimpa ujian dan dugaan bahawa mereka 
berjalan di jalan yang betul dan benar-benar melihat 
batu-batu tanda jalan itu. 

Oleh sebab itulah mereka menerima dengan senang 
hati segala ujian, penindasan, fitnah-fitnah dan 
dakwaan-dakwaan yang palsu yang dilemparkan ke 
atas mereka, iaitu dakwaan-dakwaan yang tidak 
disukai dan menyakiti hati mereka. Mereka menerima 
semuanya itu dengan senang hati kerana mereka 
yakin bahawa mereka sedang menjalani jalan yang 
betul yang telah diterangkan Allah kepada mereka 
sebelum ini. Mereka yakin bahawa sabar dan taqwa 
itulah bekalan di jalan perjuangan da'wah. Mereka 
tidak dapat digugat oleh tipu daya dan keadaan 
kelam-kabut. Mereka memandang kecil kepada 
gangguan-gangguan dan ujian-ujian yang ditempuh 
mereka. Mereka terus berjalan di jalan yang dijanjikan 
Allah menuju cita-cita impian dengan penuh 
kesabaran dan taqwa dan dengan azam yang kukuh. 


(Pentafsiran ayat 187) 

Kemudian A!-Qur'an terus mendedahkan keadaan 
Ahlil-Kitab yang telah melanggar perjanjian mereka 
dengan Allah pada masa mereka dikurniakan kitab 
suci Taurat. Mereka telah membuang perjanjian itu 
dan menyembunyikan sebahagian dari kandungannya 
yang diamanahkan kepada mereka dari orang ramai 
apabila mereka ditanya mengenainya: 



"Dan (kenangilah) ketika Allah mengikat perjanjian dengan 
kaum Ahlil-Kitab iaitu: 'Hendaklah kamu menjelaskan 
kandungan kitab itu kepada manusia dan janganlah kamu 
menyembunyikannya' lalu mereka melemparkan perjanjian 
itu di belakang mereka dan mereka menukarkannya dengan 
harga yang sedikit alangkah kejinya tukaran yang dibuat 
oleh mereka. "( i 87) 

Perbuatan Menyembunyikan Kalimatullah 

Hubungan ayat-ayat surah ini banyak 
memperkatakan tentang perbuatan-perbuatan dan 
perkataan-perkataan kaum Ahlil-Kitab terutama kaum 
Yahudi. Perbuatan-perbuatan dan perkataan mereka 
yang paling banyak ditonjolkan ialah perbuatan 
mereka menyembunyikan kebenaran yang diketahui 
mereka, juga perbuatan mereka mencampuradukkan 
kebenaran dengan kepalsuan dengan tujuan 
menimbulkan keraguan dan kekacauan terhadap 
konsep agama, terhadap kesahihan Islam, terhadap 
konsep persamaan asas dan dasar di antara agama 
Islam dengan agama-agama Samawi sebelumnya dan 
terhadap hakikat bahawa Islam membenarkan 
agama-agama Samawi sebelumnya dan agama 
Samawi sebelumnya membenarkan agama Islam. Dari 
kitab suci Taurat yang ada di tangan mereka, mereka 
mengetahui bahawa segala apa yang dibawa oleh 
Nabi Muhammad s.a.w. itu adalah benar dan ia 
adalah datang dari sumber yang sama yang 
menurunkan Taurat itu. 

Kini pendirian yang ditunjukkan oleh mereka 
kelihatan amat buruk apabila ternyata di sini bahawa 
Allah S.W.T. telah mengikat perjanjian dengan 
mereka ketika mengurniakan kitab Taurat kepada 
mereka supaya mereka menerang dan 
menyampaikannya kepada orang ramai dan jangan 
sekali-kali menyembunyikannya, tetapi mereka telah 
mencampakkan perjanjian itu. AI-Qur'an 
mengungkapkan kecuaian dan pelanggaran perjanjian 
itu dengan gambaran harakat fizikal: 



"Lalu mereka melemparkan perjanjian itu di belakang 
mereka. " 

Dan mereka melakukan perbuatan yang keji ini 
dengan tujuan untuk mendapat keuntungan yang 
sedikit: 

SU® Uji 

"Dan mereka menukarkannya dengan harga yang sedikit" 

Keuntungan yang sedikit itu berupa salah satu dari 
keni'matan kebendaan dunia atau berupa 
kepentingan peribadi bagi ahli-ahli agama Yahudi 
atau kepentingan kaum Yahudi. Semuanya 
merupakan harga yang sedikit belaka walaupun dapat 
menguasai bumi di sepanjang zaman! Alangkah 
sedikitnya harga ini dibandingkan dengan harga 
perjanjian Allah! Alangkah sedikitnya keni ; matan itu 
dibandingkan dengan keni'matan yang tersimpan di 
sisi Allah: 


"Alangkah kejinya tukaran yang dibuat oleh mereka! "(187) 


****** 


(Pentafsiran ayat 188) 

Contoh-contoh Menyembunyikan Kebenaran 

Tersebut di dalam riwayat al-Bukhari dengan 
isnadnya dari Ibn Abbas r.a. bahawa Nabi s.a.w. telah 
bertanya orang Yahudi mengenai suatu perkara lalu 
mereka menyembunyikannya dan menerangkan 
kepada beliau sesuatu yang lain. Kemudian mereka 
keluar dan pura-pura memperlihatkan kepada beliau 
bahawa mereka telah memberitahu kepada beliau 
apa yang ditanyakannya dan mereka meminta dipuji 
oleh beliau dan mereka bergembira kerana dapat 
menyembunyikan apa yang telah ditanyakan beliau 
kepada mereka. Kerana peristiwa inilah ayat yang 
berikut diturunkan: 



"Dan janganlah sekali-kali engkau menyangka bahawa 
orang-orang yang bergembira dengan perbuatan (jahat) 
yang telah dilakukan mereka dan suka dipuji dengan 
perbuatan-perbuatan (baik) yang tidak pernah dilakukan 
mereka - oleh itu janganlah sekali-kali engkau menyangka 
mereka - terselamat dari 'azab. Mereka akan memperolehi 
'azab yang amat pedih. "(1 88) 

Tersebut dalam satu riwayat yang lain dari al- 
Bukhari dengan isnadnya dari Abu Sa'id al-Khudri 
bahawa ada beberapa orang Munafiqin di zaman 
Rasulullah s.a.w. yang ponteng dari berperang apabila 
Rasulullah s.a.w. keluar berperang. Mereka 
bergembira kerana tidak ikut berperang bersama 
Rasulullah s.a.w. Oleh itu apabila Rasulullah s.a.w. 
pulang dari medan peperangan mereka meminta 
maaf dan menyatakan keuzuran mereka kepada 


beliau dan mereka bersumpah dan mereka suka dipuji 
dengan kerja- kerja yang tidak dilakukan mereka lalu 
turunlah ayat ini: 



Persoalan turunnya sesuatu ayat yang tertentu 
mengenai suatu perkara yang tertentu itu bukanlah 
persoalan yang qat'i. Seringkali sesuatu ayat yang 
tertentu itu dijadikan alasan bagi sesuatu peristiwa 
yang tertentu lalu diriwayatkan bahawa ayat itu 
diturunkan kerana peristiwa ini atau ayat itu didapati 
sesuai dengan peristiwa ini lalu dikatakan ayat itu 
diturunkan kerana peristiwa ini. Oleh sebab itu kami 
tidak memutuskan mengenai dua riwayat ini dengan 
satu pendapat 

Apabila dipakai riwayat yang pertama di sana 
terdapat kesesuaian dalam penerangan rangkaian 
ayat itu mengenai kaum Ahlii-Kitab yang telah 
menyembunyikan sebahagian kandungan kitab suci 
yang diamanahkan kepada mereka supaya 
menerangkannya kepada orang ramai dan supaya 
mereka jangan sekali-kali menyembunyikannya, tetapi 
mereka telah menyembunyikannya dan menerangkan 
sesuatu yang tidak benar. Mereka terus berbohong 
dan menipu hingga mereka meminta dipuji di atas 
keterangan dan jawapan mereka yang dusta itu. 

Dan apabila dipakai riwayat yang kedua, maka di 
dalam rangkaian ayat-ayat surah ini terdapat 
pembicaraan mengenai orang-orang Munafiqin yang 
boleh dihubungkan ayat ini dengannya, la 
menggambarkan satu contoh golongan yang terdapat 
di zaman Rasulullah s.a.w., malah terdapat di dalam 
setiap kelompok manusia (di mana-mana sahaja), iaitu 
contoh golongan manusia yang tidak berupaya 
memikul tanggungjawab terhadap pendapat dan 
tugas-tugas 'aqidah. Mereka ponteng dari perjuangan 
dan andainya para pejuang itu kalah dan tewas 
mereka mengangkat kepala mereka dan berlagak 
angkuh. Mereka memuji diri mereka bijak berfikir dan 
hati-hati, tetapi jika pejuang-pejuang itu menang dan 
mendapat harta rampasan perang, mereka terus 
berlagak sebagai penyokong-penyokong para pejuang 
itu dan mendakwa turut memberi saham dalam 
kemenangan itu dan mereka gemar dipuji terhadap 
kerja-kerja dan jasa-jasa yang tidak pernah 
disumbangkan oleh mereka. 

Itulah satu contoh dan contoh-contoh manusia 
yang pengecut dan suka membuat dakwaan-dakwaan 
palsu. Satu contoh yang dilukiskan oleh ungkapan Al- 
Qur'an dengan satu dua coretan yang dapat 
melahirkan garis-garis perwatakan mereka yang jelas 
dan sifat-sifat mereka yang kekal di sepanjang zaman. 
Itulah cara AI-Qur'an. 

Allah menjelaskan kepada Rasulullah s.a.w. bahawa 
manusia yang seperti itu tidak akan selamat dari 
'azab. Mereka tetap ditunggu oleh 'azab yang amat 
pedih yang tidak dapat dihindari mereka dan tiada 
siapa yang dapat menolong mereka: 



a Oleh itu janganlah sekali-kali engkau menyangka mereka 
terselamat dari 7 azab . Mereka akan menperolehi 7 azab yang 
amat pedih."(1 88) 

Yang mengancam mereka dengan janji 'azab ini 
ialah Allah, Tuhan yang menguasai langit dan bumi 
dan Maha Berkuasa di atas segala sesuatu. Manakah 
tempat yang dapat menyelamatkan mereka? Dan 
bagaimana mereka hendak menyelamatkan diri 
mereka? 



°Dan Aliahlah yang memiliki kerajaan langit dan bumi dan 
Allah Maha Berkuasa di atas segala sesuatu."(1 89) 


****** 


(Kumpulan ayat 190-200) 




"Sesungguhnya di dalam penciptaan langit dan bumi dan 
pertukaran malam dan siang terdapat bukti-bukti (kekuasaan 
Ilahi) bagi orang-orang yang berakal (190). laitu orang-orang 
yang sentiasa mengingati Allah dalam keadaan mereka 
berdiri duduk dan berbaring di atas lambung mereka dan 
mereka sentiasa memikirkan tentang penciptaan langit dan 
bumi. (Dan berkata:) Wahai Tuhan kami: Tiadalah Engkau 
ciptakan alam ini dengan sia-sia sahaja. Maha Sucilah 
Engkau! Oleh itu lindungilah kami dari 'azab Neraka (191). 
Wahai Tuhan kami I Sesungguhnya sesiapa sahaja yang 
Engkau masukkannya ke dalam Neraka maka sebenarnya 
Engkau telah menghinakannya dan orang-orang yang zalim 
tidak akan memperoleh i penolong-penolong (192). Wahai 
Tuhan kami I Sesungguhnya kami telah mendengar seorang 
penyeru yang menyeru kepada keimanan iaitu: "Berimanlah 

kepada Tuhan kamu" lalu kami pun beriman. Wahai Tuhan 
kami! Ampunkanlah dosa-dosa kami dan hapuskanlah 
kesalahan-kesalahan kami dan matikan kami di dalam 
golongan para abrar (193). Wahai Tuhan kami ! 
Kurniakanlah kepada kami segala apa yang Engkau telah 
janjikan kepada kami dengan perantaraan para rasul-Mu dan 
janganlah Engkau hinakan kami pada hari Qiamat. 
Sesungguhnya Engkau tidak menyalahi janji (194). Maka 
Tuhan mereka telah memperkenankan permohonan mereka: 
Sesungguhnya Aku tidak akan mensia-siakan sesuatu amalan 
yang diamalkan oleh seseorang dari kamu sama ada lelaki 
atau perempuan. Kamu (lelaki dan perempuan) adalah 
keturunan dari satu sama lain. Oleh itu semua orang yang 
berhijrah , yang diusir dari kampung halaman mereka yang 
ditindas kerana agama-Ku, yang berperang dan yang 
dibunuh akan Ku hapuskan kesalahan-kesalahan mereka dan 
akan Ku masukkan mereka ke dalam Syurga-syurga yang 
mengalir di bawahnya sungai-sungai sebagai pahala balasan 
dari Allah dan di sisi Allah tetap tersimpan pahala balasan 
yang baik (195). Janganlah engkau terpesona dengan 
perubahan kehidupan orang-orang kafir di dalam negeri 
(196). Itu hanya suatu keni'matan yang sedikit kemudian 
tempat kediaman mereka ialah Neraka Jahanam dan ia 
adalah seburuk-buruk tempat kediaman (197). Tetapi orang- 
orang yang bertaqwa kepada Tuhan mereka akan 
memperolehi Syurga-syurga yang mengalir di bawahnya 
sungai-sungai dan tinggal kekal di sana sebagai sambutan 
penghormatan tetamu dari sisi Allah dan segala balasan 
yang tersimpan di sisi Allah adalah lebih baik bagi para abrar 
(198). Dan di antara kaum Ahlil-Kitab itu terdapat orang- 
orang yang beriman kepada Allah dan kepada kitab yang 
diturunkan kepadamu dan kitab-kitab yang diturunkan 
kepada mereka dengan merendah [ diri kepada Allah. Mereka 
tidak menukarkan ayat-ayat Allah dengan harga yang 
sedikit. Mereka memperolehi ganjaran mereka di sisi Tuhan 
mereka. Sesungguhnya Allah amat cepat hisab-Nya (199). 
Wahai orang-orang yang beriman I Sabarlah , dan tabahlah 
(menghadapi musuh) dan berkawallah (mengawasi musuh - 
di perbatasan-perbatasan negeri kamu) dan bertaqwalah 
kepada Allah supaya kamu beruntung." (200) 

(Latar belakang dan pokok pembicaraan] 

Inilah pelajaran terakhir di dalam surah yang 
memuat kandungan isi yang besar yang telah kami 
huraikannya sebelum ini, iaitu isi kandungan yang 
memperkatakan tentang teras-teras pandangan dan 
kefahaman Islam. Di sana teras-teras pandangan dan 
kefahaman ini telah dijelas dan dibersihkan dari segala 
kekeliruan di dalam perdebatan dengan kaum Ahlil- 
Kitab dan kemudian di dalam perdebatan dengan 
kaum Munafiqin dan kaum Musyrikin. Di sana juga 
diterangkan tabi'at sistem hidup Ilahi dan tugas- 
tugasnya terhadap jiwa raga dan harta kekayaan, juga 
dibentangkan pengajaran kepada kelompok Muslimin 
bagaimana cara melaksanakan tugas-tugas itu, 
bagaimana menghadapi ujian kesenangan dan 
kesusahan dan bagaimana membulatkan sikap yang 
ikhlas terhadap 'aqidah ini dan tugas-tugas yang 
besar yang mencakup jiwa raga dan harta kekayaan 
dan sebagainya dari isi kandungan yang dibicarakan 
oleh surah ini dan telah kami huraikannya di dalam 
dua juzu' iaitu yang ketiga dan yang keempat dari 
tafsir Fi Zilal ini. 

Kini tibalah nada-nada yang terakhir di dalam surah 
ini, yang mana maudhu' dan uslubnya selaras dengan 


nada-nada yang terdahulu dari segi maudhu' dan 
uslub penyampaian. 

Di Sebalik Kitab Alam Buana Yang Terbuka Terdapat 
Hakikat-hakikat Yang Agung 

la tiba membawa satu hakikat yang amat 
mendalam, iaitu alam buana ini sendiri adalah sebuah 
kitab yang terbuka yang membawa bukti-bukti dan 
petanda-petanda keimanan dan membayangkan 
bahawa di sebaliknya wujud tangan qudrat Ilahi yang 
mengatur perjalanannya dengan rapi dan bijaksana, 
juga membayangkan bahawa di sebalik hidup dunia 
ini ada alam Akhirat, hisab dan balasan, tetapi orang- 
orang yang dapat memahami bukti-bukti ini, dapat 
membaca petanda-petanda ini, dapat melihat 
kebijaksanaan ini dan dapat mendengar saranan- 
saranan ini hanya orang-orang yang berakal sahaja 
"Ulul-albab" iaitu orang-orang yang tidak melalui 
kitab terbuka ini dan petanda-petanda yang gemilang 
ini dengan mata yang tertutup dan dengan hati yang 
lalai. 

Hakikat ini merupakan salah satu dari teras-teras 
pandangan dan kefahaman Islam terhadap alam 
buana dan terhadap hubungan yang rapat yang 
wujud di antara alam buana dengan fitrah manusia, 
juga persefahaman dalaman yang kukuh yang wujud 
di antara fitrah alam buana dengan fitrah manusia, 
iaitu kewujudan alam buana itu sendiri membuktikan 
kewujudan Penciptanya dari satu segi dan 
membuktikan kewujudan undang-undang yang 
mengatur dan mengendalinya, juga kewujudan 
tujuan, hikmat dan kehendak di sebaliknya dari satu 
segi yang lain pula. Hakikat ini amat penting dalam 
menentukan sikap manusia terhadap alam buana dan 
terhadap Allah S.W.T. selaku Pencipta alam buana. 
Hakikat ini merupakan salah satu dari asas-asas 
pandangan dan kefahaman Islam terhadap alam al- 
wujud. 

Sehubungan dengan pelajaran ini, hakikat ini 
diiringi oleh penerimaan Allah terhadap permohonan 
orang-orang yang berakal "Ulul-albab" apabila 
mereka bertawajjuh kepada-Nya dengan sebuah do'a 
yang khusyu', iaitu setelah mereka meneliti dan 
mengkaji kitab alam buana yang terbuka dan 
memikirkan petanda-petanda dan tujuan-tujuan yang 
disaran dan diilhamkan oleh kitab itu. Penerimaan 
Allah terhadap permohonan mereka adalah suatu 
penerimaan yang memberi bimbingan ke arah 
beramal, berjihad, berkorban, bersabar dan memikul 
tugas-tugas keimanan yang merupakan hasil 
penelitian yang dibawa pulang oleh mereka dari 
penjelajahan mereka yang khusyu' di dalam kitab 
alam buana yang terbuka. Penerimaan itu disertakan 
pula dengan pandangan yang menghina dan 
memperkecilkan kedudukan orang-orang kafir dan 
kemewahan dan kesenangan hidup, yang dini'mati 
mereka di dunia ini serta menonjolkan nilai-nilai yang 
kekal yang wujud di dalam balasan-balasan di negeri 
Akhirat yang seharusnya mendapat perhatian serius 
dari para Mu'minin yang abrar. 

Untuk kembali semula kepada pembicaraan 
mengenai kaum Ahlil-Kitab dan sikap mereka 
terhadap para Mu'minin yang telah dihuraikan 
dengan panjang lebar di dalam surah ini, maka di 
dalam bahagian yang terakhir ini disebut golongan 
Ahlil-Kitab yang Mu'min dan balasan yang wajar yang 
diperolehi oleh mereka, juga ditonjolkan sifat khusyu' 
di antara sifat-sifat mereka yang lain, iaitu satu sifat 
yang sesuai dengan pemandangan orang-orang yang 
berakal "Ulul-'albab" yang sedang meneliti kitab alam 
buana yang terbuka dan sesuai dengan do'a mereka 
yang penuh khusyu' dan seterusnya ditonjolkan sifat 
malu mereka kepada Allah dari bertindak menukarkan 
ayat-ayat Allah dengan keuntungan yang sedikit 
sebagaimana yang telah dilakukan oleh golongan 
Ahlil-Kitab yang kafir yang telah diterangkan sebelum 
ini. 

Kemudian tibalah ayat penamat menyaripatikan 
bimbingan-bimbingan llahiyah terhadap kelompok 
Muslimin dan menggambarkan ciri-ciri mereka yang 
sangat dituntut di samping menerangkan tugas- 
tugasnya yang tertentu yang menjamin tercapainya 
keberuntungan: 



* Wahai orang-orang yang beriman sabarlah , dan tabahlah 
(menghadapi musuh) dan berkawallah (di perbatasan- 
perbatasan negeri kamu) dan bertaqwalah kepada Ailah 
supaya kamu beruntung." (200) 

Inilah kata penamat yang sesuai dengan paksi surah 
ini dan sesuai dengan maudhu'-maudhu' utamanya. 

****** 


(Pentafsiran ayat-ayat 190 - 194) 




"Sesungguhnya di dalam penciptaan langit dan bumi dan 
pertukaran malam dan siang terdapat bukti-bukti (kekuasaan 
Ilahi) bagi orang-orang yang berakal (190). Iaitu orang-orang 
yang sentiasa mengingati Allah dalam keadaan mereka 
berdiri duduk dan berbaring di atas lambung mereka dan 
mereka sentiasa memikirkan tentang penciptaan langit dan 
bumi. (Dan berkata:) Wahai Tuhan kami: Tiadalah Engkau 
ciptakan alam ini dengan sia-sia sahaja. Maha Sucilah 
Engkau l Oleh itu lindungilah kami dari ' azab Neraka (191). 
Wahai Tuhan kami! Sesungguhnya sesiapa sahaja yang 
Engkau masukkannya ke dalam Neraka maka sebenarnya 
Engkau telah menghinakannya dan orang-orang yang zalim 
tidak akan memperolehi penolong-penolong (192). Wahai 
Tuhan kamii Sesungguhnya kami telah mendengar seorang 
penyeru yang menyeru kepada keimanan iaitu: 'Berimanlah 
kepada Tuhan kamu lalu kami pun beriman. Wahai Tuhan 
kami! Ampunkanlah dosa-dosa kami dan hapuskanlah 
kesalahan-kesalahan kami dan matikan kami di dalam 
golongan para abrar (193). Wahai Tuhan kami! Kurniakanlah 
kepada kami segala apa yang Engkau telah janjikan kepada 
kami dengan perantaraanpara rasul-Mu dan janganlah 
Engkau hinakan kami pada hari Qiamat. Sesungguhnya 
Engkau tidak menyalahi janji. "(194) 

Apakah bukti-bukti yang wujud di dalam 
penciptaan langit dan bumi dan pertukaran malam 
dan siang? Apakah bukti-bukti yang dilihat oleh para 
yang berakal ketika mereka merenungi dan meneliti 
kejadian langit dan bumi dan pertukaran malam dan 
siang dan apakah yang membawa mereka sentiasa 
mengingati Allah dalam setiap keadaan; berdiri, 
duduk dan baring? Apakah hubungan berfikir tentang 
bukti-bukti ini dengan peringatan mereka kepada 
Allah dalam setiap keadaan; berdiri, duduk dan 
baring? Bagaimanakah hasil pemikiran mereka pada 
akhirnya telah membawa mereka kepada sebuah do'a 
yang khusyu' yang terharu ini: 



"Wahai Tuhan kami: Tiadalah Engkau ciptakan alam ini 
dengan sia-sia sahaja > Maha Sucilah Engkau I Oleh itu 
lindungilah kami dari 'azab Neraka."(191) 


Sehingga kepada akhir do'a. 

Ungkapan do'a ini melukiskan satu gambaran yang 
hidup dari penerimaan yang sihat terhadap saranan- 
saranan kejadian alam buana yang berkesan di dalam 
pemahaman yang sihat, dan satu gambaran yang 
hidup dari sambutan yang sihat terhadap saranan- 
saranan kejadian-kejadian alam yang terdedah kepada 
semua pandangan dan fikiran di tengah alam siang 
dan malam. 

Kitab Alam Buana Yang Kaya Dengan 
Bukti-bukti Ketuhanan 

Al-Qur'an menarik hati dan pandangan manusia 
berulang-ulang kali supaya menatap kitab alam buana 
yang terbuka itu, iaitu sebuah kitab apabila dibatik- 
balikkan lembarannya, maka setiap lembarannya 
memperlihatkan bukti yang banyak memberi saranan 
yang membangkitkan di dalam fitrah manusia yang 
sihat kesedaran terhadap kebenaran yang terdapat di 
lembaran-lembaran kitab ini dan di dalam reka bentuk 
bangunan alam buana ini, di samping 
membangkitkan keinginan menyambut dan 
menjunjung Pencipta yang menciptakan alam buana 
ini dan menyimpan kebenaran ini serta menaruh 
perasaan kasih dan takut terhadapnya serentak dalam 
waktu yang samai Orang-orang yang berakal dan 
orang-orang yang mempunyai kefahaman yang betul 
tetap membuka mata hati mereka untuk menerima 
bukti-bukti ketuhanan yang terdapat pada kejadian 
alam buana. Mereka tidak membangunkan pagar- 
pagar penghalang dan tidak bertindak menutup 
jendela-jendela di antara mereka dengan bukti-bukti 
ketuhanan itu. Mereka bertawajjuh kepada Allah 
dengan hati mereka dalam segala keadaan; berdiri, 
duduk dan baring dan ini membuat mata hati dan 
fikiran mereka semakin terbuka dan jernih dan dapat 
berhubung dengan hakikat alam buana yang 
disimpankan Allah padanya dan seterusnya dapat 
memahami tujuan kewujudannya, punca 
penciptaannya dan asas fitrah-Nya. la dapat 
memahami semuanya itu dengan ilham yang 
menghubungkan di antara hati manusia dengan 
undang-undang alam al-wujud ini. 

Andainya kita membuka mata kita, hati kita dan 
fikiran kita kepada pemandangan langit dan bumi dan 
kepada pemandangan pertukaran malam dan siang 
dan andainya kita menerima pemandangan- 
pemandangan ini sebagai satu pemandangan yang 
baru dilihat oleh kita bagi pertama kalinya tentulah 
kita dapat menyelamatkan perasaan kita dari 
kehambaran kerana terlalu biasa dan dari kebosanan 

kerana terlalu kerap berulang-ulang Tentulah 

perasaan kita terharu olehnya dan tentulah kira 
merasa bahawa di sebalik perjalanannya yang teratur 
rapi itu ada tangan qudrat yang mengaturkannya dan 
di sebalik peraturannya yang halus itu ada akal yang 
merancang dan ada undang-undang yang kukuh 
yang tidak pernah mungkir. Semuanya ini tidak 
mungkin merupakan suatu penipuan, tidak mungkin 
merupakan suatu yang serampangan dan tidak 
mungkin merupakan suatu kepalsuan. 

Rasa keterharuan kita terhadap pemandangan alam 
buana yang indah itu tidak berkurangan dengan 
sebab kita mengetahui bahawa siang dan malam itu 
adalah dua gejala yang berlaku kerana bumi itu 
berpusing di sekeliling dirinya di hadapan matahari 
dan tidak pula dengan sebab kita mengetahui 
bahawa keselarasan perjalanan langit dan bumi itu 
bergantung kepada daya graviti atau bergantung 
kepada sesuatu yang bukan daya tarikan graviti 


kerana semuanya hanya merupakan andaian-andaian 
sahaja yang mungkin betul dan mungkin tidak betul. 
Kedua-dua andaian itu tidak memberi apa-apa - kesan 
dalam penerimaan kita terhadap keajaiban-keajaiban 
alam buana dan terhadap undang-undang alam yang 
agung dan halus yang mengendali dan 
memeliharanya. Undang-undang ini - biar apa pun 
sahaja namanya di sisi para pengkaji dari bangsa 
manusia -adalah suatu bukti qudrat Ilahi dan suatu 
bukti kebenaran dalam penciptaan langit dan bumi 
dan dalam pertukaran siang dan malam. 

Penerangan Al-Qur'an di sini menggambarkan 
langkah-langkah pergerakan jiwa yang dicetuskan 
oleh penerimaan pemandangan langit dan bumi dan 
pemandangan pertukaran siang dan malam di dalam 
perasaan orang-orang yang berakal dengan satu 
gambaran yang sangat halus dan dalam waktu yang 
sama merupakan satu gambaran yang memberi 
saranan yang menarik hati ke jalan yang betul dalam 
membuat hubungan dan berbicara dengan alam 
buana dengan perantaraan bahasanya; juga dalam 
usaha bersefaham dengan fitrah dan hakikat alam 
buana dan menerima isyarat-isyarat dan saranan- 
saranannya. Gambaran itu menjadikan kitab alam 
buana yang terbuka ini sebuah kitab ma'rifat bagi 
manusia yang beriman yang berhubung dengan Allah 
dan ciptaan-ciptaan-Nya. 

Ilmu-ilmu Sains Yang Sepatutnya Menjadi Gelanggang 
Ibadat Dan Solat Telah Bertukar Menjadi Laknat 
Apabila Ditangani Akal Yang Kajir 

Al-Qur'an dari awal lagi menggandingkan di antara 
tawajjuh dan ibadat kepada Allah - dalam semua 
keadaan; berdiri, duduk dan baring - dengan kegiatan 
berfikir pada kejadian langit dan bumi dan pertukaran 
malam dan siang. Al-Qur'an memasukkan kegiatan 
berfikir itu di dalam kegiatan beribadat dan ia jadikan 
kegiatan berfikir itu sebahagian dari pemandangan 
berzikir atau mengingati Allah. Pergandingan atau 
pemaduan di antara dua kegiatan ini menyarankan 
dua hakikat yang penting: 

Hakikat yang pertama: Kegiatan berfikir pada 
kejadian Allah, meneliti kitab alam buana yang 
terbuka, mengesani tangan qudrat Ilahi yang Maha 
Pencipta ketika ia menggerakkan alam buana ini dan 
membalik-balikkan lembaran kitab alam buana ini 
merupakan jantung ibadat kepada Aliah dan zikir 
kepada-Nya. Andainya - ilmu-ilmu sains yang 
mengkaji tentang susunan bentuk alam buana, 
undang-undang dan peraturannya, kekuatan- 
kekuatan dan perbendaharaan-perbendaharaannya, 
rahsia-rahsia dan tenaga-tenaganya mempunyai 
hubungan dengan mengingati Pencipta alam buana 
ini dan mempunyai hubungan dengan kesedaran 
terhadap kebesaran dan limpah kurnia-Nya nescaya 
ilmu-ilmu sains itu akan terus berubah kepada 
kegiatan beribadat dan mendirikan solat kepada Allah 
Pencipta alam buana ini dan nescaya kehidupan 
manusia menjadi betul dengan ilmu-ilmu itu dan 
bertawajjuh kepada Allah, tetapi malangnya arah 
tujuan kebendaan ilmu-ilmu sains yang kafir telah 

memutuskan hubungan di antara sains alam buana 
dengan Penciptanya dan memutuskan hubungan di 
antara sains alam buana dengan hakikat azaliyah dan 
abadiyah; dan dari sinilah ilmu-ilmu sains yang 
merupakan seelok-elok pengurniaan Allah kepada 
manusia itu telah berubah menjadi suatu laknat yang 
memburu manusia dan menukarkan hidup mereka 
kepada Neraka yang dahysat, kepada hidup yang 
gelisah dan terancam dan kepada kekosongan rohani 
yang memburu manusia seperti raksasa yang ganas. 

Iman Yang Bertaqwa Sahaja Yang Dapat Mengambil 
Rahsia-rahsia Abadi Dari Kitab Alam Buana 


tidak hairan bahawa semata-mata usaha berfikir pada 
kejadian langit dan bumi dan kejadian pertukaran 
malam dan siang mengilhamkan hakikat yang 
tersembunyi di dalam kejadian-kejadian itu, juga 
mengilhamkan kefahaman bahawa kejadian-kejadian 
itu bukanlah diciptakan sia-sia dan palsu dan ini 
merupakan hasil secara langsung dari sa'at 
perhubungan yang menyampaikan kepada Allah: 



"Wahai Tuhan kami! Tiadalah Engkau ciptakan alam ini 
dengan sia-sia sahaja , Maha sucilah Engkau!. " 


Hakikat yang kedua: Ayat-ayat atau bukti-bukti 
Ilahiyah yang terdapat di alam buana ini tidak 
terserlah hakikatnya yang banyak memberi ilham itu 
melainkan kepada hati-hati yang mengingati dan 
beribadat kepada Allah. Mereka yang sentiasa 
mengingati dan menyebut Allah dalam segala 
keadaan; berdiri, duduk dan berbaring di samping 
memikirkan kejadian langit dan bumi dan kejadian 
pertukaran malam dan siang, maka kepada hati 
merekalah terserlah hakikat-hakikat yang agung yang 
terkandung dalam kejadian langit dan bumi dan di 
dalam pertukaran malam dan siang, merekalah yang 
dapat berhubung di sebalik hakikat-hakikat itu 
dengan sistem hidup Ilahi yang membawa mereka 
kepada keselamatan, kebajikan dan kebaikan. 
Adapun orang-orang yang hanya berpada dengan 
kulit luar kehidupan dunia dan berpada dengan 
mengetahui rahsia-rahsia setengah-setengah kuasa 
dan tenaga alam tanpa berhubung dengan sistem 
hidup Ilahi ini, maka akibatnya mereka 
menghancurkan kehidupan dan memusnahkan diri 
mereka sendiri dengan rahsia-rahsia kuasa-kuasa dan 
tenaga-tenaga alam ini, mereka mengubahkan hidup 
mereka menjadi Neraka dan menjadikan hidup 
mereka bertukar kepada hidup yang tercekik dengan 
keresahan dan kegelisahan, kemudian akhirnya 
mereka mendapat kemurkaan dan 'azab Allah di 
penghabisan perjalanan (hidup mereka). 

Kedua-dua hakikat ini merupakan dua perkara yang 
berkait rapat yang dilukis dan dibentangkan oleh Al- 
Qur'an kepada orang-orang yang berakal "Ulul- 
'albab" di sa'at menyambut, menerima dan 
berhubung (dengan bukti-bukti Ilahiyah yang terdapat 
di alam buana). 

Itulah sa'at yang menggambarkan kejernihan hati, 
kebeningan jiwa, keterbukaan fikiran dan 
kesediaannya untuk menyambut dan menerima di 
samping menggambarkan penerimaan, rasa 
keterharuan dan rasa terpengaruh kepada kesan- 
kesannya. 

Itulah sa'at ibadat dan dengan sifat ini sa'at itu 
merupakan sa'at perhubungan dengan Allah dan 
sa'at penerimaan dari Allah. Oleh itu tidaklah hairan 
bahawa kesediaan di sa'at ini untuk memahami bukti- 
bukti Ilahiyah di dalam kejadian-kejadian alam buana 
itu adalah lebih besar (dari sa'at-sa'at yang lain), juga’ 


Alam Suatu Hakikat Bukannya Suatu Kepalsuan 

Yakni Engkau tidak menciptakan alam ini supaya ia 
menjadi sesuatu yang palsu, tetapi supaya menjadi 
sesuatu yang benar, di mana kebenaran menjadi teras 
dan asasnya, menjadi undang-undangnya dan 
menjadi unsurnya yang tulen. Alam buana ini 
mempunyai hakikat ia bukannya " 'adam" (ketiadaan 
wujud) sebagaimana yang didakwakan oleh setengah- 
setengah falsafah, la berjalan mengikut satu undang- 
undang dan bukannya dibiarkan berjalan tanpa 
peraturan, la berjalan menuju kepada satu matlamat 
yang tertentu bukannya dibiarkan kepada kebetulan. 
Kewujudan alam, harakatnya dan matlamatnya telah 
ditetapkan dengan kebenaran yang tidak bercampur 
aduk dengan kepalsuan. 

Inilah sentuhan pertama yang menyentuh hati para 
Ulil-'albab yang berfikir pada kejadian langit dan bumi 
dan kejadian pertukaran malam dan siang. Ia 
menyentuh mereka dengan kesedaran beribadat, 
berzikir dan berhubung dengan Allah. Inilah sentuhan 
yang menerapkan ke dalam hati mereka kebenaran 
yang tulen yang wujud pada susun bentuk alam 
buana ini lalu terkeluarlah dari lidah mereka ucapan 
tasbih yang membersihkan Allah dari menciptakan 
alam ini dengan palsu. 



" Wahai Tuhan kami! Tiadalah Engkau ciptakan alam ini 
dengan sia-sia sahaja! Maha Sucilah Engkau I" 

Kemudian harakat jiwa berturut-turut menyatakan 
perasaannya terhadap sentuhan-sentuhan alam buana 
dan saranan-saranannya: 



"Oleh itu lindungilah kami dari ' azab Neraka."(191) 



" Wahai Tuhan kami I Sesungguhnya sesiapa sahaja yang 
Engkau masukkannya ke dalam Neraka maka sebenarnya 
Engkau telah menghinakannya dan orang-orang yang zalim 
tidak akan memperolehi penolong - penolong. "(192) 



144 


#3 SURAH AALl-'IMRAN G& 


JUZU' KE-4 


Apakah hubungan perasaan di antara kebenaran 
yang wujud didalam kejadian langit dan bumi dan 
kejadian pertukaran malam dan siang dengan rasa 
keterharuan yang mengucapkan do'a yang takut 
kepada api Neraka? 

Memahami kebenaran yang wujud dalam susun 
bentuk alam buana ini dan di dalam ciri-ciri rupanya 
yang lahir itu membawa erti - di sisi para Ulul-aibab - 
bahawa di sana ada taqdir dan tadbir Ilahi, ada 
hikmat dan matlamat ada kebenaran dan keadilan di 
sebalik kehidupan manusia di planet bumi ini, dan di 
sana juga pasti ada hisab dan balasan terhadap, segala 
perbuatan yang telah dilakukan oleh manusia, malah 
jelaslah di sana pasti ada sebuah alam yang lain dari 
alam dunia ini, di mana dapat ditegakkan kebenaran 
dan keadilan dalam pembalasan. 

Itulah satu untaian iogik pemikiran fitrah yang 
spontan yang bersambung-sambung begitu cepat di 
dalam hati mereka. Oleh sebab itulah tiba-tiba 
terlompat dalam khayalan mereka gambaran Neraka 
lalu mereka berdo'a kepada Allah agar melindungkan 
mereka darinya. Itulah lintasan fikiran yang pertama 
yang menemani pemahaman terhadap kebenaran 
yang tersembunyi di dalam alam ai-wujud ini. Itulah 
satu tarikan perhatian yang menunjukkan perasaan- 
perasaan yang sambut menyambut di dalam hati Ulul- 
'albab kemudian lidah mereka melafazkan do'a yang 
panjang, khusyu', menggeletar, dan bertaubat, iaitu 
do'a yang mengandungi irama yang manis, nada yang 
harmoni dan kehangatan yang begitu ketara di dalam 
bahagian-bahagian susunan kata-kata dan irama. 

Kita harus berhenti sejenak di hadapan rasa 
ketakutan mereka yang pertama ketika mereka 
berdo'a kepada Allah supaya menyelamatkan mereka 

dari 'azab Neraka Kita harus berhenti sejenak di 

hadapan perkataan mereka: 

"Wahai Tuhan kami! Sesungguhnya sesiapa sahaja yang 
Engkau masukkannya ke dalam Neraka maka sebenarnya 
Engkau telah menghinakannya dan orang-orang yang zaiim 
tidak akan memperolehi penolong-penolong. "(192) 

Perkataan ini membayangkan bahawa ketakutan 
mereka kepada Neraka pada asasnya ialah ketakutan 
kepada kehinaan yang menimpa ahli Neraka, iaitu 
ketakutan malu mendapat kehinaan yang menimpa 
ahli Neraka. Itulah ketakutan yang motifnya yang 
paling besar ialah malu kepada Allah. Mereka lebih 
peka kepada ketakutan ini dari ketakutan dijilat api 
Neraka. Di samping itu perkataan itu juga 
membayangkan kesedaran mereka yang kuat bahawa 
tiada siapa yang dapat menolong dari 'azab Allah dan 
bahawa orang-orang yang zalim itu tidak akan 
ditolong oleh sesiapa. 

Kemudian marilah kita ikuti do'a yang panjang dan 
penuh khusyu' ini: 





"Wahai Tuhan kami I Sesungguhnya kami telah mendengar 
seorang penyeru yang menyeru kepada keimanan iaitu: 
'Berimanlah kepada Tuhan kamu' lalu kami pun beriman. 
Wahai Tuhan kami! Ampunkanlah dosa-dosa kami dan 
hapuskanlah kesalahan-kesalahan kami dan matikan kami di 
dalam golongan para abrar."(193) 

Itulah hati-hati yang terbuka dan sebaik sahaja hati- 
hati ini menerima saranan, ia terus menyambut dan 
rasa pekanya yang tajam terus membongkas dan 
perkara yang mula-mula diperiksa dan diselidiki 
olehnya ialah kecuaiannya, dosa-dosa dan maksiatnya 
dan lantas ia bertawajjuh kepada Allah memohon 
keampunan dosa, penghapusan kesalahan-kesalahan 
dan mati dalam golongan para abrar. 

Bayangan dari bahagian do'a ini selaras dengan 
seluruh bayangan surah ini yang semuanya menuju ke 
arah mencari keampunan dan’ pembersihan dari dosa- 
dosa dan maksiat dan menuju .ke arah perjuangan 
yang total dengan nafsu keinginan, dosa dan 
kesalahan, iaitu satu perjuangan yang menjadi asas 
segala kemenangan di medan-medan perjuangan 
menentang musuh-musuh Allah dan musuh-musuh 
keimanan. Seluruh surah ini merupakan satu unit 
yang sepadu dan selaras segala nada dan 
bayangannya. 


Kemudian do'a itu di akhiri dengan tawajjuh, 
harapan, penyerahan, dan memohon keyakinan 
semoga Allah menyempurnakan segala janji-Nya: 



"Wahai Tuhan kami! Kurniakaniah kepada kami segala apa 
yang Engkau telah janjikan kepada kami dengan perantaraan 
para rasul-Mu dan janganlah Engkau hinakan kami pada hari 
Qiamat. Sesungguhnya Engkau tidak menyalahi janji. "(1 94) 

Itulah permohonan supaya mengotakan janji-janji 
Allah yang telah disampaikan oleh para rasul, itulah 
keyakinan terhadap janji Allah yang tidak pernah 
memungkiri perjanjian dan itulah harapan agar 
mereka diselamatkan dari kehinaan pada hari Qiamat, 
iaitu harapan yang mempunyai hubungan dengan 
rasa ketakutan mereka yang pertama yang dinyatakan 
di dalam do'a itu, harapan yang menunjukkan betapa 
takutnya mereka kepada kehinaan itu dan betapa 
kuatnya ingatan mereka terhadap ketakutan itu pada 
permulaan do'a dan pada akhirnya. Ini 
membayangkan betapa pekanya hati mereka, betapa 
halus dan jernihnya taqwa dan malu mereka kepada 
Allah. 

Keseluruhan do'a itu menggambarkan sambutan 
yang benar dan mendalam terhadap saranan alam 
buana dan terhadap nada kebenaran yang 
tersembunyi di dalamnya ke dalam hati-hati yang 
sihat dan terbuka. 

Di sini kita harus berhenti sejenak di hadapan do'a 
ini untuk memperhatikan segi keindahan seni dan 
keselarasan penyampaiannya. 

Peranan Qafiah Dalam Keindahan Pengungkapan 

Setiap surah AI-Qur'an mempunyai bunyi akhir kata 
(qafiah) yang tertentu pada kebanyakan ayat-ayatnya, 
tetapi qafiah di dalam Al-Qur'an berlainan dari qafiah- 
qafiah di dalam sajak, kerana qafiah di dalam Al- 
Qur'an bukannya dalam bentuk huruf yang sama, 
malah hanya dalam bentuk nada dan irama yang 
serupa. Seperti (1) " Basir, Hakim, Mubin, Murib," (2) 
"al-Albab, al-Absar, an-Nar, Qarar" (3) "Khafiyan, 
Syaqiyan, Syaian, Syarqiyan" dan sebagainya. 

Qafiah yang pertama ghalibnya terdapat pada ayat- 
ayat yang membuat penjelasan-penjelasan, dan qafiah 
yang kedua ghalibnya terdapat pada ayat-ayat yang 
memuat do'a-do'a dan qafiah yang ketiga ghalibnya 
terdapat pada ayat-ayat yang memuat cerita. 

Qafiah yang ghalib terdapat di dalam Surah Aali 
'Imran ialah qafiah yang pertama kecuali pada dua 
tempat, iaitu pertama pada ayat-ayat awalan surah 
yang memuat do'a dan yang kedua di tempat ini iaitu 
pada ayat yang memuat do'a yang baru ini. 

Itulah di antara unsur keindahan keselarasan seni di 
dalam pengungkapan Al-Qur'an. Nada dan irama 
qafiah yang memanjang itu memberikan bunyi yang 
lembut dan merdu kepada pengucapan do'a itu, iaitu 
sejenis bunyi yang sesuai dengan suasana berdo'a, 
bertawajjuh dan mengangkatkan permohonan. 

Di sana ada lagi satu gejala seni yang lain iaitu 
penayangan pemandangan berfikir dan merenungi 
kejadian langit dan bumi dan kejadian pertukaran 
malam dan siang adalah sesuai dengan irama do'a 
yang khusyu' yang diucapkan dengan tartil, dengan 
nada yang panjang, lanjut dan mendalam dan ini 
membuat tayangan pemandangan-pemandangan itu 
dengan segala saranan-saranan dan kesan-kesannya 
menjadi panjang kepada perasaan, pendengaran dan 
khayalan (para pembacanya) dan memberi kesan yang 
mendalam kepada hati mereka kerana pengucapan 
do'a itu mengandungi sikap yang khusyu', bunyi yang 
sayu, tawajjuh yang ikhlas dan perasaan yang 
menggeletar. Di sini pemandangan-pemandangan itu 
menjadi panjang dengan ungkapan-ungkapannya 
yang lanjut-lanjut dan dengan irama dan nada- 
nadanya yang memanjang dan dengan ini tercapailah 
salah satu dari tujuan pengungkapan Al-Qur'an yang 
tulen dan terlaksanalah salah satu dari ciri-ciri seninya 
yang tulen, kemudian pemandangan itu bertambah 
panjang lagi dengan jawapan dan penerimaan do'a 
itu dari Allah. 


(Pentafsiran ayat-ayat 195 -198) 



"Maka Tuhan mereka telah memperkenankan permohonan 
mereka: Sesungguhnya Aku tidak akan mensia-siakan 
sesuatu amalan yang diamalkan oleh seseorang dari kamu 
sama ada lelaki atau perempuan. Kamu (lelaki dan 
perempuan) adalah keturunan dari satu samalain. Oleh itu 
semua orang yang berhijrah yang diusir dari kampung 
halaman mereka yang ditindas kerana agamaKu, yang 
berperang dan yang dibunuh akan Ku hapuskan kesalahan- 
kesalahan mereka dan akan Ku masukkan mereka ke dalam 
Syurga-syurga yang mengalir di bawahnya sungai-sungai 
sebagai pahala balasan dari Allah dan di sisi Allah tetap 
tersimpan pahala balasan yang baik (195). Janganlah engkau 
terpesona dengan perubahan kehidupan orang-orang kafir 
di dalam negeri (196). Itu hanya suatu keni'matan yang 
sedikit kemudian tempat kediaman mereka ialah Neraka 
Jahannam dan ia adalah seburuk-buruk tempat kediaman 
(197). Tetapi orang-orang yang bertaqwa kepada Tuhan 
mereka akan memperolehi Syurga-syurga yang mengalir d/ 
bawahnya sungai-sungai dan tinggal kekal di sana sebagai 
penghormatan sambutan tetamu dari sisi Allah dan segala 
balasan yang tersimpan di sisi Allah adalah lebih baik bagi 
para abrar."(198) 

Itulah penerimaan dan pengabulan do'a yang 
dijelaskan dengan terperinci dan penerangan yang 
panjang lebar yang selaras dengan ciri seni 
pengungkapan Al-Qur'an, iaitu sesuai dengan 
kehendak-kehendak keadaan dan suasana dari segi 
jiwa dan perasaan. 

Kemudian marilah kita tumpukan pembicaraan kita 
di sekitar isi kandungan penerimaan Ilahi terhadap 
do'a itu dan di sekitar maksud dan ertinya yang 

mencerminkan tabi'at sistem hidup Ilahi dan nilai- 
nilainya, juga mencerminkan tabi'at kaedah cara 
didikan Islamiyah dan ciri-cirinya. 

Para Ulul-albab yang berfikir dan merenungi 
kejadian langit dan bumi dan kejadian pertukaran 
malam dan siang, kemudian menerima ilham-ilham 
dari kitab alam buana yang terbuka itu, di mana fitrah 
mereka menyambut saranan kebenaran yang 
tersembunyi di dalam kejadian-kejadian alam buana 
itu lalu mereka bertawajjuh kepada Ailah 
mengangkatkan do'a yang khusyu', menggeletar, 
panjang dan mendalam kemudian menerima 
sambutan dari Allah Yang Maha Pemurah dan Maha 
Pengasih yang telah memperkenankan do'a mereka 
yang ikhlas dan mesra itu.... Apakah hakikat 
penerimaan itu? 


Penerimaan itu merupakan pengabulan do'a dan 
bimbingan ke arah nilai-nilai sistem hidup Ilahi dan 
tugas-tugasnya: 



"Maka Tuhan mereka telah memperkenankan permohonan 
mereka : Sesungguhnya Aku tidak akan mensia-siakan 
sesuatu amalan yang diamalkan oleh seseorang dari kamu 
sama ada lelaki atau perempuan. Kamu (lelaki dan 
perempuan) adalah keturunan dari satu sama lain. "(195) 

Proses Berfikir Dan Berdo'a Harus Diiringi Dengan 
Proses Bertindak Dan Berjuan g 

Yakni ia bukannya semata-mata kegiatan berfikir 
dan merenungi, bukannya semata-mata perasaan 
khusyu' dan menggeletar dan bukannya semata-mata 
berdo'a kepada Allah memohon penghapusan dosa 
dan meminta keselamatan dari kehinaan dan 'azab 
Neraka, malah pastilah disertai dengan amalan yang 
positif yang terbit dari hasil kesedaran setelah 
menerima saranan-saranan dari kejadian alam buana 
dan hasil dari rasa kepekaan yang tergambar di dalam 
perasaan keterharuan yang menggeletar itu, iaitu 
amalan yang dikira oleh Islam sebagai ibadat seperti 
ibadat berfikir, berzikir, beristighfar, takut kepada 
Allah dan bertawajjuh kepada-Nya dengan 
mengangkatkan harapan, malah itulah amalan yang 
dikira oleh Islam sebagai hasil yang sebenar yang 
diharapkan dari ibadat itu dan itulah amalan yang 
diterima dari semua manusia baik lelaki mahupun 
perempuan tanpa sebarang perbezaan kerana 
kelainan jenis, seluruh mereka adalah sama dari segi 
insaniyah kerana lelaki dan perempuan adalah 
keturunan dari satu sama lain, seluruh mereka adalah 
sama di dalam neraca Allah. 

Kemudian dikemukakan pula perincian amalan dan 
dari perincian ini diperolehi keterangan yang jelas 
tentang tugas-tugas 'aqidah ini pada jiwa raga dan 
harta kekayaan, juga tentang tabi'at sistem Ilahi ini 
dan tabi'at bumi tempat ia berpijak dan seterusnya 
tentang tabi'at jalan perjuangan yang dilalui 'aqidah 


ini, iaitu ia harus menempuh berbagai-bagai halangan 
dan duri-duri, harus sanggup mengatasi halangan- 
halangan itu dan menghancurkan duri-duri itu di 
samping berusaha menyiapkan tanah yang lembut 
untuk menanam pokok 'aqidah yang subur dan untuk 
membolehkannya tegak bertunjang di bumi itu walau 
dengan apa jua pengorbanan dan menempuh apa 
sahaja halangan sekalipun: 



"Oleh itu semua orang yang berhijrah , yang diusir dari 
kampung halaman mereka yang ditindas kerana agama-Ku , 
yang berperang dan yang dibunuh akan Ku hapuskan 
kesalahan-kesalahan mereka dan akan Ku masukkan mereka 
ke dalam Syurga-syurga yang mengalir di bawahnya sungai- 
sungai sebagai pahala balasan dari Allah dan di sisi Allah 
tetap tersimpan pahala balasan yang baik. "(195) 

Contoh Perjuangan Muslimin Pertama 

Dahulu inilah gambaran para penda'wah yang 
ditujukan Al-Qur'an ini kepada mereka bagi pertama 
kalinya, iaitu mereka yang berhijrah dari Makkah, 
mereka yang diusir dari kampung halaman mereka 
kerana 'aqidah, mereka yang ditindas kerana agama 
Allah dan bukannya kerana sesuatu sebab yang lain 
dan mereka yang berperang dan gugur di dalam 
peperangan. Tetapi sebenarnya itulah gambaran para 
pejuang da'wah di mana-mana bumi dan di mana- 
mana zaman. Itulah gambaran 'aqidah yang tumbuh 
di dalam jahiliyah - apa sahaja bentuk jahiliyah - yang 
tumbuh di bumi yang menentangnya - di mana-mana 
sahaja bumi itu - yang tumbuh di tengah-tengah 
kaum yang berseteru dengannya - mana-mana kaum 
sahaja - lalu mereka merasa tidak senang dan bosan 
terhadapnya, kerana tamak haloba dan nafsu 
keinginan mereka tergugat akibat 'aqidah itu dan dari 
sinilah 'aqidah mulai ditindas dan diburu, sedangkan 
para pejuangnya pada permulaan perkembangannya 
itu hanya merupakan satu kumpulan yang lemah. 
Kemudian pokok 'aqidah yang subur itu terus 
berkembang walaupun ditindas dan diburuk, 
kemudian ia mendapat kekuatan untuk melawan dan 
mempertahankan diri lalu terjadilah peperangan dan 

berlakulah pembunuhan di medan perang dan 

kerana perjuangan yang gigih dan pahit inilah 
dihapuskan dosa dan dikurniakan balasan dan pahala. 

Inilah jalan yang ditempuh oleh sistem hidup 
Rabbani yang telah diputuskan Allah agar ia 
ditegakkan dalam realiti hidup manusia dengan usaha 
perjuangan manusia sendiri; iaitu ia harus ditegakkan 
melalui usaha perjuangan dan pengorbanan yang 

dicurahkan oleh para pejuang fi Sabilillah demi 
mencari keredhaan Allah. 

Inilah tabi'at sistem hidup Ilahi, nilai-nilainya dan 
tugas-tugasnya, kemudian inilah juga methodologi 
didikan dan bimbingannya untuk beralih dari 
peringkat keinsafan setelah memikirkan kejadian- 
kejadian Allah kepada peringkat tindakan yang positif 
untuk melaksanakan sistem yang telah dikehendaki 
Allah itu. 25 

Kaum Muslimin Yang Terpersona Dengan Kemewahan 
Hidup Orang Kafir 

Kemudian Al-Qur'an menarik perhatian kepada 
fitnah kesenangan hidup yang dini'mati oleh orang- 
orang kafir dan para penentang agama Allah untuk 
diberikan bimbingan dan nilainya yang sebenar 
supaya ia tidak mempesonakan mereka, juga supaya 
ia tidak mempesonakan orang-orang Mu'min yang 
menderita penindasan, pengusiran dari kampung 
halaman, menempuh peperangan dan gugur di 
medan perang: 



"Janganlah engkau terpesona dengan perubahan kehidupan 
orang-orang kafir di dalam negeri (196). Itu hanya suatu 
keni'matan yang sedikit kemudian tempat kediaman mereka 
ialah Neraka Jahannam dan ia adalah seburuk-buruk tempat 
kediaman (197). Tetapi orang-orang yang bertagwa kepada 
Tuhan mereka akan memperolehi Syurga-syurga yang 
mengalir di bawahnya sungai-sungai dan tinggal kekal di 
sana sebagai penghormatan sambutan tetamu dari sisi Allah 
dan segala balasan yang tersimpan di sisi Allah adalah lebih 
baik bagi para abrar. "( 1 98) 

Perubahan hidup orang-orang kafir di negeri-negeri 
itu merupakan salah satu gejala dari gejala-gejala 
kesenangan dan kekayaan, kedudukan dan 
kekuasaan. Ia merupakan gejala hidup yang tidak syak 
lagi menimbulkan sesuatu godaan di dalam hati 
orang-orang yang beriman yang menderita kesusahan 
dan penafian, penindasan dan letih lesu, dan 
menempuh perjuangan atau jihad, kerana semuanya 
merupakan kesulitan-kesulitan dan kesengsaraan- 
kesengsaraan hidup, sedangkan pejuang-pejuang 
kebatilan berada di dalam kehidupan yang senang- 
lenang. Gejala kesenangan hidup itu mencubit hati 


25 Lihat huraian panjang dalam buku Oleh: 

Muhammad Qutb Bab hiA, m.s 96 - 97. 


orang ramai yang jahil apabila mereka melihat agama 
yang benar dan para pendokongnya menderita 
kesusahan, sedangkan agama yang batil dan para 
pendokongnya hidup selamat dan mewah makmur, la 
mempesonakan hati orang-orang yang sesat yang 
memperjuangkan kebatilan itu sendiri dan membuat 
mereka bertambah sesat, angkuh dan degil di dalam 
kejahatan dan kebejatan. 


Di sini Al-Qur'an mengemukakan sentuhan ini: 



"Janganlah engkau terpesona dengan perubahan kehidupan 
orang-orang kafir di dalam negeri (196). Itu hanya suatu 
keni'matan yang sedikit kemudian tempat kediaman mereka 
ialah Neraka Jahannam dan ia adalah seburuk-buruk tempat 
kediaman. "(1 97) 


Yakni kesenangan hidup mereka adalah suatu 
keni'matan yang sedikit yang akan berakhir dan 
hilang, sedangkan tempat kediaman mereka yang 
kekal abadi kelak ialah Neraka Jahannam seburuk- 
buruk tempat kediaman. 


Dan tandingan bagi keni'matan yang sedikit dan 
hilang itu ialah ni'mat Syurga, ni'mat hidup yang 
abadi dan ni'mat penghormatan yang tinggi dari 
Allah: 



"Tetapi orang-orang yang bertaqwa kepada Tuhan mereka 
akan memperolehi Syurga-syurga yang mengalir di 
bawahnya sungai-sungai dan tinggal kekal di sana sebagai 
sambutan penghormatan tetamu dari sisi Allah dan segala 
balasan yang tersimpan di sisi Allah adalah lebih baik bagi 
para abrar. "(198) 


Seorang yang meletak keni'matan dunia dalam satu 
daun neraca dan meletak keni'matan di sisi Allah 
pada daun neraca yang sebelah lagi tentulah ia tidak 
ragu-ragu bahawa keni'matan di sisi Allah itulah yang 
lebih baik kepada para abrar dan di dalam hatinya 
tidak terdapat sebarang kekeliruan lagi bahawa daun 
neraca orang-orang yang bertaqwa itu adalah lebih 
berat dari daun neraca orang-orang yang kafir. Dan 
setiap yang berakal tidak ragu-ragu memilih 
keni'matan yang dipilih oleh para abrar itu. 


Di Peringkat Pendidikan Para Penda'wah Hanya 
Dijanjikan Balasan Di Sisi Allah Sahaja 

Ketika mendidik dan menjelaskan nilai-nilai asasi 
dalam kefahaman dan pandangan Islam, maka di sini, 
Allah S/W.T. tidak menjanjikan kepada orang-orang 
yang beriman kemenangan dan kekalahan musuh- 

musuh mereka dan tidak pula menjanjikan kepada 
mereka kedudukan yang kuat Allah tidak 
menjanjikan di sini kepada mereka sesuatu apa pun di 
dalam kehidupan dunia ini -seperti yang dijanjikannya 
di tempat-tempat yang lain dan seperti pertolongan- 
pertolongan yang ditetapkannya kepada para hamba 
kesayangan-Nya yang berjuang dengan musuh-musuh 
mereka tetapi yang dijanjikan Allah kepada mereka di 
sini hanya satu sahaja, iaitu "balasan di sisi Allah". 
Inilah pokok pangkal dalam da'wah ini. Inilah titik 
tolak di dalam 'aqidah ini, iaitu kebersihan yang 
mutlak dari segala matlamat dan tujuan dan dari 
segala keinginan dan hasrat yang lain - walaupun 
keinginan untuk melihat kemenangan J aqidahnya dan 
kemenangan kalimat Allah dan kekalahan musuh- 
musuh Allah kerana Allah mahukan para Mu'minin 
membersihkan hati mereka dari keinginan-keinginan 
seperti ini dan menyerahkan sahaja urusan itu kepada 
Allah walaupun hal itu tidak membabitkan diri mereka 
sahaja. 

'Aqidah ini ialah pemberian, kesetiaan, keta'atan 
dan penunaian tugas tanpa balasan dengan 
kesenangan-kesenangan hidup dunia dan tanpa 
balasan dengan kemenangan, kedudukan yang kuat 
dan tinggi kemudian menunggu segala balasan di 
Akhirat sana. 

Andainya kemenangan tercapai, kedudukan yang 
kuat dan tinggi tercapai, maka ini tidak termasuk 
dalam perjanjian dan tidak pula merupakan balasan 
dari perjanjian, kerana tidak ada di dalam perjanjian 
ini sesuatu balasan di dunia ini. Tidak ada di dalam 
perjanjian ini melainkan penunaian tugas, kesetiaan, 
pemberian dan menghadapi ujian. 


"Syurga." Lalu mereka pun berkata: "Beruntunglah 
jual beli ini. Kami tidak akan membatalkannya dan 
tidak akan menuntut dibatalkannya". 

Hanya "Syurga" sahaja. Beliau tidak menjanjikan 
kepada mereka kemenangan, kemuliaan dan 
perpaduan. Tetapi kekuatan, kedudukan yang kuat, 
kepimpinan, kekayaan dan kemewahan yang telah 
dikurnia Allah dan diperlakukan Allah ke atas mereka 
selepas itu, adalah tidak termasuk di dalam perjanjian 
itu. 

Demikian 'aqad jual beli yang tidak akan dibatalkan 
mereka itu telah mendapat keuntungan. Mereka telah 
mengambilnya sebagai satu perjanjian yang kukuh 
dan di sana tidak ada lagi sebarang tawar-menawar. 

Demikianlah Allah telah mendidik kelompok 
Muslimin yang telah direncanakannya untuk 
meletakkan di tangan mereka teraju pemerintahan 
bumi dan teraju kepimpinan umat manusia dan 
menyerahkan kepada mereka amanah agung setelah 
mereka membersihkan diri mereka dari segala hasrat 
dan keinginan walaupun hasrat yang ada hubungan 
dengan da'wah yang didokong mereka, walaupun 
hasrat yang .ada hubungan dengan sistem hidup Ilahi 
yang hendak ditegakkan mereka dan walaupun hasrat 
yang ada hubungan dengan 'aqidah yang 
diperjuangkan mereka dengan * bermati-matian, 
kerana amanah agung ini tidak layak dipikul oleh 
mereka yang menyimpan tujuan-tujuan peribadi di 
dalam hati mereka atau masih menyimpan di dalam 
hati mereka saki-baki cita-cita yang belum lagi masuk 
ke dalam Islam seluruhnya. 26 

* * * * * * 


Di atas syarat-syarat inilah perjanjian itu diadakan 
ketika harakat da'wah ditindas di Makkah. Di atas 
syarat-syarat inilah diadakan 'aqad jual beli itu dan 
Allah tidak mengurniakan kepada kaum Muslimin 
kemenangan, kedudukan yang kuat dan tinggi ketika 
itu, iaitu Allah tidak menyerahkan teraju 
pemerintahan bumi dan teraju kepimpinan umat 
manusia melainkan setelah mereka membersihkan diri 
mereka dari segala-galanya dan menyempurnakan 
kesetiaan dan keta'atan mereka. 

Ujar Muhammad ibn Ka'ab al-Qurazi dan lainnya: 
Kata AbduIIah ibn Rawahah r.a. kepada Rasulullah 
s.a.w. - iaitu pado malam perjanjian 'Aqabah ( di 
mana ketua-ketua suku Aus dan Khazraj mengikat 
perjanjian dengan beliau supaya berhijrah kepada 
mereka): 

"Silalah anda kemukakan syarat-syarat yang anda 
suka untuk Tuhan anda dan diri anda." Jawab beliau 
"Aku syaratkan untuk Tuhanku ialah hendaklah kamu 
menyembahkan-Nya dan jangan kamu 
mempersekutukan-Nya dengan suatu apapun dan 
untuk diriku aku syaratkan supaya kamu 
mempertahankan diriku sebagaimana kamu 
mempertahankan diri kamu dan harta benda kamu". 
AbduIIah ibn Rawahah bertanya: "Apakah ganjaran 
untuk kami jika kami berbuat begitu?" Jawab beliau: 


(Pentafsiran ayat 199) 


Sebelum surah ini berakhir Al-Qur'an kembali 
membicarakan tentang kaum Ahlil-Kitab dan di sini ia 
menjelaskan bahawa di sana ada segolongan dari 
mereka yang beriman sama seperti keimanan orang- 
orang Islam. Mereka telah bergabung dalam angkatan 
Muslimin dan mengikuti jejak mereka dan golongan 
ini juga akan memperolehi balasan mereka. 


AS j , yL \ j-a! Stols 




^ i J[ 

"Dan di antara kaum Ahlil-Kitab itu terdapat' orang-orang 
yang beriman kepada Allah dan kepada kitab yang 


26 

Lihat juzu' yang kedua mengenai tafsiran ayaf; 

diturunkan kepadamu dan kitab-kitab yang diturunkan 
kepada mereka dengan merendah diri kepada Ailah. Mereka 
tidak menukarkan ayat-ayat Ailah dengan harga yang 
sedikit Mereka memperolehi ganjaran mereka di sisi Tuhan 
mereka. Sesungguhnya Allah amat cepat hisab-Nya. "(199) 

Golongan Ahlil-Kitab Yang Beriman 

Itulah kira-kira terakhir dengan kaum Ahlil-Kitab. 
Sebelum ini Al-Qur'an telah menyebut berbagai-bagai 
puak dari mereka dan berbagai sikap mereka di dalam 
berbagai-bagai surah. Dan di sini, iaitu ketika 
pembicaraan keimanan dan ketika menayangkan 
pemandangan do'a dan penerimaan Allah 
terhadapnya, Al-Qur'an menyebut juga bahawa di 
antara kaum Ahlil-Kitab terdapat segolongan dari 
mereka yang mengikuti jalan keimanan hingga 
akhirnya. Mereka beriman dengan semua kitab suci. 
Mereka tidak membezakan di antara Allah danpara 
rasui-Nya dan tidak pula membeza-bezakan sesiapa di 
antarapara rasulnya. Mereka beriman dengan kitab 
yang diturunkan kepada mereka dan beriman dengan 
kitab yang diturunkan kepada orang-orang Islam. 
Inilah ciri 'aqidah samawiyah. la memandang kepada 
angkatan iman dengan pandangan hubungan yang 
rapat dan kasih mesra dan memandang garis 'aqidah 
itu bersambung dengan Allah, la memandang kepada 
agama Allah pada ciri persamaannya dan ciri 
kesemestaannya yang syumul. Al-Qur'an juga 
menonjolkan sifat-sifat golongan yang beriman dari 
kaum Ahlil-Kitab, iaitu sifat khusyu' mereka kepada 
Allah dan sikap mereka yang tidak sanggup 
menukarkan ayat-ayat Allah dengan harga yang 
sedikit dengan tujuan untuk membezakan mereka 
dari barisan-barisan Ahlil-Kitab yang lain yang terkenal 
dengan sifat-sifat angkuh dan kurang sopan terhadap 
Allah, juga sifat memalsu dan menyembunyikan ayat- 
ayat Allah kerana tamakkan ni'mat-ni'mat dunia yang 
murah. 


Al-Qur'an menjanjikan mereka dengan balasan 
para Mu'minin di sisi Allah yang tidak pernah 
melengahkan pemberian ganjaran kepada mereka 
yang berinteraksi dengannya. Maha Suci Allah! 






"Sesungguhnya Ailah amat cepat hisab-Nya . "(199) 




(Pentafsiran ayat 200) 

Kemudian tibalah kenyataan yang terakhir memuat 
seruan Allah kepada orang-orang yang beriman dan 
menyaripatikan beban-beban dan syarat-syarat 
perjuangan di jalan menegakkan sistem hidup Ilahi: 

5&L25 Wnii \pr. eSs 

"Wahai orang-orang yang beriman! Sabarlah , dan tabahlah 
(menghadapi musuh) dan berkawallah (mengawasi musuh) 


dan bertaqwalah kepada Allah supaya kamu 
beruntung. "(200) 


Itulah seruan Ilahi Yang Maha Tinggi kepada orang- 
orang yang beriman. Ia menyeru mereka dengan sifat 
keimanan yang mengikat mereka dengan sumber 
seruan itu, iaitu sifat keimanan yang kerananya 
mereka diserahkan beban-beban ini. Itulah sifat yang 
melayakkan mereka untuk menerima seruan Ilahi dan 
untuk menerima beban-beban itu dan itulah sifat 
yang membuat mereka dimuliakan di bumi dan 
dimuliakan di langit: 




"Wahai orang-orang yang beriman. " 


Seruan ini dikemukakan kepada mereka supaya 
mereka bersabar dan tabah menghadapi musuh dan 
supaya mereka berkawal dan bertaqwa. 

Penerangan surah ini penuh dengan pembicaraan 
sabar dan taqwa. Kadang-kadang kedua-duanya 
dibicarakan secara berasingan dan kadang-kadang 
secara berkumpul, juga penuh dengan seruan supaya 
berjuang dengan tabah dan gigih, seruan supaya 
menepiskan tipudaya musuh dan jangan mendengar 
kempen-kempen musuh yang bertujuan mengalahkan 
mereka dan menimbulkan keadaan-keadaan yang 
kecoh dan kelam-kabut. Oleh sebab itulah surah ini 
diakhiri dengan seruan supaya bersabar dan bersikap 
tabah, supaya sentiasa berkawal dan bertaqwa, dan 
dengan ini ia menjadi suatu kata penamatyang paling 
sesuai. 


Konsep Kesabaran Dalam Erti Katanya Yang Luas 

Kesabaran merupakan bekalan di jalan perjuangan 
da'wah. la adalah satu jalan perjuangan yang 
panjang, sulit dan penuh dengan halangan-halangan 
dan duri-duri, satu jalan yang disiram dengan darah 
dan ditabur dengan kecaian-kecaian badan dan satu 
jalan yang penuh dengan penindasan dan ujian. 
Kesabaran menghadapi berbagai cabaran, iaitu 
kesabaran menghadapi cabaran-cabaran nafsu 
keinginan, tamak haloba dan cita-citanya yang tinggi, 
kelemahan dan kekurangannya, kegopohan dan 
kebosanannya, juga kesa-baran menghadapi nafsu 
keinginan manusia, kekurangan dan kelemahan 
mereka, kejahilan dan keburukan kefahaman mereka, 
penyelewengan tabi'at mereka, pementingan diri dan 
keangkuhan mereka, kesabaran menghadapi akhlak 
mereka yang bengkok, kesabaran menghadapi sifat 
mereka yang terburu-buru meminta hasil. Kesabaran 
menghadapi keangkuhan kebatilan dan kekejaman 
kezaliman, kesabaran menghadapi kejahatan- 
kejahatan dan kemenangan nafsu keinginan, 
kesabaran menghadapi lagak-lagak sombong dan 
takbur, kesabaran menghadapi masalah kekurangan 
dan kelemahan para pembantu, kesabaran 
menghadapi perjalanan yang jauh, kesabaran 
menghadapi godaan-godaan syaitan di sa'at-sa'at 
kesusahan dan kesempitan, kesabaran menghadapi 

perjuangan yang pahit terhadap semuanya itu, iaitu 
perjuangan yang menimbulkan berbagai-bagai 
perasaan dan emosi sedih, marah, dendam, bosan, 
kadang-kadang kurang yakin kepada kebaikan, 
kadang-kadang kurang menaruh harapan kepada 
fitrah manusia, kadang-kadang merasa jemu dan 
bosan dan kadang-kadang merasa putus asa. Dan 
selepas ini semua ialah kesabaran mengawal diri 
sendiri di sa'at berkuasa dan menang, kesabaran 
menerima kemewahan dan kesenangan dengan 
tawaduk dan bersyukur, tanpa takbur, tanpa terburu- 
buru membalas dendam dan tanpa melampaui batas 
balasan yang setimpal (apabila membalas dendam), 
kesabaran tetap berhubung dengan Allah samaada di 
dalam kesusahan atau kesenangan, kesabaran 
berserah kepada taqdir Allah dan kesabaran 
memulangkan segala perkara kepada Allah dengan 
penuh ketenangan, keyakinan dan perasaan khusyu'. 

Kesabaran menghadapi segala perkara ini dan 
perkara-perkara yang seumpamanya yang dihadapi 
oleh seseorang pejuang da'wah di jalan perjuangan 
yang panjang ini tidak dapat digambarkan oleh 
hakikat kata-kata, kerana kata-kata itu tidak dapat 
memindahkan pengertian yang haqiqi dari 
pengalaman ini, malah yang dapat memahami 
pengertiannya yang haqiqi ialah orang yang 
mengalami kesulitan-kesulitan jalan perjuangan itu 
sendiri, iaitu mengecapinya dalam bentuk perasaan- 
perasaan, pengalaman-pengalaman dan kepahitan- 
kepahitan. 

Orang-orang yang beriman telah mengecapi 
berbagai-bagai aspek dari pengertian yang haqiqi ini. 
Oleh sebab itu merekalah yang lebih memahami 
tentang kecapan seruan ini. Merekalah orang-orang 
yang faham tentang erti kesabaran yang dituntut 
Allah kepada mereka supaya mengamalkannya. 

Kata-kata bererti tabah menghadapi 

seluruh perasaan ini dan tabah menghadapi musuh- 
musuh yang berusaha bersungguh-sungguh untuk 
mengatasi kesabaran orang-orang yang beriman. 
Oleh itu kesabaran orang-orang yang beriman tidak 
hilang walaupun mereka menghadapi masa 
perjuangan yang panjang, malah mereka tetap lebih 
sabar, lebih kuat dan tabah dari musuh-musuh 
mereka; iaitu musuh-musuh dari dalam diri mereka 
sendiri atau musuh-musuh dari manusia-manusia 
yang jahat. Mereka seolah-olah berada di dalam 
pertandingan dan perlumbaan dengan musuh-musuh 
mereka, di mana mereka bertanding sabar, berlawan 
tolak, bertanding usaha dan berlawan gigih dan degil 
kemudian diakhir pertandingan itu terbukti bahawa 
merekalah yang lebih tabah dan lebih sabar dari 
musuh-musuh mereka. Dan andainya kebatilan 
sanggup berdegil, bersabar dan berjuang terus, maka 
tentulah kebenaran lebih wajar lagi menunjukkan 
kesabaran dan ketabahan yang lebih tinggi untuk 
meneruskan perjuangannya. 


Tugas Berkawal Mengawasi Musuh 

Berkawal ialah mengadakan kawalan berjaga-jaga 
di tempat-tempat jihad dan di kubu-kubu yang 
terdedah kepada serangan musuh. Dahulu mata 
angkatan kelompok Muslimin tidak pernah lalai dan 
tidur nyenyak, kerana musuh-musuh mereka tidak 
pernah mengambil sikap damai terhadap mereka 
sejak mereka dipanggil untuk memikul tugas da'wah 
dan mengemukakannya kepada manusia. Musuh- 
musuh mereka tidak pernah menunjukkan sikap 
damai terhadap mereka di mana-mana waktu dan 
tempat. Oleh kerana itu langkah berjaga dan 
berkawal tetap diperlukan oleh jihad sehingga akhir 
zaman. 

Da'wah ini mengemukakan kepada manusia satu 
sistem hidup yang realistik, satu sistem yang 
mengawal hati mereka dan mengatur urusan harta 
benda mereka di samping mengendalikan peraturan 
hidup dan kehidupan mereka. Ia adalah satu sistem 
yang baik, adil dan lurus, tetapi kejahatan tidak 
senang dengan sistem yang baik, adil dan lurus. 
Kebatilan tidak sukakan kebaikan, keadilan dan 
kelurusan, dan kezaliman tidak mahu menyerah 
kepada keadilan, persamaan dan kehormatan. Oleh 
sebab itulah da'wah ini ditentang oleh musuh- 
musuhnya yang terdiri dari pendokong-pendokong 
kejahatan, kebatilan dan kezaliman.’ la ditentang dan 
diperangi oleh petualang-petualang dan pengambil- 
pengambil kesempatan dan keuntungan yang tidak 
mahu berhenti dari kerja- kerja memerah dan 
melakukan eksploitasi. Ia ditentang dan diperangi 
oleh pemerintah-pemerintah yang zalim dan angkuh 
yang tidak mahu berhenti dari perbuatan-perbuatan 
yang zalim dan sikap-sikap yang angkuh, la ditentang 
dan diperangi oleh kelompok- kelompok yang bebas 
lepas dan runtuh akhlak yang tidak mahu berpisah 
dari keruntuhan akhlak dan kebebasan hawa nafsu. 
Oleh kerana itu seluruh golongan ini pasti dilawan 
dan dihadapi dengan penuh kesabaran dan 
ketabahan. Kawalan-kawalan dan keadaan berjaga- 
jaga pastilah diadakan agar umat Muslimin tidak 
diserang secara mengejut oleh musuh-musuh tabi'i 
mereka yang tetap wujud di setiap bumi dan generasi. 

Inilah tabi'at da'wah ini dan inilah jalan 
perjuangannya. Tujuannya bukannya menceroboh 
tetapi untuk menegakkan sistem hidupnya yang baik 
dan sihat di bumi ini. la selama-lamanya akan 
menemui golongan manusia yang bencikan sistem 
hidup ini. Oleh sebab itulah da'wah pasti menghadapi 
perjuangan itu dengan segala bebannya dan ia pasti 
berkawal dan berjaga-jaga dan tidak lalai sedetik pun 
dan tidak tidur. 

Bertaqwa ialah berdamping dengan taqwa dalam 
segala perjuangan itu, kerana taqwa merupakan 
pengawal yang hemat di dalam hati nurani. Ia 
menjaganya dari kelalaian dan kelemahan, la 
mengawalnya dari menceroboh dan menyeleweng di 
sana sini. 



JUZir KE-4 


50 SURAH AALI-'IMRAN C* 


151 


Keperluan kepada pengawal yang hemat ini hanya ■ 
disedari oleh mereka yang menghadapi kesulitan- 
kesulitan di jalan perjuangan ini, iaitu mereka yang 
menghayati perasaan-perasaan yang bertentangan 
yang semakin bertambah banyak di dalam berbagai- 
bagai keadaan dan waktu. 

Itu nada terakhir dari surah ini yang mengandungi 
berbagai-bagai kumpulan nada dan nada inilah yang 
merupakan saripati dari seluruh nada-nada itu, juga 
merupakan saripati tugas yang diperintahkan oleh 
da'wah ini pada umumnya. Oleh sebab itulah Allah 
menghubungkan tugas-tugas ini dengan akibat 
perjalanan yang panjang dan dengan hasil kejayaan di 
bidang ini: 



"Supaya kamu beruntung. "(200) 

